
Svidur Khom zis Zamolxe 


In urmă cu șaptesprezece ani, m-am retras în inima 
unui munte din lantul Carpaţilor Orientali. Găsisem acolo un 
vechi templu cioplit în stâncă, în care străbunii geto-daci 
divinizaseră pe Zamolxe, regele zeificat. Era o cămăruță de 
piatră cu o singură intrare, situată la zeci de kilometri de cea 
mai apropiată aşezare omenească. Exact ce-mi trebuia mie 
pentru a cugeta în deplină liniște la viitorul nostru. Trecusem 
prin experienţe grele, care mă îmbătrâniseră înainte de vreme. 
liram disperat, dar lucid și rece, aşa cum fusesem instruit să 
mă port în fiecare clipă a vieţii mele. 

Eram disperat pentru că neamul meu fusese înfrânt în 
războiul psihologic cu imperiile văzute și nevăzute ale Lumii. 
Sc părea că pierdusem ultima șa::să de a deveni oameni liberi, 
civilizaţi şi demni. Învingătorii oculţi ne pregăteau jugul per- 
lid al sclaviei psihice, al sărăciei și decăderii morale. Neamul 
meu românesc era înfrânt şi condamnat la pieire, deși nu era 
vinovat de nici o încălcare de Lege. Zeii cei cu ochii goi, 
umportaţi de stăbunii noștri sălbatici din pustiurile semite, 
priveau nepăsători din icoane la pregătirile de genocid. Min- 
ciuna rânjea triumfător din tronul de jad, demonstrând încă o 
dată că nici un zeu justiţiar nu exista în Lumea noastră. 

Nu eram un om oarecare, ros de îndoieli și temeri. 
iram un luptător paranormal de elită. Ani în şir, cei mai buni 
psihologi ai lumii secrete, spionajul, mă pregătiseră să devin 
un supraom. In mare parte, reușiseră. Organismul meu trans- 
format în armă putea produce cele mai neobişnuite fenomene 


paranormale. Puteam citi gândurile din creierele oamenilor 
obișnuiți şi le puteam schimba după voia mea. Puteam adormi 
oameni cu o simplă privire și-i puteam ucide cu o lovitură psi 
lansată din frunte sau din palme. Puteam incendia de la dis- 
tanță ființe și lucruri, prin intensă concentrare mentală. 
Puteam produce încă multe alte fenomene grozave. 
Conștiinţa îmi spunea că nu puteam schimba soarta neamului 
meu, însă. Eram singur și agresorii, milioane. Eu refuzam cu 
încăpățânare să accept această realitate crudă. 

Nu mă retrăsesem în sălaşul din stâncă să-mi bocesc 
înfrângerea şi să-mi urlu disperarea. Fusesem educat să nu 
mă las înfrânt niciodată și să nu mă supun nimănui. Mă 
ascunsesem în inima muntelui sacru al dacilor să chibzuiesc 
pe îndelete şi să-mi fac un plan de continuare a luptei. Nu 
speram la nici un ajutor supranatural, deoarece eram convins 
că Dumnezeu era o simplă plăsmuire a minţilor sălbatice din 
trecutul îndepărtat al Omenirii. În adolescență, la timpul ma- 
rilor frământări, îmi dorisem cu ardoare să cunosc şi să 
divinizez o Raţiune mai presus de a mea. Deseori, rămâneam 
ore în şir cu ochii închişi, în meditaţie profundă, pentru a sur- 
prinde un cât de mic licăr celest. Zadarnic! Deschideam ochii 
şi priveam critic în jurul meu. Lumea plină de nedreptăţi, 
mizerii și suferințe stătea probă absolut sigură că nici o putere 
supranaturală benefică nu controla Bestia din oameni. Noi, 
pământenii, eram absolut singuri pe o planetă pierdută în 
infinitul universal. Cei mai puternici, mai şireți şi mai lipsiți 
de scrupule înrobeau, violentau și exploatau pe cei mai slabi 
şi mai ignoranti, fără nici o opreliște divină. 

Într-un miez de noapte, cugetam rece și calm la 
moarte ca la o posibilă izbăvire. Fericiţi, mult mai fericiti sunt 
cei care au căzut pe câmpul de luptă. Ei nu sunt obligați să 


4 


trăiască disperarea şi umilințele naţiunii învinse, nici nu văd 
chipurile triumfătoare ale bestiilor învingătoare. Supraoa- 
menii bestiali, visaţi numai de Nietsche, se dezvoltaseră 
exploziv şi ocupaseră Lumea. Noi, oamenii rationali, creatori 
şi morali, eram condamnați la dispariţie. Trebuia să murim, 
pentru a face loc unei lumi bestiale, conform scenariului de 
viitor scris de Ocultă. Pierdusem și ultima luptă, dar moartea 
nu venise. Mă ocolise vicleană, să mă mai chinui un timp. 
Ori, poate, știa că nu mă temeam de ea, ci de viaţa de rob. Da, 
nu mă temeam deloc de noaptea eternă care îngrozeşte firile 
slabe. E mai ușor să mori de glonț decât de mizerie fizică și 
morală, era credința mea supremă. Glonţul nu venise, însă. 
Nici loviturile paranormalilor dușmani nu slăbiseră extraordi- 
nara forță vitală din mine. Dacă aș fi fost mistic, aș fi crezut 
că Dumnezeu îmi rezervase un destin de excepţie. Eu însă 
cram un paranormal ateu și perfect rațional. Credeam numai 
în capacitățile mele ieșite din comun și-n legile vieţii ome- 
ncşti dezvăluite de ştiinţe. 

La un moment dat, muntele în care stăteam ascuns a 
început să tremure ciudat, în spasme, ca o fiinţă vie. E un sim- 
plu cutremur, a gândit cel rece și sigur din sufletul meu. Pro- 
babil, presiunea din curbura Vrancei se eliberează. Am rămas 
nepăsător, deoarece mai trăisem câteva cutremure și nu mă 
impresionaseră deloc. Zbaterea muntelui continua însă în 
ti-un ritm nefiresc, deloc asemănător unui cutremur. Nici asta 
nu m-a mișcat. Ca paranormal, ştiam că toate fenomenele din 
Lumea noastră pământeană au cauze cognoscibile. Așteptam să 
descopăr cauza neobișnuitului fenomen. 

Brusc, stânca de deasupra mea a gemut adânc şi s-a 
«deschis ca o poartă. Am ridicat numai ochii, să văd ce se 
întâmpla. Între mine şi bolta înstelată, se interpusese un 


obiect circular, închis la culoare și punctat pe margini cu cer- 
curi portocalii. O rază luminoasă albăstric, în formă de con, 
pornea din mijlocul obiectului și cobora până în chilia mea. 
M-am ridicat în picioare, să pot studia mai bine straniul 
fenomen. O siluetă umană cobora lent prin rază. Primul gând 
care m-a fulgerat a fost pur profesional. Bănuiam că paranor- 
malii inamici mă descoperiseră și mă agresau cu o metodă 
încă necunoscută mie. Ca atare, palmele deschise mi s-au 
îndreptat instinctiv către silueta abia zărită prin raza de 
lumină, gata să slobozească fulgerele psi pentru care eram 
foarte temut în lumea noastră, a luptătorilor paranormali. 

Aşteptam momentul în care să atac mortal. Deja, prin 
lumina albăstrie, zăream un bărbat de vârstă medie, cu o cască 
ciudată pe cap. Era îmbrăcat într-un costum mulat pe corp, de 
culoare argintie. Picioarele lui încălțate într-un fel de cizme 
scurte au atins podeaua de piatră a sălașului meu. Bărbatul a 
făcut un pas către mine, să iasă din raza prin care coborâse. 
Acum, Varain! mi-am ordonat eu și fulgerele psi au plecat con- 
comitent, din frunte şi din palmele deschise. Bărbatul continua 
să înainteze netulburat, însă. Loviturile mele, capabile să dis- 
trugă cel mai puternic paranormal pământean, păreau să nu-l 
afecteze deloc. A mai făcut un pas, s-a oprit în fața mea și a ros- 
tit simplu, în cea mai neaoşă limbă română: 

— Așa arată extratereștrii, pământeanule. 

Extraterestrii nu există, l-a contrazis gândul meu. 
Chiar dacă ar exista, n-ar veni aici, în sălbăticie și n-ar vorbi 
în limba română. E un dușman deghizat, Varaine. Loveşte-l! 
O nouă serie de lovituri psi mi-au plecat din frunte şi din 
palme. Fără efect vizibil, însă. Străinul mă privea curios, cam 
așa cum privim noi zbaterile gângăniilor inofensive. 

Lumina din chilie a crescut în intensitate, din motive 
necunoscute și am putut studia mai bine chipul intrusului. 
Ochii lui m-au şocat. Erau de culoarea bleumarin, cum nu 
mai văzusem la nici un pământean. Poate că sunt lentile de 
contact, argumenta rațiunea mea de spion hârșit în lupte per- 
verse. Lovește-l! O nouă serie de lovituri psi au plecat direct 
către fruntea sa, să-i zdrobească intelectul. Iarăşi, nici un 
efect. Figura nobilă a străinului emana un aer rece și sigur. Eu 
continuam să gândesc intens și rapid. Eram convins că pe 
plancta noastră nu se întâmplă niciodată minuni. Nici mistice, 
nici extraterestre. Că trăim într-o lume cauzală bine cunos- 
cută de raționalii de felul meu. 

— Varain, nu mă crezi, a constatat străinul. Mă con- 
sideri un duşman pământean deghizat. 

Nu i-am răspuns, deși mi se adresase pe nume. Înce- 
pusem să cred că ajunsesem la ultima confruntare paranor- 
mală din viața mea. În mod vizibil, inamicii pregătiseră un 
paranomal mai puternic decât mine. Era şi protejat de o cască 
psihotronică amplificatoare de forță. Mă întrebam însă de ce 
nu mă ucisese deja. Eu eram pregătit să mor demn, aşa cum 
trăisem. Să mor luptând, adică. 

— Eu sunt Svidur Khom, comandantul unei expediţii 
vepano-alcore, a continuat bărbatul. Ți-am citit în mod 
telepatic disperarea şi am venit să te ajut. 

L-am auzit perfect, dar îmi încheiasem deja socotelile 
cu viaţa. Un nou set de fulgere psi, trimise din toată puterea 
mea, au țintit fruntea intrusului, la limita căștii de protecţie. 
Speram să-i sfărâm creierul și să ies învingător din con- 
Iruntare. Dacă nu învingător, atunci mort, pentru a nu ajunge 
sclav psihic. Văzusem destui camarazi sclavizaţi psihic de 

inamici, încât să-mi doresc moartea în locul unei asemenea 
grozăvii inumane. 

— Ataci psihic, constată străinul impersonal. 

— Voi muri, dar voi muri liber! i-am răspuns eu dârz. 

— Vei trăi liber, m-a asigurat el. 

Încă o lovitură, Varaine! mi-am ordonat cu. Deja, îmi 
concentrasem toate energiile biopsihice pentru cea mai teri- 
bilă lovitură din viaţa mea. Străinul și-a înfipt însă privirile 
bleumarin în ochii mei şi am simțit că mă răceam ca un mort. 
Palmele mi-au căzut pe lângă corp iar fulgerul psihic din 
frunte n-a mai plecat. Intrasem complet în puterea psihică a 
străinului. Sunt înfrânt, dar încă viu! a izbucnit gândul dis- 
perat în creierul meu. Trebuie să mor, să nu ajung viu în 
mânile dușmanilor! Ochii mei priveau țintă la pistolul atârnat 
într-un cuier, la mai puţin de un metru de mine. Trebuia să-mi 
trag un singur glonț exploziv în inimă. Îi aveam pregătit de mult 
timp, ca o ultimă soluţie de evadare din mânile bestialilor. 
Trupul nu mă asculta însă. Încremenisem ca o stană de 
piatară. Auzeam și gândeam, însă. Începusem să cred că 
duşmanii mă vor tortura înainte de a mă ucide, spre a-și 
stinge setea de răzbunare împotriva mea. 

— Nu sunt dușmanul tău, pământeanule, a rostit 
străinul, de parcă mi-ar fi citit gândul. Nu-ţi sunt nici prieten. 
Explorez această planetă și studiez fiinţele semicivilizate care 
o locuiesc. Întâmplător, tu mi-ai trezit un interes aparte. 

— Ce interes? am întrebat eu cu glas schimbat. 

— Posezi nişte capacități psihice de excepţie. Aş putea 
face din tine un agent de legătură cu oamenii acestei planete. 

— Îmi spui povești science fiction, străine. Dacă mai 
ai un pic de onoare, ucide-mă! 

— Noi nu ucidem pe nimeni, Varain. Anihilăm numai 
personalitățile agresive. 

Eram confuz. Nici un inamic nu mă tratase astfel. 
Priveam neîncrezător la ciudatul străin. 

— Ce te frământă, pământeanule? a întrebat el. 

— Sunt disperat. Nu văd nici o posibilitate de viață 
omenească demnă, în viitor, pe această planetă. Bestialii au 
cucerit Lumea noastră. 

— Am observat, Varain. Vă vom ajuta să-i înfrângeti 
pe bestiali şi să impuneţi o nouă ordine pe această planetă. 
Viaţa omenească va continua să evolueze. 

— Chiar dacă aș crede că ești extraterestru, ce interes 
ai avea să ne ajuţi? 

— N-o fac din simpatie pentru voi, terranule. Aplic 
legile Alianţei Civilizaţiilor Humanoide. 

Atitudinea sa impersonală și rece reușise să-mi 
câștige un pic de încredere. Rațiunea mea putea accepta că, în 
Univers, trăia o pluralitate de lumi civilizate. De ce mi s-a 
întâmplat tocmai mie aceată întâlnire neobișnuită? era însă 
întrebarea care mă frământa. Și tocmai acum, când sunt atât 
de singur și de încrâncenat împotriva ocultilor bestiali? 
Străinul mi-a răspuns imediat la gând: 

— Nu ești singurul pământean pe care îl recuperăm 
pentru a-l folosi ca agent al nostru. Vă identificăm și vă 
selecționăm după criterii pe care le vei afla mai târziu. 

Vorbele lui îmi induceau o stare de siguranţă și de 
bine. Parcă îl cunoșteam de o viaţă. Semăna cu cineva din tre- 
cutul îndepărtat al neamului meu. 

— Zamolxe! am rostit eu iluminat. Dacă aş crede în 
reîncarnare, aş spune că eşti zeul Zamolxe al străbunilor mei. 

— Îmi poti spune şi Zamolxe, a acceptat el. Populaţiile 
sălbatice de pe planetele pe care le-am civilizat mi-au spus în 
multe feluri. 

— Atunci, eşti Zamolxe. Îmi va fi mai ușor să le explic 
pământenilor prezenţa ta pe planeta noastră. 

— Nu va trebui să-i minţi, Varain. Noi nu sunte zei, 
deși trăim mii de ani tereștri. Suntem exploratori ai spațiului 
universal. Am trecut frontiera Alianţei Civilizaţiilor Huma- 
noide în căutarea unor planete virgine, pe care să colonizăm 
excedentul de populaţie din lumile noastre. 

— Pământul este deja suprapopulat, Zamolxe! 

— Terra poate susține o populaţie de zece ori mai 
mare. Pentru aceasta, trebuie să-i folosiţi rațional bogăţiile 
naturale şi să munciti foarte mult. 

— Ne ocupati, deci? 

~ Nu. Am ajuns la planeta voastră în mod neplanifi- 
cat. Ne-au atras atenţia exploziile nucleare pe care le pro- 
duceţi. Ne-am abătut din drumul nostru, cu scopul de a vă 
avertiza că riscaţi să vă autodistrugeți. 

— Înţeleg. Aveţi alt obiectiv... 

— Un nou sistem solar s-a format la circa cinci sute de 
ani lumină de al vostru, Varain. Navigam către el, pentru a 
pregăti condiţii de colonizare a câtorva planete noi. 

— Şi-acum, ne veţi supune şi ne veţi impune legile 
voastre? 

— Da, vă vom impune legile Alianţei Civilizației 
Humanoide. Vom înfrânge orânduirea bestialilor şi vom 
impune o societate a creatorilor morali pe întreaga planetă. 

— Cu un singur guvern mondial? am întrebat eu 
cuprins de o presimţire. 

— Cu un singur guvern și cu un singur sistem de drept, 
a confirmat Zamolxe nepăsător. E singura soluție de salvare 
a Umanității pământene. 

— Şi vreți ca eu să vă servesc în aplicarea acestui 
plan? 

— Eşti un semicivilizat, dar nu te disprețuim, Varain. 
Cândva, străbunii noștri au fost în faza voastră de evoluţie. 
Nu vei fi rob, ci colaborator. 

— Dacă e vorba de înfrânt bestialii, sunt omul vostru, 
cu trup și suflet. 

— Atunci, să mergem! m-a invitat el, întinzându-mi 
mâna. 

L-am urmat supus, în raza de lumină. De îndată ce am 
pătruns în ea, am simțit că-mi pierdeam greutatea am și 
început să plutesc spre astronava de deasupra. 

— Acceleraţia gravitațională a Terrei poate fi înfrântă 
mai simplu decât bănuiţi voi, mi-a explicat Zamolxe. Vă vom 
ajuta să înţelegeți. 

Am pătruns în astronavă în același timp şi un uşor 
clinchet s-a auzit în urma noastră. Eram într-o încăpere cir- 
culară, cam de douăzeci de metri în diametru și înaltă de circa 
trei metri. Un bărbat blond, cu părul lung şi ochii albaștri, 
s-a ridicat de pe un fotoliu alungit, să ne întâmpine. Zamolxe 
i-a spus câteva cuvinte într-o limbă melodioasă, apoi s-a 
întors către mine, informându-mă: 

— El e Warburich, comandantul flotilei noastre de 
luptă. E atât de înalt, deoarece este vegan pur. Noi suntem 
metiși ai mai multor rase. 

Priveam în jur zăpăcit de năvala de informaţii noi. În 
urmă cu jumătate de oră, eram un singuratic lup fugar, 
pregătit să-şi sfâşie dusmanii. Acum, priveam la un panou 

semicircular, plin de aparate necunoscute. Nu, nici o putere 
pământeană nu atinsese acest nivel de dezvoltare tehnică. 
Cele câteva ozeneuri construite de Henri Coandă pentru 
americani, văzute de mine pe timpul unui raid în SUA, erau 
departe în urma a ceca ce vedeam eu. 

— Ce trebuie să fac? am întrebat disciplinat, cum cre- 
deam că se cuvenea. 

— Stai liniştit, pe fotoliul de colo! mi-a indicat 
Zamolxe un fotoliu alungit, ca un scaun stomatologic. În 
câteva minute, vom ajunge la o bază de-a noastră. 

— Dar eu sunt pământean! Am o naţiune, niște cama- 
razi, o familic... 

— Nimeni nu va observa că ai dispărut câteva zile. 
Atât voiai să stai în muntele din care te-am luat, nu? 

— Da, îmi luasem o pauză. 

— Vei merge cu noi, să ne cunoști și să capeți 
încredere totală în programul nostru de civilizare a Omenirii. 

— Am înteles. 

Mi-am ocupat locul indicat, am încrucișat braţele la 
piept şi am rămas nemișcat. Sute de gânduri mi se învălmă- 
șeau în creier iar eu voiam să le clarific. Nu mă speriasem 
deloc de cele întâmplate. Dimpotrivă, speranţa, zâna bună a 
tuturor dezmoșteniţilor sorții, îmi revenise în suflet. Puteam 
visa la un viitor omenesc pentru neamul meu. 

N-am simţit deplasarea în nici un fel. Când Zamolxe 
m-a anunțat că am ajuns deja, am tresărit din visele mele 
pământene. M-am ridicat și am așteptat cuminte. O trapă în 
formă de scară s-a deschis în peretele lateral al astronavei și 
o lumină puternică ne-a învăluit de jos în sus. Am coborât în 
urma ocrotitorului meu, privind curios în jur. Eram într-un fel 
de hangar imens, cu boltă înaltă, plin de astronave de diferite 

dimensiuni. Câteva persoane, bărbaţi și femei, îmbrăcate în 
combinezoane negre, trebăluiau printre aparatele de zbor, 
exact ca niște pământeni. Un vuiet molcom, ca de valuri, se 
auzea deasupra noastră. 

— Warburich îţi va arăta noua ta locuință, mi-a mai spus 
Zamolxe şi a plecat printre astronavele așezate ca la paradă. 

Spre surprinderea mea, blondul vegan, cu un cap mai 
înalt decât mine, mi-a vorbit tot în limba română: 

— Nu trebuie să te sperii de nimic din ce vei vedea, 
Varain. Nimeni și nimic nu-ţi este ostil. 

— Cum de vorbiti limba română? am întrebat eu. 

— Am procesat toate limbile pământene, mi-a răspuns 
el. Putem învăta orice limbă, în câteva ore de-ale voastre. 

— Dar voi măsuraţi timpul după alte criterii, am ghi- 
cit eu. 

— Noi păstrăm sistemul de măsurare a timpului folosit 
în întreaga Alianţă a Civilizaţiilor Humanoide, pentru 
legătura cu baza. Mai folosim diverse sisteme de măsurare a 
timpului, în relaţii cu alte civilizații. Desigur, urmărim și sis- 
temul vostru de măsurare a timpului, pentru a înţelege bine 
evenimentele pământene. 

— Chiar vă interesăm atât de mult? 

— Nu mai mult decât alte societăți humanoide semi- 
civilizate, dar mai mult decât civilizațiile non-humanoide. 

— Există şi așa ceva? 

— Din nefericire pentru humanoizi, există şi civi- 
lizaţii incompatibile cu noi. Voi măcar sunteţi din aceeași 
specie cu noi. 

— Înseamnă că vă şi luptaţi?! am întrebat eu şocat la 
gândul că nici în Univers nu era pace deplină. 

— Ne confruntăm destul de des, cu alte civilizaţii, pen- 
tru spatiu vital. Civilizatiile humanoide sunt în expansiune 
universală. În acest scop, în urmă cu vreo cinci miliarde de 
ani pământeni, s-au unit într-o Alianţă. 

— Cinci miliarde de ani! am exclamat eu uluit. 

— O durată de timp infimă, la scara Universului, a 
replicat veganul rece. Cam pe atunci, s-a aprins Soarele 
vostru şi au apărut planetele din sistemul vostru solar. 

Informaţiile rostite de Warburich cu atâta ușurință mă 
copleşeau. În Univers se întâmplau lucruri grandioase. în 
timp ce noi, pământenii, ne confruntam ca niște gângănii 
mărunte. In timpul discuţiei, pătrunsesem într-un hol larg, cu 
un tavan boltit, din care izvora lumina. Ne-am intersectat cu 
mai mulți extraterestri asemănători lui Zamolxe şi War- 
burich, însă nimeni nu ne-a acordat nici cea mai mică atenţie. 
Fiecare își vedea de preocupările proprii. După un timp, am 
intrat pe un hol secundar ceva mai îngust şi punctat de uși 
argintii. Veganul s-a oprit în faţa unei asemenea uși și m-a 
anuntat simplu: 

— Aceasta va fi casa ta, cât timp vei sta între noi. 

În timp ce vorbea, a trecut palma pe deasupra uşii. 
Figura mea, fidelă ca o fotografie de calitate, în mărime na- 
turală, a apărut pe suprafața argintie. Sub ea, câteva semne 
necunoscute. Probabil, date de identificare în alfabetul lor. 
După aceasta, Warburich a împins ușa și mi-a precizat: 

— AJ la dispoziţie zece ore, să te odihnești. După 
aceasta, vom începe instruirea. 

Am intrat în cameră, privind nehotărât în jurul meu. 
Un fel de garsonieră luminoasă şi curată ca un pahar, mobi- 
lată foarte auster. M-am lăsat obosit pe un fotoliu, privind la 
ecranul de câţiva metri pătraţi care ocupa jumătate de perete. 

— Varaine, extratereștrii chiar există, mi-am zis eu cu 
voce tare, pentru a mă convinge că nu visam. 


* 


De atunci, au trecut aproape şaisprezece ani. Eu am 
devenit cu totul alt om decât luptătorul paranormal pregătit să 
moară, ca să nu ajungă sclav psihic. M-am întâlnit de sute de 
ori cu extratereștrii lui Zamolxe, petrecând perioade diferite 
de timp în compania lor. l-am convins să-și stabilească o cen- 
trală de studiere a pământenilor chiar în muntele din care mă 
culeseseră. Astfel, îi puteam vizita des şi le puteam executa 
mai ușor sarcinile trasate. 

În anturajul vegano-alcorilor, am trăit evenimente 
extraordinare, cât pentru zeci de vieți omenești. Încă de la 
primul contact, Ava, psihologa expediției, mi-a introdus 
modificări radicale în creier, cu scopul de a putea acumula 
informaţii într-un ritm şi într-un volum de sute de ori mai 
mari decât pământenii obișnuiți. Astfel, față de ceilalți 
pământeni, am devenit un supraom. Faţă de extratereștri, am 
rămas un simplu agent semicivilizat, folosit pentru contacte 
sporadice cu alți pământeni sau pentru îndeplinirea unor mi- 
siuni pe suprafața Terrei. Ava mi-a modelat și capacitățile 
paranormale agresive, dezvoltate de psihologii pământeni, 
încât am devenit imun la boli, la lovituri paranormale şi psi- 
hotronice ori la alți factori nocivi. Intenţia ei era să mă trans- 
forme într-un luptător creator şi moral, un oștean al viitorului. 
Am înțeles că nu eram singurul pământean supus acestor 
transformări, dar n-am întâlnit nici unul din ceilalți „cobai” ai 
experienţelor extraterestre. 

Vegano-alcorii nu cunoşteau noțiunea de secret. Mi-au 
prezentat fără ezitare coloniile lor de pe Lună şi Marte, pre- 
cum şi mai multe centrale ascunse în locuri pustii de pe Terra. 
M-au purtat în lungi călătorii prin sistemul nostru solar, 
angrenându-mă în activităţile lor de cercetare şi colonizare. 
Cel mai mult m-au impresionat două călătorii până în atmos- 
fera planetei Venus, pe care vegano-alcorii o pregăteau pen- 
tru a fi locuită de pământeni. Atunci am înțeles exact ce 
înseamnă activitate demiurgică. Ei erau demiurgii cărora ar fi 
trebuit să mă închin, aşa cum se închină misticii diverselor 
zeități. Vegano-alcorii nu mi-au permis însă nici un sentiment 
de divinaţie faţă de ei, așa cum, după spusele lor, nu așteaptă 
nici din partea altor pământeni. M-au făcut să le simt mereu 
superioritatea, dar niciodată disprețul pentru condiţia mea de 
humanoid semicivilizat. 

Nu m-am așteptat ca extratereștrii să fie interesaţi de 
crearea unei rase metise, între pământeni și ei. Prea eram bes- 
tializați în gândire şi comportament. Când am fost invitat să 
particip la producerea unor metiși pe cale naturală, împreună 
cu Ava, am fost şocat. Mi se părea că retrăiam o întâmplare 
de prin anii ‘60, când o femeie a fost răpită de un mascul- 
gorilă şi a produs un copil cu el. Femeia recuperată de oameni 
a avortat metisul bestial, însă acest caz de zoofilie a șocat 
lumea noastră. Ava mi-a explicat însă că era vorba de o 
simplă experiență științifică, lipsită de orice sentimente. 
Vegano-alcorii erau interesaţi să obțină metiși cu vitalitate şi 
agresivitate ridicate, cu scop de a-i folosi la cucerirea unor 
planete sălbatice, cu condiţii grele de viață. Primul metis 
rezultat dintre mine și Ava a murit înainte de naştere, cu 
grave malformații. Al doilea însă, un băiat, s-a născut sănătos 
şi a evoluat normal. Mi s-a permis să-l văd de două ori şi m-am 

bucurat să-i descopăr însuşiri de pământean. Sământa noastră 
pământeană putea pleca în Univers, să cucerească noi lumi. 

M-a uimit tenacitatea cu care vegano-alcorii sondau 
trecutul Omenirii pământene. Umanitatea se Zbătea în con- 
tradicții grave, gata să se autodistrugă, iar ci se străduiau să 
se lămurească cum ajunseseră oamenii pe Terra. În acest 
scop, au solicitat informaţii din calculatoarele Alianţei Civi- 
lizaţiilor Humanoide şi au sondat Pământul în cele mai 
ncobișnuite locuri. Ani în șir, au adunat informaţii pe care 
le-au stocat într-un imens calculator deservit de Thekk, un 
metis recuperat dintr-un refugiu himalaian. Din când în când, 
prindeam şi eu câte o informaţie pe această temă, însă nu-mi 
puteam face o imagine de ansamblu. Atitudinea vegano-alco- 
rilor faţă de adevărata istorie a Omenirii pământene a conti- 
nuat să mă frapeze până ce Warburich mi-a dezvăluit cauza 
frământării lor: conform datelor deţinute de ei, noi n-am fi 
trebuit să existăm pe Terra. Pământul era la câteva mii de ani 
lumină de granița zonei de Univers locuită de civilizații 
humanoide. Pământenii erau o enigmă pentru Alianţa Civi- 
lizaţiilor Humanoide iar ei nu acceptau enigme. Totul trebuia 
cunoscut și controlat la perfectie. Nici nu bănuiam că, într-o 
zi, voi ajunge cronicarul acestor cercetări meticuloase. 

După ce Ava mi-a modificat creierul, am devenii 
cumplit de curios. Până și în somn îmi puneam întrebări și 
căutam răspunsuri. Toti vegano-alcorii, începând cu Zamolxe, 
îmi răspundeau cu amabilitate și fără ocolişuri. Așa am ajuns 
să cunosc o groază de informaţii despre lumile din Univers 
explorate de expediţia lor. Mi-am însușit pe de rost legile 
Alianţei, convins că vor deveni şi legile de viaţă ale pămân- 
tenilor. Am aflat explicaţii şi legi științifice la care teranii nici 
nu viscază. Zamolxe a evitat să-mi dea răspuns clar numai la 

două probleme. Prima mă frământa încă de când 
descoperisem că ei trăiau câteva mii de ani, apoi dispăreau 
undeva, fără urmă. Ca atare, l-am întrebat direct pe Zamolxe 
ce se întâmplă cu spiritele noastre, ale pământenilor, după 
moarte. Dacă ati cunoaște acest adevăr, oamenii s-ar sinucide 
în proportii de masă, a tost răspunsul său. Mai bine să nu-l 
cunoaşteţi niciodată. Am luat drept regulă interdicția sa și 
n-am mai pus această întrebare nici unui vegano-alcor. 

A doua problemă era şi mai delicată. În mai multe 
rânduri, il surprinsesem pe Zamolxe în stări de profundă 
meditace, asemànatoare celor induse de psihologii pământeni 
In scop de a obține contacte telepatice. Zamolxe părea că se 
situn cu cineva nevăzut. Am bănuit un contact telepatic cu 
un corespondent din Alinţă, însă miile de ani lumină care ne 
despărțeau contiaziceau această ipoteză. O vagă bănuială mă 
incerca Ca atare, la prima ocazie favorabilă, i-am expus lui 
Zamolxe poziția mea de ateu convins. Spre surprinderea mea, 
wliracivilizatul alcoro-vegan m-a asigurat că o Hipercon- 
şlunjă conducea Umanitatea pe nevăzute, din bestialitate, 
către deplina umanizare. A refuzat să-mi dea detalii despre 
această Hiperconștiinţă cu rol divin, motivând că nici un 
pământean nu era pregătit să afle acest suprem adevăr. Mi-a 
permis însă să intuiesc câte ceva pe această temă, în timpul 
discuţiilor privind viitorul Umanității terrane. Așa se face că 
am ajuns credincios, dar nu şi religios. 

EXtratereştrii nu m-au chestionat profund despre 
familia mea. Știau că aveam o soţie și o fetiţă, pentru care tre- 
buia să trăiesc în lumea pământeană majoritatea timpului 
Mi-au precizat numai Că, în caz de cataclism nuclear, mă voi 
putea retrage cu familia în adăpostul lor. Puteam chiar să plec 
împreună cu soţia și copilul într-o expediţie de colonizare a 

altei lumi. Atât și nimic mai mult. Ei nu încurajau exploziile 
sentimentale instinctuale, deoarece le considerau reminiscențe 
bestiale. Numai sentimentele înalte, deosebit de elevate, erau 
permise în rândul lor. Pe primul loc, se situa curiozitatea 
științifică. Voiau să cunoască totul, la perfecție şi în profun- 
zimi nebănuite de pământeni. Această curiozitate ne 
deosebește de sălbaticii superficiali şi instinctuali, îmi explica 
Zamolxe. Pasiunea pentru creaţie era un alt sentiment pozitiv 
deosebit de dezvoltat în personalitatea lor. N-am întâlnit un 
singur vegano-alcor care să stea degeaba măcar câteva 
minute. O sete cumplită de a face, de a crea ceva nou, îi mâna 
prin viaţă. Cu timpul, am fost influenţat şi eu de sentimentele 
lor supreme, ajungând să muncesc ca un obsedat. 

În urmă cu vreo șase luni, am fost chemat la Zamolxe. 
Comandantul vegano-alcor părea deosebit de mulțumit de 
ceva. Ochii săi bleumarin străluceau de o lumină vie. 

— Varain, am dezlegat misterul apariţiei oamenilor pe 
această planetă, mi-a comunicat el. Am învins ignoranţa și 
negura uitării. 

— Şi cum am apărut? m-am interesat eu rapid. Din 
supa primordială a oceanului planetar? 

— Din oameni, Varain, din oameni. 

— Imposibil! Frontiera Alianţei Civilizaţiilor 
Humanoide e la mii de ani lumină. 

Zamolxe m-a studiat gânditor câteva clipe, apoi mi-a 
spus: 

— E o istorie fascinantă, Varain. Am reconstituit-o 
bucăţică cu bucăţică, din informaţii adunate pe Terra şi de la 
cele mai diverse civilizaţii universale. Chiar și de la non- 
humani. 

— Ascult. 

— Nu, Varain. Trebuie s-o vezi cu ochii tăi, de la un 
capăt la altul. E istoria rasei tale. 

— Sunt gata s-o cunosc. 

— Vei cobori în bunkerul lui Thekk și vei studia toate 
informaţiile adunate în calculatorul său! După ce le vei înţelege 
exact, vei scrie pentru pământeni adevărata lor istorie. 

— Zamolxe, îi cunosc bine pe pământeni. Știu cum vor 
reacționa. Nu sunt interesați de acest adevăr. Preferă drogul 
mistic sau teoria darwinistă. 

— Probele pe care le vei găsi în calculatorul lui Thekk 
îi vor forța să accepte adevărul, Varain. Dacă ele te vor 
convinge pe tine, vor convinge și restul pământenilor. 

— Pot rămâne aici, în centrala voastră, o lună. 

— Vei avea nevoie de mai mult timp să studiezi pro- 
bele și să-ți faci o părere, Varain. Informaţiile sunt redactate 
în limbajul vegano-alcor, pe care îl cunoști, iar denumirile au 
fost actualizate anume pentru pământeni. 

— Abia aştept să le văd! 

— Mergi la Thekk și satisfaceţi curiozitatea! 

Nu mai era nimic de spus. L-am salutat respectuos și 
am ieșit din biroul său. Am coborât trei niveluri, până în 
„imperiul” lui Thekk. Metisul m-a întâmpinat zâmbind, căci 
ne legau niște amintiri frumoase: 

— Vrei să afli supremul adevăr, Varain? 

— Desigur. Începem? 

— E un adevăr șocant, dramatic și eroic. Pe mine m-a 
impresionat. 

— Pe mine mă va lumina. 

— Aşa sper și eu, a spus Thekk, pornind calculatorul. 
Vei sta zile şi nopti lipit de acest ecran. Vei vedea documente, 
filme, holograme, fotografii... Le-am organizat în ordine 

cronologică şi am tradus toate informaţiile în limba alcoro- 
vegană. Ai vreo nedumerire? 

— Nu. Cunosc limbajul vegano-alcor la perfecţie. 
Dacă voi întâmpina greutăți, te voi solicita. 

— Succes, Varain! Ai în faţa ta un miliard de ani 
tereștri de istorie. 

— Un miliard?! 

— Poate ceva mai mult. Conversia timpului astral în 
ani tereștri nu e chiar perfectă. 

Am luat loc în faţa calculatorului și mi-am trecut 
palma peste senzorii de comandă. Prin fata mea au început să 
ruleze lumi pe care nu le bănuisem, cu toate că lucram de atât 
timp cu extratereștrii. M-am afundat în ele cu patimă și cu- 
riozitate. Le-am trăit dramele, revoltele, speranțele și dis- 
perările. Am regăsit cărarea pierdută către străbunii din 
ceruri. Acum, după șase luni de muncă, vă pot spune destul 
de exact cum au apărut oamenii pe Terra. Mă veţi crede, 
oare? Probele zdrobitoare ar trebui să vă convingă. Pentru a 
putea fi înteles corect și ușor, am actualizat denumirile pla- 
netelor, stelelor și constelațiilor și am adaptat limbajele 
astrale complicate la speciticul gândirii pământenilor. 

Alianţa Civilizaţiilor 
Humanoide 


În urmă cu cinci miliarde de ani tereștri, populația de 
pe pigantica planetă Hanab, din sistemul solar Vega, al con- 
stelaţici Lyra, era în sărbătoare. Se terminase un lung și crân- 
cen război cu humanoizii negri din sistemul solar Sirius, iar 
tratativele de pace urmau să se lină în capitala planetei ve- 
panc, Meresa- Bardar, guvernatorul întregii planete Hanab, 
decretase zece zile de sărbătoare pentru toți locuitorii, 
diferent de vârstă sau profesie. Blonzii vegani ieșiseră pe 
Străzi, prin parcuri de distracţii şi pe litoralul oceanului pla- 
netar, îmbrăcaţi în tradiționalele veşminte albastre, ca şi ochii 
lor. Speranta unei vieți liniștite înflorise în toate inimile. 
Oamenii se adunau grupuri, grupuri, pentru a discuta eveni- 
mentele ori pentru a urmări tratativele de pace, transmise din 
Palatul Înţeleptilor, pe uriaşe ecrane stradale. 

Televiziunile transmiteau continuu sosirea delegaţiilor 
de pace, din toate zonele din Univers locuite de humanoizi. 
Astroportul de lângă capitală era plin de cele mai diverse 
tipuri de astronave. Unele făcuseră sute de ani iumină pentru 
a ajunge la conferința universală de pace solicitată de vegani 
Erau acolo elegante astronave ale varangilor din Lumea celor 
opt stele, botezată mai târziu, de terrani, Ursa Major. Putea 
recunoaște astronavele cu carapace, asemenea unor uriașe 
broaşte testoase, ale delegaților dm lumile stelare ale Orio- 
nului. Humanoizn shangi, mici de statură şi cu piele galbenă, 

veniseră din îndepărtata constelație Pegasus cu astronave 
lungi, ca niște săgeți. Băştinaşii priveau cu avidă curiozitate 
la kaseii din Casiopeia, fiinţe humanoide cu pielea aproape 
albastră şi cu ochii imenşi, de culoare verde. Și delegaţiile 
continuau să sosească. 

Palatul Înțelepților, cu cele zece mii de locuri ale sale, 
părea neîncăpător pentru mulţimea de delegaţi, experți și 
translatori care îl invadase. În faţa lui, gărzile vegane, for- 
mate din bărbaţi înalți de aproape doi metri și jumătate, 
echipați în uniforme argintii, stăteau nemișcate ca niște statui. 
O muzică lină, sărbătorească adia prin aer. Gazdele făceau tot 
ce le stătea în putinţă să impresioneze mesagerii celorlalte 
civilizaţii humanoide. 

Un sunet de gong a vibrat în sala imensă. Zgomotul 
de voci a scăzut în intensitate și ultimii întârziaţi s-au grăbit 
să-și ocupe locurile indicate cu precizie vegană. La al doilea 
sunet de gong, Baidar a început să înainteze către tribuna 
împodobită cu flori. Asemenea tuturor coplanetarilor săi, 
guvernatorul purta o tunică de culoare albastră deschis, 
strânsă pe mijloc cu o centură de aur. În mâna dreaptă, ducea 
textul declaraţiei de pace iar în cea stângă, simbolul păcii 
vegane, o imensă floare albă de kipala. Când gongul a bătut 
pentru ultima oară, luminile s-au intensificat, pentru a imita 
lumina diurnă și Baidar a urcat la tribuna conferinţei. 

Baidar a privit cu ochii săi albaștri și reci sala plină. 
Părul auriu, lung și pieptănat cu cărare pe mijloc, îi strălucea 
ca o coroană.Guvernatorul a ridicat încet mâinile, rostind cu 
voce puternică: 

— Pace, fraţii mei humanoizi din tot Universul! 

Un vuiet imens de glasuri, ca talazurile unei mări agi- 
tate, a cuprins mulțimea din Palatul Înţelepților. În stradă, 

oamenii se îmbrățişau cu ochii în lacrimi. Aproape că nu era 
familie de vegani care să nu fi pierdut un fiu sau o fiică în 
nesfârşitele războaie cu humanoizii din alte lumi sau cu non- 
humanii de diverse specii. Baidar a pus floarea de kipala în 
vaza pregătită în acest scop, apoi a început să citească rar, 
pentru a da timp interpreţilor să-i traducă spusele în zecile de 
limbi folosite de humanoizii prezenţi la conferință: 

— Viaţa este cel mai important dar pe care Universul 
ni-l face o singură dată și numai pentru un timp limitat. Toc- 
mai din această cauză, trebuie s-o trăim cu patimă și plăcere, 
până la capăt. Moartea nu vine niciodată prea târziu, ci întot- 
deauna prea devreme. Dacă ar fi să-i numărăm pe cei care 
şi-au pierdut vieţile în nenumăratele războaie dintre noi, 
ne-am cutremura de oroare. Sunt miliarde şi miliarde de 
căzuţi în războaie, frații mei. Ne putem, oare, numi huma- 
noizi civilizaţi? Cât de civilizati suntem, dacă vărsăm cu atâta 
ușurință sângele altor fiinţe din specia noastră? Nu e destul că 
ne confruntăm pe viaţă și pe moarte cu non-humanii de 
diverse specii? Mai trebuie să ne ucidem și între noi, pentru 
pricini mărunte, pe care le putem soluţiona prin discuţii civi- 
lizate? Pace, frații mei humanoizi! 

Un nou val de ovaţii a cutremurat sala de conferinţe. 
Strigătelc sincere, ale miilor de delegaţi, indicau fără greș o 
dorinţă de pace ncdisimulată. Nici una din civilizațiile 
humanoide prezente la conferință nu cunoscuse o lungă 
perioadă de pace, în întreaga ei istorie. Războaiele erau mai 
desc și mai lungi decât perioadele de pace. Liniştea s-a lăsat 
încet, încet şi Baidar și-a reluat discursul: 

— Noi, veganii, vă chemăm la o pace eternă, fraţi şi 
surori din specia umană. Inţelepţii noștri au gândit un tratat 
de pace care să facă imposibilă orice confruntare violentă 

dintre noi. V-am chemat să-l dezbatem pe îndelete și să-l 
semnăm solemn, cu toată buna credință de care suntem în 
stare. Suntem sau nu în stare să ne respectăm reciproc vieţile 
și drepturile umane fundamentale?! 

— Suntem! a izbucnit întreaga masă de delegati, în 
limba vegană, probă că o cunoşteau. 

Baidar a așteptat ca rumoarea să se stingă, apoi a con- 
tinuat: 

— Humanoizii sunt fiinţele supreme din această zonă 
de Univers. Noi am demonstrat o capacitate de cunoaştere şi 
o putere de creaţie net superioare celor atinse de non-humani. 
Deci, e drept, moral și legal să ne adjudecăm această zonă de 
Univers numai pentru noi. 

— Aşa! Așa! l-au încurajat câteva voci din sală. 

— Vă propunem ca, astăzi şi aici, să fondăm Alianţa 
Civilizaţiilor Humanoide. Va fi o alianță cu drepturi egale 
între toate rasele speciei noastre. 

— Da, astăzi și aici! a izbucnit masa de delegaţi. 
Astăzi și aici! 

— Alianţa va fi condusă în permanenţă de Consiliul 
Suprem, a continuat Baidar. Acesta va fi compus din 
reprezentanţii tuturor civilizaţiilor humanoide cunoscute, 
chiar dacă nu şi-au trimis delegaţi la această conferinţă de 
pace. Fiecare reprezentant va avea drept la un singur vot iar 
hotărârile vor fi luate cu majoritate simplă. In subordinea 
Consiliului, vor lucra comisii de experţi în toate problemele 
vieţii noastre. Ei vor elabora proiecte de legi care vor armo- 
niza relaţiile dintre civilizațiile noastre. Astfel, vom deveni 
singura superputere din această zonă de Univers. Vom 
delimita cu precizie frontierele Alianţei, excluzând orice ci- 
vilizaţie non-humană din interiorul spațiului nostru vital. 

Câteva strigăte i-au întrerupt expunerea lui Baidar. 
Guvernatorul vegan a așteptat să i se traducă cele strigate în 
sală, apoi a replicat: 

— Viaţa umană este suprema valoare din zona de 
Univers controlată de Alianţă. Orice instigare la încălcarea 
acestei reguli sau chiar încălcarea ei se va pedepsi cu 
moartea. Alianţa își va crea organismele prin care să-și 
impună legile: justiţie, armată, servicii secrete şi poliţie. 
Cazurile de încălcări grave ale relaţiilor pașnice dintre civi- 
lizaţiile noastre vor fi judecate de Consiliul Suprem iar 
pedepsele vor fi deosebit de aspre, pentru a descuraja orice 
dezbinare în cadrul Alianţei. 

Baidar și-a ridicat ochii de pe document și i-a rotit 
peste sală. Mulțimea îl privea tăcută, semn că fusese cât se 
putea de clar în exprimare. Ca atare, a continuat: 

— Noi, ființele umane, suntem obligate prin acest 
tratat să ne acordăm simpatie, respect și ajutor reciproc, în 
toate situaţiile. Această regulă porneşte de la faptul că, în 
urma deselor războaie dintre noi, am scăzut numeric și ne-am 
creat repulsii instinctuale între rasele noastre. Aceasta ne 
pune în inferioritate față de non-humani. Ei sunt mai multi și 
mai coezivi. 

— Unitate! Unitate! Unitate! a scandat mulțimea de 
delegaţi. 

— Da, unitate, frați și surori din specia umană! a con- 
tinuat Baidar. Această regulă va dezvolta simpatia, încrederea 
și solidaritatea între rasele umane aflate în pericol de dis- 
pariţie, datorită expansiunii non-humanilor. Vom deveni pu- 
ternici, capabili să ne apărăm spaţiul vital locuit de rasele 
noastre. În caz de pericol, vom lupta toți ca unul pentru 
îndepărtarea lui. Dacă vom acţiona astfel, în câteva mii de 

ani, vom forma o republică federativă în această zonă de 
Univers. Vom trăi în liniște și siguranță. Științele și creaţia 
vor înflori iar prosperitatea va fi simțită de fiecare cetăţean al 
Republicii, din toate constelaţiile noastre. 

Mulțimea murmura vădit mulțumită. Figura lui 
Baidar s-a înăsprit: 

— Nici o lege a vieţii universale nu ne opreşte să ucidem 
şi să eliminăm non-humanii din spațiul vital al Alianţei. Vieţile 
noastre sunt mai importante decât vieţile lor. Universul ne-a 
înzestrat pe noi cu capacități de cunoaștere și creaţie superioare, 
pentru a-l cunoaște și a-l popula până în cele mai îndepărtate 
zone. E dreptul nostru să subordonăm şi să dominăm ființele 
inferioare, chiar înzestrate cu oarecare inteligenţă. 

Delegații ascultau încremeniți. Până atunci, nimeni 
nu le expusese atât de clar și de franc drepturile lor de 
humanoizi, în relaţiile cu non-humanii bestiali sau vegetali. 
Baidar a continuat: 

— De îndată ce Alianţa se va închega și se va întări, 
vom pomi în expansiune universală, frați și surori. Ne vom 
lărgi continuu spaţiul vital, prin ocuparea și popularea unor 
noi planete cu condiţii favorabile de trai. Vom asigura ge- 
neraţiilor viitoare din constelaţiile aflate în stingere posi- 
bilități de a continua viaţa civilizată în noi lumi. Aţi înțeles 
bine ce vă propunem? În loc să ne irosim vieţile în războaie 
interrasiale, pentru bogăţiile limitate ale planetelor noastre, să 
pornim împreună la cucerirea unor planete virgine, capabile 
să ne ofere toate resursele de care avem nevoie. Exploratorii 
se vor dezvolta rapid iar numărul luptătorilor va scădea până 
la minimul necesar. Bogăţiile obținute pe această cale vor fi 
distribuite echitabil între rasele Alianţei, încât să asigurăm 
tuturor o viață din ce în ce mai bună. 

Un murmur uşor a început în sală, apoi s-a dezvoltat 
către un vuiet: 

— Raţiune-Pace-Unitate! Raţiune-— Pace-Unitate!... 

Baidar privea mulţumit. Se așteptase la un entuziasm 
ceva mai scăzut din partea unor delegaţi, în special din partea 
sirusanilor pentru care lupta era un mod de viaţă. Da, așa fu- 
seseră educați sirusanii încă din timpuri imemoriabile: să-și 
obțină cele necesare traiului prin luptă și jaf. Munca și creaţia 
de bunuri erau rezervate numai robilor din alte rase, robi cap- 
turați în războaie sau născuţi din familii sclavizate anterior. 
Guvernatorul vegan căuta cu privirea prin sală delegaţia siru- 
sană. Era ușor de găsit, deoareace feţele lor perfect negre con- 
trastau cu figurile celorlalți delegaţi. Ochii lui Baidar s-au oprit 
asupra lui Kokon, guvernatorul de pe Nira, cea mai mare pla- 
netă din sistemul solar sirusan. Acesta stătea nemișcat ca o sta- 
tuie iar însoțitorii săi îi imitau încremenirea. Se tem că își vor 
pierde robii și vor fi forțați să devină creatori, a ghicit Baidar 
cauza comportării reci a sirusanilor. Va trebui să spun câteva 
cuvinte special pentru ei. Care cuvinte nu-i vor îndepărta, însă? 
Nu pot renunţa la principiul egalității depline între toate rasele 
humanoide iar ei au sclavi humanoizi... 

Liniştea s-a lăsat din nou. Baidar simţea apăsarea 
miilor de ochi aţintiţi asupra sa. Nu putea da înapoi, deoarece 
un lucru făcut prost de la bun început nu poate fi reparat decât 
arareori. Ca urmare, a atacat frontal: 

— Rațiunea umană ne dictează să nu înrobim fiinţe din 
aceeași specie cu noi. Putem folosi pentru munci grele ani- 
male și mașini înzestrate cu oarecare inteligenţă. Niciodată, 
însă, ființe umane. Acest principiu trebuie respectat cu 
sfinţenie în întreaga Alianţă, deoarece el asigură demnitatea 
fiecărui humanoid, din orice rasă. 

Baidar a făcut o pauză, așteptând reacţia sirusanilor și 
a altor rase care practicau sclavia. Un ropot ușor de picioare 
se auzea în sală, însă nimeni n-a scos un cuvânt. Ca atare, 
Baidar a continuat la fel de deschis: 

— Mai multe rase umane practică robia în mod 
tradițional. Înțelepții noștri au înțeles această realitate și au 
căutat o soluţie convenabilă tuturor părților. În concret, vă 
propunem răscumpărarea tuturor sclavilor deţinuţi de anu- 
mite rase. Vom plăti pentru ei cu produse finite și cu materii 
prime. Aceasta, pentru trecut și prezent. Pentru viitor, pro- 
punem raselor care practică războiul și sclavia în mod 
tradițional să devină luptători și exploratori ai Alianţei. În 
această formulă, ei vor primi, în schimbul serviciilor lor 
riscante, tot ce le este necesar unui trai îmbelșugat. Orice, 
numai robi umani nu. 

Un freamăt din sală l-a făcut pe Baidar să ridice 
privirea din document. Guvernatorul Kokon și delegaţia siru- 
sană se ridicaseră în picioare. 

— Aveţi cuvântul, domnule guvernator Kokon! a 
reacţionat Baidar, sub influenţa inspiraţiei. 

Sirusanul s-a aplecat ușor și a pornit aparatul din fața 
sa. Imaginea i-a apărut pe imensul ecran din spatele lui 
Baidar iar vorbele lui aspre au umplut sala: 

— Noi am venit să negociem un tratat de pace, nu să 
luăm lecţii de bună purtare. 

— Nu e vorba de lecţii, ci de un cod de legi care va fi 
dezbătut și votat de delegaţiile civilizaţiilor humanoide, a 
ripostat Baidar ferm. Aveţi dreptul să vă expuneţi opiniile, în 
faţa tuturor reprezentanţilor raselor umane prezente. 

În mod vădit, Kokon luase paragraful din expunere ca 
un atac direct la adresa sirusanilor. Figura lui, de un negru 

lucios, cu nări late şi fălci puternice, tremura de furie. A con- 
tinuat pe un ton care se voia superior, dar reușea să fie numai 
agresiv: 

— E adevărat că toți apartinem speciei humanoide, dar 
nu ne naştem egal înzestrați din nici un punct de vedere. 
Există rase superioare, menite să domine și rase inferioare, 
destinate să servească drept sclavi. Orice încercare de a 
schimba această orânduire firească e o simplă utopie. Lumile 
sirusane nu ne-au împuternicit să negociem renunțarea la 
robia humanoizilor inferiori. Ne vedem nevoiţi să ne 
retragem din această conferință. 

— Poate că restul lucrărilor vă vor interesa, a pledat 
Baidar. Nu aveţi nimic de pierdut, dacă le urmăriți. Noi vă 
vom respecta punctele de vedere. 

— Dar le veti supune la vot! a replicat Kokon cu 
răutate în glas. Vreţi să ne impuneţi tirania majorităţii, chiar 
inferioare. 

— Regula majorităţii va funcționa numai pentru civi- 
lizaţiile care vor semna tratatul de fondare a Alianţei şi-şi vor 
desemna reprezentanți în Consiliul Suprem. Cei care nu vor 
adera la Alianţă vor fi liberi să-și organizeze societăţile așa 
cum vor dori. Nu obligăm pe nimeni să accepte principiile și 
programul de viitor al Alianţei Civilizaţiilor Humanoide. 

Cei cinci delegaţi sirusani şi-au reocupat poziţiile, la 
fel de tepeni ca și mai înainte. Baidar a reluat prezentarea 
proiectului de tratat. 

— Nimeni nu ştie cum am apărut noi, humanoizii, în 
această zonă de Univers. Știm însă cu siguranță că ne-am ridi- 
cat din sălbăticie, către actualul nivel de civilizaţie, graţie 
cunoașterii științifice, creației materiale și spirituale de 
bunuri și valori, precum și comportării morale. Din această 

cauză, vă propunem să includem în tratatul de constituire a 
Alianţei acest principiu şi să însărcinăm viitorul Consiliu 
Suprem cu elaborarea unui cod moral care să asigure civi- 
lizarea perfectă a raselor noastre. Noi... 

Un ropot lung de bătăi în tăbliile pupitrelor și din 
picioare a întrerupt expunerea lui Baidar. Guvernatorul vegan 
a rămas surprins. Nu se aștepta la o asemenea reacţie. Mar 
precis, nu-i cunoștea cauza. Așa cum fusese sfătuit de înțelepții 
neamului vegan, a ridicat palma dreaptă, în semn că era pregătit 
să asculte replica. Deja, mai mulți delegaţi, bărbaţi și femei, se 
ridicaseră în picioare, pentru a fi observați. 

— Să dăm întâietate doamnelor, deoarece toţi ne-am 
născut din femei! a propus Baidar răbdător. Prima din dreapta! 

Pe ecran a apărut figura aproape rotundă, cu ochi 
piezişi şi părul negru, tepos, a unei delegate shangi. Aceasta 
a început să vorbească cu viteză, schimbându-și periodic 
mimica, de la modestie şi până la furie: 

— Nu este adevărat că nu ştim cum am ajuns în această 
zonă de Univers. Am fost creaţi de zeii cei vechi, fapt pentru 
care respectul divin pentru ei trebuie inclus în statutul Alianţei. 
Poruncile și ritualurile moștenite de la ei, prin tradiţie, trebuie 
incluse în codul moral al tuturor raselor umane! 

— Sunteţi amabilă să ne prezentaţi dovezile ştiinţifice 
care susțin afirmaţiile dumneavoatră? a întrebat Baidar. 

— Zeii sunt deasupra oricărei ştiinţe iar existenţa lor 
nu trebuie demonstrată! a replicat cu încăpățânare delegata 
shangi. 

Spusele ei au generat un val de proteste în sală. O 
mare parte din delegaţi strigau că zeii nu se arătaseră nicio- 
dată în lumile lor iar o parte mai mică își susțineau proprii zei. 
Cearta se amplifica cu fiecare secundă trecută. Un haos tindea 

să cuprindă întreaga sală. Baidar a apăsat un buton discret, 
din cantul pupitrului şi un lung sunet de gong a înăbușit 
vacarmul. Profitând de momentul de stupoare, Baidar s-a 
adresat întregii săli: 

— Noi planificăm numai ceea ce stă în puterea noastră 
de a tace. Fiecare rasă își poate diviniza zeii sau oamenii de 
geniu. Fiecare, după propriile credințe. Vă propun să scriem 
clar în tratat că nici un humanoid nu poate fi obligat, prin 
înşelăciune sau violență, să îmbrățișeze o credință ori să 
renunţe la ea. 

— Așa! Aşa! Aşa! veneau strigătele de aprobare din sală. 

Înteleptii vegani, ascunși privirilor delegatilor de o 
draperie, zâmbeau mulţumiţi din fotoliile lor. Baidar dovedea 
maturitate și înțelepciune. Nu greșiseră, când îl aleseseră să 
prezinte şi să negocieze tratatul de fondare a Alianţei. Guver- 
natorul vegan şi-a reluat expunerea: 

— În timpul istoric cunoscut de noi, sute de civilizaţii 
humanoide au dispărut, datorită stingerii stelelor ce le 
luminau și le încălzeau planetele sau datorită unor epidemii 
teribile. Vă propun să ne obligăm prin tratatul constitutiv că 
vom ajuta orice rasă umană aflată în pericol de dispariție. În 
acest scop, le vom oferi sinistraţilor posibilități de trai pe 
planetele noastre iar celor bolnavi, ajutorul medical adecvat. 

— Planetele locuibile sunt puţine, s-a auzit un glas din 
sală. Resursele naturale de pe majoritatea celor locuite sunt 
aproape epuizate. Ne paşte pericolul să ne batem crâncen, 
pentru ultimele resurse de hrană, energie și minereuri utile. 

— Aveţi dreptate, l-a aprobat Baidar pe necunoscutul 
care pusese degetul pe rană. Nici una din civilizațiile repre- 
zentate aici, în sală, nu poate porni în lungi expediţii, pentru 
identificarea, colonizarea sau exploatarea unor planete noi. 

Împreună, uniţi în Alianță, putem explora în infinitul 
necunoscut al Universului. Expediţiile de explorare vor fi 
conduse direct de către Consiliul Suprem. Reprezentanţii 
dumneavoastră din Consiliu vor decide cum se vor împărți 
rezultatele pozitive ale explorărilor. Vi se pare echitabil? 

— Da, da, da! a fost aprobat Baidar. 

— Atunci, să stabilim în sarcina Consiliului obligaţia 
de a stabili un sistem unic de măsurare a valorilor! Trebuie să 
unificăm câteva zeci de sisteme rasiale, în care se folosesc 
metale sau pietre preţioase, minereuri rare, monede și banc- 
note, combustibili ori substanțe folosite la propulsia astro- 
navelor. Trebuie să găsim un sistem unic de valori materiale, 
pentru a ne putea înțelege. 

— Și o limbă de folosinţă comună, a strigat cineva din 
sală. 

— Acesta va fi mai uşor, a răspuns Baidar. Lingviștii 
vor crea o limbă simplă pe care vom folosi-o toți. Astfel, 
nimeni nu se va simţi nedreptăţit de folosirea limbii altei rase. 
Problema e ca și rezolvată. 

Semnalul de activare a ecranului, un ușor ţiuit, a 
întrerupt liscursul lui Baidar pentru un moment. Guverna- 
torul vegan a început să-şi plimbe privirile prin sală. O femeie 
înaltă, suplă, cu faţa smeadă și părul lung, negru ca pana cor- 
bului, se ridicase în picioare. 

— Vă ascultăm, doamnă, a asigurat-o Baidar, 
aruncând o privire fugară la ecran. 

— Noi, orionii, avem o organizare socială bazată pe 
matriarhat şi monarhie, și-a început femeia expunerea. Am 
înţeles că intenţionaţi să impuneţi o republică federativă, sis- 
tem de conducere incompatibil cu al nostru. Nu cred că voi 
putea convinge orionii de pe cele douăzeci şi trei de planete 
locuite să-şi schimbe obiceiurile de milenii. 

— Nici nu va fi nevoie, doamnă, a asigurat-o Baidar. Vă 
puteţi păstra orânduirile preferate, iar noi vom folosi termenul 
Federație, în loc de republică federativă. Fiecare rasă este liberă 
să opteze pentru republică, regat sau imperiu. Nu ne-am propus 
să unificăm modurile de organizare şi conducere a celor câteva 
sute de societăţi planetare care vor intra în Alianţă. 

— Şi poziţia femeilor? 

— Aveţi deplină libertate să alegeţi sistemul care vă 
convine. La noi, femeile sunt egale în drepturi cu bărbaţii. 
Există însă şi societăți planetare în care femeile au poziţii 
inferioare, atât în plan profesional, cât și social. Acestea sunt 
probleme interne ale fiecărei rase și planete. Consiliul 
Suprem nu se va amesteca în ele. 

— Dar noi milităm pentru emanciparea femeilor din 
toate sistemele solare... 

— E dreptul dumneavoastră s-o faceţi. Consiliul 
Suprem nu este interesat dacă veţi fi acceptate sau refuzate. 
Nu putem primejdui închegarea Alianţei din cauze particu- 
lare, specifice anumitor populații. 

— Cel puţin egalitatea femeilor cu bărbaţii ar trebui să 
fie înscrisă în constituţia Alianţei, a insistat oriona. 

— V-am reținut propunerea și o vom supune la vot. 
Acum, trebuie să rezolvăm problema cheltuielilor făcute de 
Alianţă cu întreținerea aparatului de conducere și justiție, al 
armatei și serviciilor de ordine. Fiecare civilizaţie humanoidă 
trebuie să contribuie la formarea bugetului Alianţei, pro- 
porţional cu mărimea populaţiei și cu bogăţiile de care dis- 
pune. În faza incipientă, noi, veganii, vom susţine Consiliul 
Suprem şi forțele armate strict necesare. Ulterior, fiecare 
membru al Alianţei va preciza Consiliului Suprem contribuţiile 
proprii. Vă rugăm să fiţi cât se poate de serioşi şi cinstiţi în 

aprecierea și livrarea acestor contribuţii! Alianţa noastră tre- 
buie să devină cât mai curând o superputere capabilă să 
înfrângă forțele non-humane din sfera noastră de acţiune. 

— Și non-humanii sunt creația Universului! a ripostat 
un cefeu, ridicându-se în picioare. Avem noi dreptul să-i uci- 
dem, să-i alungăm din zona noastră de trai ori să-i înrobim? 
Nu ştiu dacă avem acest drept. Trebuie să discutăm serios 
problema. Unii non-humani înzestrați cu şaţiune, ca și noi, au 
dezvoltat civilizaţii similare nouă. Poate chiar superioare din 
anumite puncte de vedere. Trebuie să discutăm serios poziția 
pe care o adoptăm faţă de alte forme de viaţă. Scopul funda- 
mental al Alianţei mi se pare agresiv și nu sunt convins că 
avem dreptate. 

Baidar se frământa nehotărât. Văzuse, în viața sa de 
explorator, zeci de colonii umane distruse de diverse rase 
non-humane, bestiale sau vegetale. Nu se îndoia de faptul că 
non-humanii puteau fi înrobiți sau consumaţi ca hrană ori 
drept combustibil. Nu era însă sigur de reacţia unei mari părți 
din delegaţii. Ştia că multe civilizații humanoide dezvoltaseră 
relaţii comerciale profitabile cu unele rase non-umane. Erau 
ei gata să renunțe la avantajele materiale pentru un principiu 
general al Alianţei? A mai aruncat o privire către sală, apoi s-a 
hotărât să răspundă: 

— Problema nu este simplă, deoarece non-humanii nu 
aparțin de o singură specie, cu comportamente identice. Este 
dreptul nostru de a ucide non-humanii care se hrănesc în mod 
obișnuit cu carne de humanoid? 

Un uşor zumzăit de aprobare a venit în locul unui 
răspuns clar. Nimeni nu era încântat de perspectiva de a 
deveni hrană pentru non-humani. Baidar a continuat ceva mai 
aspru: 

— E dreptul nostru să distrugem non-humanii care ne 
atacă și ne jefuiesc coloniile din lumile noi? Avem acest drept 
și această obligaţie față de bieţii coloniști! Suntem îndreptățiți 
să înrobim și să supunem la muncă forțată non-humanii bes- 
tiali, lipsiţi de rațiune? Poziţia noastră de ființe supreme în 
această zonă de Univers ne dă acest drept. Putem exploata 
vegetaţia conform intereselor noastre? Putem, deoarece ve- 
getaţia posedă numai rudimente de rațiune şi ne este necesară 
pentru trai. Aceasta este una din legile Universului, frații mei 
humanoizi! Fiinţele humanoide trăiesc din exploatarea sau 
consumarea non-humanilor inferiori. În ce priveşte non- 
humanii raţionali, care au dezvoltat civilizaţii similare cu ale 
noastre, problema se pune în termeni clari: ei sau noi. Nu 
există spaţiu vital pentru toți. În cel mai bun caz, îi vom alun- 
ga dincolo de frontiera Alianţei, să-și găsească alte lumi în 
care să trăiască. 

— Ai vorbit de parcă ai fi Creatorul Universului, a 
observat cefeul. 

— Am vorbit ca un vegan conștient și responsabil față 
de humanoizi, i-a replicat Baidar. Nu ne-am adunat pentru a 
rezolva problemne de filosofie sau de etică. Înteleptii pot dez- 
bate aceste probleme pe toate părțile. Noi ne-am adunat din 
motive clare: scădem numeric, ni se epuizează resursele de 
trai iar non-humanii ne agresează și ne jefuiesc. Trebuie să ne 
unim, să dăm non-humanilor o ripostă hotărâtă și să pornim 
expansiunea humanoidă universală. Odată ce ostilitățile din- 
tre noi vor înceta, populația va crește din nou într-un ritm 
sănătos. Noi suntem exploratori, creatori și luptători. Nu ne 
permitem să şovăim în faţa unor dubii mărunte. 

Mai multe strigăte de aprobare au răsunat în sală. Baidar 
a ridicat vaza cu floarea de kipala, să poată fi văzută de toți: 

— Pace între humanoizi! Supremaţia deplină a huma- 
noizilor asupra oricărei vietăţi din această zonă de Univers! 
Unirea humanoizilor pentru o viaţă sigură, civilizată și pros- 
peră! Expansiunea humanoizilor în toate direcţiile univer- 
sale! Acum e momentul unirii, frați și surori! 

Mulțimea s-a ridicat în picioare, bătând ritmic din 
palme. Baidar zâmbea mulțumit. Alianţa Civilizaţiilor 
Humanoide era ca și constituită. O epocă cumplită, de 
dezbinare între humanoizi, lungă de zeci de milenii, se termi- 
nase. Viitorul i se arăta într-o lumină sublimă. 

Rebeliunea varangilor 


Un miliard de ani pământeni în urmă... Consiliul 
Suprem al Alianţei Civilizaţiilor Humanoide începea o nouă 
zi de muncă, în palatul său de pe planeta Hanab, din sistemul 
solar vegan. Bătrânul înţelept Incer, preşedintele Consiliului, 
sosise mai devreme cu o jumătate de oră și se plimba prin 
parcul palatului. Ziua se anunța frumoasă, cu cer curat și 
soare moderat. Apa din havuz clipocea molcom și păsărelele 
ciripeau liniştitor. Inima bătrânului înțelept era însă moho- 
râtă. Presimţea o nenorocire. Simţise tensiunea în glasul lui 
Merid, șeful serviciului secret al Alianţei. Seara trecută, aces- 
ta îi solicitase să-l primească în audienţă cât mai grabnic posi- 
bil. La întrebarea sa, Merid se limitase să spună că în Alianţă se 
întâmplau lucruri grave, pe care agenţii săi le descoperiseră şi le 
probaseră suficient de sigur. Atât și nimic mai mult. 

Incer luă loc pe o bancă de marmură, sub un azaleu 
înflorit. Deși la început de zi, se simţea ostenit și tulburat. Cei 
aproape patru mii de ani pe care îi ducea în spate începuseră 
să-şi spună cuvântul. Condusese cu mână fermă destinele 
Alianţei, în ultimii trei mii de ani. Evitase cu pricepere 
pricinile de conflict între civilizaţii şi sporise continuu zestrea 
aliaţilor. Sub conducerea sa, Alianţa descoperise și colo- 
nizase câteva plancte noi şi bogate. Se putea declara 
mulţumit. Amintirea discuţiei cu Merid continua să-l roadă, 
însă. Ce poate fi atât de grav, încât să-l fi determinat pe Merid 
să încalce procolul de prezentare în fata Consiliului? se 

întrebă el. Un fior de neliniște îi străbătu creierul, dar 
amenințarea nu căpătă chip. Era ca o otravă ascunsă și hâdă. 
Poate că ar fi timpul să mă retrag, gândi Incer. Merit o 
bătrânețe liniștită, după o viaţă atât de zbuciumată. Se ridică 
destul de vioi de pe bancă și porni către sala mare a Consi- 
liului. Nu era prea convins că făcuse bine convocându-și 
colegii în adunare de urgenţă. Poate că totuși Merid exagera 
ori se alarmase inutil. 

Garda de la intrarea în palatul Consiliului îi prezentă 
onorul cu arma la piept. Era un sirusan bine legat, pe care uni- 
forma argintie stătea perfect. Figura lui de culoarea abanosu- 
lui strălucea de mulțumire. Era liniște și bine pe planeta 
Hanab... Incer îl depăși și dădu cu ochii de Merid. Acesta îl 
aștepta în arcada de la intrare, cu o mapă în mână. Figura lui 
ascuţită, de cefeu, cu ochii vii și iscoditori, îl predestinase 
parcă pentru meseria de spion. Era îmbrăcat deosebit de ele- 
gant, într-un costum gri deschis, cu o tunică croită perfect. 
Merid înaintă către Incer cu pas lin, de felină: 

— Frumoasă zi, domnule președinte. Îmi pare rău că 
trebuie să v-o întunec. 

— Un rău cunoscut este pe jumătate evitat, îi replică 
Incer, întinzându-i mâna. 

Șeful spionilor din Alianţă se grăbi să-i prindă mâna 
în ambele palme și s-o scuture încetișor. Gura lui subțire ca o 
fantă abia şuieră cuvintele: 

— Nu cred să mai puteţi preveni ceva. Poate doar să 
pedepsiţi. 

— Să nu ne grăbim cu concluziile, domnule Merid! 
Consiliul n-a mai aplicat o pedeapsă severă de mai mult de o 
mie de ani. 


29 


— Situaţia e mai gravă decât o bănuiţi, domnule 
preşedinte... 

Incer își mutase deja atenţia de la Merid. Saluta din 
treacăt colegii din Consiliu, în drumul său către fotoliul de 
preşedinte.Cei o sută douăzeci și şapte de consilieri, 
reprezentând toate civilizațiile umane din Alianţă, îl așteptau 
în amfiteatrul în care, de mii de ani, se luau deciziile de 
importanţă intergalactică. Incer ajunse la locul său și rămase 
în picioare, privindu-și colegii cu care împărțea răspunderea 
pentru destinele populațiilor din Alianţă. 

— Doamnelor și domnilor colegi, li se adresă el, Kaj 
Merid, șeful serviciului nostru secret, doreşte să ne facă o 
informare de maximă importanță. Vă propun să-l ascultăm cu 
toată atenţia. Vă rog să vă ocupati locurile! 

Consilierii se așezară în ordine. Incer se lăsă în foto- 
liul de președinte și-și lipi palmele, cu degetele impletite. 
Se pregătea să asculte cât mai calm posibil orice grozăvie. 
Kaj Merid rămase în picioare, în dreapta preşedintelui. 
Extrase o singură foaie din mapa sa şi aruncă o privire către 
imensul ecran care ocupa întregul perete din fundul sălii. 
Verifica dacă subordonații săi erau la posturi, gata să 
deruleze imaginile filmate sau holografice, cu probele de 
susținere a alegaţiilor sale. Totul părea în ordine. Merid tuși, 
îşi drese glasul, apoi începu să raporteze: 

— Doamnelor și domnilor consilieri, vă rog să-mi per- 
miteţi să vă prezint detaliile unei pregătiri de rebeliune în 
Alianţa noastră! 

Atmosfera pașnică, de ușoară plictiseală indusă de 
rutina sarcinilor banale, se sparse în țăndări, ca un pahar 
scăpat din mână. Privirile tuturor se îndreptară către şeful 
spionilor mai mult decât curioase. Tensiunea crescuse brusc. 

Incer o simţea în ceafă. Toţi consilierii fuseseră șocați de 
introducerea făcută de Kaj Merid. 

— Continuă! îl îndemnă Incer. Pe scurt şi cu probe cât 
mai edificatoare! 

— Vă raportez că, din informaţii certe, obținute de ser- 
viciul nostru, rezultă că în lumile varangilor se pregătește o 
rebeliune împotriva ordinii noastre constituționale. Suntem 
ubsolut siguri că Zaris, guvernatorul alcorilor și Roinar, 
guvernatorul kaizilor, au conspirat împreună pentru a săvârși 
grave încălcări ale legilor noastre. De mult timp, ei au permis 
populațiilor conduse să încalce reguli fundamentale de com- 
portare și să... 

Rumoarea stârnită în sala de consiliu îl făcu să-și 
întrerupă discursul. Varangii prezenţi în sală se ridicaseră în 
picioare, gata să protesteze vehement. Incer ridică palma 
dreaptă și-i rugă: 

— Domnilor, luaţi loc! După ce Merid îşi va prezenta 
raportul, vom analiza informaţiile pe îndelete. Avem în faţă o 
problemă serioasă, care trebuie ascultată cu toată atenția. 
Nu ne putem permite să facem greșeli. 

Varangii își reocupară locurile. Kaj Merid se răsuci 
ușor și arătă cu degetul către ecran: 

— Acesta este un dezintegrator de planete fabricat în 
ascuns de alcori. Se află în faza de testare şi pune în pericol 
grav viaţa de pe planetele Alianţei. Constituţia noastră inter- 
zice expres proiectarea, producerea, testarea şi folosirea aces- 
tui tip de armă deosebit de distrugătoare. Presupunem că 
alcorii intenţionează s-o folosească în timpul războiului de 
secesiune planificat deja. 

O liniște teribilă se aşterne peste sală. Cumplitul cuvânt 
secesiune era de vină pentru această reacţie a consilierilor. 


41 


În aproape patru miliarde de ani de existență, Alianţa 
Civilizaţiilor Humanoide nu cunoscuse secesiunea. Dimpotrivă, 
în acest răstimp, multe civilizaţii humanoide care nu participa- 
seră la fondarea Alianţei aderaseră, rând pe rând, la această 
superputere. Kaj Merid era mulțumit de efectul de trăsnet al 
informaţiei sale. Se întoarse cu faţa către consilieri și continuă: 

— Am descoperit că alcorii și Kaizii încalcă sistematic 
programul de perfecționare rasială și control demografic al 
Alianţei. Căsătoriile nu se mai încheie pe baza testelor de 
compatibilitate stabilite de experţii noştri. Guvernatorii Zaris 
și Roinar au permis populațiilor alcore şi kaide să dezvolte 
sentimente inferioare, de dragoste instinctuală și să formeze 
familii pe baza acestora. Numărul nașterilor n-a mai fost li- 
mitat conform programului Aliantei, astfel că populaţiile 
alcore și kaide sunt mult mai numeroase decât vi s-a raportat. 
E posibil ca sporul exploziv de populaţie să indice o pregătire 
de război. Raportorii alcori şi kaizi au falsificat rezultatele 
testelor de căsătorie și cifra nașterilor de copii, introducând 
aceste falsuri în calculatoarele centrale ale Alianţei. 

— Probe! Probe! Probe! scandau varangii din Consi- 
liu, bătând cu palmele în masă. 

Kaj Merid aşteptă ca zgomotul să mai scadă în inten- 
sitate, apoi replică sigur de sine: 

— Putem obţine aceste probe prin anchete la fața locu- 
lui și prin recensăminte exacte ale populațiilor alcore și kaide. 
Vă propun să numiţi o comisie de anchetă, cu participarea 
unor specialiști din serviciul nostru de informaţii. Această 
comisie să se deplaseze în sistemul solar Alcor, pe planeta 
Tamira și în sistemul solar Kaid, pe planeta Bogana, pentru 
anchetă şi recensământ. Vă garantez cu viaţa mea că infor- 
maţiile strânse de comisie vor confirma integral spusele mele. 

— Propunere reţinută, pentru dezbatere, îl anunţă 
Incer. Continuă! 

— Alcorii şi kaizii au încălcat interdicţia folosirii 
ingineriei genetice pentru a produce fiinte raționale, continuă 
Merid. Acesta, arătă el către ecran, este un mutant rațional, 
produs de geneticienii alcori din maimuțe. Kaizii și alcorii 
folosesc câteva milioane de astfel de mutanţi, pentru munci 
grele, chiar şi mai complexe. Mutanţii numiţi rovi pot fi 
folosiţi şi în luptă, deoarece posedă o agresivitate deosebiiă. 
Producerea și folosirea mutanţilor de către cele dou” civi- 
lizaţii rebele pot fi documentate tot de comisia de anchetă. 

Nimeni nu protesta. Toate privirile se concentraseră 
pe ecran. O ființă aproape umană, păroasă, cu muşchi puter- 
nic reliefați, îmbrăcată într-un simplu şort, îi privea cu ochi 
ascunși sub arcade proeminente. În mâna dreaptă, ţinea o 
unealtă folosită îndeobşte în legumicultură. Palma stângă, cu 
degete lungi, cra ridicată ca și cum s-ar fi apărat. Sunetele 
care însoțeau imaginea nu lăsau nici o posibilitate de dubiu: 
rovul vorbea în limbajul alcor. 

— Cam greu de contestat această probă! constată 
Merid pe un ton sarcastic. Rovii sunt înzestrați cu inteligență 
şi pot desfășura activităţi specific humanoide. 

— Şi pregătirile pentru secesiune? întrebă Incer încă 
destul de calm. 

Kaj Merid privi triumfător către cei opt varangi. Era 
momentul să-i atace în bloc, să-și răzbune umilințele la care 
vurangii îl supuseseră pe timpul unor controale din trecut. În 
sinea sa, era convins că orgolioșii varangi disprețuaiu în taină 
cefeii, considerându-i o rasă inferioară. Spionul își linse 
buzele uscate și începu: 

— Detinem informaţii verificate prin mai multe surse, 
din care rezultă că alcorii și Kaizii, posibil şi alți varangi, 

încalcă sistematic legile fiscale ale Alianţei. În concret, de 
mii de ani, ei au virat către bugetul Alianţei mai puţin de 
douăzeci la sută din veniturile lor și nu cele șaizeci de pro- 
cente prevăzute de lege. În plus, au ascuns față de Consiliul 
Suprem descoperirea şi exploatarea unor noi planete, 
însușindu-și integral avuţiile acestora. Astfel, varangii au 
acumulat bogății imense, care contrastează cu nivelul general 
de trai al populațiilor din Alianţă. În cercul liderilor varangi, 
se discută frecvent posibilitatea separării civilizaţiei lor de 
restu! Alianţei, cu scop de a nu împărți avuţiile lor cu celelalte 
populaţii aliate. Cei mai înfocaţi susținători ai secesiunii sunt 
Zaris-alcorul şi Roinar-kaidul. Vă propun să ordonaţi 
arestarea imediată a acestor doi capi ai rebeliunii. 

Discuţii haotice izbucniră în sală. Consilierii schim- 
bau opinii cu voce tare, în grupuri mai mici sau mai mari. 
Informaţiile şocante învinseseră obișnuinţele de ordine și dis- 
ciplină ale consilierilor. Incer, tot calm, atinse o clapă din faţa 
sa. Sunetul prelung, de gong, acoperi larma. Consilierii 
încetară discuţiile și întoarseră privirile către președinte. Kaj 
Merid zâmbea fin, mulțumit de sine. Era convins că va 
rămâne în istoria Alianţei ca omul providenţial, care o salvase 
de dezmembrare. 

— Domnule președinte și onoraţi consilieri, nu mai am 
alte informaţii, raportă el. Cele patru capete de acuzare sunt 
suficiente pentru pedeapsa capitală. 

— Spionii nu au dreptul de a judeca și a condamna, îi 
replică Incer liniștit. Vă mulțumim pentru informaţiile 
furnizate! Sunteţi liber! 

Kaj Merid aplecă scurt capul, își luă mapa și porni către 
ieșire. Unul din varangi îi spuse ceva cu glas scăzut și șuierător. 
Merid se prefăcu a nu fi auzit nimic. leşi din sală cu fruntea sus 

şi inima cântând de bucurie. Nimeni până la el nu mai 
descoperise asemenea informaţii în interiorul Alianţei. Era cine- 
va. Era un erou. Curând, numele meu va fi pe toate buzele 
locuitorilor din Alianţă, gândi el înfiorat de plăcere. Aș putea 
ajunge chiar și guvernator în patria mea, Cefeu. Eu, fiul unor 
fermieri modești, de pe cea mai săracă planetă a constelaţiei... 

O tăcere grea, rău prevestitoare, se lăsase în sala de con- 
siliu. Incer gândea intens, căutând o soluţie de evitare a conflic- 
tului. Nu se îndoia deloc de exactitatea informațiilor prezentate 
de Kaj Merid. Ele îl șocaseră mai profund decât orice eveni- 
ment auzit sau văzut în viaţa lui. Un sistem de valori sigur și 
trainic se destrămase în faţa sa ca o pânză veche. Incer simţea 
că se prăbușea într-o genune de nesiguranță și temeri. Dacă 
acuzaţiile ar fi privit civilizaţii modeste, de la frontiera Alianţei, 
le-ar fi putut analiza cu mai mult calm. Varangii erau însă unul 
dintre stâlpii de susţinere ai edificiului aliat. Străbunii lor par- 
ticipaseră la fondarea Alianţei și la elaborarea constituţiei aces- 
teia. Oștirile varange, faimoase pentru vitejia lor, impuseseră 
legile Alianţei până departe, dincolo de frontiere. Ele plătiseră 
un cumplit tribut de sânge în marile confruntări cu civilizațiile 
non-humane. Varangii contribuiseră total dezinteresaţi la ridi- 
carea nivelului de trai al celor mai sărace populații din Alianţă. 
Savanţii varangi influenţaseră hotărâtor progresul cunoașterii și 
creaţiei umane... 

Și acum ei... gândi Incer și simţi că se sufoca. Ridică 
ochii săi de un albastru senin și cuprinse dintr-o privire 
întregul Consiliu. Nu-și recunoscu vocea care rostea liniștit: 

— Domnilor colegi, trebuie să dovedim maxim de pru- 
dență, realism și responsabilitate în analiza acestor informaţii. 

— Nu avem nici un precedent după care să ne ghidăm, 
observă un consilier sirusan. În al doilea rând, varangii sunt 
cunoscuți în întreaba Alianţă ca oameni de onoare desăvârşită. 

— Popoarele din Alianţă ne-au ales să le conducem pe 
bază de legi statornicite în miliarde de ani, precum și pe infor- 
maţii adevărate, exacte și oportune, rosti Incer cu glas tremu- 
rat. Dacă am fugi de adevăr o singură dată, toate principiile 
morale ale Alianţei s-ar prăbuşi iar haosul comportamental ar 
cuprinde lumile noastre. Ce soluții propuneţi pentru rezol- 
varea crizei varange? 

Incer își simtea palmele umede de emoție. Așa ceva 
nu mai trăise niciodată. Nici măcar când era explorator și 
înfruntase moartea de mai multe ori, nu simtise fiorul de 
slăbiciune și spaimă care îl frământa din ce în ce mai puter- 
nic. O lume sigură şi frumoasă se prăbușește sub ochii noștri, 
era gândul înfipt ca un cui în creierul său. 

Consilierii schimbau între ei priviri nehotărâte. Erau 
prea uluiţi să imagineze o soluţie raţională de rezolvare a 
crizei. După o lungă perioadă de tăcere, varangul Kerr, 
reprezentantul sistemului solar Alioth, se ridică în picioare: 

— Domnule preşedinte și domnilor colegi, înțeleg că 
sunteţi stupefiaţi de cele auzite şi văzute, spuse el. Faptele con- 
travin într-o bună măsură vechilor legi ale Alianţei Civilizaţiilor 
Humanoide. Kaj Merid a cerut deja pedeapsa cu moartea pentru 
doi corasiali de-ai mei, Zaris şi Roinar. Vă sugerez să privim 
situaţia și din alt unghi de vedere. Nu cumva unele reguli fun- 
damentale ale Alianţei nu mai corespund evoluției umane și ar 
trebui actualizate? Poate că experimentele lui Zaris și Roinar 
prefigurează evoluţia viitoare a majorităţii populațiilor din 
Alianţă. Vă mulţumesc pentru atenţie! 

Kerr își reocupă locul, cu ochii la Incer. Pe fața 
bătrânului vegan nu se putea citi nimic, însă. 

O femeie cu ten măsliniu şi păr roșcat se ridică şi 
începu să vorbească. Era prințesa Verina, reprezentanta sis- 

temului solar Bellatrix din constelația Orion. Incer nu reuşi 
să 1 recepţioneze cuvintele de început. În creierul său, vuia 
furtuna deznădejdii. Propunerea lui Kerr îi confirmase faptul 
că toate informaţiile prezentate de Kaj Merid erau adevărate. 
Vurangii încălcaseră legi fundamentale ale’ Alianţei şi acum 
vereau modificarea lor. Un vârtej tulbure se întrezărea în 
viitor. Bătrânul vegan se forță să urmărească discursul 
prințesei Verina. 

— Puterea şi stabilitatea Alianţei au fost asigurate de 
1espectarea neabătută a legilor comunitare. spunea aceasta. 
Astfel am învins împotrivirea îndârjită a civilizaţiilor non- 
humane și le-am alungat dincolo de frontierele Alianţei. Noi 
n-am invocat posibilitatea schimbării legilorAlianţei, deși am 
suferit pagube imense prin întreruperea relaţiilor comerciale 
cu unele civilizații non-humane. Multe populaţii orione ne-au 
cerut să respectăm tradiţii locale aflate în contradicție cu 
politica demografică a Alianţei. Noi, orionii, am impus legea 
Alianţei, chiar trimițând la moarte sau în exil zeci de milioane 
de corasiali. Ne-ar conveni și nouă să folosim mutanti raționali 
în locul roboților, însă respectăm interdicția din legile Alianţei. 
Sustragerea varangilor de la plata dărilor legale către Alianţă e 
o dovadă de egoism şi necinste. Ea seamănă neîncredere și 
nesiguranţă în minţile noastre. Ideea secesiunii este deosebit de 
pravă. Până și simplul gând secesionist ar trebui pedepsit cu 
moartea. În concluzie, nu putem schimba legile străvechi ale 
Alianţei, pentru a le adapta faptelor infracţionale săvârșite de 
varangi și a-i exonera de pedeapsă. Propun să se aplice legile, 
cu toată severitatea, pentru a descuraja orice altă civilizaţie de 
la astfel de acte criminale. 

Veganul Incer își privea mâinile cu degetele încleş- 
tate pe tăblia mesei. Acestea se albiseră de efort inconștient. 

O mare luptă se dădea în creierul lui. Sirusanul Megon se 
ridică și începu să vorbească: 

— De la fondarea Alianţei și până în prezent, rasa mea a 
pierdut câteva miliarde de combatanți. Aceştia au căzut în lupte 
pentru impunerea legilor Alianţei în această zonă de Univers. 
Acum, când am impus tuturor civilizaţiilor humanoide un sin- 
gur sistem de drept, varangii ne cer să-l schimbăm, pentru a-și 
scăpa de pedepse unii corasiali. Nu putem accepta aceasta! 
Siguranţa vieţii fiecărui locuitor din Alianţă depinde de 
respectarea strictă a legilor. Reformele propuse de varangi ar 
provoca haos, mai ales în civilizațiile humanoide noi, cu un 
nivel mai scăzut de evoluţie. Nerespectarea politicii demo- 
grafice comunitare ar putea duce la resălbăticirea unor populaţii 
abia civilizate. Opulenţa varangilor este o jignire şi o sfidare a 
austerităţii în care trăiește neamul meu. Cer pedepsirea cu 
moartea a căpeteniilor rebele și reimpunerea legilor Alianţei în 
rândul populației varange! N-ar fi corect să pedepsim întreaga 
populație varangă pentru infracțiunile liderilor. Numai 
căpeteniile să fie ucise! 

Lui Incer i se părea că trăia într-un coșmar îngrozitor. 
Consilierii cereau moartea lui Zaris-alcorul iar acesta era 
logodnicul singurei sale fiice, Deira. Voi putea, oare, să-mi 
privesc fiica în ochi și să-i spun că am decis uciderea iubitului 
ei? se întreba bătrânul vegan. Ar trebui să pot, se încuraja el. 
Legile trebuie respectate... 

Deja, un consilier kaseu vorbea, punctându-și spusele 
cu gesturi largi. Ochii săi imenși răspândeau o lumină verde 
în jurul feţei de culoare albastră. 

— Ca ființe raționale supreme din această zonă de 
Univers, ar trebui să fim mai deschişi față de experienţe noi. 
Sistemele închise nu evoluează, ci doar se conservă ori se 

sting. Din multe puncte de vedere, Alianţa noastră a devenit 
un sistem închis, dominat de rutină şi formalism. Nu neg rolul 
legilor în viaţa oricărei comunităţi, însă observ că ele trebuie 
să se adapteze continuu nivelului de evoluţie al populaţiei. 
De-a lungul timpului, noi, Kaseii, am renunţat la multe legi 
rasiale vechi, cu scopul de a ne încadra în legile evoluţiei şi 
civilizării continue. De pildă, strămoșii noştri sălbatici erau 
canibali, dar noi nu le-am păstrat tradiția. Când am aderat la 
"Alianţă, una din legile noastre rasiale supreme ne interzicea 
metisarea cu alte populaţii. Am înțeles că era o frână în calea 
evoluţiei noastre și am renunțat la ea. De ce nu ar fi valabilă 
această regulă de evoluţie și civilizare și pentru legile 
străvechi ale Alianţei? Eu vă propun să dezbatem faptele 
varangilor funcţie de criteriul evoluţiei și civilizării continue 
a humanoizilor. Poate că ar fi bine să ascultăm și argumentele 
acuzaților Zaris și Roinar. Nu trebuie să ne grăbim, să luăm o 
decizie pripită, care ar afecta coeziunea Alianţei și încrederea 
populațiilor humanoide în noi, Consiliul Suprem. 
Spusele kaseului i se păreau lui Incer de bun simţ. 
În acelaşi timp, îl speriau. În mod voalat, ele puneau sub sem- 
nul întrebării principii și legi fundamentale pe baza cărora 
Alianţa funcţiona de miliarde de ani. Viaţa lui, ca și a ma- 
jorității legiuitorilor din Alianţă, era intim legată de aceste 
legi şi principii. Nu şi le putea smulge din conștiință decât 
odată cu viaţa. Da, sunt prea bătrân pentru aceste vremuri, 
gândea Incer. Ar trebui să mă retrag din functie, înainte de a 
săvârși fapte pe care le-aș regreta tot restul vieții. Își ridică 
ochii din tăblia mesei și privi la consilieri. Deja vorbea 
Weipur, un shang din constelația Pegasus. Incer făcu un efort 
să se concentreze asupra discursului acestuia. O cută adâncă, 
de încruntare, i se săpase pe frunte. 

— Dezbinarea ne pândeşte deja, observă shangul. 
Discuţiile în contradictoriu n-au fost ceva obișnuit în Consi- 
liul nostru. Ele n-ar trebui să ne sperie, însă. Deseori, adevărul 
şi dreptatea ies la iveală numai în urma unor aprige dispute 
dialectice. Suntem într-o situaţie delicată, deoarece analizăm 
Situația unei supercivilizații din Alianţa noastră. Nu e vorba 
de o naţiune sau rasă măruntă, care face primii pași pe calea 
civilizării. Analizăm situaţia unci civilizaţii de mai mult de o 
sută de miliarde de oameni, civilizaţia varangă. Nu putem 
despărţi liderii de populaţie decât în mod formal și ideatic. 
Mai mult ca sigur, liderii varangi au acţionat cu acordul 
expres ori tacit al populațiilor din sistemele lor solare. Dacă 
ne vom mulțumi să aplicăm legile Alianţei în mod formal, 
s-ar putea să provocăm o cumplită sciziune, cu efecte nega- 
tive încă nebănuite asupra viitorului nostru. Vă propun să 
analizăm faptele varangilor funcţie de criteriile adevărului și 
dreptăţii, în general. Încalcă aceste fapte adevăruri universale 
de care depinde viața humanoizilor din Alianţă? Faptele lor 
nedreptăţesc flagrant alte rase din Alianţă? Pun aceste fapte 
în pericol civilizația noastră humanoidă în ansamblul ei? 
Dacă vom găsi răspunsuri corecte la aceste întrebări, vom şti 
ce atitudine trebuie să adoptăm față de varangi. Vă propun să 
discutăm situaţia foarte serios, fără a ne grăbi să condamnăm 
ori să aprobăm faptele dezvăluite de Kaj Merid. 

Incer se trezi aprobându-l pe Weipur din toată inima: 

— Da, nu trebuie să ne grăbim, să luăm o hotărâre 
pripită. Să analizăm cât mai detaliat efectele pe care le-ar pro- 
duce fiecare variantă de acţiune asupra populațiilor din 
Alianţa noastră! 

Încă un varang se ridică în picioare. Era Mugan, repre- 
zentantul sistemului solar Megrez. Figura sa întunecată indica 
îngrijorare, dar nu frică. Vorbele sale erau simple şi clare: 

— Străbunii noştri au fondat Alianta Civilizaţiilor 
Humanoide pe bază de consens. Nici una din civilizatiile care 
compun Alianţa n-a fost înglobată cu forţa armelor sau prin 
înșelăciune. Am respectat întotdeauna libertatea de conștiință 
şi voinţă a fiecărei rase şi naţiuni. De ce, în cazul varangilor, 
nu se poate aplica principul libertăţii de conştiinţă și voință? 
De ce simple discuţii despre posibilitatea părăsirii Alianţei 
sunt taxate drept crime? Ne poate forța cineva să rămânem în 
Alianţă fără voia noastră? Nu, domnule preşedinte şi dom- 
nilor colegi! Dacă noi considerăm că Alianţa a ajuns un 
organism birocratic și anchilozat, care frânează evoluția spi- 
rituală și materială a varangilor, suntem infractori? Nu, colegii 
mei! Suntem cu un pas înainte pe drumul cunoaşterii şi 
viitorului. Propun să dezbatem posibilităţile şi modalităţile de 
reformă a Alianţei, încât aceasta să corespundă cerinţelor de 
evoluţie și progres a raselor care o compun. Să discutăm 
deschis, constructiv și fără a ne acuza de rele intenţii! 

Pelas, reprezentantul sistemului solar Deneb din con- 
stelația Cygnus, se ridică în picioare încă în timp ce Mugan 
vorbea. Varangul îl observă şi se grăbi să încheie: 

— Acum e momentul să stabilim legi mai flexibile și 
mai moderne pentru Alianţă. Dacă n-o facem, vom stagna și 
ne vom stinge ca și alte civilizaţii din vechime. Noi, varangii, 
nu acceptăm o Alianţă închisă la înnoirile cerute de viața 
umană evolutivă. 

Pelas se grăbi să-i replice acid: 

— Dacă propunerile de reformă a Alianţei ar fi fost 
făcute înainte de dezvăluirile lui Kaj Merid, aș fi fost tentat 
să vă iau în serios şi să caut posibilităţi de perfecţionare. Ele 
sunt făcute însă după descoperirea infracţiunilor deja 
săvârșite de unii lideri varangi. Nimeni nu v-a oprit să criti- 


SI 


Caţi și să propuneţi modificarea legilor Alianţei înainte de a le 
încălca. Voi le-aţi încălcat pe tăcute, pregătind o secesiune 
periculoasă pentru Alianță. Din această cauză, cer formarea 
unei comisii de anchetă care să documenteze pe teren, în 
lumile varange, încălcarea legislaţiei comunitare. Vreau să 
fac parte din această comisie. De asemenea, cer ca, până la 
finalizarea anchetei, Zaris și Roinar să fie suspendaţi din 
funcţiile de guvernatori şi deținuți într-o închisoare vegană. 
Astfel, nu vor putea influența bunul mers al anchetei. Abia după 
ce vom aduna toate informaţiile despre rebeliunea varangilor, 
vom putea discuta în Consiliu de avem de făcut în viitor. 

Incer își descleștă mâinile. Simţea o ușurare în suflet. 
Nu era obligat să ia o decizie finală încă. Mai avea timp să se 
informeze, să cugete pe îndelete, să caute o soluție de com- 
promis. Începuse să se liniștească. Intervenţia varangului 
Kemir, din sistemul solar Merak, îl aruncă însă înapoi, în plin 
conflict de civilizaţii. 

— Nu-i vom preda pe Zaris și Roinar polițiștilor fe- 
derali, declară acesta. Ei sunt demnitari de rang maxim în 
lumea noastră și trebuie să fie trataţi cu tot respectul cuvenit. 
Ca semn de bunăvoință și bunăcredință, acceptăm ca o 
comisie numită de Consiliu să inspecteze orice planetă din 
constelația Varanga. Nu avem nimic de ascuns față de aliații 
noştri. Dacă însă nu vom fi trataţi ca aliaţi cu drepturi egale, 
nu vom ezita să ne desprindem din Alianţa Civilizaţiilor 
Humanoide. Suntem suficient de puternici şi de evoluaţi încât 
să trăim pe cont propriu. 

— Nici măcar nu vă ascundeţi intenţiile secesioniste! 
strigă un consilier orion, arătându-l pe Kemir cu degetul. 
Vreţi să aruncaţi populaţiile humanoide cu miliarde de ani în 
trecut? 

— Vrem să trăim normal în această zonă de Univers, 
replică Kemir mohorât. Vrem să cunoaștem legile universale 
de evoluţie şi să le respectăm. Nu vrem să ne închidem în- 
tr-un cerc strâmt de legi vechi, în care să stagnăm și să ne 
stingem. Vrem să asigurăm și generaţiilor viitoare dreptul la 
viață civilizată. 

— Încălcând legile Alianţei?! îi strigă un consilier 
vegan. 

— Respectând legile vieţii, ripostă Kemir dur. Noi nu 
suntem mai inteligenți și mai culți decât creatorii care ne-au 
înscris aceste legi în fiinţele noastre. 

— Ce teorii înșelătoare mai vreţi să inventati? întrebă 
un dracon din sistemul solar Alwaid. Humanoizii sunt pro- 
dusul propriei autoperfecţionări. 

— Și cum am apărut în această zonă de Univers? îl 
repezi Kemir. Cine ne-a înzestrat cu instinctele de perpetuare 
şi evoluţie? 

Discuţia degenerase în zeci de replici încrucișate, 
între consilierii din rase diferite. Cuvântul rebeli se auzea din 
ce în ce mai des. Cei opt varangi se ridicaseră în picioare, 
ripostând fiecare la atacurile venite din toate părțile. În mod 
vădit, poziţia lor nu era deloc bună. Majoritatea celor prezenţi 
se simțeau înșelaţi și ameninţaţi de secesiunea varangilor. 
Incer făcu un ultim efort de a restabili ordinea. Sună gongul, 
apoi se ridică în picioare și începu să vorbească: 

— Doamnelor și domnilor, vă rog să vă stăpâniţi ner- 
vozitatea! Până la finalizarea verificărilor, nu aveţi dreptul de 
a acuza pe nimeni, de nimic. După ce vom aduna toate infor- 
maţiile din Varanga, le vom analiza împreună și vom lua o 
decizie temeinică. Vă rog să precizaţi cine se oferă voluntar 
pentru comisia de anchetă! 

În liniştea produsă de intervenţia lui Incer, începură 
să se audă glasurile voluntarilor: Pelas-denebul, Myra-oriona, 
Kirod-sirusanul... Corcomitent, figurile lor apăreau pe ecra- 
nul din fundul sălii je consiliu. 

Incer se lăsă ușurat în fotoliu. Câştigase timpul pe 
care si-l dorea. Sr: putea sfătui în liniște cu înțelepţii vegani, 
putea interveni pentru netezirea asperităţilor și domolirea 
patimilor... Sentimentul de prăbușire iremediabilă începuse 
să-l părăsească. Ochii lui se opriră o clipă pe figurile celor opt 
varangi. Aceştia rămăseseră în picioare, cu bărbiile ridicate, 
privind mândru, chiar sfidător, în jur. Nu se temeau de cele ce 
se pregăteau. Dimpotrivă, păreau mulțumiți de e.ectele 
răzvrătirii lor. Ce neam orgolios și încăpățânat! se pomeni 
Incer gâr.dind. Și când mă gândesc că unul dintre ci îmi va lua 
singura fiică... 

Cei opt consilieri varangi ieşiră împreună din sala de 
consiliu. Priveliștea care îi întâmpină ar fi trebuit să-i des- 
cumpănească. Marea piaţă din faţa palatului era aproape plină 
de jurnaliști din diverse constelații și de populaţie vegană. 
Pe marele ecran din stânga pietii, scintila o lozincă în litere 
roșii, din alfabetul Alianţei — Moarte rebelilor varangi! 

— Șobolanul de Kaj Merid și-a pus în mișcare ante- 
nele, constată Varid, reprezentantul sistemului solar Al Kaid. 

— Vrea neapărat vărsare de sânge, spuse alcorul 
Ower. Cel puţin al nostru, al alcorilor și kaizilor, dacă nu al 
tuturor varangilor. 

— Ar trebui să-i administrăm o lecţie amară ţăranului 
ăsta cefeu, sugeră fermecătoarea Layna, consiliera sistemului 
solar Phecda. 

— Toate la timpul lor, îi temperă bătrânul Domuz din 
sistemul solar Mizar. Vedeţi cum răspundeţi la întrebările 
provocatoare ale ziariştilor! 

Videolaserele portabile bâzâiau deja în faţa lor iar 
jurnaliștii se înghesuiau nerăbdători, să nu scape evenimentul 
mileniului — acuzarea varangilor de rebeliune. Era un subiect 
teribil, care putea fi viu discutat până în cele mai îndepărtate 
lumi ale Alianţei. Kerr din Alioth făcu un pas în faţa dele- 
pației varange şi ridică palmele, cerând liniște. Multimea ner- 
voasă tălăzui preţ de câteva secunde, apoi începu să se 

liniştească. Kerr se întoarse cu fața către ecranul pe care 
provocatori necunoscuţi cereau moartea varangilor. Din frun- 
tea lui porni un fulger albăstrui și ecranul explodă în țăndări. 

— Acum putem discuta civilizat, anunţă Kerr. Ce 
doriţi de la noi? 

— O declaraţie comună privind acuzaţiile ce vi se aduc 
de către Consiliul Suprem! cerură mai multe glasuri. 

— Decanul nostru, Bores din lumea stelei Dubhe, va 
lămuri această problemă. 

Ca la o comandă, varangii se dispuseră în semicerc, 
scoţându-l în fată pe bătrânul Bores. Chipul lui vulturesc, cu 
faţa bronzată și cu părul complet alb, degaja răceală și sigu- 
ranță. Ochii săi vii, de culoare bleumarin, îţi impuneau 
respect de la prima vedere. Bores își ridică fruntea mândră în 
fața mulţimii și spuse liniștit: 

— În prezent, civilizaţia varangă nu e acuzată de 
nimic. Spionul Kaj Merid, atât de îndrăgit în lumile noastre 
stelare, a informat Consiliul Suprem despre cinci presupuse 
infracțiuni federale săvârşite de varangi. 

Tonul dispreţuitor la adresa sa îl făcu Kaj Merid să se 
strâmbe de ură. Spionul urmărea și înregistra discuţiile din 
piață, printr-o aparatură ultraperformantă, instalată într-o 
clădire vecină.Alături de el, câțiva agenţi înarmaţi urmăreau 
încordaţi evenimentele aflate în desfăşurare. Kaj Merid îi speri- 
ase, spunându-le că varangii erau în stare de un act disperat. 

— O comisie numită de Consiliul Suprem va verifica 
acuzaţiile lui Kaj Merid, în lumea Varangei, continuă Bores. 
Noi, varangii, vom ajuta această comisie să afle întregul 
adevăr. Nu avem nimic de ascuns. 

— Veţi preda comisiei secesioniştii varangi? întrebă o 
jurnalistă vegană. 

— Nici un varang nu poate fi acuzat de secesiune, pen- 
tru că a făcut propuneri de perfecționare a organizării şi acti- 
vității Alianţei noastre! replică Bores. 

— Zaris-alcorul şi Roinar-kaidul au întreprins acțiuni 
concrete în vederea secesiunii! strigă un vegan din mulțime. 
Nu ne puteti înşela. Vrem să-i vedem la închisoare! 

— Guvernatorii Zaris și Roinar au discutat posibili- 
tatea secesiunii, în caz că propunerile lor de evoluţie și pro- 
gres nu vor fi acceptate de Consiliul Suprem. Conform prin- 
cipiilor libertăţii de conştiinţă și de voinţă, nu pot fi acuzați 
de nici un delict federal. 

— Nu puteți nega faptul că varangii au dezinformat 
sistematic conducerea Alianţei despre invențiile științifice cu 
caracter militar și genetic! șuieră un ziarist sirusan. 

— În fiecare zi, în lumile varange, se produc zeci de 
descoperiri și invenții ştiinţifice, replică Bores. Nu putem 
sufoca baza de date a Alianţei cu toate fleacurile. Raportăm 
numai informaţiile de interes federal. 

— V-aţi îmbogăţit din înșelarea aliaților și trăiţi după 
reguli imorale, aproape sălbatice! acuză un jurnalist shang. 

— Comisia de anchetă va verifica aceste informaţii 
incorecte pe mai multe planete din lumile noastre, îi răspunse 
Bores. Vom cere ca rezultatele anchetei să fie făcute publice 
faţă de toate rasele aliate. Astfel, bârfele, zvonurile și inter- 
pretările tendenţioase, răspândite de spionii lui Kaj Merid, 
vor fi spulberate. 

— Deci, respingeți fără echivoc secesiunea? întrebă o 
jurnalistă kasee. 

— Dacă populaţia varangă va fi nedreptăţită şi pro- 
punerile noastre de perfecţionare a Alianţei vor fi respinse 
fără a fi discutate serios, vom lua în calcul și posibilitatea 

secesiunii, răspunse Bores cât se putea de franc. Noi, 
varangii, suntem oameni liberi, creatori și morali. Nimeni și 
nimic nu ne va putea frâna progresul spiritual şi material. 
Nici măcar legile învechite ale Alianţei! 

O explozie de proteste izbucni după ultima sa 
propoziţie. O asemenea reacţie era de așteptat. Cetăţenii 
Alianţei erau educați încă din copilărie să creadă că legile lor 
erau sacre, inviolabile și imuabile. Varangii tindeau să 
sfărâme fără milă credințe absolute, înscrise în sufletele 
miilor de miliarde de humanoizi din Alianţă. Acţiunea lor nu 
avea precedent istoric cunoscut. Era o noutate care șoca și 
speria oamenii obișnuiți cu stabilitatea vieții. 

Bores cugetă câteva clipe. Se întreba cam cum ar 
putea câștiga mulțimea faţă de cauza varangă. Ca fin psiholog 
şi bun diplomat, știa că varangii vor avea nevoie de sprijin de 
mase în toate lumile Alianţei. Ca atare, ridică glasul și spuse: 

— Invităm jurnaliștii şi alte persoane interesate să vină 
în Varanga, să urmărească mersul anchetei ori să se 
informeze pe cont propriu. Vă oferim mijloace de transport, 
locuri de cazare și surse de hrană gratuite. Dacă veniţi la noi, 
veţi constata că suntem o rasă ospitalieră și pașnică. 

Peste mulțime se lăsă liniștea. Toţi simțeau că 
varangul vorbise sincer, din inimă. Deja, majoritatea șovăiau 
în fața delegaţiei varange. Bores profită de momentele de 
incertitudine și-i anunţă: 

— Nu mai avem nimic de declarat. Plecăm în Varanga, 
să sprijinim comisia numită de Consiliul Suprem să afle 
adevărul. Vă mulțumim pentru atenţie și pentru înţelegere! 

Bores făcu primul pas. Multimea se desfăcu supusă, 
lăsându-le varangilor o cale de trecere către aeromobilul lor. 
În turnul din vecinătatea pietii, Kaj Merid îşi muşca furios 

buzele. Varangii sunt deosebit de înșelători şi greu de prins 
pe picior greşit, gândi el. Trebuie să plec personal în Varanga, 
să mă asigur că nu vor înşela membrii comisiei de anchetă. 
Trebuie! 

În zborul către astroport, în aeromobilul lor, varangii 
se sfătuiră pe îndelete. Nu se puteau risipi în întreaga lume a 
celor opt stele. Comisia numită de Consiliui Suprem își sta- 
bilise ca obiectiv verificarea situaţiei şi activităţilor din lumea 
alcorilor, condusă de guvernatorul Zaris și din sistemul solar 
Al Kaid, condus de Roinar. Ei trebuiau să fie acolo, alături de 
cei doi guvernatori acuzaţi, să se asigure că nici o provocare 
sau un abuz nu va avea loc. Ca atare, deciseră să informeze 
guvernatorii din celelalte lumi varange despre hotărârea Con- 
siliului Suprem, iar ei să se împartă în două grupe, care să 
plece pe planetele de bază ale lui Zaris şi Roinar. 

Comunicatul către guvernatorii sistemelor solare 
varange a fost trimis din zborul aeromobilului. În el se sugera 
şi alarmarea forţelor de apărare proprii, pentru a respinge 
eventuale provocări din partea unor agenţi rău voitori. La 
astroport, varangii s-au despărţit în două grupuri și s-au 
îmbarcat separat. Kerr, Layna, Ower şi Domuz au plecat pe 
direcţia stelei Alcor, cu intenţia de a ateriza pe planeta Tami- 
ra. Bores, Varid, Mugan și Kemir au plecat cu astronava pe 
direcția planetei Bogana, din sistemul solar Al Kaid. Con- 
silierii varangi probau încă o dată că, în lumile lor, solidari- 
tatea rasială era mai presus de orice discuţie. Nici măcar 
ameninţarea cu fortele armate ale întregii Alianțe nu-i făcuse 

să accepte arestarea lui Zaris și Roinar. Un asemenea act 
înjositor era de neconceput de către mândrii varangi. Zaris și 
Roinar aveau dreptul să-și justifice acțiunile din poziţia de 
oameni perfect liberi. 


În astronava Kristal, cu destinația Tamira, consiliera 
Layna încerca să se relaxeze după şocurile prin care trecuse. Îşi 
trăsese căștile pe urechi și asculta muzica astrală, din patria ei, 
planeta Fiora. Prin fața ochilor ei închiși, treceau imagini splen- 
dide, de acasă. Soţul ei, astrofizicianul Ragnar și cei doi copii, 
un băiat și o fată... Și ea încălcase limita demografică impusă de 
Alianţă la un singur copil. N-ar fi renunţat la nici unul, pentru 
nimic în lume. Sentimentele sale față de soţ și copii erau o pro- 
blemă personală, în care funcționarii comunitari nu aveau drep- 
tul să se amestece. Și ea cunoscuse dragostea adevărată, pur 
umană. Nu se căsătorise conform programului de calculator sta- 
bilit de geneticienii Alianţei. Îşi alesese soțul după glasul inimii. 
Nu simţea nici un fel de vină pentru aceasta. Dimpotrivă, era 
sigură că ascultase de chemarea naturală înscrisă de legile uni- 
versale în fiinţele lor... 

Cei trei bărbaţi care o însoțeau, Kerr, Ower şi Domuz, 
se retrăseseră într-o cabină, să-și continue discuţiile. 
Au aprins ierburi aromate, în narghilele de metal, după obi- 
ceiul împrumutat de la orioni. Trăgeau alene fumul parfumat 
în piept, apoi îl slobozeau în aer, în rotocoale albăstrii. 

— Dacă spionii comunitari vor să-l aresteze pe Zaris, 
va trebui să ne opunem cu luptătorii noștri, sugeră Kerr. 


60 


— Desigur, aprobă bătrânul Domuz. Nu putem per- 
mite ca un guvernator varang să fie înjosit în asemenea hal. 

— Îmi voi apăra guvernatorul cu prețul vieţii mele, îi 
asigură Ower. De sute de mii de ani, nici un alcor n-a purtat 
cătușe. 

Discuţia continuă domol, în atmosfera parfumată cu 
tabac şi alte plante înmiresmate. Erau siguri că Varanga nu 
era amenințată de vreo acţiune de război, de către forțele 
armate aliate. Acestea acționau numai la comanda Consiliu- 
lui Suprem din care făceau parte și ei. Bătrânul vegan Incer 
cra prea înțelept să autorizeze folosirea forței armate împo- 
triva unei supercivilizaţii ca Varanga. Nu, nici un pericol major 
nu amenința lumea lor. Doar o comisie sâcâitoare, care va 
ancheta un timp spusele lui Kaj Merid. Apoi, vor urma lungi 
discuţii în Consiliul Suprem și se va ajunge la un compromis... 


x 


Consilierii Bores, Varid, Mugan și Kemir, îmbarcați 
pe astronava Fulger, cu destinația Bogana, discutau cele de 
urmat, în jurul unei mese. Din când în când, gustau din 
paharele cu amber, o băutură uşor alcoolizată, făcută din 
fructe. Nici ei nu erau prea îngrijorați de activitatea comisiei 
de anchetă. Nu se simțeau vinovați cu nimic față de aliații lor. 
Cele cinci capete de acuzare ridicate de Merid erau simple 
interpretări rău voitoare. Ei acționaseră potrivit credințelor 
lor în evoluție și progres, precum și conform principiilor de 
justiție. Nu era drept ca ei, varangii, să întrețină populații mai 
puțin creatoare, cu taxe exagerate, smulse din cuceririle 
riscante ale exploratorilor şi comercianților lor. Armata 

Alianţei era nejustificat de mare faţă de pericolele reale care 
pândeau lumile lor. Aceasta devenise un organism parazitar, 
care consuma foarte mult, fără a produce nimic. Mercenarii 
sirusani erau plătiţi cu solde de zeci de ori mai mari decât sala- 
riile oamenilor de ştiinţă din alte lumi. Așa ceva nu puteau 
accepta creatorii varangi. Cei patru consilieri erau deciși să-și 
impună principiile și opiniile în faţa comisiei de anchetă. Nici 
măcar nu-şi imaginau că se va încerca folosirea forței împotriva 
guvernatorului Roinar. Așa ceva era de neconceput. Spionul 
Kaj Merid trebuia să-și cunoască lungul nasului. O fi fost el 
funcționar federal, însă un guvernator de sistem solar e un 
stăpân de lumi, cu cel mai înalt rang în Alianţă. 


* 


— Ne apropiem de Tamira, anunță pilotul astronavei 
Kristal. 

Layna deschise ochii şi-şi scoase încet căștile de pe 
urechi. Se eliberă din chingile fotoliului și se apropie de 
hublou. Lumea Tamirei se răsfăța sub razele soarelui Alcor. 
Era aşa cum o cunoscuse anterior. Două continente gigantice, 
parcă în echilibru, separate de oceanul planetar. În partea 
luminată de soarele Alcor, se ghiceau miile de orașe albe, 
construite integral din calcar, cea mai obişnuită rocă locală. 
Acolo, undeva, înconjurată de grădini și parcuri imense, se 
afla capitala planetei, Kadeva. Dacă n-ar fi această blestemată 
comisie, m-aș simti în vacanţă, gândi Layna. Alcorii sunt 
deosebit de prietenoși și știu să-și trăiască din plin vietile. Ar 
fi păcat ca o lume atât de plăcută să fie zguduită de tulburări 
provocate de funcționarii federali... 

Cei trei bărbaţi veniseră în centrul de comandă și 
urmăreau pregătirile de aterizare. Astronava luneca lin către 
locul indicat de administratorii astroportului. O mică 
zguduitură și trapa de ieșire începu să se deschidă. Layna se 
întoarse la locul ei, să-și ia geanta de voiaj, destul de ușoară. 
Nu-și cărase lucruri inutile, deoarece știa că gazdele alcore le 
vor pune la dispoziţie cele necesare unui trai mai mult decât 
îmbelșugat. Alcorii erau recunoscuţi drept cei mai bogaţi 
varangi. Aveau multe planete noi în exploatare. Producţia 
industrială era înfloritoare, deoarece inventataorii alcori 
născoceau cele mai neobișnuite mașini și aparate. Comerţul 
cu alte lumi din Alianţă le aducea venituri mult mai mari 
decât ar fi putut consuma. Layna păși către scara de coborâre, 
cu aceste gânduri în cap. 

Prima figură de alcor apărută în faţa ochilor ei, con- 
ducătorul aeromobilului, nu-și ascundea îngrijorarea. 

— Aţi aflat deja? îl întrebă ea. 

— Acuzaţiile au fost dezbătute aseară, pe postul pla- 
netar de televiziune, confirmă acesta. Lumea așteaptă o 
declaraţie oficială a guvernatorului Zaris. 

— Vă temeţi? 

— Toţi suntem acuzaţi, mai mult sau mai puţin. Ce se 
va întâmpla cu noi, doamnă consilier? 

— Nimic deosebit. Veţi continua să trăiţi după aceleași 
reguli și tradiţii. Alianţa nu are drept să se amestece în viața 
internă a lumii voastre. 

— Dacă ar fi așa... 

Cei patru consilieri urcară în aeromobil și porniră 
către oraş. 

— Comisia de anchetă a sosit cu aproape o oră îna- 
intea dumneavoastră, îi informă conducătorul vehiculului. 

A fost cazată într-o casă de oaspeţi din acelaşi complex în 
care veti locui dumneavoastră. 

— l-ai văzut? întrebă Kerr. 

— Numai la televizor. Sunt cinci. Patru bărbaţi şi o 
femeie. N-am reținut nici un nume. 

— Vedem noi... 

Acromobilul pătrunse în oraş, pe deasupra unui bule- 
vard foarte larg. Oamenii se zăreau asemenea unor puncte viu 
colorate în alb, bleu şi galben. Acestea erau cele mai 
obişnuite culori ale straielor alcore. Nişte culori vii și vesele, 
ca sufletele băștinașilor. După un ocol de câteva minute, 
aeromobilul ateriză într-un parc imens, străbătut de alei albe 
ca spuma laptelui. 

— Aceasta este vila dumneavoastră, le arătă conducă- 
torul aeromobilului o clădire cu trei etaje, din calcar, metal și 
sticlă. Acolo, în dreapta, locuiesc membrii comisiei de anchetă. 

Cei patru consilieri îşi luară genţile de voiaj și 
coborâră. În fața vilei, îi așteptau patru fete îmbrăcate în 
salopete bleu și cu coroniţe galbene pe franti. Erau gazdele 
alcore. Toate îi întâmpinară zâmbind deschis, fără urmă de 
formalism. Chiar erau bucuroase de oaspeți. Înainte de a intra 
în vilă, Layna aruncă o privire către clădirea vecină. I se 
păruse că niște ochi sfredelitori și răi o urmăreau. Nu zări însă 
nimic. Probabil, noii sosiți se odihneau după călătorie. 

În holul de intrare, Ower îşi anunţă colegii că va pleca 
imediat la palatul guvernatorului, să discute cu Zaris. 
Inteţiona să-l roage să nu dea nici o declaraţie oficială înainte 
de a se sfătui cu ei. Toţi îl aprobară. Era bine ca Zaris să nu 
irite inutil membrii comisiei de anchetă. Trebuia să-i trateze 
cu maxim de diplomaţie iar el nu prea excela în acest dome- 
niu. Înainte de a fi ales guvernator, fusese unul dintre cei mai 

cutezători exploratori şi cuceritori de planete sălbatice. Era 
învăţat să lupte şi să rişte. Nu se adaptase niciodată la com- 
portarea formalistă, aproape ritualică, practicată de înalții 
functionari ai Alianţei. 

Layna pătrunse în apartamentul său. O adiere suavă, 
de flori de portocai, se răspândea din aparatul de climtizare. 
Consiliera îşi lăsă geanta de voiaj pe suportul de lângă uşă și 
înaintă până la peretele din sticlă dinspre sud. De după 
perdea, mai aruncă o privire către vila vecină. Nu se înşelase. 
Silueta subțire, îmbrăcată într-un costum gri-fer, a spionului 
Kaj Merid se zărea pe terasa de la ultimul etaj. Şeful servi- 
ciului secret federal stătea cu mâinile în buzunare și privea 
undeva în zare. Ce șarpe! gândi Layna. Se întoarse în cameră 
și începu să se dezbrace. În continuare, se desfătă cu o baie 
de spumă cu miros de trandafiri, până simţi că era pe cale să 
adoarmă. Oboseala călătoriei își spunea cuvântul. leşi din 
baie și-și îmbrăcă pijamaua galbenă, pufoasă ca un boboc de 
rață. Se întinse în pat și adormi aproape instantaneu. Prin vis, 
se vedea împreună cu soțul și copiii într-o livadă de portocali 
înfloriţi. 


xX * 


Înserarea împresura lent și sigur capitala Kadeva. 
Luminile de noapte se aprindeau automat, pe măsură ce întune- 
ricul înainta. O briză ușoară venea dinspre oceanul planetar. 
Dinspre nord, se auzea o muzică lină, specific alcoră. Cei patru 
consilieri varangi aşteptau în seara blândă, să fie conduși la 
palatul guvernatorului Zaris. Din câte văzuseră, intervenţia lui 
Ower produsese efecte. Televiziunea planetară prezentase 

comisia de anchetă, dar nu și punctul de vedere oficial al guver- 
natorului. Zaris îşi amânase declaraţia pentru mai târziu. Înţele- 
sese că trebuia să joace după alte reguli decât cele cu care fus- 
ese învăţat în viaţa de explorator și luptător. 

Un aeromobil deosebit de elegant, alb şi cu o linie 
albastră pe burtă, ateriză în faţa vilei. Cei patru consilieri 
urcară în el şi acesta porni către palatul guvernatorului, din 
partea de est a orașului. Toţi tăceau, frământându-și gân- 
durile. Nici măcar unul dintre simpatizanţii varangilor nu 
ajunsese în comisia de anchetă de pe Tamira. Draconul Valer 
se impusese șef iar ceilalți membri erau shangul Li Pei, siru- 
sanul Kirod, oriona Myra şi otrăvitul spion Kaj Merid-cefeul. 
Lupta pentru a impune o concluzie favorabilă alcorilor se 
anunţa destul de grea. 

Aeromobilul ateriză în faţa palatului guvernamental 
situat în imediata apropiere a plajei. Frământarea oceanului 
planetar putea fi auzită ca o melodie ritmică și liniștitoare. 
Zaris, îmbrăcat într-o bluză albă şi pantaloni de aceeași 
culoare, le ieși înainte, cu braţele larg deschise: 

— Bine aţi venit, oaspeţi dragi! Vă mulţumesc pentru 
grija ce mi-o purtaţi! 

Layna se lăsă sărutată pe amândoi obrajii, apoi îl 
studie curioasă, căci îl vedea pentru prima oară. După crite- 
riile rasei lor, Zaris era considerat tânăr, la cei o mie de ani ai 
săi. Mai înalt decât media alcorilor, cu faţa creolată și părul 
negru, Zaris putea trece drept un bărbat frumos chiar și pen- 
tru alte rase. Un zâmbet cald îi lumina figura bărbătească iar 
ochii săi negri ca smoala licăreau vii şi inteligenţi. Consilierii 
se lăsară conduşi într-o sală mică, decorată cu fresce aurite. 
Mai multe fotolii erau răspândite în jurul unei mese rotunde, 
pe care erau aşezate pahare cu băuturi și fructe locale — por- 
tocale, mandarine, curmale, banane... 

Oaspeţii luară locuri în jurul mesei, însă Zaris rămase în 
picioare. Astfel, îi putea vedea pe toți deodată și-și putea ima- 
pina că avea în față comisia de anchetă. Ideile i se limpeziseră 
deja în minte. Își vedea destul de clar calea de urmat. 

— Ce intenţionezi să faci, Zaris? întrebă Kerr. 

— Nu mă voi înjosi în faţa comisiei de anchetă. Îi voi 
înfrunta pe membrii acesteia cu calm dar și cu fermitate. Nu voi 
renunţa la principile înnoitoare aplicate deja în sistemul nostru 
solar. Acum e momentul ca varangii să-şi impună punctul de 
vedere faţă de legile învechite ale Alianţei. 

— Deci, vrei să ataci frontal, fără a nega nici o acu- 
zatie, constată Domuz. În acest caz, ai şanse de izbândă 
numai dacă ideile tale vor fi receptate şi asimilate de cât mai 
multe civilizații aliate. 

— Aşa gândeam şi eu. Dacă reuşesc să produc o fur- 
tună în cele mai luminate creiere de lideri comunitari, ancheta 
se va transforma într-o dezbatere profundă, în fața Consiliu- 
lui Suprem. 

— E cam târziu să alertezi lumile Alianței, aprecie 
Layna. Mâine, comisia își va începe ancheta. 

— Am pregătit două comunicate limpezi și scurte, pe 
care intenţionez să le prezint chiar în această seară, la postul 
planetar de televiziune. Primul se adresează lumilor 
humanoide şi justifică fiecare acţiune incriminată de Kaj 
Merid. Al doilea comunicat e menit să liniştească populaţia 
alcoră. Îmi asum răspunderea personală pentru toate faptele 
de care sunt acuzaţi alcorii şi kaizii. 

— Deci, intenţionezi să actionezi contraofensiv, con- 
stată Kerr. Să auzim comunicatele! 

Zaris se concentră câteva clipe, apoi începu să vor- 
bească. Folosea un limbaj laconic și foarte convingător. 

Nu era un orator de tribună, cu limbaj șlefuit și ambiguu. 
Vorbea din inimă, cu toată sinceritatea. Când termină expu- 
nerea, Domuz aprecie: 

— E posibil să impresionezi și să-ţi câştigi adepți între 
humanoizii din alte rase. Nu sunt sigur însă că lideri impor- 
tanti se vor grăbi să-ți susțină părerile în fața Consiliului, 
riscându-și funcţiile, averile, libertatea și chiar vieţile. 

— Nu am nimic de pierdut, dacă încerc. Altă cale de 
ieșire din situaţie nu există. Nici n-aș încerca să ascund miile 
de probe pe care Merid şi-a fundamentat acuzaţiile. 

— Atât de multe probe împotrivă?! se sperie Layna. 

— Mai multe decât îţi poti imagina, surioară. În ultimii 
trei sute de ani, de când sunt guvernator, populaţia alcoră 
aproape s-a dublat. Am creat câteva zeci de milioane de 
mutanţi rovi care lucrează pe câmpuri și în mine. Am cucerit 
trei planete virgine foarte bogate, pe care avem grupuri de 
coloniști angrenaţi în exploatarea resurselor naturale. N-am 
raportat nimic despre aceasta şi n-am plătit taxele 
împovărătoare către bugetul Alianţei, deoarece am apreciat 
că așa era just. 

— Într-adevăr, nu se poate ascunde nimic, constată 
Domuz. Finalizează-ţi comunicatul către lumile humanoide 
cu un apel, Zaris! Cheamă-le la o largă dezbatere pe tema per- 
fecționării legislaţiei comunitare! Această tactică ar trebui să 
producă efecte, deoarece mulţi sunt nemulţumiţi de una sau 
alta din legile Alianţei. Consiliul Suprem trebuie forțat să dis- 
cute un curent general de opinie, nu numai faptele alcorilor şi 
Kaizilor. 

— Voi face apelul, în cei mai potriviţi termeni, îl asi- 
gură Zaris. Aş prefera ca mâine, când întâlnesc comisia de 
anchetă, să fiţi alături de mine. 

— Vom fi aici, să te sustinem cu trup și suflet, îl asi- 
gură Kerr. Te rugăm să ne lași pe noi să argumentăm unele 
poziţii și principii față de membrii comisiei! Sperăm să 
semănăm îndoiala cel puțin în minţile unora dintre ei. 

— Sunt hotărâți să mă distrugă, nu? 

— Să spunem că au poziţii nu tocmai prietenoase, 
sugeră Layna. Ele pot fi modificate sensibil, printr-o argu- 
mentatie diplomatică. 

— Dar faptele rămân fapte, murmură Zaris. Mă duc 
să-mi prezint comunicatele. Vă rog să rămâneţi pe loc, să ne 
mai sfătuim, după ce aflăm primele reacţii din lumile 
humanoide! 

Guvernatorul alcor îi salută prin înclinarea capului și 
ieși. O muzică abia susurată invadă salonul. Două fete se 
prezentară să afle preferințele culinare ale oaspeţilor. Totul 
era atât de liniștit și pașnic! Numai prezenţa a două santinele 
înarmate cu razere, în faţa palatului guvernamental, le 
amintea consilierilor că lupta nu fusese exclusă total din 
lumile lor. 


Aerul din sala de consiliu a palatului guvernatorului 
alcor parcă îngheţase. Valer draconul îi prezentase lui Zaris 
acuzaţiile, în mod oficial, pe un ton sever și tăios. Era uşor de 
ghicit intenţia sa de a-l face pe guvernatorul alcor să se simtă 
mic și neajutorat în faţa birocraţiei comunitare. Zaris reușise 
să-ți țină în frâu replicile la fel de tăioase care îi veniseră pe 
limbă. Nu se simţea deloc în pericol, în pofida faptului că nici 
un lider important din lumile humanoide nu răspunsese 

apelului său. Era convins că, în următoarele zile, mesajele de 
susținere vor începe să curgă din toate colțurile universului 
humanoid. Alianţa avea nevoie de o reformă radicală, pentru 
a se adapta evoluţiei vieţii umane și a cunoașterii științifice. 

Valer draconul încheie șirul de acuzaţii cu obişnuita 
formulă: 

— Domnule guvernator Zaris, pledaţi vinovat sau 
nevinovat? 

— Nevinovat! răspunse Zaris sigur de sine. Confirm 
exactitatea faptelor din rechizitoriu. însă vă atrag atenţia că 
ele au fost interpretate în mod răuvoitor. De când sunt guver- 
nator, valorile furnizate de sistemul nostru solar bugetului 
Alianţei au crescut substanţial, de la un an la altul. M-am 
străduit să dezvolt prosperitatea lumii mele, îmbogățind și 
aliații. E 

— Și dezintegratorul de planete? 

— Suntem la frontiera de nord-vest a Alianţei, în ime- 
diata vecinătate a sistemelor solare locuite de non-humani. 
Avem tot interesul să ocupăm planete noi, cu scop de a le 
exploata. Din păcate, unii non-humani trăiesc într-o simbioză 
atât de strânsă cu planetele lor, încât trebuie să-i distrugem 
împreună cu ele. 

— Aveţi sau nu arma? întrebă sirusanul Kirod. 

— Am proiectat-o şi am construit-o, confirmă Zaris. 
N-am testat-o încă, deoarece n-am găsit nici o planetă care să 
merite distrugerea integrală. 

— Aţi încălcat interdicţia expresă din articolul 38, 
punctul 7, din constituția Alianţei! şuieră triumfător Kaj 
Merid. Conform celor prevăzute... 

— Nu vă obosiţi în zadar! îl întrerupse Zaris. Cunosc 
bine statutul comunitar si sunt conştient de lacunele, ambi- 


70 


guitățile sau articolele perimate din acesta.Am acţionat exclu- 
siv mânat de dorinţa de a dezvolta puterea armată a Alianţei. 

— Şi politica demografică? chestionă Myra oriona. 

— Invoc dreptul de a păstra tradiţiile rasei noastre! 
interveni Kerr liniştit. Străbunii noştri au încheiat întotdeau- 
na căsătorii bazate pe sentimente de dragoste și fiecare fami- 
lie a dat naştere la cel putin doi copii. 

— Varangii au votat împotriva programului de selectie 
genetică propus de vegani, îl completă Layna. Puteti verifica 
aceasta în arhivele Alianţei. 

— Programul a fost adoptat cu majoritatea de voturi și 
a devenit obligatoriu, replică shangul Li Pei. Toate elitele din 
lumile humane, cu excepţia voastră, l-au aplicat și-l aplică ad 
literam, convinse că acesta asigură evoluţia personală și 
colectivă. Până și față de animale aplicăm programe de 
selecţie şi perfecționare. Cu atât mai mult, programul de 
selecţie genetică a humanoizilor este strict necesar. 

— Puteţi demonstra că alcorii care n-au respectat pro- 
gramul genetic au regresat și au involuat? atacă Domuz 
întreaga comisie. 

— Pe noi ne interesează numai stricta încălcare de 
lege, ripostă Valer draconul. Nu punem din nou în discuţie un 
program analizat și aprobat de Consiliu, cu sute de mii de ani 
în urmă. 

— Cunoștinţele ştiinţifice au evoluat în acest răstimp 
şi acuză programul genetic, argumentă Zaris. Persoanele 
produse conform programului posedă capacități intelectuale 
mai reduse, au o rezistență mai scăzută faţă de factorii 
agresivi din mediul natural şi tind să se comporte robotic, 
datorită dispariției afectivității. 

— Posedă însă conştiinţe superioare şi trăiesc mult mai 
mult, replică Valer draconul. Si noi suntem produşi ai pro- 

gramului genetic. Cel putin elitele conducătoare din lumile 
noastre trebuie să aplice întocmai acest program. 

— Elitele iniţiale s-au format prin selecţie naturală, 
contracară Ower. 

— Dar au produs multe brute violente și necinstite, 
insinuă Kaj Merid. 

— Nu şi în lumea varangă! se repezi Layna să-și apere 
rasa. Noi, varangii... 

— Destul cu discuţiile! o întrerupse draconul Valer 
grosolan. Vom trece la verificări pe teren. Aveţi ceva 
împotrivă, domnule Zaris? 

— Nimic. Vă stau la dispoziţie cu mijloace de trans- 
port locale şi cu o astronavă, dacă doriţi să verificaţi şi pla- 
netele nou descoperite. 

— Amabilitatea dumneavoastră este ciudată, domnule 
guvernator. Chiar nu înțelegeți că vă pândeşte un pericol de 
moarte? 

— Suntem oameni civilizaţi, domnule Valer. Nu ne 
mai ucidem între noi, humanoizii, pentru nici o cauză. 

— Vă înşelaţi, domnule guvernator. Pentru cel puțin 
trei capete de acuzare, pedeapsa este moartea. 

— Bănuiam eu că unii dintre noi nu sunt complet ci- 
vilizaţi, îi replică Zaris sarcastic. Noi, varangii, îi vom ajuta 
să se civilizeze. 

— Nu încercaţi să vă ascundeţi după întreaga rasă! 
Numai alcorii și kaizii sunt acuzaţi. 

— Mă rog, mai vedem. Mergem să inspectaţi uzina de 
armament, o colonie de muncă deservită de rovi sau calcula- 
torul central de legătură cu Alianţa? 

— Uzina de armament! se grăbi Kaj Merid. 

— După dumneavoastră, îi invită Zaris către uşă. 

Kaj Merid filma dezintegratorul de planete din toate 
pozițiile posibile, în timp ce directorul uzinei completa în 
scris chestionarul de anchetă, sub îndrumarea draconului 
Valer. Ceilalţi trei membri ai comisiei de anchetă se 
răspândiseră prin secţiile finale, să verifice tipurile de arma- 
ment produse de alcori. Fiecare era însoţit de câte un consili- 
cr Varang și mai mulți specialişti alcori. Zaris plecase, 
lăsându-l în locul lui pe Kerr. Nu voia să se certe neapărat cu 
Valer şi Kaj Merid. Încă mai spera că decizia membrilor 
comisiei va fi influenţată și de reacţia din lumile humanoide. 
În timp ce se deplasau spre uzină, televiziunea planetară 
ununțase două răspunsuri pozitive la apelul său, venite de la 
guvernatori din Andromeda şi Hercules. Speranțele sale în 
reacţiile pozitive ale altor humanoizi începuseră să se confirme. 

Inspecţia din uzină se termină către prânz. Membrii 
comisiei cerură să ia masa separat, pentru a se consulta. 
Răceala se degaja din fiecare vorbă a lor. În mod voit, impuneau 
o distanţă între ei și varangi. Evitau dialogurile, de parcă s-ar fi 
temut că vor fi vrăjiți de gazdele alcore. Zaris îi încredinţă unor 
persoane de nădejde, apoi plecă să se întâlnească cu consilierii 
din rasa sa. Era destul de multumit și optimist, deoarece încă 
trei guvernatori de sisteme solare îşi exprimaseră adeziunile 
fată de programul de reformă sugerat de el. 

Colonia de mutanti le produse membrilor comisiei un 
şoc psihic. Masculii, femelele și puii lor trăiau în mici hoarde 
bazate pe rudenia de sânge matern. Fiecare hoardă sau gintă 
folosea o locuință comună, separată în mici camere. Aceste 
locuinţe arătau destul de curate pentru nişte animale, dar 
îngrozitoare, dacă îi considerai pe rovi fiinte humanoide. Sin- 
gura lor avere era îmbrăcămintea sumară, furnizată de 
stăpânii alcori. Cetele de rovi scoşi la inspecție priveau fără 
interes la noii sosiți. Ei ştiau de la cine primeau ordine și 
hrană. Altceva nu-i interesa. 

— E inadmisibil să transferi inteligenţă umană în aces- 
te organisme bestiale! exclamă sirusanul Kirod revoltat. E o 
adevărată blasfemie. 

Zaris îşi reprimă primul impuls de a replica la fel de dur. 

— Ne străduim să le imprimăm pe cortex reguli morale 
fundamentale, cu scop de a-i civiliza, explică el. Rovii învaţă 
cu ușurință, dacă îi motivăm cu hrană și distracții. 

— Nişte bestii în care vreţi să aprindeţi scânteia divină 
humanoidă, comentă oriona Myra. E o cumplită întoarcere în 
trecut... 

— E un prezent foarte pragmatic, o contrazise Kerr. 
Rovii rezistă la munci foarte grele, pe plantaţii şi în mine.Ei 
se adaptează cu ușurință condițiilor agresive de mediu, de la 
călduri toride şi până la geruri năprasnice. Sunt imuni la 
majoritatea bolilor care atacă humanoizii. 

— Transferul unor gene humanoide în aceste bestii 
este un delict federal, acuză Kaj Merid. V-aţi bătut joc de spe- 
cia noastră! 

Zaris simţi că enervarea îl cuprindea, gata să-i 
întunece rațiunea. Făcu un efort să se stăpânească şi începu să 
relateze: 

— În urmă cu aproape o sută de ani, exploratorii noștri 
au cucerit o nouă planetă din sistemul solar Ragan. Încă din 
primele zile, au descoperit că planeta prezenta o radioactivitate 
naturală foarte ridicată şi ne-au raportat acest fapt. După câteva 
zile, toţi alcorii din expediţie sufereau groaznic, de boli de 
radiaţie. Lucru ciudat, însă. Nici unul dintre muncitorii rovi 
n-a fost afectat de radiaţie, deși nu purtau măşti, nici ce ¿ume 
speciale de protecţie. Aţi înțeles ce idee ne-a venit? 

— Nu ne interesează aventurile voastre! îl repezi 
shangul Li Pei. 

— Lasă-l să declarea tot! interveni Valer draconul. 

Zaris înţelese că şeful comisiei îl îndemna să vor- 
bească, pentru a-i transforma spusele în noi acuzaţii. Con- 
tinuă la fel de calm, însă: 

— Am gândit că rovii pot fi folosiţi la exploatarea unor 
planete cu radiaţii ridicate. În particular, ar putea fi folosiţi ca 
luptători împotriva non-humanilor care folosesc arme radiante. 

— Să daţi arme în mâinile unor bestii abia atinse de o 
vagă rațiune?! se revoltă Myra oriona. Ei le-ar putea folosi și 
împotriva humanoizilor. 

— În nici un caz! îi respise Zaris ipoteza. Vă rog să 
verificaţi cât de fideli și devotați ne sunt rovii! 

— Să discutăm cu nişte bestii? Glumești, Zaris! 

Guvernatorul alcor nu se lăsă impresionat de violența 
din glasul orionei. Chemă lângă el un mascul rov și-i 
îndemnă 

— Vă rog să-l chestionaţi în limba întregii Alianțe! 
Vă veţi convinge... 

— Nu hotărăști tu mersul anchetei, îl întrerupse Valer 
draconul, uitând să folosească pronumele de politețe. 

Masculul rov, foarte bine clădit, asista cu braţele 
încrucişate la schimbul de replici. Tonul draconului îl scoase 
din muţenie. 

— Nu ai dreptul să-l jigneşti pe stăpânul Zaris, rosti el 
destul de clar, în limba oficială a Alianţei. Dânsul este crea- 
torul, binefăcătorul şi stăpânul nostru. Noi suntem ce vedeți, 
deoarece savanții alcori ne-au ridicat din rândul maimutelor. 

Membrii comisiei priveau stupefiați la arătarea încă 
păroasă, cu arcade puternice, orbite largi și colti ca de fiară, 
lesne de observat când vorbea. Myra se scutură de oroare: 

— Nu este adevărat ce văd! 

— Eu și milioane de rovi creați de stăpânii noștri sun- 
tem foarte adevăraţi, o contrazise sălbaticul. Ne simţim bine 
sub stăpânirea alcorilor. 

— Vreau să vorbim și cu alți rovi, femele și masculi, 
ceru Valer. 

— Numai dacă vă traduc eu, răspunse namila. Ei cu- 
nosc numai limba alcoră. 

— Fie! aprobă draconul. Cheamă-i! 

Membrii comisiei se strânseseră grămadă, cu ochii la 
sălbaticii păroși. Valer draconul îi chestionă îndelung pe noii 
chemaţi. După vreo oră, se întoarse către Zaris și-i spuse 
acuzator: 

— l-ați transformat în simple unelte vorbitoare. Nu au 
noțiunea de persoană, familie, drepturi personale și colective. 
Îşi cunosc numai obligațiile de a munci pentru hrană și 
îmbrăcăminte. Relaţiile dintre ei au rămas bestiale, bazate pe 
instincte și forţă fizică. 

— Femelele îşi aleg masculii, îl contrazise Zaris. 


76 


— Pe baza instinctului bestial de reproducere. Aţi 
coborât flacăra raţiunii umane în creiere întunecate de 
instincte bestiale. Nu sunt deloc sigur că rovii nu vor acţiona 
împotriva civilizaţiilor humanoide. Înclin să cred că o vor 
face, de îndată ce se vor simţi mai puternici decât grupurile 
humanoide. 

— Rovii sunt un pericol pentru civilizațiile noastre, îl 
susținu și Kirod sirusanul. Trebuie să-i exterminați înainte de 
a deveni agresivi. 

— Când e nevoie, sunt şi agresivi, îl asigură Zaris. 
Vreţi să-i vedeţi agresivi? 

Kirod făcu un pas înapoi. Sălbaticii îi inspirau un sen- 
timent de nesiguranță. Rasa lui nu cunoscuse acest sentiment 
de miliarde de ani. Era frica. Rovii se retraseră în locuinţele 
lor, la porunca lui Zaris. Membrii comisiei și consilierii 
varangi continuau să se certe pe tema lor. 


Către miezul nopții, Mugar, șeful serviciului de spi- 
onaj alcor, îl contactă pe Zaris, scuzându-se pentru deranj. 
Guvernatorul îl asigură că nu dormea și-l invită la palat, în 
camera de taină, unde se țineau cele mai secrete întâlniri. 
Mugar sosi pe jos, semn că-și lăsase aeromobilul departe de 
palatul guvernatorului, din rațiuni de conspirativitate. Zaris 
citi pe figura lui oboseala și îngrijorarea. Se grăbi să-i toarne 
personal un pahar de amber, apoi îl îndemnă: 

— Spune, Mugar! Nimic nu mă sperie. 

Spionul scoase un disc de mărimea unei monede din 
buzunar şi-l introduse în fanta holovizorului. Imaginea lui 

Kaj Merid, galben-albăstrie, începu să se frământe deasupra 
aparatului. Zaris îi ascultă împietrit mesajul către președintele 
Alianţei: 

— Domnule Incer, vă rugăm să trimiteţi urgent o 
escadră de astronave de luptă, deoarece suntem în pericol de 
moarte! 

Răspunsul lui Incer veganul nu se auzi, însă Kaj 
Merid pledă la fel de disperat: 

— Întreaga comisie e în pericol de moarte. Alcorii sunt 
foarte agresivi iar ceilalți varangi îi susțin. Vă rugăm să ne 
asiguraţi protecție armată! 

— Ticălosul! murmură Zaris scârbit. Ai făcut bine că 
l-ai interceptat, Mugar. 

— Supraveghez perfect toți membrii comisiei, îi asi- 
gură spionul alcor. Cu excepţia orionei Myra, nici unul nu e 
dispus să încerce să ne înțeleagă. În ochii lor, suntem deja 
condamnaţi, domnule guvernator. 

— Dar din ce în ce mai mulţi lideri de lumi ne susțin 
părerile și acţiunile, îi aminti Zaris. Treisprezece guvernatori 
de sisteme solare au răspuns pozitiv la apelul meu. 

— E prea puţin, domnule guvernator. Ei ar putea influ- 
enţa zece la sută din Consiliul Suprem. Dacă am atinge măcar 
treizeci la sută, am putea spera la o dezbatere îndelungată şi 
realistă a faptelor de care suntem acuzați. 

— Până la terminarea anchetei, vom avea mai mult de 
treizeci la sută, îl asigură Zaris optimist. Intenţionez să duc 
comisia în sistemul solar Ragan, să vadă planeta cucerită cu 
ajutorul rovilor. Aceasta le va lua cel puţin zece zile. 

— Dacă vor accepta să meargă. Ei insistă pe latura for- 
mală a legilor. Nu sunt dispuşi să le interpreteze și în favoarea 
noastră. 

— Știu, Mugar. Nu-ţi fă însă griji! Dacă va fi nevoie, 
voi pleca să susțin personal cauza alcoră în faţa Consiliului 
Suprem. 

— Prea bine, domnule guvernator, Vă voi tine la curent. 

— Noapte bună, Mugar! 

După plecarea spionului, Zaris ieşi în grădină, să se 
plimbe. Îşi limpezea mintea pentru confruntările de a doua zi. 
lira decis să spună numai adevăruri și să înfrunte comisia. 
Ascunderea faptelor era imposibilă și inutilă, în același timp. 
Alcorii voiau să schimbe câteva legi federale, nu să le eludeze 
în continuare. Am știut că va veni și vremea când ne vom 
expune deschis, cu mult curaj, părerile, gândi Zaris. Nu am 
nici un motiv de îngrijorare... 

Ziua a doua de anchetă se desfășură într-o atmosferă 
de tensiune aproape insuportabilă. Membrii comisiei înregis- 
trau impasibili informaţiile reale, din calculatorul planetei 
Tamira, spre a le compara cu cele raportate Alianţei. Dife- 
rențele erau mari, aproape uriașe, în ambele probleme inves- 
tigate: situaţia demografică și cuantumul taxelor virate de 
ulcori la bugetul federal. Inima lui Kaj Merid cânta de 
bucurie. Dovedise vigilenţă şi înalt profesionalism în docu- 
mentarea faptelor infracționale. Aștepta numai momentul 
luvorabil să-l aresteze pe guvernatorul Zaris. Când escadra de 
astronave de luptă va acopri cerul, îi voi pune cătușele ener- 
petice, înainte de a-și da seama ce i se întâmplă, calcula el. 
lvate lumile aliate mă vor admira cum îl târăsc în fata 
judecătorilor... 

Zaris îi citea perfect gândurile, dar nu dădea nici un 
semn că ar fi conștient de ele. Cititul gândurilor dominante 
era un secret rasial al varangilor, descoperit de savanții alcori. 
Nu-l împărtășiseră aliaţilor din motive de securitate internă. 
Numai un număr redus de lideri varangi importanţi erau 
instruiți să citească gândurile din creierele interlocutorilor. 
Dacă secretul ar fi fost difuzat în mase, ar fi putut produce 
efecte negative de mari proporții. Era mai bine ca populația 
de rând să creadă că se bucura măcar de intimitatea gândirii. 

Până seara, numărul guvernatorilor care aderaseră la 
propunerea lui Zaris se ridicase la opisprezece. Încă pe atâția 
și voi începe să sper într-o judecată dreaptă, gândi Zaris. Nici 
nu-l mai interesa ce va spune comisia. Era deja hotărât să 
meargă în sistemul solar vegan, pentru a-și apăra drepturile 
neamului său. Îşi petrecu aproape întreaga noapte imaginând 
diverse variante de discurs în apărare. Dimineaţa, se trezi 
obosit și cu senzaţia că lucruri neplăcute, necontrolate de 
conștiința sa, se întâmplau. Într-adevăr, se întâmplau. Spionul 
Mugar îl anunţă sec că președintele Incer veganul autorizase 
plecarea unei excadre de luptă în Varanga. Zaris zâmbi amar. 
Incer a îmbătrânit degeaba, constată el. E produsul unei 
selecţii genetice foarte riguroase, dar nu poate gândi corect, 
ca un om născut în mod absolut natural. Și Deira... Ce va face 
Deira? Oricum, e fiica lui... 

Guvernatorul alcor plecă aşa, cu inima neagră, la 
întâlnirea cu membrii comisiei de anchetă. Prezența celor 
patru consilieri varangi lângă astronava care trebuia să-i ducă 
pe planeta soarelui Ragan îl mai linişti un pic. Salută politi- 
cos anchetatorii şi-i asigură că le va prezenta lucruri 
uluitoare. Valer draconul îi răspunse la salut, cu o întrebare: 

— Sunteţi naiv sau iresponsabil, domnule guvernator? 

— Sunt cât se poate de sănătos, matur și sigur de 
adevărul şi dreptatea mea, îi răspunse Zaris zâmbind fortat. 
Poftiti în astronavă! 

Călătoria către sistemul solar Ragan, cu viteză superlu- 
minică, le luă patru zile alcore. Când trapa astronavei se 
deschise şi scara de coborâre se întinse, membrii comisiei trăiră 
un nou șoc. De data aceasta, pozitiv. Vegetaţia luxuriantă din 
jur era înflorită sau pe rod. Ape cristaline murmurau printre roci 
galbene şi roşii. Aerul era înmiresmat și răcoros. 

— Pietrele sunt din aur pur, îi anunţă Zaris. Nici măcar 
nu ne mai obosim să-l exploatăm. Nu avem ce face cu el. 

Kirod luă un bulgăre de aur în palma sa neagră și-l 
studie îndelung. În fine, îl băgă în buzunarul bluzei, ca probă 
sau ca amintire, numai el ştia exact. Aecromobilele îi purtară, la 
joasă înălţime, pe deasupra unor câmpuri cu holde în pârg, cu 
livezi şi vii. Oraşul nou, construit numai din metal și sticlă, îi 
întâmpină cu bulevarde largi, pline de oameni. La cererea 
comisiei, aterizară şi începură să se deplaseze pe jos. Într- 
adevăr, era ceva uluitor. Nici unul dintre ei, nici măcar ceilalți 
varangi, nu mai Văzuseră asemenea bogăţie de produse și 
oameni atât de destinși. Chiar și cei câţiva rovi văzuți în com- 
pania stăpânilor lor erau îmbrăcaţi în straie de mătase aurie. 

— Neamul meu trăiește cu hrană raționalizată, iar 
acești alcori se răsfaţă într-o opulenţă de vis! explodă siru- 
sanul Kirod. Zaris, voi cere şi voi susține condamnarea ta la 
moarte! Până și bestiile de rovi trăiesc mai bine decât rasa 
mea care apără cu viaţa ei Alianţa... 

— V-am spus că vă voi arăta ceva uluitor, replică Zaris 
calm, ca şi cum n-ar fi auzit ameninţarea. Acești alcori cu 
rovii lor au transformat o planetă virgină în ceea ce vedeți. 

— Şi resursele folosibile de Alianţă? se interesă Valer 
diaconul. 

— Planeta posedă imense rezerve de galgor. Am deschis 
deja două mine şi am livrat întreaga cantitate de galgor extrasă 
pentru propulsia astronavelor aliate. N-am oprit nimic pentru 
noi. Ar trebui să retineti acest fapt, în favoarea noastră. 

— Dar n-aţi raportat descoperirea acestei planete, îi 
aminti Kaj Merid. Infracțiunea rămâne infracțiune. 

— Intenţionam s-o raportăm în cursul acestui an, după 
ce vom finaliza inventarierea bogățiilor ei, îi informă Zaris. 
Oricum, o planetă nu e un bulgăre de aur, s-o poti ascunde 
într-un buzunr. 

Kirod își pipăi instinctiv buzunarul umflat și zâmbi 
strâmb. Zaris îl călca pe nervi cu aerul său sigur și superior. 
Începuse să-și doreasacă să-l vadă umil și tremurând, în faţa 
judecătorilor din Consiliu. Nu spuse nimic, însă. Deocam- 
dată, erau în lumea varangilor. Puteau dispărea în urma unui 
accident regretabil, cum se mai produsese în istoria Alianţei. 
Kirod ştia să-şi apere viaţa cu diplomaţie și tact. 

În următoarele două zile, comisia de anchetă studie 
pe îndelete întreaga planetă. Erau interesaţi în primul rând de 
galgor, cel mai obișnuit mineral folosit pentru propulsia 
astronavelor aliate.Așa cum le spusese Zaris, rezervele erau 
uriașe. Aceasta era cea mai bună veste aflată până la moment, 
deoarece resursele cunoscute și exploatabile de galgor ale 
Alianţei erau strict raționalizate. Un spor de material destinat 
propulsiei însemna noi posibilităţi pentru exploratorii 
spaţiilor nemărginite şi pentru comercianții en gross. 

Înainte de îmbarcarea pentru înapoierea în Alcor, 
Valer draconul îi spuse lui Zaris, în faţa tuturor: 

— Această planetă e singura ta șansă, guvernatorule. 
Dacă vei ști s-o folosești cu pricepere, s-ar putea să scapi 
numai cu închisoare ori cu exil. 

— Vă mulțumesc pentru grija ce mi-o purtați! îi 
replică Zaris batjocoritor. Ospitalitatea dumneavoastră este 
copleșitoare, însă mă văd nevoit să renunt la cazarea gratuită 
într-o închisoare federală. 

— Ai un talent extraordinar de a-ti face dușmani, 
Zaris, spuse draconul mohorât. Până la urmă, te va duce în 
lata unui dezintegrator. 

— Să nu ne grăbim cu concluziile, domnule Valer! 
Judecata nici n-a început. 

Se îmbarcară în această atmosferă de ostilitate şi 
porniră către sistemul solar Alcor. Zilele treceau egale și 
indiferente, într-o plictiseală generală. Abia când îşi văzu 
soarele natal și planeta Tamira, Zaris începu să gândească din 
nou la viitor. Nu avea motive prea mari de îngrijorare. După 
standardele Alianţei, era un învingător şi învingătorilor li se 
permit multe abateri. 

Abia când atinseră pământul Tamirei, Zaris simţi că o 
mare nenorocire se produsese. Zece astronave vegane de 
luptă blocau întregul astroport. Luptătorii vegani, înarmaţi de 
război, patrulau în vehicule ușoare. Invazie! gândi Zaris și 
căută din ochi conducătorii aeromobilelor guvernamentale. 
Aceștia nu se zăreau. Zaris sări înapoi în astronavă și porni 
holovizorul. Un moderator alcor discuta cu un general sirusan 
«despre arestarea guvernatorului Roinar din Al Kaid. Câteva 
unagini holografice îl prezentau pe Roinar rănit, între gărzile 
sale căzute în luptă. 

Am fost trădaţi de Incer! descoperi Zaris şi simţi cum 
o cumplită răceală îl cuprindea. Lumile noastre au fost inva- 
date de trupe vegane și sirusane. Încă aș putea declanșa 
războiul de apărare a sistemului nostru solar. Oare, ceilalți 
varangi mi se vor alătura? Rațiunea îl contrazicea, însă. 

Îi amintea că un război între varangi și întreaga Alianţă ar fi 
dus la pustiirea totală a lumii celor opt stele. Suntem înfrânți 
înainte de a fi luptat, descoperi Zaris cu durere. Nu putem 
risca vieţile zecilor de miliarde de varangi, pentru a scăpa noi. 
Să sperăm că judecata va fi cinstită... 

Îşi fixă o mască rece pe față și ieși din astronavă. O 
gardă de vegani îl aștepta la piciorul scării. În dreapta lor, Kaj 
Merid zâmbea triumfător, cu cătușele energetice în mâini. Zaris 
se prefăcu că nu-l văzuse. Cobori între vegani și întrebă simplu: 

— Cu ce ocazie în lumea noastră. domnilor? 

Un general vegan între două vârste ieşi în faţă și-i 
comunică în termeni protocolari: 

— Preşedintele Incer vă invită în sistemul solar Vega, 
pentru a clarifica unele acuzaţii ce vi se aduc. 

— Spune-i că-i arestat! urlă Kaj Merid. 

— Deocamdată, e numai invitat, replică generalul 
vegan. 

— Eu sunt agent federal, eu hotărăsc! strigă Kaj 
Merid. 

Zaris întoarse faţa către el şi-l privi. Înțelesese că 
Incer nu-i ordonase încă arestarea pentru a-i proteja fiicei sale 
mândria. Ca atare, își adună tot disprețul de care era în stare 
şi întrebă: 

— Ce doreşti, țărănoi cefeu? 

Kaj Merid simţi că se sufoca de ură și indignare. Își 
smulse razerul de sub sacou și-l ridică spre Zaris. 

— Nuuu! strigă Ower și se aruncă prin aer asupra lui 
Kaj Merid. 

Raza distrugătoare plecase deja. Zaris simţi o lovitură 
în frunte și se clătină. Lumea din jurul lui începu să se 
rotească, apoi se scufundă în întuneric. 

Judecata 


Bătrânul Incer veganul încerca să-și recâștige calmul 
şi stăpânirea de sine. Aprinsese narghileaua cu tabac aromati- 
zat şi inspira încetişor fumul parfumat. Își repeta în gând, cu 
tenacitate, ideea că nu se produsese o catastrofă ireparabilă. 
EI făcuse tot posibilul să nu-l umilească în mod inutil pe Zaris 
alcorul, respectând în același timp legile Alianţei. Îngrijo- 
rarea i se strecurase în suflet, însă, ca un șarpe rece. Lumile 
varange tăceau în mod amenințător. Spionii federali îl infor- 
maseră că armatele din lumea celor opt stele fuseseră puse pe 
picior de luptă. O simplă scânteie ar fi putut aprinde cel mai 
distrugător război din interiorul Alianţei. Nici unul dintre liderii 
lumilor varange nu făcuse vreo declaraţie publică. Se sfătuiau 
între ei dar păstrau secretul discuţiilor. Televiziunile planetare 
din lumile varange încetaseră să mai transmită în limba comu- 
nitară. Emisiunile în limbile varange erau războinice și 
amenințătoare. Până şi muzica fusese redusă la marșuri mi- 
litare și la străvechi cântece rasiale. Nu era deloc bine... 

Incer se ridică din fotoliu și păşi în grădină. 
Trandafirii roșii ca sângele, pasiunea Deirei, își etalau inflo- 
rescenţele catifelate. Mirosul puternic de chiparoase îi înfioră 
nările de plăcere. Crinii fremătau grațios, legănându-și cupele 
delicate, de un roz pal. Șiraguri de clematite violet închis se 
cățărau până pe acoperişul chioșcului. Bătrânul ridică ochii 
către soarele Vega și oftă pentru prima dată după foarte mulţi 
ani. Trebuie să sacrifice fericirea fiicei sale, Deira, pe altarul 
ordinii comunitare. Nici o altă soluție viabilă nu se întrevedea... 

— Tată! se auzi el strigat. 

— Aici, fetiţa mea! o chemă el. În grădină. 

O admiră cum pășea grațios și ferm pe aleea din 
ceramică galbenă. Parcă e o zeiţă din miturile sălbatice, gândi 
el. Eu va trebui să-i întunec sufletul pentru mult timp. Poate, 
pentru întreaga viată... 

Deira se opri în faţa lui, cu nările fremătând de mânie 
abia stăpânită. Ochii de un albastru pur scânteiau asemenea 
unor lasere reci. Părul blond ca lumina solară, prins cu o 
coroniță de aur pe frunte, îi atârna până la brâu. O rochiță 
simplă, de culoare albastră, îi sublinia trupul zvelt. Deira era 
desculță, semn că plecase în fugă din apartamentul ei. Glasul 
îi sună aspru şi străin: 

— De ce ai făcut asta, tată? 

— Legea trebuie impusă în toate lumile aliate, fata 
mea. 

— Am întrebat de ce l-ai arestat pe Zaris! Dacă l-ați fi 
chemat în fata Consiliului Suprem, ar fi venit de bună voie. E 
un bărbat cutezător şi demn. 

— L-am invitat cu tot respectul cuvenit rangului său. 

— Holovizorul l-a prezentat rănit și încătușat, între 
gărzi vegane. 

— A fost o eroare regretabilă. Kaj Merid și-a depășit 
atribuţiunile. Eu n-am mandatat pe nimeni să-l trateze ca pe 
un infractor. 

— Dar este tratat astfel! Te rog să dai ordin să fie eli- 
berat de îndată! Dacă n-o vei face, vei regreta cumplit. 

— Tu, fiica mea, mă ameninţi?! 

— Încerc să-ţi deschid ochii, tată. Ai rănit mândria 
varangă. Zaris nu-ţi va ierta niciodată înjosirca la care îl supui. 

— Zaris nu va trebui să mă ierte vreodată. Va fi con- 
damnat la moarte. 

— Tată, ce vorbeşti?! 

— Toate acuzaţiile împotriva lui şi-a lui Roinar kaidul 
s-au confirmat. 

— Şi faptul că douăzeci şi nouă de guvernatori din 
lumile aliate se raliază punctului său de vedere nu-ți spune 
nimic? 

— Îmi spune că Zaris i-a instigat la încălcarea consti- 
tuţiei Alianţei. Astfel, și-a agravat și mai mult situaţia. 

— Tată, nu-ţi dai seama că s-ar putea să declanșezi un 
război de secesiune? 

— Legea trebuie impusă chiar şi cu forța armelor! 

— Sunt legi depășite, tată! Cum să-mi aleg eu soțul pe 
baza unui program de calculator? 

Bătrânul Incer ridică fruntea cu ochii fulgerând. Se 
întruntară din priviri câteva momente, apoi Incer își înmuie 
glasul: 

— Fata mea, tu ești produsul final al unei riguroase 
selecții genetice, de sute de milenii. O căsătorie nepotrivită 
te-ar arunca din lumea elitelor în rândul oamenilor obişnuiţi. 

— Dar ai acceptat să mă mărit cu Zaris... 

— Calculatorul a constatat că sunteți perfect compatibili. 

— O, tată! Rezultatele testării genetice au fost modifi- 
cate de savanții alcori, încât să părem combatibili după acel 
program blestemat. 

— Nu, fiica mea! Nu! 

— Ba da! Când m-am întors cu Zaris din expediţia în 
Iiidanus, ne-am hotărât să ne unim vieţile pentru totdeauna. 
Savanţii alcori ne-au ajutat să prezentăm geneticienilor 
comunitari exact formula așteptată de ei. 

— Deira, tu îl iubeşti pe acest trufaş alcor! Ce senti- 
ment înjositor! 

— E cel mai profund sentiment uman, tată. Geneti- 
cienii au greșit când au planificat să stingă sentimentele din 
fiinţele noastre. 

— Rațiunea este supremul veghetor care domină viețile 
oamenilor superiori. Ce vrei tu să ajungi, fata mea? Simplu 
material genetic pentru perpeturarea humanoidă inferioară? 

— Sentimentele de dragoste sunt superioare progra- 
mului de selecţie genetică. Ele asigură naşterea unor copii 
superiori din toate punctele de vedere. 

— Științele au demonstrat contrariul. Deira. Lumile 
noastre s-au dezvoltat, au evoluat şi s-au civilizat graţie 
ştiinţelor. 

— Dar savanții au grești de mai multe ori, în timpul 
istoric cunoscut de noi. Programul genetic de selecție este o 
aberaţie robotizantă! 

— Acest program îţi asigură o viaţă liniștită și 
sănătoasă de cel puţin cinci mii de ani. 

— Ca un robot, tată... 

— Ce-ai vrea să faci, Deira? Să te scufunzi în turma 
humanoizilor inferiori? Urmașii tăi să trăiască din ce în ce 
mai puţin şi mai chinuit? Ştii cât trăiește un humanoid din 
rasa efemeră? 

— Nu. 

— Efemerii trăiesc ceva mai mult de o sută de ani. Nici 
nu au timp să înțeleagă viața. Sunt simplu material genetic 
viu pentru experienţele savanților. 

— Asta nu ne priveşte pe mine și pe Zaris, tată. Rasele 
noastre trăiesc la fel de mult. 

— Dar metişii făcuţi fără a respecta programul genetic 
ar putea involua către fiinţe inferioare, cu vieti tumultoase dar 
scurte. 

— Nu mă sperii, tată. Am o singură viaţă şi vreau să 
trăiesc lângă bărbatul pe care îl iubesc. 

— Uită-l, Deira! Zaris e ca şi mort. 

— L-aţi condamnat înainte de a-l judeca?! Ce s-a 
întâmplat cu spiritul tău justițiar, tată? 

— Faptele sale îl condamnă, fata mea. Aş vrea să 
găsesc o soluţie de compromis, de dragul tău, dar Zaris nu mă 
ajută deloc. Sfidează Consiliul Suprem și pune sub semnul 
îndoielii legi vechi de miliarde de ani. 

— Poate că legile respective trebuie să fie revizuite, 
tată. Mulţi gândesc la fel ca el, dar n-au curaj să-şi spună 
părerile. 

— Ce-ai vrea să fac, Deira? 

— Să-l ascultați cu atenţie și să-i dezbateţi temeinic 
fiecare propunere. Aşa e just. 

— Votul majorităţii îi va hotărî soarta.Sămânţa 
dezbinării semănată de el va zgudui lumile humanoide. 

— O judecată dreaptă, tată! Atâta îţi cer. 

— Aceasta se va putea, fata mea. Rămâne de văzut ce 
vor hotărî membrii Consiliului Suprem că e drept. 

Fata îi prinse tâmplele acoperite cu plete albe în 
palme și-l sărută pe frunte. Bătrânul Incer rămase încremenit. 
Nu se aştepta la un asemenea gest ciudat. Veganii nu se 
sărutau niciodată, în nici un fel. 


+ 


Lui Zaris i se părea că trăia un vis urât. Se trezise din 
lesin complet încătuşat. Kaj Merid îi aplicase o cătuşă ener- 
petică şi în jurul capului, pentru a-l împiedica să atace cu 

energie psihică. Sângele îi curgea din rana de pe frunte și 
nimeni nu i-l ștergea. Garda vegană îl privea indiferentă, ca 
pe un colet care trebuia livrat la destinaţie. Spionul federal 
Merid stătea mai departe, cu razerul pregătit. Încă se temea de 
vreo invenţie alcoră pe care Zaris ar fi putut-o folosi. 

Zaris făcu un efort de voinţă să-și recâștige controlul 
integral asupra ființei sale. Era sub demnitatea unui lider 
alcor să geamă ori să arate alt semn de slăbiciune. Figura îi 
încremeni ca o mască, cu ochii, două guri de armă negre 
îndreptate către Kaj Merid. Era hotărât să-l pedepsească 
exemplar pe spionul cefeu. Încă nu se decisese cum. Își lăsă 
mintea să zboare în voie, imaginând viitorul pe mai multe 
variante. Știa că, odată eliberat din cătușa energetică, va 
putea influenţa mental mulți membri din Consiliul Suprem. 
Aceasta i se părea o soluţie bună, deoarece prevenea izbuc- 
nirea războiului dintre lumile humanoide. În ciuda 
aparenţelor, Zaris ţinea cu dinţii la unitatea Alianței. 

Astroportul de pe planeta Hanab părea sub ocupaţie 
militară. Câteva zeci de nave de luptă vegane, sirusane și ori- 
one acopereau mai mult de jumătate din perimetru. Patrule 
militare se mișcau alene în jurul gardului înalt. Dincolo de 
gard, se ghicea mulţime de manifestanți. Spiritele multor 
băștinași vegani se încinseseră la aflarea informaţiilor acuza- 
toare despre varangi. Se simțeau înşelaţi și ameninţaţi de 
evenimente care le-ar fi tulburat viața pașnică. 

Zaris se lăsă împins într-un aeromobil militar și închise 
ochii. Gândul îi fugi către Deira. O cunoscuse în urmă cu mai 
putin de un an, când îl însoțise ca medic al unei expediţii de 
explorare a unei planete pitice din sistemul stelar Eridanus. Era 
singura femeie care reușise să-l impresioneze profund, dincolo 
de simplul respect controlat de ratiune. Un ușor val de tandrete 

il încercă, la amintirea ei. Oare, ce crede ea despre mine? se 
întrebă Zaris. Ar trebui să-mi justific pozitia și faptele măcar 
fată de ea. Sigur, m-ar înțelege. Cum s-o contactez, însă? 

Aeromobilul ateriză în piața din faţa închisorii fe- 
derale. Mulţime de vegani alarmaţi sau doar curioși îi aştep- 
tau, din zidurile clădirii şi până departe, către bulevardele adi- 
acente. Zaris își privi cătuşele, apoi își mută privirile către 
Kaj Merid, şoptindu-i: 

— Anunţă-ţi familia să se pregătească de doliu! 

Mâna dreaptă a cefelui se încleştă pe patul armei. Nu 
îndrăzni însă să-l atace din nou pe Zaris, deoarece era în cus- 
todia militarilor vegani. Aceștia n-ar fi ezitat să-l lichideze, în 
apărarea prizonierului lor. Erau cei mai disciplinați militari 
din Alianţă. Şi cei mai impunători, desigur; nici unul nu avea 
mai puţin de doi metri înălțime. 

Zaris cobori din aeromobil și aruncă o privire în jur. 
Mulțimea îl privea încremenită. Nici măcar jurnaliștii nu se 
repeziseră, cum le era obiceiul. Câteva lozinci fluturau în 
acrul curat. Toate cereau moartea alcorului Zaris, fără nici o 
motivaţie. Turmă de humanoizi inferiori! critică el în gând. 
Ce stiti voi, încuiaţilor, despre ce a tăcut Zaris pentru 
Alianţă? Un zâmbet rece şi disprețuitor îi împietri pe figură. 
Acesta, combinat cu sângele scurs printre ochi, îi dădeau o 
întățișare rebelă și sfidătoare. Zaris începu să păşească spre 
intrarea în închisoare. 

Camerele holografice porniră să bâzâie încetişor iar 
câțiva ziarişti îndrăzniră să i se posteze în faţă. 

— Cum comentaţi arestarea dumneavoastră, guver- 
nator Zaris? întrebă o jurnalistă vegană. 

— E un abuz al funcţionarilor federali, începând cu 
preşedintele Incer şi terminând cu șeful serviciului secret, Kaj 

Merid. Conform uzanțelor, guvernatorii de sisteme solare pot 
fi invitaţi în fața Consiliului Suprem, pentru explicaţii. Numai 
dacă forul juridic suprem îi găsește vinovaţi de săvârșirea 
unor infracțiuni federale grave, pot fi condamnaţi la 
închisoare, exil sau moarte. 

— Insinuaţi că n-aţi săvârşit infracțiuni grave? se 
repezi un piticuţ shang cu holocamera, în faţa sa. 

— N-am săvârșit nici o infracţiune, îl asigură Zaris. 
Am propus unele măsuri de modernizare a legislației Alianţei 
şi am început să le aplic. 

— Lumea rasei dumneavoastră, Varanga, a devenit 
amenințătoare la adresa întregii Alianțe, comentă un jurnalist 
kaseu. Vă pregătiți să declanșați războiul de secesiune? 

— În nici un caz! Profit de ocazie și rog liderii supremi 
din lumile varange să elimine varianta războiului din pla- 
nurile lor. Eu îmi voi apăra principiile și credinţele de viaţă în 
fața Consiliului Suprem, cu scop de a-i convinge pe liderii 
comunitari de justeţea și oportunitatea lor. Nu trebuie să 
moară miliarde de humanoizi, într-un război fratricid, pentru 
jignirea ce mi s-a adus mie. Vinovaţii vor fi pedepsiţi cu sau 
fără aprobarea Consiliului Suprem. 

O ușoară rumoare începuse în dreapta sa. Zaris 
întoarse capul şi văzu cum mulțimea de vegani se desfăcea 
supusă, pentru a-i face loc unei persoane. Toţi o recunos- 
cuseră pe Deira, mai mult ca fiica lui Incer, decât ca doctor în 
medicină. Fata se îmbrăcase foarte corect, în portul rasial 
vegan, format din tunică și pantaloni de culoare albastră. 
Purta părul strâns într-o coadă groasă și prins cu o coroniță 
fină, de aur, pe frunte. Deira înainta cu fruntea sus, fără a auzi 
șoaptele mulțimii. Ochii ei se fixaseră pe figura aspră a 
guvernatorului din Alcor. 

Zaris, stânjenit de cătușe, rămase nemișcat. Deira 
înaintă fără un cuvânt până lângă el şi-l îmbrăţișă, lipindu-și 
faţa de obrazul lui. Holocamerele lucrau harnice. Nu era putin 
lucru să vezi asemenea gest de intimitate, făcut în public, de 
fiica președintelui Alianţei. 

— Zaris, sunt alături de tine, îi șopti fata, eliberându-l 
din îmbrăţişare. 

— Nu te voi dezamăgi, o asigură el. 

— Dacă nu reușești să obţii achitarea, cere-ți exilul pe 
planeta soarelui Ragan! Acolo m-am simţit fericită. 

— Am botezat-o Deira, după numele tău. Nu cred că 
mi se va permite să mă retrag pe ea. 

— Dar tu ai descoperit-o şi ai civilizat-o! 

— Planeta Deira e foarte bogată în galgor. Alianţa nu 
va renunţa la resursele necesare propulsiei a sute de mii de 
astronave. 

— Oh, ghinion! 

— Te voi păstra în sufletul meu, Deira. 

— Voi veni la judecată. 

— Nu vei fi primită. Procesul meu se va desfășura fără 
public. 

— De unde știi? 

— O mare parte dintre membrii Consiliului Suprem se 
tem de ce voi spune și de reacţia altor guvernatori față de 
spusele mele. 

— Dar tu nu dorești secesiunea! 

— Ei se tem că ideile mele înnoitoare ar putea provo- 
ca cel puțin o dezbinare de proporţii, dacă nu o secesiune. 

— De ce a trebuit să ni se întâmple tocmai nouă? 

— Nu căuta un răspuns deasupra conștiintelor şi 
voinţelor noastre, Deira! Am ştiut că, într-o zi, se va ajunge 
la aceasta. 

— Mergi cu bine, dragul meu! 

Deira se întinse și-l sărută pe obraz, în văzul tuturor. 
Mulțimea murmura şocată. Cineva strigă din spate: 

— Bestii inferioare! 

Zaris îi răspunse cu un zâmbet dispretuitor. Se întoarse 
către garda vegană şi-i îndemnă: 

— După dumneavoastră, domnilor! 

Ușa închisorii federale se deschise larg. Zaris 
pătrunse pe ea cu fruntea sus, fără umbră de frică. Îi era per- 
fect indiferent ce făceau capturatorii săi. El trebuia să-și joace 
cărțile mari în faţa Consiliului Suprem. 

Lucrările Consiliului Suprem al Alianţei Civilizaţiilor 
Humanoide începură într-o atmosferă tensionată. La intrarea 
lui Zaris în sală, consilierii lumilor care se raliaseră la poziția 
lui începuseră să bată din palme, strigând Fără cătușe! Fără 
cătușe! E un om liber! E un om liber! Incer numărase în grabă 
protestatarii, apoi dispusese să i se scoată lui Zaris cătuşele. 
Guvernatorul alcor fusese eliberat, însă vociferările conti- 
nuau. Incer reuși să restabilească liniștea după mai multe 
bătăi din gong. În sinea sa, bătrânul vegan se întreba dacă nu 
cumva greșise totuşi când acceptase propunerea lui Kaj 
Merid de a folosi forța armată împotriva varangilor. Legea 
trebuie aplicată! își repetă el cu încăpățânare și anunţă: 

— Dau cuvântul consilierului Valer, pentru a raporta 
rezultatele anchetei din Alcor. 

Din locul său de acuzat, situat în stânga fotolului 
prezidenţial, Zaris ripostă: 

~ Mă opun! Valer este un humanoid hermafrodit, la fel 
ca toţi draconii. Nu are dreptul de a se pronunta valabil în prob- 
leme privind relaţiile dintre persoane de sex opus, căsătoria şi 
politica demografică. Nu poţi judeca ceea ce nu înţelegi. 

Consilierii din sală începură să schimbe replici rapi- 
de, între grupurile rasiale. Toţi humanoizii, cu excepția dra- 
conilor, erau unisexuaţi şi heterosexuali. Din această cauză, 
lindeau să considere obiecţia lui Zaris întemeiată şi de natură 
să-l excludă pe Valer draconul din poziţia de raportor. Incer 
înțelese că, dacă ar fi supus obiecţia la vot, Zaris ar fi câștigat 
deja o majoritate zdrobitoare. Ca atare, încercă să evite 
cvalizarea Consiliului cu Zaris, propunând: 

— Atunci, să prezinte raportul Kaj Merid! 

— Mă opun! se îndârji Zaris. Kaj Merid s-a antepro- 
nunţat în cauza mea. El a declanșat ancheta, printr-o infor- 
mare răuvoitoare. Numai Myra oriona este perfect imparțială. 

Incer urmărea atent reacţia sălii. Înţelese că nu avea 
altă soluţie, așa că rosti aparent indiferent: 

— Myra să prezinte raportul. Vă rog să-l urmăriţi 
foarte atenţi, deoarece faptele sunt foarte grave și trebuie 
analizate cu maxim de seriozitate! 

Myra, o brunetă superbă, tunsă scurt, îmbrăcată într-un 
costum crem foarte elegant, se ridică de la locul ei. Valer se 
grăbi să iasă la marginea șirului de fotolii,pentru a-i înmâna 
agenda electronică pe care membrii comisiei sintetizaseră 
raportul final. Femeia veni la pupitrul din dreapta președin- 
telui și începu să vorbească, ușor graseiat, în limba comuni- 
tară. Zaris privea sfidător către cei mai aprigi dușmani din 
sală: sirusanii, shangii și veganii. Parcă îi provoca la o luptă 
a inteligențelor. Alcorul se simțea stăpân pe principiile de 
drept comunitar și-și făcuse deja un plan de apărare. 

Myra citi raportul cu glas egal, fără patimă şi fără a 
sublinia anumite pasaje. Din când în când, se oprea şi expli- 
ca pur ştiinţific cele găsite în lumea alcorilor. Atitudinea ei nu 
arăta nici dușmănie, dar nici simpatie pentru principalul 
acuzat, guvernatorul Zaris. Oriona se străduia şi reușea să 
rămână perfect imparţială. În final, anunţă că se punea la dis- 
poziția Consiliului, pentru orice completări sau lămuriri. 
Un consilier deneb din Cygnus se grăbi să se ridice: 

— Poate onorata noastră colegă să precizeze câştigul 
obținut de Alianţă din exploatarea zăcămintelor de galgor 
descoperite de Zaris? 

— Sunt inestimabile, răspunse Myra. N-am mai întâl- 
nit niciodată un zăcământ atât de bogat și de pur. 

— Deci, putem aprecia că guvernatorul Zaris a făcut 
un serviciu deosebit comunităţii noastre, concluziona dene- 
bul, în mod vădit, în favoarea iui Zaris. 

— Dar n-a raportat de îndată descoperirea planetei bo- 
gată în galgor! ripostă Kaj Merid cu răutatea-i caracteristică. 

— A furnizat însă întreaga cantitate de galgor extrasă 
către Alianţă, îl apără Myra, din spirit justiţiar. 

— A fraudat bugetul comunitar, prin neplata altor 
taxe! nu se lăsă mai prejos Valer draconul. 

— Aceasta e una din problemele pe care trebuie să le 
dezbatem, punctă Incer. Vă rog, în ordine! Cine ia cuvântul? 

Consilierii se foiră nesiguri pe fotolii, privind în jur. 
Nimeni nu se grăbea să atace primul o problemă atât de deli- 
cată și gravă. Majoritatea lumilor humanoide erau bogate şi 
nemulțumite de cuantumul ridicat al contribuţiei obligatorii 
către bugetul federal. Acesta rămăsese neschimbat de sute de 
mii de ani, deşi cheltuielile se reduseseră destul de mult. 
Războaiele cu lumile non-humane, mari consumatoare de 

resurse, se încheiaseră cu mult timp în urmă. Civilizatiile 
humanoide noi şi sărace evoluaseră, astfel că nu mai necesi- 
tau subvenţii. Mulţi gândeau că aparatul federal, în special 
armata, era prea mare pentru nevoile curente ale Alianţei. 

Zaris profită de șovăiala consilierilor și-și prezentă 
propunerea: 

— Ar fi bine să analizăm reducerea impozitelor plătite 
către guvernul federal, al cărui aparat este prea umflat. Cuan- 
tumul acestor impozite este mult prea mare faţă de nevoile 
reale ale Alianţei. Trezoreria comunitară a adunat deja 
imense cantități de bani, metale și pietre prețioase, materii 
prime strategice și alte valori. Nici nu mai are unde le depozi- 
ta. În al doilea rând, de ce să continuăm subvenţionarea 
lumilor necreatoare? Toti trebuie să muncim și să ne pro- 
ducem cele necesare traiului. 

Spusele sale stârniră un nou val de șuşoteli şi consultări 
între consilieri. Kirod sirusanul se ridică în picioare cam nervos. 
Se simţea atacat în mod special de ultimele afirmaţii ale lui 
Zaris. Își începu discursul cu glas tremurat de mânie: 

— Onoraţi colegi, ce ne propune guvernatorul Zaris? 
Insinuează că ar trebui să reducem aparatul federal care, 
chipurile, e prea mare. Să reducem serviciile secrete? De 
unde am mai obține informatii exacte despre ce se întâmplă 
în toate lumile noastre? Să reducem forțele armate, pentru că 
nu mai avem de dus războaie? Forţele armate federale sunt 
garanţia ordinii şi siguranței în lumile aliate. De unde ştim că 
non-humanii nu pregătesc noi atacuri asupra noastră? Cu ce 
protejăm expedițiile trimise în explorare? 

— Poliţia şi aparatul fiscal, strigă cineva din sală. Sunt 
prea mari faţă de sarcinile de îndeplinit. Parazitează pe orga- 
nismele creatoare. 

— Ele asigură ordinea și buna evoluţie a vieţii în 
umile Alianţei. Teama de represiune ne-a scăpat aproape 
otal de infractori. Dacă am reduce aparatul polițienesc, mulți 
ndivizi inferiori ar fi tentaţi să reînceapă activităţi ilicite. 

— Un mercenar sirusan are o soldă mai mare de cel 
tin zece ori decât salariul unui creator alcor! ripostă Zaris. 
Jn poliţist federal, care se apără de muște într-un birou, e 
Dlătit mai bine decât cel mai eficient savant creator. Eu am 
ncercat să repar aceste nedreptăţi flagrante. Creatorii trebuie 
să primească cele mai mari avantaje din partea societăţii. 

Mai multe glasuri se ridicară în susţinerea afirmațiilor 
sale. Vacarmul tindea să cuprindă întreaga sală. Incer ridică 
palma dreaptă, să se facă liniște, însă replicile continuau. 
Bătrânul vegan se văzu obligat să apeleze la gong. 

Odată liniştea restabilită, consilierii începură să-și 
expună poziţiile fată de acuzație și față de propunerile 
avansate de Zaris. Vorbeau, argumentau și se contraziceau 
din ce în ce mai înfocat. Orele treceau și ei nu mai terminau 
de dezbătut o singură problemă. Către sfârşitul zilei de lucru, 
lui Incer îi devenise clar un lucru: propunerea guvernatorului 
alcor câștigase mai mulţi adepţi decât era necesar pentru a fi 
admisă. Aceasta ar fi dus şi la absolvirea sa de acuzaţia de 
fraudă fiscală. Ca atare, le propuse consilierilor să mai cugete 
asupra implicaţiilor acestei măsuri, în timpul liber, amânând 
votul final pentru a doua zi. 

Ziua de muncă a Consiliului Suprem se încheiase. 
Poliţiştii federali se apropiară de Zaris, cu cătușele în mâini. 
Acesta ridică vocea, încât acoperi zgomotele din întreaga sală: 

— Sunt un om liber şi demn. Nu mai port cătuşe și nu 
mă întorc în închisoare! Domnilor consilieri, vă rog să votaţi 
împotriva acestui abuz'al poliţiei federale! 

Incer se trezi oftând din nou. Evenimentele se preci- 
pitau și el nu era pregătit să le înfrunte. Consilierii băteau în 
tăbliile meselor strigând: E un om liber! Lăsaţi-] să plece! 

Incer sună gongul şi se strădui să-şi mai salveze 
măcar aparenţa de autoritate. Puse la vot propunerea ca Zaris 
să fie chestionat în stare de libertate. Înregistră faptul că 
aproape nouăzeci la sută dintre consilieri votară în favoarea 
alcorului şi se întrebă dacă, până la urmă, acesta va fi pedepsit 
câtuși de puţin pentru faptele sale rebele. 

Zaris ridică din nou glasul: 

— Guvernatorul Roinar-kaidul este supus unui abuz 
similar. Domnilor consilieri, vă rog să-l eliberaţi din 
închisoarea federală! Este rănit și necesită îngrijiri medicale. 

Veganul Incer încercă să-și salveze poziţia de ultim 
decident. Se ridică în picioare și rosti solemn: 

— Precedentul a fost creat. Întrucât acuzaţiile sunt 
similare, decid eliberarea guvernatorului Roinar. Îmi asum 
răspunderea pentru acest act. 

Un ropot de aplauze îi răsplăti decizia. Incer salută 
prin înclinarea capului și ieşi din sala de consiliu. Intenţiona 
să meargă la clubul său preferat, să se relaxeze în compania 
unor amici de aceeași vârstă. Dinspre tineri, simțea un val 
aumeninţător pentru convingerile sale de viaţă. 

Preşedintele Incer ajunse acasă abia la căderea serii. 
Sueta prelungită de la club îl remontase. Se simțea mult mai 
bine decât la părăsirea sălii de consiliu. Începuse chiar să 
vadă lucrurile în altă lumină. În definitiv, Zaris alcorul nu era 


99 


dușmanul său ori al Alianţei. Nu avea de ce să-i poarte pică. 
Soarta sa va fi hotărâtă de votul majorităţii. 

Încă din holul vilei, auzi glasuri și se întrebă cine o fi 
Soţia îi plecase între cei drepți în urmă cu câteva sute de ani. 
Deira, unica fiică, nu prea aducea musafiri acasă. O fi vreun 
curier urgent, gândi el cu neplăcere. Măcar în timpul liber aș 
putea fi lăsat în pace. Deschise ușa de la terasă şi aruncă o 
privire. Priveliștea întâlnită de ochii săi îl blocă pentru câteva 
secunde. Zaris și Deira stăteau îmbrățișaţi sub o ghirlandă de 
luminiţe din grădină. Numai cântecul greierilor afecta liniștea 
perfectă a serii. Bătrânul se trase înapoi, închise ușa terasei și 
plecă încă tulburat către biroul său. Se lăsă să cadă într-un 
fotoliu, îşi aprinse narghileaua și închise ochii. Inhalatul 
fumului parfumat, încărcat de substanţe calmante, îl liniştea. 
Un gând însă îl sâcâia îngrozitor: Deira, fiica mea, nu e bine 
ce faci... Aţipi pe nesimţite. 

Menajera îl trezi după vreo oră de somn, pentru cină. 
Cuprins de o presimţire, Incer întrebă: 

— Avem oaspeţi la cină? 

— Zaris alcorul, îi răspunse femeia rece și ieşi. 

Încurcată situaţie, bombăni bătrânul și intră în baie, 
să se spele. Din oglindă îl privea un bătrân cu ochii roşii, față 
obosită şi părul vâlvoi. Procesul ăsta îmi mănâncă ultimele 
zile de viață, gândi Incer înrăit. Și totul, datorită varangilor... 

Intră în sufragerie, forțându-se să pară liniștit. Zaris îl 
zări primul și se ridică politicos de pe scaun. Deira se 
întoarse, îl cuprinse în lumina albastră a ochilor ei și se repezi 
să-l îmbrăţişeze: 

— Tată! Dragul meu tată, îți mulțumesc! 

— Nu ai pentru ce, fata mea. Legea a fost restabilită. 

— Mă bucur. Pe timpul procesului, Zaris va locui la 
noi. 

— Ştiu eu dacă e bine? Nu uita că cu sunt chemat să-l 
judec impartial. 

— Va locui în apartamentul meu. Dacă vrei, nici nu-l 
vei întâlni. 

— Bine, răspunse Incer șovăielnic, apoi îl salută pe 
Zaris din cap. 

Cina decurse într-o atmosferă înghețată. Din când în 
când, cei trei schimbau câte o vorbă, pe teme banale. Toţi 
ocoleau cu grijă subiectul care îi frământa — judecarea lui 
Zaris. Abia către sfârşitul cinei, Incer deschise discuţia: 

— Tinere Zaris, nu am nimic personal împotriva ta. 

— Nu mă îndoiesc, domnule președinte. 

— Va trebui să te consideri extrem de norocos, dacă 
vei scăpa numai cu exilul sau închisoarea. Acuzaţiile sunt 
foarte grave și probate temeinic. 

— Nu neg temeinicia faptelor, deoarece eu am furnizat 
informaţii în susţinerea lor. Observ însă că ele nu sunt 
acuzaţii decât în mod formal. Dumneavoastră trebuie să jude- 
caţi cu privirea aţintită în viitorul îndepărtat. 

— Noi judecăm după legile scrise, tinere. Ele nu-ţi 
sunt deloc favorabile. 

— Voi accepta fără crâcnire sentința. Nu voi încerca să 
mă sustrag, de la executarea pedepsei, printr-o revoltă sau 
război. Preţuiesc prea mult vieţile humanoizilor aliaţi, să le 
pun în pericol de dragul meu. 

— Aceasta este o circumstanţă atenuantă a faptelor 
lale, Zaris. Apelul la calm și pace adresat liderilor varangi 
m-a convins să te eliberez. 

— Nu trăim într-o dictatură, îi atrase Zaris atenţia. 
Oricum, votul majorităţii m-ar fi eliberat. 

— Posibil. Pe mine mă frământă relaţiile dintre tine și 
fiica mea. Tu eşti și vei fi, în cel mai bun caz, un proscris. Ea 
are un viitor demn în față. Nu poate rămâne lângă tine. 

— Deira este o persoană matură. Îşi va hotărî singură 
viitorul. Eu nu-i voi cere să se sacrifice de dragul meu. 

— Îți mulțumesc pentru înțelegere, alcorule! Mă aștep- 
tam din partea ta la o atitudine mai rebelă. 

— Pentru că spionul Kaj Merid v-a impus o imagine 
falsă despre mine. Eu nu sunt aventurierul rebel și infractor 
din imaginea sa. De mai mult de trei sute de ani, conduc un 
sistem solar, cu aproape cincisprezece miliarde de suflete 
umane. Le-am asigurat viaţa civilizată și prosperă. 

- Da... E posibil să mă fi înșelat Merid. Acum, vă rog 
să mă scuzaţi! Simt nevoia să meditez în liniștea grădinii. 

Bătrânul se retrase, lăsându-i singuri pe cei doi 
îndrăgostiți. Zaris, mult mai liniștit și cu rana din frunte 
curățată, arăta foarte chipeș. Deira îl privea gânditoare. O 
întrebare încă nelămurită se închega în mintea ei: Până unde 
voi merge alături de acest bărbat? Misteriosul viitor tăcea iar 
ea nu știa să-l citească. Numai puține persoane din civili- 
zaţiile lor posedau capacităţi exersate de a cunoaște viitorul 
iar ei nu-i trecuse prin cap să apeleze la vreuna. Pur și simplu, 
accepta evenimentele așa cum veneau. Un fior tainic de spe- 
ranță din sufletul ei o asigura că nimeni și nimic n-o va 
despărți de bărbatul iubit. 

Incer gândise temeinic la ce cra de făcut, aproape 
jumătate de noapte. A doua zi dimineață, când ajunse în fata 
Consiliului Suprem, avea deja ideile clare. Nu se grăbi să 
pună la vot primul punct din acuzaţia împotriva lui Zaris. Se 
ridică în fața consilierilor şi începu o pregătire psihologică 
menită să influenţeze decizia finală a acestora: 

— Dragi fraţi și surori, am cugetat îndelung la ceea ce 
ni se întâmplă în aceste zile. Străbunii noștri îndepărtați ne-au 
asigurat o viaţă din ce în ce mai sigură şi mai civilizată, prin 
legi fundamentate științific, clare și obligatorii pentru fiecare 
humanoid în parte. De-a lungul timpului, aceste legi au 
devenit chiar tradiții comunitare, fiind respectate cu sfințenie 
și de bună voie de toate rasele aliate. Iată însă că guvernatorul 
Zaris, mânat de interese necunoscute, ne propune să 
renunțăm la aceste tradiţii stabile și să le înlocuim cu un sis- 
tem revoluționar, ale cărui efecte sunt nesigure şi neprogno- 
zabile. Practic, astăzi avem de ales între stabilitatea de sute de 
milenii şi haosul unor reforme nesigure. Vă rog să votaţi cu 
toată responsabilitatea de care sunteţi în stare şi cu gândul la 
viaţa populațiilor humanoide care v-au ales! 

Incer luă loc şi-şi mută ochii pe ecranul din spatele 
lui. Acesta fusese împărțit în două, cu o linie roşie. In stânga, 
se înregistrau voturile destinate condamnării lui Zaris. În 
dreapta, cele care cereau achitarea guvernatorului alcor și 
aplicarea reformelor sugerate de acesta. Se vota deschis, fără 
nici un fel de reținere. Numele consilierilor pro şi contra 
acțiunilor lui Zaris începură să fie afișate pe ecran, pe măsură 
ce aceştia apăsau clapele de vot. Bătrânul vegan înregistră 


103 


avansul considerabil pe care îl câştiga partida pro-Zaris și-și 
mută privirile către sală. Guvernatorul alcor urmărea liniștit 
evoluţia votului. Nici o privire nu se plecă în fata ochilor lui 
Incer. Toţi votau conform unor convingeri solide, formate în 
urma dezbaterilor. 

Procesul de votare se termină. Urmară câteva clipe de 
liniște, apoi o explozie de aplauze izbucni din dreapta sălii și se 
propagă spre centrul ei. Incer aruncă o scurtă privire la ecran și 
anunţă cu un glas care se străduia să rămână indiferent: 

— Guvernatorul Zaris este absolvit de acuzaţia de 
fraudă fiscală. Propunerile sale de reformă din acest domeniu 
devin amendamente ale legilor speciale. 

Aplauzele nu mai conteneau. Dimpotrivă, crescuseră 
în intensitate şi erau însoţite de strigăte de încurajare pentru 
cel judecat. Incer nu se grăbi să sune gongul. Îi lăsă pe con- 
silierii entuziaști să-şi descarce energiile în mod natural. Era 
şi asta o stratagemă. 

În fine, salvele de aplauze şi strigătele voioase se 
domoliră. Preşedintele anunță următorul capăt de acuzare: 

— Doamnelor şi domnilor, sunteţi invitaţi să vă pre- 
cizaţi poziţia faţă de producerea de către alcori a unei arme 
deosebit de periculoase, expres interzisă de lege.Aţi luat la 
cunoștință de probele culese de comisie, așa că puteţi decide 
în cunoștință de cauză. 

— O precizare! ceru Zaris, din locul său de inculpat. 
Dezintegratorul de planete a fost proiectat şi produs numai 
într-un singur exemplar, pentru testare. L-am proiectat pentru 
a creşte puterea distrugătoare a Alianţei faţă de inamicii non- 
humani din sistemele solare supuse expansiunii noastre. Nu 
intenționam să ascundem faţă de Consiliul Suprem această 
armă. Dacă testarea ar fi confirmat calculele științifice, am fi 

pus dezintegratorul la dispoziția Alianţei. Vă mulțumesc pen- 
tru atenţie! 

Incer își prinse barba în palma dreaptă și şi-o frecă 
gânditor. Discuţiile se anunțau la fel de pătimașe ca şi cele 
din ziua precedentă. De data aceasta, nu se putea baza total 
nici pe sirusani. Aceștia erau deosebiți de încântați de orice 
armă nouă. Un gând mai vechi îl încercă pe bătrânul vegan: 
Eu n-ar trebui să fiu aici. Eu ar trebui să-mi trăiesc liniștit anii 
bătrâneţii. 


Incer ajunse acasă foarte obosit. Trăia senzaţia că 
evenimentele îl copleșeau și scăpa situaţia din mână, cu 
hecare minut trecut. Consilierii votaseră absolvirea lui Zaris 
de acuzaţie și anulaseră articolul din lege încălcat de acesta. 
IDezintegratorul de planete devenise proprietate comunitară, 
dar asta nu-l încălzea deloc. Era o armă deosebit de pericu- 
loasă, pe care n-ar fi trebuit s-o accepte. Putea produce de- 
astre planetare, în mod accidental. El votase împotrivă şi 
majoritatea consilierilor mai în vârstă îl imitaseră. Au fost 
însă prea puțini, comparativ cu numărul celor entuziasmați de 
creşterea puterii distrugătoare a Alianţei. 

Nimeni nu-l întâmpină. Probabil, Deira era în centrul 
medical de testare și tratament al bolilor exotice, unde 
muncea cu pasiune, până la epuizare. Menajera programase 
robotul casnic pentru prepararea și servitul prânzului şi cinei. 
Acesta stătea cuminte în colțul său din bucătărie, gata să intre 
în acțiune la comandă. Lui Incer nu-i era foame, însă. Își luă 
numai o doză de nectar din frigider și ieşi pe terasa scăldată 

în soarele după amiezii. Se lăsă într-un fotoliu și porni 
holovizorul. Imagini de pe planeta Tamira a soarelui Alcor îi 
invadară spaţiul. Care dintre consilieri nu și-a ţinut gura faţă 
de jurnaliști? se întrebă el supărat, dar nu schimbă postul. 

Tineri și tinere din Alcor, cu coroniţe de flori pe cap, 
cântau și dansau în piata din faţa palatului guvernatorului. 
Toţi erau îmbrăcaţi în costume specific rasiale și fluturau 
steguleţe cu însemnele lumii varange: cele opt stele și făclia 
de lumină. Cât de ușor pot învia sentimentele izolaţioniste! 
gândi Incer mâhnit. Au trecut miliarde de ani de convietuire 
și noi n-am reușit să uniticăm populațiile humanoide. Ar fi de 
ajuns o greșeală, ca sentimentele rasiale să explodeze ca o 
bombă ascunsă. Bătrânul cunoștea suficient din limbajul 
alcor, încât să-și dea seama că mulțimea își striga încântarea 
pentru victoriile repurtate de guvernatorul lor. Zaris. Acest 
alcor a ajuns să-mi bântuie visele, se enervă Incer şi opri 
aparatul. 

Cobori în grădină și începu să mângâie florile, rând 
pe rând. Ele își plecau capetele sfioase și ascultătoare, de 
parcă i-ar fi înțeles frământările. Dacă nu reușesc să obțin 
condamnarea lui Zaris măcar pentru o acuzaţie, anarhia se va 
întinde ca o flacără flămândă în toate lumile humanoide. 
Legile nu vor mai fi respectate, liberul arbitru se va instaura 
și liantul Alianţei va slăbi îngrozitor. Trebuie să obțin con- 
damnarea guvernatorului alcor! Trebuie, de dragul unităţii 
noastre! Gândurile bătrânului vegan fură întrerupte de vorbe 
şi exclamaţii venite dinspre casă. Deira sosise împreună cu 
Zaris. Ca un vis rău, gândi Incer, Ca un vis rău... 

O ploaie liniștită porni după miezul nopţii. Zaris se 
trezi și deschise ochii. Murmurul produs de picăturile de apă 
îi amintea de un cântec de leagăn din patria sa. Lumina slabă, 
pălbuie, filtrată de un perete gros de sticlă, îi permitea totuși 
să-și observe iubita. Deira dormea ca un copilaș, cu amân- 
două mâinile strânse în pumni, în faţa gurii. Un val de duioșie 
invadă sufletul guvernatorului alcor. Întinse mân- şi-i 
mângâie trupul mătăsos, complet dezvelit. Deira şopti ceva 
prin somn, dar nu se trezi. E gata să-și sacrifice viata liniștită 
și cariera excepțională de dragul meu, își aminti Zaris. Ce 
probă de dragoste mai profundă aș putea aștepta? După pro- 
ces, voi lua-o de soție, după legile lumii noastre. Va lumina 
ca o stea lumea alcorilor... 

Zaris îi luă ușor capul și i-l mută pe scobitura umă- 
rului său. Voia s-o simtă aproape, să-i intre în vise şi să i le 
însenineze. Îşi aduse în memorie o imagine splendidă din 
planeta fermecată, botezată după numele ei și o transferă 
telepatic în mintea fetei. Aceasta se relaxă complet şi un zâm- 
bet fericit i se aşternu pe faţă. Se răsuci încă adormită și-l 
îmbrăţișă cu mâna stângă pe după gât. Piciorul ei drept îi 
acoperise trupul până la brâu. Zaris simţi că dorința simplă 
dar poruncitoare îl cuprindea rapid, ca un val de furtună. 
Degetele sale atinseră petecul de păr pubian mătăsos și con- 
trolul rațional al impulsurilor scăzu vertiginos. Bărbatul o 
cuprinse cu amândouă brațele și începu s-o iubească lin. 
Deira, deja trează, îi sărută cu buzele ei senzuale pieptul gol. 
Zaris se înfioră de plăcere şi simţi cum energiile încătușate de 
conștiință se dezlănțuiau victorioase. Afară, ploaia căpătase 

ente vijelioase, ca un cântec pătimaş de dragoste. Parcă şi 
natura se dezlănțuise împotriva închistărilor artificiale din 
legile Alianţei. 


Sala de ședințe a Consiliului Suprem era invadată de 
lumina solară a dimineţii vegane. Consilierii își căutau 
locurile, schimbând replici și informaţii între ei. Zaris se 
instalase în boxa cercetaţilor și privea senin în față. Orice 
urmă de tulburare îi părăsise sufletul. Considera că norii celor 
mai grave acuzaţii se risipiseră, așa că restul audierii va fi un 
simplu duel cu cei mai înrăiți dușmani ai progresului popu- 
laţiilor aliate. Figura lui radia calm și bună dispoziţie, cum nu 
te-ai fi așteptat din partea unui acuzat. 

Incer își ocupă locul în fotoliul de președinte, cu ges- 
turi largi, aproape ritualice. O idee cumplită îl stăpânea: 
Alcorul Zaris trebuie să piară! În caz contrar, mă voi trezi cu 
numeroși nepoți cu zestre genetică incertă, cu impulsuri sen- 
timentale bestiale... Îşi alese cu grijă cuvintele introductive: 

— Dragii mei, astăzi vom analiza o problemă deosebit 
de gravă, de a cărei soluționare depinde evoluţia viitoare a 
populațiilor din întreaga Alianţă. Cei mai prestigioși geneti- 
cieni din rasele humanoide aliate au pus la punct un program 
complet de selecție genetică, cu scop de a asigura perfecțio- 
narea continuă a personalităţii umane, în special a elitelor 
conducătoare. Până în prezent, programul și-a probat valabi- 
litatea, fără nici un fel de excepţii. Pe baza lui, am căpătat 
calităţi de personalitate extraordinare și am ajuns să trăim 
până la vârste pe care străbunii nici nu le visau. Acest pro- 

gram ne-a permis controlul strict al natalității, prevenind 
cxploziile demografice care ar fi secătuit rezervele de hrană, 
energie şi materii prime ale planetelor noastre. În acest con- 
text pozitiv, guvernatorul Zaris a permis încălcarea progra- 
mului genetic de selecţie și a încurajat sporul demografic 
necontrolat, încât populaţia alcoră s-a dublat numai în 
ultimele trei secole. Concomitent, guvernatorul Zaris a spri- 
jinit savanţi alcori în producerea masivă a unor mutanti de tip 
intermediar între maimuţă şi om. Suntem în pericol de a fi 
invadați de lumi semicivilizate sau chiar sălbatice. dezvoltate 
pe baza invențiilor și infracțiunilor făcute de alcori. Vă rog să 
judecaţi faptele prin prisma intereselor populațiilor aliate și a 
implicaţiilor de viitor! Aveţi cuvântul! 

Incer luă loc și-și scoase batista. Își tamponă ușor 
fruntea transpirată de efort, evitând privirile lui Zaris. Se 
aștepta ca alcorul să riposteze cu una din obiecțiile lui. Aces- 
ta rămase însă tăcut, cu privirile aţintite asupra sa. Îi citise 
pândul dominant de ură la adresa lui și încerca să i-l schimbe 
în mod telepatic. Din această cauză, pierdu dreptul la primul 
cuvânt, de clarificare sau de modificare a termenilor 
ucuzaţiei. Deja, un consilier kenturian își expunea punctul de 
vedere. Spusele sale nu favorizau deloc acţiunile întreprinse 
de alcori şi poziția guvernatorului Zaris. Consilierul kentu- 
rian aprecie că formarea unei familii fără respectarea progra- 
mului genetic și producerea a mai mult de doi copii puteau 
duce la degeneraraea speciei umane și la nesiguranță eco- 
nomică în lumile aliate. Îşi încheie discursul cu propunerea ca 
puvernatorul Zaris să fie exilat pe o planetă cu condiţii vi- 
trege de trai, împreună cu mutanţii produşi în mod ilegal. 

Speranţele ofilite ale lui Incer începură să renască. 
Al doilea vorbitor, un shang, susţinu în întregime acuzaţiile 

aduse lui Zaris, însă propuse pedepsirea cu închisoarea pe 
viaţă, într-o temniţă federală. Rând pe rând, alți adepţi ai pro- 
gramului de selecţie genetică susținură propunerile primilor 
consilieri. Nici măcar un singur vorbitor nu făcu o cât de mică 
aluzie la efectele pozitive ale faptelor alcorilor. Ower 
alcorul simţea că se sufoca între colegii varangi. Aceştia 
stăteau posomorâţi, ascultând acuzaţiile și propunerile de 
condamnare. 

În fine, după câteva ore, varangul Kerr din Alioth se 
ridică în picioare. Îşi drese glasul și începu cât putea mai 
diplomatic: 

— Departe de mine gândul de a contesta valabilitatea 
programului de selecţie genetică. În lumea noastră, îl 
respectăm întocmai. Doresc însă unele precizări de la mem- 
brii comisiei de anchetă și de la guvernatorul Zaris, cu scopul 
de a-mi forma o imagine completă și corectă asupra acestei 
acuzaţii deosebit de grave şi delicate. 

— Vă puteți adresa cui doriți, aprobă Incer. 

Kerr se întoarse către Myra oriona și o întrebă direct: 

— Stimată colegă, ne puteţi prezenta teste genetice 
serioase, din care să rezulte că alcorii născuţi în afara progra- 
mului de selecţie posedă însușiri de personalitate inferioare 
celor produși în cadrul programului? 

— Nu, răspunse oriona. Comisia nu a făcut astfel de 
teste. Pe baza cunoștințelor științifice deţinute de Alianţă, 
comisia a prezumat că alcorii născuţi fără respectarea progra- 
mului de selecţie genetică sunt inferiori. 

— Prezumtia nu constituie o probă valabilă în sistemul 
nostru de drept! concluzionă Kerr. Vă rog să se reţină și să se 
consemneze faptul că inferioritatea alcorilor născuţi cu 
încălcarea programului de selecţie genetică n-a fost probată! 

Câteva murmure îi acoperiră glasul pentru câteva 
secunde. Kerr își înăspri vocea și continuă: 

— Vă reamintesc faptul că unul din principalele sco- 
puri pentru care a fost întemeiată Alianţa îl constituie expan- 
sunea raselor humanoide în tot Universul. Din nefericire, 
acest scop a fost uitat. De sute de milenii, lumile noastre au 
încetat expansiunea. Ne-am închis în sfera Alianţei noastre, 
limitând la maxim explorările și cuceririle de lumi noi. Acest 
sistem închis poate marca sfârșitul nostru. Guvernatorul Zaris 
a acționat pentru îndeplinirea scopului inițial al Alianței — 
expansiunea speciei humanoide în întregul Univers. El a asi- 
purat producerea de forțe umane necesare expansiunii și a 
pornit explorarea pe cont propriu, cucerind un nou sistem 
solar. Mutanţii creați de savanții alcori sunt destinaţi a fi 
folosiți în cadrul acestei expansiuni. Ei se înmulţesc rapid, 
însă sunt efemeri, cu vieţi mai scurte de două sute de ani. Pot 
fi folosiți la cucerirea și punerea în valoare a unor planete pe 
care humanoizii nu pot trăi ori pe care nu pot locui mult timp. 
I:xperimentul făcut pe planeta Deira din sistemul solar Ragan 
este edificator în acest sens. Noi, varangii, am cucerit această 
planetă pentru Alianţă cu ajutorul mutanţilor. Comisia de 
anchetă v-a prezentat informaţii edificatoare în acest sens. În 
concluzie, propun absolvirea guvernatorului Zaris de această 
acuzație şi legiferarea folosirii mutanţilor de către toate 
lumile aliate. 

— Mutanţii au însușiri humanoide! ripostă Valer dra- 
conul. Ei se pot înmulţi atât de rapid, încât să ne depășească 
numeric. Atunci, s-ar putea răscula împotriva civilizaţiei 
noastre, mai ales că pot folosi arme și mijloace de comuni- 
catie. În concluzie, mutanții sunt un pericol pentru viitorul 
populaţiei humanoide civilizate și trebuie distruşi. Guverna- 

torul Zaris să plătească cu închisoarea pe viață infracțiunile 
săvârşite! 

Discuţiile se încinseră, cu sorti schimbători. Acuzaţii 
şi argumente în apărare se succedau cu viteză. Incer constată 
că barometrul de opinie era favorabil unei condamnări a 
guvernatorului Zaris. Profită de un moment de acalmie și pro- 
puse să se voteze cele trei variante avansate: achitarea, exilul 
sau închisoarea. Ecranul din spatele său se împărți în trei 
careuri, înainte ca cineva să mai apuce să spună un singur 
cuvânt. Preşedintele nu-și dezlipi ochii de pe el până ce 
ultimul consilier își prezentă opțiunea. Consemnă în grabă 
rezultatele şi se ridică în picioare: 

— Majoritatea a votat pentru exilarea guvernatorului 
Zaris și a mutanţilor săi pe o planetă virgină, cu condiţii grele 
de trai. 

Varanga Layna încălcă protocolul și se ridică în 
picioare. Explozia nervoasă o făcea să vorbească greşit în 
limba comunitară, însă toţi înțeleseră ce voia să spună: 

— Vă este frică să trăiţi normal. V-aţi închis în lumi 
izolate și trăiţi artificial, ca roboții. Nu știți ce înseamnă sen- 
timente pozitive de dragoste, duioşie sau măcar simpatie. 
Nici pentru proprii copii nu manifestaţi vreun sentiment. 
Îi aduceţi pe lume conform programului genetic de selecție 
şi-i abandonaţi în incubatoare. V-aţi condamnat la moarte 
lentă și sunteți foarte mândri de isprava voastră. Ruşine! Teo- 
retic, suntem o specie superraţională, dar voi n-aţi dovedit 
aceasta. Programul genetic de selecție tâmpește intelectul și 
omoară sentimentele umane. V-aţi condamnat la dispariţie... 

Adepții condamnării o întrerupseră cu lungi bătăi în 
mese şi din picioare. Layna se aşeză, cu faţa scăldată de la- 
crimi. Privirea ei întâlni ochii lui Zaris. Puterea lor hipnotică 

o linişti. Îşi lăsă încet capul pe brate şi izbucni în hohote. 
Plângea pentru întreaga lume humanoidă. 


* 


Incer nu mai avu răbdare. Porni holovizorul de îndată 
ce urcă în aeromobilul de serviciu. Comută aparatul pe postul 
alcor și deschise ochii larg, să nu scape nimic. O spicheriță 
făcea rezumatul discuţiilor purtate în Consiliu. Era clar că 
varangii își informau corasialii despre mersul evenimentelor. 
Să-i vedem acum ce vor face, gândi el. Condamnarea deja 
pronunţată nu mai poate fi anulată de nimeni din lumile noas- 
tre. Astăzi, Zaris alcorul a fost înfrânt pentru întreaga lui 
viață. Se va stinge de boli sau de lipsuri pe o planetă pustie. 
Voi avea grijă să fie cea mai îngrozitoare planetă posibilă... 

Ajuns acasă, veganul mâncă cu poftă, de unul singur. 
Simţea că renăscuse. După masă, se retrase pe terasă, să-și 
formuleze următorul set de acuzaţii. Încă mai spera să poată 
obţine condamnarea la moarte a guvernatorului alcor, pentru 
instigare la secesiune. 

Deira îl găsi adâncit în studiul raportului comisiei de 
anchetă. Fata îl admonestă fără ocolișuri: 

— Nu te recunosc, tată. Unde-ţi este spiritul justițiar şi 
viu, deschis către cunoaștere, creaţie și perfecțiune? 

Bătrânul vegan ridică ochii din agenda electronică 
şi-o privi. Deira purta o eșarfă în culorile rasiale ale Varangei 
— roșu, galben şi albastru. 

— Te solidarizezi cu rebelii, observă Incer. 

— Am fost la întâlnire cu consilierii varangi, 
recunoscu Deira. Sunt profund dezamăgiţi și mâhniţi de ati- 
iudinea ta. 

— Constrângerea îi va aduce la ascultare de lege, fata 
mea. 

— S-ar putea să greșești grav, tată. Varangii iau în 
serios posibilitatea desprinderii lumii lor din Alianţă. 

— Secesiunea e un delict federal grav. 

— Dictatura este interzisă prin constituţia Aliantei, 
tată. Nu-i veţi putea convinge pe varangi cu forţa să renunțe 
la libertatea de conștiință și voință. 

— Manifestările libertăţii de conștiință nu trebuie să 
afecteze unitatea lumilor aliate! 

— Acesta este un principiu mai nou, introdus în statu- 
tul Alianţei prin amendament. El are putere juridică infe- 
rioară principiilor iniţiale, de unire benevolă a lumilor 
humanoide. 

— De când te pricepi şi la drept comunitar, Deira? 

— De când am văzut constrângerea aplicată asupra 
varangilor. 

— Te-ai făcut avocatul lor... 

— Tată, înțelege că voi, acuzatorii, mergeţi pe un drum 
greşit! Varangii pot trăi minunat în afara Alianţei, însă cele- 
lalte lumi humanoide vor fi lipsite de aportul lor științific şi 
material. 

— Nu putem permite ca anarhia să cuprindă lumile 
noastre, Deira. Varangii trebuie pedepsiți exemplar! 

— Alianţa nu este o superputere absolută şi poliție- 
nească. Nici un principiu de drept comunitar nu interzice unei 
civilizaţii să se retragă din Alianţă, în urma unui referendum 
rasial. 

— Deci, varangii pregătesc referendumul în lumile 
lor... 


114 


— Referendumul se desfășoară deja în cele opt lumi 
varange, tată. Te confrunţi cu bărbaţi demni, cutezători şi 
înzestrați cu voințe foarte puternice. 

Incer porni holovizorul şi căută rapid postul planetar din 
Alcor. Acesta prezenta deja rezultatele votului electronic de pe 
planeta Tamira. Știrile erau cât se putea de proaste. Majoritatea 
zdrobitoare a populaţiei alcore se pronunţase în favoarea 
retragerii din Alianţă, cu scopul vădit de a împiedica executarea 
sentinței dată deja în cazul guvernatorului Zaris. 

— Rebelii sunt foarte solidari, mumură el. Să-i vedem 
însă mâine, când am putea extinde condamnarea la nivelul 
întregii elite varange. 

— Tată, nu răni mândira varangă! Un pustiitor război 
ar putea cuprinde lumile humanoide aliate. 

— Tocmai aceasta vreau să previn eu, fata mea. 
Varangii numără mai puţin de o sută şi douăzeci de miliarde 
de humanoizi. Ei nu reprezintă mai mult de cinci la sută din 
populaţia Alianţei. Nu se vor putea împotrivi sentinţei. 

— N-ai auzit de curajul disperaţilor, tată? În plus, 
savanții varangi pot produce mijloace de luptă superioare 
celor deţinute de alte civilizaţii humanoide. 

— Orgoliul și încăpăţânarea varangilor trebuie înfrânte 
cu orice preț, rosti Incer hotărât. Sămânţa rebeliunii trebuie să 
piară odată pentru totdeauna! 

— Eu voi rămâne alături de Zaris, anunţă Deira dârză. 
Sunt convinsă de justeţea principiilor și acţiunilor sale. 

— Eşti liberă să-ți hotărăşti soarta, fata mea, îi replică 
Incer rece. 

Robot în simtire, gândi Deira cu dispreţ. Până și rep- 
tiloizii cu sânge rece îşi iubesc puii mai mult decât voi. Plecă 
cu pași apăsaţi către apartamentul ei. Era decisă să-l susțină 

moral pe Zaris, care urma să apară dintr-o clipă în alta. Mai 
mult, hotărâse deja să împartă cu el soarta de viitor. Dacă 
exilul nu putea fi evitat, era decisă să-l însoțească în orice 
lume nouă, oricât de cumplită ar fi arătat aceasta. 

Sala de ședințe a Consiliului era deja împărțită în 
tabere înainte de începerea lucrărilor. În jurul consilierilor 
varangi, se adunaseră kaseii, o parte din orioni, câțiva vegani 
şi câțiva sirusani, precum și reprezentanți ai unor lumi mai 
mici. Atmosfera era încărcată ca un nor de electricitate. Incer 
observă bine aceste manevre, însă preferă să le treacă sub 
tăcere. Începu cuvântul de deschidere: 

— Stimate colege și onoraţi colegi, vă reamintesc fap- 
tul că progresul şi civilizarea lumilor noastre au fost posibile 
graţie unităţii perfecte. Ne-am sprijinit unii pe alții și am atins 
un nivel de evoluţie încă neegalat de altă civilizaţie univer- 
sală. Am reușit să ștergem aproape total din creierele huma- 
noizilor aliați lăcomia, ura interrasială şi sentimentele infe- 
rioare. Suntem pe o cale bună de evoluţie și am putea atinge 
niveluri tot mai ridicate ale cunoașterii științifice, prosperității 
materiale și longevității. În calea noastră s-a ivit însă o piedică. 
O parte din liderii varangi, dominați de dorințe înguste, de 
îmbogăţire pur rasială, se pregătesc deschis de secesiune... 

— Obiectez! ripostă bătrânul Bores, consilierul sistemu- 
lui solar Dubhe. Noi, varangii, nu suntem mânaţi de dorințe de 
îmbogăţire în dauna aliaţilor. Dorim doar perfecționarea prin- 
cipiilor și regulilor de funcționare a Alianţei. 

— Intenţiile de secesiune sunt însă clare și probate, 
replică Kaj Merid. 

— Secesiunea constă într-un act unilateral de voinţă a 
unor lideri dintr-o anumită civilizaţie, continuă Bores netul- 
burat.Constituţia Alianţei a stabilit însă posibilitatea ca o anu- 
mită rasă ori civilizație să poată părăsi cadrul comunitar, ca 
urmare a voinţei liber exprimate de majoritatea calificată a 
cetățenilor ei. Ieri, cetățenii din toate cele opt lumi varange 
şi-au exprimat voinţa într-un referendum. Vă rog să afișaţi 
rezultatele referendumului din Varanga, să poată fi studiate 
de toți cei interesaţi! 

Toate privirile din sală se concentrară asupra ecra- 
nului. Nu încăpea loc de dubiu: varangii votaseră în bloc pen- 
tru părăsirea Alianţei, cu scopul de a-i salva pe guvernatorii 
Zaris şi Roinar. O astfel de solidaritate rasială era mai greu de 
întâlnit în lumile aliate. Toţi tăceau, cu sufletul la gură. 

— Avem de a face cu o intenţie directă de război de 
secesiune, comentă Incer rezultatele. 

— E o manifestare a libertăţii de conștiință și voinţă, îl 
contrazise Bores. Dacă n-o respectaţi, încălcați unul dintre 
principiile fundamentale pe care s-a constituit Alianţa Civili- 
zaţiilor Humanoide. Nici o rasă ori populaţie nu poate fi 
ținută cu forța în Alianţă! 

— Război! strigă Kirod sirusanul ridicând pumnul 
strâns. Unitatea civilizaţiilor humanoide trebuie păstrată cu 
forța armelor. 

— Război! îl susținu shangul Li Pei. Dacă am permite 
varangilor să părăsească Alianţa, alte populaţii nemulțumite 
de o lege sau alta ar fi tentate să le urmeze exemplul. 

— Puteţi opta pentru război, spuse Bores. Nu aveți 
însă susținerea juridică valabilă pentru a-l declara. Veţi 
încălca legea supremă a Aliantei, pornind un război injust 
împotriva noastră. 

— Război! Război! Război! Război!... 

Lozincile belicoase umpluseră sala. Mai mult de 
jumătate dintre consilierii lumilor aliate se pronunţau pentru 
război împotriva secesiunii votate de varangi. N-o făceau din 
principiu, ci din interes. Nu erau dispuși să renunţe la imen- 
sele bogății științifice și materiale din lumile varange. 
Președintele Incer suna de zor gongul. Strigătele nu încetau 
însă. Nu mai era mult până la insulte și acuzaţii grave. Incer 
se ridică în picioare, cu ambele mâini ridicate. Pentru câteva 
clipe, liniștea coborî peste sală. Glasul lui Zaris, puternic și 
ferm, reuși să domine mulţimea de consilieri: 

— Am o propunere de compromis. Vă rog s-o ascultați! 

Consilierii își ocupară locurile. Incer ezită o clipă, 
apoi acceptă: 

— Zaris alcorul are cuvântul. 

Guvernatorul alcor începu să vorbească limpede și 
stăpânit: 

— Ar fi nedrept și inuman ca sute de miliarde de 
humanoizi să se confrunte într-un război sângeros, pentru 
a-mi anula condamnarea la exil. Deşi sunt convins de justeţea 
şi oportunitatea propunerilor mele de perfecționare a legis- 
laţiei comunitare, accept exilul. Pun însă o condiţie: să per- 
miteţi oricărui cetățean, de orice rasă, să mă urmeze în exil. 
Intenţionez să fondez o lume nouă, cu legi mai științifice și 
mai umane, dincolo de frontiera Alianţei. Vă rog să votaţi 
această propunere de compromis! 

Urmară lungi momente de tăcere. În fine, un consili- 
er shang se ridică şi propuse: 

— Formula de compromis poate fi acceptată numai 
dacă exilaţii nu vor dispune de arme puternice, cu care să 
atace lumi din Alianţa noastră. Să plece cu minimul necesar 
supraviețuirii civilizate pe timp de o mic de ani. 

— Exilaţii să nu aibă drept de a se stabili la o distanţă 
mai apropiată de o mie de ani lumină de ultima frontieră a 
Alianţei, îi completă Incer propunerea. 

— Exilaţii să nu primească nici un mijloc de comuni- 
care cu lumile aliate, pentru a nu le influenţa și a nu putea 
cere ajutor, propuse sirusanul Kirod. Ei să părăsească sfera 
Alianței cât mai rapid, pentru a nu întreține atmosfera de haos 
si dezbinare. 

— Să fie escortaţi până la frontiera sudică a Alianţei, 
către Calea Lactee, de o formaţie de astronave de luptă. pro- 
puse Kaj Merid în mod pervers, deoarece era convins că nici 
o lume locuibilă nu se afla în direcţia respectivă. 

Propunerile continuau să curgă. Varangii asistau reci 
şi muţi la izbucnirea de ură la adresa lor. Mulţi dintre cei care 
cereau ostracizarea guvernatorului Zaris proveneau din lumi 
ridicate de varangi din cea mai cruntă sărăcie şi înapoiere cul- 
turală. Acum, uitaseră binele făcut și-și strigau pe față 
refulările. Incer nota conştiincios fiecare propunere. Trăia 
momente de relaxare și mulțumire. Exilaţii dincolo de fron- 
tera de sud a Alianţei nu aveau mari sorți de supravieţuire. 
Visul său de a-l vedea pe Zaris complet exclus din viaţa fiicei 
sale începuse să se îndeplinească. Rebelul alcor va muri în 
ncmărginitele spaţii cuprinse de întunericul etern, gândea el. 
Nici măcar amintirea lui nu-mi va mai tulbura viața. 

În fine, sala se linişti. Incer se ridică în picioare şi 
rosti cu glas grav: 

— Vă rog să votaţi compromisul propus de guverna- 
torul Zaris şi amendamentele sugerate de antevorbitorii mei! 

Ecranul din fundul sălii se împărți în mai multe 
vareuri, câte unul pentru fiecare amendament. Consilierii 
începură să apese clapele de vot. Zaris nici măcar nu întoarse 

capul, să vadă ce soartă îi hotărau membrii Consiliului 
Suprem. Îi era indiferent în ce fel de exil va pleca. Avea 
încredere în fortele proprii şi era sigur că nu va rămâne sin- 
gur în această încercare grea. Avea prieteni buni, dornici de 
aventuri în lumi noi, atât în civilizaţia varangă, cât şi în alte 
lumi din Alianţă. Voi fonda o lume nouă, mult superioară 
Alianţei, gândea el liniştit și sigur. 

Incer se ridică și anunţă rezultatul votării. Majoritatea 
consilierilor votaseră pentru cea mai cumplită variantă de 
exil. Zaris avu puterea să zâmbească și să mulțumească iro- 
nic pentru grija cu care fusese tratat. 

Escadra proscrişilor 


Bătrânul Incer inhala fumul parfumat din narghilea 
cu ochii întredeschişi. Adăugase din belşug plante cu efect 
calmant, în arzător, să se liniștească după năvala de eveni- 
mente din ultimul timp. În urmă cu mai puțin de o jumătate 
de oră, un spion federal îl informase că descoperise trupul 
neînsuflețit al șefului Kaj Merid, în camera sa de hotel. 
Medicii puseseră diagnosticul de infarct natural. Incer era 
însă sigur că la mijloc era mâna alcorilor. Vrăjitorii ăștia cu 
ochii aurii erau capabili să ucidă de la sute de metri, prin sim- 
pla concentrare a forțelor psi. Kaj Merid îl anunţase, anterior 
decesului, despre ameninţarea voalată, şoptită de Zaris. El n-o 
luase în serios și acum regreta. Era convins că nu va găsi prea 
curând un şef de serviciu secret de profesionismul şi loiali- 
tatea lui Mend. 

Coşmarul s-a terminat în chip fericit, își spunea Incer, 
să-şi convingă propria conștiință că norii de furtună trecuseră. 
Zaris alcorul va dispărea în noaptea eternă a Universului, fără 
nici o legătură cât de mică cu lumile Aliantei. În curând, alte 
evenimente îi vor șterge amintirea. Fiica mea îşi va putea 
alege un drum luminos în viață. Amintirea Deirei îi întrerupse 
gândurile. Fusese prea distant cu ea. Procesul îl acaparase 
într-atât încât nici nu avusese timp să discute relaxat cu pro- 
pria fiică. Trebuia să-și repare greșeala. Incer activă video- 
telefonul și aşteptă ca imaginea blondă, de zeiţă, să-i apară. 

Glasul ei aspru şi rece îl impresionă neplăcut: 

— Ce dorești, tată? 

— Să discutăm pe îndelete. Acum, am timpul necesar. 

— Te ascult, tată. 

— Nu așa. Te aştept acasă, să discutăm ca doi buni 
rieteni. 

— Mi-e teamă că nu se va putea. Nu suntem buni 
rieteni şi mă aflu deja pe o astronavă alcoră, în drum către 
amira. 

— Dar Zaris e ca și mort! se revoltă bătrânul. 

— Înseamnă că şi eu sunt moartă, tată. Plec cu el în exil. 

— Nu! Tu, fiica mea, cu un proscris? 

— Ti-am afectat imaginea de lider perfect? râse Deira 
u amărăciune. Asta te doare, tată, imaginea ta publică. Nu-ţi 
'asă deloc de mine. 

— Şi pleci printre străini... 

— Aici am găsit simpatie, căldură sufletească, 
lragoste... Tot ce sufletul meu a tânjit să aibă încă din copi- 
ărie și n-a căpătat de la nimeni. Lumea vegană e înghețată 
entimental, tată. 

— E lumea elitelor Alianţei Civilizaţiilor Humanoide. 

— Nişte elite din care nu vreau să fac parte, tată. Vreau 
ă-mi trăiesc viaţa din plin, alături de bărbatul drag. 

— Te aşteaptă mari nenorociri, Deira. În direcţia de 
xil, nu e nici o lume civilizată. Cei care îl vor urma pe Zaris 
vor muri în lupte cu non-humanii, de boli sau de lipsuri 
ngrozitoare. 

— Ai ştiut că îl trimiti la moarte sigură?! 

Imaginea videotelefonului clipi și se stinse. Deira 
intrerupsese legătura. Incer se ridică în picioare și începu să 
se plimbe prin casă. Mai avea o problemă de rezolvat. Mai 
mulți consilieri îi ceruseră să-i exileze şi pe Roinar Kaidul, pe 
baza precedentului din cazul Zaris. Bătrânul vegan se întreba 

dacă mărirea expediției de exilați nu prezenta vreun risc pen- 
tru Alianţă. Ei ar fi putut ocupa vreo planetă din frontiera 
aliaților, făcând incursiuni în lumile humanoide. Numai de un 
război de uzură nu aveau aliaţii nevoie. Bătranul vegan era 
convins că, oricâte interdicții ar fi pus, varangii le vor furniza 
exilaţilor cele mai bune astronave, cele mai perfecţionate 
arme, provizii îndestulătoare și suficient galgor să navigheze și 
două mii de ani lumină. Lumea celor opt stele dovedise o soli- 
daritate superioară oricărei altei populaţii din Alianţă. Un licăr 
de invidie încerca inima bătrânului vegan. Nu era sigur că cei 
din rasa lui și-ar fi asumat riscuri atât de mari de dragul lui. 


* 


Zaris dormea liniștit, alături de Deira, în cabina de 
lux a astronavei alcore venite după el. Deja, se visa în expe- 
diție către lumea din imaginaţia sa. Sufletul său de om liber îl 
făcuse să pună semnul egal între exilat și explorator civiliza- 
tor. De multe ori, visase în taină să se lepede de obligaţiile de 
guvernator şi să reia viaţa de căutător de comori ascunse în 
alte lumi din Univers. lată că visul i se împlinise, în cel mai 
neașteptat mod. 

Piuitul sistemului de alarmă îl trezi. Îşi apropie gura 
de microfonul staţiei de legătură cu centrala de comandă și 
întrebă șoptit: 

— E ceva grav? 

— O femeie din sistemul solar Rigel al constelaţiei 
Orion insistă să discute cu dumneavoastră chiar acum, îi 
răspunse unul dintre piloți. Spune că are o problemă urgentă 
și de importanţă deosebită. 

— Vin, anunţă Zaris şi se strecură uşor din cușetă, să 
-o trezească pe Deira. 

Guvernatorul alcor îşi puse în grabă un costum ușor, 
și din cabină și se îndreptă către centrala de comandă a 
stronavei. Când ajunse, constată că întregul ecran de legă- 
ară cu alte civilizaţii era complet ocupat de imaginea unei 
emei tinere. Îşi scormoni mintea, dar nu-și aminti de ea. Nu, 
1 mod sigur, n-o mai întâlnise. Figura ei creolată, cu ochi de 
n violet aprins, înconjurată de o coamă de păr negru şi creț, 
i era total străină. Observă involuntar că femeia avea un trup 
plendid, îmbrăcat într-o salopetă de culoarea ochilor ei. 

— Te recepţionez, guvernator Zaris, anunţă ea. Vestea 
lespre condamnarea ta a ajuns și în lumile noastre. 

— Da? Cu ce vă pot fi de folos, doamnă...? 

— Orejona, se prezentă femeia. Explorator și comer- 
ant la frontiera de sud a Alianţei. Ai nevoie de mine, 
ucorule. 

Tonul ei familiar nu-l deranjă pe Zaris câtuși de puțin. 
n viaţa de explorator, întâlnise tot felul de excentrici și aven- 
urieri. Orejona îi devenise simpatică şi nu știa încă din ce 
zauză. Ca atare, adoptă şi el un ton apropiat: 

— De ce crezi că m-ai putea ajuta, Orejona? 

— Pentru că nu sunt o fată cuminte, Zaris. La vremea 
când alte fete de vârsta mea învățau legile şi comportamentul 
castelor superioare, eu exploram împreună cu părinţii lumile 
ostile de dincolo de graniţa sudică. Am strâns o avere, am o 
flotilă de astronave și sunt complet liberă. Vreau să merg cu 
VOI, către sudul necunoscut. 

— Mulţi vor să meargă... 

— Dar numai eu am relaţii în rândul populațiilor non- 
humane de dincolo de frontieră. 

— Asta înseamnă că... 

— Am făcut contrabandă cu mărfuri produse de lumile 
aliate, printre non-humanii din sud. Ti-am spus că nu sunt o 
fată cuminte. Îţi pot asigura însă depăşirea barierei de non- 
humani. 

— De ce tip sunt? 

— Reptiloizi foarte evoluaţi. Nu seamănă deloc cu 
fraţii lor bestiali, nici cu imaginile din filmele de groază. Sunt 
ființe raționale rezonabile și arată destul de bine. 

— Ce motiv ar avea o femeie atât de tânără și frumoasă 
să abandoneze viaţa liniștită a Alianţei? 

— Plictiseala, alcorule. Formalismul birocraţilor aliați 
mă zgârie pe creier. Visez o lume perfect liberă, în care să fac 
tot ce-mi trăsnește prin cap. 

— Cunoști riscurile acestui exil? 

— La perfecţie. S-ar putea să nu întâlnim nici o planetă 
locuibilă înainte de epuizarea stocurilor de galgor. În acest 
caz, astronavele noastre ar deveni imense sicrie, purtându-ne 
la infinit prin spaţiul universal. 

— Şi priveşti atât de senină o astfel de posibilitate? 

— Cred în norocul meu, guvernatorule. Vom întâlni o 
lume splendidă, în care vom fonda o nouă civilizație. Una 
mai puţin rigidă decât Alianţa. 

— E dreptul tău să speri. Eu ti-am sugerat cele mai 
nenorocite alternative. 

— Nu m-ai speriat, alcorule. Am depășit zeci de 
situaţii nenorocite. 

— Și lumea ta? 

— Ai mei? Majoritatea orionilor vă simpatizează pe 
voi, alcorii și cred că aveţi dreptate. Nu voi întâmpina greutăţi 
în pregătirea expediției. 

— Deci, o faci pe banii tăi? 

— Numai pe cont propriu. Înarmez trei astronave de 
aptă. Echipez o altă astronavă, pentru cercetări ştiinţifice. În 
ine, patru astronave de transport vor duce coloniștii și 
roviziile. Mulţumit? 

— Grijă mare la selectarea coloniştilor, Orejona! Nu-i 
uăm într-o plimbare de plăcere. 

— Contează pe mine! Am experiența câtorva zeci de 
:xpediţii în lumi ostile. Știu ce să-mi aleg. 

— Bine. Rămânem în contact. 

— În regulă, alcorule. Aprinde-ți flacăra speranţei în 
suflet, că știe Orejona unde să vă ducă! 

Imaginea din ecran se topi. Zaris își frecă gânditor frun- 
tea. Se întreba cum reușise o aventurieră contrabandistă să-i 
cucerească încrederea. E tot un suflet rebel, ca și mine, găsi el 
răspunsul. Vrea să trăiască viața la cea mai înaltă tensiune. 


* 


Spatiul din jurul astroportului din Kadeva era înțesat 
de lume. Alcorii veniseră cu mic cu mare să-și întâmpine 
guvernatorul. Pe cerul senin, se aprindeau slogane luminoase, 
de încurajare: Alcorii rămân alături de Zaris! Vom transfor- 
ma exilul într-o victorie!... Deira privea mulțimea fremă- 
tândă, cum nu mai văzuse în lumea ei rigidă. Se bucura că 
avusese curajul să facă marele pas, să treacă de partea celor 
care nu se sfiau să-şi arate deschis sentimentele. Lumea alco- 
rilor, caldă până la patimă, o îmbrăţişa cu toată afecțiunea. 
Tineri presărau petale de flori în calea pașilor ei. Lacrimile o 
podidiră şi ea le lăsă să-i curgă pe obraji, într-o supremă 
descătușare. Nu mai plânsese din copilărie... 

— lubito, ce s-a întâmplat? se alarmă Zaris. 

— Sunt fericită, omul meu drag. Cineva mă iubeşte și 
pe mine. 

— Alcorii te iubesc la fel de mult ca și mine, Deira. Te 
admiră pentru curajul de a părăsi o lume sigură, de dragul 
meu. 

— M-ar fi putut considera străină. 

— Nici o persoană care ne îmbrățișcază idealurile şi 
modul de viaţă nu e străină, iubita mea. Ne vom căsători în 
ritual alcor, înainte de a pleca. 

— Îţi încredinţez viaţa mea, Zaris. Altceva mai de preţ 
nu am. 

— Nu vei regreta niciodată, Deira, îi promise 
guvernatorul. 

Urcară într-un aeromobil și porniră către capitală. 
Holovizorul transmitea ştiri din lumile varange. Veștile erau 
bune. Toate cele opt lumi își anunțaseră sprijinul total și 
necondiționat față de Zaris și Roinar. Glasul sângelui comun 
grăia clar şi ferm: Suntem alături de cei exilați. 

Bulevardele marelui oraș vuiau de lume. Alcorii ieşi- 
seră din case să salute trecerea acromobilului guvernamental. 

— Atât de mulți și simt la fel, rosti Deira gânditoare. 

— Așa am fost educați de mici, o lămuri Zaris. Să fim 
solidari până la sacrificiul suprem, în toate ocaziile. Din 
această cauză, în lumea noastră nimeni nu cunoaște 
singurătatea, disperarea și alte suferințe. 

— Aţi fi putut deveni un model pentru lumile aliate. 

— Am încercat să răspândim modelul nostru în lumile 
aliate și am eșuat. El se va impune însă, în viitor. Oamenii au 
nevoie de sentimente pozitive pentru a simţi că trăiesc fericiţi. 

— Fericire... Cât de rar am auzit acest cuvânt în lumea 
vegană! 

— Aici îl vei întâlni la tot pasul. Este scopul suprem al 
ieții fiecărui alcor, de orice condiţie socială. 

Acromobilul ateriză în piaţa din faţa palatului guver- 
atorului, într-o mare de lume. Zaris cobori cu Deira de 
Įână. Valuri de flori zburau prin aer, căzând în jurul lor. 
Xeira își îndreptă ţinuta și pietrele preţioase din coroniţă scân- 
iară în lumina soarelui Alcor. Mulțimea îi aclama ritmic. 
)wer îi întinse lui Zaris un telespiker: 

— Trebuie să le vorbeşti. Alcorii așteaptă un cuvânt 
un de la tine. 

Zaris luă micuțul aparat în mâna dreaptă și ridică 
alma stângă în aer. Mulțimea se linişti ca prin farmec. 

— Fraţi și surori, sunt fericit că mă aflu din nou prin- 
re voi, începu Zaris. V-am simţit sufletele alături de al meu, 
x tot timpul procesului. Vă mulțumesc din adâncul inimii 
nele și vă promit că nu vă voi înșela speranţele. Împreună cu 
sei care mă vor urma, vom transforma exilul într-o victorie. 
Vom descoperi și vom popula o lume nouă, dominată de 
egile şi obiceiurile noastre. Ca atare, nu trebuie să suferiți 
entru noi, cei care vom pleca. Vă rugăm să ne susțineţi cu 
xândurile voastre bune în marile încercări care ne așteaptă! 
Vă multumesc pentru sentimentele voastre calde! 

Mulțimea vui, apoi începu să aplaude ritmic, scan- 
dând numele guvernatorului. Ower și câțiva însoțitori Croiră 
ə pârtie îngustă prin mulțime, pentru cei doi iubiţi. Pe scările 
palatului guvernamental, Zaris prinse mâna Deirei și o ridică 
impreună cu a sa. 

— Ea e logodnica mea Deira, din lumea veganilor, 
anunţă el pentru cei care nu le cunoșteau povestea. Ne vom 
căsători înainte de plecare, conform tradiţiilor alcore. 

Freamătul mulțimii se înteţi. Zaris o cuprinse pe 
Deira de mijloc şi o conduse către interiorul palatului. Fata 

păşea ca în vis. Un asemenea gest intim era de neconceput în 
public, pentru vegani. Trebuie să le învăţ cât mai rapid obi- 
ceiurile, să nu par o îngâmfată, gândi Deira. Se lăsă purtată de 
mijloc pe holurile luminoase, păşind în acelaşi ritm cu 
Zaris.Depăşiră un perete de sticlă dincolo de care se răsfăța o 
grădină în floare. Bărbatul se opri în fata unei uși înalte, cu 
arcadă. 

— Aici vom locui noi până la plecare, o anunţă el şi 
deschise ușa. 

Deira se pregăti să păşească. însă se simţi ridicată în 
braţe. 

— Să-mi trăiești mii de ani fericiţi, iubita mea! spuse 
Zaris, trecând cu ea pragul. Viața să-ți fie o continuă 
sărbătoare! 

Alcorul o așeză lin pe o canapea și acționă o teleco- 
mandă. Un perete glisă lin şi parfumul florilor din grădină 
invadă camera. Câteva păsărele ciripeau vesele, de parcă s-ar fi 
bucurat și ele de fericirea lor. Zaris îi luă Deirei mâna dreaptă 
şi-şi lipi buzele de podul palmei. Fata tresări înfiorată. 

— îşi mulțumesc că ai rămas alături de mine, Deira! 
şopti Zaris. Vom avea copii mulţi și frumoşi. 

— Mi-ar plăcea, dar nu ştiu dacă se va putea. Noi, ve- 
ganii din elită, suntem programati mental pentru un singur 
copil. Numai cei din clasele inferioare pot avea doi, pentru a 
păstra volumul populației. 

— Vei putea avea câţi copi vrei, iubito. Ai uitat că noi, 
alcorii, avem cei mai buni medici şi psihologi din Alianţă? 

— Dar noi vom fi departe, în infinitul universal... 

— Doar nu crezi că plecăm ca nişte paria?! Mulţi 
savanţi varangi ne vor însoţi, din spirit de solidaritate sau din 
dorinta de cunoaștere. 

— Da, dorinţa de cunoaștere... Ea v-a transformat în 
beli. 

— Nu-i putem rezista, recunoscu Zaris. E o sete cum- 
lită, care te cuprinde cu totul, încât uiţi toate interdicțiile. 
per că o vei simți și tu. 

— Deocamdată, o irezistibilă atracţie mă leagă de tine, 

aminti fata. N-am mai cunoscut așa ceva, nici măcar în 
ărțile sau în filmele vegane. 

— Dragostea e oarbă și surdă la toate mesajele con- 
arii, îi explică Zaris și o cuprinse în brațe. 

leşi cu ea în grădină și o întinse pe un şezlong. Se 
șeză la picioarele ei și începu să-i povestească despre obi- 
eiurile și tradiţiile lumii alcore. Deira se strânse covrig, cu o 
nână pe părul lui negru lucios și cu alta pe inima ei. O simţea 
Jătând într-un ritm ciudat. O vegană rece prin naștere și 
»ducaţie se încălzea la flacăra unei iubiri mistuitoare. 


x 
* X 


Încă de la sosirea în Kadeva, Zaris primise mesaje de 
la toți guvernatorii lumilor varange. Îşi anunțau sosirea pe 
planeta Tamira, pentru a discuta împreună planul de expediție. 
Chiar dacă numai ei i-ar fi acordat ajutor și tot ar fi putut orga- 
niza o expediție cu câteva zeci de astronave. În a treia zi de la 
sosire, un shang din Pegasus îl contactă prin videotelefon. Era 
un omuleț mic de statură, cu față rotundă și ochii piezişi. Pielea 
lui gălbui-arămie contrasta cu ochii săi negri, mari, sfredelitori. 
Shangul era îmbrăcat deosebit de elegant, în bluză de mătase 
roză și pantaloni negri. Un colier bogat, din aur și pietre 
preţioase, i se zărea prin deschizătura bluzei. 

— Eu sunt Shan Di, se prezentă el scurt. Vreau să vă 
propun o afacere, guvernator Zaris. 

— Vă ascult cu atenţie. 7 

— Vreau să vă însoțesc cu o flotilă de zece astronave, 
în exil. 

— Sunteţi alungat din lumea dumneavoastră? 

— O, nu! Sunt un om foarte bogat şi foarte respectat în 
lumea mea. 

— Atunci? 

— Am informaţii că, dincolo de frontiera de sud a 
Alianţei, există lumi neînchipuit de bogate. 

— Unele sunt locuite de non-humani, îl avertiză Zaris. 

— Nimic nu se câștigă fără muncă şi fără risc. Vreau 
să vă însoțesc, pentru a explora sudul necunoscut. 

— Sunteţi bine veniţi. 

— O condiţie, însă, domnule Zaris: tot ce descoperim 
și ocupăm noi e al nostru. 

Guvernatorul alcor judecă propunerea câteva secunde. 
Cu cât expediţia sa câștiga mai mulţi aliaţi, cu atât şansele de 
succes erau mai mari. Era tentat să accepte propunerea 
shangului, însă spiritul de explorator îl obliga să negocieze: 

— Vă fac o contraofertă, domnule Shang Di. Lumile 
nou descoperite rămân în proprietatea comună a tuturor expe- 
diționarilor. Vom stabili împreună un cod de reguli pentru 
colonizarea și exploatarea lor. 

— Proporţional cu forța umană a fiecărei expediţii 
rasiale? 

— E un criteriu de împărțire. Va trebui să mai ajungem 
la consens şi în privinţa altor criterii. De pildă, informaţiile 
științifice şi mijloacele tehnice pe care ne vom baza pentru 
cucerirea şi exploatarea noilor planete trebuie recompensate. 

— Negociem acum procentele? 

— Să nu ne grăbim!După ce vom descoperi noile lumi, 
putem discuta. Noi nu suntem lacomi, dar trebuie să ținem 
cont și de'poziţia altor voluntari. 

— Mai sunt și alții? 

— Da, aşteptăm să ni se alăture expediţii din multe alte 
lumi ale Alianţei. 

— Şi eu credeam că sunt primul! 

— Nu sunteți primul, nici de invidiat. Consiliul 
Suprem vă va trata exact ca și pe noi. Cine se aliază cu pro- 
scrişi devine proscris. 

— Etichetele nu mă impresionează, domnule Zaris. Eu 
măsor totul în bani. Dacă vom cuceri bogății însemnate, ne 
vom putea răscumpăra respectabilitatea. 

— Noi, varangii, nu intenționăm să ne întoarcem în 
lumile aliate, să ne recâștigăm demnităţile pierdute. 

— Atunci, ce urmăriți? 

— Vrem să creăm o lume nouă, cu legi mai bune decât 
cele ale Alianţei. 

— E opţiunea dumneavoastră.Eu vreau să adun averi și 
să mă întorc. 

— Prea bine. Am luat act de oferta dumneavoastră. Vă 
vom anunţa în timp util despre data plecării şi locul de întâl- 
nire a flotilelor. 

— Să fie într-un moment cu noroc! ură shangul și 
imaginea lui se topi. 

Zaris rămase câteva clipe pe gânduri. Se întreba cam 
ce dimensiuni trebuia să atingă escadra lor, pentru a fi cât mai 
eficientă. Vreo sută de astronave, din care cel puțin jumătate 
de luptă, ne-ar asigura supraviețuirea prin lumi ostile, calculă 
el. Cum să adun o asemenea escadră. însă? Va trebui să fac şi 

compromisuri, să mă aliez și cu persoane mânale de alte 
interese decât al nostru. Scopul nobil scuză mijloacele mai puțin 
curate folosite pentru atingerea lui, concluzionă el. Mult mai 
împăcat, își continuă operaţiunea de selectare a personalului 
pentru astronavele alcore de care era absolut sigur. Era hotărât 
să nu lase în urmă nimic din ce-i aparținea. Totul trebuia trans- 
ferat în lumea de departe, pe care o visa deja zi și noapte. 


* 


Consilierii și guvernatorii varangi discutau de câteva 
ore, în sala de consiliu a palatului guvernatorului alcor. Toţi 
aveau experiența unor expediţii de explorare de durată scurtă 
şi medie. Nimeni însă nu mai plecase vreodată în expediții de 
o mie de ani lumină sau mai lungi. Acum era însă vorba de o 
călătorie cu un singur sens. Nici unii din cei ce urmau să 
plece nu-și puneau problema ca măcar copiii lor să revină 
în lumile Alianţei. Din această cauză, dezbăteau foarte meti- 
culos tot ce trebuia luat cu ei, cu scop de a clădi o nouă civi- 
lizaţie, la mii de ani lumină. 

Erau multe de luat, începând de la semințe de plante 
comestibile, icre fecundate, ovule ale unor animale domestice 
şi până la cele mai sofisticate aparate necesare reproducerii 
civilizației de bază. 

— Avem nevoie de cel puţin șaptezeci de astronave 
mari de transport, concluzionă Bores, decanul de vârstă. Câte 
nouă de fiecare sistem solar. 

— Încă vreo douăzeci de astronave de cercetare şi cel 
puţin cincizeci de astronave de luptă, calculă Kerr aliothul. 
lumea Varangei poate susține acest efort. 

— Să nu uităm mijloacele de care dispun cei care se 
vor alătura expediției! îi îndemnă Zaris optimist. Deja, am 
două propuneri interesante, din Orion şi Pegasus. Opispre- 
zece astronave, cu echipaje şi coloniști. 

— Spune-le să-şi ia tot ce este mai important în cul- 
turile lor! îl îndemnă Kemir din sistemul solar Merak. Astfel, 
vă veţi completa reciproc și vă veţi ajuta, în caz că veți pierde 
unele astronave pe drum. 

— Am reţinut! îl asigură Zaris. Voi memora în agendă 
tot ce poate aduce fiecare participant. 

— Atunci, să începem! 

Roinar kKaidul începu să enumere sigur astronavele, 
armamentul, proviziile, mijloacele tehnice și forța umană pe 
care se putea baza. Zaris nota, punând din când în când 
întrebări de clarificare și completare. Urmă la rând Mugan 
din lumea Megrez, apoi Layna din sistemul solar Phecda, 
apoi... 

După ce termină de notat, Zaris îşi anunţă corasialii: 

— Astronavele forțelor armate aliate ne vor conduce 
până la frontiera de sud a Alianţei. S-ar putea să ne și con- 
troleze, cu scop de a confisca armele și aparatele prohibite. 
Nu avem voie să luăm cu noi dezintegratorul de planete, nici 
tehnică de legătură cu lumile aliate. 

— Nu veti întrerupe legăturile cu lumile Varangei! se 
opuse Domuz din Mizar. Savanţii noştri trebuie să pună la 
punct un sistem de legătură permanentă, necunoscut în 
Alianţă. Rămânem în contact şi după ce veţi ocupa lumi noi. 

— De acord, îl susținu consilierul Varid kaidul. Măcar 
Varanga să vă sprijine moral în această grea încercare. 

— Ce veţi face cu mutanţii rovi? întrebă Zaris. Eu voi 
lua cu noi cel mult o mie de tineri de ambele sexe. Consiliul 

Suprem a decis însă lichidarea integrală a celor câteva zeci de 
milioane de rovi folosiţi de alcori. 

- Îi împărtim pe planetele noastre, propuse! Roinar. 
Nu cred că poliția federală își va băga nasul! în! această 
afacere. Kaj Merid e mort şi altul la fel de pervers nu va 
ajunge în fruntea serviciului de spionaj. 

— În regulă, aprobă Zaris. Voi ordona unui consilier 
de-al meu să se ocupe de împărțirea rovilor între lumile 
Varangei. Dacă nu-i găsiți utili, sterilizați femelele și vor 
dispărea dintr-o singură generaţie! 

— Dacă sunt înzestrați cu rațiune și educabili, nu avem 
de ce să-i distrugem, se opuse Layna. Îi putem folosi ca şi voi, 
la munci grele, în medii agresive pentru organismele noastre 
evoluate. 

— Procedați cum credeți de cuviință, spuse Zaris. Ar 
mai fi ceva de discutat? 

— Momentan, nimic, încheie Bores. Pe parcursul 
pregătirilor, ne vom mai consulta, funcție de problemele ce 
vor apărea. 

Varangii se ridicară din jurul mesei și începură să dis- 
cute pe grupri. Urma un eveniment festiv, apoi fiecare dele- 
gaţie trebuia să plece către lumea proprie, să se apuce de 
treabă. Zaris îşi chemă logodnica lângă el. Deira știa ce va 
urma, aşa Că trăia clipe de puternică emoție. Zaris îi explicase 
pe îndelete întregul ritual, însă ea se temea să nu greșească 
ceva și să producă impresie proastă oaspeţilor din lumile 
Varangei. 

Bores decanul ocupă locul de onoare, în capul mesei. 
Zaris şi Deira îl încadrară, faţă în faţă. În continuare, locurile 
fură ocupate funcţie de preferința fiecăruia. Câteva fete se 
grăbiră să umple cupele cu amber, așa cum fuseseră instruite. 

Zaris își luă cupa sa și se ridică în picioare. Musafirii încetară 
discuţiile, deoarece se așteptau la un toast. Cuvintele lui Zaris 
îi surprinseră în bună măsură: 

— Fraţi şi surori din Varanga, profit de prezența voas- 
tră aici, pentru a mă căsători cu aleasa inimii mele, Deira ve- 
gana. Vă rog să acceptaţi să-mi fiţi martori! 

Mai multe cuvinte de aprobare se ridicară din jurul 
mesei. Decanul Bores se adresă Deirei, fără a se ridica: 

— Fata mea, îl iubeşti cu adevărat pe acest bărbat, 
Zaris din neamul alcorilor? 

Deira simţi că gura i se uscase, mâinile îi transpira- 
seră iar sângele îi alerga către creier, slăbindu-i rațiunea. 
Tenul ei roz virase către un roşu puternic. Se ridică încet, cu 
picioarele tremurând și rosti cu glas stins: 

— ÎL iubesc mai presus de viața mea. 

— Eşti gata să-l urmezi oriunde s-ar duce, întreaga 
viaţă? 

— Sunt gata! rosti Deira ceva mai sigură pe vocea ei. 

— Zaris, fiul meu, continuă Bores, știi că nu există 
căsătorie fără dragoste. O iubești cu adevărat pe Deira din 
neamul veganilor? 

— O iubesc cum nu se poate mai mult, răspunse Zaris. 
Îi voi fi un soţ fidel, afectuos și grijuliu întreaga viață. 

Bătrânul Bores le uni palmele mâinilor drepte între 
palmele sale și rosti solemn: 

— Din acest moment, sunteţi o singură minte, o sin- 
gură inimă și un singur spirit etern, pentru întreaga viaţă. 
Nimeni şi nimic nu va putea desface ceea ce noi am făcut. 

Zaris se plecă şi-şi sărută proaspăta soţie pe gură, în 
văzul tuturor. Comesenii izbucniră în exclamaţii de plăcere și 
se ridicară în picioare. Toţi se apropiară cu paharele în mâini, 

să felicite tânăra familie. Deira simţea că plutea, deoarece 
corpul își pierduse orice greutate. Zâmbea topită la pieptul 
larg al lui Zaris, fără a reuși să scoată un cuvânt. Aceasta tre- 
buie să fie fericirea, gândea ea. Un zbor molcom și plăcut... 


x 


Imediat după plecarea delegaților din lumile varange, 
Zaris îi predă sarcinile de guvernator primului său consilier, 
Kores şi se adânci cu totul în pregătirile de plecare. O încredință 
pe Deira medicului şef al expediției, Lotar, cu rugămintea de a 
o introduce în toate secretele misiunii de viitor. Intenţiona s-o 
folosească ca medic pe propria astronavă, încât să rămână 
împreună pe tot timpul călătoriei. Regulile aspre ale misiunii 
astrale nu-i îngăduiau nici o altă favoare. Deira trebuia să 
pregătească serios personalul medical din rândul echipajului, 
să adune stocul de aparatură medicală și de medicamente 
necesar pe timpul călătoriei și să pună la punct un laborator 
de producerea medicamentelor perisabile direct pe astronavă. 

Exilatul alcor își începu activitatea prin selectarea 
aparatelor de zbor destinate călătoriei. Nu dispunea de sufi- 
cient timp pentru a fabrica o astronavă perfectă, aşa cum își 
visa. Ca atare, procedă la inspectarea întregului stoc de 
astronave alcore aflate în conservare. Pentru poziţia de 
astronavă comandant, alese un cuirasat mixt, de luptă şi trans- 
port, pe care îl boteză Șoimul, să-şi amintească de păsările 
iuți de pe planeta natală. Patru fregate blindate, înarmate cu 
tot ce aveau alcorii mai eficient, urmau să excorteze nava 
comandant. În fine, cinci astronave masive, de transport, erau 
destinate rezervelor de material reproducător, hranei şi 

coloniștilor. Pentru propulsia lor, Zaris apelă la stocul secret 
de galgor depozitat de alcori în munţii Tamirei. Se asigură de 
o independență de navigație dublă față de cea hotărâtă de 
Consiliul Suprem, adică, de două mii de ani lumină. Trebuia 
să fii extrem de ghinionist, să nu găsești o lume locuibilă în 
interiorul unei asemenea distanţe. 

Zaris își rezervă o jumătate de zi numai pentru 
discuţii cu Petar, biologul şef al expediției. El era hotărât să 
ia cu ei material reproducător din cele mai selecte soiuri de 
plante și animale de pe planeta Tamira. Cum volumul aces- 
tuia era foarte mare, trebuiau găsite soluţii de adaptare la 
spațiul limitat din astronavele de transport. De la începutul 
discuţiei, îi puse lui Petar problema în cei mai puțin favora- 
bili termeni posibili: 

— Peter, imaginează-ţi că descoperim o planetă abso- 
lut nouă, cu atmosferă în formare! Suprafaţa ei este complet 
pietroasă și apele dulci sunt foarte puține. Cum reproducem 
viața vegetală și animală de pe Tamira? 

Biologul își mângâie barba înspicată și răspunse sigur 
de sine: 

— Folosesc spori, bacterii şi mușchi pentru a crea 
stratul vegetal de bază. Toate reziduurile organice obținute pe 
timpul călătoriei vor fi transformate în îngrășăminte naturale. 
Dispun de mai mulţi dizolvanţi chimici care descompun 
rocile în substanţe utilizabile în culturi vegetale. Pot pune 
baza vieţii vegetale chiar și pe o planetă caldă, abia desprinsă 
dintr-o stea. 

— Şi seminţele? 

— Eu și echipa mea le selectăm cu atenție, începând de 
la sămânţa de iarbă şi până la cei mai gingași pomi fructiferi. 
Păstrăm semințele în containere speciale, să reziste la trans- 

port şi câteva mii de ani lumină. La fel vom proceda cu icrele. 
ouăle și ovulele fecundate, destinate reproducerii faunei de pe 
planeta noastră. Spaţiul strâmt de pe astronave ne permite să 
luăm un număr mic de animale vii și să producem vegetale de 
seră doar pentru plăceri ocazionale. Hrana de bază va fi for- 
mată din concentrate și conserve strict necesare menţinerii 
tractului digestiv în funcțiune. 

— Vă rog să profitaţi de această selecție pentru a elimina 
total plantele, insectele şi animalele dăunătoare! Astfel, vom 
asigura o lume nouă cu mult superioară celor cunoscute de noi. 

— Noţiunea de dăunător este relativă, îi replică Petar. 
Anumite insecte și animale participă la dezvoltarea vegetației, 
prin polenizare, precum și la menţinerea unui lanţ trofic sănătos. 
În orice caz, voi avea grijă să nu ducem cu noi boli şi dăunători 
periculoși pentru viul inferior sau pentru oameni. 

— Mii de specii gândi Zaris cu voce tare. 

— Nici o grijă, domnule comandant! îl asigură Petar. 
Vom transporta material reproducător numai pentru animale 
domestice şi plante de cultură. O parte din ele se vor sălbătici, 
prin degenerare, pe noua planetă. 

— Ingenios! 

— Am deja experienţa creării florei și faunei de pe 
planeta Deira. Aţi văzut că, în mai puţin de două sute de ani, 
am reuşit s-o fac să arate ca și cum ar fi populată dintotdeauna. 
Găsiţi-mi o planetă cu atmosferă respirabilă şi apă suficientă, 
atât dulce cât și sărată! Eu mă angajez să v-o transform într-o 
grădină fermecată. 

— Am încredere în echipa ta, Petar. 

— Și noi avem încredere în dumneavoastră, domnule 
comandant. Dacă n-am fi avut, nu v-am fi urmat în această 
aventură prin întunericul universal. 

— Te sperie întunericul, Petar... 

— Tatăl meu a murit în întunericul universal, pe o 
astronavă, domnule Zaris. Mai aveau câteva sute de ani până 
să atingă un sistem solar ospitalier. Galgorul li s-a terminat, 
sursele de energie au căzut și ei au înghețat. În copilărie, 
le-am urmărit agonia din ultimele lor zile, prin imagini trans- 
mise în direct. De atunci mă tem de întunericul universal. 

— Fii optimist! Noi vom găsi mai multe sisteme solare 
favorabile 

— Aşa sper, domnule comandant. Sper și pregătesc 
meticulos întreaga viață inferioară de pe planeta din visele 
noastre. V-aţi gândit la un nume? 

— E prea devreme, Petar. S-o găsim întâi. Inspirația 
din acel moment ne va dicta cel mai potrivit nume. 

— În regulă, domnule comandant. Contaţi pe noi că 
vom face chiar imposibilul să transferăm în altă lume baza 
vieţii vegetale și animale de pe Tamira! 


* 


După vreo două săptămâni de pregătire, în timp ce 
Zaris inspecta împreună cu generalul Wilfon armamentul din 
dotarea astronavelor, se trezi căutat de o persoană din sis- 
temul solar vegan. Alcorul se prezentă în faţa videotelefonului 
mai mult din curiozitate, decât cu vreo speranță în suflet. 
Pe timpul judecății, veganii se raliaseră masiv la poziţia lui 
Incer, manifestând o atitudine ostilă față de persoana sa. 
Din aparat, îl privea un vegan blond, tuns scurt, cu ochii albaștri 
cenușii și față uscăţivă. Era echipat strict, în uniformă de 
explorator astral. Zaris se decise să-l trateze politicos, indife- 
rent de gândurile acestuia. Ca atare, îl întrebă: 

— Cu ce vă pot fi de folos, domnule...? 

— Mikal, comandant de flotilă de cercetare, se 
prezentă veganul. Nu mă interesează motivele pentru care aţi 
fost exilat. Eu sunt numai om de știință. 

— Atunci? 

— Vreau să vă însoțesc cu trei astronave mixte de mari 
dimensiuni, cel puţin o parte din drum. 

— Spaţiul universal e liber, îi aminti Zaris legea 
Alianţei. Puteţi naviga în orice direcţie. 

— Eu vreau să merg cu escadra voastră, pentru a evita 
pericolele care pot surprinde o flotilă mică. Am informaţii că 
veţi depăși o sută de astronave, din mai multe lumi aliate. 

— Informaţia este corectă. Ce-mi cereţi, domnule 
Mikal? 

— Să-mi integrați flotila mea în escadră, cu aceleași 
drepturi și îndatoriri ca și a celorlalți participanţi. 

— Se poate. Altceva? 

— Noi, veganii, vom putea părăsi escadra în orice 
moment ales de noi, fără a fi obligați să ne justificăm acțiunea. 

— Nu ne deranjează. Ce urmăriţi, în concret? 

— Vrem să explorăm spaţiul din sudul frontierei 
Alianţei, pe cel puțin o mie de ani lumină. Dacă descoperim 
lumi colonizabile, vom anunța Consiliul Suprem. 

— Aceasta nu se va putea, domnule Mikal. Tot ce desco- 
perim ne aparține nouă, expediţionarilor. Vom hotărî împreună, 
în mod democratic, ce vom face cu fiecare descoperire 

— Atunci, vom păstra numai latura științifică a expe- 
diției, preciză Mikal. Vom cartografia zona explorată, pentru 
uzul altor navigatori. Dacă vom descoperi o altă lume 
locuibilă, vom ceda partea noastră în favoarea celorlalți 
exploratori și ne vom înapoia în Vega. 

— Un pact corect, aprecie Zaris. Putem considera că 
-am semnat. 

— O ultimă condiţie, îl opri Mikal. Noi executăm 
aumai ordinele dumneavoastră, ca şef al escadrei. Vă rugăm 
să nu ne puneţi în subordinea altor persoane! 

— Aprob. Altceva? 

— Pact încheiat. Îl vom respecta întocmai. Voi orga- 
niza viaţa internă a flotilei vegane încât să nu fiti obligaţi să 
interveniţi cu nimic. 

— Mă bucur să vă am alături. domnule Mikal. 

— E o onoare să navigăm alături de cutezătorii va- 
rangi, salută veganul și dispăru din cadrul ecranului. 

Am spart izolarea de proscris, gândi Zaris. O sună 
imediat pe Deira și-o întrebă simplu: 

— Ce surpriză plăcută îţi visai, prințesa inimii mele? 

— Un copil, recunoscu Deira ușor încurcată. 

— Vine și el, o asigură Zaris, zâmbindu-i călduros. 
Acum am o veste bună pentru tine. 

— Spune! îl somă ea. 

— Nu mai ești proscrisă. O flotilă de vegani s-a 
alăturat escadrei noastre. 

— Cine o conduce? 

— Mikal. 

— E un explorator dur și inflexibil. Vezi cum îl tratezi! 

— Am stabilit deja condiţiile colaborării. Te bucuri? 

— Mă bucur că și oameni din rasa mea rigidă au 
început să-ţi dea dreptate. Îl voi contacta şi pe tata. 

— Ce rost ar avea? 

— Mi-ar putea echipa o astronavă, cu moştenirea 
rămasă de la mama. Îi voi cere imperativ dreptul meu. 

— Şi ce vrei să transporti cu această astronavă? 

— Floră, faună şi meseriaşi vegani, răspunse Deira 
scurt. Nimic nu e de prisos în această expediţie. 

— Bine, iubire. Faci cum vrei. 

Zaris îi trimise un sărut pe calea undelor și se întoarse 
la generalul Wilfon. Până seara târziu, analizară necesitățile 
de armament de toate tipurile, pentru fiecare astronavă în 
parte. Fiecare explorator şi colonist dispunea de un razer indi- 
vidual, pentru apărarea proprie, de non-humani sau de ani- 
male sălbatice. Transportoarele blindate de explorare la sol 
trebuiau echipate cu tunuri laser capabile să distrugă agresori 
mai masivi și mai numeroși. În fine, fiecare astronavă de 
luptă trebuia înarmată cu toate tipurile de armament cunos- 
cute de alcori: dezintegratoare, tunuri laser, lansatoare de 
rachete atomice, torpile şi bombe inteligente, capabile să 
urmărească și să distrugă orice țintă. Nici măcar navele de trans- 
port nu erau date uitării. Fiecare urma să dispună de armament 
de apărare, începând cu lansatoare de unde paralizante și ter- 
minând cu rachete penetrante şi explozive. Lumile varange 
trimeteau continuu materiale solicitate de expediționari. 

Seara, Zaris ajunse acasă obosit dar mulțumit de pro- 
gresele făcute. Deira aranjase personal cina în grădină, la lumi- 
na unor lumânări parfumate. Îi ieşi în faţă, toată numai zâmbet. 

— Eşti fericită, iubito, constată Zaris, învăluindu-o cu 
braţele sale putemice. 

— Sunt, iubitule. Am învins încăpățânarea teribilă a 
tatălui meu. 

— Nu mai spune! 

— Spun! L-am convins să-mi echipeze o astronavă 
vegană, din zestrea rămasă de la mama. Îi voi spune Libelula, 
în amintirea acestor insecte graţioase de pe planeta mea 
Hanab. Nu cread că vom lua și astfel de insecte cu noi. 

— Dacă ţie îţi plac, biologii pot conserva ouă. 

— Nu, e prea mult! Să nu râzi de mine, dar aş dori să-mi 
iau pisicuta cu care am împărţit zilele reci ale singurătăţii. 

— Desigur, o poţi lua. Şi eu îmi voi lua câinele meu 
credincios. Va trebui însă să le găsim perechi. 

— Da? 

— Da. Altfel, cum s-ar înmulți în lumea nouă? 

— Tu o visezi ca pe un cămin înzestrat cu de toate. 

— O lume în care să nu ne lipsească nimic, iubito. Să 
nu ducem dorul după nimic din planetele natale. 

— Crinii, trandafirii, chiparoșii... începu ea să enumere 
florile vegane. 

— Şi viţa de vie, râse Zaris. Cum altfel am putea pro- 
duce amber, să ne sărbătorim bucuriile? 

— Am o navă numai a mea, reveni ea la prilejul iniţial 
de bucurie. 

— O vom pune în subordinea lui Mikal, să nu ne 
încurcăm în mărunțișuri. Orgoliul rasial n-a dispărut din 
lumile noastre. 

— Bine, dragule. Eu însă voi hotărî cine va merge pe 
această astronavă şi ce material reproducător va transporta. 

— E dreptul tău de proprietară, o asigură el. Acum, să 
mâncăm, căci sunt lihnit! 

Se așezară în jurul mesei bogate și începură să 
mănânce. Liniştea serii era atinsă uşor, de cântecul greierilor. 

— Greierii! izbucni Deira. Să nu uităm greierii! Nici o 
seară n-ar mai avea farmecul ei fără greieri. 

— Fii sigură că Petar biologul i-a inclus în lunga sa 
listă de insecte utile! 

— Mă tem mereu să nu uit ceva. 

— Chiar dacă vom uita ceva, geneticienii noştri vor 
reproduce vietăți similare. Să găsim noi planeta fericirii... 

În cursul următoarei zile, Zaris fu contactat prin 
videotelefon de un kobiz din sistemul solar Etamin. Acesta 
cra un humanoid micuţ, cam de un metru înălțime, negricios 
și cu plete lungi. Purta îmbrăcăminte dintr-un soi de piele 
artificială lucioasă. 

— Domnule guvernator Zaris, eu sunt Zigan, regele 
kobizilor, se prezentă piticuţul. Am aflat că oricine dorește vă 
poate însoți în exil. 

— Ai auzit corect, confirmă Zaris. Intenţionaţi să vă 
alăturaţi cu câteva astronave? 

— Noi am prefera să plecăm cu toţii din sistemul ste- 
lar Draco. Stiţi, hermafrodiţii draconi ne consideră populaţie 
inferioară, pentru că suntem heterosexuali. Noi putem practi- 
ca toate profesiile, dar nu avem drept de reprezentare în or- 
panizaţiile de conducere planetară, stelară sau comunitară. 

— E o discriminare, aprecie Zaris. E imposibil însă să 
plecați toți. V-ar trebui câteva sute de astronave. 

— Noi avem șaisprezece astronave în proprietatea noas- 
tră, domnule Zaris. Vom lua cât vom putea mai multi kobizi. 

— Nici asta nu se va putea. Trebuie să faceţi un calcul 
științific, să stabiliți exact câţi kobizi vor putea călători în 
condiţii normale, timp de două mii de ani lumină. 

— Atât de mult? 

— V-am prezentat cea mai proastă variantă. Nu puteți 
risca să ucideţi coloniștii dumneavoastră prin înfometare. 

— Selecţia rămâne în sarcina noastră. Ne acceptaţi? 

— Fără îndoială. Veţi primi drepturi egale cu ale 
oricărei alte rase. 

— Noi nu vom pleca cu aprobarea draconilor. Vom 
face pregătirile în secret și vom dispărea într-o noapte. 

— În acest caz, e bine să vă îndreptați către sistemul 
solar Rigel din Orion. Acolo e locul de întâlnire al tuturor 
forțelor care vor compune escadra. 

— Și dacă ajungem înaintea dumneavoastră? 

— În acest caz, luaţi legătura cu Orejona! E stăpâna 
unei flotile de explorare și comerț în zona de frontieră. Ar tre- 
bui s-o găsiți ușor. 

— O găsim. Vă mulțumim pentru bunătatea arătată 
faţă de noi! 

După dispariţia kobizului din aparat, Zaris rămase pe 
gânduri. Escadra sa căpăta un caracter eterogen. În loc de un 
simplu exil al unor varangi din Al Kaid şi Alcor, acțiunea se 
transformase într-o expediţie din ce în ce mai numeroasă, a 
mai multor rase din Alianţă. Dacă ar fi să colonizăm o planetă 
nouă, populaţia ar arăta foarte pestriță, gândi Zaris. Ar fi un 
experiment de metisare foarte interesant. 


* 


Zilele treceau rapid, una după alta, cu tensiunea 
pregătirilor. Mai rămăseseră circa treizeci de zile până la ter- 
menul de plecare în exil decis de Consiliul Suprem. Echipa- 
jele varange erau deja stabilite până la ultimul om. O comisie 
numită de Zaris-selecţiona exemplare tinere, de ambele sexe, 
din rândul mutanţilor rovi. Nu trebuiau să ia mai mult de o 
mie, deoarece aceștia se înmulţeau rapid, astfel că, pe timpul 
călătoriei, își puteau spori efectivul de câteva zeci de ori. 

Zaris îşi controla agenda electronică, verificând dacă 
atinsese principalele obiective din planul de expediţie. Sune- 

tul videotelefonului îi întrerupse șirul gândurilor. Din aparat, 
îl privea un sirusan solid, îmbrăcat în uniformă militară de 
culoare olive. Zaris se întreba dacă să răspundă sau nu apelu- 
lui. Nu-i prea avea la inimă pe mercenarii sirusani. Aceştia 
formau o castă privilegiată în Alianţă, cu reguli de com- 
portare rigide și pretenţii exagerate. În plus, pe timpul proce- 
sului, consilierii sirusani îl acuzaseră agresiv și votaseră pen- 
tru condamnarea sa la moarte. Să-/ vedem ce vrea, decise 
Zaris şi apăsă clapeta de acceptare a convorbirii. 

— Am onoarea să vă salut, guvernator Zaris! spuse 
sirusanul pe un ton aspru. 

— Şi eu vă salut. Aveţi o afacere cu mine? 

— S-ar putea. Eu sunt generalul Omogo și am în sub- 
ordine o flotilă de zece astronave mari de luptă. Adică, un 
efectiv de zece mii de luptători, plus încă pe atâtea femei, 
tiitoarele lor. 

— Și? 

— Noi luptăm pentru bani, guvernator Zaris. Aveţi 
nevoie de o asemenea forță armată în escadra dumneavoastră 
de exilați. O puteţi plăti? 

— Depinde ce pretenţii ridicaţi. 

— E o experiență nouă și pentru noi, guvernator Zaris. 
Vom face calcule după bunul simţ. 

— Să auzim! 

— Varangii sunt bogaţi și pot plăti în aur. 

— Cât? 

— O sută de tone pentru pregătirea expediției noastre 
cu tot ce este necesar. 

Zaris făcu rapid un calcul mental și răspunse scurt: 

— Accept! 

— N-am terminat, îl anunţă generalul Omogo. În con- 
tinuare, pe timpul marșului, veți plăti câte o sută de monede 

de aur fiecărui luptător, în fiecare an lumină. Ofițerii vor 
primi două sute de monede pe an iar eu, trei sute. 

— Nu pot transporta atâta aur în expediție. Vă pot oferi 
un avans de soldă de douăzeci la sută, pe care să-l transportaţi 
pe astronavele voastre. Restul, după cucerirea lumii noi. 

— Şi dacă nu găsim aur? 

— Îi convertim în valorile ce se vor stabili pe noua 
planetă, propuse Zaris. Asta e tot ce vă pot oferi. 

— Trebuie să mă consult cu ofițerii mei, anunță 
Omogo. Voi reveni. 

— Un moment, îl opri Zaris. Am și eu condițiile mele. 

— Vă ascult, îl anunță negrul sirusan. 

— Eu comand întreaga escadră. Nu accept nici un act 
de insubordonare. 

— Înţeleg. 

— Orice bogăţie dobândită pe drum se împarte 
echitabil, în urma negocierilor dintre mine şi comandanții de 
flotile. Partea de bogăţie ce vă revine va fi scăzută din solda 
stabilită. 

— Până aici, corect. 

— Nu aveţi dreptul să părăsiţi escadra înainte de a 
ajunge într-o lume locuibilă. După aceasta, aveţi două 
opţiuni: plecați înapoi în Sirius ori rămâneți cu noi, să clădim 
o nouă lume. 

— Aceasta vom hotărî-o la faţa locului și la timpul 
cuvenit. 

— În fine, în caz de insubordonare sau alte acte ostile, 
nu voi ezita să vă distrug cu forțele de care dispun. 

— Nu e cazul, guvernator Zaris. Sirusanii sunt oameni 
de onoare. Dacă vom ajunge la o înțelegere, vom respecta-o 
întocmai. 

— Bine. Aştept să analizaţi propunerile mele cu 
ofițerii dumneavoastră. 

— Am onoarea să vă salut! 

După dispariţia sirusanului, Zaris începu să cugete. 
Era convins că procedase corect, deoarece mercenarii siru- 
sani erau căliți în luptele cu non-humani. Pentru plata lor, tre- 
buia însă să apeleze la rezerva de aur a mai multor lumi 
varange. Le putea oferi în loc exploatările aurifere de pe pla- 
neta Deira. Era o soluţie echitabilă. Mulţumit de concluzia la 
care ajunsese, Zaris își reluă verificarea activităţilor princi- 
pale de pregătire a expediției. 

Pentru veşnicie... 


Kadeva, capitala planetei alcore Tamira, era cufun- 
dată într-o tăcere grea și tristă. Muzica încetase pretutindeni 
iar majoritatea locuitorilor îmbrăcaseră straie cemite, de 
doliu. Postul planetar de televiziune anunţase plecarea 
escadrei de exilați. Fiecare suflet de alcor simţea o pierdere 
ireparabilă. Fiecare avea o rudă, un amic sau o simplă 
cunoștință care pleca pentru totdeauna în infinitul universal. 

Mulțimea se adunase tăcută lângă astroport. Până și 
florile din mâinile lor păreau triste. Zaris urcă scările tribunei 
improvizate pentru despărțire, întrebându-se ce s-ar cuveni să 
spună în aceste momente. Tristeţea sfâșietoare a celor din jur 
îl ajunsese și pe el. Abia în acea clipă, realiză că ei plecau din 
lumea celor opt stele pentru veșnicie. Așa își și începu dis- 
cursul de despărţire: 

— Fraţi şi surori din lumea alcoră și din alte lumi 
varange, ne despărțim pentru veșnicie. Vă simt cumplita 
sfâşiere din suflete, dar nu am leac pentru ca. Nu arc rost să 
ne minţim. Nu ne vom mai întâlni niciodată în această lume. 
Noi plecăm pe un drum fără întoarcere, cu speranţa că vom 
găsi o lume nouă, în care să trăim la fel de bine ca în Varanga. 
Vă rugăm să ne păstraţi în amintirile dumneavoastră fru- 
moase, pentru tot ce am făcut bun în această lume! La rândul 
nostru, vă vom purta chipurile în suflete, prin infinitul uni- 
versal. Consiliul Suprem ne-a interzis să păstrăm o cât de 
mică legătură cu lumea voastră. In minţile consilierilor care 

nc-au condamnat, noi suntem proscriși de care nu mai trebuie 
să vorbiţi vreodată. Vom fi șterși din evidentele Alianţei Ci- 
vilizaţiilor Humanoide iar amintirea noastră va fi prigonită. 
Sunt însă sigur că, măcar câteva generaţii, ne veţi păstra în 
suflete şi-n minţi. Din când în când, vă veți gândi la noi cu 
dragoste și nostalgie. La rândul nostru, zeci de generaţii în 
viitor, ne vom aminti de voi, ori de câte ori vom privi cerul 
înstelat și vom recunoaște cele opt stele ale Varangei... 

Mulţi din cei prezenţi lăcrimau fără reţinere. Îi sfâșia 
cumplita înțelegere a despărțirii pentru eternitate. Îi jeleau pe 
cei exilați ca pe niște morți. Măcar un pumn de cenușă 
rămâne după un mort drag. După cei dragi din rândul 
exilaților, nu rămânea nici măcar o adiere de vânt. Plecau 
pentru veșnicie. 

— Nu plângeți, fraţi și surori! îi rugă Zaris. Vom crea 
o altă civilizație după modelul Varangei, într-o lume nouă. 
Noi vom trăi în ființele urmașilor noștri iar voi, în urmașii 
voştri. Sunt sigur că va veni o zi în care urmașii urmașilor 
noștri se vor reîntâlni, aici sau în cealaltă lume și se vor 
recunoaşte ca frați. Aceasta trebuie să fie mângâierea 
sufletelor voastre: urmașii noștri foarte îndepărtați se vor 
întâlni și vor discuta așa cum discutăm noi acum. Vă lăsăm în 
urmă cu părere de rău, dar vă rugăm să trăiţi fericiți cât timp 
vor străluci stelele varange! Adio, prieteni dragi! 

Sirenele orașului începură să plângă lung. Le 
răspunseră, la fel de tânguitor, sirenele de pe astronave. Zaris 
cobori steagul varang de pe catarg. Îi arătă mulțimii, cu cele 
opt stele aurii, înconjurând făclia de lumină a cunoașterii 
varange. După aceasta, îl împături atent și-l strânse la piept. 

— Vom purta drapelul Varangei printre lumile stelare, 
până în lumea nouă pe care o visăm. Acolo, va flutura mult 
timp, amintindu-ne de voi. Adio, frați şi surori! 

Zaris coborî de la tribună și porni către astronava 
'oimul. Sirenele plângeau înainte. Boceau cu disperare după 
ei care plecau pentru veșnicie... 


* 


Astronavele decolară vijelios și se pierdură în spaţiu 
nainte ca vreunul din cei rămaşi pe Tamira să le poată obser- 
'a. După ieșirea din atmosfera planetară, se orânduiră în 
ormatie triunghiulară, cu Șoimul în frunte și puseră cap com- 
)as sud, către steaua Rigel din constelația Orion. Zaris luă 
egătura pe rând cu cele șapte flotile care decolaseră din cele- 
alte lumi varange. Se asigură că toate luaseră traiectorii de 
ntâlnire cu flotila sa. După aceasta, se retrase în domul de 
»bservaţie, să privească pentru ultima dată lumile pe care le 
Dărăsea pentru totdeauna. Deira, îmbrăcată modest, în 
;alopetă, ca toate femeile din echipaj, îl însoțea. 

În spatele lor, soarele Alcor strălucea încă viu. Mai 
ieasupra, Vega îşi trimitea razele reci, din depărtare. În față- 
Stânga, lumina stelei Alioth creştea în intensitate. În 
următoarele zile, urmau s-o depăşească, luând cu ei flotila din 
sistemul solar Alioth, condusă de Roles. 

— Te doare? întrebă Zaris simplu. 

— Simt durerea ireparabilului, recunoscu Deira. La fel 
ca toți ceilalți. 

— Nu are rost, iubito. Trebuie să ne clădim fericirea 
noastră, într-o lume nouă. Dacă nu avem dreptul de a alege, 
nu trebuie să mai suferi. 

— Bine, iubite. Sunt cu tine și asta ar trebui să-mi fie 
de ajuns. 

— Ești între prieteni mulţi, care nu vor lăsa însingu- 
tarea să te cuprindă. 

— Nici eu n-o las. Am vorbit deja cu Mikal. Până la 
urmă, au botezat astronava mea cu numele Rândunica. E un 
aparat de zbor suplu, de mare viteză, însă foarte scump. 

— Tatăl tău a încercat să-şi răscumpere greșeala... 

— Așa presupun. E greu de ghicit exact ce ascunde 
Incer veganul în suflet. 

— Şi vrei să treci pe nava ta? 

— O, nu! La prima escală, voi studia-o. În lumea nouă. 
vom folosi-o la explorări rapide. 

Cei doi tineri se prinseră de mână, privind cum soarele 
Alcor devenea tot mai mic. Viteza de deplasare, supraluminică, 
îi îndepărta extrem de repede de lumea în care fuseseră fericiți. 


xX 


Zilele şi noptile treceau line, pe neobservate. Cea- 
surile de bord mai păstrau timpul din lumile varange. Abia 
după adunarea întregii escadre, urmau să-şi potrivească 
aceeaşi limită de timp, pentru a-și putea coordona activitățile 
la perfecţie. Un singur ornic măsura timpul Alianţei, pentru 
uzul agenţilor de legătură cu flotilele din alte lumi care se 
ungajaseră în aventură alături de ei. Zaris intrase în rutina zil- 
nică de comandant iar Deira studia în laborator, deoarece 
echipajul nu avea nici un bolnav. Liniştea se lăsase în 
sufletele lor, îndepărtând cumplita sfâșiere a despărțirii. Deja, 
în inimi le înmugureau noi speranțe. Visau la lumea virgină 
pe care trebuiau s-o cucereasacă şi s-o populeze cu cele câte- 
va zeci de mii de exilați. 

Zaris primea zilnic știri complete din Varanga. 
Savanţii alcori se ţinuseră de cuvânt. Inventaseră un 
videotelefon complet nedetectabil de tehnicienii Alianţei. 
Prin același sistem, se puteau întâlni, la orice oră din zi sau 
noapte, cu comandanții flotilelor varange. Deocamdată, în 
faţa sa, navigau megrezii conduşi de Gema și aliothii lui 
Roles. Până la punctul de întâlnire cu restul escadrei varange 
mai erau câteva zeci de zile. Zaris se bucură să afle că exilul 
lor nu rămăsese fără urmări. Lumile aliate reluaseră în 
discuție, în Consiliul Suprem, principalele sale propuneri. 
Dezbaterea se întinsese în toate sistemele solare, astfel că 
Zaris o putea urmări pe postul planetar al Tamirei. Sacrificiul 
n-a fost inutil, gândi el, după ce urmări câteva ore de dez- 
datere aprinsă pe tema folosirii mutanţilor rovi. Şansa ca rovii 
să fie exterminați se pierduse în lungi discuţii pe tema 
împărțirii lor între lumile aliate. O invenţie alcoră aparent 
socantă fusese acceptată de majoritatea aliaţilor. 

În fine, după multe zile de navigaţie prin întunericul 
aniversal, ofiţerul de cart îl trezi pe Zaris din somn: 

— Ai noștri vin la întâlnire, domnule comandant. Vreţi 
să le spuneţi ceva? 

— Vin imediat în centrala de conducere, îi spuse Zaris. 

Se echipă rapid și merse glonţ în creierul navei. Pe 
>cranul radarului, se zăreau șirurile de nave varange afluind 
zătre un singur punct. Zaris trecu în faţa marelui ecran de 
videotelefon și începu să-și apeleze amicii: 

— Bun găsit, frate Roinar! Gema, mă bucur să te văd. 
Roles, bătrâne, te mai țin balamalele? Tamuz, ce-ţi mai fac 
nizarii? Andras, nu te-am văzut de o veșnicie, băiete... 

Comandanții flotilelor varange răspundeau rând pe 
ând și se apropiau pentru a intra în formaţie, de o parte și de 
alta a flotilei alcore. Mai mult de șaptezeci de astronave de 

diverse mărimi și forme ocupaseră spaţiul universal. Zaris 
simţea cum încrederea în victoria finală îi creştea cu fiecare 
nouă flotilă apărută. De undeva, de deasupra lor, Mikal ve- 
ganul anunță că îi vedea pe radar și luase curs de întâlnire. 
Zaris nu dispusese de asemenea forțe în nici una din 
numeroasele expediţii de explorare făcute în viaţa lui. 
Comandantul alcor privea mulțimea de astronave care se 
orânduiau disciplinate, conform schemei de navigaţie şi 
simţea cum încrederea în viitor îi creştea. Da, vom făuri o 
nouă lume, gândi el și se întoarse la odihnă. 


x 


De câteva zile, expediționarii zburau cu stelele Orionu- 
lui în față. Deja, se putea spune că escadra se închegase. 
Varangilor li se alăturaseră shangii din Pegasus, veganii lui 
Mikal şi kobizii din constelația Draco. Mai mult de o sută de 
astronave goneau prin întuneric, cu lumina soarelui Rigel în 
fată. Generalul sirusan Omogo îi anunţase că-i aştepta în punc- 
tul final de întâlnire, împreună cu flotila Orejonei. Exilaţii nu 
mai erau însă singuri. Mai mult de o sută de astronave de război 
ale Alianţei îi încadraseră din toate părțile. Războinicii aliaţi 
veniseră să se asigure că sentința Consiliului Suprem va fi apli- 
cată întocmai. Întraseră în contact cu Zaris şi-l informaseră clar 
că-i vor escorta până la frontiera de sud a Alianţei. Alcorul nu 
comentase în nici un fel această măsură de siguranță. Oricum, 
ceea ce avusese de ascuns, pitise atât de bine, încât nici un con- 
trol nu ar fi putut depista nimic. 

În a opta zi de la întâlnirea navelor de război ale 
Alianţei, expediţionarii ajunseră la limita sistemului solar 
Rigel, în plină lumină. Zece astronave sirusanc blindate, des- 

tinate unor lupte grele și de durată, pluteau lin în faţa lor. Aite 
cinci, de mărimi diferite, se adunaseră ca puii în jurul unei 
cloște, închipuită de o imensă astronavă de transport. Orejona 
își depășise promisiunile. Venise cu forţe sporite. 

Zaris supraveghea din centrala de comandă pregătirea 
navetelor de transport. Conform înțelegerii, trebuiau să li- 
vreze aurul mercenarilor sirusani exact în punctul de întâl- 
nire. Cadrul videotelefonului fu ocupat însă de Orejona. 
Aceasta arăta mult mai feminină, îmbrăcată în roz și cu părul 
strâns într-o coafură netedă. Abia acum Zaris descoperi că 
exploratoarea orionă era de o frumuseţe stranie, răpitoare. 

— Te-ai ținut de cuvânt, Orejona, constată el. 

— Am intrat într-un joc serios, alcorule. Îi respect 
regulile. 

— Mă bucur să aud aceasta. Îți propun să treci cap de 
formaţie, cu astronava ta de comandă. Mercenarii sirusani îţi 
vor acoperi ambele flancuri, asigurându-ţi protecția. 

— Am văzut că ai trimis trei navete către ei. 

— Le-am plătit solda și cheltuielile de pregătire a 
expediției. 

— Şi mie nu-mi plătești nimic, frumosule alcor? 

Femeia râdea și-l tachina. Zaris intră în joc: 

— Dacă n-aş fi proaspăt însurat, cu o femeie splen- 
didă, aş lua în calcul o vizită pe astronava ta. 

— Eu mă gândeam să te ajut, Zaris. Mutanţii tăi rovi 
sunt înghesuiți iar eu am spaţiu excedentar pe astronava de 
transport. Îi pot lua eu. 

— Eşti o fată bună. Îţi trimit o navetă cu jumătate din 
rovii noștri. 

— Ba sunt o fată rea. Bărbaţii orioni au ezitat să 
meargă cu mine. Mai mult de trei sferturi din echipajele mele 
sunt formate din femei. 

— Vă întoarceţi la matriarhat, râse Zaris. 

— Nu râde, alcorule! Când ajungem în lumea nouă, va 
trebui să-mi dai bărbaţi din echipajele tale. Doar nu vrei să mi 
se îmbolnăvească fetele de dor? 

— În regulă. Eu am mai mulți bărbaţi decât femei. 
Dacă celelalte orione sunt la fel de frumoase ca tine, nu vor 
duce lipsă de pretendenți. 

— Sunt ca niște flori, alcorule. Îmi trimiţi rovii? 

— Naveta cu mutanți va pleca în câteva minute. Doar 
să-i adun și să-i îmbarc. 

— Bine, comandante. După ce trecem frontiera, să 
usculți de sfaturile mele mai ceva decât de legile Alianţei! 

— Contez pe tine, Orejona. La revedere. 

După dispariția fermecătoarei brunete, Zaris intră în 
contact cu generalul Omogo. Acesta apăru în ecran încadrat 
de doi ofiţeri tineri, în uniforme foarte decorative. 

— Am livrat cantitatea de aur datorată, general 
Omogo, anunță Zaris. Vă rog să încadrați flotila Orejonei, 
deoarece ea va îndeplini sarcinile de cercetare înaintată. 

— O femeie?! se miră negrul sirusan. 

— O femeie care a mai fost de multe ori dincolo de 
frontiera de sud. 

— Sigur? 

— Sigur. Provine dintr-o familie de contrabandiști care 
a făcut afaceri cu reptiloizii din sistemul solar Akernas. 

— Îmi place ideea. Noi și reptiloizii... 

— Probabil, vom trece prin lumea lor fără luptă. Ore- 
jona va negocia trecerea pașnică. Vom plăti cât va fi nevoie, 
pentru a nu risipi vieți omenești. 

— Oamenii mei sunt nerăbdători să lupte. 

— Nici o grijă, vom avea şi de luptat! Sper să aflu 
informaţii utile de la reptiloizii akernas. Ei au navigat 

departe, spre sud, către Calea Lactee. Posibil să cunoască sis- 
teme solare interesante pentru noi. 

— Procedaţi cum credeţi de cuviință, comandant Zaris. 
Noi vă executăm ordinele. 

— În regulă, generale. Rămânem în contact permanent. 

După revenirea navetelor de transport la bord, Zaris 
dădu ordinul de plecare. Escadra se întinse în formă de 
săgeată, pe direcţia sud. Zaris numără o sută și nouăsprezece 
astronave de diverse forme şi mărimi. Da, erau deja o mică 
lume plutitoare prin infinitul universal. Puteau constitui baza 
unei viitoare civilizații complexe și metisabile. 

După două zile de marș, comandantul navelor de 
război ale Alianţei îl contactă pe Zaris, prin videotelefon. 

— Comandant Zaris, am ajuns la frontiera de sud a 
Alianţei, îl anunţă el. Memorează bine această limită! 

— Am marcat-o în sfera de navigaţie, îl asigură Zaris. 

— Dacă încercaţi să reveniţi peste frontieră, veţi fi 
întâmpinați cu foc, fără somaţie. 

— Nu mă mai interesează lumile aliate, omule, îl asi- 
gură Zaris. Noi plecăm către o lume mai bună, în care să 
trăim după obiceiurile noastre. 

— Aţi fost avertizaţi. Vă urez drum bun! 

Astronavele de război se desprinseră de escadră și 
făcură cale întoarsă, către constelația Orion. Zaris convocă 
toți comandanții de flotile la o videoconferință. Îşi începu 
comunicatul foarte simplu: 

— Am pătruns în necunoscutul universal. Vă rog să 
potriviti ceasurile de bord la ora zero a misiunii Speranţa! De 
acum încolo, vom măsura timpul cu o singură măsură, oricât 
ar fi de lung. Fiecare astronavă îşi ține propriul jurnal de bord 
iar comandanții de flotilă îmi vor raporta evenimentele 
deosebite, pentru a fi înscrise în jurnalul central al expediției. 

— Rupeţi toate punţile cu trecutul, observă Mikal. Noi 
vom păstra și timpul vegan, pentru drumul de întoarcere. 

— E problema voastră. Între noi, vom folosi numai 
timpul Sperantei. Alte probleme? 

— Am intrat în contact cu Dem, imperatorul rep- 
tiloizilor akernas, anunță Orejona. Ne așteaptă la o întâlnire 
pe planeta sa, cam peste un an lumină. 

— Garantezi că nu e o capcană? 

— Am mai făcut afaceri cu ei. Sunt evoluaţi și onora- 
bili. În plus, escadra noastră va descuraja orice intenţii ostile. 

— În regulă. Vom face prima escală în sistemul solar 
Akernas. Până atunci, cu toată viteza înainte! 

Zaris părăsi sala de conferinţe și merse la cabinetul de 
documentare. Studie aproape jumătate de oră informaţiile 
deţinute de Alianță despre reptiloizii akernas. De sute de 
milenii, aceștia evoluaseră într-un sistem închis şi paşnic. 
Aceasta făcuse ca Alianţa să nu organizeze nici un fel de 
expediţii violente împotriva lor. Erau tolerați în apropiere de 
frontiera de sud a Alianţei, deoarece nu reprezentau nici un 
fel de pericol. Ochii lui Zaris întârziară mult timp pe ima- 
ginile reptiloizilor akernas. Arătau aproape humanoizi la 
înfățișare şi purtau îmbrăcăminte. Puteau folosi cu 
îndemânare atât membrele inferioare cât și cele superioare. 
Craniile mari, acoperite complet cu solzi cenușii-verzui, indi- 
cau creiere bine dezvoltate. Numai boturile proeminente, 
înzestrate cu colți ascuțiți, aminteau de înrudirea lor cu 
fioroasele reptile de junglă. Ei nu posedau nici măcar coadă, 
dar se înmulțeau prin ouă, la fel ca orice altă reptilă. Datorită 
metabolismului foarte lent, akernasii puteau trăi și până la 
zece mii de ani. Structura lor rasială era bazată pe caste foarte 
rigide, conduse de un imperator ereditar. Numai masculii par- 

ticipau la viata socială. Femeile se ocupau exclusiv de 
creşterea și educarea puilor. 
— Mda, vorbi Zaris cu voce tare, sunt interesanti. 
Opri aparatura de vizionare şi plecă spre cabina sa. 
Deja, număra în gând timpul noii iumi, timpul Sperantei. El 
își botezase astfel misiunea. Considerase că speranţa era cel 
mai potrivit sentiment pentru viitorul lor. 


* 


Astronavele escadrei pluteau lin pe deasupra plane- 
telor din sistemul solar Akernas. Erau în plină escală. Câteva 
navete erau pregătire pentru vizita de curtoazie la curtea 
imperatorului reptilian Dem. Porniră cam în același timp, de 
pe astronavele comandanților de flotile şi se grupară deasupra 
planetei. În întâmpinarea lor, sosea o singură navetă de 
culoare închisă. 

— Urmăriţi naveta de pilotare, până la aterizare! reco- 
mandă Orejona prin videotelefon. Eu am schimbat deja 
mesaje cu ei și am stabilit programul de întâlnire. 

— Recepţionat, confirmă Zaris de pe naveta sa. 

Coborâră pe deasupra unui soi de oraș, cu clădiri de 
formă emisferică. Pe străzi şi printre case se zărea un număr 
redus de fiinte, deloc interesate de prezenţa lor. Repiiloizii nu 
sunt curioși, notă Zaris în minte. Toate cele patru navete ale 
escadrei aterizară pe un platou din dreapta unui dom ceva mai 
răsărit decât restul clădirilor. Gărzile sirusane săriră din na- 
veta lor și-l încadrară pe Zaris într-o formatie perfectă. Ore- 
jona cobori din naveta sa însoţită numai de două femei. 
Fiecare însoţitoare ducea câte o valijoară metalică. Zaris 
înaintă până lângă exploratoarea orionă şi-o anunță: 

— Ne lăsăm pe mâinile tale, Orejona. Să ne anunti ce 
trebuie să facem în fiecare moment, să nu săvârşim vreo 
greșeală! 

— Akernasii nu sunt foarte formaliști, îl asigură ea. Eu 
voi traduce tratativele dintre tine și imperatorul Dem. Să fii 
scurt și clar în exprimări! 

— În regulă. Mergem? 

— După mine! 

Orejona porni înainte, urmată la mică distanţă de cele 
două însoțitoare. În urma ei. păşea Zaris, încadrat de două 
grupe de mercenari sirusani, cu armele la piept. În fata domu- 
lui, aşteptau câțiva reptiloizi aşezaţi pe două rânduri. Aceştia 
erau îmbrăcaţi în haine de culoare verde deschis. Pe ultima 
treaptă, încă un reptiloid, echipat într-un costum pătat în 
verde și galben, privea formația de exploratori cu ochii săi 
imenși, lipsiți de gene și sprâncene. 

Orejona trecu printre șirurile de reptiloizi şi urcă 
primele două trepte ale scării. Se opri, îşi lipi palmele și-și 
coborî fruntea către ele, într-un fel de salut respectuos. 
Însoțitoar-!e sale îngenuncheară la baza treptelor şi deschi- 
seră valizele. Zaris observă scânteierea pietrelor preţioase și 
a aurului. Înţelese că Orejona oferea daruri de bun găsit. 
Femeia discuta deja cu reptiloidul din capul scării, într-un 
limbaj dificil, plin de consoane. Se întoarse și anunţă: 

— Comandantul Zaris poate înainta. Gărzile rămân 
afară. 

Zaris dădu ordin sirusanilor să rămână pe loc și 
începu să urce scările. Se opri în faţa ciudatului imperator 
şi-l privi direct în ochi. Voia să-i arate din priviri sinceritate 
şi prietenie. Dem întinse mâna dreaptă şi-l atinse ușor pe 
umăr, spunând ceva către Orejona. Aceasta traduse: 

— Imperatorul Dem îți cunoaște situaţia, Zaris. Spe- 
cialiștii lui au urmărit televiziunile din lumile Orionului și 
i-au raportat de ce ai fost exilat. 

— Şi mă consideră vinovat? 

— Nu. Spune că ar fi procedat exact la fel ca tine. 

Imperatorul Dem se răsuci pe călcâie și intră în 
clădire. Oaspeţii îl urmară, păşind pe lespezile de piatră roșie. 
Reptiloidul îi conduse până la o masă plină cu tot soiul de 
bucate și-i invită să ia loc. Orejona se așeză în dreapta lui și 
începu să traducă: 

— Imperatorul Dem vă urează bun venit în lumea lui. 
E convins că îl vizitaţi cu cele mai bune intenţii și nu veţi 
rămâne mult timp în sistemul solar Akernas. Vă mulțumește 
și pentru darul oferit. 

— Avem intenția doar de a trece prin acest sistem 
solar, către Calea Lactee, răspunse Zaris la discursul imperi- 
al. Nu avem gânduri ostile la adresa akernasilor şi nu le vom 
tulbura cu nimic viața. Ne interesează dacă pe direcţia noas- 
tră de marș există vreun sistem solar virgin, cunoscut de 
imperatorul Dem. 

Orejona traduse, apoi ascultă replica imperatorului. 

— Imperatorul Dem vă invită să gustați din bucatele 
tradiţionale ale poporului său. Aveţi în față numai delicatese: 
creier, costiță şi muşchiuleţ de maimuţă, orez dulce și fructe 
locale. Serviţi! 

Zaris nu întâlnea pentru prima dată un meniu ne- 
potrivit cu gusturile sale. Știa că nu avea dreptul să refuze, 
deoarece ar fi jignit sentimentele gazdei. Ca atare, ciuguli 
câte puțin din preparatele din carne şi se opri mai insistent la 
fructe. În acest timp, Dem înghițea cu poftă ciosvârtele de 
maimuţă, cu tot cu oase. Zaris auzea oasele trosnind între 

dintii săi ca niște piroane ascuţite și se întreba dacă reptiloizii 
consumă și humanoizi. Află răspunsul mai curând decât se 
aştepta. 

— Imperatorul Dem te roagă să-i furnizezi măcar o 
sută de mutanţi masculi și femele, îl anunță Orejona. În 
schimb, ne va furniza o hartă a sistemelor solare cunoscute de 
ei, pe direcţia Căii Lactee. 

— Mutanţii mei cunosc numai limba Alianţei și 
dialectele varange. 

— Nu-l interesează să discute cu ei, îl informă Ore- 
jona. Intenţionează să-i înmulțească şi să-i folosească pentru 
consum. Crede că au carnea mai gustoasă decât a maimuţelor 
sălbatice. 

— Dar rovii sunt ființe raționale! protestă Zaris. 

— Nu te enerva! îl sfătui Orejona. Akernasii ar con- 
suma și carne de humanoid, dacă li s-ar ivi prilejul. Ei pre- 
supun că noi, la rândul nostru, n-am ezita să consumăm ouă 
sau carne de akernas. 

— Mi-ai spus că sunt evoluaţi! 

— Posedă o tehnologie destul de avansată, însă în 
materie de hrană nu au nici un fel de scrupule. Tot ce e con- 
sumabil intră în lanţul lor trofic. 

— Nu le dau nici un mutant! refuză Zaris decis să 
impună o regulă de morală cu care fusese crescut. 

— De ce? întrebă Orejona înainte de a traduce. 

— Deoarece fiinţele raționale nu se mănâncă între ele. 

Femeia traduse, apoi ascultă explicaţiile imperato- 
rului Dem. Acesta își deschisese gura într-un fel de zâmbet, 
dar arăta înfiorător, cu șirurile sale de dinţi ascuţiţi. Dem vor- 
bea, se întrerupea, ridica un deget în aer şi relua argumentaţia. 
În finc, Orejona începu să traducă: 

— Imperatorul Dem susține că toată materia vie vege- 
tală şi animală posedă diverse tipuri de rațiune. Toate 
vietăţile suferă când sunt ucise și mâncate. Legile universale 
permit însă celor mai puternici să-i consume pe cei mai slabi. 
Nu-ţi înțelege deloc ezitările, comandant Zaris. Crede că 
humanoizii şi-au creat reguli artificiale de hrană, după prin- 
cipii pur speculative. Insistă să-i dai o sută de rovi pentru 
informaţiile solicitate. 

— Dar eu n-aş putea consuma niciodată carne de aker- 
nas! exclamă Zaris. Tradu-i! 

Orejona traduse și ascultă cu atenție explicaţiile 
imperatorului Dem. 

— Să nu explodezi iar! îl avertiză ea pe Zaris. Impera- 
torul Dem susţine că el ar consuma carnea akernasilor din 
castele inferioare, în lipsa altui aliment. E sigur că şi supușii 
săi ar gusta cu plăcere din trupul său. 

— Eu nu înţeleg acest sistem moral, se recunoscu Zaris 
învins. Nu putem discuta și alte probleme decât hrana? 

— Putem, dar imperatorul Dem insistă că trebuie să-ți 
schimbi opiniile despre lanţul trofic. Ei sunt foarte mândri că 
acționează perfect natural. Ocazional, la festine, consumă ouă 
ale speciei lor, chiar cu pui formaţi în interior. 

— Ce oroare! N-am putea scurta această vizită? 

— Trebuie să negociezi la sânge, Zaris, îi replică Ore- 
jona. Dacă dai dovadă de slăbiciune, vei fi disprețuit și minţit. 

— Parcă erau onorabili... 

— Îşi ţin cuvântul dat şi nu atacă pe la spate. Suficient? 

— Nu-mi dau rovii! 

— Atunci, voi da mutanti din cei aflaţi în custodia 
mea, să încheiem pactul, decise Orejona. Și așa, pe timpul 
marșului, rovii se vor înmulți exagerat. 

Zaris dădu încetişor din cap. Înţelesese că pătrunsese 
într-o lume cu alte reguli şi obiceiuri decât cele cu care fusese 
educat el. Trebuia să se adapteze, să supraviețuiască și să 
învingă. Orejona schimbă câteva replici cu imperatorul Dem, 
apoi îl anunţă: 

— Dem îţi mulţumeşte pentru mutanți. Îi vor îngriji 
bine și-i vor prăsi până ce vor obţine suficiente exemplare 
pentru consumul elitei. Acum, ne invită în planetariu, să ne 
spună câte ceva despre lumile vecine. 

Imperatorul se ridică de la masă și ei îl urmară. Rep- 
tiloidul se mișca uşor legănat, către capătul clădirii. Trecură 
printr-o deschizătură din zid acoperită cu o perdea și se opriră 
într-un imens planetariu. Pe boltă scintilau sute de stele mar- 
cate cu semne ciudate. Era o parte din lumea sudului, către 
care navigau ei. Dem ridică degetul către boltă și o rază de 
lumină țâșni din unghia sa. Probabil, organismul său putea 
concentra energia electrică sau avea un dispozitiv montat în 
vârful degetului. Imperatorul începu să vorbească iar Orejona 
îl urmărea strict, traducând: 

— Acesta este un sistem solar cu o singură planetă. Vă 
puteţi opri pentru scurt timp pe planetă, pentru a culege plante 
carnivore. Sunt deosebit de gustoase şi hrănitoare. Nu vă sfătui- 
esc să înoptaţi pe planetă, căci veţi fi consumati de plantele car- 
nivore de tip hidră. Noi am pierdut mai multe echipaje, până ce 
am înțeles sistemul de viaţă de pe această planetă. 

— Dacă toate plantele sunt carnivore, cu ce se mai 
hrănesc? întrebă Zaris. 

— Posedă inteligență comparabilă cu a noastră. Ele 
consumă numai animale și insecte bătrâne, care au terminat 
ciclul de reproducție. Astfel, îşi asigură hrana în mod conti- 
nuu. Cele mari pot captura şi consuma ființele de mărimea 

voastră. Nici nu știi de ce trebuie să te ferești pe această pla- 
netă. Cele mai frumoase flori sunt şi cele mai otrăvitoare. De 
regulă, secretă un suc acid care dizolvă carnea imediat. În 
schimb, așa cum v-am spus, au un gust delicios. Puteţi risca 
o expediţie scurtă, să defrişaţi cele mai cărnoase plante. 

— Vă mulțumim pentru avertisment! îi spuse Zaris. 
Şi sistemul din dreapta? 

— Sistemul solar din dreapta e nebun, răspunse impe- 
ratorul Dem. Rotaţia primei planete este atât de rapidă, încât 
distruge orice fiinţă vie. Din această cauză, planeta respectivă 
e golaşă. Doar spori şi licheni lipiţi de rocile galbene. 

— Și celelalte planete? 

— A doua nu are atmosferă iar pe a treia se produc 
halucinaţii cumplite. Încă n-am înțeles mecanismul de pro- 
ducere al acestora. S-ar putea să fie de vină vegetaţia de ciu- 
perci imense, care emană substanţe halucinogene. Ar putea fi 
de vină şi solul plin de cristale minuscule, ca nişte oglinzi. 
Ori, poate, întreaga planetă posedă o conștiință mai puternică 
decât creierele noastre. Dacă vizitaţi această planetă, riscaţi 
enorm. Nici vorbă s-o puteţi coloniza. 

— Şi mai departe? întreabă Zaris, arătând către o con- 
stelaţie de forma unei potcoave. 

— Nu știm ce e acolo, recunoscu imperatorul Dem. 
Am trimis o singură expediţie de explorare şi nu s-a mai 
întors. În mod normal, ar trebui să existe măcar zece- 
douăsprezece planete. 

— Cred că am putea începe explorarea în acea direcţie, 
spuse Zaris. 

— De ce vă grăbiţi, humanoizilor? întrebă Dem. Aici, 
indică el o singură stea luminoasă, e o lume în formare, de 
circa trei miliarde și jumătate de ani. Nimeni dintre cei cunos- 

cuţi de noi n-a ajuns până acolo, însă astronomii noștri au cal- 
culat că steaua respectivă are cel puţin nouă planete. E posibil 
ca măcar una să fie colonizabilă. 

— Și distanţa? 

— Cam la o mie de ani lumină. Exact în poziţia dorită 
de voi, în interiorul Căii Lactee. 

— Altceva de oferit? întreabă Zaris. 

— Nimic demn de atenţie, răspunse imperatorul Dem. 
Un soare în stingere, cu planete reci. Probabil, locuitorii au 
murit ori au emigrat. Un sistem solar înconjurat de o centură 
de meteoriți mai deasă decât o sită. Nici o astronavă nu poate 
trece întreagă printre ei. O lume albastră, luminată de o stea 
care furnizează numai această culoare... Nimic potrivit pentru 
viețile humanoizilor. 

— Puţine posibilități, comentă Zaris. 

— Dacă ar fi fost posibilităţi de trai, Alianţa Civi- 
lizaţiilor Humanoide s-ar fi extins. Pe noi ne-au lăsat să trăim 
aici, în Akernas, numai pentru faptul că nici o civilizaţie 
humanoidă n-a revendicat această planetă. 

— Înţeleg. În orice caz, vă mulțumim pentru infor- 
matii! E mai mult decât nimic. 

— Humanoidule, ascultă-mi sfatul! îl îndemnă Dem pe 
Zaris. Mergeţi direct spre soarele nou, cu nouă planete! Dacă 
aş fi la strâmtoare, acolo aș pleca. E imposibil să nu găsiţi o 
planetă cu condiţii naturale de trai... 

— Voi studia problema, îl asigură Zaris. 

— Noi am studiat-o zeci de milenii. Dacă humanoizii 
ne-ar fi alungat de aici, acolo am fi plecat. 

— Bine, bine. E cam timpul să ne retragem. 

— Da, nu puteţi sta prea mult pe planeta noastră, fără 
să fiți iradiaţi. Organismele noastre sunt adaptate la radiaţia 
naturală. 

— Aha! făcu Zaris. 

Comandantul alcor înțelesese din ce cauză Alianta nu 
colonizase și sistemul solar Akernas. Nici un humanoid nu 
rezista mult timp în mediul iradiant. 

În timp ce Dem îi conducea către ieşire, lui Zaris i se 
păru că nu se lămurise complet asupra evoluţiei civilizaţiei rep- 
tiloide. Ca atare, o rugă pe Orejona să-i traducă nedumerirea: 

— Civilizaţia voastră este prea singulară. Noi, 
humanoizii, avem sute de lumi, cu zeci de rase. Sunteţi un 
fenomen accidental în Univers? 

Dem îi răspunse cu o întrebare: 

— Ai idee cam câte civilizaţii reptiloide au fost dis- 
truse complet de humanoizii aflaţi în expansiune? 

— Nu. 

— De miliarde de ani, humanoizii lichidează populaţii 
reptiloide, îl informă imperatorul. Nici eu nu-mi explic cum 
am scăpat noi. 

— Înseamnă că rasa dumneavoastră ar mai putea trăi și 
în alte zone de Univers. 

— Posibil, dar noi nu cunoaștem nimic despre ei. Sun- 
tem izolaţi pe această planetă şi în pericol de stingere. 

— Pericol de extincţie? 

— Exact, alcorule. E prețul pe care îl plătim pentru 
adaptarea la mediul natural iradiant. Puii noștri sunt din ce în 
ce mai puțini și mai fragili. 

— Ar trebui să plecaţi către o planetă mai potrivită 
traiului. 

— Unde? Toate expedițiile de explorare trimise către 
sud s-au topit în neant. Nu e viaţă în direcţia în care mergeţi. 
Poate lumea soarelui nou să fie mai ospitalieră, însă n-am 
îndrăznit să ne aventurăm atât de departe. 

— Îmi pare rău, imperator Dem. 

— De noi? Să-ţi pară rău de voi, omule! Nici nu-ţi poti 
imagina ce pericole vă pândesc pe lungul drum al pribegiei. 

leșiră din dom şi Zaris îl salută pe imperatorul rep- 
tiloid prin înclinarea capului. O invită pe Orejona alături de el 
și cobori în mijlocul gărzii de sirusani. 

— Ce impresie ti-au făcut? se interesă bruneta orionă. 

— Se prefac numai că sunt blânzi, deoarece ne sunt infe- 
riori. Dacă nu s-ar teme de Alianţă, ar deveni foarte agresivi. 

— L-ai citit bine. Își ascund ura la adresa humanoizilor 
care le-au decimat rasa. Dacă ne-ar prinde pe picior grești, 
ne-ar ataca. 

— Pe tine nu te-au atacat niciodată, Orejona. 

— Pentru că aveau nevoie de mărfurile de contrabandă 
aduse din lumile Alianţei. Mai ales, de tehnologii moderne. 
Eram de neînlocuit, înţelegi? 

— Înţeleg. Chiar îi vei da rovii lui Dem? 

— Sigur. Nu putem face primul pas în infinitul 
necunoscut cu o înșelăciune. Nu se știe ce relaţii au akernasii 
în lumile din fata noastră. 

— Dem a spus că nici o altă civilizaţie cunoscută nu 
populează planetele de pe traseul nostru. 

— Şi cine te obligă să-l crezi? Poate ne-a minţit, să-și 
ascundă niște aliaţi. Îmi voi păstra cuvântul dat. 

— Al tău să fie păcatul... 

— Zaris, nu dau rovii cu plăcere. Sunt aproape 
humanoizi, plăcuţi şi curaţi. Noi i-am îndrăgit. Avem și 
câţiva pui. Seamănă teribil cu copiii noștri. 

— Ai copii? își aminti Zaris că nu se informase măcar 
de atâta lucru, înainte de a o coopta pe Orejona în expediţie. 

— N-am nici bărbat, răspunse oriona. Îmi mai fac de 
cap un timp, apoi îmi voi întemeia o familie. 

— Şi vrei să-ți dau un alcor. 

— Mi-l găsesc eu singură. Ți-am spus că sunt 
înfigăreață. 

La astroport, urcară în navetele de transport și porniră 
pe drumul de întoarcere, către escadră. O navetă akernasă îi 
însoțea, cu scop de a prelua rovii dăruiţi. Zaris încă mai gân- 
dea dacă să-i dea ori să plece pur și simplu, lăsându-l pe Dem 
cu buza umflată. În definitiv, acesta e angajamentul Orejonei, 
își spuse el și-și mută gândurile către viitor. Trebuia să aleagă 
o traiectorie de navigaţie şi nu prea avea pe ce se sprijini. 
Informaţiile reptiloizilor erau mai mult decât sărace. 

Ajuns pe astronava sa Șoimul, Zaris dădu ordin na- 
vigatorului de serviciu să marcheze în sfera astrală con- 
stelaţiile indicate de către Dem, cu semnul întrebării. Nu era 
deloc sigur de ele. Era convins că, dacă noul sistem solar 
indicat de imperator ar fi fost atât de tentant, reptiloizii aker- 
nas ar fi pornit în exod spre el. O mie de ani lumină nu 
înseamnau mare lucru pentru ei. 

Zaris rămase în centrala de comandă până ce întreaga 
escadră intră în formaţie de marș. Comandanții de flotile 
aşteptau de la el direcţia de navigație. Comandantul alcor 
oscila încă între două traiectorii. Orice direcție am lua, tot 
prin necunoscut vom naviga, îşi spuse el şi dădu cap compas 
soarele nou, văzut în planetariul akernasilor. Subordonaţii nu 
trebuiau nici să bănuie că el, comandantul escadrei, avea 
unele îndoieli. Misiunea Speranţa trebuie executată. Vom 
întâlni planeta fericirii! se autosugestionă Zaris și plecă în 
cabina sa. Escadra zbura prin noapte eternă, cu viteză 
maximă. Nici măcar o singură stea nu se zărea pe direcţia lor 
de navigaţie. Doar infinitul universal întunecat și rece. 

Hoinari prin Univers 


Trecuseră șaptesprezece ani de la ultima escală și nici 
un sistem solar nu se arătase în drumul lor. Escadra înainta pe 
direcţia soarelui nou, cu Șoimul în frunte. Pe ambele flancuri 
ale flotilelor varange, zburau astronavele de luptă ale siru- 
sanilor. Una dintre ele, cu rol de cercetașă, naviga la câteva 
zile distanță în faţă. Zaris stătea în centrala de comandă, 
urmărind activitatea navigatorilor. Deși noile lumi se încă- 
pătânau să nu apară, el se simțea mulțumit. Știuse de la bun 
început că pleca pe o direcție în care exploratorii Alianţei nu 
găsiseră urme de viaţă. După ce vom depăși limita explorată 
de aliaţi, vom începe să întâlnim și sisteme solare, gândea el. 
Nici o zonă de Univers nu e perfect goală. Noi sisteme solare 
se nasc, pe măsură ce altele vechi se prăbușesc. Nimic nu se 
pierde în Univers. Totul se transformă... 

Gândurile lui Zaris lunecau pe nesimţite către feri- 
cirea sa personală. Deira adusese pe lume un băiat frumos și 
inteligent. Genele alcore se vedeau în pielea creolată și părul 
închis la culoare. Ochii albaştri, de vegan, probau şi con- 
tribuţia zestrei materne. Îi dăduseră numele de Ragnar, ceea 
ce în limba alcoră însemna cutezătorul. Copilul creștea 
împreună cu alți nou născuţi în compartimentul lor special, 
sub îndrumarea unor educatori pricepuți. Zaris nu scăpa însă 
nici un prilej de a-l lua cu el şi Deira, prin astronavă, să-i arate 
minunăţiile vieţii de explorator. Pruncul se arăta mai puțin 
interesat de tehnică. Plantele din seră îl atrăgeau însă ca un 

magnet. Le învățase pe toate și le vorbea gingaș, cu glas 
scăzut, ca un vrăjitor din povești. În suflețelul lui înmugurea 
o mare pasiune pentru natura vegetală. 

— Astronavă necunoscută în tribord treizeci de grade, 
auzi Zaris și tresări din reverie. 

Figura întunecată a comandantului navei sirusane de 
cercetare îl privea întrebătoare din ecranul videotelefonului. 
Trebuia să ia o decizie imediată. 

— Urmăriţi-o! comandă Zaris, cu glas sigur. Dacă vă 
atacă, ripostaţi! Vă vom ajunge, în maxim cinci zile. Până 
atunci, aplicaţi procedurile de contact! 

— Am înţeles! raportă mercenarul sirusan și se topi 
din ecran. 

— Transmite noua traiectorie către toți comandanții de 
flotile! comandă Zaris navigatorului de serviciu. Să crească 
viteza la maxim, încât să ajungem nava cercetașă! 

— S-a făcut, îl asigură navigatorul și începu să trans- 
mită ordinul. 

Iată că spaţiul nu mai e atât de pustiu, gândi Zaris și 
se apropie de ecranul radarului. Îşi vedea escadra ca în palmă. 
Înregistră dintr-o privire schimbarea de curs și creșterea 
vitezei. Da, avea o escadră disciplinată și bine închegată. 
Zaris apelă comandanții de flotilă pentru o scurtă informare. 
De îndată ce le zări fețele curioase, le spuse simplu: 

— Cercetașii au identificat o astronavă necunoscută. 
Mergem la întâlnire. Poate aflăm informaţii folositoare. 

— E humanoidă? întrebă Shang Di. 

— Încă nu ştim. E o astronavă de transport de mari 
dimensiuni. 

— Cercetaşii au intrat în contact cu ocupanții ei? 

— Încă nu. Îi urmăresc. Conform procedurii obișnuite, 
îi apelează în toate limbile cunoscute, pentru identificare. 

— Nu e cazul să ne îngrijorăm, interveni Mikal vega- 
nul. E numai o singură navă. 

— În spatele ei, se poate ascunde o întreagă escadră, îl 
contrazise generalul Omogo. Trebuie să fim vigilenţi. 

— Asta voiam să vă ordon şi eu, spuse Zaris. Nu tre- 
buie să ne alarmăm, dar nici să ne culcăm pe-o ureche. Vom 
aborda astronava necunoscută cu toată precauţia posibilă. 

Comandanții de flotile raportară că şi-au însușit mi- 
siunea, apoi salutară și dispărură. Zaris rămase cu privirea pe 
punctul luminos al astronavei singuratice. Încerca să 
ghicească cine se aventurase atât de departe de ultima fron- 
tieră a Alianţei. 


Astronava străină își continua netulburată cursul 
inițial. Nu răspunsese la nici un semnal iar detectoarele siru- 
sane nu stabiliseră nici o prezenţă vie pe ea. Nu părea însă o 
astronavă părăsită sau defectă. De aproape, arăta cât se putea 
de bine întreținută. Avea o formă de romb, nemaiîntâlnită de 
expediţionari până aici. Nici inscripţiile de pe ea nu semănau 
cu nimic din ceea ce cunoșteau exilații . Asta îi făcea să 
gândească la o lume încă necunoscută, ajunsă în faza 
zborurilor astrale. 

Naveta principală de pe Soimul era gata de plecare. 
Zaris, patru cercetători ştiinţifici şi o grupă de luptători siru- 
sani îmbrăcaseră costume speciale de protecţie și se înar- 
maseră cu tot ce le era necesar pentru explorare şi luptă. O 
altă navetă se pregătea să părăsească flotila vegană. La atât 
limitase Zaris grupul de cercetare. 

— Pornim! anunţă Zaris și-și ocupă locul din dreapta 
pilotului. 

Naveta țâșni din hangar ca o torpilă și luă direcția 
astronavei misterioase. Din sens opus, se zărea venind nave- 
ta vegană. După câteva minute, cele două navete se întâlniră. 
Porniră să înconjoare astronava străină, pentru a-și face o 
imagine de ansamblu. Puntea superioară a acesteia era perfect 
netedă, cu excepţia a două corpuri greoaie, ca niște tunuri, 
aşezate către prova. Zaris aprecie din ochi că astronava avea 
cam o mie de metri lungime, pe cinci sute lățime și cu o 
înălțime maximă de circa patruzeci de metri. Era totuși o navă 
medie către mică. Pereții laterali erau punctaţi de hublouri 
întunecate. Nici un orificiu de pătrundere nu se zărea la prima 
vedere. 

— Aterizăm pe puntea principală, în spatele tunurilor! 
comandă Zaris. 

Cele două navete se apropiară lin și atinseră puntea. 
Abia acum, de aproape, observară că cele două presupuse 
tunuri de punte erau două domuri de observaţie. Pe partea din 
faţă a fiecăruia, strălucea câte o imensă lentilă. În spate, se 
zăreau cadrele ușilor de acces în interior. 

— Ancoraţi și porniţi! comandă Zaris. 

Exploratorii își verificară legăturile cu naveta, apoi 
începură să înainteze prudenti, către cele două domuri. În fața 
ușilor, se opriră, să dea timp tehnicienilor să le deschidă. Pe 
partea dinafară, ușile nu prezentau nici unul din sistemele de 
închidere cunoscute de ei. Un simplu mâner situat la mijlocul 
ușii arăta că era totuşi vorba de încuietoare. 

Tehnicienii zăboviră minute în șir în fața ușilor 
aparent simple, dar de nedeschis. Până la urmă, perforară 
mânerele cu laserul şi reușiră să pătrundă. Zaris şi echipa sa 

uleseră domul din stânga, lăsându-l pe cel din dreapta în 
scama veganilor. O lumină slabă cobora din tavan 
împrăştiind întunericul. Lentila uriașă, zărită pe dinafară, se 
prelungea cu un telescop uriaș. Zaris îşi puse ochiul drept la 
obiectiv și privi. Câteva puncte luminoase slabe se zăreau pe 
direcţia de zbor a astronavei. O constelație necunoscută se 
afla la câteva zeci de mii de ani lumină. 

— Posibil ca nava să se deplaseze sub conducerea unui 
pilot automat, pe direcţia unei anumite constelații, anunță 
Zaris. Telescopul urmăreşte în permanenţă aceleași stele și 
transmite semnale pilotului automat. 

— Folosesc energia electrică la fel ca noi, îl informă 
inginerul din echipă. Nu ştiu cum o produc, deoarece nu se 
simte ușoara vibraţie a motoarelor generatoare. 

— Să coborâm! îi îndemnă Zaris, arătând către scara 
spiralată din stânga telescopului. 

Sirusanii porniră înainte, cu armele pregătite de 
tragere. La următorul nivel, întâlniră un culoar slab luminat 
care ducea către pupa. Pe stânga și dreapta culoarului, se 
aliniau zeci de uși lucioase. Le deschiseră una câte una, veri- 
ficând interiorul camerelor. Nici urmă de suflare vie în ele. 
Doar stive de containere aranjate perfect se prezentau în faţa 
ochilor lor. Toate purtau inscripții în alfabetul folosit și pe 
coca navei. Exploratorii deschiseră câteva containere și con- 
statară că erau pline cu o materie maronie sub formă de gra- 
nule. Luară câteva eșantioane, pentru verificări ulterioare, 
apoi coborâră spre următorul nivel. 

Chiar după primii paşi, fură întâmpinați cu ostilitate. 
Un cartuș energetic cât o minge de foc spulberă primul siru- 
san din patrulă. Exploratorii se îngrămădiră într-un adăpost 
din stânga holului şi strigară că au intenţii pașnice, în mai 

multe limbi de largă circulație în Alianţă. Nu le răspunse 
nimeni, însă. 

— Rămâneți pe loc! ordonă Zaris. Verific eu despre ce 
este vorba. 

Comandantul alcor închise ochii şi se concentră pu- 
ternic. Urmări cu ochii minţii întregul hol, până în locul din 
care plecase lovitura. 

— E un robot cu senzori optici și termici, anunţă el. 
Încerc să-l scot din funcțiune. 

Zaris formă un ghem de energie psihoelectrică, cu 
puterea creierului și-l lansă către sistemul de comandă al 
robotului. O mică explozie și o ploaie de scântei îl vestiră că 
își atinsese ținta. 

— Încet, înainte! comandă el. 

Ajunseră la prima ușă și o deschiseră. Centrul ca- 
merei era ocupat de un pupitru paralelipipedic, cu mai multe 
aparate în funcțiune, fapt probat de ledurile luminoase care 
scintilau într-o anumită ordine. De jur împrejur, pe toți 
pereţii, se înșiruiau fișete de dimensiunile unui om, cu uși 
prevăzute cu mânere mari. 

— Nu deschideţi! îi opri Zaris pe exploratori. Scanaţi 
interiorul! 

Pe ecranele scanerelor apărură imagini slabe, semn că 
uşile erau blindate cu materiale greu penetrabile. Se puteau 
distinge formele unor corpuri asemănătoare celor humanoide. 

— Sunt din materie organică asemănătoare cu a orga- 
nismelor humanoide, anunţă biologul echipei. 

— Ştiinţa impune uneori și sacrificii, reflectă Zaris cu 
voce tare. Deschideţi primul fișet! 

Luptătorii sirusani îşi pregătiră armele. Biologul 
ocupă o poziție după ușă şi împinse mânerul. Acesta cedă şi 

uşa se deschise cu un ușor sunet. Un semnal de alarmă începu 
să piue în aparatul din centrul încăperii. În interiorul fişetului, 
bine prinsă în chingi, stătea o ființă îmbrăcată într-un costum 
cenușiu și cu mască pe faţă. Din jurul coletului în care era 
învelită, se degaja. un abur violaceu. Exploratorii nu puteau 
sesiza schimbările produse în atmosfera camerei, deoarece 
căștile lor erau perfect izolate. 

— Pare humanoid, aprecie biologul. Îi scot masca? 

— Scoate-i-o! ordonă Zaris. 

Biologul deschise zăvoarele care fixau masca opacă 
de restul costumului. O ridică încet şi se retrase un pas, să 
permită celor din spate să observe. O figură aproape umană, 
cu pielea puternic zbârcită și ochii închiși zăcea nemișcată. 
Pavilioanele urechilor şi nările erau mult reduse faţă de mo- 
delul humanoid. Ochii erau complet lipsiţi de sprâncene, 
oblici și cam de două ori mai mari decât ai exploratorilor. 

— la probe! comandă Zaris biologului. 

Acesta își deschise trusa, își extrase instrumentele și 
începu să ia probe de țesut, de sânge sau alt lichid circulator, 
de păr şi de.piele. Între timp, Zaris făcea comparații. Fiinţa 
străină era mai scundă şi mai firavă decât alcorii. Nu depășea 
un metru şi șaptezeci de centimetri iar corpul său nu părea să 
aibă mai mult de șaizeci de kilograme. Comandantul făcu un 
pas înainte şi desfăcu mănușa de pe membrul superior stâng 
al ființei studiate. Mâna era subțire, cu degete lungi și fine, ca 
de copil. Avea șase degete, dintre care două opozabile. Zaris 
îi prinse la loc mănușa și comentă: 

— Robotul veghea echipajul conservat sau decedat. 

— Mai probabil, conservat, îl anunţă biologul. Cred că 
acești humanoizi se îndreaptă spre patria lor, asistați de 
roboți. Sau, poate, navighează ca și noi, către o lume nouă. 

— Dar ei știu exact unde trebuie să ajungă, comentă 
Zaris. Pilotul automat urmărește continuu aceeași constelație 
îndepărtată, cu ajutorul telescopului... 

Biologul îi puse ființei casca fumurie pe cap, o fixă cu 
cele două zăvoare, apoi închise ușa compartimentului, 
spunând: 

— Sper să nu-i fi afectat viaţa și sănătatea. 

— Aici, ne-am lămurit. Mergem mai departe. 

La acest îndemn al lui Zaris, sirusanii porniră în 
frunte, spre o scară largă, ce cobora către nivelul inferior. 
Deja, auzeau sunete ușoare, ca o conversaţie. O rafală de 
gloanțe energetice luminoase le întrerupse înaintarea. Din 
nou, Zaris interveni și anihilă robotul veghetor, cu o lovitură 
psi. Loviturile energetice continuau însă. Bombele de foc 
explodau chiar la picioarele lor, riscând să le aprindă echipa- 
mentul de protecţie. Zaris identifică al doilea robot războinic 
și-l scoase din funcţiune. 

— Această astronavă pare să fie condusă integral de 
roboți, constată el. Înseamnă că are un marș de foarte lungă 
durată, către o țintă bine stabilită. 

— Sau au murit toate fiinţele și roboții au luat coman- 
da, îi completă biologul ipoteza. 

Exploratorii coborâră într-o cameră semicirculară de 
mari dimensiuni. Recunoscură imediat pilotul automat, în 
mijlocul centralei de comandă. Roboții luptători zăceau inerti 
pe ambele laturi ale camerei. Inginerul echipei începu să 
cerceteze și să filmeze aparatura de bord. Zaris chemă echipa 
vegană, pentru a se informa despre activitatea acesteia. Află 
Că și veganii se confruntaseră cu roboţi veghetori, pe care îi 
dezactivaseră cu tehnica lor psihotronică. Și ei găsiseră mem- 
bri ai echipajului humanoid în stare de conservare sau morţi. 

Veganii coborau deja către centrul navei, cu gând de a 
descoperi sistemul de propulsie folosit de astronava străină. 
Zaris le recomandă să nu deterioreze nimic și-și mută atenţia 
pe echipa sa. 

— Acesta este traseul parcurs de această astronavă, îl 
informă inginerul, arătându-i sfera de navigaţie. Au plecat de 
aici, au ajuns în interiorul Căii Lactee şi se întorc înapoi, pe 
același traseu. 

Zaris studie astrosfera, încercând să identifice con- 
stelaţii cât de cât cunoscute. Doar un colț din constelația 
Orionului se zărea în sus şi către nord, în sfera aparatului de 
navigație. 

— Caută-le jurnalul de bord! ordonă el inginerului. 

—E aici, indică inginerul o casetă de mari dimensiuni. 
Înregistrat în imagini şi date. 

— ÎL poţi copia? 

— ÎL pot, dar va fi dificil să-l înțelegem. Nu le Cunoaș- 
tem limba și alfabetul. 

— Avem destui lingviști în escadră. Se vor descurca ei 
cumva. 

Inginerul începu să copieze jurnalul de bord, în mini- 
computerul său. Zaris se întreba dacă mai avea vreun rost să 
se amestece în viața acestor exploratori străini. Mikal veganul 
îl apelă prin staţia din cască și-l anunţă că ajunseseră la sis- 
temul propulsor. 

— Acest motor nu funcționează cu galgor, îl asigură 
veganul. Ei folosesc un material fisionabil, sub formă de bare 
subţiri. Din câte observ, e un sistem foarte economicos. Am 
putea să-l copiem și noi. 

— la o mostră de material fisionabil! ordonă Zaris. Fă 
şi o schemă de principiu al motorului! Poate că vom fi nevoiţi 
şi noi să folosim acest sistem de propulsie. 

— Am înţeles! răspunse veganul. Le ducem pe astro- 
nava noastră să le studiem. Vă vom ţine la curent cu descope- 
ririle făcute. 

Zaris se desprinse din locul în care îl prinsese discuția 
cu Mikal. Răsuci unul din fotoliile din fața panoului de 
comandă și luă loc în el. Un ecran negru și câteva comenzi 
stăteau în fața lui. Pentru o fracțiune de secundă, creierul lui 
exersat zări o imagine obținută prin retrocogniţie îndelungată. 
Câteva ființe identice cu cea văzută în fișet, îmbrăcate în 
haine azurii, discutau aprins. Deci, de aici au condus ei 
astronava, concluzionă Zaris. 

— E gata, anunţă inginerul alcor. Avem jurnalul lor de 
bord. 

— Ne retragem fără a atinge nimic! comandă Zaris. Nu 
avem dreptul să intervenim în viața acestor călători astrali. 

Făcură cale întoarsă până la domul de observaţie. 
Acolo, aşteptară întoarcerea veganilor. După ce echipele se 
reîntâlniră, se îmbarcară în navete. Se salutară și se 
despărțiră. Navetele decolară una după alta, lăsând în urmă 
astronava greoaie, lunecând prin spațiul infinit. Senzaţia de 
singurătate dispăruse complet din sufletul lui Zaris. Dacă şi în 
alte lumi trăiau humanoizi, puteau reuși și ei să fondeze o 
nouă civilizație. Faptul că străinii întâlniți pătrunseseră mult 
în interiorul Căii Lactee îi întărea credința că și ei vor ajunge 
în lumile acelui conglomerat de stele și constelații. 

După aproape cincizeci de zile de la întâlnirea astro- 
navei străine, Zaris convocă o scurtă videoteleconferintă cu 

comandanții flotilelor din escadră. Iși prezentă mesajul scurt 
și clar, așa cum îi era obiceiul: 

— Am reușit să descifrăm jurnalul de bord al astro- 
navei întâlnite pe drumul nostru. Fiinţele din astronavă 
provin din sistemul solar Merimag al constelaţiei Xala. 
Această constelație se află la circa trei mii de ani lumină, pe 
direcţia sud-vest față de Alianţa Civilizaţiilor Humanoide. Şi 
merimanii sunt humanoizi, însă nu cunosc nimic despre exis- 
tența noastră. Cei pe care i-am întâlnit au făcut o incursiune 
în Calea Lactee. Pe drum au întâlnit mai multe sisteme solare”= 
locuibile, probând că Universul era format dintr-o pluralitate 
de lumi vii. Au întâlnit însă și civilizaţii ostile, ocazie cu care 
au pierdut două din cele trei astronave ale expediției. Am 
introdus informaţiile sigure, extrase din aparatele lor de navi- 
gatie, în computerele noastre de bord. Ca atare, vom cunoaște 
din timp lumile pe care le vom întâlni în marșul nostru. 

— Vom naviga exact pe traiectoria lor? se interesă 
Cucas varangul din sistemul solar Dubhe. 

— Vom adopta un curs paralel cu traiectoria lor, îi 
răspunse Zaris. Astfel, vom avea un reper de navigaţie, dar 
vom putea explora și alte lumi. Sper s-o găsim cât mai rapid 
pe cea dorită de noi. Speranţele noastre au crescut, după ce 
savanții vegani au descoperit că merimagii aveau un sistem 
alternativ de propulsie, care nu depinde de galgor. Acum, îl 
cunoaştem și noi. Vom pregăti câteva motoare pentru acest 
timp de propulsie, bazat pe fisiunea uranitului. 

— Deci, nu ne mai pândește nici o criză de com- 
bustibil, concluzionă Orejona. 

— Exact, confirmă Zaris. Mai am încă o veste bună. O 
flotilă kasee, formată din șapte astronave, vine din urma 
noastră, spre a ni se alătura. 

— Mai bine mai târziu, decât niciodată, comentă 
Shang Di. 

— În urmă cu câteva ore, am vorbit cu comandantul 
flotilei lor, generalul Daran. Au întâmpinat greutăţi la ple- 
carea din Casiopeia. Ne vor ajunge în câțiva ani, mărind efec- 
tivele escadrei. Am terminat. Aveţi întrebări? 

— Când facem următoarea escală? se interesă kobizul 
Zigan. 

— Nu sunt foarte sigur. Dacă imperatorul Dem ne-a 
spus adevărul, primul sistem solar pe direcţia noastră de mers 
este Silad. Acolo ne-am putea opri câteva zile, pentru 
împrospătarea rezervelor de apă și hrană naturală. La viteza 
actuală, ar trebui să pătrundem în sistemul solar Silad peste 
vreo trei ani și jumătate. 

Nimeni nu comentă. Fiecare își făcea calculele de 
timp şi distanţe, funcţie de timpul precizat de Zaris. Încă 
înainte de plecare, exilaţii stabiliseră să folosească în conti- 
nuare anul vegan de cinci sute de zile, cel mai uzitat în 
Alianţă. Asta nu-i oprea pe unii să-şi păstreze și calendarele 
rasiale sau chiar planetare, în care aveau înscrise diverse 
sărbători. Zaris încheie conferința cu un salut călduros către 
toți expediţionarii, apoi se retrase în centrala de comandă a 
Șoimului. Sosirea kaseilor îl bucura în mod deosebit. Aceștia 
posedau tehnici speciale de dominat materia vie vegetală cu 
puterea minţii. Puteau grăbi sau întârzia încolţitul semintelor, 
creşterea și maturarea plantelor, coacerea fructelor. Nu era 
vorba numai de o abilitate nativă. Kaseii erau pur vegetarieni 
şi-şi dezvoltaseră aceste însușiri pentru a compensa lipsa altor 
tipuri de hrană. Puteau fi deosebit de utili la colonizarea noii 
lumi din visele exilatilor. 

Imperatorul reptiloid Dem spusese adevărul. Planeta 
era exact în locul indicat. Se răsfăţa, în culori cenușii şi verzi, 
sub soarele Silad. Comandanții de flotile stăteau la videotele- 
conferinţă cu Zaris. Dezbăteau două probleme imporante. 
Prima fusese ridicată ad-hoc de către shangi. Aceștia propu- 
seseră să ocupe și să colonizeze singura planetă din sistemul 
solar. Aceasta ar fi însemnat sfârşitul marșului lor şi reluarea 
activităţilor obişnuite. 

— Două impedimente se ridică împotriva propunerilor 
colegului Shang Di, argumentă Zaris. Suprafața de uscat 
locuibilă şi cultivabilă este prea mică pentru populaţia actuală 
şi de perspectivă a expediției noastre. În al doilea rând, 
majoritatea vegetației este carnivoră. Vom trăi înghesuiți și 
într-un veșnic pericol. 

— Defrișăm integral vegetaţia existentă și cultivăm 
plantele noastre, își continuă Shang Di pledoaria. Cel puțin 
câteva generații, putem trăi pe acest petec de pământ. Între timp, 
putem continua explorările prin sistemele solare învecinate. 

— Tocmai aceasta e problema, replică Zaris liniștit. 
Sistemul solar Silad pare un accident universal. Nu face parte 
din nici o constelație, ci lunecă la fel ca un vagabond prin 
infinitul universal. Pentru siguranța noastră și a urmașilor, 
trebuie să ocupăm un complex de sisteme solare destul de 
apropiate şi ospitaliere. Conform înțelegerii iniţiale, pun la 
vot propunerea lui Shang Di. 

Urmară câteva minute de discuţii contradictorii, apoi 
comandanții de flotile votară. Majoritatea își însușiseră su- 
gestia lui Zaris, de a continua călătoria până într-o zonă cu 

lumi mai dese. Urma la rând a doua problemă de discutat. 
Zaris o prezentă succint: 

— Planeta posedă rezerve de apă dulce, vegetale și 
animale comestibile. Ne putem împrospăta stocurile de 
hrană naturală, economisind produsele concentrate. În plus, 
putem aduna o mare cantitate de hrană pentru rovii mai puțin 
adaptaţi la hrana concentrată. O mare parte din vegetaţie este 
însă carnivoră şi agresivă. Unele plante pot consuma rapid 
chiar şi humanoizi. Din această cauză, trebuie să ne orga- 
nizăm foarte bine. 

— Propun să folosim autovehicule blindate pentru 
deplasare pe planeta siladină, interveni Mikal veganul. În al 
doilea rând, observ că nu are rost să cărăm pe astronave mari 
cantităţi de materie primă vegetală și animală. Sugerez să trans- 
portăm o instalaţie de conservare a acestor produse direct pe 
planetă. Ea va funcţiona câteva zile, până ce ne vom reface 
stocurile de hrană naturală, apoi vom muta-o înapoi pe astro- 
navă. Noi, veganii, oferim această instalaţie perfecționată. 

— Câte navete din fiecare flotilă pot ateriza pe pla- 
netă? se interesă Andras, comandantul varangilor din sis- 
temul solar Merak. 

— Fiecare astronavă își poate trimite câte o navetă 
pentru apă şi alimente, răspunse Zaris. Aceasta presupune și 
înarmarea fiecărei echipe cu tot ce este necesar pentru explo- 
rare și apărare. 

Discuţiile se încheiară rapid. Fiecare explorator știa 
exact ce operaţii presupunea o aprovizionare cu apă și ali- 
mente naturale. Zaris le reaminti că plantele prezentau peri- 
cole nebănuite, apoi se retrase, să-și pregătească propriul 
echipaj. Intenţiona să plece și el cu naveta pe sol, deși poziţia 
de comandant nu-l obliga la aşa ceva. Era pur şi simplu curios 

să vadă la faţa locului cum funcționa inteligenţa vegetală 
despre care îi vorbise Dem. Îşi adună specialiştii destinaţi 
acestei acţiuni și le ținu un mic instructaj. Un botanist și un 
biolog, urmau să identifice plantele şi animalele comestibile. 
O echipă de patru exploratori trebuiau să le culeagă ori să le 
vâneze, apoi să le livreze instalaţiei de conservare deservite 
de vegani. Un pilot și un servant aveau ca sarcină să facă mai 
multe transporturi de apă, de pe planetă până pe astronavă. 
Deși aerul planetei era respirabil, toți trebuiau să poarte cos- 
tume de protecţie și măşti, pentru mai multă siguranță. 
Echipa era gata de plecare. Două transportoare blin- 
date fură îmbarcate, alături de echipamentul specialiştilor. 
Acestea urmau să fie folosite pentru explorări, pe timp de zi 
şi ca loc de odihnă, pe timp de noapte. Blindajul lor era sufi- 
cient de gros să reziste oricărei agresiuni. Zaris lăsă ultimele 
instrucţiuni navigatorilor din centrala de comandă şi urcă în 
față, alături de pilot. Naveta își luă zborul către planeta 
siladină. Începe aventura, gândi Zaris, privind întinderea 
imensă a oceanului planetar. În jurul lor, zburau mai mult de 
o sută de navete de diverse forme şi mărimi, de pe celelalte 
astronave. Da, suntem o forță importantă, constată Zaris. 
Naveta alcoră ateriză într-un triunghi înverzit, între 
cursul unui râu, ocean și junglă. Cele două vehicule şenilate 
coborâră lent pe solul moale. Exploratorii, alături de ele, 
aruncau priviri în jur. Atmosfera era cât se putea de pașnică 
și plăcută. Ca atare, îşi scoaseră măştile, să respire aerul curat 
şi tare al atmosferei siladine. Păsările ciripeau ca şi pe plane- 
ta lor natală. Vegetaţia mixtă, formată din arbori înalţi şi 
plante ceva mai reduse ca înălțime, nu arăta deloc ostilă. 
Dimpotrivă, florile mari, colorate puternic, păreau făcute 
anume să încânte ochii. În jur, nu se zărea urmă de animal, 

dar asta nu era o noutate. Cam toate animalele sălbatice se 
ascund la sosirea unor vizitatori zgomotoși. 

Exploratorii se împărţiră în două echipe şi se îmbar- 
cară pe vehiculele șenilate. Pilotul navetei și servantul său 
rămaseră la sol, să testeze calitatea apei de râu și să facă pli- 
nul cisternelor. 

— Încet, înainte! ordonă Zaris. Pe marginea junglei! 

Șenilatele porniră unul după altul, ca doi elefanți. 
Exploratorii auzeau în căşti discuţiile dintre alte echipaje ple- 
cate în explorare. Înaintară fără oprelişti aproape jumătate de 
kilometru. În faţa lor apăruse o imagine de basm. O adevărată 
pădure de plante necunoscute le zâmbea îmbietor. Din 
trunchiul cărnos al fiecărei plante se desfăceau mai multe tije 
însoţite de frunze late şi groase. În capătul tijelor, se legănau 
ciorchini de fructe albăstrii sau flori de culoare roz pur, ca 
nişte clopote întoarse. 

— Nu-mi sunt cunoscute, anunță botanistul. Să 
mergem, să le verificăm! 

— Trageţi căștile de protecţie pe cap! ordonă Zaris 
precaut. 

Botanistul acționă foarte disciplinat. Își trase casca pe 
cap, îşi puse mănușile şi se apropie de prima plantă. 
Desprinse un ciorchine de fructe și se întoarse la autovehi- 
culul blindat. Introduse o fructă rotundă, cam cât un ou de 
găină, în cuva aparatului de testare și apăsă butonul de 
pomire. Un piston cobori şi zdrobi bobul imens. Pulpa 
cărnoasă, de culoare galben verzuie, lăsă un lichid gros, gal- 
ben ca mierea de albine. Botanistul reglă analizorul chimic și 
începu să citească pe scală substanţele conținute de lichid. 
Concomitent, comenta cu glas tare, pentru ceilalți membri ai 
echipei: 

— Fructul e dulce-acrişor, cu miros plăcut și uşor di- 
gerabil. Nu are echivalent în vegetalele cunoscute de noi. Ar 
putea fi conservat ca gem... 

Plici! Una din tijele cu flori se aplecă brusc spre capul 
botanistului. Cupa florii se deschise larg și-i cuprinse capul 
până la gat. Tija începu să revină la poziţia iniţială, târându-l 
pe botanist ca pe o jucărie. Nici n-ai fi bănuit că o tijă ceva 
mai groasă decât un braţ de om putea ascunde o asemenea 
forță. Zaris se orientă inconştient. Scoase razerul din toc şi 
lansă o rază direct în tijă. O plimbă rapid de la stânga la 
dreapta, până ce se asigură că retezase braţul agresor. Cupa 
florii se deschise moale, eliberând capul botanistului. Din 
tăietura practicată de razer curgea un lichid roșietic. Unul din 
servanţi prinse tija cu fructe şi flori și o trase lângă vehicul, 
departe de alti potenţiali agresori. 

Botanistul își scutură capul, încă zăpăcit de atac. 

— Cât pe ce, comentă el. Să vedem ce conţin florile! 

Îşi curăță aparatul de resturile fructului şi introduse în 
loc o floare pliată. Apăsă butonul de pornire și urmări zdro- 
birea florii. Pe scala analizatorului începură să scintileze 
diverse cifre. 

— Acid clorhidric în cantitate mare, comentă botanis- 
tul. Cupa florii acționează ca un stomac de animal. Descom- 
pune carnea în componente hrănitoare pentru plantă. Posedă 
un parfum puternic cu care atrage insecte sau animale mici. 

— Priviţi! strigă unul dintre exploratorii din echipă. 

O insectă mare, de forma unui liliac, se rotea 
nehotărâtă în jurul unei cupe de floare. Tija susținătoare a 
florii se pleca şi se ridica în urmărirea insectei. De îndată ce 
aceasta ateriză pe petale, cupa se strânse brusc, prinzând 
insecta în capcană. 

— Fructele sunt foarte hrănitoare, dar aproape impo- 
sibil de cules în siguranță, aprecie botanistul. 

— Tăiem plantele din tulpină și culegem fructele, 
decise Zaris fără șovăială. Ele se vor regenera din rădăcini. 

Exploratorii nu mai ezitară. Scoaseră razerele și 
începură să taie arbuștii carnivori. În urma lor, botanistul și 
biologul adunau fructele în containerele pregătite din timp. 
Pâlcul de vegetale se frământa ca o turmă sau haită de ani- 
male speriate. Plantele încă neatinse de razere tremurau și se 
zbăteau, probă sigură că erau conştiente de ce li se întâmpla. 

— Unde au aceste plante creierele? îl întrebă Zaris pe 
botanist. 

— Toate celulele vii transmit informaţii într-un ana- 
lizator din rădăcină, răspunse specialistul. Nu seamănă nici 
pe departe cu creierul uman, dar poate emite diverse judecăţi 
instinctuale, de hrană, de apărare și de adaptare. În plus, 
plantele comunică telepatic între ele. Așa se face că cele încă 
neatinse știu exact ce suferinţe au încercat cele tăiate. Întrea- 
ga pădurice se comportă ca o comunitate vie, legată prin sen- 
timente de solidaritate în faţa factorilor agresivi. 

— Cât de complexă este viaţa în profunzimile ei! 
cugetă Zaris. Cine ar bănui că plantele pe care le culegem și 
le consumăm atât de nepăsători trăiesc astfel de sentimente? 

— Noi nu bănuim, ci știm, îi replică botanistul. Legile 
vieții ne-au situat în vârful lanţului trofic, astfel că putem 
consuma vietăţile inferioare fără mustrări de conștiință. 

— Reptiloidul Dem extinsese acest drept chiar şi între 
membrii aceleași specii, își aminti Zaris. 

— Aceasta e o problemă de morală pur umană, îi 
răspunse botanistul. În lumea mea, ca şi în biologie, toate se 
reduc la lupta pentru existență. Nu există milă sau înţelegere 

pentru cei mai mici, mai slabi sau mai puţin inteligenţi. Ei 
sunt sacrificați pentru întreținerea şi dezvoltarea vieților celor 
mai puternici şi mai inteligenți. 

În mai puțin de jumătate de oră, umplură containerele 
cu fructe. Zaris se interesă de poziţia laboratorului de prelu- 
crare instalat de vegani și-și direcționă cele două echipe către 
acesta. Străbătură o vâlcea, un teren pietros și un pâlc de 
junglă, până ce ajunseră la locul indicat. Veganii instalaseră 
două laboratoare de mari dimensiuni, în timp record. În 
primul, intenționau să conserve diverse vegetale iar în cel de 
al doilea, carnea animalelor vânate. Din toate părţile, trans- 
portoare afluiau către minifabrică. Zaris privea admirativ la 
râvna cu care munceau exploratorii. Înțelegea că aceştia tânji- 
seră după mișcare fizică, în aer liber, după atâta timp petrecut pe 
astronavă. Dacă am rămâne aici, am transforma petecul ăsta de 
continent într-o grădină înfloritoare, cugetă el. Nu, nu se poate! 
se contrazise imediat. Planul de cucerire a unor lumi mari, în 
care să ne putem dezvolta în liniște, trebuie respectat. 

— Câtă dorință de muncă în oamenii noştri! observă 
Mikal veganul. 

— Da, teribila dorinţă de a trăi din nou normal, pe pă- 
mânt, confirmă Zaris, întorcându-se cu fața către noul sosit. 

— Cu cât drumul va fi mai lung, cu atât mai puternică 
va deveni dorinţa de muncă brută, în mediul natural. 

— O dorinţă care ne va ajuta să transformăm orice 
planetă într-o lume ospitalieră, spuse Zaris. Vă las să vă faceţi 
treaba. 

— Nu-i aşa că fabrica mobilă de prelucrarea produselor 
e o soluţie foarte practică? cerși veganul o mică laudă. 

— O soluţie perfectă, răspunse Zaris. Felicitări! O vom 
folosi în toate escalele. 

— Succes la recoltat și vânat! îi ură Mikal. 

Alcorii descărcaseră deja fructele și stocaseră con- 
tainerele goale în transportoare. Zaris își ocupă locul cuvenit, 
lângă pilotul primului transportor și dădu semnalul de ple- 
care. De data aceasta, se orientă direct prin junglă, cu gând să 
cunoască și alte specii comestibile. Străbătură vreo zece kilo- 
metri prin desișul întunecos, până ce ajunseră la un pâlc de 
plante deja cunoscute. Umplură din nou containerele cu 
fructe comestibile și se pregăteau să plece. Brusc, Zaris avu 
senzaţia că niște ochi grei îl priveau cu aviditate. Întoarse 
încetișor capul şi, după frunzișul întunecos, întâlni capul 
lucios, maroniu-verzui, al unei reptile. Își scoase încetişor 
razerul din toc și trase pe sub mâna stângă. Fiara scoase un 
sunet gutural și țâșni prin fața lor. Zaris scoase o exclamaţie 
de uimire. Animalul semăna teribil cu reptiloizii akemas și 
purta un veșmânt zdrenţuit peste mijloc, acoperind organele 
genitale. 

Raționamentul exact se formă în milionimi de 
secundă, în creierul comandantului alcor. Foarte probabil, 
ființa era un akernas sălbăticit. 

— După el! ordonă Zaris şi sări din transportor. 

Exploratorii porniră în fugă pe o cărare îngustă, 
bătucită de tălpi goale, cu patru degete. Urmele se vedeau 
clar în pământul moale. Reptiloidul nu se mai zărea, dar ei 
auzeau zgomotul paşilor săi și al frunzișului dislocat în 
goană. Alergară cu viteza maximă de care erau în stare mai 
mult de trei kilometri. Lumina soarelui începu să se zărească 
în față, apoi jungla cedă cu totul. În fața lor se întindea un pla- 
tou golaș, presărat cu stânci. Către stânga, pe un deal, se zărea 
un imens disc înfipt în pămnt. Reptiloidul urmărit fugea în 
direcția respectivă. 

Alcorii se opriră să-și tragă sufletele. Zaris îi informă 
cu ipoteza sa: 

— O astronavă de explorare a reptiloizilor akernas a 
eşuat aici. Nu ştim când s-a produs accidentul, însă reptiloizii 
nu par complet sălbăticiți. Aţi observat că încă poartă legături 
pe mijloc. 

— Sunt consumabili, anunţă biologul. 

— Nici nu se pune problema să ucidem vreunul. Sunt 
fiinţe raționale. 

— Să-i vedem de aproape! propuse unul dintre 
luptători. 

Reptiloidul urmărit dispăruse în interiorul discului 
scufundat parţial în pământ. Alcorii porniră pe urmele sale. 
Din mers, Zaris o apelă pe Orejona. O rugă să-și abandoneze 
momentan vânătoarea și să vină către ei, cu o navetă. 

— Ce-i atât de important? se interesă exploratoarea 
orionă. 

— Am găsit câțiva exploratori eușați. 

— Şi vreţi să-i legăn eu? 

— Să discuti cu ei. Sunt reptiloizi akernas. 

— Măi să fie! Vin imediat. 

Alcorii se apropiară până la vreo cinci sute de pași de 
astronava eşuată. De aproape, recunoscură tipul de navă-ful- 
ger folosită de akernasi pentru scurte incursiuni. Nu putea 
transporta mai mult de trei-cinci membri în echipaj. Rugina 
mușcase adânc metalul scrijelit de impact. Ușa prin care se 
strecurase cel urmărit era contorsionată, încât nu închidea 
nimic. Supraviețuitorii sau urmașii lor îşi găsiseră totuși un 
refugiu sigur în interiorul carcasei. 

Orejona sosi cu o navetă micuță, folosită doar pentru 
deplasări rapide ori pentru salvarea din astronave în pericol. 

Cobori însoțită de o femeie din aceeași rasă cu ea şi-l ches- 
tionă pe Zaris asupra situaţiei. Acesta îi explică ce văzuse şi 
care era ipoteza sa. 

— Imperatorul Dem n-a vorbit despre nici o expediție 
recentă, îşi aminti ea. Posibil să fie eșuat mai demult. 
Mergem să-i vedem? 

— Mergem. 

Alcorii își pregătiră armele și înaintară, înconjurân- 
du-i pe Zaris și Orejona. Exploratorii deschiseră larg, trapa de 
pătrundere în astronavă şi săriră înăuntru. Gestul lor fu urmat 
de câteva urlete prelungi, de spaimă sau de ameninţare. 

— Reglaţi armele pe raze paralizante! comandă Zaris. 
Nu ucidem nici un exemplar. 

Exploratorii înaintau cu prudenţă. Un miros greu le 
afecta respiraţia. Ca atare, își puseră măștile și continuară să 
înainteze. După câţiva paşi, o încăpere largă, ce servise ca 
post de comandă, se deschise în faţa lor. Către peretele opus, 
circa treizeci-patruzeci de reptiloizi, cu gurile larg deschise, 
urlau înghesuiți unul în altul. Orejona făcu un pas înainte și le 
strigă câteva cuvinte. Fiinţele încetară să urle, însă îi priveau 
la fel de înfricoșate. Orejona continuă să vorbească, dar nu 
primi nici un fel de răspuns. Abia după câteva minute, unul 
dintre reptiloizi scoase un soi de murmur. Oriona se întoarse 
spre Zaris şi-l informă: 

— Poate străbunii lor foarte îndepărtați să fi fost aker- 
nas. Ei nu înţeleg aproape nici un cuvânt din limba akernasă. 

— Înseamnă că străbunii lor foarte îndepărtați au eşuat 
ar urmașii au involuat. 

— Așa se pare. Vezi că le-au crescut din nou gheare de 
»rădători? Înseamnă că au coborât aproape de regnul animal. 

— Putem face ceva pentru ei? întrebă Zaris. 

— Nu-i putem civiliza, răspunse Orejona. Drumul 
nvoluției e foarte lung. 

— Îi lăsăm să trăiască în starea în care sunt, decise 
Zaris. Retragerea! 

— E o lecţie amară, din care trebuie să învăţăm ceva, 
spuse Orejona. 

— Ce? întrebă Zaris. 

— Să nu ajungem niciodată în situaţia lor. Îți ima- 
ginezi cum ar arăta urmașii tăi sălbăticiți? 

Zaris nu-i răspunse. Nici nu îndrăznea să gândească 
la această variantă. Orejona urcă în navetă și dispăru în atmos- 
feră. Alcorii se întoarseră pe potecă până la transportoarele blin- 
date, comentând evenimentul. Numai Zaris tăcea. Gândea că 
moartea era de preferat căderii în sălbăticia bestială. Spusele 
Orejonei i se imprimaseră adânc în creier și-l frământau. 


%* 


Se-ra îi prinse pe alcori încă în plină activitate. 
Livrară veganilor un ultim transport de fructe și se întoarseră 
la astronavă. Intenţionau să organizeze o cină în aer liber, ca 
în timpul excursiilor de pe planeta natală. Servantul pilotului 
capturase o broască țestoasă de mari dimensiuni, care putea fi 
gătită pe jar, în cel mai rustic stil posibil. În acest scop, întrea- 
ga echipă adună vreascuri uscate din jungla alăturată. Când 
focul începu să duduie vesel, pilotul i se adresă lui Zaris: 

— Domnule comandant, încep să înțeleg plăcerea 
vieţii în sălbăticie. 

— Pentru câteva momente, poate fi încântătoare, agree 
Zaris. Pentru toată viata, ar fi însă un blestem. 

— Oare? se îndoi pilotul. 

— Imaginează-te în pielea omului sălbatic! Singur, 
slab și necunoscător în fața forțelor naturii, a animalelor și a 
plantelor agresive. 

— Probabil, numai reînvierea instinctelor de fiară îl 
poate salva, presupuse pilotul. 

— Cam ăsta e adevărul, spuse Zaris. Hai să ne bucu- 
răm de câteva clipe libere și de faptul că nu vom ajunge nicio- 
dată sălbatici! 

Mâncară cu poftă din carnea delicioasă a țestoasei și 
băură apă filtrată de biologul echipei. O stare de adâncă 
plăcere îi cuprinsese pe toţi. Povesteau amintiri din excursiile 
trecute și comentau evenimentele de peste zi. Cu mare greu- 
tate, s-au desprins de foc, către miezul nopţii, retrăgându-se 
în navetă, pentru somn. Înainte de a pleca la culcare, Zaris 
aruncă o privire pe bolta înstelată. Deja, către est, se zărea 
puzderia de stele ale Căii Lactee. Lumea de vis se apropia, 
încet, încet, de ei. Devenea o certitudine cu fiecare zi de zbor. 

Zaris se adânci în somn autoindus și începu să viseze. 
Imagini din cea mai fermecătoare planetă întâlnită vreodată, 
Deira, îi renăscură în minte. Revedea plantațiile verzi, cu flori 
și fructe în pârg, lucrate de rovi. Auzea clipocitul apei căzând 
în cascade mici, pe stâncile strălucitoare, de aur. Se legăna pe 
apa unui lac interior, la pescuit... Deodată, alcorul simţi o 
zguduitură şi se trezi. 

— Cutremur! strigă cineva și lumina din navetă se 
aprinse. 

Proiectorul din exteriorul navetei le prezenta însă cu 
totul altceva. Nişte otgoane uriaşe, groase cât un trunchi de 
arbore tânăr, se întindeau peste vizorul din faţă. Naveta se 
zeâlțâia uşor, de parcă ar fi tras-o cineva. 

— Plante carnivore de tip hidră, își aminti Zaris de 
spusele lui Dem. Porniţi tunul cu laser! 

Prima rază laser țâșni deasupra navetei și începu să se 
rotească lin. Tentaculele ca niște otgoane uriașe. începură să 
pârie și să se desprindă de corpul navetei. Altele îi luară locul, 
însă. 

— Au simţit carne vie în interior, comentă botanistul. 
Nu vor înceta atacul înainte de a fi complet distruse, deoarece 
nu posedă instinct de conservare. 

Servantul mânuia tunul laser în cerc complet. tăind 
brațele agresoare. Zaris se apropie de vizorul din faţă și studie 
situaţia, printre tentaculele plantei-hidră. Acestea veneau din 
junglă, ca niște șerpi uriași și treceau pe deasupra celor două 
transportoare. Parcă întreaga junglă înviase în mod monstruos 
şi ataca noii veniţi. Comandantul alcor făcu un apel general, 
prin staţie, către toate echipajele rămase la sol. Se convinse că 
discuta cu oameni treji, apoi îi avertiză despre atacul plantelor- 
hidră și le dădu ordin să-și ia măsuri de apărare. După aceasta, 
își reluă observarea. Tentaculele hidrelor vegetale se aruncau cu 
furie asupra corpului navetei. Nu păreau deloc descurajate de 
pierderile produse de tunul cu laser. Așa cum remarcase 
botanistul, își urmăreau prada cu orice risc. 

Atacul plantelor-hidră încetă abia după vreo oră. Mor- 
mane de tentacule arzânde zăceau în jurul navetei. Câteva cio- 
turi aprinse se retrăgeau către junglă. Rădăcinile hidrelor nu mai 
posedau suficientă energie pentru a continua atacul. 

— De ce nu ne-or fi atacat în timpul zilei! se întrebă 
Zaris cu glas tarc. 

— Ne-au studiat mişcările, îi răspunse botanistul. Au 
așteptat să rămânem la punct fix şi nemişcaţi. Probabil, la fel 
atacă orice alt animal din junglă. 

— Un luptător să rămână de veghe! comandă Zaris. Se 
va schimba la fiecare oră. Astfel, vom fi siguri că nu ne vor 
surprinde alte creaturi de pe această planetă. 

EKuptătorii își împărtiră schimburile de pază. Zaris se 
întinse înapoi în cușetă, dar somnul nu-i venea deloc. Gân- 
durile îi rătăceau la complexitatea vieţii universale. Cine 
înzestrase plantele carnivore cu atâta inteligență? Botaniștii 
susțineau că acestea îşi căpătaseră bruma de conștiință în zeci 
de miliarde de ani de evoluţie și de selecţie naturală. Atâtea 
milioane de specii, în vârful cărora ne înălțăm noi, 
humanoizii, cugeta Zaris. Toate, înzestrate cu cele mai 
diverse tipuri de conştiinţă și instincte. E greu de crezut că 
sunt produsul unor creiere humanoide. Trebuie să existe ceva 
și deasupra noastră. Ceva de tipul unei Hiperconștiinţe supe- 
rioare celei humanoide. Comandantul alcor adormi cu gândul 
la acea Hiperconştiinţă. 

Un licăr de speranţă 


Ultimele navete se întorceau de pe planeta siladină. 
În câteva zile, exploratorii adunaseră o mare cantitate de 
hrană naturală și de apă. Îşi puteau continua drumul fără griji, 
cel puţin o bucată de timp. Pe timpul escalei, apăruseră și 
primele victime. Doi exploratori, un shang și un kobiz, fuse- 
seră răniţi mortal de plantele carnivore. Resturile lor au fost 
duse pe astronave,pentru a li se face funeraliile de despărţire, 
înainte de a fi părăsiţi în spaţiul universal. 

Zaris aștepta, în centrala de comandă a Șoimului, 
rapoartele comandanților de flotile. După ce se asigură că 
toate astronavele erau gata de marş, dădu ordinul de pornire 
pe direcţia stelelor din Calea Lactee. Acestea se înmulţiseră, 
încât acopereau cerul către est, ca o spuză subțire. Nu se 
putea ca, la o densitate atât de mare a sistemelor solare, să nu 
găsească planete locuibile. Scurta escală pe planeta siladină 
le trezise în suflete dorul după viața normală, pe un sol 
înverzit. Zaris cunoştea prea bine acest sentiment, din zecile 
de explorări anterioare. După mai mult timp petrecut în inte- 
riorul unei astronave, cam orice explorator începe să simtă un 
soi de claustrofobie și o chemare imperioasă către spaţii 
deschise, în mijlocul naturii. 

Generalul Daran, comandantul flotilei kasec, îl 
anunţă prin videotelefon că se apropiase la mai puţin de 
jumătate de zi de ei, astfel că îi vedea bine pe radar. Aceasta 
era vestea bună care mai însenină fruntea întunecată a lui 

Zaris. Pierderea primilor doi exploratori îl întristase. Era 
învăţat să-şi păstreze echipajul intact, de la plecare și până la 
sosire. Pomi și el radarul, identificând cele şapte punctuleţe 
ale flotilei plecate din Casiopeia. Escadra se întărea și nu 
numai numeric. Forţele ei, la început cam pestrițe, învăţaseră 
să lucreze organizat, în echipă. Atitudinea prietenoasă a ve- 
ganilor îl încânta în mod deosebit pe Zaris. Se așteptase ca ei 
să se poarte orgolios, de pe poziţii de superioritate. Mikal îi 
făcuse proba unei camaraderii dezinteresate. Echipa sa proce- 
sase hrană pentru întreaga expediție, fără a cere vreo com- 
pensaţie. Primii beneficiari ai acţiunii lor erau varangii și ori- 
onii care aveau rovi pe astronave. Aceștia puteau fi ţinuţi în 
viață și înmulţiți numai cu hrană naturală. Hrana concentrată, 
cu care expediţionarii se obișnuiseră, le producea rovilor 
slăbiciune și sterilitate. 


Trecuse mai mult de un an de la ultima escală. Escadra 
luneca tăcută prin infinitul universal, în timp ce echipajele își 
vedeau de rutina zilnică. Zaris era în seră cu fiul său Ragnar, 
bucurându-se de înflorirea liliacului alb de Alcor. Ghirlandele 
parfumate îi aminteau lui Zaris de nopți târzii, în grădina 
înflorită, alături de Deira. Micuţul Ragnar desfăcea fiecare flori- 
cică, cu degeţelele lui subțiri, studiind-o cu ochi curioși și gravi. 
Insectele folosite special pentru polenizare bâzâiau în seră. 

— Sistm solar în prova! anunţă navigatorul de serviciu 
prin Stația astronavei. 

Zaris se încordă instinctiv, ca un jucător la vederea 
țintei finale. ÎL sfătui pe Ragnar să nu afecteze nici o floare şi 

să plece singur la cabină, când se va sătura de admirat. RBypă 
aceasta, comandantul alcor porni în grabă către centrala de 
comandă a astronavei. Din mers, își făcea calculele. Era prea 
devreme să fi atins limita externă a lumilor lactee Probabil, 
întâlneau din nou un sistem solar vagabond prin spaţiul uni- 
versal. Dem nu-i vorbise de el, semn că akernasii nu 
ajunseseră mai departe de planeta siladină. 

— Vreau să văd! ceru Zaris imperios, de îndată ce 
pătrunse în cabina de navigație. 

Pilotul de serviciu îi împinse capătul telescopului. 
Comandantul își lipi ochiul drept de lentilă şi-şi concentră 
privirea. Într-adevăr, în prova strălucea un soare normal, aprins. 
Umbrele a trei sau patru planete se ghiceau în jurul lui. 

— Pare atractiv, murmură Zaris. 

— Nu figurează în nici un sistem de navigaţie, îl 
informă pilotul. Nici măcar merimagii nu l-au întâlnit. 

— Normal, deoarece ei au navigat pe o traiectorie mult 
mai către dreapta noastră. Noi punem cap compas pe soare şi 
înaintăm cu toată viteza. 

— Cum îl botezăm, pentrn comunicări uzuale? 

— Kefra, răspunse Zaris, după un scurt moment de 
gândire. În limba strămoșilor noștri, înseamnă licăr de speranță. 

— Ar trebui să intrăm în acest sistem solar în mai puţin 
de jumătate de an. 

— Să sperăm că nu ne va înșela speranţele. Comunică 
coordonatele tuturor comandanților de flotile! 

— Am înțeles! 

Zaris îl lăsă pe navigator să-și facă treburile. El se 
întoarse la telescop și începu să pipăie din nou lumea din 
jurul soarelui Kefra. Prima planetă, singura perfect vizibilă, 
avea o culoare roşietică. Asta nu-i spunea nimic despre com- 

pogi rocilor cr, oră şi faună. În spatiu, culorile pot fi foarte 
insPlătoare. Numai să nu fie deja locuite, gândea Zaris. 
Oricum, o escală e bine venită. Îşi sătură privirile cu ima- 
ginile noului sistem solar, apoi începu să sondeze întunericul 
din jurul acestuia .După un timp, se lăsă păgubaș. Kefra era 
un sistem solar singuratic, la fel cu multe altele din Univers. 
Nu făcea parte dintr-o constelație mai bogată în sori și pla- 
nete. În fine, vom vedea, își spuse Zaris şi se retrase la tre- 
burile lui de comandant al escadrei. 


* 


Foarte probabil, soarele Kefra era tânăr. Lumina lui 
vie strălucea pe astronavele escadrei iar căldura lui se fùcea 
simțită de la mare depărtare. Escadra exilaților oprise la li- 
mita exterioară a sistemului solar şi studia cele patru planete 
aflate în mişcări diferite. Astrofizicienii îi oferiseră deja lui 
Zaris primele informaţii certe despre noua lume. Fiecare planetă 
era deja catalogată, cu mișcările de rotaţie și de revoluție sta- 
bilite la perfecţie, cu informaţii certe despre compoziția solului 
și atmosferei. Aprecierile specialiștilor din toate flotilele con- 
vergeau: o singură planetă, a doua de la soare, prezenta condiţii 
“avorabile vieţii humanoide. Din păcate, era cuprinsă aproape 
ntegral de apă. Ici și colo, insule ieșind din valurile oceanului 
»lanetar indicau resturile unui continent înghiţit de ape. 

— Vom explora toate planetele, începând de la cea mai 
ndepărtată de soarele Kefra, decisese Zaris la videocon- 
erința cu comandanții flotilelor. Vom câştiga experiență de 
xploratori și vom afla informatii utile despre formarea sis- 
melor solare. În plus, majoritatea vamenilor noştri visează 

să pună din nou piciorul pe sol stabil, să simtă mirosul 
pământului. 

— Am putea excepta măcar a patra planetă, propuse 
kaseul Daran, abia sosit în escadră. Savanţii noștri ne prezintă 
o lume aproape albastră, lipsită de condiţii de trai. Ce rost are 
să irosim forţe umane, combustibil şi timp pentru a studia o 
lume total improprie traiului nostru? 

— Supunem la vot propunerea! decise Zaris. Eu sunt 
pentru explorarea acestei planete enigmatice. În mod normal, 
n-ar trebui să aibă culoarea pe care o observăm. Primește 
suficientă lumină de la soarele Kefra. Vă rog să votaţi! 

Mai mult de jumătate din comandanții de flotilă 
susținură propunerea lui Zaris. Meritau să facă eforturi și 
să-şi asume riscuri, pentru a-și satisface o curiozitate pur 
ştiinţifică. În definitiv, nu erau nişte paria presati de lipsuri şi de 
timp. Aveau suficiente rezerve de combustibil și hrană pentru a 
pătrunde în Calea Lactee. Câteva zile în minus, destinate 
cunoașterii măcar superficiale a planetelor din sistemul solar 
Kefra, nu erau mare lucru. Ca atare, fiecare comandant de flotilă 
care votase pentru explorare stabili câte o navetă special 
echipată în acest scop şi se despărțiră cu salutările de rigoare. 

Zaris ordonă pregătirea celei mai mari navete de 
explorare de pe Soimul şi stabili personal echipajul acesteia. 
Se asigură că are geolog, botanist, biolog, medic, luptători şi 
exploratori încercați. Îi chemă şi le stabili sarcinile de 
pregătire a navetei pentru aterizare pe planeta albastră, apoi 
plecă în apartamentul său, să-şi ia rămas bun de la soţie şi 
băiat. Era sigur că făcuse o treabă bună, când impusese 
explorarea ciudatei planete. Chiar dacă nu prezenta condiţii 
bune de viaţă, planeta putea conţine minerale utile, mai ales, 
galgor şi uranit. 

Naveta alcoră decolă a doua, după cea a veganilor. 
Se înscrise pe traiectoria de aterizare, în zona unui podiș cen- 
tral. Zaris descoperise această regulă în mod empiric, pe tim- 
pul altor explorări. De regulă, dacă studiezi centrul geografic 
al unei planete, îți poți face o imagine de ansamblu a aces- 
teia. Alcorii înconjurară odată planeta, în zona ecuatorială și 
observară că era lipsită aproape total de apă. Câteva lacuri, 
albastre şi ele, luceau slab între colții de piatră cenușiu 
albăstrie a unor munţi. Veganii își anunțară intenţia de a ate- 
riza pe malul unuia dintre aceste lacuri, cu scop de a studia 
compoziția apei. Alcorii coborâră exact în zona stabilită, pe 
ecuatorul planetei. Îşi puseră rapid costumele de explorare, 
deoarece aparatele indicau o compoziţie de gaze neres- 
pirabile. Vehiculele șenilate fură scoase din hangar și toată 
lumea se adună la baza navetei. Deja, aveau un prim răspuns. 
Un soi de licheni țepoşi, de culoare albastră, acopereau inte- 
gral solul. Ei reflectau în atmosferă acea culoare stranie. 

Geologul și pedologul rămaseră pe loc, lângă navetă, 
să studieze compoziţia rocilor. Pilotul și un luptător îi asistau, 
să-i apere în caz că s-ar fi ivit vreun pericol. Ceilalţi explo- 
ratori se îmbarcară în trei autoşenilate și porniră spre cea mai 
apropiată creastă muntoasă. 

— Această vegetaţie primitivă sintetizează altceva 
decât clorofila, îl informă botanistul pe Zaris. Am luat 
mostre, să le studiem pe astronavă. În orice caz, lichenii nu 
par comestibili. 

— Măcar știm despre ce e vorba, îi replică Zaris. 

Autovehiculele se opriră în faţa unui canion prin care 
curgea un pârâu ceva mai mare. Unul din exploratori coborî 

şi luă un eşantion din lichid, să-i poată stabili compoziţia. După 
aceasta, porniră pe povâmiș, către crestele muntelui. În mod 
vădit, nici o altă persoană nu trecuse pe acolo înaintea lor. 

— Apa conţine o mare cantitate de sulfat de cupru, îl 
anunţă biochimistul pe Zaris, după ce făcuse mai multe teste. 
Aceasta înseamnă că planeta ar putea conţine mari rezerve de 
minereu de aramă. 

— Total neutile pentru noi, replică Zaris. Care civi- 
lizaţie ultramodernă mai folosește arama? Acest metal este 
deja istorie pentru noi. 

După câțiva kilometri de marş, vehiculele nu mai 
putură înainta pe solul în pantă. Exploratorii coborâră, cu 
gând să escaladeze măcar un pisc, să-i stabilească com- 
poziția rocilor. Veganii îi anunţară prin staţie că au sondat 
lacul și n-au găsit nici urmă de viețuitoare. Se părea că 
ajunseseră pe o planetă lipsită de orice formă de viață, cu 
excepția lichenilor albaştri. 

— Urcăm! decise Zaris și porni în frunte. 

Doi luptători se grăbiră să-l încadreze, așa cum era 
obiceiul. Ascensiunea le luă aproape două ore, însă rezultatul 
le răsplăti eforturile. De pe platoul pe care ajunseseră, se 
putea observa întreaga panoramă a munţilor din jur. Departe, 
către nord, se zăreau navetele celorlalți exploratori. Una sin- 
gură aterizase între două piscuri de munți, din imediata lor 
apropiere. Era astronava mercenarilor sirusani, în căutare de 
valori comercializabile. Omogo îi contactă și-i chemă către 
ei. Avea, spunea el, o descoperire interesantă. Zaris aruncă o 
privire la soarele Kefra. Până la apus, mai erau cel puțin șase 
ore. Suficient timp să ajungă pe versantul ocupat de sirusani 
şi să se întoarcă la navetă. Ca atare, dădu ordinul de plecare 
și formaţia de alcori se întinse la drum. 

După vreo oră de marş forțat, alcorii ajunseră pe 
creasta pe care aterizaseră sirusanii. Generalul Omogo stătea 
pe bancheta unui transportor și privea în zare. Zaris îl salută 
politicos, căci îl știa că ţinea mult la etichetă, apoi luă loc 
alături de el. 

— Pustiu în jur, constată alcorul cu glas rece. 

— Şi cine a făcut sculptura aia? întrebă sirusanul. 

- E o stâncă roasă de vremuri. 

— Aşa am crezut şi eu. Hai s-o vedeţi de aproape! 

Exploratorii alcori se adunară în spatele comandan- 
tului lor și porniră după Omogo. Negrul păşea cu atenţie pe 
colții de piatră. Îi conduse pe un mic platou din faţa unei 
creste şi le arătă stânca cioplită, întrebând: 

— Sferă sau cap de explorator astral acoperit de casca 
de protecţie? 

Zaris se apropie de ciudata sferă indicată de sirusan. 
O studie îndelung, apoi începu să cugete cu voce tare: 

— Deosebesc ochelarii și proeminenţa pentru nas. 
Urechile ar fi putut fi acoperite de cască. Pe frunte, e marcat 
un semn necunoscut. Nu încape îndoială că e vorba de un cap 
de explorator humanoid sau de alt fel. 

— Privirea e îndreptată exact către răsăritul acestei 
planete, îi atrase atenția Omogo. Cine s-a jucat aici, înaintea 
noastră? 

— Greu de spus. N-au lăsau nici un mesaj ori o altă 
urmă a trecerii lor prin zonă. 

— Şi dacă plantaţia de licheni e opera lor? 

— Asta nu vom şti-o niciodată. În orice caz, trebuie să 
ne bucurăm că suntem pe un drum pe care au mai trecut fiinţe 
raționale superioare. 

— Oare, ele au făcut această sculptură? 

— Sigur, răspunse Zaris. Priveşte cât de fin a fost 
tăiată piatra! Sculptorul a folosit un instrument perfect. Un 
laser sau ceva similar. 

— Mda. Avem o întrebare în plus. 

— Înregistraţi imaginea! ordonă Zaris alcorilor. Vom 
înscri-o în jurnalul de bord. Poate că, în viitor, vom putea face 
vreo conexiune. 

— Nimic de exploatat, nimic de consumat, constată 
Omogo cu regret. Mergem? 

— Mergem, aprobă Zaris. Vă rugăm să ne transportaţi 
și pe noi până la naveta noastră! 

— E o plăcere să vă servesc, comandant Zaris, îl asi- 
gură sirusanul. 

Exploratorii se îmbarcară în naveta mercenarilor siru- 
sani şi plecară spre locul în care rămăsese restul echipei 
alcore. În urma lor, imensul cap de piatră părea că zâmbea 
enigmatic, în soarele după amiezii. 

Zaris alesese o dimineaţă însorită pentru explorarea 
celei de-a doua planete din sistemul solar Kefra. Toate 
navetele de explorare decolară în acelaşi timp, cu scop de a 
atinge solul planetei aproape deodată, să se poată sprijini re- 
ciproc în caz de pericol. Zaris îi informase despre 
descoperirea făcută de sirusani pe planeta albastră şi ima- 
ginea capului sferic făcuse înconjurul întregii escadre. Dacă o 
fiinţă rațională superioară ajunsese pe ultima planetă din sis- 
tem, se putea ca următoarele să fie locuite. Ca atare, pe 
fiecare navetă era prezent câte un specialist în stabilirea 

primelor contacte cu civilizaţii necunoscute. Intenţiile 
exploratorilor erau cât de putea de paşnice. 

De îndată ce atinseră atmosfera planetei de explorat, 
Zaris simţi că îl cuprindea buna dispoziţie. Atmosfera era 
străvezie, cu uşoare nuante de verde deschis. Aceasta le per- 
mitea să presupună că solul era acoperit cu vegetaţie cel puţin 
asemănătoare cu cea de pe Tamira. Alcorul anticipa plăcerea 
unor păduri, a unor pajiști înverzite sau chiar a unor grădini. 
Zaris visa în timp ce naveta se apropia de solul planetei. 
De această dată. întinderea de uscat era mai redusă. în 
favoarea unui adevărat ocean planetar. Astronava ateriză în 
punctul stabilit, aproape de ecuator și exploratorii coborâră. 

Zaris nu se înșelase în visele sale. O iarbă verde crud, 
înaltă de aproape douăzeci de centimetri, se unduia sub un 
vânticel slab. Către stânga lor, un cârd de animale necunos- 
cute, cu cocoașă și coarne, păşteau nepăsătoare de zgomotul 
făcut de navetele în coborâre. Pădurea începea de la marginea 
unui lac cu oglinda clară. 

— Aerul conţine mai mult oxigen decât cel respirat în 
mod obișnuit de noi, îi anunţă biochimistul despre rezultatul 
verificării sale. Dacă ne scoatem măştile, vom simţi un soi de 
beţie. 

— Acceleraţia gravitaţională e mai scăzută decât pe 
Tamira, îi anunţă geologul. Putem înainta prin salturi mari, 
fără a ne lovi. 

Zaris deschisese larg brațele, să cuprindă lumea nouă. 

— E locuibilă, rosti el cu un zâmbet larg pe faţă. 
Mergem s-o cunoaștem mai în detaliu. 

Ca de obicei, pilotul şi o gardă rămaseră lângă navetă. 
Restul echipei se îmbarcă pe transportoare și pomniră pe direcția 
pădurii. Opriră pe malul lacului și așteptară răbdători ca bio- 

logul şi biochimistul să-și facă verificările. Aflară că apa era 
potabilă, deşi prezenta un mic plus de magneziu. Biologul 
prinse în plasă o vietate ciudată, nici pește, nici batracian. 
Aducea mai degrabă cu o vrabie umflată în faţă și cu coada 
lungă. Biologul o studie pe toate părţile, apoi o introduse 
într-un recipient, pentru analize ulterioare. Nici o altă 
vietate nu se mai arătă pe marginea lacului sau în apă. Din 
pădure, însă, se auzea larmă de păsări sau de animale. 
Exploratorii îşi pregătiră razerele paralizante și începură să 
înainteze prudenti. 

— De ce nu zărim nici o floare? puse unul din alcori 
problema. Numai iarbă și arbori? 

— Poate e o plantație, dădu Zaris glas unei speranţe 
ascunse. 

Pătrunseră în pădure, cu toate simţurile treze. Bio- 
logul reuși să paralizeze câteva păsări și să le pună în cuști. 
Penajul acestora aducea cu cel al păsărilor cunoscute, însă 
speciile erau diferite. Botanistul observă că arborii aparţineau 
numai de trei specii și se înmulțeau prin seminţe crescute în 
păstăi necomestibile. Își înregistră imaginile arborilor şi luă 
câteva frunze, deoarece păstăile cu seminţe nu erau coapte. 

— Cam atât, constată Zaris. Mergem înapoi la trans- 
portoare. 

Exploratorii se întoarseră din nou la șenilatele lor și 
porniră în jurul lacului. Terenul urca ușor în pantă iar în 
depărtare se zăreau câteva dealuri. După ce depășiră culmea, 
Zaris exclamă: 

— Am învins! Planeta e locuită. 

Entuziasmul lui părea mult prea mare față de ceea ce 
aveau în faţă. Câteva clădiri în paragină, nu mai mari de un etaj 
și fără acoperiş, înconjurau un soi de turn pătrat. larba creștea 

în voie printre ele iar piatra cenușie a caselor era roasă de 
parcă ar fi fost șlefuită. Alcorii opriră transportoarele lângă 
turnul pătrat și coborâră. În jur domnea o linişte de mormânt. 

— O aşezare părăsită, îi anunţă Zaris prin staţie pe 
ceilalți conducători de echipe. Fiţi foarte atenţi! Ar trebui să 
găsim locuitori. 

În timp ce vorbea cu spatele la turnul pătrat, Zaris 
simţi o ușoară apăsare în ceafă şi un început de amețeală îl 
încercă. Se întoarse iute, să descopere sursa agresiunii. Ochii 
săi întâlniră numai zidurile roasc. 

— Am detectat prezență vie! strigă biologul. Posedă 
biocâmp similar celor humanoide. 

Exploratorii se adunară spate la spate, în cerc, cu 
privirile către exterior și cu armele pregătite pentru a paraliza 
orice agresor. 

— Acolo! strigă unul dintre exploratori şi trimise un 
glont energetic. Sfera genușie! 

Toate privirile alcorilor se îndreptară către locul indi- 
cat. O umbră străvezie, de formă elipsoidală, cu un nucleu 
mai închis la culoare, luneca pe zid, ca o imagine. Nu părea 
să posede consistență materială. În următoarea clipă, unul 
dintre exploratori căzu cu fața înainte. Ca la comandă, toţi 
exploratorii deschiseră focul asupra imaginii mișcătoare. 
Elipsoidul se strânse brusc în jurul nucleului întunecat și 
dispăru din raza lor de vizibilitate. 

— E viu şi încărcat cu bioencrgie de tip uman! strigă 
biologul. 

— Ce este? întrebă Zaris. 

— O vietate unicelulară despre care am citit în arhivele 
exploratorilor din Alianţă. Paralizează creierele umane cu 
emisiuni psihoenergetice foarte puternice. 

- E rațională? 

— Nu se cunoaşte. Nimeni n-a schimbat informatii 
cu ea. 

Medicul se ocupa de alcorul căzut. Ceilalţi exploratori 
se retrăgeau încet către transportoare. Glasul veganului Mikal 
sună în casca lui Zaris: 

— Am descoperit un astroport! 

— Vreo astronavă? se interesă Zaris. 

— Nimic. Pare că locuitorii de aici au plecat în grabă. 
Toate sunt lăsate vraişte. 

— Exploraţi în detaliu și înregistraţi imaginile! Le vom 
analiza împreună. 

— Am înţeles, raportă veganul. 

Alcorii aşteptau cu ochii la Zaris. Acesta decise: 

— Intrăm într-o casă, să ne lămurim ce s-a întâmplat 
cu populaţia. 

Exploratorii îl înconjurară, pentru a-l proteja şi păşiră 
către prima casă, cu armele pregătite. Ușa căzu de îndată ce o 
atinseră. În prima cameră, întâlniră câteva schelete rezemate 
de zid, uşor îndoite. 

— N-au fost humanoizi, constată Zaris dezamăgit, cu 
ochii la schelete. Probabil, niște animale pripășite în ruine. 

Antropologul urmărea cu degetul înmănușat curbura 
coloanei vertebrale, apoi trecu la craniul cu botul alungit, ca 
de câine. În fine, studie membrele inferioare şi concluzionă: 

— N-au fost humanoizi, dar erau bipezi. Ce legătură 
poate fi între ei şi lucrurile din cameră? 

Exploratorii se dispuseră într-un singur şir, să poată 
studia puţinele obiecte din cameră. Un cadru în aparenţă me- 
talic zăcea sub fereastra goală. În partea dreaptă, un vas emis- 
feric încă lucios, plin cu o substanță neagră. Între schelete, 
câteva obiecte lunguieţe, cu vârfuri ascutite, păreau suliţi. 

Un stâlp de piatră susținea tavanul. Pe cl, cineva scrijelise 
mai multe semne grosolane. Exploratorii le înregistrară 
video, deși nu păreau descifrabile în nici un fel. 

— N-au cunoscut energia electrică, nici mijloace 
tehnice avansate, concluzionă Zaris. Asta nu se potriveşte 
deloc cu astroportul descoperit de vegani. Înainte! 

În a doua cameră, exploratorii avură parte de o sur- 
priză. Un mecanism complicat, format din rotite și pârghii 
metalice, era așezat pe un suport. În dreapta lui, pe un soi de 
scaun metalic, încă un schelet identic cu cele deja văzute. 
Pereţii din fundul camerei erau complet acoperiţi cu semne 
trasate ceva mai îngrijit. O statuetă de circa treizeci de cen- 
timetri înălțime stătea într-o firidă. Figurina aducea vag cu 
imaginea unui humanoid ceva mai deosebit. Faţa îi era 
ascuţită şi prevăzută cu un nas lat şi coroiat, ca o provă de 
navă. Ochii îi ocupau aproape toată fruntea iar gura arăta ca 
o simplă fantă. Degetele de la mâini erau lipite cu o pieliță ca 
la broaște. Bustul nu prezenta și membre inferioare, însă 
pieptul era ascuţit ca o carenă. 

— Luaţi tot! ordonă Zaris. Filmati şi peretele! 

În timp ce vorbea, Zaris simţi din nou apăsarea în 
ceafă și senzaţia de slăbiciune. Se întoarse brusc și slobozi un 
foc din razer către umbra ovoidală din ușă. I se păru că auzi 
un fel de scâncet și arătarea dispăru. 

— Ne luptăm cu un soi de fantome străvezii, observă 
biologul. 

— Trebuie să capturăm una, replică Zaris. Dacă pot 
agresa creierul uman, înseamnă că posedă rațiune. 

— N-am idee cum ar trebui să procedăm. Par compuse 
integral din energie adunată în jurul unui nucleu. 

— Mergem în turn! hotărî Zaris incitat de atacul enig- 
maticei entităţi. Dacă vom captura măcar nucleul... 

Exploratorii ieșiră din casă și porniră spre turn, cu 
vigilenţa trează. Pătrunseră la parter, fără nici o împotrivire. 
O scară spiralată ducea către vârf. 

— Pentru a construi aşa ceva, au avut nevoie de cunoş- 
tinte de geometrie, raționă Zaris. Sper să nu se prăbușească 
scara. Urc singur. 

Începu să urce, în timp ce restul exploratorilor îi ve- 
gheau fiecare pas. Scara, deși roasă, părea destul de solidă. 
Zaris reuși să ajungă până pe o platformă de piatră, de pe care 
se putea observa întreaga câmpie, până la lac și pădure. O 
imagine fugară, rod al retrocogniţiei, îi lumină mintea. 
Cobori liniștit şi-şi informă camarazii: 

— Aici locuiau mutanţii care vegheau turmele 
stăpânilor. A fost un fel de sat. 

— Înseamnă că undeva, pe planetă, trebuie să existe și 
un oraș al stăpânilor, judecă unul din exploratori. 

— Așa ar trebui. Să vedem ce spun ceilalți. 

Zaris apelă pe rând echipele de exploratori. Nici una 
nu întâlnise vreun oraş nou sau în ruine. Ca şi ei, găsiseră res- 
turi ale unor clădiri grosolane și schelete de non-humani. 
Echipa de shangi descoperise și urmele unei explozii nucleare 
de mari proporţii. Era vorba de un crater cu diametrul de 
câţiva kilometri, plin cu apă, care prezenta încă un grad ridi- 
cat de radiaţie. 

— Trebuie să fi existat un oraș pentru cei care foloseau 
astronave! repetă Zaris. Trebuie! 

— Unde să-l fi ascuns? întrebă unul dintre exploratori. 

— Ascuns!? întrebă Zaris. Aceasta trebuie să fie soluția. 

Comandantul alcor apelă din nou toate echipele de 
exploratori. Le ordonă să plece către munți și să caute urmele 
unui oraș civilizat. Era o simplă intuiţie de-a lui. Nu întâlnise 

orașe ascunse în nici una din expedițiile sale. Văzuse însă în 
arhiva Alianţei Civilizaţiilor Humanoide mai multe oraşe 
ascunse sub munţi, sub lacuri ori sub țărmuri de mări. Ocu- 
panţii acestor refugii avuseseră motive diverse pentru a se 
ascunde. Unii erau fugari din sistemele lor solare. Alţii prac- 
ticau pirateria în diverse constelații. În fine, destui se ascun- 
deau în măruntaiele unor munţi pentru a scăpa de radiaţiile 
distrugătoare ale unor conflicte nucleare. O astfel de civi- 
lizaţie ascunsă putea să fie cheia misterului. 

— Înapoi, la navetă! ordonă Zaris. Vom zbura și noi 
către munți. 

Exploratorii alcori se îmbarcară în transportoare și 
porniră în viteză înapoi. Câteva umbre ovoidale ieşiseră de 
prin case și se adunaseră într-un grup, exact la intrarea în 
satul părăsit. Păreau să converseze între ele. Alcorii nu 
întoarseră capetele, să le vadă. Erau entuziasmați de perspec- 
tiva găsirii oraşului ascuns. Nu erau animați numai de spiritul 
de aventură. Posibila prezență a unei civilizaţii de nivelul lor, 
atât de departe spre Calea Lactee, le întărea credința că vor 
descoperi o lume care să întrunească condiţiile ideale din 
planurile expediției. 

Odată ajunși în navetă, Zaris comandă pilotului să se 
ridice sus în atmosferă, încât să-i ofere posibilități de a obser- 
va un spațiu cât mai larg. După aceasta, porni holograful și 
începu să studieze imaginile iniţiale, luate în timp ce încon- 
jurau planeta. Două lanțuri de munţi, aproape simetrice, 
despărțeau planeta în două. Zaris își concentră atenţia pe cel 
din imediata apropiere. Culmile muntoase începeau lin, ca 
niște simple dealuri, apoi se ridicau către înălțimi semete, pe 
direcţia nord. Atingeau înălțimea maximă cam pe la 
jumătatea distanţei dintre ecuator și polul nord, apoi coborau 


212 


din nou, pierzându-se sub calota polară. După câteva minute 
de cugetare, Zaris îi indică pilotului o curbură largă, aproape 
de jumătatea lanţului muntos: 

— Aici să ne duci! 

— Am înţeles! În maxim jumătate de oră, vom fi acolo. 

Naveta prinse viteză pe direcţia nord. Zaris se consultă 
cu comandanții celorlalte grupe de exploratori. Le sugeră să 
scaneze culmile muntoase, în căutarea unui oraș săpat direct în 
stâncă. După aceasta, închise ochii și încercă să vizualizeze 
obiectivul. Operaţiunea nu-i reuși, semn că orașul căutat era 
încă la mare distanță. Nu mai avea însă nici un dubiu că aces- 
ta exista cu adevărat. Intuiţia îi spunea că-l va găsi. 

Naveta ajunse în colțul de sud al curburii muntoase. 

— Aici ar trebui să fie, spuse Zaris. Coboară la alti- 
tudinea de observare, pilot! 

Din coborâre, exploratorii observară că munţii din 
stânga se dispuneau ca un amfiteatru. Terenul din faţa lor era 
tăiat de linii regulate care, la o privire atentă, se dovediră 
drumuri părăsite. Instrumentele de observare le permiseră să 
distingă pâlcuri de pomi pe rod amestecați cu arbori, flori 
crescând în neorânduială, prin iarba înaltă, resturile unor 
canale de iriganții... 

— Aici au fost vii și grădini bine organizate, aprecie 
botanistul. 

— lar stăpânii le admirau din amfiteatru, îl completă 
Zaris. Observaţi dispunerea masivelor muntoase? Sunt cu 
faţa către sud, astfel că primesc lumina solară întreaga zi. 

— Natura nu crează niciodată munţi atât de regulați, 
observă geologul. Parcă au fost tăiați cu laserul. 

— Chiar au fost tăiaţi, preciză comandantul. Văd deja 
orașul din spatele blocurilor de piatră. Anunţaţi toate echipele 
să sc adune aici! 

În timp ce un explorator transmitea chemarea către 
toate grupele, Zaris făcea un raționament complex. Dacă fti 
așezi locuința cu fața către soare, înseamnă că vrei să te 
bucuri de lumina lui cât mai mult. Dacă îti creezi parcuri, 
grădini și livezi în fata casei, înseamnă că le și vezi. Deci, 
necunoscutii locuitori ai acestui oraș din munte trebuiau să 
aibă ferestre către sud, concluzionă comandantul alcor. 
Crestele păreau însă perfect netede, fără nici un orificiu. 
Totul era tern, de un cenușiu trist. Poate că blocurile de stâncă 
se mișcă și ferestrele se deschid, presupuse Zaris. 

— Locuri de parcare sau de aterizare, îl atenţionă pilotul. 

Zaris își lipi fruntea de binoclul electronic și privi 
către pământ. De la poalele munţilor și până la terenurile cul- 
tivate, se întindea o suprafaţă pietruită, lată de circa treizeci 
de kilometri. Nu încăpea îndoială că fusese lucrată de mâinile 
unor ființe raționale, deoarece banda de piatră urmărea 
scrupulos, cu aceeași lăţime, baza amfiteatrului muntos. 

— Aterizează exact lângă muntele din vest! ordonă 
Zaris pilotului. 

Acesta începu imediat manevra de aterizare. Pe cer, 
se zăreau punctulețe mișcătoare. Navetele celorlalte echipe 
de exploratori veneau la întâlnire. Zaris porni scanerul și-i citi 
indicaţiile primare. Masivul în formă de amfiteatru se înălța 
până aproape de zece mii de metri. Un oraș pe verticală, 
gândi Zaris şi-și reglă scanerul. Acesta începu să indice con- 
cavitățile din stâncă, însă nu foarte ciar. Când naveta atinse 
solul, Zaris putu zări deja compartimentele tăiate în miezul 
muntelui, dincolo de peretele frontal. 

— Să vedem minunea! își îndemnă el echipajul să 
coboare. 

De îndată ce atinseră solul, alcorii se apropiară 
curioși de masivul perfect neted. 

— Are uși și ferestre! strigă fizicianul echipei. Sunt de 
aceeaşi culoare cu stânca, pentru mascare perfectă. 

Zaris făcu cei câțiva paşi care îl despărțeau de fizician 
Și pipăi peretele cu degetele. Sticla fumurie a ferestrei atinse 
îi permise să zărească vag interiorul unui apartament foarte 
spaţios. 

— Foarte disciplinaţi, comentă el. Au închis totul, deși 
au plecat în mare grabă. 

— Poate că altcineva a închis ușile și ferestrele, inter- 
veni ciberneticianul grupei. Posibil să fi fost roboţi din interi- 
or sau un sistem automat de închidere, bazat pe senzori de 
mișcare. După ce găsim o ușă, ne vom lămuri cum functio- 
nează acest sistem. 

Celelalte navete ale expediției începură să aterizeze. 
Zaris le ordonă oamenilor săi să nu întreprindă încă nimic, 
deoarece se impune o activitate planificată. După aceasta, ieși 
în calea noilor sosiți și-i aşteptă să se adune în jurul său. Când 
ultimii sosiți se alăturară grupului de lideri, Zaris începu să 
explice: 

— Acest masiv muntos ascunde un oraș pe verticală. 
Ușile și ferestrele apartamentelor sunt confecționate dintr-un 
material incasabil și fumuriu, pentru a masca prezența 
locuitorilor. Vă propun să împărțim masivul în sectoare, 
luând fiecare câte unul la explorat. În final, vom aduna toate 
informaţiile, le vom analiza împreună și vom trage concluziile. 

— Pătrundem prin forță? întrebă Mikal veganul. 

— Ciberneticienii ar trebui să deschidă ușile și să 
acţioneze ascensoarele de pe fiecare scară. Dacă vor fi 
depășiți de complexitatea tehnicii folosite de foștii locuitori ai 
orașului, vom forţa ușile. 

— Putem ridica obiecte? se interesă Shang Di. 

— Trebuie să ridicaţi orice înscris, imagine sau obiect 
care ne lămureşte cine au fost, cum au trăit și de ce-au 
dispărut locuitorii acestui oraş. 

— Obiectele de valoare vor fi ale noastre, spuse gene- 
ralul Omogo sirusanul. 

— Desigur, aprobă Zaris. Conform contractului. Vă 
rog numai să nu distrugeti informaţii! 

— inţeles! raportă mercenarul negru. 

— Ne împrăștiem de-a lungul peretelui frontal şi 
găsim ușile, continuă Zaris. După ce pătrundem, ne informăm 
reciproc cu cele descoperite. Ţineţi armele paralizante 
pregătite! Ucideţi numai în caz de pericol real și iminent! 
S-a înțeles? 

— Înţeles! răspunseră comandanții de grup aproape 
deodată. 

— Succes! le ură Zaris și se îndreptă către grupul de 
alcori. 

Îşi informă echipa cu cele discutate şi stabilite, apoi 
le ordonă să treacă la verificarea zidului de piatră. El se în- 
toarse la ferestra deja descoperită și trimise o pasă psihoener- 
getică către interior. În fracțiuni de secundă, vizualiză un 
apartament modern, mobilat foarte luxos și prevăzut cu sis- 
tem de iluminare în tavan. Deci, necunoscutii cunoşteau ener- 
gia electrică sau o formă de energie similară. Mai multe 
aparate nemaivăzute în viața sa erau distribuite prin aparta- 
mentul de trei camere. 

— Aici e uşa, îi strigă un explorator poziţionat către 
dreapta sa. 

Toţi alcorii se grăbiră să se adune în jurul ușii. Ciber- 
neticianul păși înainte și începu să-și verifice metodele de 
deschidere cunoscute. Sistemul de deschidere nu reacţionă la 
mişcare, energie termică, voce și impuls electromagnetic. În 

final, specialistul încercă s-o deschidă cu amprenta sa pal- 
mară pusă pe ecranul din dreapta ei. Un mic zgomot se auzi 
din interior, însă uşa rămase nemişcată. 

— Uşa se deschide pe bază de calculator și imagini 
palmare, raportă ciberneticianul. Nici una din palmele noas- 
tre nu e înscrisă în memoria calculatorul. 

— Comunicati descoperirea şi celorlalte echipaje! 
ordonă Zaris. Daţi-vă la o parte din faţa uşii, căci s-ar putea 
să aibă un sistem de ripostă la efractie! 

După ce se convinse că toate echipele erau în sigu- 
ranță, Zaris îl îndemnă pe cibernetician: 

— În forţă! 

Specialistul ridică lansatorul laser și trimise o lovitură 
în centrul ușii fumurii. Materialul pocni și se sparse în mii de 
granule. O lumină gălbuie umplu cadrul ușii. Zaris ridică o 
piatră şi o aruncă către interior. La atingerea stratului gălbui, 
piatra produse o flamă și se topi instantaneu. Picături din ea 
căzură la baza ușii. 

— Dincolo de ușă, e un paznic automat, constată Zaris. 
Comunicati şi celorlalţi, să nu se hazardeze! 

— Nu putem trece, rosti careva șovăielnic. 

— Trebuie să trecem! îl contrazise Zaris. Un moment! 

Comandantul alcor se așeză în faţa ușii, cu palmele 
întinse înainte. Închise ochii și trimise o scurtă pasă psi. Simti 
arsura şi se retrase instinctiv. Palmele sale începură să se 
miște uşor, în sens rotativ. Un glob de energie translucidă se 
adună între ele. 

— Mai binc cu laserul, domnule comandant, încercă 
să-l oprească ciberneticianul. 

— Raza laser nu posedă inteligenţă, îi replică Zaris, 
fără a-şi întrerupe activitatea. 

Deschise ochii și-și privi sfera de psihoenergie. Era 
de dimensiunile unui pepene verde de soi bun. Putea încerca. 

— Daţi-vă înapoi și adăpostiţi-vă! le ordonă Zaris 
alcorilor. Dacă mi se întâmplă ceva, medicul să-mi facă o 
injecție cu metagra! 

Privirea lui Zaris urmărea liniștită perdeaua gălbuie de 
energie necunoscută. Întinse amândouă mâinile în față și-și 
dirijă sfera de psihoenergie către interior. Când o simţi lângă 
pelicula de foc a energiei gălbui, întrerupse legătura cu ea. Un 
trăsnet înfiorător zgudui muntele din faţa exploratorilor. Ceaţa 
gălbuie dispăru la fel de brusc cum apăruse. Zaris întinse 
încrezător mâna prin deschizătura ușii și-și îndemnă colegii: 

— După mine! Cineva să anunţe celelalte echipe cum 
se poate anihila sistemul de pază! 

Exploratorii alcori pătrunseră într-un hol mare, de 
formă pătrată. Deși singurul orificiu era uşa spartă, lumina 
solară inunda încăperea din toate părţile. Zaris se roti cu 
privirea pe ziduri, să descopere sistemul de iluminare. 

— Întregul perete e din sticlă transparentă, îi explică 
fizicianul. Lumina solară e condusă de un sistem de oglinzi 
de jur împrejurul holului. 

— Intrăm în apartamentul din stânga! decise Zaris şi 
arătă ușa acestuia. 

Ciberneticianul se grăbi s-o verifice. După mai multe 
încercări, descoperi că era deschisă. O împinse și făcu loc 
întregii echipe să intre în camera de circa o sută de metri 
pătraţi, dinspre fața muntelui. Și aceasta era luminată perfect. 
Zaris se lăsă pe un fotoliu larg și-și îndemnă specialiştii: 

— Verificaţi toate aparatele! Identificaţi toate infor- 
maţiile despre foştii locatari! 

Membrii echipei se împrăștiară prin întregul aparta- 
ment. Zaris aruncase deja o privire prin prima cameră şi intuise 

că necunoscuţii aparținuseră de o civilizaţie rece și foarte ordo- 
nată, care nu permitea manifestarea slăbiciunilor personale. 
Nici o fotografie, hologramă ori statuetă nu se zărea nicăieri. 
Nici un bibelou, o vază pentru flori ori alte mărunțișuri care dau 
personalitatea unei camere, funcţie de stăpân. 

— Aici, domnule comandant! îl chemă ciberneticianul. 

Un ecran de circa patru metri pătraţi se luminase, pe 
peretele din fundul camerei. În el, apăruse imaginea unei 
fiinţe care semăna destul de bine cu statueta văzută în satul 
părăsit. Capul îi era complet lipsit de păr, ochii, mari și obli- 
ci, nasul, umflat și ascuţit, ca un cioc de răpitor și gura, numai 
o fantă subțire. Corpul fiinţei era îmbrăcat într-un costum gri 
lucios, ca de scafandru. Era greu de ghicit dacă era mascul ori 
femelă. Fiinţa vorbea, însă. Vorbea rar, aproape mecanic, ast- 
fel că fiecare cuvânt se auzea perfect. Ciberneticianul lua 
imagini cu holocamera. 

O altă ființă similară, ceva mai scundă și mai subțire, 
se alătură primeia. 

— E femelă de mamifer, observă ciberneticianul. 
Posedă glande mamare. 

— Ar putea fi și humanoizi, replică Zaris. Nu înţeleg 
însă de ce sunt atat de înguști și cu pieptul ascuţit. 

— Poate că au un alt sistem de respiraţie, interveni bio- 
logul. Imaginile sunt filmate sau în transmisie directă? 

— Aproape sigur, filmate, răspunse ciberneticianul. Am 
introdus unul din acești cilindri în orificiul cel mai potrivit. 

— Schimbă cilindrul! ordonă Zaris. 

Ciberneticianul execută comanda. De data aceasta, 
cele două fiinţe se aflau la marginea unei grădini de lângă o 
livadă foarte organizată. În fața lor, munceau câteva ființe 
bipede, cu capete aproape triunghiulare şi cu boturi alungite, 
ca de lupi. 

— Stăpânii şi mutantţii, comentă Zaris. Am intuit bine 
organizarea lor socială. 

Biologul veni dintr-o cameră din spate, cu câteva 
cutii în mână şi i le arătă comandantului: 

— Hrană conservată. Carne, legume și fructe. În aces- 
te flacoane, sunt medicamente sau hrană concentrată. Deci, 
locatarii se hrăneau aproape ca noi. 

— Dar se îmbrăcau foarte modest, raportă unul din 
exploratori. În toată casa, am găsit numai două costume de tip 
scafandru, de culoare gri. 

— Probabil, era vorba de o civilizaţie militarizată, pre- 
supuse Zaris. Ce fel de energie foloseau? 

— Electrică, răspunse ciberneticianul fără șovăire. 
După cum vedeţi, sursa de energie e în funcţiune și acum. 
Probabil, vom găsi o centrală solară ori atomoelectrică, com- 
plet automatizată sau deservită de roboți. 

- De ce-au plecat, însă? întrebă Zaris. De ce au murit 
sclavii mutanți? Oare, straniile ființe compuse numai din 
bioenergie să fi fost cauza dezastrului? 

— lată şi astronavele lor! îi atrase ciberneticianul 
atenţia asupra ecranului. 

— Sunt adaptate pentru navigația în aer, pe apă și sub 
apă, îi informă Zaris. Am văzut o astfel de navă, într-o machetă 
de pe planeta Hanab. Veganii ar trebui s-o cunoască bine. 

— Luăm aparatul și cilindrii, să putem studia imaginile 
în timpul marșului? întrebă ciberneticianul. 

— Aprob, răspunse Zaris. Câştigăm timp. 

Informaţiile adunate din apartament erau puţine. 
Alcorii transportară aparatul video, cilindrii, conservele şi 
cele două costume pe navetă, apoi reluară cercetarea. 
Apartamentul vecin era identic cu primul. Conţinea același tip 

de mobilier, aceeași cantitate de alimente conservate și aceleași 
aparate. Exploratorii se mulțumiră să-și însuşească numai cilin- 
drii conservanţi de imagini și sunete, în speranţa că vor descifra 
limba și vor afla mai multe despre foștii locuitori ai planetei. 

— Nici o scară nu duce la etajele superioare, observă 
Zaris. Ar trebui să găsim măcar un lift. 

Se întoarseră în holul central și-l verificară de jur 
împrejur. Într-adevăr, pe peretele dinspre inima muntelui, 
exista un elevator în care ar fi putut încăpea și o sută de per- 
soane. Alături de el, zăcea robotul-paznic distrus de Zaris. 
Foștii locatari nu-şi închideau ușile apartamentelor, deoarece 
erau siguri că nici un intrus nu putea trece de ușa principală 
de acces pe hol. Exploratorii urcară în lift și-l studiară cu 
atenţie. Nu avea butoane, clapete ori alt sistem vizibil de pro- 
gramare. 

— Probabil, funcţionează pe bază de comandă vocală, 
presupuse ciberneticianul. Un aparat inteligent, dar care ne 
oprește explorarea. 

— Un moment! îl opri specialistul în stabilit contacte 
cu civilizaţii noi. Am reţinut câteva sute de cuvinte din cele 
rostite de cei doi indivizi din videoaparat. Seamănă cu limba 
ligară, pe care o cunosc. 

— Ligară? întrebă Zaris. 

— O limbă moartă, a unei civilizaţii vigone stinse de 
mai mult de un miliard de ani. Codul verbal ar trebui să fie o 
cifră. Încep să număr. Unu... 

Liftul se puse în mișcare foarte silențios. Se opri însă 
imediat. Străbătuse un nivel într-o fracțiune de secundă. Ușile 
se deschiseră automat şi exploratorii defluiră către aparta- 
mentele de pe hol. În mai putin de jumătate de oră, terminară 
de cercetat toate cele patru locuinţe de pe etaj. Toate erau 

identice, de la împărţire şi până la mobilier. Numai cilindrii 
aparatelor video, pe care îi colectaseră, le puteau lămuri 
această disciplină ciudată. Se întoarseră în lift și lingvistul 
încercă mai multe cuvinte de comandă. Abia la cifra douăzeci 
şi trei, elevatorul porni din nou. 

— Cunoşti cuvântul parter? întrebă Zaris, străfulgerat 
de-o presimţire. 

— Nu, recunoscu lingvistul. 

— Atunci, când vom coborî, ne vom opri la primul etaj 
și vom ieși pe fereastră, găsi comandantul alcor soluția. 
Să vedem ce ne mai rezervă acest oraș ca un stup de albine. 

Liftul opri şi exploratorii se împrăştiară prin aparta- 
ment. De la prima privire, Zaris constată că încăperea în care 
pătrunsese nu semăna cu cele văzute anterior. Era de două ori 
mai largă, astfel că pe hol existau numai două apartamente. În 
prima cameră, se afla un pupitru metalic, plin cu aparatură 
necunoscută. Scaunul din spatele pupitrului indica faptul că 
acolo se lucrase. Zaris îl lăsă pe cibernetician să-şi bată capul 
cu aparatura și apelă pe rând celelalte echipe. Toate erau blo- 
cate la parter, din cauza liftului care nu funcționa cu nici un 
chip. Comandantul alcor îl puse pe lingvistul său în legătură cu 
omologii lui, să le explice comenzile vocale. Astfel, putea fi 
sigur că măcar o parte din acest straniu oraș putea fi cercetat. 

— Am găsit un videotelefon mobil asemănător cu ale 
noastre, îi raportă un explorator. 

— a-l! îi porunci Zaris. Caută în continuare! 

Alcorii mișunau ca furnicile prin apartament. Coman- 
dantul se apropie de fereastră şi aruncă o privire. Imaginea 
era magnifică. Livezile şi pădurile se întindeau până departe 
în zare. Luciul unui lac scânteia în soarele Kefra. De asta, 
indivizii din clasele superioare preferau să locuiască la 
înălțime, descoperi el. 

— Asta pare o armă, îl anunţă un alcor. 

Zaris se întoarse și privi obiectul. Nu-i era cunoscut, dar 
părea o armă. O luă, o îndreptă cu botul spre geam și apăsă 
clapeta de sub degetul arătător. Fereastra dispăru ca prin 
farmec, fără zgomot. Aerul încălzit pătrunse în apartament. 

— E un dezintegrator, constată Zaris. ÎI însușim, pen- 
tru studiu. 

Explorarea apartamentului de șef le luă mai mult de o 
oră. Cibemeticianul nu descoperi modul de folosire a apara- 
turii din pupitru. Ca atare, trebuiră să se mulțumească cu o 
pradă mai modestă: telefonul mobil, dezintegratoml și nelip- 
sitele cilindre video, pe care foştii locuitori își înregistrau 
informaţiile. 

— Încă două ore și ceva până la lăsarea serii, îl anunță 
Mikal pe Zaris. Continuăm? 

— Continuăm! decise comandantul. Vom rămâne și la 
noapte pe această planetă. 

— Riscăm. 

— Cine nu riscă nu câștigă niciodată. 

— Bine, riscăm. 

— Numai până la lăsarea serii, preciză Zaris. Atunci, 
programaţi liftul pentru etajul întâi, coborâţi și săriți pe geam! 
Nu cunoaștem formula pentru parter. 

— Nu-i problemă. Ne întâlnim jos, la navete. 

Alcorii îşi continuară explorarea pe etaje nimerite 
întâmplător. Cu această ocazie, descoperiră și sursa perma- 
nentă de energie din interiorul orașului-stup. Un convertor de 
energie solară asigură producerea și înmagazinarea energiei 
electrice, într-un sistem de acumulatoare situat pe un singur 
etaj. Astfel, complexul avea asigurată energia electrică zi și 
noapte. Într-un apartament spațios cât un etaj, descoperiră un 
fel de laborator medical. Cu această ocazie, aflară că foştii 

locuitori ai planetei erau humanoizi. Aşa îi arătau schiţele 
anatomice și imaginile holografice, complet goi. Alcorii își 
însușiră întregul material medical informativ, pentru 
studierea ulterioară a ciudatei specii de humanoizi. 

Exploratorii au vizitat pe rând un fel de creşă, în care 
pătuțurile pentru copii zăceau goale și o sală mare, prevăzută 
cu ecrane și fotolii. Imaginea unei societăţi închegate, cu re- 
guli rigide dar raţionale, se contura din ce în ce mai mult. 
Seara îi surprinse vizitând un fel de turn de control situat 
aproape pe creasta muntelui. Se părea că locuitorii oraşului 
nu putuseră pleca oricând și oricum din el. Imaginile înregis- 
trate în tum probau aceasta. Navele cu care zburau necunos- 
cuţii erau mici, cam cât nişte aeromobile vegane obișnuite. 

Soarele Kefra arunca ultimele raze. Umbrele s>rii 
acoperiseră livezile din faţa orașului. 

— E timpul să ne retragem în navetele noastre, anunţă 
Zaris. 

Exploratorii alcori îşi adunară materialele selectate și 
urcară în lift. La coborâre, simțiră viteza extraordinară a agre- 
gatului. Acesta de celeră însă liniștit şi se opri fără șoc. Tre- 
cură prin primul apartament din dreapta şi-i pulverizară fe- 
reastra, cu arma găsită. Săriră unul câte unul și se adunară în 
jurul navetei, să comenteze evenimentele zilei. Rând pe rând, 
soseau şi celelalte echipaje. Fiecare adunase ceea ce considerase 
mai ilustrativ pentru modul de viată al foştilor locuitori. 

Zaris privea gânditor muntele impunător din fata sa. E 
drept că locuitorii orașului ascuns erau cam stranii, dar erau 
raționali și situati pe o treaptă ridicată de evoluție. Nu se 
înşelase în aprecieri. Licărul de speranţă încifrată în numele 
soarelui Kefra exista cu adevărat. Planeta era perfect locuibilă şi 
servise drept patrie unor humanoizi avansați. Mai rămânea de 
văzut din ce cauze aceștia o abandonaseră în grabă. 


224 


Se dezleagă unele enigme 


Zaris dormea adânc, cufundat în vise stranii. Ochii 
imenşi ai unui humanoid dintre cei văzuţi în timpul zilei îl 
priveau sfredelitor iar gura acestuia se deschidea fără sunete. 
Imaginea dispărea pentru câteva secunde, apoi reapărea, la fel 
de insistentă. Brusc, comandantul alcor simţi o lovitură pu- 
temică în ceafă și se trezi cu mușchii încordaţi. Luptătorul de 
veghe zăcea cu capul pe genunchi iar în aer se auzea un bâzâit 
ca de albine. Zaris sări din cușetă şi-l scutură pe alcorul de 
pază. Acesta căzu într-o rână, apoi se întinse cât era de lung. 
Nici urmă de conştiinţă nu-l anima. Nu era adormit, ci leşinat. 

Alcorul raţionă şi acţionă fulgerător. Aprinse proiec- 
torul de deasupra navetei şi aruncă o privire prin vizor. Un 
cerc de lumină spectrală înconjura navetele exploratorilor. 
Aceasta radia din corpurile straniilor fiinţe ovoidale întâlnite 
anterior. | fii de umbre înconjuraseră navetele. Ne atacă psi- 
hic prin somn, descoperi Zaris şi strigă Alarmă! În timp ce 
alcorii săreau din cuşete, el se apucă de apelat celelalte 
echipaje. Își recăpătase stăpânirea de sine, deși se simţea 
ameţit de lovitură. Spunea fiecărui lider de echipă o singură 
frază: Suntem atacați psihic, de entităţi energetice care tre- 
buie distruse cu toate armele din dotare. 

Deja, servantul alcor de ia tunul laser începuse să 
tragă. Loviturile sale se vedeau prin noaptea clară. Atingeau 
cercul de umbre spectrale, apoi dispăreau. 

— Dezintegratorul! comandă Zaris şi ocupă un loc lângă 
vizor, din care putea observa bine întregul teatru de bătălie. 


225 


Și celelalte navete începuseră să tragă în agresori. 
Cercul des de umbre se rărea din când în când, apoi se refăcea 
ca prin vrajă. Zaris citea pe fețele camarazilor săi că le era 
cumplit de rău. Făcu un apel general către ceilalți coman- 
danti, cu întrebarea Cum vă simţiţi? Toţi răspunseră aproape 
la fel: o parte din membrii echipajelor erau leșinaţi iar ceilalţi 
se simțeau foarte rău. 

Zaris privi la cercul fantomtic ce se strângea lent în 
jurul lor și se decise: 

— Decolăm imediat! Ultimii plecăm noi, alcorii. 

Urmări cum i se executa comanda. Kobizii, shangii, 
orionii și sirusanii decolară unii după alţii. Numai veganii 
rămăseseră pe loc. 

— Ai probleme, Mikal? întrebă Zaris. 

— Nu vă las singuri! Decolăm împreună din faţa 
arătărilor astea. 

— Bine. Porniţi! 

Ultimele două navete ţâşniră către cerul întunecat. 
Cercul de umbre spectrale rămase nemișcat câteva clipe. 
După aceasta, se desprinse în grupuri mici care lunecau lent 
pe deasupra pământului. Asta văzu Zaris din astronavă. Îşi 
luă ochii din binoclul electronic și comentă: 

— Entităţile sunt hibrizi. În esență, sunt non-humani. 
Posedă însă capacitatea de a influența psihicul humanoid 
şi-o folosesc agresiv. 

— Nu par să fie afectate de laser și dezintegrator, 
comentă un luptător. 

— Ori sunt atât de mulţi, încât nu putem observa 
pierderile din rândul lor, emise Zaris o altă părere. Trebuie să 
aibă şi ei un punct slab. 

— Oare, locuitorii acetei planete au fugit din cuza lor? 
întrebă biologul. 

— Posibil, răspunse Zaris. Asta însă presupune că 
entitățile au invadat planeta după ce băștinașii evoluaseră mult. 

— Poate vom găsi răspunsul în materialele luate din 
oraş. l 

— Poate, confirmă Zaris dus pe gânduri. Deocamdată, 
suntem puşi pe fugă de nişte creaturi aparent inferioare. După 
ce ajungem pe astronave, vom vedea ce e de făcut. 

Mult după miezul nopţii, exploratorii ajunseră pe 
astronave. Cei mai slăbiți fură dirijaţi către cabinetele me- 
dicale, pentru tratament. Zaris preferă să meargă direct în 
apartamentul său. Gândea că un somn bun era cel mai simplu 
leac la rana psihică pe care o încasase. O găsi pe Deira trează, 
în faţa videoholografului. Urmărea un film din lumea vegană. 

— Te-am așteptat, iubite, îl anunţă ea. 

— Doamnă doctor, de ce nu-ţi respecţi programul de 
somn? 

— Am fost îngrijorată. 

— Te rog să mă ierți! Am uitat să te anunț că vom 
rămâne şi noaptea pe planetă. A fost o decizie de ultim moment. 

— Bine că aţi renunţat. 

— N-am renunţat de bună voie. Am fost învinși de 
niște non-humani foarte stranii. 

— Învinși? 

— N-am reușit să-i distrugem cu nici una din armele 
noastre. Era și întuneric, așa că am preferat să ne retragem. 

— Chiar atât de puternici erau? 

— Loveau direct în sistemul nervos central. Foarte 
periculoși. 

— Şi plecaţi din nou, mâine, să-i distrugeți? 

— Nu cred. Ziua stau ascunşi undeva. În orice caz, voi 
consulta comandanții de flotile, să decidem împreună. 


227 


— Te-au atins și pe tine? 

— De două ori. 

Deira sări din pat și-i prinse tâmplele în palme. Își 
adânci privirea albastră în ochii lui căprui și rămase așa câte- 
va minute După aceasta, scoase o pilulă dintr-un sertar și i-o 
întinse: 

— Înghite-o și adormi imediat! Eu te voi veghea. 

— Atât de rău e? 

— Resturi din psihoenergia agresoare mai stăruie în 
creierul tău. 

— Bizare creaturi, murmură el și se dezechipă pentru 
somn. 


La videoconferința de dimineaţă, spiritele se 
încinseră. O parte importantă din exploratori, în frunte cu 
sirusanii, cereau să plece imediat, cu forțe sporite, pentru a 
trece prin foc planeta fantomelor energetice. Mai puţini optau 
pentru renunțarea la acea planetă şi pentru continuarea 
explorărilor pe următoarea din sistem. Zaris trebui să-și 
folosească din plin puterea de persuasiune și argumentaţia 
logico-pragmatică pentru a învinge curentul belicos. 
Inţelegea frustrările luptătorilor de profesie. Fuseseră învinși 
şi puși pe fugă de niște creaturi care nici măcar nu posedau 
creiere, corpuri și arme. Orgoliul nu era însă un bun sfătuitor. 
Exilaţii nu aveau nimic de câștigat dintr-un război de uzură 
cu entitățile psihoenergetice. Îşi făcuseră o imagine despre 
foştii locuitori humanoizi și-și puteau completa informaţiile 

după decriptarea materialelor aduse pe astronave. Era sufi- 
cient. Planeta fusese locuită şi înfloritoare. Acum, nu era 
deloc îmbietoare. După discuţii de jumătate de zi, expedi- 
ționarii deciseră să exploreze și cea ce-a treia planetă din sis- 
temul solar Kefra. 


Navetele erau gata de decolare. Zaris își verifică 
echipajul, apoi făcu apelul celorlalte echipe. De această dată, 
erau hotărâți să zboare grupați, pentru a evita noi neplăceri. 
Luaseră cu ei și cele mai eficiente arme din dotare. Arme 
mortale, nu simple paralizante. Învățaseră lecţia din înfrân- 
gerea suferită. 

— Gata de marș! raportară rând pe rând comandanții 
de echipe. 

— Porneşte! îi porunci Zaris pilotului. 

Naveta se desprinse de pe astronava Șoimul și luă 
direcţia celei de-a treia planetă. Zaris îşi ocupă locul de obser- 
vaţie și închise ochii. Încă se resimțea după loviturile psihice 
încasate de la ciudatele ființe energetice. Nici nu-și dădu 
seama când ațipi. 

— Pătrundem în atmosferă, auzi el pilotul prin somn şi 
se trezi. 

Puse imediat ochii în lentilele binoclului electronic. 
Planeta către care zbura i se păru foarte pestriță. Opt conti- 
nente mărunte împărțeau oceanul planetar. Naveta făcea turul 
planetei, prin zona ecuatorială, luând imagini în șir continuu. 
Lui Zaris i se păru că un obiect zburător trecuse fulgerător 

prin fața ochilor săi, scufundându-se în ocean. Verifică 
senzaţia pe imaginile înregistrate, dar nu găsi nimic care să 
i-o confirme. Ca atare, se întoarse la postul său, încercând să 
intuiascărcel mai potrivit loc de aterizare. Începu să raționeze 
prin excludere. Continentele polare se excludeau din capul 
locului, deoarece erau acoperite de ghețuri. Încă un continent, 
plin de vulcani în plină erupție, fu îndepărtat din calcule. 
Unul din cinci, gândi Zaris, Care să fie? 

— O construcţie! strigă pilotul excitat. 

— Coboară! ordonă Zaris mulţumit că nu mai trebuia 
să aleagă. Chiar lângă construcție. 

Navetele luară formaţia în şir, pentru aterizare una 
lupă alta. Alcorii atinseră primii solul. Îşi pregătiră armele și 
săriră în jurul navetei, gata să respingă orice atac. Celelalte 
navete aterizară aproape alături și toţi exploratorii se adunară 
zu fața către construcţia care le trezise interesul. Era o clădire 
mensă, cu două etaje, construită din piatră fasonată perfect. 
Jeamurile îi străluceau în soare, dar nici țipenie de vietate nu 
e zărea. În partea dinspre ei, un parc bine aranjat, cu pomi, 
irbuști şi flori, vorbea de o intervenţie civilizată. Aleile per- 
ect curate erau din același tip de piatră ca şi restul con- 
trucției. 

— Specialiștii în primul contact, un pas înainte! 
;omandă Zaris. 

Cei șase psihologi-lingviști ieșiră din formaţia de 
uptători. 

— Cuvântul pace, în toate limbile cunoscute, le pre- 
iză Zaris dorinţa sa. ÎI strigaţi cât puteţi de tare, de îndată ce 
ăriți orice fel de vietate. ÎI strigați chiar dacă vedeţi că sunt 
ion-humani! Nu intenționăm să declanșăm un masacru pe 
cest continent. 

Lingviștii-psihologi raportară că au înțeles exact mi 
siunea lor. Ei trebuiau să meargă în față, înaintea luptătorilor, 
cu steagul de pace. 

— Intrăm grupaţi și nu ne grăbim să tragem, preciză 
Zaris pentru toți exploratorii. Înainte! 

Grupul începu să înainteze încet, către ușa glisantă a 
construcţiei. Era o ușă neobişnuit de mare, de hangar. Dinco- 
lo de ea, se putea găsi orice. Zaris măsură din ochi uşa şi se 
întrebă de ce avea aproape cincizeci de metri. Numai fabricile 
și atelierele de montaj pentru utilaje grele aveau așa ceva, în 
lumea lui. 

Exploratorii pătrunseră prin fanta de circa trei metri 
asigurată de ușa glisantă întredeschisă. Se opriră după primii 
pași și lăsară armele cu ţevile în jos. În fața lor se afla o 
astronavă de mici dimensiuni, în plină ansamblare. Câţiva 
roboți acționau tăcuți în jurul ei. O macara rulantă transporta 
piese dintr-un elevator situat la capătul de vest al hangarului. 
Toate operaţiile decurgeau foarte silențios, în ciuda faptului 
că se lucra cu metale. 

— Civilizație rațională, spuse Zaris. Urcăm la etaj, să 
aflăm din ce specie fac parte stăpânii. 

Pomiră câte trei, pe scara largă, ce ducea la etaj. 
Lingviștii îşi pregăteau mesajele de pace iar luptătorii, 
armele. Scara se opri pe o platformă metalică. Dincolo de ea, 
se întindea o hală de cel puţin zece mii de metri pătrați. Patru 
şiruri de mașini lucrau harnice, supravegheate de roboți. 
Aceştia se deplasau cu viteză de la un agregat la altul, fără a 
privi în jur. 

— Mai sus! comandă Zaris. La ultimul etaj. 

Exploratorii își reluară urcușul. Ultimul etaj îi întâm- 
pină ca și cel inferior. O forfotă de roboți, în jurul unor mașini 
prelucrătoare de mari dimensiuni. Nici urmă de fiinţă vic. 

— Nu se poate! se revoltă Zaris. Cineva a programat 
acești roboţi. Recunoaşteti vreo inscripție, lingiviştilor? 

Răspunsurile fură în unanimitate negative. Tipul de 
alfabet nu corespundea nici măcar limbii ligare pe care 
lingvistul alcor o cunoştea. 

— leșim și explorăm întregul continent! ordonă Zaris. 
Trebuie să-i găsim pe humanoizii care stăpânesc această 
lume. Ei ne pot furniza informaţii utile expediției noastre 
către Calea Lactee. 

Nici un comentariu. Coborâră la parter şi ieșiră. cu 
garda sirusană în frunte. Pășeau grăbiţi pe aleea ce duce a la 
navetele lor. Deodată, o umbră se interpuse între ei și soare. 
Înainte de a ridica privirile, simţiră efectele unei arme para- 
lizante. Cei mai slabi de constituţie căzură în capătul aleii. 
Ceilalţi se legănau ametiţi de lovitură. 

— Nu ripostaţi! strigă Zaris tare. Nu vor să ne ucidă. 

Deasupra lor, la mai putin de douăzeci de metri, 
stationa o miniastronavă discoidală. Să fi avut vreo cincizeci 
le metri în diametru şi o grosime, în dreptul domului central, 
le maxim patru metri. 

— Puneţi armele pe alee! ordonă Zaris. Ridicaţi 
nâinile cu palmele larg, deschise şi înaintați către pajiştea din 
aţă! Lingviștii, în faţă! 

Exloratorii executară ordinele foarte disciplinaţi. 
naintară până sub astronava străină și rămaseră nemișcaţi, cu 

almele ridicate în semn de pace și de lipsă de posibilităţi de 
părare. Miniastronava se legănă uşor și cobori lin către sol. 
) trapă prevăzută cu scară se deschise şi câțiva humanoizi 
in cei văzuţi în imaginile de pe planeta fantomelor energe- 
ce coborâră cu pași lenți. Toţi aveau arme în mâini. Lipsa 
»doabei capilare şi forma ciudată a feţei îi făceau să arate 

înfricoșători. Zaris nu simţi în mod telepatic nici o intenţie 
agresivă din partea lor, însă. 

— Ben, foloseşte limba ligară! strigă el către lingvistul 
lui. Găseşte măcar câteva cuvinte, să le înțelegem mecanis- 
mul limbii! 

Ben se desprinse din șirul lingviștilor și se apropie la 
câțiva pași de străini. În tot acest timp, rostea cuvinte şi 
propoziţii scurte, în singura limbă care semăna cu a 
humanoizilor din faţa lui. Nimeni nu-i răspunse.Ben nu 
dezarmă. Își întinse notesul electronic şi începu să marcheze 
semne pe el, însoțindu-le cu vorbe. Desenă constelația 
Orion și-i rosti numele, în dialectul alcor. Arătă steaua 
Rigel, apoi în sus, către escadră, rostind: Escadra noastră a 
pornit din Rigel. 

Doi humanoizi coborâră în grabă din astronavă, cu un 
aparat în brațe. Ingenuncheară în fata lui Ben şi începură să 
lucreze rapid, pe tastatura aparatului. Nu scoteau nici un 
cuvânt. Doar urmăreau spusele lui Ben şi înregistrau ceva. 
Lingvistul alcor figură pe ecranul notesului sistemul solar în 
care făcuseră escală și indică planeta cucerită de plantele car- 
nivore. Explică deplasarea escadrei și activitatea echipajelor, 
în limbile ligară şi alcoră. În fine, Ben desenă sistemul solar 
Kefra şi începu să relateze tot ce făcuseră ei, în ambele limbi. 
Din când în când, întreba: Înţelegeţi? Străinii îi priveau tăcuți, 
cu ochii lor mari şi enigmatici. 

Când Ben începu să descrie orașul studiat de ei, pe a 
doua planetă, humanoizii se relaxară. Lăsară armele să le 
atârne pe umeri și începură să încline capetele. Ben ajunse la 
episodul confruntării cu entităţile energetice. Desenă una din- 
tre ele pe ecranul notesului şi povesti cu lux de amănunte 
modul în care fuseseră agresati şi alungaţi de pe planetă. Unul 

dintre cei doi humanoizi care lucrau la aparat ridică ochii spre 
Ben și rosti aproape clar, în limba alcoră: 

— Aţi fost atacați de kibiri. Şi noi am fost atacați și 
izgoniți. 

Conversaţia dintre Ben şi cei doi operatori ai apara- 
tului de studiat limbi se înfiripă, apoi începu să curgă destul 
de bine. Ben figură a treia planetă din sistemul solar Kefra, le 
spuse că nu intenţiunau să rămână în acest loc și le desenă o 
săgeată către mijlocul Căii Lactee. Excadra noastră caută o 
lume nouă în această direcţie, preciză el. Ne puteţi ajuta? 

Cei doi operatori-lingvişti schimbară câteva replici 
rapide cu primii coborâţi. Unul se întoarse și strigă ceva spre 
astronavă. Un nou humanoid mascul cobori agale. Era 
îmbrăcat într-un costum verde smarald, diferit de cele gri pur- 
tate de ceilalți. Primii coborâți îl întâmpinară cu un ropot de 
vorbe. Replicile curgeau rapid, iar lingviștii expediției le 
urmăreau, să le descifreze limba. 

— Ce-aţi căutat pe planeta kibirilor? întrebă noul sosit, 
prin translator. 

Zaris făcu câţiva paşi, până lângă Ben. Din această 
poziţie, se prezentă: 

— Eu sunt Zaris, comandantul escadrei. Am explorat 
primele două planete din acest sistem solar din pură curio- 
zitate științifică. Tot din curiozitate, am coborât și pe această 
planetă. Nu vrem să luăm nimic de aici. Vrem să cunoaștem 
viețuitoarele și pe voi. 

Humanoidul în costum verde ascultă atent explicaţiile 
translatorului său, apoi comunică: 

— Eu sunt Bereg, președintele acestei comunități de 
vegheri, de pe planeta Flon. Înainte, am locuit pe planeta 
Dango, însă am fost alungaţi de kibiri. 

— Noi suntem ființe humanoide superioare, spuse 
Zaris. Cum se poate ca nişte non-humani să ne înfrângă? Ei 
sunt inferiori. 

— Sunt zeci de milioane, răspunse Bereg. Se înmulţesc 
prin diviziune celulară. Noi n-am putut rezista atacului lor. 

— Înainte de atac, aveati o civilizatie foarte bine orga- 
nizată. 

Bereg făcu un pas, puse degetul pe notesul lui Ber și 
arătă un punct din Calea Lactee. 

— Noi am venit de aici, trecând printre non-h:: nani. 
Am găsit planeta Dango complet goală și am amenajat-o pen- 
tru trai. În urmă cu mai mult de o mie de ani, am fost atacați 
de non-humani blănoși. Ne-am apărat bine, însă ei ne-au ata- 
cat cu arma biologică pe care ați văzut-o, kibirii. 

— V-au atacat și nuclear, intui Zaris. 

— Fără folos. Numai cu ajutorul kibirilor ne-au învins. 

— Dar unde sunt non-humanii blănoși? Nu i-am văzut 
pe planeta Dango. 

— l-am lichidat pe toți. Din păcate, nu le-am putut ani- 
hila și arma biologică — kibirii. Din această cauză, ne-am 
retras pe planeta Flon și am reluat viaţa de la capăt. Kibirii nu 
au astronave și nu pot ajunge la noi. 

— Înţeleg. De ce aţi plecat din prima voastră lume, 
Bereg? 

— De ce ai plecat din lumea ta, Zaris? îi răspunse ve- 
gherul cu o întrebare. 

— Am fost exilați dintr-o mare alianță de lumi 
humanoide, recunoscu Zaris adevărul. Nu eram vinovaţi, dar 
Alianţa Civilizaţiilor Humanoide, care începe de aici, din 
Orion, are legi foarte rigide. 

Bereg îl studie tăcut câteva clipe, apoi îi satisfăcu 
curiozitatea: 

— Am plecat din lumea natală, deoarece era pustiită de 
războaie dese între humanoizi. Vrem să trăim într-o lume 
pașnică. Nu știam că mai există și alți humanoizi pe direcţia 
ndicată de voi. 

- Deci, aici, arătă Zaris punctul din Calea Lactee, 
rom întâlni humanoizi războinici? 

— Îi veţi găsi, dacă nu şi-au distrus deja planetele, cu 
mele lor înfricoșătoare. 

— Noi vrem să fondăm o civilizaţie creatoare și 
'așnică, într-o lume compusă din mai multe sisteme solare, 
xplică Zaris. Vrem să ne asigurăm pentru un viitor mai 
adepărtat, al urmașilor noștri. Ne puteţi ajuta cu ceva? 

Bereg întoarse capul spre corasialii lui şi schimbă 
âteva replici. După aceasta, vegherul îi făcu o propunere: 

— Tu şi translatorul mergeţi cu noi. Îţi vom arăta o 
luralitate de lumi colonizabile, dar cu probleme complicate. 
'oi n-am avut curaj să le abordăm. Poate că voi aveţi alte 
ăreri. 

— Merg, acceptă Zaris fără şovăire. Echipajele mele 
ă pot aștepta în acest loc? 

— Pot, confirmă vegherul. Te vom aduce înapoi 
ainte de apusul soarelui. 

Zaris se întoarse către mica lui oaste și ordonă: 

— Aşteptaţi în acest loc, fără să afectaţi nimic! Dacă 
vin la apusul soarelui, plecaţi pe astronave! Mikal veganul 
comanda escadrei și decide ce aveți de făcut, dacă eu dis- 
r! Clar? 

Exploratorii îi răspunseră printr-o tăcere grea. Nu le 
nea la îndemână să-și piardă comandantul. Zaris se alătură 
Ben și începu să urce scara miniastronavei veghere. Era 
se putea de liniștit. Intuiţia nu-i vestea nimic rău, dar el îşi 

luase măsurile de precauţie conform regulilor vieţii de 
explorator. 

Vegherii îi conduseră pe oaspeţi într-o cameră cu 
pereţi lucioși, în mijlocul căreia tronau o masă și câteva 
fotolii. Bereg le făcu semn să ia loc și întrebă: 

— Vreti să mâncaţi ceva? 

— Da, răspunse Zaris, căci voia să vadă cum decurgea 
o masă la vegheri. 

Răspunsul lui păru să-i facă plăcere vegherului. O 
punte de încredere se întindea între cei doi șefi. Bereg rosti 
câteva vorbe cu faţa către peretele din faţa sa, apoi reveni la 
Zaris: 

— Ne-ai acordat încredere totală, alcorule. Nu ţi-o 
vom înşela. Iti vom furniza toate informaţiile pe care le 
cunoaștem. 

— Sunt profund îndatorat. Cu ce mă pot revanşa? 

Bereg cugetă mai mult de un minut, cu ochii între- 
deschişi. Deodată, ochii i se luminară, semn că găsise ceva 
interesant. 

— Zaris, ne poţi ajuta cu ceva. 

— Sunt gata să vă ajut. 

— Aveţi, pe astronave, material reproducător de vege- 
tale și animale comestibile. Sunteţi prea evoluaţi să fi plecat 
fără așa ceva. 

— Avem, confirmă Zaris. Vreți să vă furnizăm și vouă? 

- Facem un schimb, propuse Bereg. Noi vă dăm ce 
avem noi, voi ne dați ce aveţi voi. 

— De acord. Ne puteţi însoți până la escadră, să primiţi 
materialul reproducător? 

— Da, răspunse Bereg fără şovăire, semn că și el 
căpătase deplină încredere în alcori. 

Peretele către care vorbise Bereg lunecă în lateral. 
vietate ciudată, cu bot lung şi față ascuţită, îmbrăcată într-o 
lopetă maron, pătrunse în încăpere, împingând o măsuţă. 
ris observă că ființa avea numai trei degete la membrele 
perioare, dintre care unul, opozabil. Bereg remarcă intere- 
l alcorului pentru noul sosit și-i explică: 

— Acesta este un perez folosit de noi ca servitor. Rasa 
r trăieşte extrem de puţin, adică, aproximativ o sută de ani. 
: înmulțesc însă rapid şi ne servesc cu credinţă. 

— Le-am văzut scheletele pe planeta Dango, îl 
formă Zaris. Sunt raționali? 

— Sunt înzestrați numai cu instincte și o scânteie de 
eligenţă. Noi le construim adăposturi, le asigurăm hrană și 
ine. În schimb, ci ne divinizează și execută toate lucrările 
care le demonstrăm în amănunt. 

— Dar în uzina de astronave folosiţi roboți... 

— Perezii nu sunt capabili de operaţiuni complexe şi 
e. Îi folosim în agricultură şi la creșterea animalelor. Cei 
li inteligenţi servesc în casele noastre. 

— l-aţi creat pe cale genetică? 

— Nu. l-am găsit pe o planetă sălbatică şi i-am 
blânzit. Ne servesc de mii de generaţii de-ale lor. 

Perezul aşezase pe masă mai multe boluri, într-o ordine 
fectă. Scoase câteva sunete, apoi se retrase cu spatele. 

— Înteleg limba și vorbesc? se interesă Zaris. 

— Posedă un limbaj foarte sărac și nu-l pot dezvolta. 

rog să mâncaţi din produsele noastre! 

Comandantul alcor privi în jur după tacâmuri.Bereg îi 
nonstră că nu avea nevoie de ele. Pur și simplu, prinse 
ncarea din primul bol între trei degete și o duse la gură. 
is studie interiorul bolului. În mod evident, conţinea carne 

albă, de pește sau de pasăre şi o fiertură de boabe mici, ca 
grâul sau orezul. Se încumetă să guste, apoi mâncă cu poftă. 
Alimentul era foarte gustos. În următorul bol, găsi o fructă 
violetă, tăiată în patru. Era dulce ca o smochină. Ultimul bol 
conţinea numai apă. Cei doi alcori îl imitară pe Bereg, 
spălându-și degetele în ea. Un şerveţel dintr-un material tex- 
til gros finaliza operațiunea de curățire. 

— Vom ajunge curând, îi anunţă Bereg. Hai să vedeţi 
continentul nostru! 

Zaris și Ben îl urmară printr-un hol, până la o cameră 
semicirculară. Întregul perete în formă de potcoavă era plin 
de aparate de navigaţie. Deasupra lor, câteva fante translucide 
permiteau observarea exteriorului. Zaris se apropie de una și 
aruncă o privire. Descoperi că se deplasau către continentul 
din sud-est, după poziția soarelui. Deocamdată, pământul se 
zărea departe, ca o pâclă. Sub ei, apa oceanului planetar părea 
din piatră gri. Nici un val n-o încrețea. 

— Animale acvatice comestibile aveţi? întrebă Zaris, 
cu gândul la icrele fecundate depozitate de biologi. 

— Vreţi să le vedeți? se bucură Bereg și dădu o 
comandă. 

Miniastronava se înclină și intră în apa oceanului, cu 
mare viteză. Se redresă și-și continuă navigația. Prin 
hublourile de pe peretele frontal, se puteau vedea primii pești. 
Semănau destul de bine cu cei cunoscuţi de alcori. 

— Posibil ca strămoșii noştri foarte îndepărtați să fi 
fost pești, spuse Bereg. 

— N-au fost ligari? întrebă Zaris. 

— Au fost și ligari, recunoscu vegherul. De unde știți? 

— Bănuim numai. Limba voastră seamănă cu vechea 
ligară. 

— Străbunii ligari, adaptați la viaţa acvatică, sunt istorie 
veche, alcorule. S-au stins odată cu soarele planetei lor. Numai 
exploratorii plecaţi în expediţii către alte lumi au supraviețuit. 
Noi suntem descendenţii lor, dar limba a evoluat. 

— Aţi păstrat totuși câteva cuvinte. Ben le-a recunoscut. 

— Posibil. Eu nu am preocupări pentru lingvistică. 
Construiesc astronave și autovehicule de teren. 

Astronava ieşi din apă, în faţa unui perete muntos. Îl 
depăşi şi reduse viteza. Deja, imagini familiare defilau prin 
fata ochilor celor doi alcori. Livezi şi grădini aranjate perfect, 
câmpii înverzite și un masiv muntos în formă de amfiteatru, 
cu fața către sud. 

— Aţi reprodus lumea din planeta Dango, observă 
Zaris. 

— Ne-am creat condiţiile de viaţă cu care suntem 
învăţaţi, replică Bereg. Trăim relaxaţi și fără griji. 

Astronava ateriză în fata amfiteatrului, la câteva zeci 
de metri de peretele vertical. 

— Orașul nostru de pe planeta Flon vă primește ca 
»aspeţi, anunţă Bereg. Poftiti după mine! 

Zaris cobori și aruncă o privire în jurul său. Vegheri 
je ambele sexe circulau în toate părțile, prin parcuri și pe 
sosele. Toţi, pe jos, cu toate că Bereg îi spusese că produceau 
1 autovehicule. Și toți îmbrăcaţi la fel, cu combinezoane ca 
le scafandri, strânse pe corp. Acestea variau însă fată de 
xuloarea văzută pe planeta Dango. Pe lângă cele obișnuite, 
Ti, purtate de majoritatea, se puteau vedea culorile galben, 
oşu şi verde. Probabil, culoarea e un semn distinctiv al pro- 
esiei sau rangului social, raționă Zaris. 

— Te frământă ceva, alcorule, constată Bereg. 

— Mă uimeşte disciplina voastră. Parcă aţi fi militari 

— Descindem dintr-o castă organizată perfect, pentru 
un trai liniștit. Fiecare membru al comunităţii își cunoaște 
exact sarcinile şi drepturile. 

— Dar hainele? Parcă sunteţi scafandri. 

Bereg întinse mâna şi-i atinse faţa lui Zaris. Un con- 
tact rece, ca de reptiloid, descoperi alcorul, dar nu spuse 
nimic. Bereg îi clarifică însă nedumerirea: 

— Sângele nostru este mult mai rece decât al vostru, 
Zaris. Aceste costume sunt confecţionate dintr-un material 
care absoarbe, reţine şi conservă căldura solară. Fără ele, am 
tremura de frig. 

— Şi culorile costumelor? 

— Acestea indică poziția socială a fiecărui vegher. 
Numai liderii supremi poartă culoarea verde. 

— Lideri aleși sau ereditari? 

— Lideri promovați prin examene și probe de creati- 
vitate. Noi suntem organizaţi pe principiul meritocraţiei. 
Nimeni nu-l contestă și toată lumea e fericită. 

— Şi noi promovăm oamenii după merite reale, îl 
înformă Zaris. 

— Numai după merite? Am observat că aveţi luptători 
profesioniști. Ce merite au aceştia? 

— Cum aţi observat? 

— Prin videocamere. V-am urmărit din momentul 
aterizării. Dacă aţi fi defectat un singur aparat din uzină, vă 
atacam cu arme mortale. 

— Sunteţi nemiloși. 

— Ce înseamnă nemiloşi? 

Ben se strădui să-i explice preşedintelui vegher ce 
însemnau sentimentele umane: mila, simpatia, compasiunea, 
dragostea... Bereg îl privea nedumerit. Nu comentă însă nimic. 

Îi invită să pătrundă în orașul ascuns în munte, pe o uşă larg 
deschisă. Aranjamentul interior era identic cu cel văzut pe 
planeta Dango. De data asta, însă, nu mai trebuiau să 
ghicească câte o cifră pentru lift. Bereg comandă elevatorul și 
acesta țâșni. 

De îndată ce Zaris ieși din lift, descoperi că nu se afla 
într-un apartament tip, aşa cum văzuse în celălalt oraș. Un lanț 
de încăperi erau legate între ele cu uși glisante. Pe ușa fiecăruia, 
erau inscripționate câteva semne în alfabetul vegher. 

— Să începem cu baza înțelegerii reciproce! propuse 
Bereg, deschizând prima ușă. Aici, translatorii noștri își vor 
explica unul altuia alfabetele și cifrele. Vă vom da și un 
dicționar ilustrat al limbii noastre. Ne așteptăm să procedaţi 
la fel. 

— Desigur, avem dicționare pe înțelesul majorității 
civilizațiilor humanoide, îl asigură comandantul alcor. Vi le 
vom oferi, pe timpul vizitei voastre pe astronavele escadrei. 

— Am făcut primul pas, constată Bereg. Aveţi instru- 
mentele cu care puteți înțelege informaţiile pe care vi le ofe- 
rim. Să lăsăm translatorii să se înțeleagă între ei! 

Bereg îi făcu un semn către fereastra din fundul 
camerei. Zaris plecă fruntea, în semn de înțelegere și îl urmă. 
Preşedintele vegher deschise fereastra și întinse mâinile 
extaziat. Alcorul i se alătură și simţi că îl prindea amețeala.Se 
aflau la o înălțime de aproape opt mii de metri. Panorama era 
nagnifică, însă îi crease senzaţia de cădere în gol. Departe, 
zătre nord-est, se zărera oglinda liniștită a oceanului planetar. 
Zătre dreapta, câteva navete în zbor. Pământul înverzit de la 
»oalele amfiteatrului era brăzdat de liniile străzilor și şose- 
elor. Oamenii se zăreau numai ca puncte mobile. Nici un 
unet nu ajungea până la ei. Zaris se acomodă cu înălțimea 

i-şi bucură ochii cu priveliștea din fața orașului ascuns. 

După vreo jumătate de oră, translatorii îi anunţară că 
erau gata de schimb de informatii. Bereg îi conduse în altă 
încăpere și le arătă unul din aparatele video de redat imagini. 

— Știm deja cum funcţionează, îl anunţă Zaris, intro- 
ducând un cilindru cu informaţii în orificiul destinat vederii 
imaginilor și sunetelor. 

— Învăţați repede, îl lăudă Bereg. Pentru început, vă 
oferim jurnalul călătoriei noastre. Vă va fi foarte util, pentru 
a evita capcanele în care noi am căzut. 

Comandantul alcor schimbă imediat cilindrul din 
aparat cu cel care înregistrase jurnalul călătoriei vegherilor. 
Prima imagine prezenta o constelație necunoscută, formată 
din cinci stele. 

— De ce te grăbeşti alcorule? întrebă șeful vegher. 

— Nişte reptiloizi foarte avansați mi-au vorbit de un 
soare nou, situat pe această direcţie. 

Bereg cugetă câteva momente, apoi alese un alt cilin- 
dru cu informaţii video şi audio. ÎL introduse în aparat și 
imaginea unui sistem solar cu zece planete apăru pe ecran. 

— Asta căutaţi? 

— Poate, răspunse Zaris. 

— E un sistem nou, în care cel puţin două planete pot 
fi amenajate pentru locuit. 

— Cum amenajate? îşi exprimă Zaris nedumerirea. 

— Sunt absolut golașe, ca toate planetele virgine. Nici 
măcar iarbă nu crește pe ele. Nu veţi găsi un singur peşte sau 
batracian în apă. Va trebui să creaţi toată flora şi fauna. 

— Dar voi aţi făcut aşa ceva, pe planeta Dango şi aici, 
pe Flon. 

— Ne-am organizat un mediu natural favorabil vieţii 
noastre. 

— Aţi fi putut proceda la fel și cu acest sistem solar, îi 
rătă Zaris ecranul. 

— Am vrut, dar n-am putut. În sistemele solare vecine 
ocuiau humanoizi şi non-humani războinici. Riscam să fim 
gresaţi mereu. Am preferat să ne pierdem în infinitul uni- 
ersal, să trăim în singurătate și liniște. 

— Deci, sistemul soarelui nou există, murmură Zaris. 

— Nu vă sfătuiesc să-l abordaţi. Studiaţi informaţiile 
in cilindru! Veţi descoperi că, din sistemele solare vecine, 
ă pândesc mari pericole. Aţi trăit vreodată vreun război 
uclear generalizat la întreaga planetă? 

— Niciodată. 

— Noi am trăit această grozăvie, Zaris. Asta ne-a pur- 
ıt atât de departe de zona de confruntări. 

— Poate vom reuși să închegăm o alianță pașnică cu 
umanoizii din sistemele solare vecine... 

— M-aş mira. Multe lumi din acea parte de Univers 
int obișnuite să ducă războaie de cucerire a unor planete 
:ja amenajate pentru trai. Marea bătălie se dă pentru kalga- 
tul folosit în motoarele de propulsie ale astronavelor. 

— Noi folosim galgor fisionabil, îl informă Zaris. 

— S-ar putea să fie vorba de același material, însă de~ 
mit diferit. Chimiștii vor lămuri formula combustibilului 
ntru astronave. 

În următoarea încăpere, mare de câteva sute de metri 
trați, lucrau câteva zeci de vegheri de ambele sexe. 

— Aceasta e mândria mea, preciză Bereg. Aici 
oiectăm astronave, vehicule de teren, nave de suprafață și 
bmersibile. Noi am adoptat modele mici și medii, deoarece 
zem economie de materie primă. 

— N-am văzut nici un vehicul de teren în întregul oraș, 

aminti Zaris. 

— Le veţi vedea diseară, când se vor întorce de pe 
plantaţii, din mine și din alte locuri de muncă. Navele de 
suprafață sunt plecate la pescuit. Submersibilele sunt bijuteriile 
noastre. 

— Putem căpăta și noi modelele mici? 

— Desigur, prietene alcor. Vă dăm tot ce avem, fără 
nici un fel de reţinere. Dacă mergeţi în lumea nouă, veți avea 
nevoie de navete și submersibile mici, capabile să se stre- 
coare pe sub ochii inamicilor. 

— Dar arme aveți curaj să ne daţi? 

— Conștiinţa ne obligă să vă oferim cele mai eficiente 
arme de care dispunem. Veţi avea nevoie de ele, să vă apărați 
viaţa. 

— Mulţumesc din suflet, prietene vegher! 

— Nu-mi mulțumi! Când vom ajunge în sectorul de 
proiectare a mijloacelor de luptă, s-ar putea să-ți schimbi 
impresia despre noi. 

— De ce? 

— Vei vedea. Acum, luaţi acești cilindri cu informaţii 
despre tehnica de navigaţie prin aer, pe apă şi sub apă! 

— De ce folosiţi cilindri pentru stocat informaţii? Noi 
folosim disculeţe plate. 

— Cilindrii pot înmagazina o cantitate mai mare de 
informaţii, în straturi succesive. Străbunii noștri au încercat și 
discuri de memorie. Nu erau satisfăcătoare. 

Ajunseseră lângă o machetă de astronavă discoidală 
cu dom. Bereg o mângâie cu drag și șopti: 

— Aceasta mi-a adus marele premiu și poziția de 
președinte. Eu am gândit-o în cele mai mici detalii și tot eu am 
construit-o. Are caracteristici superioare astronavelor voastre. 

— Chiar? întrebă Zaris neîncrezător. 

— Consumă puţin combustibil, e perfect silențioasă, 
poate acţiona în aer, face manevre rapide în toate direcţiile... 
începu Bereg să enumere calităţile navei sale. 

— O căpătăm și noi? întrebă comandantul alcor. 

— E un dar personal, Zaris. Să-ţi amintești de mine, ori 
de câte ori vei zbura cu ea. 

Translatorul Ben adună cilindrii de memorie într-o 
valijoară oferită de gazde. Bereg deschise următoarea ușă, cu 
amprenta sa palmară și-i atenţionă: 

— Am intrat în imperiul groazei. De asta, îl ținem izo- 
lat și închis. 

— Armament, ghici Zaris. 

— Începând de la cel psihotronic şi până la cel nuclear, 
confirmă Bereg. În acest sector, studiem și fabricăm arma- 
ment biologic. Am produs cele mai diverse microorganisme 
capabile să distrugă duşmani humanoizi sau non-humani. 
Numai formula kibirilor n-am reușit s-o descoperim. Dacă 
am fi reuşit să capturăm unul viu... 

— Nouă nu ne trebuie astfel de armament! rosti Zaris 
decis. E inuman. 

— Noi vă dăm totuși formulele, îi replică Bereg. Când 
veţi fi în mare pericol, s-ar putea să le folosiţi. 

Comandantul alcor ar fi vrut să refuze, dar nu se făcea 
să-și jienească gazda. Își spuse că teribilele informaţii ținute 
la secret, pe astronava Șoimul, nu puteau afecta pe nimeni cu 
nimic. Ca atare, acceptă cilindrul cu informaţiile despre 
armamentul biologic. În continuare, primi, la fel senin, mo- 
delele unor arme psihotronice, paralizante, chimice şi cu 
radiaţii de kalgarit. În final, vizionară şi analizară rachetele 
nucleare de mari dimensiuni, folosite pentru atacuri inter- 
planetare. Acestea se apropiau destul de mult de dezintegra- 

torul de planete proiectat de savanții alcori. Zaris privea uimit 
diversitatea armelor folosite de vegheri. Cât trăise în lumea 
pașnică a Alianţei, nu-și imaginase că minţile humanoide ar 
putea scorni atâtea mijloace de ucidere şi distrugere. Vegherii 
le încredințară informaţii despre aproape o sută de arme 
diferite, începând de la cele mici, individuale și până la 
bombele planetare capabile să distrugă continente întregi. 

— Acum, când ştii ce putere distrugătoare avem, ne 
mai consideri amici, Zaris? întrebă Bereg. 

— Aveţi o motivație rațională să dezvoltați acest arma- 
ment, răspunse alcorul. Nu vreţi să agresaţi și să jefuiți pe 
nimeni. Vreţi să vă apăraţi de inamici la fel de bine înarmaţi. 

— Ne-ai înțeles perfect, prietene alcor! Hai să vezi ce 
fac geneticienii noștri! 

În laboratorul de genetică, lucrau mai mulţi vegheri, 
la aparate necunoscute celor doi alcori. 

— Produceţi mutații genetice în mod frecvent? se 
interesă Zaris. 

— În primul rând, studiem căile de perfecționare a 
ființei veghere. O familie poate avea maxim doi copii, pentru 
a menţine echilibrul de populație educabilă. 

— Controlaţi natalitatea! se cutremură Zaris, cu gân- 
dul la vegani. 

— O selectăm și-o controlăm strict. Eliminăm exem- 
plarele nereușite și accidentele genetice. 

— Cum?! 

— Le eutanasiem, răspunse Bereg nepăsător. Legea 
vieţii universale ne obligă să păstrăm numai exemplarele per- 
fecte, capabile de evoluţie. 

— Dar nu e uman! 

~ E perfect moral și uman, îl contrazise Bereg. De ce 
să lăsăm exemplarele greșite să sufere timp îndelungat? De ce 


247 


să cheltuim cu accidentele genetice timp, hrană și alte mate- 
riale? Nu ne permitem acest lucru. 

Zaris nu mai comentă nimic. Șeful vegher le arătă ate- 
lierele care se ocupau de ameliorarea raselor de animale şi a 
soiurilor de plante. 

— Creăm hibrizi rezistenti și foarte productivi, preciză 
el. Astfel, populaţia vegheră şi mutanţii perezi au hrană din 
belşug, de bună calitate. Producem și un soi special de iarbă, 
pe care l-aţi văzut deja şi-l folosim la refacerea solurilor 
sărăcite de exploatare intensivă. 

— Nu lăsaţi nimic la voia naturii, observă alcorul. 

— Da, scopul nostru e să controlăm cât mai strâns 
posibil evoluţia florei şi faunei planetare. Ne asigurăm un 
mediu natural în deplin acord cu nevoile noastre. 

— Fantastic! le aprecie Zaris activitatea. 

—Veţi mai vedea destule lucruri fantastice, alcorule. 
Mergem înainte. 


Seara se apropia cu paşi repezi. Cei doi alcori 
urmăreau încărcarea containerelor cu materiale dăruite de 
vegheri, în astronava de transport. La prânz, primiseră o masă 
îmbelşugată, formată din şapte feluri de mâncare. După masă, 
își continuaseră vizita prin complexul oraș vegher. Văzuseră 
laboratoarele de studii medicale, spitale cu pacienţi în ele, 
şcoli și universităţi, cu foarte puţini copii și tineri... 

Vegherii constituie o comunitate cam ciudată, dar 
pașnică, gândea Zaris, privind exactitatea cu care echipajul 
astronavei aşeza fiecare obiect. Bereg plecase undeva, aşa că 

cei doi alcori urcară singuri pe astronavă. Înainte de decolare, 
preşedintele sosi însoţit de un vegher mai tânăr. 

— Acesta este Feres, consilierul meu personal, îl 
prezentă el. Va merge cu voi pe astronavele escadrei. Sper să 
fiti cu el la fel de deschişi şi de darnici cum am fost noi. 

Zaris prinse mâna şefului vegher între palmele sale, 
i-o scutură ușor și-l asigură: 

— Nu am secrete sau reţineri faţă de voi. Ne-aţi fost de 
mare folos. Vă vom recompensa regeşte. 

— Drum bun, prietene alcor! îi ură Bereg. Și noroc 
mult! Vei avea o teribilă nevoie de noroc. 

Astronava decolă, se ridică deasupra oceanului, apoi 
luă direcţia continentului din care îi luase. Zaris comunică 
echipelor rămase la sol că reveneau, cu daruri bogate. Nu se 
așteptase ca întâlnirea cu vegherii să-i dezlege atât de multe 
enigme ale vieţii universale. 

Către lumea din vise... 


Cinci sute treizeci şi şapte de ani lumină trecuseră de 
la întâlnirea exilaților cu vegherii şi nici o altă lume locuită 
nu se arătase în cale. În infinitul universal, pe traseul lor de 
navigaţie, explodase o stea gigant. Zeci de sisteme solare 
fierbinţi, abia în formare, veneau în întâmpinarea lor. Erau 
de-a dreptul ucigătoare. Toate sondele de explorare trimise 
către planetele lor se topiseră înainte de a le atinge. Porţile 
Căii Lactee se arătau ostile vieţii. Un baraj de foc le străjuia. 
Dacă în următoarele două-trei sute de ani lumină situaţia va 
rămâne la fel de proastă, va trebui să trecem la raționalizarea 
alimentelor și apei, gândea Zaris, în cabina sa de comandă. 
Nu se speriase de această perspectivă. În mai multe expediții 
de explorare, făcute înainte de exilare, rămăsese numai cu 
hrana concentrată și cu apa strict limitată. Se întreba însă cum 
vor primi ceilalți expediționari vestea intrării în criză de ali- 
mente și apă. 

Trebuie să găsim cât mai curând o planetă de pe care 
să ne aprovizionăm cu apă și hrană naturală, concluzionă 
Zaris şi se ridică de pe fotoliu. După timpul măsurat la bordul 
astronavei, trecuse de miezul nopții. Trebuia să meargă și el 
la culcare, să se odihnească măcar câteva ore. Grijile expe- 
diției rămâneau în sarcina navigatorilor de serviciu de pe 
fiecare navă. Comandantul alcor pătrunse tiptil în aparta- 
ment, să n-o trezească pe Deira, care avea un somn foarte 
ușor. O observă cum dormea încolăcită, sub lumina de veghe, 
cu o carte în braţe şi zâmbi înduioşat. Ca toţi veganii, Deira 

rămăsese fidelă cunoaşterii prin carte. Numai cititul cărților 
te ajută să întelegi perfect și să simţi în profunzime ideile 
autorilor, spunea ea deseori. Filmele sunt prea superticiale 
pentru un om adevărat. 

Zaris se retrase în dormitorul său, se dezechipă și-și 
curăţă corpul sub un jet de aburi calzi. Deja, se gândea la 
raţionalizarea apei și-o economisea cum putea. După baie, se 
întinse în pat, cu gând să doarmă profund şi odihnitor. 
Se autosugestionă să se cufunde în cel mai adânc somn posi- 
bil. Grijile nu-i părăseau însă creierul. Se transformau în vise 
foarte apropiate de speranţele lui. Un glas molcom îi șoptea, 
în limba sa natală, că planeta vieţii se apropia din ce în ce mai 
mult. Uite-o, e numai la câtiva ani lumină! îi susura vocea 
fără trup. Vezi ce splendidă e? Nici măcar planeta Deira nu 
era atât de bogată și înverzită... Zaris visa şi vorbea prin 
somn, de prea mare tensiune psihică. Sufletul său mângâia 
planeta din vise... 

Soneria de alarmă îl aruncă pe Zaris în picioare. 
Ascultă preţ de câteva secunde, să recepţioneze corect mesa- 
jul. Deşi adormit, nu se înşelase. Soneria anunța alarmă de 
luptă. Chema toţi luptătorii valizi la posturile de respingere a 
unui atac. Ciudat, dar Zaris nu se alarmă. Dimpotrivă, ideca 
apariţiei unor agresori, fic ei și non-humani, îl bucură. Însemna 
că se apropiau de zone universale locuite. Se echipă în grabă și 
plecă în fugă spre centrala de comandă. Pe holuri, sirena con- 
tinua să sune alarmă de luptă. Alcorii ieșeau de prin cabine încă 
zăpăciţi de somn, fugind să ajungă la posturile lor. 

Primul lucru pe carc îl observă Zaris la intrarea în 
centrala de comandă a Șoimului a fost schimbarea direcţiei de 
marş. Astronava zbura cu viteză maximă înapoi, pe traseul 
deja parcurs. 

— Ce s-a întâmplat? întrebă el scurt. 

— Astronave străine ne-au atacat grosul escadrei, îl 
informă navigatorul de serviciu. Au capturat mai multe 
astronave de transport cu alimente, apă, medicamente și 
material reproducător. 

— Cum le-au capturat? 

— Duşmanii posedă astronave mai mari decât ale 
noastre. Folosesc un fel de ventuze magnetice pentru abor- 
darea navelor atacate. Până acum, am pierdut paisprezece 
astronave de transport. 

— După ei! comandă Zaris scurt. Trebuie să ne recu- 
perăm rezervele. 

— Sirusanii au angajat deja bătălia cu ei, îi raportă 
navigatorul. Le-au avariat grav o astronavă şi au capturat 
câţiva prizonieri care fugeau cu o navetă. 

— Bine. Verifică dacă tot echipajul a ajuns la posturile 
de luptă! Eu iau legătura cu comandanții flotilelor. 

Zaris îşi ocupă calm fotoliul de comandant al escadrei 
şi începu să facă apelul liderilor de flotile: 

— Mikal, care e situaţia la voi? 

— "Ținem inamicul sub foc continuu. Am pierdut o 
astronavă de transport. 

— Îi urmărim până ce recuperăm prada! 

— Am înţeles! 

— Shang Di, mă auzi? întrebă Zaris. 

— Aud. 

— Cum evoluaţi? 

— Prost. Ne-au luat prin surprindere. Cred că ne 
urmăreau de mult timp și ne cunoșteau deja formaţia. 

— De ce? 

— Au atacat numai navele de transport. În mod vizibil, 
sunt interesaţi de captură. 

— Înseamnă că sunt pirați astrali. Îi urmărim și ne 
recuperăm proviziile. 

— Înţeles! 

— General Omogo! îl apelă Zaris pe comandantul 
mercenarilor sirusani. 

— La ordin, domnule comandant! 

— Aveţi pierderi? 

— Numai astronava de transport alimente, apă și 
medicamente. Au capturat-o şi fug cu ea. Am distrus deja o 
astronavă gigant și avem câţiva prizonieri interesanți. 

— Discutăm după terminarea luptei. Acum, îi urmărim 
și-i lovim fără cruţare, până abandonează prada. 

— Așa voi face, domnule comandant. 

— Orejona, mă recepționezi? 

— Perfect, Zaris. Suntem în plină luptă cu o astronavă 
gigant. Ne-au capturat astronava de transport. 

— Dacă n-o recuperaţi, va trebui să mâncaţi și voi 
carne de rov. 

— Nu mă amenința, Zaris! Îmi cunosc sarcinile și 
interesele. Orionele mele luptă cu disperare. 

— "Ţine-mă la curent! Succes! 

— Discutăm după luptă, Zaris. 

— Generalul Daran, ce fac kaseii? se interesă coman- 
dantul escadrei. 

— Luptă, Zaris. O luptă inegală, deoarece astronavele 
lor sunt de aproape zece ori mai mari decât ale noastre. 

— Dar sunt mai puține. Distrugeţi-le și recuperaţi re- 
zervele noastre! 

— Se face! 

— Imperator Zigan, în ce poziţie sunteți? îl întrebă 
Zaris pe şeful kobizilor. 

— Am abordat o astronavă inamică și-am invadat-o. 
Ne confruntăm cu giganţi... 

— Luptaţi cu tot curajul! Vă voi recompensa. 

— Dacă scăpăm... 

Zaris nu-l băgă în seamă. Începu să-și apeleze 
comandanții varangi: Roinar, Tamuz, Bander, Roles, Gema, 
Andras, Cucas. Toţi erau deja angajați în luptă. Numai 
Șoimul din fruntea formaţiei nu ajunsese încă la locul con- 
fruntării. Nu se făcea ca însuşi comandantul escadrei să nu 
participe la înfrângerea agresorilor. Înfrângere Și nimic 
altceva. Zaris nici nu lua în calcul altă posibilitate. Dacă 
nu-și recuperau proviziile, erau ca și morţi. Numai un noroc 
chior i-ar fi putut salva, în eternul infinit întunecat din jur. 
Îşi părăsi fotoliul de comandant de escadră şi se apropie de 
comandantul Șoimului, Belag. Acesta urmărea pe ecranul 
radarului punctele mari, ca niște ploșnițe grase, ale astro- 
navelor dușmane. Degetele mâinii drepte se sprijineau pe 
clapeta de declanșare a rachetelor cu galgor. Înțelesese că 
numai un explozibil foarte puternic putea distruge astro- 
navele gigant. 

— Câte astronave inamice sunt? întrebă Zaris. 

— Zece în luptă, una distrusă, una avariată grav și una 
invadată de kobizi, raportă Belag. Din păcate, ne-au capturat 
mai mult de jumătate din navele de transport. Le-au abordat 
şi le-au ridicat pe punţile lor. 

— Şi? întrebă Zaris rece. 

— Odată cu distrugerea astronavelor inamice, ne dis- 
trugem și rezervele noastre capturate. 

— Da... Ai dreptate. 

Zaris cugetă câteva clipe. Trebuia să ia o decizie care 
să asigure salvarea cât mai multor valori ale escadrei sale. Îşi 

formulă comanda în creier și apăsă butonul de legătură cu 
toți comandanții de astronave. Glasul lui ferm țâșni prin 
spațiul universal: 

- Abandonaţi încleștarea! Înconjuraţi astronavele de 
transport şi reveniţi la vechiul curs de navigaţie! Sirusanii să 
rămână în ariergardă, să respingă orice nouă încercare de 
atac! Confirmaţi recepționarea ordinului! 

Ascultă atent rapoartele și reveni lângă Belag. Aces- 
ta lansase două rachete în cel mai apropiat agresor și făcea 
manevra de schimbare a cursului. 

— Încet! îi comandă Zaris. Să așteptăm să se refacă 
escadra noastră! 

Comandantul alcor urmări pe ecranul radarului refa- 
cerea formaţiei sale. Îşi numără atent astronavele și constată, 
cu inima rece, că douăzeci și trei de nave de transport lipseau. 
Aceasta însemna mai mult de jumătate din proviziile şi re- 
zervele de material reproducător cărate de expediţie. Nu era 
deloc bine, dar salvase tot ce se mai putea salva. 

Zaris constată că dușmanii se adunaseră în formaţie 
unghiulară și-i urmăreau cu îndârjire. Continuarea luptei ar fi 
însemnat noi pierderi. Chiar dacă ar fi reușit să distrugă toate 
astronavele gigant, acțiunea lor n-ar fi fost un succes. Legea 
vieţii universale era clară: numai supraviețuitorii sunt învin- 
gători. Ca atare, comandantul alcor dădu ordin de creștere a 
vitezei tuturor astronavelor sale, Urmări cum punctele groase 
ale astronavelor inamice dispăreau unul câte unul din ecran și 
numără navele sirusane de luptă. Erau cu două mai puţin 
decât la plecare. Bătălia fusese grea și nu se putea spune că o 
câștigase cineva. Si agresorii înregistraseră picrderi grele. 

După câteva zile de marș, inamicii dispărură complet 
din raza de vizibilitate a radarelor. Zaris își permise câteva 

momente de relaxare. Pentru început, iâcu bilanţul proviziilor 
şi ordonă trecerea tuturor echipajelor pe rai: de supraviețuire. 
Îşi sfătui subordonații să nu se alarmeze din această cauză, ci să 
privească raționalizarea ca o măsură de precauţie, luată până la 
întâlnirea primei planete bogate în resurse vegetale şi animale. 
După ce se asigură că ordinul său a fost acceptat de toti, coman- 
dantul ceru să i se trimită prizonierii, împreună cu lingviștii-psi- 
hologi de pe fiecare navă. Intenţiona să-i interogheze pe 
Soimul, să afle unde se afla cea mai apropiată lume ospitalieră. 

Zaris servea masa împreună cu soţia şi fiul, când fu 
anunțat că grupul de prizonieri şi translatori ajunsese pe 
Șoimul. Îşi întrerupse masa şi merse direct în sala de con- 
ferinţe, transformată temporar în închisoare. Încă din ușă, fu 
impresionat de statura prizonierilor. Aceștia aveau în medie 
doi metri şi jumătate înălțime, purtau părul lung și, după 
trăsături, erau humanoizi destul de rasaţi. Numai doi pri- 
zonieri, un mascul și o femelă, se deosebeau de uriașii 
luptători echipați în uniforme negre.Aceştia erau de statură 
medie către mică și purtau costume dintr-un fel de mătase 
galbenă, formate din tunică și pantaloni. Înfățișarea lor îi 
îndepărta de rasa humanoidă. Aveau fețe rotunjite, de culoare 
gălbuie și ochi imenşi, de culoare verde-buratec, aproape fos- 
forescenţi. Nasurile lor se reduceau la simple orificii, gurile 
erau mici, iar urechile nu aveau pavilioane. Uriaşii se aduna- 
seră însă protector în jurul lor. 

— Deci, avem de a face cu două rase, se adresă Zaris 
psihologilor-lingviști. Cei mici par din clasa superioară. 
Uriaşii se comportă ca servitori-apărători ai lor. Vreau să-i 
chestionaţi cu rândul, zi şi noapte, până ce veţi afla de la ei 
care este cea mai apropiată planetă cu hrană şi apă. De aseme- 
nea, să-mi aflaţi când şi cum vom fi atacati din nou. 

Comandantul mai aruncă o privire către prizonieri 
şi-i lăsă în mâinile anchetatorilor. În timp ce trecea către 
ieşire, una din cele două fiinţe stranii îl prinse de mâneca cos- 
tumului și-i adresă câteva cuvinte, într-o limbă ușor cântată. 
Zaris îşi adânci privirea în ochii imenși și simţi că se pierdea 
într-o mare verde. Prizonierii posedau o forță hipnotică extra- 
ordinară. Îşi avertiză lingviștii-psihologi despre aceasta și 
plecă la îndatoririle sale. Nu era sarcina lui să descopere lim- 
bile în care vorbeau prizonierii, nici să le smulgă informaţiile 
care îl interesau. 

După câteva zile, translatorul alcor Ben îl anunţă pe 
Zaris că una din cele două fiinţe stranii dorea să-i vorbească. 
Comandantul îi ordonă s-o aducă în planetariul pe care mar- 
case noile constelații vizibile. Spre surprinderea sa, Ben veni 
însoţit de femelă, fapt ușor de recunoscut după glandele 
mamare foarte dezvoltate pentru statura ei mică. Fiinţa îl 
privi cutezătoare în ochi și-i comunică, prin Ben: 

— Eu sunt Geda din rasa nasailor. Luptătorii voştri 
mi-au distrus astronava și ne-au capturat. 

— Voi ne-aţi atacat, îi aminti Zaris. Celălalt e soțul tău? 

— Meg e soțul meu, dar nu are importanță. Eu sunt 
stăpâna cu drept de decizie. Așa e în rasa noastră: femeile 
conduc comunitatea. 

— Atacă și jefuiesc astronave paşnice? 

— În disperare de cauză, facem și aşa ceva. Noi nu 
ne-am putut reface rezervele de hrană şi apă de mai mult de 
trei sute de ani lumină. 

— Puteaţi negocia cu noi... 

— În acest spațiu infinit, nimeni nu e dispus să-ţi dea 
ceva. Trebuie să iei cu forța armelor. Numai cei puternici au 
dreptul să supraviețuiască. 

— Sunteţi cinici. 

— Nu înţeleg cuvântul. 

— Lasă, lasă! Uriaşii care vă apără sunt humanoizi? 

— Humanoizi inferiori, confirmă Geda. Noi i-am cules 
de pe planeta lor natală şi i-am instruit ca luptători. Au însă 
obiceiul vostru: masculii comandă în familie. Toţi participă 
însă la luptă. 

— Sunt și femele printre ei? se miră Zaris. 

— Sunt, dar le deosebești greu. Au mamelele foarte 
mici. Trebuie să le observi dezbrăcate, să fii sigur că sunt 
femele. 

— Și din ce rasă sunt? 

— Jerani. Așa am numit noi planeta lor. 

— Mi-o poti arăta în spaţiul stelar din acest planetariu? 

ein dreapta acestei stele, se ascunde sistemul solar al 
jeranilor, indică Geda cu degetul. 

— Şi al vostru? insistă Zaris. 

— Noi suntem cetățeni ai Universului, răspunse 
femeia. Mergem din constelație în constelație și răspândim 
rasa noastră, cum probabil faceți și voi. 

— Noi am fost exilați din lumea noastră și căutăm un sis- 
tem solar potrivit, să ne stabilim. Nu suntem în expansiune. 

— Să te cred? îl întrebă Geda pe Zaris. Toţi huma- 
noizii superiori sunt în expansiune. 

— Şi voi sunteți aproape humanoizi... 

— Străbunii îndepărtați au fost humanoizi, recunoscu 
Geda. Noi am suferit mutații genetice ireversibile, datorită 
expunerii la radiaţiile unor arme inamice. Asta s-a întâmplat 
în urmă cu circa un miliard de ani de-ai voștri. 

— Ai cunoscut deja calendarul nostru? 

— Am aflat aproape tot ce mă interesa despre voi, 

varangule. V-am înțeles limba din prima zi şi am citit cre- 
ierele interlocutorilor. 

— Eşti foarte sinceră cu mine... 

— "Ți-am citit creierul. Nu intenţionezi să ne ucizi. 
Vrei să afli înformaţii folositoare expediției tale. Eşti îngrijo- 
rat deoarece colegii mei ți-au luat mai mult de jumătate din 
rezervele de hrană, apă și medicamente. 

— Şi de material reproducător, o completă Zaris, deloc 
șocat de dezvăluirile ei. Îmi poţi arăta cel mai apropiat sistem 
solar colonizabil de noi? 

— Nu știu dacă există așa ceva. Aici, aici și aici sunt 
sisteme colonizate de nasaii noștri, îi arătă ea mai multe stele. 
Poate către est să găsiţi lumi virgine. 

— Cam la ce distanță? 

— La minim o sută de ani lumină. N-ai altă opțiune, 
varangule Zaris. Mergi către est! 

— De unde știu că nu mă înșeli, să mă duci într-o lume 
de-a voastră? 

— Nu ştii. Trebuie să simţi. Tu ai capacitatea de a 
simţi oamenii. 

— Şi escadra voastră? 

— Nu vă mai urmărește. Au destule provizii să atingă 
următorul obiectiv din vest. 

— Dar tu şi soțul? 

— Noi suntem morţi pentru ei. Trebuie să mergem cu 
voi și să împărtăşim aceeași soartă. 

Zaris rămase câteva clipe pe gânduri. După aceasta, 
decise: 

— Vă iert pentru că ne-aţi atacat și ne-aţi jefuit de re- 
zerve. În schimb, tu şi soțul tău veți rămâne pe această astro- 
navă și veţi relata navigatorilor noștri toate informaţiile 
despre lumile din fața noastră. 

— Ne convine. Ce faceţi cu jeranii? 

— Îi trimitem pe altă astronavă. Aici nu veţi avea 
slugi. Veţi trăi la fel ca noi. Dacă ne veţi înșela, vom muri 
împreună. 

— Eu sper să supraviețuim împreună, spuse femeia. 
N-am explorat niciodată zona din est, dar astrofizicienii 
noştri afirmau că ar conţine o pluralitate de lumi noi. 

— E o încercare disperată, o avertiză Zaris. Mai avem 
rezerve de hrană și apă pentru cel mult trei sute de ani lumină. 

— Riscăm împreună. Voi vă rugati la zei să reuşiţi? 

— Niciodată. Noi nu credem în ființe supranaturale 
nevăzute. 

— Nici noi. Ne bazăm numai pe cunoștințele și pute- 
rile noastre. 

— În regulă. Ben te va conduce la o cabină de pe 
această navă. Vei trăi împreună cu soțul, sub supraveghere. 

— "Ținând cont de ce s-a întâmplat între forțele noas- 
tre, mi se pare normal. Trebuie să vă câştigăm încrederea. 

După plecarea femeii nasaie, Zaris chibzui mai mult 
timp. În fine, se decise. O apelă pe Orejona şi o felicită pen- 
tru eficienţa cu care luptaseră femeile sale împotriva piraților. 

— Laudele nu umplu burțile flămânde, comandante, 
replică oriona. Du-ne rapid către o planetă cu hrană și apă! 

— Asta vreau și eu. Deocamdată, vă fac un dar. 

— Ce? 

- Nişte humanoizi uriași. Majoritatea sunt bărbați. Îi 
păstraţi, îi înmulțiți și-i folosiți cum vreți. 

— Insinuezi că am putea avea relaţii cu ei? 

— Sunt de o frumuseţe perfectă, Orejona. S-ar putea să 
vă intereseze şi ca bărbați. 

— Ce prostii îti umblă prin cap, Zaris! 

— Nu-mi umblă mie. Poate vouă? 

— Trimite-mi masculii! 

— Ți-i trimit pe toți, Orejona. Sunt buni muncitori și 
luptători. Ai sarcină să-i câştigi de partea noatră. 

— Au fost luptătorii piraților?! descoperi ea. 

— Doar nu i-am fabricat în eprubete? I-am capturat 
şi-i vom îmblânzi. Te încumeţi? 

— Trimite-i! 

— Succes, Orejona! 

După ce chipul creol al orionei dispăru din „ran, 
comandantul convocă un echipaj de navetă. Le dădu sarcina 
să încarce prizonierii jerani și să-i transporte pe astronava 
Orejonei. Abia după aceasta, își îngădui momente de medi- 
tatie asupra viitorului escadrei. Nu se grăbi să ia direcţia est 
sugerată de Ceda. Mai avea unele verificări de făcut. 


x 


Anii treceau și nici un sistem solar nu apărea în calea 
excadrei. După o sută și cincizeci de ani, Zaris începu să se 
întrebe dacă făcuse bine acceptând sugestia Gedei. Cei doi 
nasai, Geda și Meg, se integraseră în echipaj şi sufereau la fel 
ca ei din cauza raţionalizării severe a hranei și apei. Asta nu 
însemna nimic, însă. Cei doi mutanti nasai puteau să fi inițiat 
o acţiune de răzbunare, cu riscul vieților lor. Aveau firi atât 
de complicate, încât puteau fi bănuiți de orice răutate. 

Abia după o sută și cincizeci şi patru de ani de la lupta 
cu piraţii nasai, navigatorii sirusani din avangardă zăriră un 
sistem solar. Explozii de bucurie izbucniră pe toate astro- 
navele. Zaris permise trecerea de la viteza de croazieră la cea 

maximă, să ajungă mai rapid la lumina speranței lor. Deja, 
astrofizicienii stabiliseră că aveau în față un sistem solar sim- 
plu, cu o stea centrală, înconjurată de trei planete. Era sufi- 
cient ca pe una să existe hrană și apă... 

Escadra ajunse la marginea exterioară a sistemului 
solar. Zaris marcă evenimentul în jurnalul de bord și boteză 
soarele local cu numele Lisa. În vechea limbă alcoră, acest 
cuvânt însemna salvare. Într-adevăr, savanții le dădeau speranţe 
de salvare. Ei calculaseră că prima planetă de lângă soare avea 
atmosferă similară celei de pe Tamira. Deci, concluzionaseră ei, 
ar trebui să întreţină forme de viaţă asemănătoare. 

Exilaţii se pregăteau de explorarea planetei ca de o 
mare sărbătoare. Se grăbiră s-o numească Rinda, adică, 
pământ roditor. Toate flotilele își pregătiseră navete de explo- 
rare și de transport al alimentelor. Expediţionarii se şi vedeau 
scăpaţi de chinurile raționalizării severe. Nici măcar n-au mai 
trimis obișnuitele sonde de explorare la sol. Într-o dimineață 
pe care ei o considerau de bun augur, s-au ridicat cu un stol 
de navete și au plecat glonț către planeta Rinda. Din 
depărtare, arăta foarte atractivă. Trei continente se scăldau în 
oceanul planetar. Detectorii le arătau prezența masivă a ve- 
getaţiei, un semn cât se putea de bun. Savanţii escadrei erau 
capabili să transforme aproape orice vegetal în hrană. Cât 
despre apă, nu mai încăpea îndoială: era din belșug. 

Naveta veganilor pătrunse prima în atmosferă. În 
scurt timp, Zaris, care le ținea urma cu o navetă alcoră, auzi 
glasul alarmat al comandantului Mikal: 

— Opriţi-vă la limita atmosferei! Gradul de iradiere al 
planetei este foarte ridicat. Pericol! Opriţi-vă! 

Naveta vegană se zărea ca un punct în creștere. Se 
înapoia cu toată viteza posibilă. Celelalte navete se opriră ca 

un stol de rândunele. Se roteau uşor la limita atmosferei. Zaris 
simţea cum în sufletul lui se prăbușeau munți de speranță. Atât 
de aproape de salvare și atât de mare era grozăvia... 

Navetele făcuseră cale întoarsă și Zaris convocă sfa- 
tul comandanților de flotile. Mai avea o speranță, dar foarte 
firavă: savanții puteau decontamina apa și hrana adusă de pe 
Rinda. Aceasta presupunea să se trimită echipaje vaccinate și 
îmbrăcate în costume speciale, rezistente la radiaţii. Dezba- 
terile pro și contra acestei variante durară mult. Speranţa 
rămânea firavă. Savanţii puteau decontamina numai materii 
iradiate cu galgor. Ei nu cunoscuseră alt material fisionabil. 
Dacă planeta era iradiată cu alt material, nu se putea face 
nimic. În final, căzură de acord ca fiecare flotilă să trimită 
câte o singură navetă, cu aparate de analiză a radiaţiei. Dacă 
decontaminarea se dovedea posibilă, urmau să facă planul de 
exploatare a planetei. 

Zaris plecă dezamăgit de la teleconferință. Simţea că 
speranța îi scăpa printre degete, ca firele de nisip. În fața cen- 
tralei de comandă, dăcu cu ochii de Geda. Ghici imediat că 
femeia îl aștepta și-o întrebă direct: 

— Ştiai ce e pe planeta Rinda? 

— Nu, dar e dreptul vostru să ne bănuiţi. Vă propun să 
mergem şi noi în explorare. 

— Cu ce ne-ar ajuta prezenţa voastră? 

— Dacă iradiaţia e de kalgarit, noi putem trăi în ca fără 
probleme. 

— Și? 

— Voi aflați ce material produce radiaţia și-i căutaţi 
antidotul. Mai știți ceva înafară de Kalgarit? 

— Unii non-humani foloseau uranit. Încă nu-i știm 
compoziția. 


263 


m aa 


— Nici noi. Ne luaţi pe planetă? Suntem detectoare vii. 

— Bine, acceptă Zaris. Mergeţi la comandantul 
navetei, să vă pregătească. 

— Mulţumesc! Nu vei regreta. 

Zaris dădu din cap a lehamite și plecă să se 
pregătească de explorare. Ţinea să vadă cu ochii săi situația 
de pe Rinda. Știa că radiaţiile naturale erau foarte rare în 
Univers. Deci, cineva produsese cumva acea iadiere masivă a 
planetei. 


Navetele de explorare atinseră solul în partea de est a 
continentului central. Transportoarele ieșiră pe trapă. 
Exploratorii echipați în costume antiradiaţie pășeau greoi în 
urma lor. Nimic din jur nu indica grozăvia care îi speriase. 
Vegetaţia creștea abundentă şi ciripit de păsări se auzea din- 
spre junglă. Savanţii începură testele, în timp ce exploratorii 
le aduceau diverse vegetale şi insecte, pentru probe. Zaris 
înaintă cu greutate până la marginea fluviului care curgea în 
ocean. Observă buştenii pe care îi căra apa mâloasă și trase 
concluzia că în amonte plouase. Deci, fenomenele naturii nu 
păreau deloc influențate de vreun accident nuclear. 

Se întoarse la grupul de fizicieni, grăbit să cunoască 
rezultatele testelor. La vederea comandantului, şeful echipei 
de cercetare ridică neputincios din umeri: 

— Uranit. Nu avem poisibilități de decontaminare. 

— Eram obligaţi să încercăm. Strânge-ţi laboratorul 
mobil, să plecăm! 

În inima cutezătorului alcor se strecurase o îndoială. 
De mic, fusese instruit să privească Universul ca un imperiu 

al legilor sigure. În ultimul timp, descoperise că hazardul juca 
un rol prea mare în viața lor. Zaris ştia să domine multe 
fenomene, dar nu și norocul. Îşi ocupă locul din dreapta pilo- 
tului și făcu apelul echipei de explorare. Meg și Geda lipseau. 

— l-a văzut cineva pe nasai? întrebă el, stăpânindu-și 
emoția. 

— Au plecat în direcţia junglei, răspunse un explorator. 

— Luaţi un transportor şi căutaţi-i! ordonă Zaris. 

În sinea lui, simţea că făcea un lucru inutil. Mai mult 
ca sigur, cei doi nasai i-au păcălit de la bun început. Au vrut 
să se răzbune ori să se întoarcă pe planeta lor, gândi Zaris 
privind echipa plecată după cei doi dispăruți. 

Scotocirile durară mai mult de o oră, fără nici un 
rezultat. Zaris ar fi insistat să continue, pentru a-i găsi și ju- 
deca pe cei doi nasai. Chemarea lui Mikal veganul îi îndreptă 
atenţia în altă parte, însă. 

— Zaris, trebuie să vii aici! strigase veganul excitat la 
culme. Te vei lămuri ce se înfâmplă cu noi. 

Comandantul dădu ordin de suspendare a cercetărilor 
şi se îmbarcare. După aceasta, îi indică pilotului direcția de 
zbor către gruparea vegană. Făcu toate acestea ca un automat. 
În mintea lui, vuia furtuna. Era convins că nasaii îl abătuseră 
de la drumul bun cu cel puţin o sută și cincizeci de ani 
lumină. Avea suficient combustibil să revină la vechiul curs, 
însă hrană şi apă... 

— Un oraș distrus complet, îl avertiză pilotul. 

Zaris aruncă o privire. Între două culmi de munţi, se 
întindeau șiruri de ruine. Naveta veganilor se zărea ca o 
jucărie, pe un loc golaş. Alcorii coborâră către ruine, cu pre- 
simţirea unei mari nenorociri. Când ieșiră din navetă, ochii 
lor întâlniră mormane de schelete umane. Oamenii aceia 
muriseră în scurt timp, înainte de a părăsi orașul. 

— Război nuclear, comentă Mikal, când îl văzu pe 
Zaris. Fizicienii apreciază că a avut loc în urmă cu vreo mie 
şi două sute de ani. 

— Nasaii ne-au înșelat, îi dădu Zaris vestea proastă. 
Ne-au adus pe planeta lor de baștină. 

— Vor muri și ei... 

— Au dispărut din echipaj. Ne-au atras în capcană și 
s-au topit. 

— Nu au cum rezista. Totul în jur este iradiat. Apele, 
vegetaţia, clădirile, pământul... Toate răspândesc moarte. 

— Ne-au spus vegherii că în această zonă trăiesc 
humanoizi războinici. 

— Nu are rost să regretăm, îl îmbărbătă Mikal. Urcăm 
pe astronave, sondăm spațiul și căutăm alt sistem solar. 

— Să mai vedem odată planeta, de la joasă înălțime, 
ceru Zaris. 

Cele două navete cuolară și luară curs pe firul văii. 
După câteva sute de kilometri, descoperiră un nou oraș dis- 
trus, Chiar în inima junglei. Puncte mici, în mișcare, le 
atraseră atenţia. Coborâră până la câţiva metri de sol și obser- 
vară grupuri de oameni aproape goi fugind din calea lor. 

— Mutanţi adaptaţi la radiaţii, comentă Zaris. Geda şi 
Meg știau exact situaţia. 

— Poate că au și vreun refugiu ascuns, își dădu Ben cu 
părerea. 

— Poate. Sunt niște ființe malefice greu de citit. 

În continuare, descoperiră resturile unei astronave 
gigant. Coborâră până lângă ea și o cercetară minuţios. Nu 
încăpea nici o îndoială că era identică cu cele care îi atacaseră. 

— Istoria se reface din fragmente, murmură Zaris. 
Nasaii au fugit de pe planeta lor distrusă de război nuclear și 
au devenit, la rândul lor, pirați. Unde mergeau, însă? 

— Nu ne mai batem capul cu problemele lor, propuse 
Mikal. Plecăm urgent din acest loc al mortii. 

— Unii humanoizi trăiesc în acest mediu, cugetă Zaris. 

— Dar sunt sălbatici și bolnavi, argumentă Mikal. Câte 
generaţii au murit, până ce s-a ajuns la acești mutanţi rezis- 
tenți la radiaţii? 

— Bine, plecăm, acceptă Zaris. Poate că jeranii ne vor 
spune ceva despre grozăvia de aici. 

— N-au cum s-o cunoască. Ei sunt efemeri. Au trecut 
mai mult de o sută douăzeci de generaţii de când străbunii lor 
au plecat de aici cu nasaii. 

— Poate au rămas legende... 

— În sfârșit, vedem. Să plecăm înainte de a ne conta- 
mina! 

Cele două echipaje se îmbarcară pe navete și luară 
direcţia către escadră. De îndată ce Zaris ajunse la bordul 
Șoimului, intră în planetariu, Studie gânditor poziția stelelor 
deja identificate şi-şi imagină un nou curs, pe bază de 
intuiție. Mai avea la dispoziţie circa o sută și cincizeci de ani 
pentru a găsi o lume ospitalieră. Timpul presa cumplit iar 
raționalizarea rezervelor de hrană și apă era chinuitoare. 

Urcă în centrala de comandă a escadrei și comunică 
comandanților de flotile noul curs, către nord-est. Glasul nu-i 
tremură când dădu ordinul, dar îndoiala mușca din el crâncen. 
Ar trebui să învăţ de la vegheri, îşi spunea el. Să iau o planetă 
Chiar golașă, să o modelez conform necesităților noastre... Se 
scutură de gânduri și verifică direcţia de marș a escadrei. Era 
cea indicată de el. Sper să fie norocoasă, își încredință Zaris 
soarta în mâna hazardului. Privi gânditor la spațiul înstelat și îşi 
spuse cu ciudă în gând: Atâtea sisteme solare și nici unul pen- 
tru noi? Chiar vom pieri în infinitul universal? 

Anii începură să curgă din nou la fel de plați și fără 
evenimente. Exploratorii reduseseră la maxim rațiile de hrană 
şi apă. Acestea abia reușeau să întrețină funcţiile vitale, fapt 
pentru care mulți se îmbolnăviră. Medicamentele erau 
aproape ineficiente. Cel mai potrivit medicament ar fi fost 
hrana naturală, dar nimic nu se zărea în întunericul etern. 

Zaris își surprinse soția hrănindu-și pisica din raţia ei 
şi așa mică. 

— Te distrugi, îi spuse el mohorât. 

— N-o pot lăsa să moară de foame. 

— Poate că va trebui să consumăm și noi animalele de 
companie. Legea vieţii ne obligă să luptăm până la capăt pen- 
tru ultima suflare din noi. 

— Tu eşti cutezător și demn. Nu vei abandona morala 
umană, dragul meu. Mai bine morţi, decât decăzuţi în mediul 
inferior. 

— Dacă, în următorii cincizeci de ani lumină, nu întâl- 
nim o planetă cu condiţii de trai, vom începe să murim. Cei 
slabi vor cădea primii. Vom sacrifica rovii şi-i vom consuma, 
la fel ca reptiloizii. 

— Nu! se revoltă Deira dezgustată. Rovii posedă 
rațiune. Noi nu suntem canibali! 

— Imaginez toate posibilitățile de supraviețuire măcar 
a unui nucleu din expediţia noastră. 

— Te topești pe picioare, Zaris. N-ai ajuns nici la 
jumătatea vieţii și părul a început să-ți albească. 

— Grijile, Deira. Douăzeci de mii de humanoizi și 
vreo zece mii de rovi depind de intuiţia mea. 

— Şi nu mai ai încreadere în ea? Să-ţi administrez 
niște antidepresive, să poţi privi mai calm situaţia? 

— Fără droguri, Deira! E o luptă crâncenă între întu- 
nericul etern și mintea mea. Trebuie s-o câștig în mod 
raţional. Trebuie să vă duc pe planeta vieții. După accea, nu 
mai are importanță dacă voi trăi sau voi muri. 

— Gândeşte-te la fiul nostru Ragnar! Deja, se apropie 
timpul să-și întemeieze o familie. Şi-a găsit o alcoră frumoasă... 

— Toate visele noastre sunt zadarnice, Deira. Voi 
îndrăzni să visez din nou după ce voi întâlni un sistem solar 
ospitalier. 

— Tu eşti comandantul escadrei, Zaris. Tu trebuie să 
întreţii flacăra speranței în sufletele disperate ale celor pe care 
îi conduci. 

— Bine, iubita mea. Dă-mi medicamente de întărire a 
psihicului! 

Zaris inghiţi pilulele oferite de Deira, apoi se lăsă pe 
marginea patului ei: 

— Voi cuceri o nouă lume, chiar de-ar fi s-o smulg din 
mâinile altora! 

— Zaris, bagă de seamă ce gândești! 

— Disperarea naște monştri, şopti el. Strânge-mă în 
braţe, iubita mea soție! Trezește omul din mine, căci simt că 
mă pierd! 

Deira îi prinse capul în brațele ei moi și-l trase către 
sânul ei, ca pe un copil. Bărbatul ei trecea printr-o criză de 
disperare şi ea trebuia să-l ajute. Adormiră îmbrăţișați, ca în 
vremurile bune. 

Oamenii începuseră să moară de sete și foame. Shang 
Di ceru o teleconferință cu șefii de flotile și propuse creșterea 
rațiilor. Zaris îl ascultă posomorât. Parcă el n-ar fi vrut să le 
crească? Nevoia îi asuprea însă teribil. Chiar și cu minusculele 
raţii, nu puteau rezista mai mult de șaptezeci de ani lumină. 
Piraţii nasai îi împinseseră într-o situaţie îngrozitoare. Un singur 
lucru îl mai însenină pe Zaris: nici un alt comandant de flotilă 
nu se ralie poziţiei căpeteniei shange. Toţi înțeleseseră că Zaris 
făcea ce trebuia făcut. Prelungea agonia, dar și speranța. 
Oricând, o lume nouă putea apărea în fața lor. Trebuiau să 
întrețină viaţa oamenilor cât mai mult posibil. 

Zaris le ascultă punctele de vedere, apoi vorbi simplu: 

— Mă doare pentru fiecare om din escadra noastră care 
moare de inaniţie. Nu pot risca viaţa tuturor pentru vieţile celor 
mai slabi, însă. Vom continua să supraviețuim cu rațiile de 
întreținere. Dacă ele se vor epuiza înainte de a atinge o planetă 
vitală, vom consuma o parte din materialul reproducător vege- 
tal. Vă supun analizei posibilitatea ca, în disperare de cauză, să 
sacrificăm cei aproape zece mii de rovi din escadră. Nu sunt 
humanoizi și unele populatii îi consumă în mod curent. 

Discuţiile luară avânt. Argumente pro și contra soluției 
avansate de Zaris se schimbau cu viteză. Bătranul varang 
Tamuz din sistemul solar Mizar apelă la un calcul pragmatic: 

— Dragi camarazi, cred că ne grăbim, înfricoșaţi de 
foame. Dacă am consuma toți rovii, ne-am prelungi agonia cu 
un an. Ce înseamnă un an, când noi navigăm de atâta timp? 
Nimic. Aveţi dreptul să procedați cum vreți cu rovii voştri. 
Noi, mizarii, nu ne vom atinge de ei. Dacă soarta noastră va 

fi să pierim de foame, în infinitul universal, o vom accepta. 
Când voi împărţi ultimele raţii, voi da fiecărui membru al 
echipajului și câte o pilulă cu otravă. Astfel, vom muri demni. 

Tăcerea se lăsă pentru câteva secunde. Zaris reluă 
discuţia: 

— Nu vreau să vă influențez decizia finală. Noi, 
alcorii, respectăm scânteia de rațiune din rovi. Nu-i vom con- 
suma niciodată. Noi i-am produs prin inginerie genetică și 
ştim exact ce am ascuns în creierele lor. Așa efemeri cum 
sunt, vor deveni o rasă raţională, prin evoluţie îndelungată. 

Comandanții șovăiau. Până la urmă, hotărâră să 
amâne decizia finală pentru mai târziu, când vor ajunge la 
ultimele raţii de hrană și apă. 


Zilele și anii curgeau cumplit. Astronavaele lunecau 
prin infinit, uriași tăcuţi. Oamenii de pe ele se târau ca niște 
umbre, la limita puterilor. Majoritatea dormeau aproape tot 
timpul, să-și conserve energia. Numai navigatorii se schimbau 
periodic, asigurând menţinerea cursului de zbor. Zaris făcea 
naveta între cabină și centrala de comandă. Deira căzuse bol- 
navă și încerca s-o ajute. Oasele feţei îi împungeau pielea, de se 
observa craniul de sub ea. Viteazul alcor o hrănea în stare de 
inconștiență, din propria raţie. Nu acceptase nimic în plus față 
de ceilalți membri ai echipajului. Doar medicamentele ener- 
gizante din rezerva Deirei erau secretul forței sale. 

După ce-și îndeplinea îndatoririle de soț, Zaris se insta- 
la pe fotoliul său din centrala de comandă și privea dușmănos 
întunericul care îi înconjura. Ochii săi căutau cu încăpățânare 

scânteia de lumină a lumii de vis. Când dezamăgirea îl 
cuprindea, o alunga cu un raționament rece: Tot ce se naște tre- 
buie să moară la un moment dat. Aşa, cu moartea în suflet, își 
conduce escadra de umbre către o lume care refuza să se arate. 

După vreun an, boala îl atinse și pe Zaris. Se clătina 
pe picioare și gândea cu greutate. Era însă conștient de misi- 
unea sa. Ca atare, ordonă ca o infirmieră să stea cu soția sa, 
iar el rămase în centrala de comandă, întins pe un pat. De 
acolo, continua să-și însuflețeasacă echipajul. În mod ciudat, 
slăbiciunea bolii îi întărise convingerea că lumea din vise era 
din ce în ce mai aproape. 

La un moment dat, Zaris se scufundă într-un somn 
letargic vecin cu moartea. Zăcu câteva zile într-un fel de vis 
pe care nu şi-l putea explica ulterior. Când se trezi, observă 
că Belag preluase comanda Șoimului. Toţi îl considerau dtja 
mort. Se ridică pe marginea patului și rosti cu glas sigur: 

— Dublaţi rațiile de alimente și apă! Suntem aproape 
de un sistem solar locuibil. 

Navigatorii îl priviră cu neîncredere. El se ridică în 
picioare şi merse ca un somnambul până la ecranul din fața 
centralei de comandă. Îl privi îndelung, apoi se întoarse către 
oamenii săi: 

— Executati ordinul! Raţii duble! Comunicaţi tuturor 
comandanților de flotile vestea cea bună! 

Navigatorii se frământau nehotărați. Zaris era încă for- 
mal comandant. Starea lui însă nu era cea mai potrivită pentru a 
lua decizii importante. Belag îi scoase din încurcătură. Începu 
să transmită ordinul către comandanții de flotile. 

— Spune-le că, în curând, vom zări sistemul nostru 
solar! insistă Zaris. Raţiile sunt de importanţă secundară. Ei 
au nevoie de speranţă, mai mult decât de hrană 'și apă. 

Belag îi execută întocmai porunca. Începuse să 
creadă şi el că Zaris simţise ceva neobiușnuit. 

— Alte ordine, domnule comandant? întrebă Belag. 

— Schimbă cursul cu cincizeci de grade către nadir! 
Verifică dacă toată escadra te urmează! Asigură-te că toţi mem- 
brii echipajului au aflat că am scăpat și au primit raţii duble! 

— Am înţeles! 

— Eu plec să-mi văd soţia. Mâine, adunăm astro- 
fizicienii, să citească condiţiile de viaţă din noul sistem solar. 

Zaris plecă sprijinindu-se de pereţi. În urma sa, Belag 
gândi: Dacă nu e nebun, e un geniu. În situaţia dată, nu prea 
avea importanță care din cele două variante era adevărată. 
Echipajele puteau trăi cel mult zece ani lumină cu raţii nor- 
male. După aceea... 

Comandantul alcor ajunse cu mare greutate în cabina 
sa. Deira zăcea galbenă și transpirată. Abia mai respira. Zaris o 
trimise pe infirmieră după rațiile noi de alimente și apă. El luă 
loc lângă soție și-i prinse mâna dreaptă în palmele lui fierbinți. 

— Deira, mă auzi? 

Buzele femeii se mișcară, dar nici un sunet nu se auzi. 
Zaris continuă ca în transă: 

— Am găsit lumea noastră, iubito. Ne apropiem de ea. 
Nu ai dreptul să mori acum! Înţelegi? 

Deira mișcă din nou buzele, fără a reuși să vorbească. 
Zaris îi prinse capul în palme şi-i șopti cât putea mai hipnotic: 

— Ne apropiem de lumea din visele noastre. Chinurile 
s-au terminat. 

Buzele crăpate de sete se mișcară din nou. O sămânță 
de viață mai pâlpâia în soţia lui. Trebuia s-o prefacă în 
flacără, s-o smulgă din ghearele morții. 

Infirmiera sosi cu alimentele. Zaris o ajută să hră- 
nească soţia. Îşi aminti de energizantele din sertar şi le căută. 

Sertarul era gol. Cineva la fel de disperat ca ci îşi însușise 
medicamentele. Oricum, nu mai avea importanţă. Coman- 
dantul alcor își înghiţi ratia sa și se întinse pe pat lângă soţie. 
Îşi simţea sângele pulsând mai vioi în trup. Viaţa revenea tip- 
til în organismul care ajunsese până în frontiera morții. 

După câteva ore de somn, Zaris se trezi mai înviorat. 
Sări din pat și-și privi soţia. Deira deschisese ochii. Glasul ei 
slab abia putea fi auzit: 

— Dragule, m-ai minţit, să mor împăcată? 

— Nu te-am minţit, iubita mea. Toate echipajele 
primesc hrană și apă. Suntem aproape de lumea noastră. 

— De lumea copiilor noştri... 

— Şi de a noastră, Deira. Curaj! Însănătoşește-te aşa 
cum știi tu! 

— Mi-ai dat deja putere, Zaris. Aș mesteaca o frunză 
crudă, de orice. 

— Mă duc să-ţi aduc. 

Zaris porni direct către seră. O găsi complet goală. 
Până și cioturile de varză fuseseră roase. Foamea, setea și dis- 
perarea pot transforma oamenii în bestii, descoperi el. Si-mi 
trebuie o frunză... Porni de-a lungul peretelui de sticlă, cu 
ochii în jos. O salată nu mai mare decât o unghie se străduia 
să se ridice. Zaris o culese cu un soi de evlavie. Își continuă 
cercetarea, dar nu mai găsi nimic. Înfometaţii mâncaseră tot 
și nu plantaseră nimic în loc. Porni înapoi către cabina sa, cu 
sălățica între degete. Era mai mult decât nimic. Era un strop 
de viată. 

Dimineaţa, Zaris se prezentă la postul său. Era sigur 
că şefii de flotile îl vor căuta, pentru lămuriri. Nu se înșelă 
deloc. Aceştia îl căutară, rând pe rând, să afle din gura sa 
adevărul. Zaris se strădui să-i contamineze cu optimismul 
său. Conta și pe faptul că rațiile duble aveau nu numai rol 
energizant, ci şi psihologic. Oamenii simțeau că reveneau la 
normal. Le ordonă tuturor comandanților de flotile să-și pună 
astrofizicienii să sondeze spaţiul pe direcţia lor de mers. 
Acolo, la mai puțin de un an lumină, trebuia să existe un sis- 
tem solar, susținea el. Comandanții nu știau ce să creadă 
despre această revelaţie. Putea fi numai un vis născut din 
delirul unui bolnav. Îi răspunseră însă politicos şi trecură la 
îndeplinirea sarcinilor trasate. , 

Întreaga zi, comandantul aşteptă verdictul astrofizi- 
cienilor. Îi auzea prin staţii cum se consultau, dar nu se 
grăbea să le asculte opiniile separate. Voia decizia finală. 
Acesta veni abia seara târziu, prin gura șefului tuturor 
astrofizicienilor din escadră: 

— Avem în faţă o stea nouă, în vârstă de circa trei mi- 
liarde de ani. E posibil să aibă mai multe planete calde și reci. 

— Le are cu siguranță! replică Zaris îndârjit. Comuni- 
caţi informaţia tuturor expediţionarilor, să se bucure! 

Comandantul rămase pe loc, ascultând comunicatul 
transmis prin stații. Auzi urale sporadice și slabe. Exploratorii 
erau prea slăbiţi să se bucure din plin. Se vor bucura mai târ- 
ziu, își spuse el şi lăsă astronava în seama navigatorilor. Pe 
drumul către cabina sa, fu întâmpinat de mai mulți alcori de 
ambele sexe. Arătau ca nişte cadavre mumifiate, însă bucuria 

și speranța le străluceau pe feţe. Toţi îl atingeau şi-i mul- 
țumeau cu lacrimi în ochi. Îi cereau să confirme cele auzite. 
Până la cabina sa, Zaris repetă de câteva zeci de ori comuni- 
catul. Nu-l deranja defel cererile corasialilor săi. Dimpotrivă, 
repeta știrea cu plăcere, câștigând tot mai multă încredere în 
victoria vieţii. 

Deira îl văzu strălucind de bucurie și încercă să se 
ridice în capul oaselor. Nu reuși, așa că-i vorbi din poziția 
culcată: 

— Eşti sigur, Zaris? 

— Foarte sigur, iubito. Îţi pun la picioare o lume. 
Ridică-te de pe patul de suferință! 

— Mă voi ridica curând. M-ai convins şi pe mine. 

— Specialiştii au confirmat intuiţia mea. Nu mai tre- 
buie să conving pe nimeni. 

— Ba da, Zaris. Trebuie să probezi că steaua nouă are 
planete locuibile. 

— Le are cu siguranţă! rosti Zaris. Trebuie să le aibă. 

— Dacă spui tu... 

— Sunt sigur de ce spun, Deira. Lumea de vise e la 
câţiva pași. În mai puțin de un an, vom coborî pe planeta 
noastră. 

Chiar era sigur de ce spunea. Vedea aievea o planetă 
bogată și înfloritoare. Se culcă cu ea în gând, să mai viseze și 
de bine. 

Surrrizele planetei Var 
(Marte) 


Astronavele escadrei înaintau triumfătoare prin 
spaţiul universal, cu noul soare în prova. Mai aveau doar 
câteva zile până la limita sistemului solar salvator. Echipajele 
reveniseră la viaţă, graţie exploziei de speranţă și hranei 
abundente. Câteva sute de expediționari rămăseseră însă în 
urmă, îngropaţi în întunericul etern. Ei constituiau tributul de 
viață pe care expediţia îl plătea la intrarea în lumea nouă. Toţi 
ştiau că nu fuseseră loviți de zeii din legendele străvechi ori 
de un destin potrivnic. Piraţii nasai le afectaseră evoluţia nor- 
mală. Din această cauză, navigau cu vigilență sporită. Zi şi 
noapte, posturile de luptă erau asigurate cu servanţi gata să 
respingă un eventual atac. 

Astrofizicienii le dăduseră veşti bune. Nu mai puţin de 
zece planete se roteau în jurul soarelui tânăr, pe care ei l-au 
votezat Sol, ceea ce în limba vegană însemna foc viu. Cel puțin 
două planete, a treia și a patra de la Sol către exteriorul sis- 
temului, prezentau condiţii propice vieţii. Urmau numai să 
aleagă, funcţie de situația observată pe teren. În aceste condiții 
optimiste, Zaris încălcă interdicţia Supremului Consiliu și luă 
legătura cu guvernatorul Kores de pe planeta natală. 

— Anunţă-i pe varangi că am găsit lumea în care vom 
dezvolta o nouă civilizaţie! îl rugă el, după saluturile de rigoare. 
Să se bucure toţi că n-am pierit în întunericul universal. 

— Ne puteţi vedea, Zaris? se interesă Kores. 

— Vă vedem penest, către zenit. 

— Înseamnă că aţi navigat către nadir... 

— O bună bucată de timp, am 7ătăcit fără sperante. 
Apoi, am luat direcţia bună. Avem în față ùs sistem solar 
locuibil și în jur, o pluralitate de lumi. Poate că ne vom crea 
propria alianță de civilizaţii humanoide. 

— Nimeni din Alianţa Civilizaţiilor Humanoide n-a 
mai ajuns acolo. 

— Noi suntem pionierii. Notează coordonatele, pentru 
cei care vor să ne urmeze! 

Kores ascultă informaţiile despre poziţia lumii noi, 
apoi le ură mult succes. Legătura vocală se întrerupse și Zaris 
privi din nou către sistemul soarelui Sol. Trebuiau să pă- 
trundă către inima lui, spre cele două planete locuibile. 
De data aceasta, cu toată escadra, nu numai cu navete de 
explorare. De jur împrejur, se zăreau alte sisteme solare vii. 
Îşi atinsese visul. Ajunsese într-o pluralitate de lumi, în care 
putea organiza o mare frăție astrală. 

— Geea, șopti el. Acesta va fi numele tău, planetă 
norocoasă! $ 

Nici n-o văzuse de aproape, dar o și visa cu ochii 
deschişi. O strângea în brațe fericit, ca un copil, jucăria mult 
visată. Se înăbuşea de preaplinul fericirii sale. Plecă spre 
cabină, să-și împartă bucuria victoriei cu soția. Numai ea îl 
putea vedea în această stare eurofică. Pentru toți ceilalți, el 
trebuia să rămână comandantul rece și calm. Deira îl ajutase 
în momentele de slăbiciune. Era cazul să se și bucure după 
calvarul prin care trecuse. 


* 
¥ * 

Zaris stătea adâncit în gânduri, pe fotoliul său de 
comandant de escadră. Mii de vise creatoare îl frământau. Înce- 
puse să creadă că întâlnirea cu vegherii nu fusese întâmplătoare. 
Trebuia să-și organizeze și el lumea după modelul lor. 

— Domnule comandant, pătrundem în sistemul Sol, îl 
anunță navigatorul şef. 

Alcorul tresări, trezit din vise. Se ridică și-și lipi ochiul 
de telescop. O planetă urâţică, cenușie, de mici dimensiuni, se 
rotea exact sub ei. Era primul mesager al vieţii din sistemul Sol. 

— Cu toată viteza, către a patra planetă! ordonă Zaris. 
Acolo vom face escală. 

Se întoarse la postul său de comandă și-și felicită toți 
şefii de flotile pentru intrarea în lumea nouă. 

— E lumea noastră, a tuturor, sublinie veșnicul cârco- 
taş Shang Di. Nu numai a varangilor. 

— Vom locui-o în comun, rosti Zaris împăciuitor. 

— Vom împărţi-o, comandante! replică Shang Di. Așa 
ne-a fost înțelegerea. 

— Desigur, cei care vor dori să-și revendice teritorii 
rasiale nu vor fi împiedicaţi s-o facă. Eu speram într-o meti- 
sare rapidă a raselor noastre. 

— E prematur să visezi așa ceva, Zaris. Avem încă 
obiceiuri și interese rasiale diferite. 

— Prea bine, Shang Di. Vă voi lăsa să alegeți cel mai 
atractiv teritoriu. 

— Aşa îmi placi, comandante. 

Shangul dispăru din ecranul holovizorului și Zaris 
reveni la preocupările sale. Îşi activă agenda electronică și 
începu să-şi organizeze sutele de idei care îi umblau prin cap. 

Le ierarhiza în ordinea oportunității lor, apoi începu să le 
completeze rapid, cu noi și noi idei. Avea în faţă o sarcină 
uriașă. Trebuia să organizeze o lume din câteva grupuri 
rasiale cu preocupări și interese contradictorii. Să vedem 
planetele! îşi spuse el într-un târziu și închise agenda. 

Planctele se arătară însă numai după vreo zece zile de 
marș. Prima Zărită, a patra de la Sol, fu botezată Var, în 
amintirea Varangei natale. Aparatele de observare relevau un 
uscat imens, punctat cu mici lacuri sau mări. Uscatul era însă 
înverzit în mare parte, iar sondele trimise identificară o 
atmosferă respirabilă. 

— Facem escală, hotărî Zaris. Fiecare flotilă să-și 
pregătească un echipaj de navetă, pentru explorare! Gata de 
plecare, peste trei ore! 

Comandantul alcor plecă în cabina sa, să ia o masă 
civilizată și să-și bucure soția, încă suferindă. Din ușă, o 
anunță: 

— Planeta Var e locuibilă. 

— Perfect? se interesă Deira. 

— Perfecţiune nu există, draga mea. Proporția de bio- 
xid de carbon din aer e cam ridicată iar gravitația e cam scăzută. 
În orice caz, organismele noastre se pot adapta la aceste 
condiţii. Important e că e o planetă acoperită de vegetaţie. 

— Vegetație, şopti Deira cu nostalgie. Vreau să văd și 
eu! Mi-e cumplit de dor de vegetaţia luxuriantă de pe Hanab. 

— Îi voi aduce imagini, o asigură soțul. Îți voi aduce 
chiar și câteva plante și fructe. 

— Ar fi plăcerea vieţii mele... 

Zaris îşi îmbrăţişă soţia şi o rugă încet, la ureche: 

— Fă-te bine! Avem mult de muncă. 

— Viaţa ta e munca, Zaris. Toţi alcorii sunt obsedaţi de 
creatie. 

— Da, Deira. Munca ne produce plăceri mai rafinate 
decât consumul de amber. 

— Mai bine ai consuma amber și te-aş vedea mai des. 

— Ne vom vedea foarte des, Deira. Vom trăi şi vom 
munci pe pământ solid, în spaţii deschise. Privaţiunile de pe 
astronavă vor dispărea. 

— Aşa să fie, iubitul meu! 

Deira își văzu soțul plecând și oftă ca o simplă alcoră. 
Îşi pierduse obiceiurile de vegană rafinată și rece. 

Navetele de. explorare înconjurau planeta Var, pentru 
observarea de ansamblu. Axa ei de rotaţie avea o înclinare de 
circa douăzeci și trei de grade față de Sol. Ambii poli erau 
acoperiți de calote de gheață. Restul uscatului era pătat cu 
vegetaţie. Câţiva vulcani activi împrăștiau nori de fum iar 
mai multe cratere punctau terenul din loc în loc. Linii subțiri, 
ce păreau râuri, se întindeau din culmile muntoase către văi și 
lacuri. 

— Practic, e un singur continent, concluzionă Zaris. 
Aterizăm în zona lacurilor centrale! Noi, primii! 

Una câte una, navetele exploratorilor coborau prin 
atmosferă către terenul ales de Zaris. La atingerea solului, 
săriră imediat din navete, pe iarba verde, bucurându-se ca 
niște copii. Pomi şi arbori se întindeau de pe malul lacului 
către vest. Gravitaţia mai scăzută decât pe planetele natale îi 
făcea să se simtă ușori şi liberi. Înaintau cu salturi mari, către 
oglinda de apă. Atâta apă şi ei răbdaseră de sete cumplită, ani 
în sir! Chimiștii îşi desfăcură trusele de analize si constatară 

că apa era potabilă. Zaris lepădă orice reţinere. Îşi scoase 
casca și luă apă în pumni. Bău cu o satisfacţie pe care n-o 
cunoscuse decât în vremuri de restriște. Apă, aer, vegetaţie... 
Nu se zăreau, însă, animale. Nici măcar insecte nu păreau să 
trăiască pe planeta Var. Comandantul verifică încă o dată 
gradul de iradiere și se convinse că nu era deloc periculos. 
Ca atare, își întrebă specialistul: 

— Unde sunt animalele, biologule? 

— Microorganisme, deocamdată. Atât în apă, cât și în 
pământ. Voni vedea ce găsim în păduri. 

— Poate e o planetă prea nouă să-și fi diversificat fauna? 

— Poate. La fel de posibilă e și o colonizare anterioară. 
care n-a dezvoltat fauna. 

— Adică, am putea întâlni locuitori? 

— Posibil. Poate ceva mai subțiri și mai înalți decât 
noi, datorită gravitaţiei mai reduse. 

Zaris dădu ordin exploratorilor să se îmbarce în trans- 
portoarele blindate și să se pregătească pentru un eventual 
atac. Își ocupă locul în primul transportor, lângă conducător 
și-i arătă pădurea din faţă: 

— Către ea! Pătrunzi pe sub arbori, cu aceeași viteză! 

Primul lucru care îi atrase atenţia lui Zaris era faptul 
că pomii și arborii creșteau împreună, în neorânduială. 
Aproape sigur, nu aveau în faţă o livadă întreținută de mână 
de om, ci un rod spontan al naturii. Această părere i se întări, 
când conducătorul opri transportorul sub coroanele imense ale 
arborilor. Fructele din pomi erau mici, cum nu mai văzuse decât 
pe planete sălbăticite. Zaris își aminti de promisiunea făcută 
soției şi cobori din vehicul. Culese câteva merișoare nu mai 
mari decât o nucă și le puse în buzunarul de la piept. După 
aceasta, își chemă botanistul din echipă și-i arătă fructele: 

— De ce sunt atât de mici? 

Specialistul studie un fruct, apoi, pomul gros şi 
rămuros. 

— E o specie sălbatică, explică el. Se înmulțește prin 
seminţe răspândite de animale, păsări ori vânt. Nu e cultivat 
de ființe raţionale. 

— Și cum a ajuns aici? 

— Posibil prin degenerarea și sălbăticirea unui măr 
normal, cultivat de cineva. 

— Bine. Mergem înainte. 

Zaris sări din nou în transportor și acesta își căută 
drumul prin pădurea deasă. Un animal cu blană, asemănător 
cu o capră, le fulgeră prin faţă. Biologul îl anunţă, din trapa 
deschisă prin care făcea observări: 

— Insecte și animale, domnule comandant. Circuitul 
natural e complet. 

— E îmbucurător, replică Zaris. Continuă observarea! 

După vreo jumătate de oră de mers prin pădurea 
mixtă, un soi de mușuroi înalt de aproape zece metri le apăru 
în cale. Conducătorul îl depăși prin ocolire și se pregătea să 
accelereze din nou. 

~ Un moment! îl opri Zaris. Mi s-a părut că văd ceva. 

Coborâră şi înconjurară mușuroiul acoperit de mușchi 
şi liane. 

— Aici! arătă Zaris cu degetul. O piatră cioplită sau nu? 

Exploratorii îndepărtară vegetaţia cu lopeţile de mână 
și piatra ieși la lumină. Era prea netedă să fie un produs al 
naturii. În plus, o schiță de corp uman și câteva semne pledau 
pentru o intervenţie raţională. Operatorii luau imagini, în 
timp ce exploratorii continuau să dezvelească zidul format 
din pietre tăiate la aceeași mărime, prinse cu un mortar 
cenușiu. 

— Am găsit intrarea în clădire, strigă unul dintre ei. 

Întreaga echipă se adună în faţa orificiului de piatră 
ceva mai înalt de un stat de om. Pe ambele laturi ale uşii, erau 
gravate figuri umane cu ochi imenși și capete perfect rotunde. 

— Planeta e locuită de humanoizi sălbatici, gândi Zaris 
cu voce tare. Asta nu ne deranjează cu nimic. 

— Intrăm în această construcţie? întrebă unul din 
exploratori. 

— Aprindeţi lanternele! răspunse Zaris. Armele 
pregătite! 

Un șarpe subţire i se strecură printre picioare, însă 
acest lucru nu-l deranjă. Era un semn de viață normală. Lu- 
mina scoase la iveală o cameră de circa douăzeci de metri 
pătraţi, în care se aflau câteva obiecte. Recunoscură o statuie 
de humanoid cu înfăţişare identică cu a celor de pe laturile 
ușilor de intrare. Un tron de piatră, cu câte un vas înalt pe 
ambele laturi, străjuia fundul camerei. Într-o firidă, o cască 
dintr-un aliaj metalic înverzit de umezeală proba faptul că 
băștinașii prelucrau deja metalele. Un perete întreg era 
acoperit cu semne de neînțeles. În fine, pe peretele din stân- 
ga, se rezema o scară de piatră care ducea la nivelul superior. 

— Nativii erau în epoca pietrei şi a bronzului, aprecie 
arheologul echipei. 

— De ce erau şi nu mai sunt? îl întrebă Zaris. 

— Deoarece clădirea e părăsită de mult timp. 

— Poate au plecat în altă parte. Dacă ajunseseră în faza 
construcțiilor etajate, nu erau atât de sălbatici. Urcăm! 

În camera de la etaj, găsiră câteva obiecte de lemn 
putrezite și două vase de bronz coclite. O substanţă de culoare 


maroniu închis indica faptul că vasele conţinuseră ceva 
degradabil. 

— Au fost boabe de grâu, anunţă botanistul, după o 
scurtă verificare. Aș putea spune că locuinţa a fost părăsită 
cam cu o mie de ani de-ai noştri în urmă. 

— Şi pădurea a înghiţit-o, comentă Zaris. Să coborâm, 
să căutăm locuitorii! Poate că au evoluat în altă parte. 

Exploratorii se întoarseră la transportor și reluară 
marșul pe aceeași direcţie. Transportoarele celorlalte echipe 
înaintau paralel cu ei. Astfel, erau siguri că nu scăpau nimic 
din vedere. Pe drum, întâlniră mai multe animale cu aparență 
erbivoră şi câteva păsări. Noua lume li se părea mai primi- 
toare, cu fiecare semn de viață întâlnit. După aproape o oră de 
mers, pădurea începu să se rărească și cedă locul unei ierbi 
înalte. În faţa lor se întindea o vale, prin mijlocul căreia tre- 
cea un râu. Cirezi de cornute mari pășunau liniștite. Dincolo de 
râu, se zăreau câteva construcţii circulare, cu aspect de case. 
Zaris activă binoclul electronic de la bord și apropie imaginea. 
Câteva ființe humanoide înalte și subțiri, îmbrăcate sumar, cir- 
culau alene printre case. În mod vădit, nu-i observaseră. 

— Iată și băștinașii, spuse el. Îi contactăm sau nu? 

Întrebarea era pusă pentru șefii de echipaje din celelalte 
rase. Urmă un schimb de argumente pro și contra contactării. 
Kaseii se oferiră să înainteze singuri, la contactul iniţial, pentru 
a nu-i speria pe băștinași. Erau mai potriviti pentru cont: ct, 
deoarece semănau oarecum cu nativii. Erau la fel de înaly și 
subțiri, aveau pielea la fel de vineţie și părul aproape de aceea«`i 
culoare. Argumentele lor îl convinseră pe Zaris. Îi dădu ordin 
generalului Daran să înainteze lent şi să încerce iniţierea unor 
relații pașnice. El rămase pe loc, urmărind prin lentilele bi- 
noclului desfășurarea evenimentelor. 

Kaseii se apropiară fără probleme de râu. În timp ce 
ambalau motoarele pentru submersie, unul din băştinaşi îi 

zări. Ridică imediat braţele în sus și deschise gura. Zaris nu-i 
auzi strigătul, însă îl bănui ca fiind foarte puternic. În câteva 
clipe, zeci de băștinași ieșiră din case şi se adunară într-un 
grup. Transportorul kaseilor intră sub apă și dispăru pentru 
câteva minute. Curând, însă, se arătă pe celălalt mal, la mai 
puțin de doi kilometri de sat. Băștinașii reacționară cuprinși 
de panică. Alergară împreună către o clădire mai mare și se 
afundară în ea. Se ascund, bietii de ei, gândi Zaris. Curând, 
avu prilejul să constate că se înșelase. 

Pe ușa largă a clădirii în care se retrăseseră băștinașii, 
țâșni primul cal cu călăreț. După ei, năvăli restul grupului. 
Călăreţii se îndreptau către colina opusă, fugind din calea 
transportorului. 

— Au cai îmblânziţi și călăresc, comentă cineva din 
echipajul lui Zaris. Sunt încă într-o fază inferioară de dez- 
voltare. 

— Posibil să fie simpli păstori ai unei civilizații mai 
evoluate, îl contrazise un alt explorator. 

Kaseii se opriseră indeciși. 

— Urmăriţi-i! ordonă Zaris prin staţie. Venim și noi. 

La comanda sa, toate transportoarele cu exploratori 
porniră la vale. Trecură râul și luară viteză pe urmele 
Kaseilor. Aceştia nu se mai vedeau din cauza colinei pe care 
o depășiseră. Daran comunică însă prin staţie: 

— Calăreţii gonesc către o aşezare mare, cu case mai 
civilizate. 

— Vă ajungem din urmă, îl asigură Zaris. 

Transportoarele prinseră viteză, în urmărirea fugarilor. 
Zaris nu-și dezlipea ochii din binoclu. Așezarea în care fugarii 
ajunseseră deja fremăta de lume. Părea un orășel destul de bine 
organizat, cu case trase la linie și străzi largi. Către centru, se 

zăreau câteva clădiri cu două și trei etaje. Deja, putea distinge și 
fețele băștinașilor. Erau foarte mobile. Nu puteai ghici dacă 
trăiau sentimente de frică ori de mare bucurie. 

— Scoateţi-vă căștile, să nu-i speriem! ordonă Zaris 
către toate echipele. Vom iniția un contact pașnic. Pregătiţi 
numai armele paralizante! 

Băștinașii se adunaseră într-un grup compact și se 
retrăgeau cu spatele către centrul orașului. Transportoarele 
exploratorilor își reduseră viteza, să nu calce peste trupurile 
celor care se retrăgeau. Cam trei mii de humanoizi, în stradă, 
calculă Zaris. Putem acționa. 

— Opriti! comandă el. Coborâm și mergem pe jos. 
Lingviștii, în față! 

Masa de humanoizi se opri din retragere, cu ochii la 
transportoarele oprite. Exploratorii coborâră și începură să 
înainteze în lanţ. Cei șase lingviști depășeau lanţul cu câțiva 
pași. Fiecare îşi striga, rând pe rând, cuvintele de bază ale 
limbilor cunoscute. Prin băștinași trecu un murmur, apoi toţi 
căzură în genunchi. Şirul de exploratori se opri la câțiva pași 
de ei, cu armele pregătite. Observaseră că erau priviți cu curi- 
ozitate pe ferestrele caselor. Geamurile erau dintr-un material 
transparent necunoscut, însă nu era timp de investigaţii 
pentru a stabili compoziţia acestuia. Trebuia realizat primul 
contact stabil și paşnic. 

Lingviștii îngenuncheară, să fie mai uşor de văzut și 
de auzit de băștinași. Continuau să-și spună cele mai 
obișnuite formule, însă masa umană tăcea. Alcorul Ben, 
translatorul lui Zaris, înaintă până lângă humanoizii străini și-l 
atinse pe unul pe umăr. Acesta ridică faţa din pământ. Ben îi 
întinse mâna și-l ajută să se ridice. După aceasta, îi arătă prin 
semne că şi ceilalţi trebuiau să se ridice. Băștinașul strigă 


287 


ceva şi lumea începu să se salte șovăielnic în picioare. Ben îşi 
scoase notesul electronic folosit în astfel de ocazii şi începu 
să marcheze cele auzite și observate. După el, ceilalți lingviști 
se apucară de treabă. Fiecare își alese câte un humanoid-țintă 
şi încercă să iniţieze contactele de întelegere. Ceilalţi 
exploratori rămaseră în picioare, cu capetele descoperite. 

Orele treceau și lingviştii își continuau munca exte- 
nuantă. Soarele scăpăta deja către apus. Zaris comunică na- 
vigatorilor escadrei că vor rămâne pe planeta Var până a doua 
zi către seară. Se încăpăţâna să creadă că lingviştii vor face o 
breșă în ignoranța băștinașilor. Seara se apropia din ce în ce 
mai repede și conversaţia refuza să se închege. Se întâmplă 
însă un alt lucru pozitiv. Câteva băștinașe se prezentară în 
faţa exploratorilor cu platouri din lemn, pe care erau dispuse 
diverse alimente. Laptele era servit în vase de ceramică 
lucrate cu migală. Carnea friptă le era oferită împreună cu un 
bol de grâu fiert. Dintre fructele oferite, exploratorii 
recunoscură merele și bananele. Restul vegetalelor și ali- 
mentelor le erau total necunoscute. 

— Gustaţi câte puţin din ceea ce vă atrage! îi sfătui 
Zaris. Le vom câștiga încrederea. 

Exploratorii se ospătară din picioare, direct din tăvile 
ținute de băștinașe. Mulțimea îi privea ceva mai îmblânzită. 
Rând pe rând, mai multe torţe se aprinseră, alungând întune- 
ricul nopţii. Zaris ordonă retragerea în transportoare și 
şedinţă de consultare între lingviști. Multimea rămase pe loc, 
cu privirile aţintite asupra vehiculelor. Deja, se puteau auzi 
comentarii, ceea ce însemna un punct câștigat. După con- 
sultarea lingviştilor, kaseul Ling se prezentă la șefii de echipe 
cu informaţiile adunate: 

— Am stabilit mecanismele limbii şi un minim de cu- 
vinte, raportă el. Băștinașii își spun hari iar pe noi ne numesc 

galei. Cred că suntem fiinţe supranaturale, venite din cer. Au tri- 
mis ștafete către liderul lor dintr-un oraş mare, să anunțe sosirea 
noastră. Harii sunt crescători de vite, cultivatori de pământ și 
meșteșugari. Nu am descoperit nici o profesie intelectuală prin- 
tre ei. Par pașnici, dar au arme pe care nu ni le-au arătat. 

— Atât? întrebă Zaris. 

— Până dimineaţă, vom completa dicționarul limbii 
lor. Nici un har nu pare decis să plece la culcare. 

— Bine, continuaţi! aprobă Zaris. Noi vom dormi cu 
schimbul, ca în stare de război. 

Lingviștii se întoarseră la mulțime. Un nou rând de ali- 
mente le fu oferit. Aceştia mâncară, conversând cu băștinașii, în 
același timp. Stelele luceau umezi pe bolta curată iar lingviştii 
continuau să discute cu băștinașii. Abia către ziuă, se retraseră 
pentru o nouă rundă de consultări şi schimb de informaţii. 

La răsăritul soarelui Sol, exploratorii ieşiră din trans- 
portoare. Ling îi anunță pe comandanți că putea să susțină 
orice conversaţie cu băștinaşii. Zaris îl luă în dreapta sa și 
înaintă până în faţa masei de hari. 

— Eu sunt Zaris şi am venit din cer, anunţă el prin 
intermediul lui Ling. Cine este stăpânul vostru? 

— Zaris! Zaris! scandă mulțimea. 

— Şi stăpânul de aici, din oraș? 

Multimea vui câteva minute, schimbând replici ra- 
pide. În fine, humanoizii hari făcură o pârtie pe care înainta 
un bărbat îmbrăcat într-un fel de togă și încăltat cu mocasini 
din piele prelucrată. Acesta ducea în mâna dreaptă un soi de 
sceptru din metal, pe care erau gravate mai multe semne. 
Liderul local se opri la câțiva paşi de Zaris și vorbi: 

~ Stăpâne galeu, eu sunt Kabis sclavul tău supus. Prin 
voinţa ta, eu conduc aceşti hari. 

— Şi cine e mai mare peste tine? 

— Regele narilor e puternicul Samel. Vă așteaptă la fel 
de supus ca mine. 

— E departe? 

— E la jumătate de zi de călărie. 

- ÎL vom vizita. Nu avem gânduri rele. Vă vom face 
mult binc. Vă vom ajuta cu multe daruri. 

— Nimeni care coboară din cer nu are gânduri rele. 
Strămoși noștri de demult au mai primit oaspeți din cer. 
Ne-au lăsat un dar pe care i-l va arăta Samel. 

— Kabis, ne-ai putea da o călăuză, să ne conducă la 
Samel? 

— Stăpâne Zaris, voi merge chiar eu. 

— Nu ţi-e frică să mergi cu noi? 

— Nu. Voi ne-ați dat viață și minte de oameni. Voi 
ne-ați ridicat deasupra dobitoacelor necuvântătoare. Voi ne 
ascultați rugile, ne daţi ploaie la timp şi ne feriți de molime. 
Voi sunteţi zeii cei buni din cer. 

— Bine, Kabis. Pofteşte alături de noi, în acest 
transportor! 

Harul nu înțelese ce însemna transportor, însă îi urmă 
cu încredere. Zaris folosise dinadins cuvântul transportor, în 
limba alcoră, pentru a nu lăsa harilor posibilitatea de a inven- 
ta un termen cu conotaţii mistice. Aşa îl stătuisc lingvistul 
său Ben: noile cuvinte trebuiau să pătrundă în vocabularul 
harilor direct în forma alcoră sau în limbile altor exploratori. 
Kabis îşi ocupă locul indicat, între Zaris și conductor, îşi 
împreună mâinile cu degetele încleştate și începu să murmure 
ceva. Lingyvistul kaseu Ling, cel care pătrunsese cel mai bine 
limba harilor, luă loc în spatele lui Zaris, gata să traducă. 

Comandantul expediției dădu ordinul de plecare. 
Autovehiculele se înşiruiră pe direcţia nord, în care se zărea 
vn drum pietruit. Băștinaşii de pe marginea străzii ridicau şi 
coborau brațele, odată cu înclinarea corpului, în semn de 
salut. leșiră din oraş și măriră viteza de deplasare. De ambele 
părţi ale drumului, se întindeau ogoare și livezi lucrate bine. 
La trecerea coloanei de transportoare, băștinașii izolați pe 
câmpuri, la muncă, cădeau în genunchi şi ridicau braţele către 
cer. Deja, ştirea despre coborârea zeilor din cer se răspândise 
în rândul lor. 

Zaris profită de deplasare pentru a-l chestiona pe 
Kabis în amănunt despre modul de organizare și funcţionare 
a societăţii lor. Pe această cale, uflă că harii erau organizaţi 
într-un imperiu întins pe întreaga zonă cultivabilă, de la ecua- 
tor spre polul nord. Casta nobiliară, în frunte cu regele, 
deţinea majoritatea bogățiilor țării. Fiecare supus din castele 
inferioare poseda însă cel puţin o casă, un teren cultivabil, o 
turmă de vite sau un atelier meșteșugăresc. Viaţa fiecărei 
comunităţi decurgea fără fricțiuni deosebite, sub conducerea 
unui jude nobil, ajutat de un sfat al înțeleptilor. Harii posedau 
cunoștințe științifice destul de modeste, care le permitau să 
construiască clădiri, să prelucreze bronzul și să confecţioneze 
mecanisme simple, pentru uzul meșteşugarilor. Toţi copiii 
învățau să scrie și să citească, chiar dacă proveneau din 
tamilii sărace, destinate muncilor brute. Regulile de cultivare 
a pământului, de creştere a vitelor și de exercitare a unor 
meserii se învățau pe de rost, încă din copilărie. 

Lucru ciudat pentru o comunitate atât de interioară: 
harii nu aveau religie închegată, nici multe mituri. 
Descoperiseră că anul de pe planeta lor avea 687 de zile şi era 
divizat în două anotimpuri, iarnă Și Vară. În fiecare an, la 

mijlocul verii, sărbătoreau coborârea zeilor din cer. Singurul 
mit al harilor era despre acești zei atotputernici, care le vi- 
zitaseră străbunii și promiseseră să se întoarcă. Singurele 
rugi, în caz de secetă, cutremure, molime sau alte necazuri, 
erau adresate acestor zei. Harii foloseau pluralul zei, scoțând, 
din când în când, în evidență unul, numit Molite. Rugile erau 
efectuate individual și spontan, fără intervenţia unei clase 
sacerdotale. Mitul esenţial și rugile de invocare a zeilor se 
învățau în familii și se clarificau în școli. Credinţa oarbă în 
zeii lor şi lipsa oricărei frici de ei deosebeau pe hari de orice 
populaţie semisălbatică. 

Când marele oraș al regelui Samel apăru în raza de vi- 
zibilitate, Zaris schimbă subiectul discuţiei. Pentru început, 
întrebă de ce orașul nu era împrejmuit cu ziduri, împotriva agre- 
sorilor. Kabis rămase încurcat o bună bucată de timp în faţa 
cuvântului agresor. Ling îi explică pe îndelete ce înseamnă 
dușman, cum se duce o luptă între diverse grupări, cum se poate 
trăi din jaf. Kabis îl asculta atent, cu ochii săi indigo larg 
deschiși. Exploratorii aflară cu stupoare că harii nu cunoşteau 
lupta şi războiul. De când se știau, trăiseră după aceleași reguli. 
Aveau arme simple, de tipul suliță, săgeată și sabie, pentru 
apărarea de animalele sălbatice carnivore. Nu-şi imaginaseră că 
oamenii s-ar putea lupta între ei, pentru diverse motive. 

— Harii sunt colonişti ai unei civilizaţii superioare, 
emise Zaris o ipoteză. Au fost aduși din altă parte și stabiliți 
aici, cu reguli stricte de comportare pașnică. Dacă s-ar fi 
inspirat din natură, ar fi fost violenţi și acaparatori, la fel ca 
fiarele. 

— Dacă zeii își vor vizita din nou colonia, ce vom face 
noi? întrebă un explorator. 

— Noi luăm planeta în stăpânire și civilizăm populaţia, 
răspunse Zaris. Dacă o altă civilizaţie va revendica harii și 
planeta lor, vom negocia pașnic. Important e faptul că avem 
deja o planetă amenajată parţial pentru trai. Noi vom face-o 
să înflorească. 

Șirul de transportoare se înscrise pe drumul de intrare 
în oraș. Mii de hari așteptau în tăcere la marginea acestuia. În 
faţa lor, suita regală se remarca prin culorile vii ale togilor şi 
prin garda de călăreți ce-o încadra. Vehiculele reduseră 
viteza, apoi opriră, la câțiva pași de grupul de nobili. Zaris 
cobori încadrat de Ling și Kabis. Ceilalți comandanţi de 
echipaje i se alăturară și făcură ultimii pași care îi despărțeau 
de liderii hari pe jos. 

Regele Samel se distingea de ceilalți nobili prin tuni- 
ca galbenă și toga roşie. Pe cap, purta un coif metalic iar în 
mâna dreaptă ținea un sceptru de bronz, cu măciulie de piatră 
roşie, probabil, prețioasă. 

Zaris făcu încă un pas, ieșind din linia de lideri, cu 
Ling alături. Regele Samel îl imită. Cei doi ajunseră față în 
față și se priviră în ochi. Zaris înțelese că Samel căuta pe figura 
lui trăsăturile specifice zeilor din sculpturi. Ca atare, își puse 
casca rotundă, cu vizoare mari, ca niște ochi. Rămase așa câte- 
va secunde, apoi scoase casca, zâmbi regelui și-i spuse: 

— Eu sunt Zaris, stăpânul din cer. Te simpatizez și te 
ocrotesc, rege Samel. 

Regele se înclină adânc și răspunse: 

— Stăpâne Zaris,sol al lui Molite, viața noastră îţi 
aparține. Porunceșşte ce dorești! 

— Vreau să văd darul zeilor din vechime, ceru Zaris. 
El îmi va arăta cât de credincioși i-aţi fost lui Molite. 

Regele se întoarse și făcu un semn. Mulțimea se 
desfăcu ordonată şi garda călare porni la pas, lărgind breșa. 

Exploratorii începură să înainteze alături de Samel. Călcau pe 
un pavaj de piatră bine fasonată și perfect curată. Clădiri din 
piatră gălbuie se înşiruiau pe ambele margini ale străzii cen- 
trale, largă cât un bulevard din lumile civilizate. Strada nu 
avea trotuare, probă că harii nu cunoşteau traficul auto sau cu 
vehicule cu tracțiune animală. Oameni cu copii de mână îi 
priveau de aproape, însă nimeni nu scotea o vorbă. Deși 
scmisălbatici, harii dovedeau disciplină și bun simţ. 

După câteva sute de metri, regele se opri în faţa unui 
stâlp și ridică ambele braţe către cer. Zaris studie rapid 
situația, pentru a-și adapta conduita funcţie de împrejurări. 
Stâlpui era gros cam cât un trup de om, înalt de circa zece 
metri şi confecționat dintr-un metal lucios. În mod evident, 
era inoxidabil. În vârful lui, lumina un glob cu diametrul de 
circa jumătate de metru. Lampă cu lumină solară, raționă 
Zaris rapid şi glăsui: 

— Rege Samel, harii și-au păstrat credinţa în zeii cei 
buni, conduși de Molite. Vă iau sub ocrotirea noastră pentru 
totdeauna. 

Regele ridică sceptrul gravat cu insemne stranii și i-l 
arătă cu mândrie: 

— Harii n-au uitat niciodată semnele care vorbesc 
dăruite de zei. 

Convingerea lui Zaris că avea de a face cu coloniști 
civilizaţi de alți călători astrali se întări. Până și alfabetul 
folosit de hari era un dar „divin”. Trebuie să se poarte ca un 
zeu autentic şi atotputernic. Îşi scormoni memoria după lc- 
gende citite pe timpul şcolarizării în Alianţă, apoi rosti: 

— Vă vom învăţa mult mai multe, rege Samel. O parte 
din zei vor rămâne cu voi pentru totdeauna. Nu va mai trebui 
să-i căutati în cer. 

— Supusul tău îți mulțumește, stăpâne Zaris! 

Comandantul întoarse capul către liderii de echipaje 
care îi urmau. Îi măsură scurt şi se decise: 

— Generale Daran, vă încumetaţi să rămâneţi cu kaseii 
pe această planetă”? Condiţiile primare de viață sunt deja asi- 
gurate iar populaţia este ascultătoare. 

Comandantul kaseu înaintă până lângă ei și se 
prezentă direct regelui, în semn de acceptare a misiunii: 

— Rege Samel, eu sunt zeul Daran, urmaş al lui 
Molite. Voi aduce mulți zei din cer, cu trei păsări din metal. 
Vom rămâne alături de voi pentru totdeauna, să vă facem 
daruri bogate și să vă învăţăm multe lucruri. 

— Sufletul meu se bucură să audă acestea, stăpâne 
Daran, replică regele. Vom munci cu sârg și vă vom oferi roa- 
dele țării noastre. 

Pactul de stăpânire era încheiat. Zaris solicită regelui 
o ofrandă de fructe, cu gând s-o ducă pe astronavă. Samel 
dădu poruncă supușilor și aceștia plecară în grabă. 
Exploratorii rămaseră pe loc, în aşteptarea darurilor. Numai 
conductorii plecară înapoi, să-și aducă transportoarele. Zaris 
şi Daran continuară discuţia cu regele. Kaseul îl instrui pe 
Samel cum trebuiau să se comporte supușii săi la aterizarea 
astronavelor pe terenul de la sud de orașul-capitală. Regele 
asculta vrăjit vorbele zeului Daran. Acesta le promitea noi 
soiuri de cereale, legume și pomi, mult mai roditoare decât 
ale lor. Îi asigura că le va aduce ploaia exact când plantele vor 
avea nevoie de ea. Le povestea despre mașini minunate, care 
alergau mai rapid decât caii... 

Otrandele sosiră în cantități uriaşe. Exploratorii 
încărcară transportoarele până la refuz și aşteptară sfârşitul 
discuţiei dintre lideri. Daran și Zaris puseră câte o mână pe 


295 


umărul regelui, asigurându-l că a doua zi, dimineaţa, zeii se 
vor întoarce cu păsările lor uriașe. După aceasta, se urcară în 
transportor şi motoarele porniră. Mulțimea ridică lent braţele 
către cer, apoi se înclină ca un lan de grâu sub bătaia vântu- 
lui. Coloana de vehicule se formă din mers, pe direcţia din 
care veniseră. Zaris transmitea deja către navigatorii escadrei 
vestea că planeta Var era locuită de oameni deoscbit de ospi- 
talieri. O bucurie molcomă se cuibărise în sufletul său aspru. 
Aveau deja o planetă roditoare. Viitorul se arăta în culori 
optimiste. 

Geneza vieţii geene 
(pământene) 


Astronavele kasee salutară restul escadrei şi porniră 
către planeta Var. Primii care și-au găsit locul în lumea nouă, 
gândi Zaris, privind în urma lor. Planeta Var, însoţită de cei doi 
sateliți, strălucea în lumina soarelui Sol. Undeva, în fată, nu 
prea departe, era însă planeta din visul său — Geca. Pentru prima 
dată în viaţa sa, Zaris crezuse în noroc și botezase planeta cu 
acest cuvânt alcor. Acum, din centrala de comandă a $oimului, 
comandantul aştepta să-şi vadă norocul cu ochii. Astrofizicienii 
îl anunţară că era o planetă caldă, cu activitate vulcanică 
intensă. Dacă e caldă şi are destulă apă, vegetatia va creşte luxu- 
riantă, luase Zaris partea pozitivă din informaţie. Un mic satelit 
fusese descoperit în preajma Geei și acesta căpătă numele Sele- 
na. Escadra navigă direct către satelit, cu intenţia de a trimite 
sonde de explorare pe terenul planetei. 

A treia zi de la despărţirea de kasei, începură să curgă 
informaţiile despre Geea, din sondele trimise în explorare. 
Astrofizicianul Lasar se prezentă entuziasmat în faţa lui 
Zaris, să raporteze datele culese: 

— Atmosfera e identică cu cea de pe Tamira, domnule 
comandant. Uscatul și apa sunt în proporţii egale. Ambii poli 
sunt acoperiţi cu mici calote de gheaţă formată din apă dulce. 

— Și vegetaţia? întrebă Zaris. 

— Asta voiam să vă spun: planeta e absolut virgină. 
N-a mai atins-o nimeni. 

— Adică, nu are pic de floră și faună? 

— Exact! Vom acţiona ca demiurgii. Vom crea totul 
cum vrem noi. 

— Nici măcar microorganisme? insistă Zaris. 

— Nesemnificativ, raportă astrofizicianul. Geea e 
golașă şi roşcată ca o portocală. Se roteşte în jurul axei sale 
într-o zi mai scurtă decât a noastră. În timp de 365,25 zile 
geene, planeta străbate o elipsă în jurul soarelui Sol, generând 
anotimpuri în ambele emisfere. 

— Vreau să văd imaginile uscatului, ceru Zaris. 

— Poftiti! îi arătă Lasar imaginea holografică. Un con- 
tinent marc, cu câte un continent mai mic în ambele părți. 
Acestea par desprinse din el. Încă două continente mici, sub 
calotele polare. 

— Deci, un continent mare s-a divizat în mai multe? 
vru Zaris să se asigure. 

— Aproape sigur, răspunse Lasar. Probabil, din cauza 
plăcilor tectonice care apasă unele în altele, deasupra magmei 
;ncinse. 

— Chiar atât de fierbinte e? 

— Caldă și plină de vulcani, domnule comandant. 
[deală pentru organizarea de la zero. 

— Mă aşteptam măcar la vegetaţie, murmură Zaris. 

— Cine s-o fi dus pe Geea? Chiar dacă alţi exploratori 
au văzut planeta, s-au ferit s-o atingă, din cauza activității 
vulcanice. 

— Da, vegetaţia nu putea apărea din senin, recunoscu 
Zaris. Vom avea mai mult de muncă decât kaseii de pe pla- 
neta Var. 

— Avem însă condiţii mai bune, replică Lasar. Gravi- 
tația este aproape identică cu aceea din lumile varange. 

Atmosfera ne permite să respirăm liber. Aceasta c lumea 
noastră, domnule comandant! 

Zaris îi mulțumi astrofizicianului, apoi își scoase 
agenda electronică. Își aminti de opera vegherilor şi-şi spuse: 
Dacă ei au putut transforma o planetă golașă într-o grădină, 
putem şi noi! Suntem mai mulți, mai bine motivati și dis- 
punem de material reproducător mai variat. Putem importa 
viată şi de pe planeta Var. Înainte, Zaris, înainte! 

Comandantul escadrei adună șefii de flotile în video- 
conferinţă și le expuse problema franc: 

— Nu avem nimic de explorat pe Geea. Atmosfera este 
perfect respirabilă, apele dulci sunt îndestulătoare, dar usca- 
tul e complet gol. În apa oceanului planetar, trăiesc micro- 
organisme și alge unicelulare. Probabil, acestea au ajuns în 
ocean cu vreun meteorit. Nimeni n-a însămânţat floră și faună 
pe această planetă. Noi trebuie să fim creatorii ei. Vă re- 
amintesc exemplul vegherilor care şi-au creat flora și fauna 
conform voinţei lor. 

— Deci, aplicăm procedurile de geneză primară a flo- 
rei și faunei? întrebă regele Zigan. 

— Întocmai, confirmă Zaris. Putem acționa împreună, 
dintr-un singur loc. Putem să şi împărțim teritoriul uscatului 
între echipajele rasiale. Aveţi în faţă holograma planetei 
Geca. Vă rog să vă exprimati opiniile! 

— Dacă împărțim planeta, avem mai mari şanse s-o 
populăm rapid, argumentă Shang Di. Eu aș lua pentru echipa- 
jele mele zona de est a continentului central. Tragem la sorţi 
sau votăm? 

— Eu revendic continentul din vest, anunţă Orejona. ÎI 
mai dorește cineva? 

— Eu vă propun să oferim sirusanilor partea din sud a 
continentului principal, interveni Zaris. E bogat în zăcăminte 

de aur. Astfel, ne plătim obligaţiile de soldă pentru întreaga 
expediţie. Cineva împotrivă? 

— Nouă, kobizilor, ne-a rămas continentul fărâmițat 
din est, observă Zigan. E la fel de bun ca și celelalte. ÎI luăm. 
— Mikal, e rândul veganilor, îl atenționă Zaris. 

— Încă nu ştim dacă rămânem ori ne întoarcem, după 
ce ne facem provizii, răspunse comandantul flotilei vegane. 
Temporar, preferăm centrul marelui continent. Mă întreb însă 
ce v-a mai rămas vouă, varangilor. 

— Ne-a rămas destul, îl asigură Zaris. Nordul și vestul 
continentului central sunt la fel de atractive ca și restul pla- 
netei. Cine ia jeranii rămași de la nasai? 

— Eu nu! se apără Orejona. Deja, am câteva mii de 
mutanti rovi. Am destule probleme cu ei. 

— Mi-i poți restitui, sugeră Zaris. 

— Nu pot face asta. Unele orione sunt interesate de 
rovi. Vor să-i păstreze. 

— Altcineva? întrebă comandantul. 

Nimeni nu se arată interesat de cele câteva sute de 
uriași semisălbatici. Nu erau de încredere, gândeau ei. Încă 
erau fideli foştilor stăpâni nasai. Ca atare, Zaris se văzu 
nevoit să-i accepte în echipa sa de varangi. El nu se temea de 
ei. Dimpotrivă, observase că uriașii jerani manifestau o frică 
superstițioasă de el. Asta, probabil, pentru că le învinsese 
stăpânii nasai. Ei nu știau că aceștia fugiseră și presupuneau 
că fuseseră lichidați. 

Zaris reluă comunicarea cu șefii de flotile: 

— Toţi savanții noștri știu cum trebuie create flora și 
fauna primară, încât să asigurăm lanţul trofic general. Nu 
ştim însă ce rezerve de materiale reproducătoare mai avem, 
după atacul nasailor. Vă propun să faceți inventarul materi- 
alului reproducător vegetal și animal, apoi să puneţi spe- 

cialiştii să găsească soluții de a popula rapid Geea. Estimez 
că rezervele de hrană de pe astronave se vor epuiza în circa 
zece ani geeni. Până la acea dată, trebuie să fim capabili să ne 
asigurăm necesarul de hrană și alte materii prime din pro- 
ducţia de pe Geea. 

— Construim orașe după modelul nostru? întrebă gen- 
eralul Omogo sirusanul. 

— Fiecare echipaj rasial procedează cum crede de cuvi- 
ință, îi răspunse Zaris. Noi, varangii, am hotărtât să locuim în 
continuare pe astronave, până ce se vor stabiliza flora și fauna. 
Vom muta pe pământ numai laboratoarele folosite de botaniști, 
biologi și geneticieni. Ulterior, vom construi orașe. 

— Libertate deplină de acțiune, concluzionă Shang Di. 

— Vă sugerez totuși să vă alegeţi locurile de aterizare 
aproape de marile fluvii, încheie Zaris. Din această poziție, 
puteți porni ofensiva împotriva uscatului golaș. 

Comandanții de flotile dispărură aproape simultan din 
ecran. Zaris apelă comandanții de astronave varangi și-i 
informă cu cele hotărâte. Toți trecură la inventarierea materi- 
alului reproducător. În mai puțin de o zi geeană, urmau să atingă 
solul, să se simtă liberi în natura fără hotare vizibile. Călătoria 
în spaţiile strâmte de pe astronave le dezvoltase o teribilă sete 
de a trăi pe pământ, chiar și în condiții mai puțin civilizate. 


* 


Praful roşietic ridicat de aterizarea celor douăzeci şi 
şapte de astronave varange se risipea în vânt. Zaris admiră 
ordinea perfectă în care navele se aliniaseră de-a lungul râului 
ce curgea de la vest către est. Dacă față de ceilalți expediţionari 
mai avea vreo rezervă, în varangi avea încredere deplină. Erau 

din rasa lui. Impărtășeau aceleași credințe și obiceiuri. Multi 
mai participaseră la popularea unor planete deșertice. 

După ce praful se aşeză, oamenii năvăliră din astro- 
nave pe pământul roșcat. Deși peisajul deșertic era dezolant, 
ei îl vedeau ca pe o izbăvire. Zaris îi lăsă să se bucure în tihnă. 
El îşi adună cei opt lideri varangi pentru sfat. 

— Suntem în întrecere cu celelalte echipe rasiale, își 
începu el cuvântarea. Noi trebuie să reuşim primii, deoarece - 
suntem cei mai numeroși și mai creatori. 

— Ce facem cu jeranii? întrebă Roinar Kaidul. Sunt o 
povară. Trebuie să-i hrănim, să-i păzim... 

— Le dăm raţii de hrană pe doi ani şi-i exilăm mai la 
nord de jumătatea distanţei către pol. Le dăm și material 
reproducător, să-şi creeze propriul habitat. Îi vor însoţi doi 
specialiști varangi, care îi vor învăța cum să-și formeze flora 
şi fauna necesare traiului. După doi ani, specialiștii se vor 
întoarce cu naveta, lăsându-i de capul lor. Bine? 

— Despre ce ani vorbim? întrebă Gema megreza. 

— Despre anul de aici, de pe Geea. Astăzi este ziua întâi 
a genezei primare. Ne vom număra anii funcție de mișcarea 
Geei în jurul soarelui Sol. Puteţi însă păstra şi calendarele din 
planetele de origine, ca pe niște amintiri frumoase. 

— Şi ce facem în prima zi a genezei? se interesă Cucas 
din Dubhe. 

— Ne împărțim teritoriul de pe cele două maluri ale 
fluviului, până la marea din răsărit. După aceca, ascultăm 
instrucțiunile specialiștilor și trecem la creat flora și fauna 
primară. Toată lumea munceşte ce este necesar, indiferent de 
specialitate sau funcţie. În primul rând, trebuie să ne facem 
grădini și livezi, să ne asigurăm necesarul de hrană naturală. 
Aceasta este imaginea fluviului, până la mare. Am împărţit-o 
în opt părți aproximativ egale. Vă rog să alegeți! 

Liderii varangi îşi împărțiră teritoriul în ordine. După 
aceasta, Zaris preciză: 

— În fiecare dimineaţă, întregul efectiv, cu exceptia 
gărzilor, pleacă cu navetele la muncă. Seara, toată lumea 
revine în tabără, la adăpostul astronavelor. Nu ştim dacă din 
spaţiu nu ne pândește nici un pericol. 

Nu mai era nimic de discutat. Comandanții de astro- 
nave varangi plecară la echipajele lor, să pună în practică 
cele hotărâte. Zaris ieşi pe punte şi ordonă unui luptător să-i 
aducă jeranii recuperati de la orioni. După aceasta, selectă cu 
grijă un botanist și un biolog. Era suficient pentru niște 
potenţiali dușmani. Alese şi o navetă mai veche, cu pilot kaid. 
Era gata să se debaraseze de musafirii nepoftiți. 

Uriaşii jerani se adunară grămadă pe punte, aruncând 
priviri înfricoşate. Printre ei, erau şi copii de diferite vârste, 
născuți după capturare. Zaris îl chemă pe lingvistul Ben și, 
prin intermediul lui, se adresă jeranilor: 

— Aţi fost sclavi ai nasailor. Noi v-am tratat ca oameni 
liberi, însă prizonieri. Astăzi, vă eliberez și vă ofer șansa de a 
duce o viață nouă. Vă dăm hrană pentru doi ani și material 
reproducător, să vă cultivați pământul pe care vă trimitem. Doi 
specialiști de-ai noștri vor sta cu voi doi ani. Ei vă vor învăţa să 
cultivați vegetale comestibile și să creșteţi păsări sau alte ani- 
male. Noi nu ne vom amesteca în treburile voastre. 

— Ne trimiteţi la moarte, spuse unul din uriaşi ce-și 
asumase rolul de șef. N-am mai văzut niciodată un loc atât de 
pustiu. 

— Vă trimitem în libertate deplină, îl contrazise Zaris. 
Nici noi nu avem condiţii mai bune de trai. Pământul va 
înverzi și se va umple de animale numai prin munca noastră. 
Dacă munciti, veti trăi. Dacă nu vreţi să munciti, veţi muri. 

— Ne daţi înapoi armele luate la capturare? 

— Nu! negă Zaris vehement. Nu aveţi nevoie de ele, 
deoarece nici un dușman nu vă pândeşte pe această planetă. 

Jeranii se consultară între ei. După aceasta, începură 
să urce şovăielnic în naveta de mari dimensiuni. Se vedea clar 
că nu prea credeau în viitorul lor. Zaris rămase pe loc până ce 
naveta cu jerani dispăru în atmosferă. După aceasta, se 
întoarse către comandantul Șoimului, Belag, și-l anunţă: 

— Zaris alcorul e gata de instruire și muncă. 

— După dumneavoastră, domnule comandant! îl invită 
Belag. 

In fața astronavei Șoimul, erau adunaţi circa o mie de 
alcori şi mai mult de trei mii de rovi. Aceștia se înmulţiseră teri- 
bil pe timpul călătoriei. Nu lipsea nimeni, nici măcar copiii mai 
mari de opt ani. Așa hotărâseră liderii varangi: toţi trebuiau să 
simtă efortul genezei. 

Primul le vorbi astronomul. Acesta le explică faptul că, 
spre deosebire de planeta natală, zona în care se stabiliseră avea 
patru anotimpuri şi nu două. Primăvara, vegetaţia înverzea și se 
semănau majoritatea culturilor. În timpul verii, se coceau și se 
recoltau mai multe legume și fructe. Tot în acest anotimp, se 
mai puteau cultiva vegetale de toamnă. Majoritatea culturilor 
mari se maturau şi puteau fi culese toamna. În timpul iernii, 
pploua puternic sau chiar putea ninge, mai la nord, către locul 
în care fuseseră exilați jeranii. Le preciză faptul că, după cal- 
culele lor, Geea se găsea în ultima treime a primăverii. Din 
această cauză, zilele erau în creștere iar nopţile, în scădere. 
Specialistul le prezentă pe un ecran drumul anual al Geei în 
jurul soarelui Sol şi le marcă cele patru anotimpuri de câte 
nouăzeci și una de zile. După aceasta, rosti solemn: 

— E ziua întâi a primului an al genezei primare geene. 
În fiecare an, vom sărbători Ziua Genezei, în această zi. Ea va 
fi unică în calendar. 

Cifrele indicate de astronom apărură pe ecranul 
pregătit din timp. Multimea aplaudă zgomotos. Astronomul 
tinu să mai facă o precizare: 

— Ziua de pe Geea e mai mică cu aproape două ore 
decât cea de pe planeta noastră natală, Tamira. În primele 
zile, veti simţi un efort de adaptare a bioritmurilor vitale, însă 
acesta va dispărea în timp. 

După astronom, urmă șeful echipei de botaniști. Acesta 
afișă pe ecran terenul repartizat alcorilor și-l hașură într-o sută 
de dreptunghiuri numerotate, despărțite prin drumuri. 

— Aceasta e zona din care vom începe crearea florei, 
explică el. Pe fiecare parcelă, va lucra câte o echipă formată 
din zece alcori și treizeci de rovi. Ordinea lucrărilor e dictată 
de anotimp. Suntem cam în urmă, fapt pentru care, în primele 
zile, veți amenaja grădinile de legume de vară și de toamnă. 
Noi vă vom fumiza semințele și îngrășămintele organice 
adunate pe timpul călătoriei. Cei care veti întâlni pietre veţi 
primi solvenţi pentru a le transforma în substanțe primare. 
Vom folosi pentru irigaţii apa din râu și din lacurile inte- 
rioare. Discară, toţi trebuie să studiati modul de plantare a 
semințelor ce vă vor fi repartizate. Nu ne putem permite să 
pierdem o singură sămânță, deoarece stocul nostru a fost 
afectat de atacul piraţilor nasai. 

— Şi după aceasta, ce urmează? întrebă Zaris. 

— Veţi semăna iarbă şi alte plante perene de pe planeta 
noastră, pe spatii întinse. Astfel, vom avea păşuni pentru erbi- 
vorele pe care biologii le şi cresc în incubatoare. Concomi- 
tent, veţi cultiva, pe suprafeţe mai restrânse, grâu, orz şi mei, 
toate de proveniență alcoră. Abia după aceste lucrări, puteti 
trece la scmănarea semintelor de arbori, mai ales pe 
suprafetele deluroase. Între timp, noi, botaniștii, vom produce 

— Să trecem mai repede la treabă! propuse un alcor. 
Abia aștept să văd o frunză verde. 

— Nu vă grăbiţi! interveni șeful echipei de biologi. Vă 
voi explica pe scurt ce facem noi. Am început incubarea 
materialului reproducător de păsări și animale domestice, să 
ne asigurăm ouă, lapte, carne și fire naturale. O echipă e 
pregătită să producă insectele polenizatoare pentru grădinile 
de legume. O alta va popula apele interioare și marea cu 
material reproducător de pești, moluște, crustacei, batracieni 
și reptile comestibile. Botaniștii ne-au pregătit deja alge și 
microorganisme vegetale pentru hrana primilor produși. În 
anii următori, după apariţia vegetației, vom produce și vom 
elibera în natură păsări şi animale sălbatice folositoare 
răspândirii semințelor de plante perene, arbuști și arbori. 
Vom pune fauna la muncă, înțelegeți? Fiecare echipă care are 
lacuri şi ape curgătoare pe parcela repartizată poate apela la 
noi pentru material reproducător. Cu asta, am terminat pentru 
primul an. 

Zaris înaintă până în fața mulțimii şi vorbi în emiță- 
torul stației: 

— Organizarea şi disciplina muncii ne va asigura un 
succes mai rapid. În câteva zeci de zile, vom obţine deja 
hrană vegetală naturală, de care organismele noastre au mare 
nevoie. Pentru aceasta, trebuie să vă împărțiți în cele o sută 
de echipe, pe bază de rudenii și simpatii. Ficcare echipă va 

primi mașini cultivatoare, îngrășăminte, solvenți și pompe de 
irigaţii. Acestea vor rămâne la locul de muncă. În fiecare zi, 
vă veţi deplasa cu transportoarele la parcelele proprii iar seara 
veţi reveni la adăpostul sigur al astronavelor. Fiecare echipă 
își alege un șef care va ține legătura cu mine și comandantul 
Belag. Nu risipiţi timpul și energia umană în zadar! Succes! 

Mulțimea vui o clipă, se învălmăși, apoi începu să se 
grupeze. Rovii erau chemaţi pe nume, după simpatii și relaţii 
mai vechi. În mai puțin de jumătate de oră, echipele erau for- 
mate şi loturile atribuite. Singurii exceptaţi de la efortul de 
creere al florei şi faunei erau specialiştii din laboratoare, con- 
structorii, gărzile înarmate și cei doi comandanţi. Zaris simţea 
un soi de insatisfacţie pentru faptul că nu va putea atinge 
pământul, nu va planta cu mâna lui o sămânță... Cineva tre- 
buia să organizeze şi să conducă aproape patru mii și cinci 
sute de alcori şi rovi. 

Tăcerea de miliarde de ani a Geei era sfâșiată de mii 
de zgomote. Exploratorii își scoteau motocultivatoarele și 
transportoarele din pântecele astronavelor de transport. 
Botaniştii îşi instalaseră un stand și împărțeau seminţele în pli- 
curi inscripționate. Un teribil elan plutea în aer. Primele echipe 
porniră către parcele, pentru desfundarea solului. Zaris simţea 
că nu mai putea. ÎI mânca mâna să intervină, să accelereze acti- 
vitatea. ÎI strigă pe Kasar, şeful echipei care avea prima par- 
celă de lângă râu. Acesta se prezentă, așteptând ordine. 

— Eu trag prima brazdă în pământul Gcei, îi șopti 
Zaris, cuprins de un soi de febră. 

Nu mai aşteptă încuviințarea. Sări pe scaunul con- 
ducătorului de motocultivator şi-i încercă comenzile. Mai 
făcuse treaba asta, pe planeta Deira. Lăsă plugul și dis- 
cuitorul jos, răsuflă odată adânc, de plăcere și porni. Solul 

roșcat şi nisipos din urma sa rămase într-o dâră lată și netedă. 
Zaris calculă mental cam cât teren era necesar pentru grădina 
de legume și duse prima brazdă până la capăt. Se întoarse tot 
așa, într-o stare euforică vecină cu beţia. Alcorii și rovii din 
echipa lui Kasar îl priveau de la capătul tarlalei. Zaris opri 
mașina şi sări jos, întrebând: 

— Ce mai așteptați? Alcorii, pe motocultivatoare! 
Rovii să ia sacii cu îngrășăminte și să le împrăștie, la pas! 
Mâine, semănăm primele legume. 

Echipa se apucă de lucru. Zaris și Belag urcară într-un 
transportor și plecară să-și recunoască întreaga moșie. Esti- 
maseră că, pentru geneza primară, ocupaseră cam o sută de 
mii de hectare. Un început modest, dar sigur. Zaris știa, din 
explorările anterioare, că natura putea fi pusă în slujba oame- 
nilor, prin procedee ingenioase. Important era să apară nu- 
cleul semincer din care să se răspândescă viaţa vegetală. 

Seara, când se întoarse în cabina sa, Zaris observă 
lângă ușă o salopetă albastră și o pereche de cizmulițe gal- 
bene, de teren. Deira citea preocupată instrucțiunile de 
semănat. 

— Doamnă doctor, rosti el pe un ton glumeţ, ai ajuns 
la munca de jos? 

Deira se întoarse cu faţa la el, strângând la piept un 
plic cu seminţe. 

— Geneza vegetală mă fascinează, dragule. Am ni- 
merit în echipa care va semăna roșii. Rovii vor întinde tubu- 
latura de irigație iar eu voi mânui plantatorul mecanic. Mi-e 
teamă că nu voi trage rândurile drepte. ? 

Comandantul alcor își admiră soția. Deira își revenise 
perfect din boală. Ochii albaștri îi scânteiau vii și întreaga 
figură exprima încântare. Îi prinse mâna dreaptă şi-i depuse 
un sărut pe palmă: 

— Sărut mâna care oficiază minunea vieţii. 

— Dacă ai ști, Zaris, cât jinduiesc după grădinile 
înflorite de pe planeta Hanab! 

— Un pic de răbdare, iubita mea! În acest an, con- 
structorii vor ridica adăposturi pentru păsări şi animale. Abia 
la anul, vor începe construcţia orașului. 

— Aici, lângă râu? 

— Nu, iubita mea. Cam între dealuri și munţi, la nord 
de zona cultivată de noi. Am găsit astăzi locul. Un râu crista- 
lin de munte trece prin mijlocul lui, iar munţii îl străjuiesc la 
nord, ca o barieră împotriva vânturilor și zăpezilor. Voi dis- 
cuta cu proiectanți și arhitecţii planul viitorului oraș. Îi vom 
spune Tamira, în amintirea lumii din care am fost alungați. 

— Nu te mai gândi la ea, Zaris! Aici ne vom crește 
nepoții și strănepoţii. Aici e lumea noastră., 

- Bine, înţeleapto! Mâncăm şi noi ceva mai deosebit, 
ca pentru prima zi în noua noastră patrie? 

— O cină festivă, cu câte un pahar de amber, promise 
Deira și plecă în sufragerie, să așeze masa. 

Zaris se lăsă pe un fotoliu și închise ochii. Era fericit. 
Îşi găsise planeta din vise... 


A doua zi dimineaţă, Zaris și Belag verificară modul 
în care echipele se angrenau în rezolvara sarcinilor. După ce 
trecură în revistă principalii artizani ai vieţii noi, luară o 
navetă și plecară spre vest, să vadă cum se descurcau celelalte 
grupe rasiale. Zaris alesese anume orionii, deoarece Orejona 
îl anunţasc că ocupaseră o zonă deosebit de caldă, în care 

puteau cultiva vegetale specifice zonei ecuatoriale de pe pla- 
netele lor. Era curios cum se descurca această comunitate 
fomată în majoritate din femei. 

La aterizare, cei doi lideri alcori descoperiră că Ore- 
jona alesese un platou brăzdat de un râu și înconjurat de 
munţi către nord și vest. Departe, către est, se zărea oceanub 
planetar, acoperit de o uşoară ceață. Întregul platou era inva- 
dat de oamenii care lucrau la desțelenirea pământului virgin. 
Numai câţiva constructori lucrau lângă astronave. Ridicau 
adăposturi pentru păsări și animale, ca şi ei. Câteva zeci de 
copii se bălăceau în apa râului, scoțând țipete zgomotoase. 

Orejona îi întâmpină pe pământ, ca o stăpână: 

— Bine ai venit în imperiul orionilor, Zaris! îl salută ea 
numai pe fostul comandant de escadră. Chiar ai avut fler când 
ai ales planeta asta. 

— Am avut şi un pic de noroc, recunoscu Zaris. Cum 
merge treaba? 

— Ca la noi în patrie. Începem cu plantarea legumelor 
şi a porumbului. Nici un orion care se respectă nu concepe să 
trăiască fără cartofi, porumb, frunze de coca şi de tabac. Zona 
e foarte potrivită pentru portocali, mandarini, lămâi, bana- 
nieri, nuci de cocos... Sunt mulțumită că am ales bine. 

Copiii ieşiseră din râu și se adunaseră în jurul lor, 
numai în chiloței. Priveau curioşi la noii veniţi, deoarece nu 
mai văzuseră alcori decât în filme. Ceva îi atrase atenţia lui 
Zaris și-l făcut să privească pruncii mai îndeaproape. Figurile 
creolate, cu părul negru lucios și ochi întunecaţi îi erau cunoș- 
cute. Era tipul rasial orion. Printre copii, însă, erau şi câţiva 
cu părul roșcat şi ochii deschişi, căprui către verde. O bănuială 
trecu prin mintea comandantului alcor. 

— Aceștia nu sunt copii de orioni! exclamă el. Nu sunt 
nici de rovi. 

Un zâmbet șăgalnic apăru pe fața liderei orione: 

— Ai ghicit, Zaris. Copiii de rovi se joacă separat, mai 
în amonte. 

— Şi pruncii cu păr roșcat? 

Orejona continuă să zâmbească: 

— "Ţi-am spus că femeile orione sunt pătimașe și lip- 
site de bărbați. 

— Nu! negă Zaris dezvăluirea pe care femeia se 
pregătea s-o facă. 

— Nu e nici o crimă, Zaris, îl linişti Orejona. Unele 
orione au făcut copii cu mutanții rovi. Din această cauză, nu 
ti i-am putut retroceda. 

— Dar rovii sunt ființe inferioare! Au numai o scânteie 
de rațiune. 

— Sunt însă bine înzestrați ca masculi, replică Ore- 
jona. Geneticienii mei spun că metişii vor căpăta însușiri și de 
la mame. Vor fi mai inteligenţi și vor trăi mai mult. S-au 
smuls din starea de efemeri a taţilor. 

— Dacă rovii n-ar avea rațiune dăruită de savanții 
alcori, v-aş acuza de zoofilie. 

— În ce calitate să ne acuzi, Zaris? Ai fost comandantul 
escadrei, pe timpul marșului. Acum, suntem simpli parteneri la 
popularea unei planete absolut virgine. Eu sunt singura în 
măsură să hotărăsc soarta orionilor și a rovilor noștri. 

— Eşti în stare să te declari împărăteasă... 

— Chiar mă bate acest gând. Ar fi o răzbunare pentru 
faptul că pe planeta mea n-am avut nici un titlu nobiliar. 

— Și-ai născut și tu un metis? 

— Eu am soț și-mi păstrez rangul, Zaris. Le înțeleg 
însă pe orionele care și-au luat bărbaţi rovi. 

— Dar soții lor sunt efemeri! Vor îmbătrâni şi vor muri 
în scurt timp. 

— Şi? Văduvele își vor alege soţi tineri din rândul 
masculilor rovi sau dintre metiși. Creăm o nouă rasă, aici, în 
imperiul meu. 

— Mai bine aţi perpetua orionii... 

— Eu mi-am făcut datoria faţă de rasa mea. Am un 
băiețel. Acesta, îl trase ea de mână, din grup. 

Pruncul, nu mai mare de zece ani, era la fel de bron- 
zat ca şi ceilalţi. Era bronzul lor natural, specific rasial. Purta 
brățări de aur inscripționate în limbajul orion, la ambele 
mâini. În rest, arăta la fel de sălbatic ŞI Curios. 

— Orejona, ascultă sfatul meu! o rugă Zaris. Instru- 
ieşte și educă pruncii cu tot ce are mai modern civilizația 
voastră! Dacă îi slăbeşti din mână, se vor sălbătici. 

— Nu ne purta de grijă, Zaris! Știm noi ce trebuie să-i 
învăţăm pe copii. Acum se bucură și ei, în mijlocul naturii. 
Nu au decât apă şi soare. Când vegetaţia va cuprinde acest 
platou, vor începe să ducă o viață normală. 

— Procedezi cum vrei, Orejona. Mă bucur de progre- 
sele voastre. 

— AICI, în dreapta, construim o ciupercărie. Pe voi nu 
vă tentează niște miceliu? Am în cantități prea mari. 

— Fie primit! acceptă alcorul. Cu ce v-am putea ajuta, 
în schimb? 

— Ouă de țestoase uriașe aveţi? 

— Suficiente. 

— Am un lac potrivit pentru creșterea lor. Când vin să 
vă spionez şi eu, nu voi uita să-ţi cer. 

— Vă dăm orice ne prisosește. Important este să 
înmulțim cât mai mult flora şi fauna. 

— Şi oamenii, Zaris. Alcorii sunt obsedaţi de muncă, 
încât nu se mai gândesc şi la plăcerilt vicţii. 

— Şi munca poate fi o plăcere, Orejona. 

— Numai dacă faci ce-ţi place. 

— Mai aveţi de învăţat verbul trebuie, o întepă Zaris. 

— Acest obsesiv trebuie nu-mi place la voi. 

— Când vă va forța nevoia, veți căpăta și voi această 
obsesie. Noi, alcorii, n-am avut condiţiile naturale deosebit 
de generoase, ca pe planetele orione. Am învăţat să ne facem 
de foate, mânaţi de imperativul trebuie. 

— Fiecare rasă cu mentalităţile sale, rosti Orejona 
împăciuitoare. Mă duc să dau ordin să vă livreze miceliul. 
Dacă aţi ști ce delicatese de ciuperci vă dau! 

Cei doi alcori rămaseră singuri cu copiii. Conversaţia 
se închega greu, deoarece numai câţiva cunoșteau limba 
Alianţei. A și început izolarea rasială, gândi Zaris nemul- 
tumit. Metisarea visată de mine ar fi fost mult mai potrivită. 

Orejona se întoarse, la fel de zâmbitoare. Îi anunţă că 
oamenii ei au încărcat containerul cu miceliu pe navetă şi le 
mulțumi pentru vizită. Alcorii o invitară în tabăra lor, la orice 
dată aleasă de ea. Femeia îi asigură că nu vor scăpa de ea și 
le atinse mâinile, de despărțire. Obiceiul de a atinge numai 
partea superioară a palmei, fără a strânge mâna, era strict 
orion. Orejona începuse să se închidă deja în obiceiuri și 
deprinderi rasiale. Asta gândi Zaris, însă nu spuse nimic. 
Urcară în navetă și pomiră înapoi, către teritoriul lor. 

În urmă, Orejona, tot zâmbitoare, mângâie un copil 
pe părul crei și roşu ca arama. Minţise. Născuse și ea un 
metis, dintr-o relaţie cu un mutant rov. O făcuse din pură 
curiozitate, dar descoperise că relaţia chiar îi producea plăceri 
neobișnuite. Aceasta o făcuse să-și ia un concubin rov, pe 
lângă sotul orion. 

— Au răsărit! auzi Zaris un strigăt puternic. 

Se ridică şi ieși din cortul transparent în care lucra. La 
mai puțin de o sută de pași de el, oamenii din echipa lui Kasar 
se prinseseră de mâini și țopăiau ca niște copii, strigând: Au 
răsărit! Au răsărit! 

Comandantul alcor străbătu cu pași mari distanța până 
la tarla și se aplecă să vadă. Șiruri lungi de mazăre se întindeau 
în faţa sa. Plăntuţele mai aveau încă țărâna pe căpșoare. 

— Şi salata! Și ridichile de lună! 

Zaris trecu de la parcelă la parcelă, fără a scoate un 
cuvânt. După aceasta, rămase încremenit în fața minunii 
creației. În imensul deșert roșcat, primele dâre de verdeață își 
făcuseră loc. Nu trecuseră decât vreo zece zile de la plantare. 
Îngrășămintele, apa şi căldura solară își spuseseră cuvântul. 
Aproape fără să realizeze ce făcea, Zaris scoase videotele- 
fonul mobil și-l apelă pe Roinar kaidul. 

— Ziua bună, frate! îl întâmpină acesta. 

— Au răsărit primele legume, șopti Zaris. Nici nu mai 
ştiu ce simt. 

— Prin tabăra noastră se plimbă primii pui de găină, de 
rață, de curcă și de gâscă, îl informă Roinar. 

— Asta nu se putea atât de rapid! 

- Biologii noştri au pus o șarjă de ouă la incubator 
încă de la vederea sistemului solar. Au riscat și-au câștigat 
întrecerea. În mai puțin de o sută de zile, vom avea carne na- 
turală proaspătă. 

— Felicitări, frate! Cu fiecare zi, îmi place tot mai mult 
aici. 

— Mie-mi spui? Nu-mi mai pot opri oamenii din muncă. 
Visează deja grădini și un oraș cum nu s-a mai pomenit. 

— Și-ai mei, Roinar. Vezi că spre est, aproape de 
mare, gasiţi marmură şi bazalt din belşug. Am explorat per- 
sonal acea zonă. 

— Mulţumesc, frate! Un oraş numai din marmură, cu 
bulevarde largi, din bazalt... 

— Şi pe mine mă poartă gândul către un oraş, dar e 
încă prea devreme. 

— Măcar arhitecţii și proiectanţii să se apuce de lucru... 

— Sigur, sigur. Ne mai întâlnim. 

— La bună vedere, Zaris! 

Alcorul închise telefonul şi privi din nou şirurile de 
plăntuţe. I să părea că creșteau sub ochii lui. Se întoarse agale la 
cortul lui de comandant și începu să schițeze un oraș pe calcu- 
lator. Văzuse terenul și gândise cum să-l organizeze mai bine. 

La prima ploaie caldă, toți rămaseră afară, s-o simtă. 
Rovii reveniseră la obiceiul lor de a purta numai un șort. Apa 
le curgea pe trupurile musculoase și ei râdeau fericiţi. Mici 
alcorii nu mai păstraseră echipamentul de muncă standard, 
format din salopetă și cizme din material impermeabil. Tr. - 
cuseră la încălțăminte uşoară, pantaloni scurți şi maieun. 
Soarele puternic și aerul curat îi înzdrăveneau cu fiecare zi. 
Munca simplă le producea o oboseală plăcută şi le asigura un 
somn adanc, odihnitor. Majoritatea se mutaseră în corturi, în 
jurul astronavei. Astfel, seara adormeau cu privirile aţintite 
către bolta înstelată. Departe, către nord de zenit, se zărea 

lumea din care plecaseră. Se legănau în amintiri și adormeau 
cu gândul la ce aveau de făcut a doua zi. 

Zaris înainta prin ploaia deasă într-unul din puţinele 
aeromobile luate în astronava de transport. Zbura la joasă 
înălțime, să poată vedea cât mai bine roadele muncii lor. 
Întinsele câmpuri cultivate cu grâu, orz, mei şi floarea soare- 
lui, de un verde viu, îi încântau ochii. Tarlalele de legume se 
întindeau ordonate pe fiecare parcelă. Deja, mâncaseră din 
primele legume și zarzavaturi, cu o satisfacție ieșită din 
comun. Cea mai mare parte din recoltă fusese oprită însă, 
pentru producerea de semințe. Iarba semănată recent nu 
răsărise încă, dar mult nu mai era. Ploaia venise exact la timp, 
s-o ajute să umple dealurile și văile. Oamenii munceau prin 
ploaie la plantat seminţe de arbuști și arbori. Căutau să pro- 
fite de această umiditate naturală. Într-adevăr, par obsedati de 
muncă, gândi Zaris. Vom învinge deșertul şi vom ridica ve- 
getaţia până pe culmi de munte. 

Către nord, ploaia încetase și se arătase soarele. Zaris 
făcu un ocol larg și ateriză pe malul unui lac, unde observase 
mai mulți alcori și rovi strânși grămadă. Sosirea lui îi făcu să 
se retragă în poziţii respectuoase. 

— S-a întâmplat ceva? întrebă comandantul alcor. 

— Peşti, îi răspunse un alcor. Primii pești 

Zaris se apropie de malul lacului și privi. Într-adevăr, 
câțiva peștișori cam cât degetul mic fulgerau de colo, colo, 
prin apa curată. 

— Încă o victorie, comentă Zaris pozitiv evenimentul. 
În doi-trei ani, vom avea carne naturală din belșug. Ce 
semănaţi aici? 

— Salcâmi, fagi, stejari, frasini, ulmi... Printre ei, 
semințe de măceş și zmeur. 

— Acum e mai greu. La anul, vom produce puicți și-i 
vom planta eșalonat. În zece-cinsprezece ani, pădurea se va ridi- 
ca. Vom putea-o popula cu primele păsări și animale sălbatice. 

Nimeni nu-i comentă spusele, însă Zaris citi pe fețele 
lor determinarea. Erau hotărâți să îndeplinească fiecare 
lucrare în termenul stabilit. Numai alcorii și rovii lor erau în 
stare de o asemenea tenacitate. 

Comandantul se întoarse la aeromobil și plecă mai 
departe, către munți. Voia să-și vadă din nou locul de taină. 
Opri pe o colină semicirculară, orientată cu faţa către sud. 
Cobori și începu să-și facă planul. Vârful colinei, până către 
munți, trebuia împădurit împotriva vânturilor de nord. Orașul 
pentru alcori avea să fie în formă de amfiteatru, cum văzuse 
la vegheri. Rovii puteau să-și facă adăposturi lângă primele 
culturi, de-a lungul râului. Zaris vedea orașul său ridicându-se. 
Casele cu grădini mari, de o parte şi de alta a râului peste care 
treceau poduri arcuite. Bulevarde largi, cu mulți pomi pe 
margini. Şcolile, universitatea, spitalul, palatul guvernamen- 
tal... Către est, astrodromul, mai departe de oraș, să nu-l 
polueze. Spre nord, minele și uzinele, exact la limita 
munților. În fața oraşului, parcuri, livezi și vii, cât vezi cu 
ochii. 

Zaris nu se mai sătura să viseze, în faţa solului golaș. 
Tamira se va naște din nou, pe aceată planetă, murmură el. Se 
desprinse cu greu din loc și urcă în aeromobil, pornind spre 
sud, către tabăra alcorilor. Era decis ca, în timpul iernii, să 
mobilizeze arhitecţii și proiectanții la împlinirea visului său. 

Către miezul verii, Zaris fu invitat de generalul 
Omogo în tabăra sirusană. Înainte de aceasta, mai schimba- 
seră mesaje prin videotelefon, interesându-se de progresele 
fiecăruia. De data aceasta, însă, generalul sirusan insista să 
vină în persoană, pentru a-i arăta ceva grozav. Zaris acceptă 
şi-şi pregăti plecarea în grabă. ÎI lăsă la conducere pe Belag 
și-și alese o navetă rapidă, de mici dimensiuni, cu echipaj 
redus. Numai pilotul, doi cercetători și doi luptători îl 
însoțeau. În această formaţie, aterizară în tabăra sirusană. 
Primul lucru pe care îl observă Zaris era șocant: patru sirusani 
complet dezbrăcaţi, cu trupurile pline de răni, zăceau în 
soarele fierbinte, legaţi de nişte stâlpi metalici înfipți în 
pământ. Toţi păreau epuizați, în pragul leşinului. 

Generalul Omogo le ieși în cale cu fața strălucind de 
bucurie abia reţinută. Îi salută ceremonios, în stilul său de 
mercenar și-i invită în astronavă, la răcoare. Zaris apucă să 
observe că vegetaţia din jur creştea în dezordine, mai mult 
datorită căldurii şi ploilor, decât muncii sistematice. ÎL urmă 
pe Omogo în cabina sa, cu gând să-l sugestioneze să se apuce 
de treabă serioasă. Generalul negru nu-i dădu însă timp de 
conversație. ÎI conduse în fața unei stive de vreun metru cub: 
şi-l întrebă direct: 

— Comandante Zaris, am făcut bine că nu te-am 
ascultat? 

— Nu era cazul să mă asculti. Am fost comandant 
până la atingerea Geci. Pe planetă, fiecare pe cont propriu... 

— Şi ce zici de ce vezi? 


318 


Zaris luă un lingou din stivă şi-l cântări în palmă. Era 
greu și strălucea misterios. 

— Aţi găsit aur... 

— Cel mai pur văzut de mine vreodată, comandante. 
Nici n-am făcut eforturi deosebite pentru a-l obține. Numai 
zece la sută din efectiv a lucrat la mină și la topitorie. Restul 
au dezvoltat vegetaţia, conform indicaţiilor tale. 

— Şi nu e bună vegetaţia? 

— Aurul e mai valoros. Aceşti munţi sunt plini de aur. 
Vom deveni cei mai bogați oameni din galaxie. 

— Felicitări! Nu uita însă că, după ce veţi termina 
stocul de alimente concentrate, va trebui să mâncaţi ceva! 

— Vom produce plantele şi animalele planificate, 
comandante. Suntem ajutaţi și de climă. Aici e cald continuu 
şi plouă frecvent. Negoţul cu aur, însă, ne va asigura produse 
din toate celelalte tabere. S-a mai apucat cineva de minerit și 
topitorie? 

— Din câte știu, nu, răspunse Zaris. Într-adevăr, 
sunteți cel mai bogat om de pe planetă. 

Figura sirusanului se destinse într-un zâmbet larg de 
satisfacție. 

— Comandante, vă propun o afacere. 

— Să auzim! 

— Cumpăr două mii de rovi, să lucreze în locul nostru 
la plantaţii. Plătesc în aur. 

Zaris îl cântări câteva clipe din ochi. Nu glumea. 
Chiar voia să-i exploateze rovii, să muncească în locul lor. 

— Măcar femeile voastre ar putea munci la creat ve- 
getaţia și animalele, răspunse Zaris. 

— De ce să muncim, dacă am avut acest noroc? Tu ni 
l-ai dat, Zaris. Eu nu uit că tu ne-ai ales locul. 

— Munca face bine oricui... 

— Noi am prefera să ne limităm la extragerea aurului. 
Aici pot creşte cele mai pretentioase vegetale, Zaris. Porto- 
cali, mandarini, bananieri, arbori de cafea, migdali, smochini, 
curmali... 

— Îţi fac o contraofertă, general Omogo. 

— Te ascult. 

— Facem schimb de produse. Vă dăm vegetale care 
cresc numai la noi şi voi ne daţi din vegetalele specifice aces- 
tei zone. 

— Şi rovii? 

— Sunt produsul muncii savanților noștri. Nu-i dăm. 

— Dar i-aţi dat Orejonei câțiva! 

— Am fost forțați de împrejurările transportului. Ai 
observat că i-am ceru înapoi? 

— Păcat că nu te interesează aurul! oftă Omogo 
dezamăgit. 

— Poate mai târziu, după ce ne construim orașul. 
Acum, luptăm să ne asigurăm mediul natural de trai. 

— Așa te vreau, Zaris! Afacerea rămâne deschisă. 

— Rămân deschise ambele afaceri. Produceţi legume 
şi fructe cât mai rapid! Noi ve.. -n cu produse la schimb. Utte- 
rior, discutăm și problema aurului. 

Omogo aprobă din cap și deschise uşa. Terminase ce 
avea de spus. Pomiră împreună către navetă. Zaris continua 
să-l sugestioneze pe liderul negru să intensifice cultura 
plantelor şi producerea de animale în incubatoare. Așa, dis- 
cutând, ajunseră în dreptul celor patru răstigniţi. 

— Ce s-a întamplat cu oamenii aceștia? întrebă 
comandantul alcor. 

— Scursuri din rândul personalului auxiliar! rosti 
Omogo cu dispreţ. Avem cele mai frumoase femei de pe 
planetă și ei întreţin relaţii sexuale între bărbaţi. 

— Homosexuali?! 

— Așa le spune ştiinţific. I-am pedepsit cu biciuirea și 
stâlpul infamiei, pentru trei zile. 

— Numai atât? 

— Ce-ai vrea să fac? Să-i omor? 

— Aceasta este pedeapsa obișnuită în Alianţă, pentru 
homosexualitate. 

— Sunt oameni de-ai mei... 

— Nu sunt oameni, ci bestii lipsite de conștiință, 
voinţă și sentimente umane! replică Zaris înrăit. Ucide-i! 

— Nu pot. Sirusanii nu se ucid între ei niciodată. 

Zaris strigă unul din luptătorii săi și-i arătă pedepsiţii: 

— Dezintegrează-i! 

— Comandante, nu te grăbi! încercă Omogo să-l 
oprească. N-ai nici un drept asupra oamenilor mei. 

— Trebuie, Omogo! șuieră Zaris enervat. Dacă nu-i 
ucidem, vor răspândi acest viciu îngrozitor. Asta vrei? 

Generalul Omogo șovăia. Zaris repetă ordinul pentru 
luptătorul alcor. Acesta își reglă razerul pentru incendiere și-l 
îndreptă, pe rând, către cei patru păcătoşi. Aceștia se aprinseră 
și începură să ardă. Urletele de durere izbucniră din gurile lor. 
O mulţime de sirusani se îngrămădi să vadă ce se întâmpla. 
Zaris profită de zăpăceala generalului Omogo şi le vorbi: 

— Aceasta este pedeapsa pentru animelele perverse cu 
chip de om. Țineţi minte acest exemplu și aplicaţi aceeași 
pedeapsă, ori de câte ori apar asemenea cazuri! Astfel, veţi 
respecta legile vieţii universale şi vă veti feri de un viciu 
cumplit de urât şi înjositor pentru ființa umană. 

Sirusanii priveau înmărmuriţi la cele patru torţe 
urlătoare. Zaris ridică bratul drept întins, în obișnuitul salut 
sirusan, apoi se întoarse şi urcă în navetă. Aceasta țâșni ca o 
rândunică spre cer. În urma lui, generalul Omogo profită de 
situaţie și institui pedeapsa capitală pentru homosexualitate. 
Exploată exemplul dat de alcori pentru a-și întări autoritatea 
în rândul mercenarilor săi. 

În timp ce se îndrepta spre tabăra sa, lui Zaris îi veni 
ideea să facă o escală la vegani. Schimbase cu ei informaţii și 
soluții. Era convins că orgolioșii vegani îl simpatizau numai 
pentru că era căsătorit cu Deira și avea un fiu de la ea. În ziua 
când se născuse Ragnar, echipajele vegane sărbătoriseră ca și 
cum un prunc de-al lor ar fi văzut lumina zilei. Ca atare, Zaris 
îl apelă pe Mikal prin videotelefon. Figura veganului, aspră și 
rasă perfect, apăru pe ecran, rostind: 

— Voie bună, Zaris! 

— Bine te-am găsit, Mikal! Voi trece pe deasupra 
voastră, către nord. 

— Ai fost la sirusani, ghici veganul. 

— Am fost. Mă opresc o clipă și la voi? 

— Mai încape vorbă? Tu ești oricânt bine venit. 

— Atunci, cobor. 

— Te așteptăm. 

Comandantul alcor dădu ordin pilotului să ia direcția 
către tabăra vegană, apoi îl anunță pe Belag că va reveni între 
alcori abia seara târziu. 


xX xX 


Incă din aer, Zaris admiră ordinea strictă a veganilor. 
Parcelele lor înverzite se aliniau ca nişte pătrăţele matema- 

tice. Corturile de locuit erau într-o ordine fâră cusur. Malul 
fluviului pe care locuiau era acoperit cu iarbă deasă ca peria. 
Veganii au disciplina în sânge, gândi Zaris. Păcat numai că 
sunt atât de reci sentimental! 

Pilotul ateriză în locul marcat de gazde, ghidat de 
indicaţiile unui supraveghetor de la sol. Nimic nu era lăsat la 
voia întâmplării în această tabără. Comandantul cobor? însoțit 
de cei doi cercetători ştiinţifici. Mikal, împreună cu primul lui 
înlocuitor la comandă, Gyre, îi aşteptau nemișcaţi, lângă o 
mică livadă de citrici pe rod. lar ne-au luat-o alții înainte, 
gândi Zaris, în timp ce-i saluta pe cei doi vegani. Mikal îi sur- 
prinse privirea îndreptată către livadă şi-i explică: 

— Am avut lămâi, mandarini și portocali pe rod, în 
seră. Când i-am transplantat în pământul Geei, au luat un 
avânt nemaipomenit. Dacă vreţi, vă dăm și vouă câte cinci 
exemplare din fiecare specie. 

— Mulţumesc, frate! îi răspunse Zaris. Din păcate, cit- 
ricii nu vor rezista pe timpul iernii din zona noastră. 

— Chiar atât de frig va fi? 

— S-ar putea să și ningă. 

— N-ai ales cea mai bună zonă pentru varangi, Zaris. 

— În calitate de comandant, trebuia să dau exemplu. 
Vom popula zona noastră, apoi vom circula pe întreaga pla- 
netă. Metisarea ne va transforma într-o singură rasă. 

— Mă îndoiesc. Shangii, sirusanii și orionii nu sunt 
deloc predispuşi la mctisare. 

— Toate la timpul lor, Mikal. Viaţa îşi va spune cuvân- 
tul. Vom forma o singură rasă, cu un singur guvern și O sin- 
gură capitală. 

Veganul nu-i răspunse. Îi conduse sub un umbrar co- 
lorat și le turnă câte un pahar de amber. Îi invită să ia loc, să 
bea un pahar de bucuria revederii. 

Zaris își luă paharul și-l ridică, în semn de salut. 
Gustă din el, apoi privi la câţiva copii adunaţi în faţa unui țarc 
de păsări plin de pui de diferite specii. 

— Ati făcut minuni aici, aprecie el. 

— Am lucrat conform planului, Zaris. Specialiștii mei 
n-au scăpat din vedere nici cel mai mic viermișor, cea mai 
mică insectă, cea mai rară plantă perenă din flora noastră. 

— Înseamnă că vreti să rămâneti aici? 

— Dorinţele sunt împărțite, Zaris. Unii vor să ne 
întoarcem în lumea vegană, de îndată ce ne vom reface 
proviziile pentru drum. Alţii au prins drag de această planetă. 

— Vă clarificaţi voi, cât lucraţi la organizarea cadrului 
natural necesar aprovizionării cu alimente. L-ai întâlnit pe 
Omogo? 

— Nu. Ce face? 

— Aur. Are deja vreo tonă. Vrea să cumpere produse- 
le muncite de alţii. 

— Al naibii mercenar, la ce s-a gândit! Exploratorii mei 
cutreieră munţii după galgor. Sunt îngrijorat că n-au găsit. 

— Vor găsi, îl încurajă Zaris. Această planetă ascunde 
comori nebănuite. 

— Voi căutaţi minereuri? 

— Nu, Mikal. Noi ne-am limitat la cultivarea unei 
porțiuni cât mai mari din teritoriul nostru. Am instalat cen- 
trale eoliene, deoarece avem vânturi potrivite. Energia solară 
şi eoliană ne asigură tot necesarul, astfel că nu cheltuim gal- 
gor decât pentru deplasări. 

— Cum vezi, la noi nu bat vânturi. Avem însă tempe- 
raturi mari și zile lungi. Producem suficientă energie solară 
pentru lucratul pământului şi consumul nostru. Trebuie să 
irigăm continuu, mai ales noaptea, deoarece e foarte cald și 
plouă foarte rar. 

~ În schimb, vegetaţia e luxuriantă. Îmi aminteşte de 
planeta Hanab. 

— Veganii nu pot trăi fără vegetaţie. Până şi flori am 
pus, le arătă Mikal o grădină din spatele adăpostului. Biologii 
mei incubează ouă de păsări specializate în răspândirea 
seminţelor. 

— Puneţi natura la muncă și ea vă va răsplăti... 

O tânără vegană îmbrăcată numai în şort şi bluză se 
prezentă cu o tavă plină cu căpşuni. 

— Gustaţi din producţia noastră! îi îndemnă Mikal. 
Nici în lumile vegane n-am întâlnit căpșuni atât de mari și 
parfumate. 

Oaspeţii se înfruptară cu poftă din hrana naturală. 
Într-adevăr, căpșunile erau delicioase. Mikal le povesti pe 
îndelete despre realizările lor. Nu erau deloc puține. Veganii 
munceau ordonat, ca niște roboţi bine programaţi. Foloseau 
roboții numai pentru munci deosebit de grele, deoarece ei nu 
aveau rovi. 

Către seară, Zaris își luă rămas bun de la gazde. Ve- 
ganii încărcară în navetă un container cu citrice și căpșuni, 
pentru simpatizaţii lor din tabăra alcoră. Un ultim salut și 
săgeata țâșni către cerul serii. Deasupra, stelele începuseră să 
licărească. Zaris nu le aruncă nici o privire. Nu mai avea timp 
de ele. Problemele pământene îl acaparaseră cu totul. 


Zaris găsi tabăra sa adormită. El însă nu avea chef de 
somn. Drept urmare, intră în cortul în care îşi instalase biroul 
şi-şi porni calculatorul, cu gând să se mai joace de-a con- 

strucţia orașului său. Găsi însă un mesaj de la Sidin, biologul 
care îi însoțea pe jerani. Acesta îl informa că uriașii munciseră 
foarte disciplinaţi, încât își terminaseră însămânțările planifi- 
cate. Îşi amenajaseră și adăposturi pentru iară, în grotele 
munţilor din apropiere. Sidin îi organizase pe clanuri și numise 
un șef peste ei, Vale. Puteau răspunde la orice comandă... 

Comandantul alcor rămase pe gânduri. E ușor să-ți 
faci dușmani, cugetă el. De ce n-aș face din jerani prieteni? În 
definitiv, semisălbatici cum sunt, au însușiri humanoide. Tre- 
buie să le arătăm că ne pasă de ei. Zaris îşi porni agenda elec- 
tronică şi începu să noteze materialele ce trebuiau trimise 
jeranilor chiar a doua zi, cu o navetă. Câteva valuri de pânză 
şi de stofă... Maşini de cusut... patru centrale eoliene și zece 
celule solare...Câteva sute de păsări vii, să le înmulțească... 
Salopete matlasate pentru iarnă... Aici, se opri. Alcorii nu 
aveau îmbrăcăminte și încălțăminte atât de mare. Să și le facă 
singuri! îşi spuse Zaris și continuă să noteze. Un val de piele 
sintetică și altul de blană artificială... lanterne cu acumula- 
tori... Medicamente pentru boli produse de frig... Icre fecun- 
date și pui de ţestoasă comestibilă... 

Lista era foarte lungă. Alcorul o reciti, adăugă câteva 
produse și notă promisiunea că, în primăvară, le vor livra mici, 
iezi și viței de prăsilă. Era mulțumit. Îi trimise lui Sidin mesajul, 
să aștepte naveta de transport. După aceasta, merse pe deplin 
ușurat la culcare. Făcuse o faptă bună și simţea efectele ei. 


* 


Din cauza însămânțărilor târzii, alcorii recoltară 
ovăzul, secara, grâul, meiul și floarea soarelui abia către 
sfârșitul verii şi începutul toamnei. Era o recoltă nesperat de 

bogată, care le-ar fi permis să treacă toţi la hrană naturală. 
Zaris se arătă însă neînduplecat. Opri cea mai mare parte din 
produse pe post de seminceri, pentru mărirea suprafeţelor 
cultivate anul următor. Restul luă calea consumului uman și 
aviar. Deja, în adăpostul pentru păsări, mişunau câteva mii de 
găini, bibilici, rațe, gâște și curci. Tot pentru reproducere și 
acestea. Biologii le promiseseră că, la finele iernii, le vor 
scoate din incubatoare câteva sute de viței, iezi şi miei de 
prăsilă. Atât putuseră produce, din ovule fecundate, în primul 
an. Era mai mult decât nimic. Animalele lăsate la pășune se 
puteau înmulţi pe cale naturală. În zece ani, alcorii puteau 
avea cirezi și turme de sute de mii de capete. Rovii păstori nu 
se puteau plânge de lipsă de activitate. 

Zaris gândea la toate acestea, visând cu ochii 
deschişi. Își îndeplinise planul, deși nu acţionase deloc în 
direcția mineritului și tehnicii. Era un timp și pentru acestea. 
Crearea naturii primare conta cel mai mult, în viziunea sa. 
Ochii i se întoarseră pe planul de plantat livezi dat spre apro- 
bare de botanişti și pomicultori. Parcele din stânga grădinilor 
de legume se întindeau asemenea unui oraș, cu alei largi și 
poteci mai strâmte între ele. Cireși, vișini, caiși, piersici, 
migdali, meri, peri, pruni, gutui. Botaniștii scoseseră din seră, 
în aer liber, aproape jumătate de milion de puieţi fragili, nu 
mai mari de o șchioapă. Sperau să se aclimatizeze la natura 
geeană, deoarece fuseseră produși din seminţe furnizate de 
varangii din sistemul solar Megrez, care aveau o planetă cu 
anotimpuri similare celor de pe Geea. 

Videotelefonul clipoci scurt şi Zaris apăsă clapa de 
acceptare a convorbirii. Figura antipatică a lui Shang Di 
apăru pe ecran. 

— Ce taci, alcorule? întrebă acesta, fără vreun salut 
introductiv. 

— Bine, răspunse Zaris scurt. Suntem în grafic cu 
lucrările. 

— Dar galgor ai găsit? 

— Nici n-am căutat. Ne-am concentrat eforturile pe 
crearea lanțurilor naturale. 

— Eu am găsit. Sunt singurul care extrage deja 
minereu de galgor. 

— Felicitări! Vă putem ajuta cu ceva? 

— Nu, Zaris. Am nimerit o peninsulă mare cât un con- 
tinent. Clima este cât se poate de favorabilă culturilor din 
zona caldă. Avem de toate. Vrei niște orez de sămânță? 

— Și ce vrei în schimb? 

— Ovule fecundate de reptile comestibile. 

— Broaşte țestoase? 

— Nu. Reptile erbivore mari, pentru carne. Am cu ce 
le hrăni. 

— Nu-i încă timpul potrivit să punem la incubator ast- 
fel de ovule. Reptilelor mari le trebuie vegetale de junglă. 
Poate peste vreo treizeci de ani. 

— Eu le pot crește acum. Numai voi aveti astfel de 
ovule. Dau cât vrei. 

— Nu putem afecta vegetaţia abia crescută, Shang Di. 
Dacă vrei, vă dau ovule de babuline și bovine. Bivolii și va- 
cile ar fi tocmai potrivite pentru zona voastră. Obţineţi lapte 
şi carne. 

— Fie! acceptă negustorul. Îi trimit o navetă cu orez, 
varză, ceapă, usturoi, gulii... Vreau câte o mie de ovule de 
fiecare specie. 

— Pact încheiat! rosti Zaris hotărât să scape mai rapid 
de shang. 

— Femeile voastre nu vor mătăsuri naturale? începu 
Shang Di o nouă rundă de negociere. 

— Nu! răspunse Zaris sec. Ele umblă îmbrăcate la fel 
ca noi. 

— Păcat! Îţi făceam o ofertă bună. Dar niște diamante 
veritabile, aduse din minele pegasienc? 

— Nici. Bijuteriile nu fac o femeie nici mai frumoasă, 
nici mai inteligentă, nici mai sănătoasă. 

— Eşti pornit împotriva mea... 

— Nu, Shang Di. Pur şi simplu, sunt acaparat dc sar- 
cini. Clima din zona noastră este mai puţin blândă, aşa că tre- 
buie să muncim mai mult. 

— Noroc de noi, rânji shangul. Soarele şi ploile dese 
muncesc în locul nostru. Dacă ai ști ce recolte am făcut în 
delta fluviului! 

— Bănuiesc. Rămâne cum ne-am înţeles? 

— Mâine îţi trimit naveta. Să nu mă înșeli! Vreau 
material reproducător de cea mai bună calitate. 

— Nici nu avem de alt fel, îi replică Zaris rece şi 
închise. 

Shang, Di îl călca pe nervi. Firea lui profitoare era atât 
de evidentă, încât era mai bine să se țină departe de el. Spre 
deosebire de Shang Di, regele kobizilor, Zigan, manifesta o 
modestie și un bun simț care îi trezea respectul. Micuţii 
kobizi îl informau periodic cu realizările lor. Deşi nu dis- 
puneau de mijloace tehnice la nivelul alcorilor, îşi termina- 
seră de cultivat prima portiune din continentul lor subțire şi 
fragmentat. E drept că fusescră ajutaţi şi de climă, deoarece 
se stabiliseră în zona ecuatorială. 

Zaris îl alungă din minte pe Shang Di şi-și reluă agen- 
da de muncă. Ce trebuie făcut în perioada următoare, încât să 
folosim la maxim ultimele zile de toamnă? sc întreba el. Își 
notă să trimită echipa de geologi în munţii din nord, pentru 

prospecțiuni. Proiectanţii şi arhitecţii trebuiau duşi la locul 
viitoarei capitale. Astfel, în timpul iernii, puteau să-și facă 
toate calculele și schiţele noului oraș. Constructorii trebuiau 
să înceapă ridicarea adăposturilor pentru rovi. Şi mai 
rămânea plantatul pomilor din prima serie... Zaris lucra 
înainte, cu fruntea încruntată de griji. Voia să compenseze 
prin muncă lipsa unor condiţii climatice mai bune. 


* 


De câteva zile, ploua continuu. Ploaia rece, de sfârşit 
de toamnă, îi prinsese pe alcori la începutul plantatului de 
pomi. Nici unul nu dezertă de la datorie. Învăluiţi în pelerine, 
ca în sezonul ploios de pe planeta natală, bărbaţi, femei și 
copii plantau manual pomii în dâra trasată de motocultivator. 
Frigul le trecea prin mănușile de pânză groasă, înghețându-le 
mâinile. Nimeni nu se plângea, însă. Toţi lucrau cu o încrân- 
cenare vecină cu lupta. Chiar și Zaris plantă câteva șiruri de 
meri în tarlaua lui Kasar, cel mai apropiat şef de echipă. 
Comandantul alcor mângâia fiecare plăntuţă și-o ruga în gând 
să se prindă neapărat. 

— Cam cât din deşertul nostru am învins până acum, 
domnule comandant? îl întrebă Kasar. 

Zaris îşi frecă palmele de pământ şi făcu un calcul. 
Compară porţiunea smulsă deşertului cu întreaga suprafață 
repartizată alcorilor. 

— Cam o parte dintr-o sută de mii, răspunse el. Cea 
mai grea, însă. Geneza primară. În geneza secundară, vom fi 
ajutaţi şi de natura deja creată. 

— E îngrozitor de mare deşertul, comentă Kasar. Ar 
trebui să nc limităm la necesităţile noastre de trai. 

— Şi generaţiile viitoare? îl întrebă Zaris. Acum, sun- 
tem o mie două sute treizeci și şapte de alcori. Vom ajunge o 
națiune de câteva sute de milioane de persoane, în 
următoarele milenii. Noi trebuie să punem baza pentru 
viitorul fericit. 

— Suntem o generaţie de sacrificiu... 

— Nu simţi bucuria supraomenească a creaţiei pri- 
mare? îl întrebă Zaris. Noi creăm și dezvoltăm viaţa pe un 
pietroi golaș. Suntem demiurgii unei opere mărețe. 

— Greutățile ne înconvoai€... 

— Numai în primii ani, Kasar. În următorii ani, vom 
avea case, grădini, livezi, uzine... Vom avea chiar mai mult 
decât am avut pe Tamira. Suntem puțini și putem împărți 
între noi toate bogăţiile acestui continent. 

Kasar dădu încetișor din cap. Optimismul contagios 
al comandantului îl convinsese. Se întoarse la șirul său de 
pomi și continuă să planteze. 


Prima zăpadă i-a încântat pe alcori peste poate. Au 
ieşit cu toţii din astronavă, să prindă fulgii leneşi și pufoși. Au 
gustat din neaua rece ca din cea mai selectă înghețată de pe 
planeta natală. Nu se mai săturau de hârjonit prin zăpadă, ca 
niște copii. Așa au ținut-o, într-o continuă desfătare, până 
către primăvară. Numai când astronomul le-a anunțat ziua 
solstițiului de iarnă, s-au liniştit şi au devenit gravi. A doua 
zi, începea anul geean. Au primit ziua anului nou cu cântece 
şi mese festive, la fel ca și varangii din celelalte tabere. Potri- 
vit obiceiului alcor, fiecare şi-a spus cu glas tarc o dorinţă pe 

care o visa îndeplinită în cursul anului ce începea. Numai 
Zaris s-a abținut. Nu voia să influențeze alcorii cu visele sale 
prea mari pentru puterile lor. El s-a mulțumit să noteze în 
agenda personală intrarea în cel de-al doilea an geean și 
proiectele pe care le visa împlinite în acesta. Privea pe 
hubloul cabinei sale la mulțimea care cânta și dansa pe 
zăpada bătătorită și simţea că întinerea. Fiul său Ragnar îi 
prezentase pe alcora Aida, cu care voia să trăiască întreaga 
viață. Voi fi bunic, dar mă simt ca un puștan, gândea Zaris, 
cu ochii la mulțimea veselă. Am toate motivele să mă bucur. 
Geneza primară a vieţii geene a reușit pe deplin. De acum 
încolo, mai trebuie să extindem sâmburele de viaţă creat aici. 
Voi anunța și alcorii din patrie despre succesul nostru... 


Zile fericite 


Trecuseră douăzeci de ani de viață geeană. Zaris stătea 
pe terasa casei sale, în plină grădină. Zgomotele după care tân- 
jise atâţia ani îi umpleau sufletul de fericire. Bâzâitul albinelor 
şi altor insecte, ciripitul păsărelelor gureşe, lătratul câinelui din 
curte, murmurul vag al orașului... Se simţea pe deplin împlinit. 
Avea din nou o casă, un oraș, o ţară. Toate meritaseră eforturile 
supraomeneşti la care se supuseseră alcorii. 

Orașul construit pe terase, cu fața spre sud, ocupa co- 
lina din poale şi până aproape de vârf. O pădurice tânără îl 
străjuia dinspre nord. În faţă se întindeau livezile, viile pe 
rod, grădinile de legume și, hăt departe, pășunile pentru vite. 
Satul rovilor, situat la circa cincizeci de kilometri, nici nu se 
zărea. Ei însă erau prezenţi, la păstorit și la lucrat grădinile. 
Astroportul era exact cum și-l visase, către stânga orașului, cu 
care era legat printr-o șosea din bazalt. În dreapta, fabrici de 
prelucrare a laptelui, legumelor, fructelor, cărnii și firelor de 
lână. Departe, în nord, minele și uzina de aeromobile. Atât 
reuşise deocamdată să facă. Împreună cu ceilalți varangi, 
organizaseră însă o fabrică de navete ușoare, pe teritoriul 
kaizilor, mai bogat în minereuri de fier și de aluminiu. 

Viaţa exilaților revenea la normal, cu fiecare zi de 
muncă. Astronomii împărțiseră anul geean în cincizeci și 
două de unităţi de câte șapte zile, conform indicaţiilor 
medicilor și psihologilor. A şaptea zi din zăptămână fusese 
decretată zi liberă, la întâlnirea astronomilor varangi de anul 

trecut. Oamenii aveau nevoie și de odihnă, de relaxare, de 
culturalizare după pofta inimi. Patru săptămâni formau o 
lună, astfel că anul conţinea treisprezece luni şi o zi de mare 
sărbătoare — Ziua Genezei. 

Într-o astfel de zi liberă se afla Zaris. Deira se juca în 
casă cu nepotul Gudur, dăruit de Ragnar și Aida. Jocul o 
întinerea, o întorcea cu aproape o mie de ani în urmă. El, 
Zaris, era prea stângaci și prea serios să se poată bucura de un 
joc cu nepotul. Gândurile îl duceau mereu înainte, tot mai 
departe, în viitorul încă netrăit, dar visat în cea mai splendidă 
lumină. lerburile, plantele perene și arboretul se întinseseră în 
nord, până la ţara jeranilor. Nu reușise să cuprindă însă 
întreaga zonă deșertică din nord, nord-est și nord-vest. Din 
această cauză, la fiecare ploaie, alcorii plecau cu aeromo- 
bilele încărcate cu seminţe către teritoriile încă neatinse. 
Împrăștiau seminţele din zbor, peste terenul arid și umed, cu 
speranța ca măcar o parte să devină iarbă, plante perene, 
arbori și arbuști. Ajutau natura să ocupe întreaga planetă cu 
vegetaţie. Nici animalele nu erau uitate. Deja. biologii 
acţionaseră asupra mării de est. Dezvoltaseră algele, planc- 
tonul și diverse soiuri de peşti. Reuşiseră chiar să scoată din 
incubatoare câția pui de delfin și să-i elibereze în apa sărată, 
ca mesageri ai cetaceelor. Primele păsări și animale sălbatice 
fuseseră produse în laboratoare și răspândite în păduri. Lanţul 
trofic natural se închega încet, dar sigur. 

Zaris îşi plimbă ochii peste grădina sa. Florile, 
arbuștii și pomii plini de rod îi inoculau un sentiment de si- 
guranţă și pace. Se bucura în tihnă de bunăstarea sa. Nu avea 
un palat, ca pe planeta Tamira, ci o simplă casă cu patru 
camere și anexe, la fel ca majoritatea alcorilor din oraș. Con- 
structorii ridicaseră și un palat guvernamental, dar numai 

pentru întrunirile liderilor comunităţii alcore, ce număra deja 
mai mult de o mie și cinci sute de suflete. Rovii lor se 
înmulţiseră exploziv, depăşind cinci mii. Ca și pe Tamira, 
rovii primeau un minim de instruire şcolară, pentru a putea 
să-și îndeplinească bine sarcinile de agricultori, legumicul- 
tori, pomicultori, horticultori, crescători de animale și munci- 
tori în fabrici. Copiii alcori aveau însă două școli și o univer- 
sitate. Ei trebuiau să devină specialişti de înaltă calificare, în 
cele mai sensibile domenii: științele naturii, medicină, fizică, 
astronomie, mecanică, electronică, agronomie, construcții... 

Acum, Că vremea pioneratului trecuse, comunitatea 
alcoră se organizase pe baze mai puțin militarizate. Îl ale- 
seseră pe Zaris guvernator și-i dăduse drept sprijin un consi- 
liu format din cinsprezece oameni, bărbaţi și femei. Toate tre- 
burile obștei se discutau şi se hotărau în comun, astfel că 
asperităţile erau evitate. La fel procedaseră ceilalți varangi, 
veganii și sirusanii. Orionii, shangii și kobizii optaseră pentru 
monarhii, aşa cum fuseseră învățați pe planetele de origine. 
Kaseii rămași pe planeta Var îşi organizaseră societatea pe 
caste, din care ultima, cea cu mai puţine drepturi, era formată 
din băștinașii hari. Coloniștii Geei schimbau ocazional 
mesaje cu kaseii, însă nici o astronavă nu se mai întorsese pe 
planeta Var. Aveau prea mult de muncă pe Geea, încât nu-și 
permiteau călătorii de plăcere. 

Zaris se ridică și se apropie de gardul viu al proprietății 
sale. Dincolo de el, un bulevard străjuit de pomi roditori se 
întindea de la est către vest. Un singur aeromobil luneca pe 
cerul senin, de sfârșit de primăvară. Doar câțiva copii se jucau 
în parcul de lângă universitate. Maturii se odihneau la umbră ori 
se distrau la club, cu diverse jocuri de societate. E prea frumos 
aici, gândi Zaris. Oare, ce vise îi mână pe veganii care pleacă 
mâine înapoi? Eu nu m-aş mai întoarce niciodată. Tihna de aici 

nu poate fi întâlnită în nici una din lumile Alianţei. Până și 
hainele astea simple, din fibre vegetale, sunt mai plăcute decât 
vesmintele opulente din vechea lume... 

Deira îl strigă la masă. Guvernatorul alcor păși agale 
pe dalele de bazalt, cu picioarele încălțate în sandale simple, 
inventate de un meşter local. Erau foarte comode, comparativ 
cu cizmele de explorator. Trecu prin baie și se spălă pe mâini 
cu apă caldă, furnizată de minicentrala solară de pe acoperiş. 
Cât de plăcută poate fi viața simplă! gândi el, privind masa 
aranjată de soţie pentru trei persoane. Își ocupă locul obișnuit, 
din capul mesei și-l întrebă pe Gudur: 

— Ce mănâncă oamenii inteligenţi, să fie mereu 
sănătoşi? 

— Lapte, pește, legume și fructe, răspunse copilul iute. 
Mai puțină carne grasă. 

— Să vedem dacă bunica ține la sănătatea noastră! 

Deira le servi mai multe feluri de mâncare, în boluri 
mici. Majoritatea conţineau brânzeturi, peşte, legume și 
salate din belșug. Toate proveneau de la fabricile de hrană 
naturală din oraş. Unele erau ușor încălzite pe plita electrică. 
Consiliul, în frunte cu Zaris, impusese regula ca fiecare fa- 
milie să primească rații săptămânale de hrană, îndestulătoare 
şi sănătoase. Amberul era produs și furnizat în cantități mici, 
să nu creeze dependență de alcool. Repartizarea gratuită a ali- 
mentelor, apei, energiei electrice, hainelor, medicamentelor 
şi altor bunuri necesare eliminase din start banii şi comerţul. 
La fel procedaseră toți varangii, veganii şi kobizii, după con- 
sultări cu alcorii. Numai shangii, sirusanii şi orionii bătuseră 
monedă și practicau comerțul. 

Ajunseră la desertul format din fructe de sezon şi 
conservate. Era momentul în care cei doi soți aveau obiceiul 
să discute îndelung. 

— Deci, mâine pleci către Noul Hanab? întrebă Deira. 

— Trebuie. Am de transmis un mesaj către cetăţenii 
Alianţei. L-am şi înregistrat. 

— Mă tem că numai două astronave nu vor reuşi să 
refacă drumul parcurs de noi. 

— Gyre se încăpăţânează să plece şi în aceste condiţii. 
E dreptul lui să-și hotărască soarta. Îl urmează o sută de vegani. 

— Deci, majoritatea rămân aici. 

— Da, majoritatea au rămas alături de Mikal. E mult 
mai înțelept decât Gyre. 

— Şi ce vrei să transmiţi Alianţei? 

— O propunere normală: să reluăm legăturile audio și 
video între noi. Așa ar fi normal. 

— Ne-au condamnat la uitare, Zaris. 

— Poate că le-a trecut supărarea. Imaginile de pe 
Geea, duse de Gyre, ar trebui să-i convingă că am învins 
ignoranța și necunoscutul. 

— Tata... nu știu dacă mai trăiește. 

— Legea vieţii, Deira. Eu l-am iertat pentru ura cu care 
a acţionat împotriva mea. 

— Și eu. Nu regret o clipă că te-am urmat. 

Zaris îi mângâie afectuos palma întinsă pe masă. 
Gudur ceru imperios: 

— Bunicule, povesteşte-mi despre lumile din care ați 
venit! 

— Ți-am mai povestit, Gudur. 

— Mai vreau să aud. Spune! 

Zaris strânse uşor pleoapele de parcă ar fi privit 
departe şi începu să povestească despre lumile Alianţei. 
Copilul asculta transpus. Îi plăcea grozav ceca ce auzea. 

Delegaţi din toate grupele rasiale veniseră la Noul 
Hanab, capitala veganilor, pentru ceremoniile de plecare a 
unei expediţii înapoi, în lumile Alianţei. Mulţi aveau mesaje 
și daruri pentru cei rămași departe. Comandantul Gyre era 
asaltat de ei și de câţiva jurnaliști de la posturile rasiale de 
televiziune. Acesta se grăbea să răspundă scurt și clar, pentru 
a scăpa de o corvoadă care nu-i făcea plăcere. Guvernatorul 
Mikal, cel care făcuse invitaţia, stătea mai deoparte și discuta 
cu liderii celorlalte comunități. Nu prea era în apele sale. Îşi 
vedea mica expediţie sfâșiată de plecarea celor două echipa- 
je. Parcă ar fi plecat și el... 

Cei opt lideri varangi se adunaseră în grup și-și dis- 
cutau problemele proprii. Îi încredinţaseră lui Gyre mesaje 
pentru lumile varange, sub formă de videoholograme cu 
imagini despre munca și succesele lor. Mai multe nu aveau de 
spus. Priveau în jur cu admiraţie. Veganii îşi construiseră o 
capitală strălucitoare, numai din calcar alb și marmură. 
Reproduseseră în miniatură fosta lor capitală Hanab. Grădini 
și parcuri pline de flori multicolore se întâlneau la tot pasul. 
Păuni dansau pe pajiștile verzi. Jungla tânără venea până 
lângă latura de vest a orașului. Către sud, se întindeau livezi 
şi vii. Aeromobile lunecau silențios pe cerul senin. Un imens 
steag vegan flutura pe turnul semeţ al clădirii guvernatorului. 
În toate se vedea mâna de gospodar foarte bine organizat. 

Un sunet de sirenă vesti începutul ceremoniei de ple- 
care. Gyre și Mikal urcară pe tribuna ridicată în preajma 
astroportului. Mulțimea se orândui în jurul lor, cu oaspeţii în 
față. Mikal se apropie de microfonul staţiei de transmisie şi 
începu să vorbească: 

— Fraţi și surori, trăiesc o zi tristă. Inima mea se rupe 
în două. O parte tânjeşte după lumea natală, din Vega. 
Cealaltă îmi spune că viaţa mea e legată pentru eternitate de 
această planetă, Geea. Ascult de glasul raţiunii și rămân 
alături de majoritatea poporului meu. Le urez celor care 
pleacă mult noroc și multă înțelepciune, să poată atinge 
lumile Alianţei. Adio, dragi exploratori vegani! 

Bășinașii aplaudară câteva secunde. Gyre se apropie 
de microfon, salută mulțimea cu braţele ridicate și-și începu 
discursul: 

— Lumea nouă, pe care am ridicat-o de la zero, e 
foarte acaparatoare. Fiecare colțişor din ea ne roagă și 
pledează să rămânem aici. Rațiunea îmi amintește însă că noi, 
veganii, am venit ca simpli exploratori. Nici o clipă nu s-a 
pus problema să devenim coloniști ai unei noi lumi. Ne-am 
îndeplinit misiunea şi trebuie să ne întoarcem în civilizația 
noastră. Îi înțeleg însă pe cei care vor să rămână. O nouă ci- 
vilizaţie humanoidă înflorește la mare distanță de lumea 
Alianţei. E o provocare pentru geniul creator al tuturor 
raselor venite în expediţie. Mă despart de voi cu greu, dar mă 
cheamă patria natală. Adio, dragi geeni! Plecăm! 

Sirenele de pe cele două astronave începură să geamă 
prelung. Gyre ridică brațele cu palmele încleștate, apoi 
începu să pășească spre astronava sa. Cei care plecau se 
desprinseră din dreapta tribunei și-l urmară, în vuietul înă- 
buşit al mulțimii. După câteva minute, motoarele începură să 
toarcă încetișor și astronavele se ridicară în viteză. Curând, 
erau numai două puncte abia vizibile pe cerul senin. 
Mesagerii lumii noi plecau către Alianţa Civilizaţiilor 
Humanoide. Rămânea de văzut dacă vor ajunge la destinaţie 
și vor fi bine primiţi. Mulțimea se împrăștie treptat. Oaspeţii 

străini fură invitaţi la palatul guvernatorului Mikal, pentru 
masa festivă. Geenii aveau și de discutat multe probleme. 

După ce oaspeţii luară loc la mese, Mikal se ridică cu 
un pahar de amber în mână, închinând în cinstea lor: 

— Fraţi şi surori, vă mulțumesc că aţi venit în ospeţie 
în lumea veganilor! Efortul genezei ne-a ţinut despărțiți mulți 
ani, cu toate că planeta pe care trăim e destul de mică. E tim- 
pul să începem strângerea relaţiilor. Trebuie să ne unim 
forțele către scopul nostru iniţial: expansiunea speciei 
humanoide în această zonă de Univers. Vă propun ca, în para- 
lel cu munca din teritoriile noastre, să organizăm împreună și 
o expediţie de câteva astronave care să cerceteze sistemele 
solare vecine. Vă aștept părerile... 

Orejona, lidera delegaţiei orione, reacţionă prima: 

— E prea devreme să ne gândim la explorări astrale, 
Mikal. Avem încă multe probleme de rezolvat pe Geea. De 
pildă noi,orionii, a trebuit să importăm transportoare, aero- 
mobile și mașini agricole de la varangi. Trăim pe un conti- 
nent înconjurat de două oceane, dar nu avem o singură navă, 
un Singur submarin... Pescarii noștri folosesc niște bărci 
primitive cu vele, riscându-și viaţa. Eu vă propun să ne unim 
eforturile pentru a reproduce aici, pe Geea, tehnologia din 
civilizațiile de origine. Dacă nu vom face-o noi, generaţiile 
viitoare vor uita-o. 

— Orejona are dreptate, interveni Zaris. Nu avem un 
singur institut de cercetări interdisciplinare. Copiii noștri sunt 
în pericol de a recepționa informaţii limitate despre lumea în 
care trăiesc, despre ființa umană, despre tehnologiile de vârf. 
Noi, varangii, ne angajăm să organizăm un mare institut de 
cercetări, în care să lucreze oameni de toate rasele. 

— Nu avem suficientă forță de muncă, argumentă 
Shang Di. 

— Măriţi populaţia, pe cale naturală! îi replică Zaris. 
Nici o lege nu ne mai limitează la maxim doi copii de fiecare 
familie. Putem şi trebuie să facem şi câte zece-douăzeci de 
copii. Rasele noastre superioare trebuie să se dezvolte 
exploziv, așa cum cresc numeric rovii. 

— Dar rovii sunt efemeri, îi aminti generalul Omogo. 

— Cu atât mai mult, trebuie să mărim populaţia supe- 
rioară! pledă Zaris. Până acum, n-am avut condiţii să creștem 
şi să educăm copiii. Această motivaţie a dispărut. Avem incu- 
batoare, creșe, școli și universităţi. Noi, varangii, vom acţiona 
pentru accelerarea sporului demografic. 

— Dacă mărim populaţia, va trebui s-o și hrănim, s-o 
îmbrăcăm și s-o cultivăm, argumentă Shang Di. Prosperitatea 
noastră se va diminua. 

— Nu se va diminua deloc, îl contrazise Mikal. Noii 
născuți, ajunși tineri, vor coloniza noi teritorii, vor ridica noi 
orașe și vor lucra să se întrețină. Vom avea mai multă forță 
umană, astfel că ne vom permite să facem și explorări în alte 
sisteme solare. 

Zaris consideră că era cazul să intervină din nou: 

— Frate Mikal, sunt la fel de interesat ca și tine de 
explorarea unor noi sisteme solare din această galaxie. 
Astronavele care zac se învechesc şi cedează pe ici sau pe 
colo. Echipajele își pierd deprinderile de navigaţie, explorare 
și luptă. E prematur să planificăm explorări, însă trebuie să 
balansăm astronavele cel puţin odată pe lună. În timp ce 
majoritatea lucrează, câte o astronavă cu studenţi practicanți 
ar putea zbura prin acest sistem solar şi până la coloniștii de 
pe planeta Var. Astfel, echipajele şi-ar menţine antrenamen- 
tul pentru zboruri mai lungi. Trebuie însă să ne concentrăm 
etorturile pentru a reproduce aici, pe Geca, toate tehnologiile 

din civilizațiile noastre. Am putea înființa în comun o fabrică 
de navete de explorare, transport și luptă. 

— Şi una de armament! propuse generalul Omogo. 
Nu se știe când va trebui să ne apărăm. Noi, sirusanii, ne luăm 
sarcina cercetării și dezvoltării industriei de armament. 
Relaţiile dintre coloniile noastre sunt încă greoaie, datorită 
lipsei unei monede unice. Vă propun să batem o monedă 
geeană din aur, cu ajutorul căreia să facem toate schimburile. 
Votăm? 

Propunerea sa fu dezbătută câteva zeci de minute. În 
final, hotărâră să bată geeni din aurul produs ori obținut de 
fiecare prin schimburi comerciale. Stabiliră puritatea aurului, 
greutatea monedei și diviziunile ei. Curentul comercial se 
impusese la nivel planetar. După aceasta, luară în dezbatere 
propunerea lui Mikal de a înfiinţa o universitate comună pe 
teritoriul veganilor. Și aceasta fu aprobată, cu toată 
împotrivirea shangilor. Roinar kaidul avu ultimul cuvânt de 
spus în favoarea universității multiculturale: 

— Dragii mei, observ un curent izolaţionist foarte 
prost în rândul nostru. Pe această planetă, trăim mai puţin de 
patruzeci de mii de humani divizați în șase rase. Abia 
atingem populaţia unui mic orăşel agro-industrial de pe pla- 
netele Alianţei și ne ferim unii de alţii, de parcă ne-am putea 
contamina. Nu e bine deloc. Metisarea va asigura formarea 
unei populaţii unice, cu un singur guvern mondial... 

— Ca să vă impuneţi voi, varangii, interesele, deoarece 
sunteți mai mulți și aveţi mai multe voturi? îl întrerupse 
Shang Di. 

— Voturile să fie proporționale cu populaţia din 
fiecare rasă, propuse Roinar calm. Creşteţi natalitatea și veţi 
trimite mai mulți reprezentanți în sfatul lumii noi! 

— Da, îl susținu Mikal veganul. Propun ca sfatul 
guvernatorilor naționali să se întrunească o dată pe lună, pen- 
tru a dezbate problemele comune. 

Această propunere fu acceptată mai uşor, deoarece toți 
aveau interese de promovat în sfatul guvernatorilor. Masa fes- 
tivă se transformă într-o adevărată şedinţă de discuţii. După 
dezbateri aprinse, guvernatorii aprobară construirea unei fabrici 
comune de navete, pe teritoriul varangilor aliothi, deoarece 
aveau ceva mai bune condiţii tehnice. Orejona avansă pro- 
punerea de a stabili o stație comună de observare pe Selena, ca 
o santinelă înaintată a civilizaţiei lor. Aceasta urma să fie 
deservită de doisprezece exploratori și luptători, câte doi de 
fiecare rasă, în ture lunare. Și această propunere întruni una- 
nimitatea, deoarece geenii simțeau nevoia unor informaţii si- 
gure din spaţiul extraterestru. Sfatul se întinse până seara târziu, 
deoarece subiectele arzătoare erau multe. Un post planetar de 
televiziune, care să transmită zilnic informaţii din toate coloni- 
ile... Institutul mondial de cercetări interdisciplinare... Extracţia 
de galgor pentru motoarele astronavelor și navetelor. Schim- 
burile de material reproducător... Explorarea mărilor interioare 
şi a oceanului planetar... Construirea unor hidrocentrale pe râu- 
rile de munte... Producerea de submarine şi nave de suprafaţă... 

Zaris ascultă dezbaterile cu plăcere. Izolarea din 
ultimii ani fusese spartă. Coloniștii începeau să strângă 
relaţiile, devenind o comunitate planetară unită, aşa cum visa 
el. Încă mai trăia sentimentul comandantului de escadră. Încă 
simțea că lumea nouă era a lui, în primul rând. El o găsise, după 
lungi peripeții. Trebuia s-o transforme treptat în modelul ideal 
de planetă din imaginaţia sa. Pentru aceasta, trebuia să-i 
domine şi să-i influenţeze pe nesimţite pe ceilalți guvernatori. 

Noaptea târziu, la lumina stelelor, navetele cu echipa- 
jele rasiale îşi luară zborul către colonii. Instinctiv, Zaris 

ridică ochii spre cer și întâlni luminoasa Vega. Am învins, 
pizmașilor! se adresă el unor inamici nevăzuţi. Voi ridica o 
lume splendidă, în fata căreia să pălească oricare dintre ci- 
vilizatiile voastre... 


Anii treceau în goană, dar nu în zadar. Vegetaţia 
perenă se întinsese până către zonele polare. Minele și fabri- 
cile lucrau din plin, cu forță umană și roboţi. Navele brăzdau 
apele mărilor și oceanelor. Zaris participase la lansarea 
primului submarin și admirase primii pui de balenă scoși din 
incubator de savanții vegani. Populaţia creștea exploziv, așa 
cum hotărâse sfatul guvernatorilor. Alte două orașe alcore 
fuseseră ridicate către est şi vest de Tamira. Până și jeranii se 
ridicaseră la un nivel de civilizaţie acceptabilă. Locuiau în 
case, foloseau energie electrică și mașini de cultivat pămân- 
tul. Sporul lor demografic nu-l îngrijora defel pe Zaris. Aju- 
toarele periodice date jeranilor îi transformaseră în cei mai 
fideli aliaţi. În școlile lor, se învăţa o singură limbă străină — 
alcora. 

Deşi trecuseră o sută și treizeci și cinci de ani de la 
colonizare, Zaris nu se simţea deloc bătrân. Împreună cu 
Deira, mai făcuseră patru copii, pentru creșterea populaţiei. 
Dăduse un exemplu urmat imediat de ceilalți alcori şi chiar de 
ceilalţi varangi. Populaţia alcoră se apropia de jumătate de 
milion de persoane iar rovii depăşiseră milionul. Avea cine 
munci în laboratoare, pe ogoare și în fabrici. Alcoria, adică 
țara alcorilor, trăia zile fericite. 

Nici ceilalți coloniști nu se puteau plânge de viața de 
pe Geea. Orejona se încoronase împărăteasă în capitala ei, 
Tenoch. Secretul producerii de metiși dintre orione și rovi era 
deja cunoscut în toată lumea geeană. Metişii se dovediseră 
superiori taţilor. Trăiau aproape două sute de ani, asimilau 
cunoștințe complexe şi vădeau înclinații către cultura supe- 
rioară. O nouă rasă se născuse pe continentul orionilor. Dacă 
făceai abstracţie de cutremurele frecvente și de erupțiile vul- 
canice din zona de est, puteai spune că orionii trăiau ca în 
vise. Îşi cățăraseră oraşele pe culmile muntoase, departe de 
zona seismică și reproduseseră o mare parte din tehnologia 
din patria lor de origine. Printre altele, creaseră aparate indi- 
viduale de zburat și navete discoidale, de maxim zece per- 
soane. Aceasta le atrăsese supranumele de orenzi, din partea 
rovilor care le admirau evoluțiile spectaculoase. În limbajul 
sărac al rovilor, orenda însemna putere de a zbura asemenea 
condorilor. 

Spiritul speculativ al shangilor nu se lăsase mai pre- 
jos. Ei reuşiseră să înfrângă accelerația gravitațională, cu 
aparate individuale de zburat comandate mental. Țineau însă 
cu strășnicie de secretul lor. Refuzau să înstrăineze un singur 
aparat de acest fel către alte colonii, motivând că numai 
creierul shangilor era capabil să le pună în mișcare. Prin lungi 
parlamentări cu Zaris, obţinuseră ovule fecundate de reptile 
mari, cu came comestibilă și-şi umpluse jungla de pradă pen- 
tru vânători. De la vegani, cumpăraseră ovule de elefanţi, cu 
celași scop: să-și procure carne în cantități mari. Erau mai 
carnivori decât leii, tigrii, panterele și alte fiare scoase din 
incubatoarele sirusanilor. În zadar le spuneau medicii varangi 
şi vegani că îmbătrâneau prematur, datorită consumului 
exagerat de carne. Ei îşi vedeau de afacerile lor, profitând că 

deţineau monopolul producerii de galgor. Fiecare shang 
vădea o aprigă dorință de îmbogăţire şi de trai pe picior mare. 
Casele lor erau adevărate palate, supraîncărcate cu ornamente 
și colorate foarte viu. Zaris se străduia să-i înțeleagă, prin 
lungi discuţii cu liderii lor, Shang Di și Sen Kai. Nu reușea 
aproape niciodată să le pătrundă modul întortocheat de 
gândire. Shangii continuau să rămână o rasă izolată, conform 
tradiţiilor din patria lor primară. 

Nici kobizii nu puteau participa la metisarea visată de 
Zaris. Statura lor pitică şi trupurile fragile nu le permiteau 
relaţii decât în interiorul comunităţii lor. Erau însă veseli, 
sociabili şi harnici. Se confruntau cu dese cutremure și erupții 
vulcanice, însă nu se plângeau. Îşi ridicaseră casele şi fabri- 
cile pe terenuri sigure și munceau cu râvnă. Erau mari meșteri 
în lucrări migăloase. Majoritatea obiectelor electrocasnice 
din fiecare casă de varang sau vegan purta amprenta lor. Pro- 
duceau cele mai delicioase conserve de pește, moluște și 
broaște țestoase. Reușiseră să populeze zona de sud a conti- 
nentului lor cu animale de pe planetele lor, dintre care cei mai 
interesanţi şi spectaculoși erau cangurii. Și populaţia lor cres- 
cuse exploziv în ultima sută de ani, astfel că ocupaseră cele 
mai fertile insule din preajma continentului. 

Singurii care participau la metisare erau varangii, 
veganii, orionii și sirusanii, însă nu în aceleași proporţii. Cele 
mai frecvente căsătorii mixte erau între varangi și vegani, 
poate și pentru faptul că Zaris își luase soţie vegană. Orionele 
se măritau destul de rar cu varangi sau vegani, însă niciodată 
cu sirusani. Îi considerau urâţi, brutali și leneși. Foarte puţini 
Sirusani și sirusane încheiaseră căsătorii cu oameni din rasele 
varangă și vegană. Şi sirusanii aveau tradiţii ciudate, ce 
țineau de puritatea rasială. 

Generalul Omogo instaurase un imperiu sirusan 
împărțit în provincii. Așa cum promisese, sirusanii săi își 
concentraseră eforturile către proiectarea și producerea de 
armament. Asta, pe lângă extracția de aur, în care erau primii. 
Zaris îl vizitase de câteva ori şi, cu toată firea lui liberală, nu 
receptase foarte încântat toate invențiile specialiștilor siru- 
sani. Bomba pe bază de uranit ucidea în masă și otrăvea 
spațiul pentru mult timp. Substanțele chimice de luptă afec- 
tau nu numai oamenii, ci şi vegetaţia. Cel mai mult îl deran- 
jaseră însă armele biologice. Acestea puteau produce catas- 
trofe de nivel planetar, pe nevăzute. Bolile pe care le puteau 
inocula oamenilor, animalelor și plantelor erau cumplite. 
Zaris argumentase îndelung cu Omogo, însă nu reușise să-l 
convingă să renunțe la producerea lor. Generalul negru argu- 
menta că le va folosi numai împotriva unor agresori de pe alte 
planete. Până la urmă, Zaris se mulțumi să se asigure că 
armele biologice erau păstrate în cea mai deplină siguranţă. 

Veganii își reluaseră obiceiurile de pe planeta natală. 
Munceau mai puţin și se relaxau mai mult, lăsânt roboții să le 
rezolve treburile. Muzica, pictura, sculptura și literatura 
reveniseră în actualitate. Aproape că nu era casă de vegan în 
grădina căreia să nu existe statui. Muzica se transmitea zilnic, 
prin postul rasial de televiziune. Vilele și palatele aveau 
pereţii acoperiţi cu picturi executate în cele mai diverse sti- 
luri. Biblioteca din capitala Noul Hanab cuprindea cele n. ai 
importante opere literare și științifice din patria de origine.. 
Cluburile veganilor erau locuri în care se purtau discuţii 
domoale, se bea cafea ori amber, se practicau jocuri de socie- 
tate. În mod vădit, veganii considerau că atinseseră nivelul de 
civilizație din constelația lor și se mulţumeau cu atât. Din 
când în când, Mikal aducea în discuţie organizarea unor 

expediţii de explorare a sistemelor solare din galaxie. 
Operațiunea se amâna mereu, prin votul guvernatorilor din 
sfat. Coloniștii aveau încă multe treburi de făcut pe Geea. 

Varangii rămăseseră la fel de obsedaţi de cercetare, 
creaţie şi muncă. Naturaliștii lor ajunseseră până pe calota 
polară din nord, colonizând vietăți adaptate la frig, din cele 
aduse de pe planetele de origine. Cele mai bune navete 
spaţiale, transportoare, aeromobile şi maşini agricole erau 
opera lor. Ei erau producătorii necontestaţi ai întregului 
echipament de teleholoviziune Megrezii dețineau monopolul 
proiectării și construcţiei de submarine. Sistemele lor de iri- 
gaţii funcționau perfect iar vegetalele și animalele lor erau 
din cele mai bune rase. Cei mai buni cercetători, profesori şi 
medici erau varangi. Până și cei mai buni sportivi tot din rasa 
lor erau recrutaţi. 

Varangii, deși sentimentali şi sensibili, păstraseră 
obiceiurile din lumile lor. Femeile nu purtau nici un fel de 
podoabă și erau egale în drepturi cu bărbaţii, în orice pro- 
blemă. Întreaga comunitate era stăpână peste terenuri, ferme, 
fabrici... Numai casele erau în proprietate privată. Fiecare 
familie de varangi primea gratuit tot ce-i era necesar, 
începând de la aeromobil și până la alimente. Acest obicei 
făcea ca banii să nu circule între varangi. Ei erau folosiţi 
numai de guvernatori și consilii, pentru achiziţionarea unor 
bnuri produse în alte colonii. 

Majoritatea varangilor își trăiau evenimentele fericite 
în comun. Nu se sfiau să-și petreacă sărbătorile în parcuri ori 
în plină stradă. În cluburile lor se putea bea vin, un produs 
obținut de chimiști prin fermentarea mustului din boabe de 
struguri. Ei vădeau o cuvenită cumpătare în consumul acestei 
băuturi mai puternic alcoolizată decât amberul. Foarte puţini 

fumau tabac și alte plante aromate importate de la orioni. 
Muzica specific rasială nu lipsea iar literatura varangă era 
plină de pasiunea vieţii. Manifestau însă un interes mai scăzut 
pentru pictură și sculptură, deoarece preferau peisajele natu- 
rale, din grădini şi parcuri. Când îi vedeai cât de veseli, 
deschişi și sociabili erau, n-ai fi crezut că trăiau cu pasiunea 
muncii în suflet. Totuşi, acesta era adevărul. Fiecare varang 
lucra acolo unde îl repartizau talentul și pregătirea profesion- 
ală, fără nici un fel de ezitare. La ei, nu existau clase sociale 
sau caste, ca la alti colonişti. Toţi cetăţenii, indiferent de sex, 
studii, profesic sau funcţie erau egali şi prieteni. Shangii, 
kobizii, Sirusanii și orionii nu puteau înțelege defel modul în 
care funcţiona civilizaţia varangă. Nu se purtau însă dispute 
pe această temă. 

Cea mai mare realizare a coloniștilor geeni era tele- 
holoviziunea mondială. În fiecare dimineaţă, la ora şapte fix, 
Zaris era în faţa holovizorului. Timp de două ore, urmărea 
nemișcat știrile și imaginile din toate coloniile. Aceasta îl 
făcea să simtă lumea gecană, care atinsese aprape cinsprezece 
milioane de oameni, mult mai unită. Abia după ce se informa, 
lua micul dejun și pleca pe jos către palatul guvernamental. 
Deira ducea copiii mici la creșă iar cei mari plecau la şcoală. 
Toată viaţa lor se desfășura în siguranță și calm, exact ca pe 
planeta de origine. 

Iernile erau prilejuri de mari bucurii pentru alcori. 
După ce se delectau cu toate plăcerile oferite de zăpadă, ple- 
cau în lungi excursii către sudul însorit, mai ales în țara ve- 
ganilor. Abia în acest sezon, munca niai scădea în intensitate. 
Cum în lumile lor de origine nu prea avuseseră sărbători, 
alcorii născociseră mai multe, legate de evenimente din 
comunitatea lor. Nașterea unui copil, căsătoria unor tineri, un 

succes obținut de cercetători deveneau prilejuri de petreceri 
în comun. Până şi decesul unor persoane mai în vârstă sau 
accidentate era privit ca un eveniment normal, deloc trist. În 
concepţia alcoră, viaţa și moartea formau un singur întreg, de 
nedespărții. E drept că decesele erau destul de rare, deoarece 
coloniștii,produs al unei selecţii de miliarde de ani, continuau 
să trăiască până aproape de cinci mii de ani. Numai rovii, 
metișii lor și jeranii aveau parte de o moarte timpurie. 


Dimineaţa era deosebit de caldă. Sfatul guvernato- 
rilor se întrunise, conform tradiţiei, în Noul Hanab din tara 
vegană. Trecuseră două sute și trei ani de la începutul colo- 
nizării. Deja, geenii se simțeau stăpâni absoluți pe planetă și 
visau să pornească din nou în expansiune. Aceasta era și tema 
principală a dezbaterilor din ziua respectivă: plecarea unei 
flotile de astronave către constelația Centauri. Fiecare guverna- 
tor avea propriile viziuni și planuri legate de această expediţie. 

Mikal veganul deschise lucrările sfatului, în calitate 
de gazdă: 

— Doamnelor şi domnilor, îmi face plăcere să vă 
revăd. Aţi fost informaţi din timp cu temele de discutat. Cea 
mai importantă priveşte expediţia către sistemul solar Cen- 
tauri. Eu vă propun ca fiecare colonie rasială să trimită câte o 
singură astronavă de explorare. Nu e cazul să mărim exagerat 
efectivul trimis în expediţie. 

— Şi dacă exploratorii vor descoperi bogății exploata- 
bile imediat, cu ce le vor transporta? întrebă veșnicul ahtiat de 

îmbogăţire Shang Di. Trebuie să dublăm flotila cu astronave 
de transport. Cine este pentru? 

Discuţiile se încinseră. Zaris se vedea nevoit să-i dea 
dreptate shangului, deși tare n-ar fi vrut. Ca explorator, era 
însă conştient de evenimentele care puteau întâmpina o 
flotilă. Era mai bine ca expediționarii să aibă provizii pentru 
o lungă perioadă, pe astronavele de transport. Desigur, nici 
eventualele bogății nu erau de neglijat. Interesa în primul 
rând galgorul, deoarece rezervele găsite pe Geea trebuiau 
conservate pentru generaţiile viitoare. Nu se grăbi însă să ia 
cuvântul. Îi lăsă pe ceilalți guvernatori să-și prezinte opiniile. 
Avea suficient timp să intervină şi el. 

Propunerea shangului câștiga din ce în ce mai mulți 
adepți. Până la urmă, se ajunse la o formulă inedită: șase 
astronave de explorare, șase de transport şi una de luptă. 
Fiecare colonie rasială trebuia să-și echipeze astronavele în 
trei luni, încât flotila să poată pleca exact în ziua solstițiului 
de vară. Varangii se consultară din priviri, apoi votară pentru 
ultima variantă. Ei nu făceau un efort deosebit cu echiparea a 
două astronave. Le puteau pregăti și într-o săptămână. 

Mikal înregistră rezultatul votului și trecu la urmă- 
torul punct: 

— În colonia de pe pianeta Var, s-a întâmplat un 
eveniment ieşit din comun. Un grup de hari s-a răsculat, a 
ucis trei Kasei şi s-a retras în junglă. Rebelii sunt înarmaţi cu 
razere furate de la foștii lor stăpâni. Kaseii ne cer ajutorul, 
deoarece n-au reușit să-i captureze de mai mult timp și aceştia 
jefuiesc fermele locale. Trimitem sau nu o astronavă cu 
luptători, în sprijinul Kaseilor? 

— Pentru câţiva sălbatici? mârâi generalul Omogo. 
Kaseii ar trebui să-şi rezolve singuri problema. 

— Ei nu cresc nici un fel de câini, explică Mikal. Nu 
pot lua urmele fugarilor cu mijloace tehnice. Jungla este 
foarte deasă și foarte întinsă. Pericolul de răzvrătire și a altor 
hari creşte de la o zi la alta. 

— Atunci, să le trimitem câini de urmărire! 

Zaris ridică liniștit mâna: 

— Eu mă ofer să plec cu o astronavă alcoră de luptă 
pentru a restabili ordinea pe planeta Var. E bine? 

Toţi votară imediat, deoarece nu-și asumau nici o 
răspundere. După aceasta, luară în discuţie proiectul de con- 
strucție a unor astronave de mari dimensiuni, prin efort 
comun. Dezbaterile evoluau către hartă, deoarece mai multe 
părți doreau ca marea uzină să fie construită pe teritoriul lor. 
Shangii, sirusanii, varangii şi orionii îşi disputau întâietatea. 
Nici una din părţi nu întruni însă numărul necesar de voturi. 
Ca atare, Mikal apelă la trasul la sorți, o metodă mai mult 
decât democratică. 

— Să vedem ce va hotărî hazardul, spuse el, 
amestecând bilele. 

Guvernatorii extraseră bilele din urnă, una câte una. 
Fiecare îşi desfăcu bila şi-şi citi norocul. În liniștea sălii, se 
auzi vocea triumfătoare a lui Andras din Dubhe: 

— Câștigători, varane*: din vest. Norocul şi-a spus 
cuvântul. 

Câteva murmure se auziră în sală, însă nimeni nu 
protestă. Legile hazardului nu puteau fi influențate de voinţa 
umană, nici de o altă voință, supranaturală și nevăzută, cum 
credeau semisălbaticii jerani. Lucrările continuară cu pro- 
bleme mai mărunte, care îl plictiseau pe Zaris. El calcula deja 
cum trebuia să rezolve problema pe planeta Var. Neîndoiel- 
NIC, orânduirea impusă de kasei era de vină pentru răzvrătirea 
băștinașilor. Dacă relaţiile dintre kasei și hari s-ar fi bazat pe 

simpatie, încredere și ajutor reciproc, toţi ar fi fost fericiţi. 
Societăţile organizate pe clase sau caste duc automat la diver- 
gente între stăpâni și supuși, gândea el. În nici un caz, nu tre- 
buie să folosesc violenţa extremă împotriva harilor. 


+ 


Astronava alcoră de luptă era gata de plecare. Nimeni 
nu se grăbise către astroport, deoarece plecau într-o misiune 
secretă de scurtă durată. Nimeni în afară de echipaj nu 
cunoștea destinaţia astronavei botezată Fulgerul. Zaris o 
anunţase pe Deira doar că va lipsi câteva zile, cât să dea o 
raită prin sistemul solar, pentru un antrenament obișnuit. Se 
despărţise de familie fără nici un fel de spaimă sau griji. Era 
sigur că, în maxim două săptămâni, va rezolva problema de 
pe planeta Var şi va reveni sănătos între cei dragi. 

— Toată lumea e la posturi, îi raportă navigatorul șef 
Hogan. 

— Porniţi! comandă Zaris şi-şi ocupă locul de coman- 
dant. 

Astronava ţâșni către înalturi și se pierdu în albastrul 
cerului. Zaris se convinse că luase cursul corect, apoi con- 
vocă întregul echipaj, pentru instruire: 

— Un grup mare de băștinași hari, de pe planeta Var, 
s-au răsculat împotriva stăpânilor kasei. Au ucis câțiva kasei, 
au furat armament de-al nostru şi s-au ascuns în junglă. Noi 
trebuie să restabilim ordinea. Ce părere aveţi? 

— Băştinaşii hari sunt humanoizi în evoluție primară, 
răspunse cineva. Kaseii ar fi trebuit să-i trateze cu multă grijă, 
deoarece sunt oameni ca și ei. 

— Dar rovii noștri? îl încercă Zaris pe interlocutor. 

— Rovii nu sunt perfect humanoizi și nici nu vor fi 
vreodată, răspunse tânărul curajos. Ei nu evoluează, ci doar 
se reproduc, la fel ca animalele. În plus, noi tratăm rovii cât 
putem de bine. 

— Ai înțeles corect situaţia, tinere... 

— Ceras, se prezentă luptătorul. 

— Bine. Aţi intuit cum vom acţiona? Nu vom 
măcelării harii răsculați, ci îi vom paraliza și-i vom reeduca. 
— Va fi cam greu, se auzi o voce șovăielnică. 

— Reeducarea este treaba psihologilor, replică Zaris. 
Ei vor folosi medicamente și hipnoza pentru a-i transforma pe 
hari în ființe supuse. Desigur, eu îl voi lămuri pe generalul 
Daran să îndulcească sistemul de exploatare a băștinașilor. 
Aveţi întrebări? 

— Dacă băștinașii răsculați folosesc arme ucigătoare, 
îi putem omorî? întrebă un alt luptător. 

— Viaţa noastră e mai importantă decât viaţa harilor, 
răspunse Zaris. Dacă ajungeţi în pericol sigur, trageţi fără 
reținere! Nu vreau să înregistrăm nici o victimă. 

Alcorii continuară să analizeze misiunea, în timp ce 
astronava fulgera către planeta Var. Într-un târziu, Zaris se 
retrase în cabina sa, pentru odihnă. Adormi și visă fiinţe 
înalte și subțiri, cu fețe vinete, ca ale harilor. Acestea îl 
priveau rugător, cu ochi mari,de culoare violet. Creierul său 
începuse să proceseze informaţiile deţinute despre lumea 
către care zbura. I le prelucra până și în vis. 


* 


Fulgerul ateriză în locul indicat de kasei, în imediata 
apropiere a capitalei lor, Kaph. Generalul Daran, însoţit de 

câțiva kasei și de regele Sabal, îi întâmpină la ieșirea din 
astroport. Câinii de urmărire începură să latre și să se smulgă 
din lese, de îndată ce simţiră prezenţă străină. Ei erau învățați 
numai cu mirosul specific alcorilor. Noile mirosuri, ale 
kaseilor şi ale harului Sabal, îi incitau şi-i enervau. 

— Bun venit în lumea mea, Zaris! îl salută liderul 
kaseu pe un ton de stăpân. 

— Bun găsit, generale Daran! S-ar fi cuvenit să vă 
vizităm mai devreme, însă am fost prinși cu treburile noastre. 

— Știu, știu. Nici în lumea mea n-a fost deloc uşor. 
Am muncit din răsputeri să ne organizăm o viață normală. Și 
acum, această revoltă... 

— Vă propun s-o discutăm între patru ochi, domnule 
general. 

Kaseul îl privi în ochi, ezită o clipă, apoi acceptă. 
Întregul echipaj de luptători alcori luă loc în aeromobile și-și 
urmară șeful, către capitala kasee. Din mers, putură observa 
evoluția vieţii pe planeta Var. Într-adevăr, kaseii făcuseră 
minuni cu vegetaţia, așa cum le era talentul nativ. Aceasta 
creștea luxuriantă, în mai multe culori foarte atractive: verde, 
galben, roșu, orange... Nu se zărea măcar un petec de pământ. 
Totul era cultivat exemplar. Clădirile capitalei nu-i impre- 
sionară deloc, însă. Kaseii adoptaseră stilul lor de construcție. 
Casele erau înalte, din piatră cenușie, cu ferestre puține. Un 
aer rece şi rigid emana din întregul oraș. 

Aeromobilele aterizară în faţa palatului imperial. Și 
acesta era urât, după gusturile alcorilor. Avea prea multe tur- 
nuri inutile şi se întindea ca o magazie sau hangar. În faţa lui, 
o gardă de kasei înarmaţi le dădu onorul. Nici un singur 
băștișaş nu se zărea. Ce s-o fi întâmplat cu ospitalierii hari? 
se întrebă Zaris, intrând în palat, după gazdă. 

Generalul Daran dădu ordin unui subaltern să se 
ocupe de echipajul alcor, apoi îl invită pe Zaris în biroul său. 
Opulenţa țipa în mobilierul placat cu aur și în pereții încrus- 
taţi cu pietre preţioase. Un început de antipatie la adresa 
„imperatorului” DaranÂl încerca pe Zaris. Și-o reprimă însă 
şi întrebă scurt: 

— Care au fost cauzele răscoalei? 

— Am interzis cultul lui Molite, recunoscu Daran franc. 

— Și ţi-ai impus propriul cult, ghici Zaris. Ai afectat 
profunzimile sufletești ale unei populaţii naive și profund 
credincioase în zeii buni. 

— Şi eu nu sunt un zeu bun? Am determinat vegetaţia 
lor să crească și să rodească cum nici nu visau. Le-am con- 
struit orașe dotate cu apă curentă, canalizare și energie elec- 
trică. Le-am ordonat vieţile şi le-am dat cunoștințe ştiinţifice 
pe care nu le-ar fi descoperit în mii de ani. Saltul harilor în 
cunoaștere e enorm 

— Dar sufletele lor au rămas mistice... 

— Și ce-ai fi vrut să fac? 

— Să nu te declari zeu, Daran. Sunt convins că 
răzvrătiţii sunt dintre cei mai inteligenţi și mai culți hari. 

— Da, sunt din casta nobiliară. Lor le-am dat cele mai 
multe informaţii. I-am făcut intermediarii mei cu clasa infe- 
rioară. Le-am dat privilegii și bogății... 

— Dar le-ai luat dreptul de a visa și de a se bucura, Daran. 
De ce nu ne-au mai întâmpinat mulțimi de hari, la sosire? 

— Pentru că fiecare băștinaș e la treburile sale, Zaris. 
Toţi sunt supravegheați cum muncesc, de kasei de-ai mei. 
Ordinea rigurosă ne-a asigurat acest progres, pe care îl vezi. 

— E o exploatare nemiloasă a altor ființe umane, 
Daran. Te ajut să restabileşti ordinea, numai dacă îmi promiţi 
solemn că vei renunta la acest sistem inuman. Dacă nu 

accepți propunerea mea, plecăm imediat. Ştii ce va urma. Tot 
mai mulţi hari se vor răzvtăti și vor lua calea junglei. Ei sunt 
câteva milioane și voi, numai câteva zeci de mii. Vă vor lichi- 
da treptat, până la ultimul. 

Daran se ridică și începu să păşească furios prin 
birou. Brusc, se opri și spuse: 

— Accept. Ce trebuie să fac? 

— Stai jos și ascultă atent! îl îndemnă Zaris. Am multe 
să-ţi spun. 

Daran se supuse ca un automat comandat. Deja, hip- 
noza alcoră funcţiona. Zaris începu să-i explice planul său, cu 
voce scăzută și persuasivă. Daran asculta transpus. Era total 
în puterea minții comandantului alcor. După vreo oră, Zaris 
încheie cu promisiunea de a-i lăsa doi psihologi pentru con- 
silieri ulterioare. Daran se muiase și-și pierduse aerul trufaș 
de la începutul întâlnirii. Redevenise exploratorul kaseu care 
îl urmase pe Zaris în aventura sa hazardantă. 


k 


Zaris şi echipa sa de luptători rătăciră cinci zile prin 
junglă, în căutarea fugarilor. Câinii îi mirosiră și ei îi paralizară 
înainte de a fi atacați. După aceasta, chemară o navetă în ajutor, 
pentru transportul celor aproape o sută de prizonieri. Ajuns în 
orașul Kaph, Zaris se răzbună în felul său pe orgoliosul Daran. Îi 
ceru acestuia să cazeze prizonierii în palatul său și să-i lase numai 
cu psihologii săi. Kaseul îl asculta fără crâcnire. Învățase lecţia de 
omenie pe care i-o ținuse Zaris. 

În timp ce psihologii acționau asupra creierelor 
răzvrătiților, Zaris îl însoți pe Daran într-o vizită prin 

imperiu. Voia să se convingă că băștinașii erau din nou tratați 
ca oameni în plină evoluţie. Ori de câte ori constata că 
măsurile promise nu fuseseră aplicate, Zaris îi amintea ge- 
neralului Daran că o societate e cu adevărat fericită când toți 
cetățenii ei sunt fericiți. 

— Nimeni nu are dreptul să-şi construiască fericirea 
proprie pe nefericirea semenilor, Daran, îi spuse Zaris, la ter- 
minarea vizitei. Îţi las psihologii, aşa cum ţi-am promis. Ei 
mă vor informa zilnic despre evoluţia vieții pe planeta Var. 
Dacă nu aplici toate măsurile promise, mă întorc și eliberez 
harii. Clar? 

— Clar, rosti Daran cu jumătate de gură. 

— Atunci, să ne revedem într-o situație mai fericită! 

Zaris își luă echipajul și se îmbarcă. Suita imperială, 
în frunte cu Daran, îi priveau cu feţe posomorâte. Nu prea le 
convenea cum se rezolvase problema lor. Înainte de a călca 
pe scara de urcare în astronavă, Zaris îi aminti generalului 
Daran: 

— Dacă îţi încalci promisiunea, mă întorc. Voi elibera 
harii şi vă voi face pe voi robii lor, să simțiți durerea și 
amărăciunea vieţii de sclav. 

— Zaris! 

— Fără alte cuvinte! ripostă alcorul. Nu risca nimic, 
dacă nu vrei să ajungi sclav! 

Urcă în astronavă, fără a privi în urmă. Fulgerul se 
ridică rapid către înalturi și luăm drumul către Geea. În urmă, 
generalul Daran mustăcea nemulțumit. Începuse să se teamă 
cumplit de cutezătorul alcor. Era un început bun pentru refor- 
marea societăţii de pe planeta Var. 

Invazia gasterilor 


Flotila de explorare se adunase pe astroportul de 
lângă Abiba, capitala imperiului sirusan. Omogo susținuse cu 
succes, în consiliul guvernatorilor, propunerea ca la comanda 
acesteia să fie numit căpitanul Lumun, unul dintre cei mai 
buni mercenari sirusani. Echipajele făceau ultimele pregătiri 
și verificări, pentru o expediţie care promitea să dureze cel 
puțin două sute de ani lumină. Între timp, guvrnatorii veniţi 
să asiste la plecare se adunaseră în palatul imperatorului 
Omogo. Gazda îi invitase la un prânz amical, să-şi demon- 
streze ospitalitatea şi bunele intenţii. De fapt, Omogo spera 
ca, în timpul prânzului, să mai smulgă câte o contribuţie 
bănească de la fiecare colonie rasială, drept plată pentru 
astronava de luptă pe care o pusese în fruntea flotilei. 

Masa rotundă, de proporții uriașe, permitea fiecărui 
participant să-i vadă și să-i asculte pe ceilalți. Câteva negrese şi 
mulatre cărau de zor platourile cu diverse preparate culinare 
tradiționale. Omogo ridică primul pahar de amber și toastă: 

— Dragi oaspeţi, astăzi e o zi mare. După mai mult de 
două secole de muncă încordată, legaţi de Geea, ne reluăm 
programul de expansiune a raselor humanoide în Univers. 
Efortul comun a apropiat și mai mult coloniile noastre. Să 
bem pentru reușita acestei expediţii! 

Oaspeţii gustară alcoolul din cupe, apoi începură să 
mănânce. Ocazional, mai schimbau câte o vorbă între ei. 
Varangii se aşezaseră unii lângă alţii, cu decanul de vârstă, 

Roles aliothul, pe locul de onoare, în dreapta imperatorului 
Omogo. Erau nerăbdători să-și vadă cele două astronave 
tâşnind către cer. Ei oferiseră astronave cu echipaje mixte, 
recrutate din toate coloniile varange. Merakul Kifer și kaidul 
Gonzo primiseră misiunea de onoare de a le comanda pe tim- 
pul explorării. 

— Dacă flotila va descoperi un nou sistem solar 
locuibil, va trebui să exportăm oameni pentru colonizarea lui, 
începu Orejona discuţiile de la finele prânzului. 

— Avem suficienţi tineri dornici de aventură și muncă, 
o asigură mizarul Tamuz. Să avem noi norocul de a descoperi 
încă un sistem solar ospitalier... 

Servitoarele aduseră cafele și narghilele cu plante 
aromate, pentru oaspeţii care obișnuiau să se delecteze cu 
aceste bunuri. Deşi acest obicei era destul de răspândit în 
Alianţă, numai sirusanii și orionii îl practicau frecvent. 
Coloniile varangilor, veganilor, shangilor și kobizilor nu pro- 
duceau şi nu prea consumau cafea şi tabac. Varangii și ve- 
ganii se învăţaseră cu vinul de struguri iar shangii produceau 
un alcol din orez. 

— Dragii mei, acum, cu mai puţin de o oră înaintea 
decolării flotilei, ar mai trebui să stabilim un lucru, îşi începu 
Omogo prelucrarea psihologică. 

— Mai vrei nişte bani? îl întrebă shangul Sen Kai direct. 

— Cred că ar trebui să împărțim în mod egal cheltu- 
ielile astronavei de luptă, oferită de noi în plus faţă de restul 
coloniilor. 

— Cât trebuie să plătim? întrebă Zaris sec, pentru a 
evita lungi discuţii pe o temă atât de banală. 

— După calculele mele, cam câte zece milioane de 
geeni din aur, răspunse Omogo. 

— Plătim! îl asigură Roles varangul aliothan. Dis- 
punem de suficienţi bani. Să nu ne certăm pentru ei, ci să ne 
concentrăm atenţia către problemele vitale ale comunității 
noastre! Cercetătorii noştri ar trebui să-şi conjuge eforturile 
pentru a redescoperi formula stimulenţilor care accelerează 
creșterea vegetației. Știţi şi voi că animalele erbivore mari, în 
special reptilele și mamuţii, au nevoie de cantități sporite de 
vegetale. Mai avem de rezolvat problema ploilor artificiale 
pentru zonele neirigate... 

— Ne-am adunat să sărbătorim, interveni Omogo 
mulțumit că smulsese acordul de principiu pentru subvenţio- 
narea astronavei de luptă. Putem discuta aceste probleme în 
consiliul guvernatorilor. Acum, să ne bucurăm! 

Oaspeţii ridicară din nou cupele pline. După aceasta, 
își părăsiră locurile şi se adunară în grupuri, pentru discuţii 
particulare. Toţi erau liniștiți şi senini. Nemulțumirea nu atin- 
sese mica comunitate geeană.Trăiau relaxaţi și în prosperi- 
tate. Nici măcar un norişor de furtună nu se arăta pe cerul lor. 

Flotila era gata de plecare. Garda de mercenari sirusani 
străjuia intrarea în astroport. Guvernatorii trecură prin mulțimea 
adunată pentru eveniment și se opriră în faţa comandanților de 
echipaje. Omogo înaintă şi-i înmână căpitanului Lumun 
drapelul comunităților humanoide de pe planetele Geca şi Var, 
din mătase albastră, brodată cu șapte stele aurii. 

— Duceţi mesajul nostru de pace către sistemul Cen- 
tauri! glăsui el. Gândurile noastre bune vă vor însoţi pe toată 
durata misiunii. Drum bun! 

Lumun luă draptelul cu ambele mâini, îl atinse cu 
fruntea, apoi îl dădu aghiotantului său. Făcu un pas înaintea 
formaţiei sale și salută şirul de guvernatori cu brațul drept 
ridicat: 

— Ne vom îndeplini misiunea, cu orice sacrificiu. Ne 
vom întoarce victorioși. Vă las cu bine, oameni din neamul 
nostru. 

Se întoarse şi făcu un semn cu mâna ridicată. Sirenele 
de pe astronave își uniră glasurile pătrunzătoare. Toţi coman- 
danţii de echipaje plecară cu pași largi și repezi către navele 
lor. Acestea decolară una după alta, începând cu astronava 
comandantului. Am deschis o nouă eră din viața noastră, 
gândi Zaris. Sper să tie de bun augur. Sper ca în infinitul uni- 
versal să fie mai mult loc primitor pentru specia humanoidă. 

Guvernatorii se întoarseră la navetele lor. După 
obișnuitele formule de despărțire, fiecare plecă spre colonia 
sa. Televiziunea planetară transmitea imagini de la decolarea 
“lotilei de explorare însoțite de comentarii foarte optimiste. 

“ea optimiste, după părerea lui Zaris. Premoniţia îl sâcâia cu 

1 vag sentiment de nesiguranţă față de soarta expediției. 

ate că ne-am cam grăbit cu trimiterea flotilei, cugeta el. 
Incă nu ne-am organizat perfect aici, pe Geea. Ne despart 
încă multe lucruri. Dacă ar fi să întâmpinăm un pericol colec- 
tiv, nu ştiu cum ne-am coordona acţiunile. 


* 
x x 


In ciuda presimţirilor negre ale guvernatorului alcor, 
`enimentele evoluau cât se putea de pozitiv. Anii treceau 
snici, bogaţi și senini. Flotila plecată în misiune raporta 


362 


periodic că toate acţiunile decurgeau conform planului. 
Savantii reușiseră să descopere stimulentul pentru creşterea 
vegetației, astfel că pădurile și junglele se dezvoltau exploziv. 
Nu foloseau încă stimulentul și în pomicultură sau legumi- 
cultură, deoarece nu erau siguri de efectele lui asupra orga- 
nismului uman. Făceau încă cercetări în această direcţie. 
Copiii creșteau, deveneau adolescenţi și tineri. Viaţa mergea 
înainte cât se putea de lin. 

Către sfârşitul celei de-a noua veri de la plecarea 
expediției, Zaris îşi luă soția și copiii mai mici într-o călătorie 
prin Alcoria. Voia ca pruncii să vadă tot ce făcuseră ei cu 
mâinile lor, să devină mult mai interesaţi de creație. În acest 
scop, folosi o mininavetă de transport cumpărată de la orioni. 
Era tocmai potrivită pentru călătorie și trai pe distanțe mai 
lungi. Deira, ajutată de cele două fete, Moira și Lena, se ocu- 
pară de echiparea navetei cu alimente şi cele necesare dormi- 
tului în interior. Zaris și cei doi băieți, Oanes și Mirad, se con- 
centrară asupra echipamentului tehnic necesar pentru aproape 
două săptămâni de călătorie. Luară și câteva arme, deoarece 
multe fiare sălbatice camivore mișunau prin pădurile din 
toată ţara. Cu fiecare zi de pregătire, copiii deveneau tot mai 
nerăbdători să plece, să vadă cu ochii lor, pe viu, ceea ce 
văsuseră în imagini holografice. 

Zaris îi încredință treburile conducerii lui Farak, 
primul său consilier și porniră. Prima ţintă era un orăşel agro- 
alimentar din delta fluviului, aproape de marea interioară. 
Locuitorii îi primiră cu braţele deschise și le arătară cu mân- 
drie cum se gospodăriseră ei. Aveau de toate și duceau un trai 
foarte echilibrat. De pildă, ei cultivau numai struguri de masă 
şi nu făceau niciodată vin, cu toate că știau rețeta de pro- 
ducţie. Pescuiau în fluviu și mare, alimentând cu pește o zonă 

întinsă din Alcoria şi o fabrică de conserve. Bogăția faunei 
din deltă îl impresionă teribil pe Zaris. El crezuse că-și 
cunoştea foarte bine ţara, însă biologii i-o luaseră înainte. 
Sute de soiuri de păsări de apă se înmulțeau în crângurile de 
sălcii şi în stufăriș. Animale cu blană prețioasă își făceau 
veacul prin păduri şi prin malurile braţelor de apă. Cirezi de 
vite sau turme de capre şi oi, mânate de rovi, se mişcau alene 
pe păşunile înverzite. Comunitatea de alcori ducea un trai 
pașnic și prosper. Zaris părăsi micul oraș cu sentimentul dato- 
riei împlinite. Așa cum promisese, asigurase conaţionalilor 
săi un nivel de viaţă similar celui din planeta de origine. 

Sentimentul împlinirii i se dezvoltă continuu, pe toată 
durata excursiei. Pretutindeni, întâlnea alcori mulțumiți și 
fericiţi de viața lor. Sistemul democratic și uman, impus încă 
din prima fază a colonizării, își arăta roadele. Națiunea lui nu 
cunoștea contradicții și frământări interne. Erau încă puțini 
din punct de vedere numeric, însă sporul demografic evolua 
mulțumitor. Starea de spirit alcoră, caracterizată prin bună 
dispoziţie, curiozitate științifică și pasiune creatoare, înflorise 
din nou pe această planetă din Calea Lactee. 

Într-o seară, familia lui Zaris poposi pe malul unui lac 
splendid, la limita pădurii dese din nordul teritoriului. Natura 
din jur era prea încântătoare, să rămână într-un oraș peste 
noapte. Zaris le făcu copiilor un foc de tabără, în jurul căruia 
cinară ca străbunii sălbatici, spunând povești și cântând. 

— Şi dincolo de acest codru, ce este tată? întrebă me- 
zina Moira. 

Blondă, cu ochi albaștri și cu guriţa roșie ca o floare, 
Moira era copia fidelă a Deirei din copilărie, așa cum o 
văzuse Zaris prima dată. O prinse în braţe și o așeză pe 
genunchii lui, cu faţa către foc. 

— Acolo e Jerania, țara uriașilor, prințesa tatii. 

— Uriaşii există numai în povești, tată. 

— Şi tărâmul de dincolo de codru e o poveste, fetița 
mea. 

— Vreau să mergem în tărâmul de legendă, tată. Vreau 
să văd uriașii. 

— Nu știu dacă vor să ne primească. 

— Pe mine o să mă primească sigur. Și eu sunt o zână 
dintr-o poveste. 

— Dacă ești zână, te rog să ne cânți și să ne descânți! 

Fetiţa îşi încreţi năsucul de prea mare concentrare, 
apoi începu să cânte cu o voce subțirică și curată: 


Eu sunt zâna cu ochii de-azur, 
M-am născut din legende nezise, 
Strângeţi cercul de jur împrejur, 
Să descânt cu speranţe și vise! 


Eu sunt umbra stejarului vechi, 
Fermecat în pădurea-adormită. 
Sub coroană-mi vin tineri perechi, 
Să se-mbete din dulce ispită... 


Așa arată fericirea deplină, gândi Zaris, cu ochii la foc. 


$ 


Dimineaţă, Zaris cedă rugăminților Moirei și îndreptă 
naveta către Jerania. Deasupra marelui codru, des ca o perie, 
îl contactă pe Kiras, noul lider al jeranilor şi-i ceru politicos 
voie să aterizeze pe teritoriul său, împreună cu familia. 

Jeranul păru surprins de rugăminte, însă îi indică locul de 
aterizare din capitala lor, Venda. Zaris reduse viteza de zbor, 
de îndată ce ajunse deasupra teritoriului jeranilor. Se bucură 
să vadă că ogoarele și livezile erau bine lucrate, aproape ca în 
Alcoria. Cele câteva fabrici întâlnite în cale le vorbeau despre 
progresul tehnic al celor care fuseseră semisălbatici folosiți 
doar în lupte. Orașul nu era atât de elegant ca Tamira, însă 
strălucea de curățenie, cu case solide și aranjate în ordine. 
Nici n-ai fi zis că străbunii foarte apropiaţi ai jeranilor locui- 
seră în grote, echipați sumar, în blănuri. 

Un grup de vreo zece lideri îi aștepta la locul ate- 
rizării. Când coborâră din navetă, fără nici un fast, ca simpli 
oameni, jeranii se mişcară, cu o suită numeroasă. Zaris se 
adresă liderului, prin translatorul din dreapta acestuia: 

— Vă mulțumesc că ne-aţi primit să facem o vizită în 
țara voastră! A fost dorința mezinei mele, o indică el pe 
Moira. Era sigură că voi, uriașii, aşteptaţi cu nerăbdare o zână 
mică, blondă, cu ochii de azur. 

Jeranii ascultară lămurirea, zâmbiră, apoi izbucniră 
într-un râs sănătos. Kiras înaintă, luă fetița în mâini și O ridică 
în faţa ochilor. O studie câteva clipe „apoi spuse: 

— Da, tu ești zâna din povești, pe care uriașii o 
așteaptă de multă vreme. 

O așeză apoi din nou jos şi-i întinse un singur deget, 
să se prindă de el, pentru a o însoţi. Răceala se spărsese. 
Jeranii zâmbeau și comentau veseli. Întreaga familie de alcori 
fu înconjurată și condusă pe jos, către oraș. Câteva zeci de 
copii jerani le ieșiră înainte cu flori în mâini. 

— Observ că suntem simpatizaţi aici, se adresă Deira 
lui Kiras. 

— Simpatizaţi e puțin spus. Admiraţi şi iubiţi e mai 
aproape de adevăr. Marele comandant Zaris e viteaz, bun și 

înțelept. Părinţii şi bunicii ne-au spus cât bine le-a făcut 
marele alcor. Și acum, a venit fără gardă, cu familia, 
dovedind că are deplină încredere în noi. Nu știm ce să vă 
dăruim, să vă bucurăm sufletele. 

— Ne-aţi putea da niște apă curată, de munte, căci sun- 
tem însetaţi. 

— Ne cereti tare puțin... 

Jeranii îi conduseră pe terasa din casa sfatului lor. 
Câteva fete cu pletele lungi până mai jos de brâu, îmbrăcate 
în rochite viu colorate și încălțate cu mocasini, îi primiră în 
fața meselor uriașe. Cât ai bate din palme, mesele se umplură 
cu bucate și sucuri din fructe. Jeranii făceau și o băutură slab 
alcolizată, din hamei, însă numai pentru uzul lor. Zaris și 
familia sa gustară din mâncărurile jeranilor în picioare, 
deoarece mesele le ajungeau mai sus de bărbii. Mâncau și 
discutau cu gazdele lor încântate de vizită. Moira fusese ridi- 
cată pe un scaun și i se pusese pe cap o coroniță de flori. 
Într-adevăr, era micuța zână a uriașilor din povești. 

După gustare, jeranii le arătară cu mândrie şcolile şi 
institutele lor de cercetări. Receptaseră cu aviditate și pu- 
seseră în practică toate informaţiile de la alcorii care îi 
însoțiseră în exil. În timp ce vizitau o fabrică de țesături, Zaris 
primi un apel telefonic de la Farak. Brusc, presimţirea unui 
dezastru îl cuprinse. Apăsă clapa de iniţiere a convorbirii și 
figura îngrijorată a primului consilier apăru pe ecranul 
videotelefonului: 

— Domnule guvernator, regret că vă întrerup excursia... 

— Flotila?! ghici Zaris, datorită contactului telepatic 
inconștient cu Farak. 

— A fost distrusă de inamici, domnule guvernator. 
Numai astronavele lui Gonzo Kaidul si Lumun sirusanul au 

scăpat din încleștare. Au intrat, în urmă cu câteva minute, în 
sistemul nostru solar. Și astronavele lor sunt avariate. 

— Mâine dimineaţă, voi fi la post, anunţă Zaris scurt. 
Până atunci, informează corect populaţia, prin postul nostru 
de televiziune! Fă un apel la calm, dar și la vigilență! Să nu 
intre nimeni în panică, dar echipajele astronavelor să se 
pregătească de o confruntare în apropierea sistemului nostru 
solar! 

— Credeţi că inamicii au urmărit astronavele 
supraviețuitoare? 

— În locul lor, așa aș fi făcut. În orice caz, precauţia 
nu strică. 

— Am înteles, domnule guvernator. 

Zaris închise și ceru scuze gazdelor jerane pentru 
întreruperea vizitei. Le spuse direct cauza acestei grabe, 
deoarece nu avea nimic de ascuns. În curând, postul mondial 
de televiziune, pe care îl recepționau şi jeranii, va veni cu 
detalii, preciză el. 

Uriașii îi conduseră până la naveta lor, unde se 
despărțiră în termeni călduroși. Guvernatorul alcor decolă cu 
capul vuind de gânduri neplăcute. O umbră de îngrijorare 
urâtă și grea se întinsese deasupra vieţii lor tihnite. Zaris in- 
tuia însă un pericol mult mai mare. Premoniția nu-l înșelase 
niciodată. S-ar fi putut face un excelent cititor al viitorului. 

În timpul zborului către casă, au ținut holovizorul 
pornit. Veștile despre dezastrul flotilei se succedau din oră în 
oră. Cele două astronave avariate dar încă folosibile se 
apropiau de Geea. Declaraţiile comandanților nu lăsau loc de 
echivoc: fuseseră atacați de o escadră numeroasă și bine înar- 
mată. Inamicii nu-și arătaseră fețele și nu încercaseră să 
negocieze cu ei. Atacaseră să distrugă. Numai viteza sporită 

a astronavelor sirusane și kaide scăpaseră viaţa echipajelor lui 
Lumun şi Gonzo.Deja, guvernatorii începuseră să declare 
doliu general în comunităţile din care plecaseră cei dispăruţi 
pentru totdeauna. 

Abia când apelul lui Farak la vigilență sporită fu 
transmis, Zaris răsuflă ușurat. Era convins că gestul său va fi 
urmat curând de toți guvernatorii din colonii. Mări viteza, să 
ajungă mai curând acasă. Cam la o oră după miezul noptii, 
atinse Tamira şi ateriză direct în faţa palatului guvemamental. 
Înăuntru, se vedea lumină. Cel puţin câțiva consilieri vegheau. 

— Du-te, Zaris! îl îndemnă Deira. Noi ajungem acasă 
pe jos. 

Guvernatorul alcor făcu un gest spontan deosebit de 
afectuos față de comportarea obişnuită: își îmbrățișă și-și 
sărută soția și copiii, la despărțire. Acest gest declanşă în 
mintea Deirei un început de teamă. Însemna că necazurile nu 
se opreau la pierderea flotilei de explorare... 

În palat, guvernatorul îşi găsi trei consilieri, în frunte 
cu Farak, la post. 

— Dti alarmă de luptă în toată Alcoria! ordonă el 
scurt. Trebuie să verificăm cum reacționează populaţia în caz 
de atac. 

Zaris deschise biroul pentru situaţii de urgenţă și-și 
ocupă locul de comandant. Porni aparatura de conducere și 
teleholovizorul. Postul planetar transmitea deja primele 
imagini cu supraviețuitorii măcelului din spaţiu. Pe postul 
naţional se discutau ipoteze privind originea și intenţiile agre- 
sorilor. Semnalul alarmă de luptă întrerupse emisiunea. Aces- 
ta se repetă timp de două minute, cu pauze de trei secunde 
între fiecare semnal. După aceasta, consilierul Farak intră în 
direct şi începu să dicteze măsurile de luat în mare grabă: 

— Echipajele astronavelor, navetelor şi submarinelor 
de luptă să se prezinte la post și să verifice tehnica de luptă! 
Gărzile înarmate să ocupe poziţii strategice în clădirile din 
jurul oraşelor! Restul populaţiei să-şi ia rezerve de alimente 
şi să se retragă în subsoluri, cu armele pregătite! 

Farak repetă instrucţiunile de cinci ori, la un interval 
de un minut, cu voce calmă și sigură. Era convins că era un 
simplu exerciţiu. Zaris stătea cu ochii pe ceas, așteptând 
rapoartele liderilor de comunități teritoriale. Harta Alcoriei, 
aflată în dreapta sa, licărea din loc în loc, în dreptul marilor 
Orașe. 

Abia după vreo oră, începură să curgă rapoartele li- 
derilor locali. Se cunoștea că oamenii nu făcuseră antrena- 
ment pentru astfel de situaţii de mai mult de două sute de ani. 
Armamentul fusese distribuit cu greutate. Echipajele 
navetelor, submarinelor și astronavelor se mișcaseră foarte 
încet. Gărzile locale îi raportau că mulţi alcori nu coborâseră 
în subsoluri, ci priveau pe geamuri sau la holovizoare, ca și 
cum nimic nu s-ar fi întâmplat. Viaţa pașnică şi prosperă 
înmuiase vigilenta alcorilor și asta nu era deloc bine. 

Zaris dădu ordin la postul naţional de televiziune să 
anunţe, din cinci în cinci minute, că, peste o jumătate de oră, 
guvernatorul se va adresa întregii populaţii alcore, cu infor- 
maţii de maximă importanță. După aceasta, începu să gân- 
dească ce ar fi trebuit să facă pentru apărarea populaţiei și nu 
făcuse. Poate că nu era încă târziu să remedieze lipsurile... 
Postul planetar de televiziune transmitea deja imagini cu alar- 
ma de luptă din Alcoria. La vederea lor, Zaris se cutremură. 
Poporul său reacţionase foarte slab, chiar dezastruos. Se 
cunoștea că nu fusese pregătit prin exerciţii practice. Sim- 
plele lecţii de apărare, predate în școli şi prin televiziunea 

naţională, nu fuseseră recepționate corect. El învăţa însă 
repede din greșeli. Puse mâna pe videotelefon și-și apelă 
omologii din celelalte lumi varange. Îi avertiză că populația 
nu era pregătită pentru un eventual atac și-i sfătui să înceapă 
exerciţiile de pregătire practică. 

La ora trei și douăzeci de minute, Zaris începu să 
vorbească naţiunii sale: 

— Dragi alcori, alarma de luptă n-a fost o glumă. 
Inamici necunoscuţi au distrus flotila noastră de explorare. 
E posibil să fi urmărit cele două astronave scăpate din luptă 
şi să se fi îndreptat către Geea. Putem fi atacați oricând din 
spațiu. Suntem o pradă ușoară, deoarece n-am mai făcut exer- 
ciţii de luptă de la atingerea acestui pământ. Vă ordon 
următoarele: Echipajele rămân pe astronavele, navetele și 
submarinele de luptă, făcând exerciţii în ture de câte opt ore! 
O tură se antrenează pentru luptă, una stă de veghe și alta se 
odihnește. Gărzile civile din orașe acționează după același 
program de ture. Depozitele să furnizeze fiecărei familii 
alimente pentru o lună! În subsolul fiecărei case, trebuie con- 
struită câte o cazemată izolată împotriva radiaţiilor. Toţi 
sunteți obligaţi să ajutați constructorii la zidirea acestor caze- 
mate, cât mai curând posibil. Locuitorii orașelor submontane 
sunt obligaţi să-și construiască adăposturi cât mai adânci în 
munte, în grote naturale sau săpate imediat. În aceste grote, 
veţi duce proviziile de apă și alimente pentru o lună. Medicii 
vă vor livra substanţe pentru decontaminarea apei și medica- 
mente pentru caz de atac chimic sau nuclear... 

Zaris vorbea înainte, calm dar înnegurat, aruncând 
din când în când câte o privire pe agendă. Deira îl asculta cu 
pumnii strânși la gură, gata să izbucnească în plâns. În patria 
ei nu cunoscuse războiul. Luptele din spațiu, pe timpul 

călătoriei către Geea, fuseseră prea scurte s-o mai impre- 
sioneze. Acum, vedea pregătiri pentru un război de durată. Se 
temea pentru copiii strânși pe lângă ea, ca puii în jurul unei 
cloşte. Zaris continua enumerarea măsurilor: 

— Școlile și facultăţile își întrerup cursurile pentru o 
lună. Copiii vor munci alături de părinţi, pentru pregătirea 
apărării. Fabrica de armament şi șantierul naval vor lucra în 
foc continuu, în ture, pentru a livra cât mai multe arme și 
submarine. Navetele vor fi echipate de război. Fiecare 
cetățean alcor trebuie să-și pregătească aeromobilele de luptă. 
Personalul care participă la strânsul recoltelor trebuie să 
poarte arme. Chiar şi rovii care păzesc turmele trebuie să fie 
înarmaţi... 

— Tată din ceruri, oare ce ne așteaptă? întrebă Deira 
cu ochii pe direcţia stelei Vega. 

— Cine e acolo, în cer? întrebă Mirad. 

— Bunicul vostru Incer, tatăl meu, răspunse Deira. El 
ar fi ştiut cum să rezolve această problemă. 

— Ne vom lupta ca în filme! se bucură inconștient 
Oanes. Eu mă voi strecura cu submarinul meu pe sub oceane, 
vânând mutanţii agresori. 

— Nu știm cine sunt agresorii, puiule, îi aminti Deira. 
Să sperăm că nu vor apărea. 

— Şi atunci tata a vorbit degeaba? 

— Tatăl tău e un om precaut. Pregătește populaţia pen- 
tru cea mai rea variantă posibilă. 

Copiii n-o mai ascultau. Plecaseră prin casă, jucându- 
se de-a războiul ca în filmele văzute. Deira l-ar fi sunat pe 
Zaris, dar nu îndrăznea. Îşi adună minţile și începu să cugete 
la ce avea de făcut ca medic şi mamă. 

Zaris sosi acasă abia către prânz, să-şi ia haine de 
schimb şi ustensile de toaletă. Găsi numai copiii, deoarece 

Deira participa la distribuirea medicamentelor de urgenţă. Îi 
informă scurt că el va locui câteva zile în palatul guverna- 
torului, îi mângâie pe fiecare în parte, apoi plecă grăbit. Avea 
multă treabă. Trebuia să coordoneze activităţile a jumătate de 
milion de alcori și a circa opt sute de mii de rovi. Împărțise 
sarcinile cu consilierii, însă el controla principalele activități 
de pregătire şi luptă. 

În seara aceleași zile, consiliul guvernatorilor din 
colonii se întruni în grabă, în palatul din ţara veganilor. Toţi 
erau îngrijoraţi de cele întâmplate. Trebuiau să decidă asupra 
viitorului celor mai mult de cinsprezece milioane de humani 
de pe planeta Geea. Veganul Mikal deschise ședința de lucru 
fără formalități: 

— Dragi humanoizi, știți care e situaţia. S-ar putea să 
fim atacați de inamici necunoscuţi, humanoizi sau non- 
humani. Agresorii nu par interesați de tratative. Atacă și dis- 
trug, fără a scoate un singur cuvânt. Vă propun să ne pregătim 
de apărare. În acest scop, fiecare colonie rasială să-și 
echipeze de urgență toate astronavele și să le ridice în spaţiu, 
gata de luptă. E de preferat să întâmpinăm inamicul în spaţiu, 
pentru a nu pune în pericol viața populaţiei necombatante, 
construcţiile şi natura. Vă ascult părerile. 

— Propun să împărțim escadra de astronave în trei, 
pentru a nu fi surprinși, glăsui imperatorul Omogo. O treime 
să patruleze la trei zile distanță de Geea, către zenit, o alta, 
către nadir și ultima să aștepte pe Selena. Astfel, vom tine 
inamicul departe de casa noastră. 


313 


— Propunere acceptată, anunță Mikal după numărarea 
voturilor. Alte măsuri? 

— Să instalăm baterii de rachete nucleare pe toți 
munții, propuse Orejona. Ele vor putea vâna eventualele 
navete inamice scăpate de filtrul escadrei. Noi, orionii, putem 
livra imediat câte cinci baterii și câte o sută de rachete 
nucleare fiecărei colonii. Le-am construit în timp, așa, pentru 
siguranţă. 

— Propunere acceptată! anunţă Mikal fără a mai apela 
la vot. 

Liderul vegan era sigur că toți guvernatorii vor ac- 
cepta orice măsură de siguranţă a teritoriului și populaţiei. 
Munciseră prea mult pentru acest pământ, să-l lase pradă dis- 
trugerilor provocate de un război terestru. Zaris simţi că era 
timpul să intervină. 

— Trebuie să ne pregătim și pentru cea mai proastă 
variantă, spuse el. Dacă vom fi atacați la sol, cu arme ato- 
mice, o mare parte din oameni, animale și vegetale vor muri. 
Vă sugerez să construim în mare grabă refugii în munţi, în 
care să depozităm material reproducător selectat de savanții 
noștri. De asemenea, să organizăm mai multe depozite de 
combustibili, alimente și medicamente, în munţi și sub mări. 
Acestea să fie folosite de oamenii noștri, în caz de război te- 
restru de lungă durată. Istoricii să facă o scurtă sinteză a 
evoluţiei noastre din Alianţă și până în prezent, s-o multiplice 
în scris şi în holograme, apoi s-o împartă în mai multe locuri 
de pe Geea. 

— Ne şi vezi morţi?! se răsti Sen Kai shangul. 

— Am trimis deja vestea dezastrului flotilei către 
lumea alcoră din Alianţă, răspunse Zaris interpelării. În caz 
că vom fi înfrânți, sper ca măcar expediţia Alianţei să ne 
găsească urmașii ascunși în diferite locuri de pe Geea. 

— Nu va veni nimeni după noi, spuse Zigan. Suntem 
proscrişi în lumile Alianţei. 

— Veganii care au plecat către lumea veche le vor 
povesti despre bogăţiile de aici, replică Zaris. E imposibil să 
nu se găsească cineva din lumile Alianţei interesat să ajungă 
la noi. Aceasta este o speranţă pentru cazul că vom fi înfrânți. 

— Taci, cobe! strigă din nou Sen Kai. 

Zaris se prefăcu că nu-l auzise. Continuă la fel de 
calm: 

— Fiecare cetăţean matur să fie instruit urgent cu 
metodele de luptă în localități şi în natură, folosind armele noas- 
tre. Savanţii naturaliști să întocmească urgent un ghid al 
supraviețuirii în natură, pentru uzul fiecărui cetățean. Acesta să 
fie explicat în detaliu la posturile de televiziune. Noi, orășenii, 
am cam pierdut obișnuința de a trăi în natură și trebuie să ne-o 
recăpătăm. Jeranii și rovii sunt mai avantajaţi decât noi. 

— Să nu ne alarmăm prematur! interveni Sen Kai. 
Astronavele noastre sunt un scut impenetrabil pentru o 
escadră de cincizeci de astronave. Cine dispune de asemenea 
forță? Nimeni, frați și surori! 

Zaris rămase în picioare. Din nou, se prefăcu că nu 
auzise cele spuse de shang și vorbi: 

— Vă rog să votaţi propunerile mele! Vă rog să-l 
anunţaţi imediat pe generalul Daran să pregătească planeta 
Var de război! Noi, alcorii, vom pregăti și jeranii pentru 
luptă. Am terminat. 

Tonul său aspru făcu liniște în sala de consiliu. Pro- 
punerile sale fură votate una câte una, cu mici obiecţii. Guver- 
natorii pricepuseră mesajul său de lungă durată. Chiar dacă n-ar 
fi fost atacați la sol, măsurile sale nu puteau strica nimănui. Ele 
se puteau dovedi utile într-un viitor mai îndepărtat. 

Imper:uorul Omogo se ridică maiestuos. Își păstrase 
ceva din ținuta militărească de mercenar. Își roti lent privirea 
asupra colegilor și-și începu discursul: 

— S-ar putea ca unii să mă antipatizaţi pentru armele 
pe care le-am dezvoltat în fabricile mele. Acum, ele se vor 
dovedi valoroase. Nici o ființă humanoidă ori non-humană nu 
rezistă atacurilor chimice și bacteriologice. Propun să 
înzestrăm astronavele cu proiectile încărcate cu substanțe 
chimice otrăvitoare şi microbi letali. Chiar dacă inamicii nu 
vor muri imediat, ei se vor îmbolnăvi grav și vor renunța la 
agresiune. 

Ciudat, dar nimănui nu i se păru odioasă această pro- 
punere. Situația excepțională impunea măsuri exceptionale. 
Toti votară la unison pentru înarmarea astronavelor cu arma- 
ment chimic și biologic. 

— Dispun de un stoc impresionant, de lăudă Omogo. 
Aşa cum m-a învăţat Zaris alcorul, l-am ascuns adânc, în 
inima unui munte din sudul țării. Numai câteva persoane 
autorizate de mine au acces la el. Asta, pentru a preveni 
răspândirea viruşilor letali în atmosfera geeană. Mâine 
dimineaţă, încep să livrez cantităţile necesare fiecărei astro- 
nave. Fabricile mele vor continua să lucreze intens, pentru 
refacerea stocului. Nu se știe niciodată când va fi nevoie şi de 
jucăriile mele ucigașe. 

Veganul Mikal îi anunţă că fabricile lor de alimente 
concentrate își reluaseră producţia, cu scop de a face raţii 
individuale de supravieţuire pentru cinci ani. Fiecare cetăţean 
al planetei urma să primească o raţie, pe care s-o folosească, 
în caz de contaminare a alimentelor din depozite și a roadelor 
naturale. În final, le propuse să-și unească eforturile pentru a 
finaliza șantierul de fabricat astronave de explorare și luptă. 

Trebuiau să ia în considerare, argumentă el, pierderile de 
astronave în luptă, în accidente sau ca urmare a învechirii. De 
data aceasta, nimeni nu mai protestă împotriva sumelor uriaşe 
pe care trebuiau să le plătească. Era în joc viitorul lor și al 
copiilor. Fără astronave, n-ar mai fi putut părăsi sistemul 
solar niciodată. Navetele de mare putere aveau posibilitatea 
să ajungă numai până la Selena și Var. Adică, numai în lumea 
lor. Niciodată, dincolo de sistemul solar Sol. 

Guvernatorii plecară grăbiţi către coloniile lor, ime- 
diat după terminarea şedinţei. Aveau de aplicat un plan de 
măsuri foarte încărcat. 


Luna stabilită prin ordinul de alarmă de luptă trecu 
fără nici un fel de incident. Alcorii își reluară viața normală, 
la școli şi institute, în fabrici și ferme... Astronavele vegheau 
zenitul și nadirul planetei zi și noapte. Sentimentul de sigu- 
ranță revenise în inimile lor. Până și precauzul Zaris se 
întoarse în sânul familiei, lăsând în palatul guvernamental 
numai o tură de serviciu nocturn. Viaţa revenise în tiparele 
pașnice și în celelalte colonii. Televiziunea planetară trans- 
mitea imagini despre strânsul recoltelor, jocurile sportive, 
dezbaterile ştiinţifice, realizările din institutele de cercetări și 
fabrici... Optimismul cuprinsese chiar și cele mai pesimiste 
firi. Nici un pericol nu-i amenința din spațiu. Probabil, flotila 
distrusă pătrunsese pe teritoriul unor ființe războinice. Ghi- 
nion şi nimic altceva. 

Zaris dormea adânc, în patul larg și călduț. Se visa din 
nou copil, pe planeta natală, furat de jocurile lor obişnuite. 

Deodată, între el și soarele alcor, se interpuse o figură imensă. 
Părea humanoid şi nu părea. Faţa de culoare cenușie, puternic 
ridată, era dominată de doi ochi mari și galbeni. Nasul coroiat 
îi dădea aspectul unui uliu sau al altei păsări de pradă. Gura 
cu dinţi lungi, vizibili printre buzele subțiri, era larg deschisă, 
gata să-l înghită. Încerca să fugă și nu reușea. În aceeași clipă, 
sunetul strident al alarmei de luptă îl aruncă în picioare. 
Se echipă în grabă, în ținuta de luptă formată din combine- 
zon, cizme și razer. Deira, trezită şi ea, pornise holovizorul. 
Sader, șeful turei operative din palatul guvernamental, anunța 
populaţia alcoră că astronavele din nadir fusereră atacate. 

Zaris îşi îmbrășișă grăbit soţia și-i şopti: 

— Ai grijă de copii! Ei sunt viitorul nostru. 

— Contează pe mine, dragule! 

Guvernatorul alcor ieși din casă și o luă la fugă către 
palatul guvernamental, situat la câteva sute de metri 
depărtare. Urcă treptele sărindu-le câte două și merse direct 
în biroul pentru situații de urgență. Sader își repeta mesajul 
către națiunea alcoră. Ochii lui Zaris întâlniră aparatul con- 
struit în taină de savanții alcori, pentru legătura cu expediţia. 
Îl porni şi începu să apeleze: 

— Kores, mă auzi? Kores, sunt Zaris... 

Nimeni nu-i răspunse. În aparat se auzea numai fâ- 
şâitul univeral. Ce copilărie din partea mea! se critică Zaris, 

închizând aparatul. Alcorii din Alianţă nu mă pot ajuta cu 
nimic. Trebuie să-mi conduc oamenii la victorie! Luă loc în 
fotoliul său și începu să primească rapoartele liderilor zonali. 
De această dată, populația alcoră reacționase mulțumitor. 
Toţi se mişcaseră conform planului pentru alarmă de luptă. În 
fine, Zaris porni holovizorul, să vadă ce transmitea postul 
planetar. Imaginile holografice tremurau vizibil, însă vocea 

crainicei se auzea destul de clar. Toate astronavele geene zbu- 
rau către nadir, pentru a se opune agresorilor. Bine, gândi el și 
porni stația de legătură cu astronavele alcore. Le apelă pe rând, 
însă nu primi nici un răspuns. Aceasta îi trezi un început de 
îngrijorare în suflet. Chiar nici unul?... Într-un târziu, staţia 
prinse glas. Belag, comandantul Șoimului, îl apela la rândul său: 

— Zaris, mă auzi? Sunt Belag... 

— Te aud, Belag, se repezi guvernatorul să confirme. 
Ce se întâmplă acolo? 

— Inamicii au o escadră impresionantă, domnule 
guvernator. Au atacat prin surprindere, ieşind din umbra 
planetei Var. 

— Folosiţi tot armamentul! ordonă Zaris. Nuclear, 
chimic şi biologic. Inamicii nu trebuie să ajungă pe Geea. 

— Au astronave de mărime medie, foarte iuți. 
Manevrează cu ușurință în toate direcţiile. O, vine un nou roi... 

Legătura se întrerupse. Zaris trecu peste orice resen- 
timent şi-l apelă pe generalul Daran. Nu reuși să-i prindă 
imaginea, semn că un potop de radiaţii invadase spațiul din- 
tre planetele Geea și Var. Îi auzi însă glasul: 

— Ne bombardează cu rachete puternice, Zaris. Un 
crater cât un oraş se cască în imediata vecinătate a capitalei 
noastre. 

— Dar astronavele kasee unde sunt? 

— Nu ştiu. Eu văd numai nave agresoare. Vin ^n 
stoluri regulate, ca la asalt. 

— Succes, Daran! strigă Zaris în microfon. 

Televiziunea planetară începuse să transmită imagini 
de la locul încleştării din cer. În lumina palidă de zori, Zaris 
recunoscu escadra lor. Se dispusese în semicerc, cu faţa la 
astronavele inamice. Lumina rachetelor și proiectilelor putea 

fi observată cu ușurință. Mai multe navete de luptă se 
desprinseseră de pe astronavele agresoare și încercau să atace 
escadra geeană prin învăluire. Guvernatorul alcor observă cu 
satisfacţie că erau doborâte una după alta. Luptătorii geeni 
manevrau cu mult curaj, în întâmpinarea agresorilor. Aceștia 
înaintau grupaţi, în formații de câte cinci astronave, cu una 
vârf de atac. Prima formaţie se izbi de zidul geean și două 
astronave inamice începură să cadă, explodând în toate 
direcțiile. Celelalte coborâră în picaj, apoi reveniră în spatele 
escadrei geene. Pumnii lui Zaris se încleștaseră pe pupitrul 
centralei de comandă. Două astronave geene se desprinseră 
însă din formaţie și manevrară în întâmpinarea inamicilor din 
spate. Bătălia din cer se simţea de la distanța imensă care o 
despărțea de Geea. Era grozavă. 

Și eu ar fi trebuit să fiu acolo, îl fulgeră pe Zaris un 
gând. Rațiunea îi aminti însă că funcţia nu-i permitea aseme- 
nea riscuri. Trebuia să stea alături de poporul său, să-l con- 
ducă în lupta finală, dacă se ajungea și la aceasta. Guverna- 
torul alcor urmări cu durere în suflet primele două astronave 
geene care căzură avariate, în nori de fum. După aceasta, 
imaginile de la locul bătăliei veneau disparate, semn că nu 
mai exista un coordonator central al operatorilor. Era greu să 
intuiești cum evolua lupta per ansamblu, din fragmentele de 
imagini recepționate. La un moment dat, operatorul de front 
prinse imaginea unei nave inamice care venea la atac frontal, 
ca pentru o lovitură de berbec. Imaginea crescu rapid, încât se 
puteau observa toate detaliile de pe astronava inamică. Avea 
trei baterii lansatoare de rachete în prova și câte patru baterii 
de tunuri cu laser în borduri. Sub puntea centrală, se ghiceau 
alte baterii de rachete şi tunuri. Nu încăpea îndoială că fusese 
construită anume pentru luptă. O explozie imensă reteză 

prova astronavei inamice și imaginea se stinse. Numai vocea 
operatorului se mai auzea în holovizor. 

Zaris încercă din nou să-l prindă pe Belag. Reuși să 
intre într-un contact de câteva secunde, care nu-l lămuri cum 
decurgea bătălia. Belag exclamase doar: 

— Zaris, sunt mai mult de o sută... Ce prăpăd... 

Guvernatorul alcor privi la holovizorul orb și surd. Tre- 
buia să ghicească sau să se informeze. Își apelă pe rând fraţii de 
sânge, guvernatorii varangi. Nici ei nu știau mai multe. Zaris nu 
se lăsă însă. O apelă pe Orejona. Aceasta îi spuse că, din infor- 
maţiile ei, lupta se dădea la mai puțin de trei zile de Geea. Shang 
Di îl informă că, înainte de a pierde legătura cu escadra, i se 
raportase că geenii luptau în încercuire. Omogo se arăta însă 
mai optimist. Era sigur că escadra oprise înaintarea inamicilor 
la limita hotărâtă. Faptul că nu mai aveau informaţii se datora 
perturbaţiilor suferite de aparatura de transmisiuni și tele- 
holoviziune de pe astronave. Zigan, regele kobizilor îl informă 
că ei se pregăteau deja de lupta la sol. 

Zaris se simţea neputincios. Nu avea informaţii și tre- 
buia să ia decizii de comandă. Chibzui câteva clipe, apoi con- 
tactă comandamentul bateriilor de rachete nucleare din 
munţi. Le ordonă rachetiștilor să supravegheze cu multă 
atenţie cerul și să deschidă foc asupra oricărei astronave 
necunoscute. După aceasta, se ridică şi începu să pășească 
nervos prin birou. Aruncă o privire pe fereastră, din treacăt și 
simţi cum se umplea de ură împotriva dușmanilor. Ridicase o 
lume atat de minunată și de pașnică pe un pietroi golaș și ei... 
De ce? Asta nu putea înțelege Zaris: din ce cauză erau atacați. 
Nu făcuseră nici un gest ostil. Trimiseseră doar o flotilă de 
explorare, cu mesaj de pace. Își aminti de spusele vegherilor 
și înțelese. Își construise cuibul său pașnic într-un teatru de 

război. Erau victime ale împrejurărilor nefericite din această 
parte de Univers. 

După vreo două ore, televiziunea planetară reîncepu 
să transmită. Imaginile erau confuze. Nici o formaţie de luptă 
organizată nu se mai zărea pe cer. Astronave geene și inamice 
se vânau una pe alta, într-o mare învălmășeală. O imagine de 
ansamblu arăta că numărul astronavelor din ambele tabere se 
redusese simţitor. Poate că vor rezista ai noștri, îşi făcu Zaris 
curaj. Chiar dacă vor lupta până la unu, civilizația geeană va 
fi salvată... 

Până la apusul soarelui, postul planetar de televiziune 
își întrerupse emisia de mai multe ori. Informaţiile deveneau 
din ce în ce mai confuze și mai contradictorii. În anumite 
momente, se părea că astronavele geene câștigau bătălia, ca 
imediat să apară știrea că inamicul îi presa puternic. Ultima 
ştire pozitivă sosi odată cu căderea întunericului. Belag 
exclamă doar: 

— Fug, Zaris! Îi urmărim... 

Întunericul nopții acoperise întreaga planetă. Nici o 
lumină, cât de mică, nu se zărea din spațiu sau de pe pământ. 
Populaţia acționa conform instrucţiunilor, să nu ofere inami- 
cilor nici o ţintă vizibilă. Zaris rămase la postul său, epuizat 
de efortul trăit. Îşi încălcă principiile și acceptă să bea o 
ceșcuţă de cafea orionă, să rămână treaz. În noaptea clară, nu 
se auzeau decât zgomotele scoase de păsări nocturne și ani- 
male. Toţi oamenii tăceau, cu sufletele la gură. Nu mai aveau 
nici o informaţie despre mersul bătăliei din cer. 

Guvernatorul alcor aţipi câteva minute cu capul pe 
braţe. Se scutură însă rapid și aruncă o privire în jur. Toţi 
ofiţerii din tură erau epuizați, dar se străduiau să reziste. Îi 
împărţi în trei grupe şi trimise două la somn. După aceasta, 

transmise ordinul de odihnă în ture către toți luptătorii din 
țară. Oamenii trebuiau să-și păstreze energia şi sănătatea, 
indiferent de rezultatul confruntării din spațiu. Erau încă 
multe de făcut pe Geea. 


După miezul nopţii, Zigan kobizul, din cel mai estic 
continent, apăru pentru câteva momente pe postul planetar de 
televiziune. În mod vădit, era tulburat puternic, deoarece vorbea 
prost în limba Alianţei, folosind și cuvinte din limba maternă: 

— Vin dinspre est, cu soarele în spate. Astronavele lor 
sunt grupate câte cinci şi se deplasează în unghi cu vârful 
înainte. Ai noștri nu se văd. 

Imaginea tremură o clipă, apoi Zigan vorbi din nou: 

— Aruncă bombe imense. Au rupt istmul de legătură 
cu cealaltă parte a continentului. Rachetele noastre au 
doborât două astronave. Mai multe navete s-au desprins de 
astronave și coboară către oraș... O, navetele bombardează 
clădirile... Ce forță de distrugere! Le pulverizează pur și sim- 
plu. Mă retrag în adăpost... 

Ecranul rămase gol. Zigan nu fusese inspirat să 
îndrepte o cameră către navetele inamice, să poată fi recunos- 
cute ulterior. Zaris, aproape doborât de oboseală, raționa: 
Dacă inamicii vin dinspre est, înseamnă că sunt o altă gru- 
pare. Ne-au atras astronavele în luptă către nadir și ei vin cu 
forțele de invazie dinspre est. Sunt mulți și bine înarmați... 

După vreo oră și jumătate, însuşi Shang Di apăru în 
ecranul holovizorului. Se cunoștea că făcea eforturi să-și 
stăpânească emoția și teama. 

— Inamicii vin dinspre est, odată cu lumina zilei, 
anunţă el şi lăsă loc imaginilor culese direct de operatori. 

Flotila de asalt dușmană era imensă și bine organizată. 
Stoluri negre, de câte cinci astronave, acopereau cerul. Se 
deplasau lent, odată cu lumina zorilor, fără a întâmpina nici o 
rezistență. În jurul fiecărei astronave, se zăreau navetele de asalt 
la sol. În mod vădit, agresorii intenționau să ocupe uscatul ori să 
lichideze populaţia. Shang Di apăru din nou în ecran: 

— Inamicii atacă numai orașele. Distrug clădirile cu 
proiectilele lor, apoi vânează populaţia, om cu om. Noi am 
organizat rezistenţa în ruinele orașelor, deoarece agresorii 
sunt foarte slabi combatanți la sol. Am capturat câţiva și 
încercăm să le descoperim limbajul... 

Din nou, ecranul fu invadat de imagini. De data 
aceasta, erau ale prizonierilor capturați. Zaris tresări. 
Humanoidul gri din visul său apărea în mai multe exemplare. 
Toţi, la fel de respingători la înfățișare și holbându-se cu 
ochii lor galbeni în camere. Câţiva erau murdari de sânge 
roşu, probă că erau totuși humanoizi. În continuare, opera- 
torul prezentă o scenă de luptă la sol. O navetă de talie mică 
ateriză între ruinele fumegande. Șase inamici săriră din ea, cu 
armele în mâini. Pe spate, duceau un soi de ranite care îi 
făceau să pară cocoșaţi. Străini se dispuseseră în linie, în.ain- 
tând la pas. Ofereau o ţintă sigură pentru trăgătorii de elită. În 
mai puţin de un minut, întregul grup de asalt fu lichidat de 
forţele shange ascunse printre ruine. 

Zaris simți că speranţa înflorea din nou în sufletul lui. 
Agresorii cenușii puteau fi terminaţi pe timpul confruntărilor 
la sol. Erau de talie mică, fragili și prost instruiți pentru lupta 
în ruine. Dar dacă sunt clone? îl întrebă rațiunea sa rece, de 
comandant. Chiar dacă sunt clone, nu pot depăşi numărul 

nostru. se autosugestionă el. Îi lichidăm pe toti. Va ti un 
masacru. Aruncă o privire la ceas. Arăta trei și un sfert. Cam 
într-o oră şi jumătate, tăvălugul inamic va ajunge la noi, Cal- 
culă el. Nu ezită o clipă. Apăsă butonul pentru declanşarea 
alarmei de luptă. După aceasta, contactă postul alcor de tele- 
viziune și ceru operatorilor să-i pregătească imaginile cu 
agresorii, culese din televiziunea planetară. 

Așteptă câteva minute, cât să aibă timp cetăţenii să se 
echipeze. După aceasta, intră în direct pe postul local de tele- 
viziune și anunţă calm: 

— Peste circa o oră și jumătate,vom fi atacați la sol de 
inamici necunoscuţi. Avantajul este de partea noastră. Deşi 
agresorii vor distruge clădirile din orașe, cu proiectile lansate 
din astronave și navete, noi îi vom învinge. Ca luptători 
tereștri, sunt foarte slabi. Nu dispun de condiţie fizică bună şi 
nu știu să lupte în ruinele clădirilor. Vă ordon ca în timpul 
atacului aerian să vă retrageţi în adăposturi! De îndată ce 
inamicii coboară pe pământ, ieşiţi la atac și lichidaţi-i! Cap- 
turaţi și prizonieri, pentru a le smulge informaţii! Bateriile de 
rachete să atace numai astronavele! Nu irosiți muniţia în mod 
inutil! Vă urez succes! Victoria va fi a noastră! Noi suntem 
stăpânii acestui pământ! Acum, urmăriţi modul în care 
shangii lichidează inamicii, să vă puteţi face planuri de luptă! 

Scena luptei dintre shangi şi agresori rulă de câteva 
ori, să poată fi studiată de toată populația combatantă. Zaris 
profită de momentul de acalmie și-și contactă soția prin 
videotelefon. Deira se străduia să fie calmă și rece, ca orice 
vegană. Il informă că, împreună cu vecinii, puseseră copiii 
mici la adăpost, în cazematele subterane. Ei se pregăteau să 
lupte. Chiar și copiii mai mari luaseră arme. 

— Ai grijă de Oanes, să nu se aventureze dincolo de 
adăpost! o rugă el. Vom respinge agresiunea și vom relua 
viata normală. 

— Sper, dragul meu, șopti ea. Fii tare și condu cu 
înțelepciune! 

— Lupta se va duce casă cu casă, draga mea. Rezul- 
tatul nu mai depinde de conducători, ci de fiecare cetățean. Te 
rog să nu riști prea mult! 

Închise videotelefonul şi se întinse pe fotoliu, să se 
odihnească câteva minute. Aţipi din nou și iar văzu monștrii 
cenușii. ÎL trezi sunetul telefonului. Deschise aparatul imediat, 
cu ochii încă lipiți de somn. Glasul lui Omogo suna triumfător: 

— Îi gazez ca pe şobolani, comandante Zaris! Nu 
rezistă creaturile. Folosiţi și voi gaze de luptă! 

— Au ajuns deja la tine? 

— Au debarcat pe coasta de est a imperiului. Merce- 
narii mei i-au întâmpinat cu câteva navete de luptă și mai 
multe aeromobile armate. N-a scăpat nici unul! strigă Omogo 
excitat și închise. 

Zaris se ridică de pe fotoliu şi scormoni în trusa per- 
sonală. Își alese câteva energizante și le înghiți. Nu-i era 
foame, însă gura i se uscase. Bău câteva înghiţituri de suc, 
apoi intră în direct, pe postul local de televiziune: 

— Inamicii se apropie de litoralul de est al mării. Sub- 
marinele să iasă din imersiune și să riposteze cu rachete! 
Folosiţi încărcături nucleare și cu gaze de luptă! Cei de la sol 
adăpostiți-vă pe timpul bombardamentului! leșiți din adăpos- 
turi numai după ce-i vedeți debarcând! Luptaţi cu mult curaj, 
deoarece inamicul e inferior! Folosiţi gaze de luptă! 

Guvernatorul alcor închise emițătorul de televiziune 
şi începu să verifice mental ce probleme mai trebuiau rezol- 

vate înainte de începerea încleştării. Se convinse că bateriile 
de rachete nucleare erau gata de foc. Fu informat că rovii 
înarmaţi din plantaţii şi ferme fuseseră aduși la periferiile 
oraşelor, pentru a participa la apărare. Îl anunță pe Kiras je- 
ranul că, în maxim o oră, vor fi atacați. Uriașul îl asigură că 
erau informaţi și gata să respingă atacul inamic, deoarece 
urmăreau televiziunea alcoră. În fine, Zaris trecu în revistă 
garda palatului guvernamental și împărți sarcini fiecărui 
luptător. Îşi chemă lingvistul Ben și-i ordonă să se 
pregătească pentru interogarea unor prizonieri inamici. 
Ceilalţi lideri varangi, cu teritorii mai către vest, îi trans- 
miteau mesaje de încurajare. Sperau că forţa loviturii inamice 
va fi slăbită serios de rezistenţa alcorilor. 

Zaris se întoarse în fotoliu său de conducător al luptei 
şi se relaxă. Nu avea nici un rost să se frământe prematur. 
Trebuia să-şi conserve energia pentru luptă. Adormi pe 
nesimtite, răpus de oboseală. 

— Vin! auzi el prin somn şi tresări. 

Daner, liderul orașului de la mare, vorbea direct în 
holovizor. În dreapta sa, imaginea flotilei de atac inamic 
creştea în mărime. Puzderia de astronave se detașa clar pe 
cerul azuriu al dimineţii. Primele explozii se auziră clar, prin 
holovizor. Agresorii atacau oraşul. Daner dispăru din ima- 
gine. Zaris intră imediat în locul lui şi anunță calm: 

— În circa cinsprezece minute, inamicul va ajunge la 
noi. Acţionaţi conform instructajului! Curaj, frați alcori! Mult 
curaj! 

Întrerupse legătura cu postul local şi-şi verifică 
echipamentul de luptă. Un razer şi un dezintegrator uşor, în 
tocurile de la şolduri. Un lansator de rachete cu loviturile 

aferente. O mască împotriva gazelor de luptă. Suficient, pen- 
tru primele ore de confruntare. 

— E timpul să coborâţi în adăpost, anunţă el. Eu și 
operatorul de holoviziune rămânem ultimii, pe terasa din față. 
Ne vom retrage abia când vor începe bombardamentul. 

Ochii lui Zaris se opriră asupra aparatului care-i 
asigura legătură cu alcorii din Alianţă. Era prea voluminos 
şi greu să poată fi cărat în adăpost. Îi închise carcasa de pro- 
tecție și oftă. Spera ca bombardamentul să nu afecteze toc- 
mai colțul acela din cameră. Mai aruncă o privire prin cen- 
trala de comandă, apoi ieși pe terasă, lângă operatorul de 
holoviziune. Un gând răzleţ îi trecu prin minte: De unde știu 
inamicii unde să atace, încât vin exact la tanc? Cunoșteau 
planeta dinainte ori ne-au studiat în ultima lună? Nu apucă 
să analizeze nici o ipoteză. Deja, primele puncte ale flotilei 
inamice apăruseră la orizont. Zaris luă poziţie cu fața către 
ele şi cu operatorul în lateral. Așteptă ca astronavele ina- 
mice să se apropie suficient, încât să poată fi observate, apoi 
începu să transmită către postul planetar de televiziune. 

Un șuierat pătrunzător umpluse spaţiu. zgâriindu-i 
creierul. 

— Probabil, inamicii folosesc o armă psihotronică, 
pentru a ne slăbi rezistenţa la atac, comunică el către ceilalți 
coloniști. Bombardamentul a început înainte ca flotila ina- 
mică să ajungă deasupra Tamirei. Din câte observ, folosesc 
proiectile inteligente, programate pentru obiective precise. 
Covorul de bombe inamice a pulverizat periferia orașului şi 
înaintează către noi. Se văd deja navetele de asalt. Sunt mai 
mult de o sută. Proiectilele ghidate doboară deja clădiri din 
imediata apropiere. Ne mutăm în altă poziţie. 

Zaris și operatorul de televiziune se opriră în ușa 
adăpostului. Guvernatorul îndreptă lansatorul către o navetă 
care cobora chiar în piața din faţa palatului iar operatorul 
filma și comenta în același timp. Era încă în direct cu pos- 
turile local şi planetar de holoviziune. Racheta plecă din 
lansatorul lui Zaris și lovi naveta inamică exact sub cabina de 
comandă. Explozia reteză botul navetei. Aceasta începu să 
cadă direct, ca un bolovan. Atinse pământul și se dezmembră 
în bucăţi. Nici o ființă vie nu-și făcu apariția de sub morma- 
nul de metal contorsionat. Guvernatorul își mută privirea 
către următoarea ţintă. Câţiva luptători i se alăturară, în 
dreapta și stânga. Deasupra lor, o explozie zgudui clădirea. 
Mormane de piatră spartă și moloz se prăbușiră peste intrarea 
în adăpost. Zaris se aruncă pe burtă, și răsucindu-se pe-o 
parte, trimise următoarea rachetă într-o navetă inamică. După 
aceasta, se ridică și studie teatrul de luptă. 

O astronavă inamică se prăbuşea cu flăcări și fum 
gros. Probabil, fusese lovită de rachetele nucleare din munți. 
Alte două astronave dușmane, vizibil avariate, se târau 
înapoi, către est. Majoritatea navetelor agresoare se apropia- 
seră de pământ. Puteau fi studiate în cele mai mici detalii. 

Proiectilele distrugătoare continuau să șuiere către 
vestul orașului. Nici o clădire din raza sa de vizibilitate nu 
rămăsese în picioare. Mormanele de ruine îi creau o senzaţie 
de sfârșit de lume. Își aminti însă de obligaţiile sale și-și 
alungă sentimentul de slăbiciune din creier. Noi trebuie să 
învingem în lupta la sol! își spuse el și ochi o nouă navetă 
dușmană. 

Primii inamici își făcuseră apariţia, din navetele deja 
aterizate. Probabil, învățaseră ceva din eșecurile anterioare. 
Se strecurau în fugă, din ruină în ruină, căutând adăpost. Pre- 

tutindeni, însă, erau întâmpinati cu foc. Zaris își scoase dez- 
integratorul şi începu vânătoarea. Se bucura de faptul că nu 
era un singur loc din care alcorii să nu riposteze. Conaţionalii 
săi se ascunseseră printre ruine şi trăgeau în carne vie. Noi 
valuri de invadatori luau însă locul celor căzuți. 

Un inamic se strecurase pe sub zidul de est al pala- 
tului guvernamental și ajunsese în preajma adăpostului lor. 
Zaris riscă un gest de curaj. Sări afară din ruine, cu razerul pe 
poziția paralizantă. Îl lovi pe agresor de la mai puţin de zece 
metri, apoi porni în salturi către el. Casca dușmanului căzuse, 
lăsând vederii capul rotund, acoperit cu păr rar și roșcat. 
Guvernatorul alcor îl prinse de gulerul bluzei, în dreptul cefei 
și începu să-l târască. Garda sa îl proteja cu foc continuu 
asupra duşmanilor. Guvernatorul ajunse cu prinsul în gura 
adăpostului şi strigă: 

— Ben, vino şi ia-ți prizonierul! Nu are nici cincizeci 
de kilograme. Fă-l să vorbească! 

Lăsă inamicul în mâinile translatorului și sc întoarse 
la luptă. Observă că gestul său semănase curaj în alcori. Deja, 
îi putea zări printre ruine. Se apropiau pe tăcute și loveau prin 
surprindere. Câţiva îndrăzneţi zăceau însă în plină stradă. 
Fuseseră răpuşi de armele cu laser ale inamicilor. 

Lupta din oraş dură aproape toată ziua, cu pierderi de 
ambele părţi. Mai multe, din partea invadatorilor. Printre 
ruine, zăceau sute de cadavre cenușii, calcinate ori sfâșiate. 
Zaris şi garda sa nu mai aveau nici o imagine de ansamblu, 
deoarece centrul de comandă fusese distrus de bombele 
inteligente iar posturile de holoviziune încetaseră să trans- 
mită. Mai mult ca sigur, fuseseră lovite şi ele. În ciuda lipsei 
de informatii, cei aproape cincizeci de alcori din jurul lui 

Zaris se încăpățânau să-și păstreze adăpostul şi să ucidă cât 
mai mulți inamici. Din când în când, făceau incursiuni prin 
resturile clădirilor vecine, lichidând dușmani și însuflețind 
alcorii. 

Către seară, inamicii supraviețuitori începură să se 
retragă către navetele lor. Nu voiau să lupte noaptea. Alcorii 
profitară de ocazie şi înaintară până în preajma navetelor, din 
adăpost în adăpost. 

— Trageţi cu încărcături biologice! comandă Zaris. 
Nu-i vor ucide, dar vor duce bolile în echipajele lor. Și gaze 
de luptă, să-i îngrozim! 

Alcorii porniră cu mult curaj în ultima bătălie. Deja, 
către vest,se zăreau astronavele dușmane. Se întorceau să-și 
recupereze navetele de luptă. O confruntare crâncenă se 
încinse în preajma navetelor dușmane. Inamicii abandonaseră 
lupta și încercau să scape. Alcorii trăgeau în plin. 

— Loviţi navetele cu rachete! strigă Zaris, să acopere 
zgomotul luptei.Să nu scape prea mulţi, căci vor reveni! 

Navetele începură să fie incendiate una câte una. 
Duşmanii alergau dezorientaţi, ca niște șobolani. Cădeau sub 
focul încrucișat al mai multor grupe de alcori. Teama îi 
zăpăcise. Nu opuneau nici o rezistenţă. Voiau să fugă cât mai 
departe de acest loc. Mulțimea de cadavre gri semăna și mai 
mult curaj în alcori. leșeau la luptă deschisă, cu armele în 
secerare. Numai lăsarea întunericului mai scăpă câteva zeci 
de inamici în viață. Și aceştia erau însă atinși de un dușman 
invizibil, deosebit de perfid: viruși letali. Zaris numără numai 
paisprezece navete inamice ridicându-se către astronavele 
lor. Putea spune că învinsese primul val de invadatori. Dacă 
muniția biologică va functiona cum a promis Omogo, nu ne 
vor mai putea ataca din nou, raţiona Zaris. Ca un bun coman- 

dant, dădu ordin să se facă numărătoarea morților din ambele 
tabere și să fie tratați răniții alcori. Pentru inamici nu mani- 
festă nici o milă. Aveau câțiva prizonieri. Restul trebuiau 
lichidaţi, să nu fie povară pentru alcori. 

În prima parte a nopții, toți alcorii valizi munciră la 
adunarea și transportarea cadavrelor către marginea de sud a 
orașului. Acolo, câteva escavatoare scăpate din bombarda- 
ment săpaseră gropi adânci, pentru morţii din ambele tabere. 
Inamicii pierduseră aproape două mii de combataţi. Dintre 
alcori, pieriseră mai puţin de trei sute, însă Zaris simtea 
aceasta ca pe o enormă pierdere. La ceremonia de înmor- 
mântare a alcorilor, guvernatorul își întâlni soţia şi fiica cea 
mică, Moira. Cei trei copii mai mari erau printre ruine, gata 
să respingă un nou atac. 

— S-a terminat invazia? întrebă Deira. 

— Asta vom afla-o mâine, draga mea. Sau, poate, în 
zilele următoare. 

Alcorii se grăbeau să acopere groapa cu cadavrele 
inamicilor, de teamă că gloanţele biologice care îi loviseră 
i-ar fi putut infesta: Zaris se întoarse până la fostul palat 
guvernamental, ținându-și fiica de mână și discutând cu 
soția. O încuraja cum putea mai bine. Chiar dacă orașele erau 
în ruine, puteau rezista în adăposturi, până la reconstruirea 
lor. Măcar natura dătătoare de viaţă nu fusese atinsă. Puteau 
supravieţui şi renaşte din ruine. Se despărţiră în faţa adăpos- 
tului lui Zaris, cu o simplă îmbrăţișare. 

— Dormi câteva ore, Zaris! îl rugă Deira. Trebuie să-ți 
păstrezi luciditatea și energia. 

— Voi dormi tot restul nopții, o asigură el și intră în 
adăpost. 

Luă loc pe un scaun de pânză și se întinse, să doarmă. 
Ben se apropie de el şi-i raportă: 

— Domnule guvernator, agresorii provin de pe plane- 
ta Gaster. Gasterii cuprind două rase distincte. Noi am cap- 
turat un soldat din rasa inferioară. Rasa superioară nu par- 
ticipă niciodată la atacuri terestre. 

— Şi de ce ne-au atacat? 

— Ei se consideră stăpâni absoluţi peste patru sisteme 
solare, printre care şi acesta. Sălbaticii de pe planeta Var 
nu-i deranjau. Intenţionau chiar să-i supună unor coloniști 
de-ai lor. Am venit însă noi... 

— Ne urmăresc de multă vreme, ghici Zaris. 

— De mai mult de o sută de ani, confirmă Ben. Au 
pregătit expediția împotriva noastră în timp îndelungat. Între 
timp, noi am trimis flotila de explorare. Aceasta a grăbit 
reacţia agresivă a gasterilor. 

— Sunt humanoizi... 

— Da. Au organizare imperială și sunt conduşi de 
Holen. Atât am putut afla. 

— În regulă. Odihnește-te câteva ore, apoi reia 
anchetarea prizonierului! 

— Am înţeles! 

Ben plecă şi Zaris se întinse din nou. Căzu aproape 
imediat într-un somn profund, fără vise. 

Dezastrul 


În zorii zilei, Zaris se trezi cuprins de un soi de febră 
a creaţiei. Mâncă în grabă o raţie de supraviețuire, apoi ieși 
afară, să estimeze proporţiile distrugerilor. Spre surprinderea 
lui, mulţi alcori erau deja afară. Priveau mormanele de piatră 
şi moloz, cu mâinile căzute pe lângă trupuri și cu descurajarea 
întipărită pe fețe. Asta nu era deloc bine. Pesimismul putea 
cuprinde masele, transformându-se în disperare și delăsare. 
Guvernatorul alcor își trimise gărzile să cheme supraviețui- 
torii la la o discuție cu el, în piața din fața fostului palat 
guvernamental, la ora nouă. După aceasta, apelă, rând pe 
rând, guvernatorii varangi. Tăvălugul invadatorilor trecuse și 
peste ei, cam cu aceleași efecte. Erau însă hotărâți să ia viața 
de la capăt. Orejona îl anunţă că supușii ei suferiseră mai 
puține pierderi, deoarece erau împrăștiați în multe orașe 
muntoase, pe care inamicii nici nu le atinseseră. Omogo îi 
dădu prima veste bună: o astronavă de-a sa scăpase din 
bătălia din nadir și revenise pe astroportul din patrie. Era de 
așteptat ca și alte astronave să revină. Kobizii şi shangii 
suferiseră cele mai grele pierderi, deoarece atacul gasterilor 
începuse cu ei. Veganii începuseră deja munca de recon- 
structie, prin repararea postului planetar de televiziune. Era o 
măsură foarte bună, menită să ridice moralul populaţiei. 

La ora fixată, guvernatorul constată că piața se umpluse 
de lume. Cei care nu încăpuseră în piaţă se cățăraseră pe ruinele 
din străzile adiacente. Tehnicienii scoseseră un aparat de 

emisie din refugiu şi-l instalaseră pe platforma rămasă din 
primul nivel al clădirii. Zaris înaintă pe tribuna improvizată şi 
începu să vorbească: 

— Dragii mei alcori, știu că vă doare și sunteţi dis- 
peraţi. Şi pe mine m-au încercat astfel de trăiri, însă le-am 
depăşit. Nu trebuie să vă lăsaţi pradă deznădejdii! În urmă cu 
vreo două sute de ani, aici, pe Geea, era un imens deşert. Noi 
l-am transformat în grădini, livezi, ogoare, pășuni și lunci. 
Noi am ridicat fiecare oraș, pe loc complet gol și l-am făcut 
să arate înfloritor. Distrugerile sunt mari, dar nu dezas- 
truoase. Atacul nu ne-a afectat pădurile, livezile, fermele, 
viile, cirezile şi turmele de animale. Avem ce mânca și ce 
îmbrăca cel puţin cinci ani de acum încolo, datorită stocurilor 
făcute din timp. Apa râurilor nu a fost infectată, astfel că nu 
ne paşte nici o molimă. Avem la dispoziţie toate mijloacele 
tehnice şi suficient timp să refacem Alcoria modernă. 

— Ce s-a întâmplat cu flotila noastră? întrebă o voce 
din mulțime. 

— Majoritatea astronavelor au căzut în luptă, apărând 
cerul Geei. Supraviețuitorii se vor întoarce azi sau mâine. Vă 
recomand ca astăzi să vă odihniţi după cumplitul efort al 
luptei. Între timp, specialiştii vor repune în folosință stația 
locală de televiziune. Cea planetară funcționează deja, grație 
inginerilor vegani. Avem un sistem centralizat de comuni- 
care, așa că ne vom putea înțelege rapid. Mâine, vom începe 
reconstrucţia ţării. Ne vor ajuta și specialiști ortoni, deoarece 
tara lor a fost mai puţin afectată de atac. Sus inimile, alco- 
rilor! Viaţa merge înainte. 

Oamenii nu se împrăștiară imediat. Rămaseră în 
grupuri mai mari sau mai mici, să comenteze luptele, dis- 
trugcrile şi îndemnul guvernatorului. Zaris consideră că cra 

momentul să dea un exemplu personal pozitiv. Merse acasă şi 
se apucă să-și curețe grădina de piatră și moloz. Soţia și co- 
piii îndepărtau dărâmăturile de pe temelia casei, pentru a face 
loc liber constructorilor. Guvernatorul observă că mai mulți 
alcori îi urmau exemplul și continuă munca. Își curăță mini- 
naveta orionă și-i făcu proba pe deasupra orașului. Imaginea 
capitalei era dezolantă, însă împrejurimile neatinse de atac erau 
încântătoare. Recoltele în pârg, pășunile cu cirezi și turme, 
livezile și viile într-o ordine perfectă... Toate astea îi mai 
ridicară moralul. Către oraș, observă că mai mulți alcori își 
scoseseră aeromobilele şi porniseră prin împrejurimi, să se 
relaxeze. 

La întoarcere, îşi găsi soția și copiii urmărind comen- 
tariile postului rasial de televiziune care tocmai intrase în 
emisie. 

— Lăsaţi asta pentru mâine! îi îndemnă el. Acum, 
mergem să vă umpleţi sufletele de viaţă și speranţă. 

— Dar eu vreau să văd! protestă Lena. 

- Ai holovizor și în navetă. Luaţi-vă echipamentul, în 
caz că totuși vor ataca! 

Deira şi copiii se lăsară convinşi. Firea precaută a lu: 
Zaris își spuse din nou cuvântul. Fiecare trebui să demons- 
treze că-și luase hrana concentrată, arma și muniţia. Încă nu 
erau siguri de pace. Zaris porni pe direcţia nord, unde se aflau 
cele mai multe orașe, fabrici și șantiere. Voia să-și facă o 
părere cât mai exactă despre distrugeri și să semene speranță 
în sufletele conaţionalilor. De sus, se zăreau locuinţele 
neatinse ale rovilor păstori și agricultori. Aterizară lângă o 
livadă de meri, în care mai mulţi rovi culegeau fructe. Schim- 
bară câteva vorbe cu ei, apoi porniră mai departe. În primul 
oraș către nord, populaţia se mișca deja. Șenilate grele trans- 


396 


portau molozul într-o vale. Zaris ateriză și-i felicită pentru 
inițiativă. Le spuse vorbe de încurajare pornite din inimă și-i 
îndemnă să se încadreze în planul de refacere ce va fi trans- 
mis prin televiziunea locală. 

Se întoarse mult mai insufleţit în navetă și porni pe 
firul unui râu ce curgea din munți. Imaginile splendide ale 
naturii neatinse îi încântau privirile. Se lăsă furat de speranțe 
şi vise... În doi-trei ani, toate vor fi cum au fost. Orașele vor 
creşte din nou, fabricile vor lucra, oamenii vor avea timp de 
relaxare... 

— Tată, vino şi vezi! îl strigă Lena din faţa holovi- 
zorului. 

Zaris trecu aparatul pe pilot automat și-i făcu pe plac. 
Era gata să glumească pe tema pasiunii sale pentru filme, însă 
zâmbetul îi încremeni pe buze. Televiziunea planetară prezenta 
imagini de coșmar. Ciupercile nucleare se ridicau pe teritoriul 
shangilor și nori imenşi de praf întunecau pământul. Desigur, 
nici o navetă dușmană nu coborâse la sol, să nu cadă pradă pro- 
priilor arme de distrugere în masă. Guvernatorul înlemnise. 

— Au descoperit că au fost contaminaţi cu arme bio- 
logice și se răzbună, rosti el. Abia acum vine dezastrul. 

— Ce înseamnă dezastru, tată? întrebă micuța Moira. 

— Asta aș vrea să știu și eu, murmură Zaris și-și 
scoase videotelefonul. 

Contactă grupa operativă de sub fostul palat guverna- 
mental. ÎL găsi ca şef pe Galer, unul dintre consilieri săi. 

— Galer, trimite oamenii în adăposturi! ordonă el cu 
un glas aspru și răgușit. Să închidă bine ușile și să nu 
privească exploziile ce vor urma! Nimeni nu iese din adăpos- 
turi în următoarea săptămână! Rovii să se ascundă, cu 
turmele și cirezile, în pădurile apropiate! Ai înțeles? 

— Înteles! 

— Strigă mesajul la staţia de pe platformă, să-l aud și eu! 

Zaris rămase cu videotelefonul deschis până ce se con- 
vinse că mesajul său fusese transmis corect către toată populația 
alcoră. Abia atunci realiză că el şi familia erau lipsiţi de orice 
protecție împotriva exploziilor nucleare de mare putere. Unda 
de şoc ne va izbi de pământ și radiația penetrantă ne va ucide, 
descoperi el situaţia critică în care se aflau. Cuprinse dintr-o 
privire harta Alcoriei și luă imediat decizia: 

— Nu avem timp să ne întoarcem în Tamira. Ne 
refugiem într-un adăpost al rachetiştilor din munţi! 

Schimbă cursul navetei și acceleră la maxim. Din 
zbor, făcea apeluri de identificare către rachetiști. Norocul lor 
că aceştia îi recunoscură glasul și-l ghidară către platforma 
stâncoasă a bateriei. Zaris sări din navetă și începu să dea 
ordine din mers: 

— Retrageţi-vă în adăpost și închideți bine porţile 
blindate! Urmează un atac nuclear foarte puternic. 

— Şi navetele? întrebă șeful staţiei, Vilad. 

— Aveţi unde le adăposti? 

— Da. 

— Și ele, tot înăuntru! Deschideţi holovizorul pe pos- 
tul planetar! 

Rachetiștii le oferiră cele mai bune locuri din adăpost și 
le serviră un prânz cald. Un singur observator rămăsese lângă 
ușa de intrare, urmărind printr-un fel de telescop ce se întâmpla 
afară. Din când în când, raporta prin stația din interior cele 
observate. Când anunță apariţia flotilei dușmane, Zaris își lăsă 
familia și se apropie de ușă. Înlocui observatorul de la post și-și 
lipi ochiul de lentila aparatului. Gasterii veneau ca niște păsări 
de pradă, în stoluri de câte cinci astronave. Întotdeauna, ultima 

astronavă din formaţie lepăda cumplita bombă. După aceasta, 
își relua locul în fruntea formaţiei și o altă astronavă se pregătea 
să arunce mortala încărcătură. 

Zaris observă prima ciupercă nucleară, departe, către 
est și inima i se răci. Nici măcar natura nu va scăpa de cata- 
clism, îi șoptea gândul rău din creier. Animalele şi vegetatia 
vor fi iradiate. Nu vom putea recolta nimic. Câţiva ani, vom 
trăi numai din raţii stocate... Dacă nu vor fi iradiate şi ace- 
lea... Pământul se zgudui brusc, ca o ființă vie. Un agresor 
aruncase o bombă asupra orășelului învecinat. Ciuperca 
atomică se ridică spre înălțimi, apoi valuri de praf întunecară 
vederea. Zaris îşi trase ochiul din lentila aparatului și rămase 
câteva clipe gânditor. Gasterii atacau fără milă, să distrugă 
orice urmă de viaţă. Nici ei nu vor mai putea cobori pe Geea, 
descoperi Zaris. Dacă am rezista câțiva ani în adăposturi, fără 
a fi contaminaţi... ar mai fi o speranţă. 

Se întoarse la locul său și căzu pe gânduri. Alungase 
orice disperare din suflet. Analiza situaţia geenilor ca o per- 
soană din afară. Nu era totul pierdut. O parte din populaţie va 
supraviețui și va lua viața de la capăt. Va fi greu de recon- 
struit civilizația modernă cu care veniseră. Nu era însă 
imposibil. Un efort de câteva zeci de ani... În această stare de 
spirit, îl găsi telefonului lui Omogo. Împeratorul negru era, 
după glas, puternic șocat: 

— Zaris, ne prăbușim fără scăpare... 

— Nu dispera. Omogo! Şi noi am suferit un atac 
nuclear. Ne vom reface, omule. 

— Poate, voi. Supușii mei mor pe capete. Inamicii 
ne-au lovit depozitul de arme biologice. 

— Ce grozăvie! scăpă Zaris o expresie pe care n-ar fi 
folosit-o în mod normal. 

— Grozăvie e puțin spus. Întregul meu neam va muri, 
Zaris. 

— Mobilizează-ţi farmaciștii şi doctorii, să creeze anti- 
doturi! îi porunci alcorul. Injectează toată populatia și tine-o 
izolată în adăposturi! Jungla vă va salva. 

— Aş vrea eu... Mulţumesc pentru încurajare! 

Legătura se întrerupse şi Zaris se trezi murmurând: 

— Şi oamenii vor cunoaște boli cumplite... 

— Ce fel de boli? tresări Deira. 

— Cumplite. Arsenalul biologic al lui Omogo a fost 
distrus. Microbii se răspândesc deja în atmosferă. 

— Poate rămân pe plan local. 

— Rotaţia Geei îi va împrăștia pretutindeni. Vânturile, 
curenții de aer... toate grăbesc dispersarea lor. 

— Vor ajunge şi la noi? 

— Da. Acum știu ce înseamnă dezastru. Vă rog să mă 
lăsaţi să gândesc! 

Guvernatorul alcor se retrase către capătul refugiului, 
în întuneric. Rămase acolo până seara târziu, numai cu sine 
însuși. Când reveni între rachetişti și membrii familiei, arăta 
obosit dar calm. Îi anunţă cu glas blând: 

— Nu e pierdut totul. Putem supraviețui dezastrului. 
Apoi, ne putem ridica din nou la nivelul de civilizaţie deja 
atins. Curaj! 

Noaptea, dormi pe o simplă saltea, cu Moira în brate, 
s-o încălzească. Loviturile nucleare distruseseră centralele 
electrice iar generatorul rachetiștilor furniza un curent slab, 
numai cât să lumineze și să încălzească superficial grota. 
Dimineata, se trezi mohorât şi merse direct la indicatorul de 
radiaţii. Îl privi nemultumit, de parcă aparatul ar fi fost vino- 
vat că arăta un nivel de radiații ucigător. În timpul zilei, Zaris 

schimbă câteva mesaje cu ceilalți lideri varangi. Toţi se aflau 
în situaţii similare. Așteptau în adăposturi să scadă nivelul de 
radiaţii. Nu aveau informaţii de afară, de la rovii rămaşi în 
păduri și prin grote naturale. Kiras, șeful jeranilor, îi prezentă 
un tablou îngrozitor. Populaţia și vitele muriseră pe capete. 
Pomii păliseră iar recoltele luaseră foc. Până și iarba era pâr- 
jolită. El se întreba cât va mai trăi, deoarece fusese surprins 
înafara adăpostului... 

Zaris nu reuși să mănânce nimic în timpul zilei. Stătea 
pe gânduri şi cugeta la soarta coloniei geene. Fuseseră ghi- 
nioniști când își stabiliseră patria lor în preajma răzbunătorilor 
gasteri. E drept că erau disperaţi și Geea li se prezentase ca o 
izbăvire, dar... Vegherii îi avertizaseră că galaxia era dominată 
de civilizaţii războinice. Abia acum le înțelegea fuga din această 
lume, către un tărâm cât mai îndepărtat. 

În timpul nopții, Geea începu să se cutremure puter- 
nic. Zaris sări în picioare, cu mintea limpede. Încerca să 
înțeleagă ce se întâmpla. Erau din nou atacați? Inamicii 
foloseau o nouă armă? Cutremurul se opri după câteva 
minute. Cur ind, însă, o nouă replică le mișcă pământul de 
sub picioare. Muntele se mișca ca o frunză-n vânt. 

— Cutremur, rosti Zaris cu voce răgușită. Bombarda- 
mentele nucleare au mișcat plăcile tectonice și au declanșat 
vulcanii. 

— Şi ce urmează? întrebă Oanes, curiosul familiei. 

— S-ar putea să urmeze ceva teribil, băiete. 

— Adică? 

— S-ar putea schimba relaţiile dintre uscat şi apă. 
O parte din scoarța Geei se va scufunda în apele oceanului 
planetar. În locul de ciocnire a plăcilor tectonice, se vor ridica 
noi porțiuni de uscat. Poate chiar munti. 

— Şi la noi? întrebă Lena tremurând. 

— Poate că și la noi. Geea e o planetă tânără, cu multă 
magmă fierbinte în interiorul nucleului. 

— Ne vom prăpădi? 

— În nici un caz! negă Zaris, să le mențină moralul 
ridicat. Avem naveta. Putem zbura cu ea până întâlnim uscat 
stabil. Nu vă faceți griji! 

Încurajările sale fură contrazise de un nou cutremur și 
mai puternic. Așchii de stâncă săreau din pereții grotei. Vuietul 
prelung și înfundat al planetei tinu minute în șir. Cutremurele se 
repetară toată noaptea, la intervale aproape regulate. Ceva 
neobișnuit se întâmpla în măruntaiele Geci. Refugiații reușiră să 
aţipească abia în zori, când planeta se linişti. 


Zilele treceau și nivelul de radiație nu scădea. Același 
lucru se întâmpla și în refugiile celorlalți varangi, și ale ve- 
ganilor. Shangii, sirusanii și orionii avuseseră parte de ploi 
torențiale, în urma cărora norul radioactiv mai scăzuse în 
intensitate. Kobizii nu răspundeau deloc la apel. Zaris se 
temea că îi înghiţise oceanul, pe continentul lor subţire și jos, 
înconjurat de apă. Nici un post de televiziune nu funcționa. 
Doar shangii, sirusanii şi orionii, favorizați de o climă caldă, 
se puteau pregăti de activităţi de refacere. Varangii și puţinii 
jerani supraviețuitori trebuiau să treacă de o iarnă grea, în 
adăposturi prost încălzite, cu generatoare minuscule. Veganii 
anunţaseră pierderi masive de populație, fapt pentru care erau 
decişi să rămână în adăposturi câteva luni. Ei, cei mai rasati 

humanoizi din Alianţă, se dovediseră cel mai puţin rezistenți 
la agresiunea radioactivă. Despre rovi nu se cunoștea nimic. 

Zilele treceau, se prefăceau în săptămâni și ploile nu 
mai veneau. Zaris măsura peștera cu paşi largi, cât era ziua de 
lungă. Nu mai avea stare. Voia să vadă cu ochii săi ce se ale- 
sese din planeta sa. Voia informaţii pe care să poată țese un 
nou vis. Radiația se încăpăţâna să rămână ridicată. Mult prea 
ridicată pentru a risca o incursiune în exterior. Era în joc nu 
numai viaţa lui. Vieţile celor dragi și ale rachetiștilor puteau 
fi secerate de o greșeală de-a sa. Guvernatorul alcor își 
înăbuşea sentimentul de neputinţă și nerăbdare, făcând pla- 
nuri. Toate erau însă numai simple ipoteze. Nu știa nimic 
sigur despre situaţia de afară. 

În fine, în a doua jumătate a toamnei, ploile începură 
să curgă. Ploua de câteva zile, des și rece, ca în prag de iarnă. 
Zaris urmărea indicatorul de radiaţie cu inima bătând de 
emoție. Radiația scădea. Particulele radioactive erau antre- 
nate de picăturile de ploaie. Unele pătrundeau în pământ, 
odată cu apa. Majoritatea însă se scurgeau în pâraie și râuri, 
călătorind către mare şi ocean. Acolo, în imensa cantitate de 
apă, se diluau și-și scădeau puterea distructivă. Vom trece și 
de această încercare, se autosugestiona Zaris. 

Când ploile încetară, guvernatorul alcor își începu 
pregătirile de incursiune. Nu îndrăzni să-şi ia cu el familia. Se 
echipă într-un costum de protecție din stocul rachetiștilor 
şi-şi scoase naveta afară din hangar. Soarele strălucea palid și 
rece. Zaris decolă și pomi la joasă înălțime către sud-est. 
Intenţiona să ajungă în fosta capitală Tamira, să afle infor- 
maţii de la oamenii de încredere. Pe drum, începu să realizeze 
proporțiile dezastrului. Întâlni mii de stârvuri de animale în 
descompunere ori numai oase. Fiarele de pradă se hrăniseră, 

dar se și contaminaseră. Probabil, agonizau prin păduri. 
Cadavrele rovilor, adunate în grămezi, așa cum îi prinseseră 
loviturile nucleare, se descompuneau. Pășunile erau gălbui, 
căci iarba fusese pârjolită. Frunzele și fructele căzuseră de pe 
pomii de toamnă, într-un covor gros, prin livezi. Prin viile 
golașe de frunze, atârnau ciorchini de struguri stafidiţi. Doar 
câteva păsări mai săgetau prin văzduhul curățat de apă. 
O liniște de mormânt se întinsese peste zona rurală a Alcoriei. 

Nu zări nici un singur om viu printre ruinele sur- 
volate. Destule cadavre se descompuneau însă, la vedere, în 
cele mai neobișnuite locuri. Toţi erau alcori și au murit, gândi 
Zaris cu inima strânsă. Câţi or mai fi rămas în viață? Mor- 
manul de ruine care fusese cândva o mândră capitală îl 
întâmpină tăcut ca un mormânt. Guvernatorul alcor ateriză în 
fosta piaţă din fața ruinelor palatului său. Riscă o scurtă cer- 
cetare a ruinelor. Nimeni nu era în adăpostul din care ei por- 
niseră la luptă. Toţi plecaseră la familiile lor, în adăposturi. 
Câteva cadavre descărnate îi apărură în cale. Recunoscu 
trupul firav al prizonierului gaster și răsuflă ușurat. Nu era 
imun la radiaţie. Aceasta însemna că inamicii nu vor reveni 
prea curând pe Geea. 

Zaris ieși în stradă și rămase nehotărât. Tăcerea de 
mormânt îl împresura din toate părţile. Nu avea de la cine 
obține informaţii. Toţi se îngropaseră în adăposturi pentru 
multă vreme. Nu avea rost să-i caute pe sub ruine, să-i deran- 
jeze din viaţa lor. Ei aveau măcar speranţa că, mai târziu, vor 
putea să-și reia viaţa normală. Se întoarse la navetă, își șterse 
cu grijă picioarele cu o lavetă înmuiată într-un decontami- 
nant și urcă la bord. Decolă și porni direct către nord-vest, 
spre refugiul din munţi. Trebuia să-și adune toată răbdarea de 
care era în stare, pentru a trece de iarnă. Primăvara putea fi o 

speranță. Urma de văzut cum se va comporta vegetatia și ce 
animale mai rezistaseră... Nu mai aruncă nici o privire către 
sol. Era sătul de câtă moarte văzuse. Voia să mai poată crede, 
să mai poată spera... 

Ajuns pe platoul din fața refugiului, își lăsă naveta 
afară, din precauţie. Nu voia să ducă în interior nici un fir de 
material radioactiv. Când intră în grotă, câteva zeci de priviri 
întrebătoare îl întâmpinară. 

— Ne așteaptă o iarnă grea, îi vesti el, căci nu voia să 
vorbească despre cele văzute. Trebuie să ne pregătim pentru 
geruri strașnice. Putem face focul cu lemne de afară, din pădure. 

— Dar ce-ai văzut în oraș? îl întrebă copila cea mică, 
Moira. 

— Oameni ca și noi, minți el. Stau în adăposturi și 
așteaptă să vină primăvara. 

Nici un adult nu-l întrebă nimic. Înţeleseseră că 
văzuse lucruri oribile, despre care nu voia să vorbească. 


* 


Prima zăpadă îi prinse pe refugiați ceva mai pregătiți 
să înfrunte frigul. Scobiseră o vatră de foc cu horn și aduna- 
seră mai multe lemne pe platoul din față. Erau pregătiți să le 
introducă în cantităţi mici, cât să ardă o zi, pentru a nu ridica 
nivelul de radiaţie din interior. Aveau căldură, hrană și apă. 
Puteau rezista până în primăvară. Seara, se adunau în jurul 
focului și discutau pe îndelete, să-și omoare timpul. Depănau 
amintiri din vremurile bune și făceau planuri timide pentru 
viitor. Cel mai adesea, Zaris tăcea, cu privirile pierdute în 
flăcările vioaie. Nu îndrăznea să mai spere prea mult, pentru 

a nu suferi dezamăgiri. Învăţase să lase evenimentele vieţii să 
curgă de la sine. Nu era încă un înfrânt, dar nimic din rebelul 
de altă dată nu mai putea fi ghicit în persoana sa. 

În unele nopţi, auzeau lupii urlând chiar la uşa adă- 
postului. Aceasta îi bucura teribil. Dacă fiarele supraviețui- 
seră, oamenii de ce ar fi fost mai prejos? Într-o zi friguroasă, 
un jeran aproape înghețat căzu la poarta lor. Avea fața 
acoperită de răni purulente și trupul acoperit cu un soi de 
veșmânt din piei de animale. Îi privea rugător, cu ochi 
aproape umani. Nu putea fi periculos, așa că îl duseră în 
adăpost. Deira și Lena se ocupară de tratarea rănilor sale iar 
Zaris încercă să-i afle aventura. Jeranul nu cunoștea însă 
limba alcoră iar nimeni dintre ei nu putea conversa în dialec- 
tul jeran. Se cunoștea că bietul om pribegise mult, prin codri, 
în luptă dreaptă cu fiarele. Singurele lui arme erau o secure și 
un cuţit. După aproape două luni de ședere, jeranul scoase 
primele cuvinte în limba alcoră. Erau cuvinte simple, din cele 
folosite zilnic de alcorii din refugiu. Încerca să explice 
nenoricirea care se abătuse asupra lui și nu reușea. Rănile de pe 
faţă i se cicatrizaseră şi-i dădeau o înfățișare fioroasă. Zaris se 
bucura însă că medicamentele create din timp de pace se 
dovediseră eficiente pentru tratarea plăgilor radioactive. 

Primăvara înainta greu, cu încălziri Și răciri succe- 
sive. Printre zăpezile de pe culmea muntoasă, apărură primele 
petece de iarbă și plante perene. Zaris le studie cu aviditate și 
descoperi că nu păreau cu nimic afectate de radioactivitate. 
Dacă vegetaţia învie, vom învia și noi, îşi spuse el. Avem o 
bază de plecare și suficienti oameni pentru a reconstrui Alco- 
ria. Nu era însă deloc sigur de cuvântul suficienţi. Nu-și putea 
face o părere despre numărul supravieţuitorilor. Tocmai din 
această cauză, se grăbea să părăsească refugiul pentru a se 

întoarce în Tamira. Numai grija pentru sănătatea copiilor îl 
mai ținea pe loc. 

Când primăvara puse stăpânire pe plaiul muntos, 
Zaris îşi adună familia în navetă și-și luă rămas bun de la 
rachetişti. Le promise că va trimite cât de curând o navetă 
după ei, apoi decolă. Porni în jos, pe firul apei, la mică 
înălțime, să poată observa totul. Vegetaţia își revenea splen- 
did. Prin livezi, se zăreau pomi uscați, însă destui gemeau de 
floare. Nimeni nu se ocupa de ei și acesta era un semn prost. 
Însemna că rovii fuseseră afectaţi în totalitate sau, în cel mai 
bun caz, în proporţie de masă. Cârduri neregulate de animale 
domestice rătăceau pe pajiști. Fapt îmbucurător, multe aveau 
pui. Când însă Zaris observă un miel cu două capete și un 
vițel cu cinci picioare, înțelese că și animalele supravie- 
țuitoare erau iradiate mai mult sau mai puţin. Important însă 
era că supravieţuiseră în sălbăticie și se înmulţiseră. Savanţii 
le puteau vindeca. 

Când survolă ruinele fostelor oraşe, observă oameni 
izolaţi rătăcind fără rost. Se cunoştea că nimeni nu-i organiza 
şi nu le dădea vreun scop în viață. Nu opri însă. Renașterea 
alcoră trebuia să înceapă din Tamira. 

La vederea orașului drag, Zaris simţi că întinerea şi o 
nouă energie îl cuprindea. Se simţea din nou în stare să ridice 
totul din ruine. Ateriză în piața din faţa fostului palat guver- 
namental și salută cei câțiva oameni aflaţi în preajmă. Aceștia 
tresăriră şi se adunară iute în jurul său. Mulţi aveau plăgi de 
radiaţie vizibile sau bandajate. Toţi erau palizi și slăbiţi, semn 
că radiaţiile pătrunseseră până în adăposturi. 

Zaris trecu cu vederea aceste inconveniente. Le tinu o 
scurtă cuvântare, asigurându-i că vor reveni la viață normală, 
în câţiva ani. Pentru început, le promise că va ridica urgent un 

spital, în carc să fie îngrijiţi cei bolnavi și prea slăbiţi să 
muncească. Încheie rugându-i să anunţe din om în om că 
revenise la post şi-i convoca pe toți alcorii valizi la palat, a 
doua zi, la ora zece. Nu-i chemase imediat, deoarece voia 
să-și facă o părere cât mai exactă despre situația populaţiei, a 
stocurilor de alimente și a surselor de energie electrică. Deja, 
avea un plan în cap și începuse să-l completeze cu 
informaţiile culese la faţa locului. 

Întreaga familie munci toată după amiaza pentru 
amenajarea subsolului casei ca locuinţă. Făcură curățenie și 
decontaminară fiecare obiect din adăpost. După aceasta, 
aleseră resturi de mobilier încă folosibile și-și amenajară 
locuri de dormit. Puteau rezista și în această formulă o vreme. 
Grădina îi uimise, de cum o văzuseră. Iarba, fiorile şi pomii 
nu păreau deloc atinși de pârjol. În serile de vară, puteau 
dormi și afară. Entuziasmul lor nu era însă deloc contagios. 
Câţiva alcori trecură să-i vadă, schimbară saluturi și cam atât. 
Nimeni nu se grăbea să părăsească adăposturile 

Senzatia de dezastru iremediabil se accentuă în inima 
lui Zaris când văzu starea alcorilor care se prezentaseră la sfat. 
Mai putin de o mie de persoane slăbite ca nişte umbre și multe 
cu plăgi vizibile îl ascultau cu feţe posomorâte. Se vedea clar că 
nu mai credeau în nimic bun și nu mai așteptau nici o revenire 
la viață. Moartea își pusese amprenta până și pe chipurile copi- 
ilor. Zaris își înfrânse amarul şi vorbi din inimă: 

— Dragi alcori, un inamic deosebit de crud ne-a lovit 
fără milă. Am reușit să-l învingem, cu mari pierderi. El s-a 

răzbunat, lovindu-ne cu arma atomică. Mai mult de atât nu ne 
mai poate face. Foarte probabil, agresorii gasteri nu vor mai 
reveni la Geea, sute de ani în viitor. 

— Și ce folos? îl interpelă cineva din mulțime. Noi 
vom fi morţi cu toții. 

— Veţi trăi. Avem medicamente, avem medici... 

— Bolile noastre sunt incurabile, hârâi aceeași voce. 
Vom muri. 

— Ba veţi trăi! îl contrazise Zaris ferm. 

— Îți dă mâna să vorbeşti. Tu ai fugit departe de cata- 
clism și nu te-a atins radiaţia. 

Zaris rămase stupefiat. Boala produsese mutații 
cumplite în firile oamenilor. O insultă de tipul celei auzite nu 
mai înghiţise niciodată. Își păstră calmul și continuă: 

— Eu am fost surprins cu familia în câmp deschis. 
Ne-am refugiat în munți, la rachetiști. Suntem sănătoşi pentru 
că am respectat întocmai regulile de apărare împotriva radiaţiei. 

— Și pentru că n-aţi fost în preajma focarului de 
explozie, rosti aceeași voce cârcotașă. 

— Asta nu are importanță. Important e ce vom face 
pentru însănătoșirea populaţiei și refacerea vieții civilizate. 
Am nevoie de specialiști să repunem în funcţiune uzina elec- 
trică. Am nevoie de constructori, să ridicăm un spital pentru 
cei bolnavi. Cine se oferă voluntar, să lucreze alături de mine 
și de familia mea? 

— Toţi suntem muribunzi, omule, nu înţelegi? îi 
replică alt aicor. 

— Cine se simte în stare să mai pună umărul la treabă 
să rămână pe loc! Ceilalţi, vă rog să părăsiţi piaţa şi să 
aşteptaţi vizitele medicilor! Toţi vă veți însănătoşi. 

În piață rămaseră mai puţin de o sută de persoane. 
Zaris îi chestionă rapid asupra specialității, apoi îi împărți în 

trei echipe. Cei cu pregătire medicală fură trimiși la Deira, 
pentru instruire și tratament medical. Ei urmau să participe la 
învierea celor prea slăbiți şi grav bolnavi. O echipă de elec- 
troniști și energeticieni plecă spre ruinele uzinei electrice, s-o 
repună în funcțiune. În fine, câțiva arhitecţi și constructori 
trebuiau să ridice un spital, cât de rudimentar, pentru cei 
foarte grav bolnavi. Zaris rămase cu ei, deoarece se simţea 
nevoia de forță de muncă brută și el era cel mai în putere. 
Încă din prima zi de muncă, Zaris înţelese că toți 
locuitorii orașului erau mai mult sau mai putin bolnavi. Vlaga 
îi părăsise, oboseau repede și se mișcau fără chef. Nici exem- 
plul său personal nu produse vreun efect. Bolnavii deveniseră 
irascibili și egoiști. Trebuiau tratați serios, cât mai urgent 
posibil. Ca tare, îşi concentră eforturile pentru dezgroparea de 
sub ruine a depozitului de medicamente. Le scoase și le cără 
cu spatele, împreună cu câţiva voluntari, la bunkerul de sub 
fostul palat, unde se instalase spitalul provizoriu. Deira și 
câțiva medici valizi plecară din casă în casă, să le împartă. În 
lipsa ei, soțul amenajă vreo douăzeci de locuri de zăcut, pen- 
tru cei foarte grav bolnavi. Seara, căzu frânt, fără să mănânce. 
Dimineaţa, guvernatorul alcor se trezi nemulțumit. 
I se părea că nu făcuse nimic. Se prezentă la locul proiecta- 
tului spital și începu să aleagă piatra folosită în acest scop. 
Constructorii căutau praful de mortar în ruinele fostului lor 
depozit de materiale de construcţie. Zaris îi împinse din spate 
să zidească primele pietre pe temelia neatinsă a unei vile mai 
mari. Voia ca supraviețuitorii să observe că promisiunile se 
realizau și să se mobilizeze pentru a se vindeca și a munci. 
Credea din nou cu tărie că Alcoria avea un viitor. Când ate- 
rizaseră pe Geea, ei fuseseră mai puţin de o mie și trei sute de 
bărbaţi, femei şi copii. După dezastru, rămăseseră în viaţă cel 

puțin zece mii de suflete, în toată Alcoria. Viaţa putea trans- 
forma această scânteie în flacără. Îi trebuia doar un impuls 
inițial puternic. El se străduia să-l dea. 

În mai puțin de o lună, spitalul era gata. Nu strălucea 
de lux, dar putea găzdui circa o sută de bolnavi grav. Con- 
strucţia era mai grosolană decât fostele adăposturi pentru ani- 
male, deoarece fusese ridicată din materiale de adunătură. Era 
însă un pas înainte. Inginerii reușiseră să repare generatorul 
din uzina electrică, astfel că energia ajungea la majoritatea 
adăposturilor. prin cabluri de suprafaţă. Ar fi fost timpul ca 
tot mai mulți alcori să se alăture efortului de ieşire din criză. 
Zaris trăi o profundă dezamăgire când, la chemarea sa, se 
prezentară și mai puține persoane decât prima dată. Alcorii 
prezenţi erau la fel de murdari, cu hainele rupte și cu fețele 
împietrite de deznădejde, ca şi la primul contact. Guverna- 
torul se strădui să trezească o fărâmă de speranţă în ei, însă 
nu reuși. Singura replică cât de cât edificatoare pentru 
moralul supraviețuitorilor a fost dată de un biofizician: 

— Zaris, ştim că suntem condamnaţi la moarte. Lasă-ne 
să murim liniștiți! Numai o expediţie a Alianţei ne-ar mai 
putea salva. Cerul însă este pustiu și gol... 

— Veti trăi! repetă guvernatorul cu încăpățânare. De azi 
încolo, sunteți obligați să vă treziţi la ora şapte. Imediat ce v-aţi 
trezit, vă spălaţi, vă dezinfectaţi rănile și luaţi medicament le! 
Fiecare îşi înghite ratia de alimente şi iese afară, la o plimb: “e 
în natură! Cei care se simt în stare de muncă se prezintă la mint, 
să primească sarcini! În câteva zile, veţi primi haine deconta- 
minate, din depozitul central. Să nu vă mai văd în zdrențele 
astea! Sunteţi oameni moderni, nu nişte creaturi sălbatice. 

Nimeni nu-i răspunse la ordin. Erau prea slăbiţi sau 
prea nepăsători de soarta lor s-o mai facă. A doua zi, guver- 

natorul, împreună cu o grupă de voluntari, trecură din adăpost 
în adăpost, să culeagă bolnavii deplasabili. Întâlniră situaţii 
şocante, care îi făcură pe cei mai slabi de înger să se îndoiască 
de rostul muncii lor. La multe adăposturi, morţii în descom- 
punere zăceau chiar la intrare, abia târâți afară. O femeie își 
ținea fetița moartă lângă ea, pe podeaua murdară. Umbre 
scheletice țipau la vederea luminii solare. Răni îngrozitoare 
supurau netratate, deși bolnavii primiseră medicamente. 
Multi delirau despre salvarea din ceruri... 

Zaris şi voluntarii munciră câteva zile să transporte 
bolnavii la spital, să îngroape morţii și să facă ordine în 
adăposturi. Într-un refugiu de la marginea orașului, Zaris îşi 
descoperi fiul, nora și nepotul morți. Ragnar cu Aida și Gudur 
fuseseră surprinși de explozie la ferma lor din câmpie. 
Instinctul îi mânase să se refugieze în oraș, unde își găsiseră 
sfârșitul. Guvernatorul alcor rămase tăcut lângă cadavrele lor, 
câteva minute. După aceea, le puse cu mâna lui în camion, 
pentru îngropare în afara orașului. Ceva se rupsese în el, însă. 
Seara îi spuse Deirei: 

— Simt că am pierdut lupta cu destinul. 

— Acum, când treburile încep să meargă? se miră 
Deira. Eşti numai obosit și dezamăgit, dragule. 

— Da, sunt obosit. Teribil de obosit. 

Se culcă, fără a-i spune soţiei de pierderea fiului cel 
mare şi-a familiei sale. Nu avea rost s-o întunece şi pe ea. 

În dimineaţa zilei următoare, Zaris își încărcă naveta 
cu medicamente, hrană concentrată și haine pentru rovi. 
Încredinţă conducerea treburilor unuia din voluntari, îi luă cu 
el pe Oanes și Lena și plecă spre adăpostul rovilor de pe 
malul fluviului.Schimbarea de mediu îl mai învioră puţin. 
Natura revenise rapid la viaţă, încât era greu să ghicești rănile 
de anul trecut. Livezile și pășunile erau înverzite. O cireadă 


412 


| 


| 
de vite mânată de un rov îl mișcă profund pe Zaris. Iată că | 
fiinţele astea inferioare reacționează mai bine decât alcorii | 
civilizati, gândi el. Pe măsură ce se apropia de satul rovilor, | 
observă ogoare cultivate și grădini de legume. Speranţa | 
începu să prindă aripi. 

Ateriză în mijlocul satului și cobori din navetă. Câte- 
va zeci de rovi se grăbiră să-l înconjoare. Erau cam palizi și | 
zdrențuiţi, dar foarte puțini prezentau plăgi de radiaţie. 

— V-am adus medicamente, haine și alimente, anunţă el. | 

— Mare prăpăd a fost, stăpâne, glăsui unul dintre rovi. 
Au murit mai mult de jumătate din colonia noastră. 

— Alcorii au avut pierderi și mai mari, îi informă 
Zaris. Au fost mai aproape de centrul exploziei. Vreo mie mai 
trăiesc, dar mulți sunt bolnavi. | 

— Noi ne-am continuat treaba, continuă rovul. Eu sunt | 
Meg și am fost ales șef al comunității. Am curățat câmpurile | 
de stârvuri și am cultivat ogoarele. Ne-am îngropat mortii... | 

— Bine, Meg. Hai să descărcăm medicamentele! Lena | 
se va ocupa de bolnavii voştri. Noi vom împărți rații de ali- | 
mente concentrate și haine noi fiecărui rov. 

— Dar noi avem alimente din recoltă, stăpâne. 

— Nu sunt sigur că sunt sănătoase, Meg. În orice caz, 
laptele şi legumele nu vă pot face mai mult rău decât bom- 
bardamentul nuclear. 

Toţi se apucară de treabă. Meg rămase lângă Zaris, 
informându-l despre evoluţia comunităţii de rovi. 
Supravieţuiseră mai mult de o mie, din care vreo șapte sute 
nu prezentau semne de boală. Stătuseră ascunși în subsoluri, 
apoi făcuseră baie zilnic, în fluviu. Se decontaminaseră na- 
tural ori aveau o rezistență mai mare la radiaţia penetrantă. În 
timpul iernii, mai zăcuseră. Odată cu primăvara, se organi- 
zaseră și trecuseră la treabă. 

Seara, Zaris și copiii plecară aproape entuziasmați de 
activitatea rovilor. Duceau cu ei lapte și legume proaspete, pen- 
tru bolnavii din Tamira. Oamenii aveau nevoie de probe con- 
crete ale revenirii la viață, pentru a crede în viitor. Zaris își făcea 
calcule, pe baza celor văzute. Dacă şi rovii din preajma celor- 
lalte orașe rezistaseră la fel de bine, putea folosi o forță de circa 
treizeci de mii de sclavi. Încă vreo zece-douăsprezece mii de 
alcori... Cam la atâta se redusese populaţia ţării sale. Nu erau 
chiar puţini. Puteau conta și pe un spor demografic, după 
însănătoșirea completă a populaţiei. În vreo zece ani, vom 
începe să trăim oarecum normal, rationa Zaris. Cam în cincizeci 
de ani, am putea reface fermele, fabricile, uzinele, institutele... 
Poate chiar într-o sută, dar merită efortul. Începuse să viseze din 
nou, în ciuda rănilor care îi sângerau sufletul. 

A doua zi, câţiva voluntari începură să împartă lapte 
şi legume printre bolnavii din Tamira. Zaris trimise alţi cinci 
voluntari, cu aeromobile, să recupereze rachetiștii din munți. 
Erau aproape treizeci de femei şi bărbaţi valizi, capabili de 
muncă și de procreere. Cam în astfel de termeni gândea 
guvernatorul alcor. Viaţa raţională trebuia salvată și dez- 
voltată pe planetă. Se consultă telefonic și cu ceilalți guver- 
natori varangi. Aceştia îi prezentară situaţii la fel de dezas- 
truoase ca și în Alcoria. Unii își pierduseră familiile sau erau 
bolnavi. Pretutindeni, varangii dovediseră o rezistență mai 
slabă decât a rovilor. Toţi încercau să-şi organizeze viaţa, cu 
mari eforturi și cu rezultate foarte modeste. Erau într-un 
punct critic. Așteptau o salvare din altă parte: de la o altă 
colonie, din Alianţă... Nu mai aveau destulă încredere în 
forţele proprii şi în posibilitatea revenirii la o viață normală. 

Zaris înțelese ce avea de făcut ca guvernator. În 
următoarele trei săptămâni, vizită toate comunităţile de alcori 
şi rovi din Alcoria. În fiecare loc, organiza lupta împotriva 

bolii de radiaţie, încuraja oamenii și-i punea la muncă, să sc 
ridice din nou la nivelul de fiinţe civilizate. Stabili un sistem 
de legături telefonice cu fiecare lider de comunitate, încât să 
se poată sprijini reciproc. Îi ajută pe cei mai loviți să-și refacă 
navetele de transport, aeromobilele și generatoarele electrice. 
Oriunde apărea, semăna speranţă și încredere. Viaţa începuse 
să miște în Alcoria. Nu însă destul de rapid, faţă de visele lui 
Zaris. El redevenise obsedat de creație și muncă. Mai mult și 
mai mult, şi mai mult... 

Către sfârşitul verii, Mikal veganul le propuse guver- 
natorilor valizi să se întâlnească ca de obicei, în Noul Hanab. 
Era o propunere menită să spargă izolarea dintre colonii și să 
unească eforturile tuturor pentru refacerea vieții distruse de 
agresiunea gasteră. Încă din timpul survolării teritoriului 
vegan, Zaris fu impresionat plăcut de activitatea confraților 
lor. Fermele de pe traseu erau refăcute iar în orașe apăruseră 
primele case. Chiar și câteva fabrici funcționau. Deci, cu 
bună organizare și multă ambitie, se poate, concluzionă el. 

Ateriză în fața palatului guvernatorilor din Noul 
Hanab. Acesta fusese refăcut în condiţii mai modeste, dar era 
funcţional. Putea fi folosit și ca spital ori ca sală de întruniri, 
de populaţia vegană. Zaris pătrunse în palat, salutând cu 
bucurie în suflet fiecare persoană cunoscută. 

Îşi ocupă locul său la masa de consiliu și începu să 
schimbe informaţii cu Roles aliothul. Bătrânul era bolnav și nu 
numai din cauza radiaţiei. Viruşii lui Omogo, eliberați în atmos- 
feră, începuseră să producă victime în rândul tuturor 
coloniștilor. Roles lupta din greu cu boala, dar nu se lăsa învins. 

Ca de obicei, Mikal veganul deschise lucrările consi- 
liului guvernatorilor din colonii: 

— Frati și surori, ne întâlnim în condiţii vitrege. Nu are 
rost să trecem în revistă suferințele pe care le trăiesc popu- 

laţiile noastre, deoarece. le cunoaşteţi cu totii. Kobizii lipsesc 
de la adunare, deoarece au decăzut cumplit. După agresiunea 
nucleară, au fost loviți de cutremure și de valuri uriaşe, care 
le-au înghițit aproape jumătate de continent. Shangii au făcut 
câteva incursiuni pe teritoriul lor, însă nu au avut cu cine dis- 
cuta. Regele Zigan e mort iar populaţia s-a împrăștiat în 
natură. Trăiesc ca sălbaticii, culegând fructe din pomi şi 
vânând animale. Au locuințe improvizate din lut, crengi și 
frunze. Sunt ca și pierduţi pentru civilizaţia noastră. 

— Ar trebui să trimitem o misiune permanentă între ei, 
propuse Orejona. Stabilim un plan de recivilizare, pe care să-l 
aplice misiunea? 

— Întâi să ne salvăm propriile populații! o întrerupse 
Shang Di grosolan. Neamul meu moare de radiaţie și alte 
boli. Nu mai avem nici o astronavă, să fugim din fata dezas- 
trului. Suntem legaţi de Geea și trebuie să ne revenim. 
Kobizii, pentru mai târziu. 

Mikal trecu sub tăcere propunerea Orejonei şi continuă: 

— Specialiștii noștri au pus la punct un medicament 
complex, împotriva bolii de radiaţie şi a viruşilor din atmos- 
feră. Acesta dezvoltă imunitatea, dar reduce alte caracteristici 
specifice nouă, nemuritorilor. În primul rând, ne reduce du- 
rata de viaţă și capacitatea inuwlectuală. În compensație, ne 
dezvoltă forţa fizică şi rezistenţa la boli. Vă putem furniza 
cantități nelimitate din acest medicament. 

— Adică, vom redeveni sălbatici? se interesă Sen Kai. 

— Nu chiar sălbatici, răspunse Mikal. Mai puţin 
longevivi și mai puţin inteligenţi. E un sacrificiu pe care noi, 
veganii, îl facem pentru supravieţuire 

— Nu e mai ușor să vă metisaţi cu rovii? întrebă Ore- 
jona. Noi am practicat această metisare încă din timpul 

zborului către Geea. Am obţinut metişi rezistenți la boli și 
efort fizic, însă cu capacităţi intelectuale superioare rovilor. 

— Ce oroare! exclamă Gema megreza. Nemuritori 
combinati cu animale... 

— Eu vreau cel puţin o mie de rovi, pentru experienţă, 
ceru Shang Di. Dacă viaţa noastră poate continua prin metiși, 
de ce să nu folosim această oportunitate? 

— Şi eu vreau o mie de rovi, ceru Omogo. Voi metisa 
clasa inferioară, să fie mai rezistentă la eforturi și boli. Noi ne 
putem permite să zacem, însă ei au multe treburi de făcut. 

Discuţia pe tema metisării rovilor luă avânt. Zaris îi 
puse capăt rapid, însă: 

— Vă pot da maxim zece mii de rovi. Câte o mie, pen- 
tru fiecare colonie. Am nevoie de restul, pentru muncile noas- 
tre. Alcorii abia își revin din lovitură. 

Oferta sa fu acceptată de toți, cu excepția megrezilor. 
Zaris pretinse însă ca fiecare să vină cu navetele, să-și ia 
rovii. Aceasta ridică o nouă problemă: lipsa de navete. Nu se 
mai puteau construi astronave, datorită lipsei personalului ca- 
lificat, dar navetele erau de necesitate stringentă. Orejona se 
oferi să crească producţia de navete aer-apă și să le livreze la 
prețuri moderate. Veganii prezentară și ei un model de navetă 
de mari dimensiuni, pentru călătorii lungi și transporturi 
grele. Varangii se angajară să reia producţia de aeromobile, 
pentru uzul tuturor cetăţenilor Geei. Shangii nu aveau nici un 
mijloc tehnic de oferit, deoarece lovitura principală îi pusese 
la pământ. Sen Kai promise însă că vor relua mineritul, fur- 
nizând galgor pentru toate navetele și aeromobilele. Geenii 
făcuseră front comun în fața dezastrului. Asperităţile 
dispăruseră. Se înțelegeau rapid și săreau să se ajute unul pe 
altul. Toti înțeleseseră că puteau reuși numai împreună. 

Zaris ajunse în Tamira după miezul nopții. Își lăsă 
naveta încărcată cu medicamentele vegane în fata fostului palat, 
în grija voluntarului de serviciu pe comandamentul de urgență. 
Porni spre casă cu pași moi, mai obosit decât de obicei. O găsi 
pe Deira în grădină, așteptându-l. Luă loc lângă ea pe banca de 
piatră și o informă cu cele decise de consiliul guvernatorilor. 

— Copiii mei nu se vor metisa cu rovii! exclamă ea 
indignată. Suntem produsul a miliarde de ani de evoluţie și 
selecție dirijată. Nu, mai bine morţi! 

— Şi eu gândesc la fel, o asigură Zaris. Voi permite 
însă alcorilor să se metiseze. Fiecare să decidă după 
conştiinţa proprie. 

— Nici medicamente nu le dau copiilor, îl anunță 
Deira. Ce folos că vor trăi, dacă vor ajunge efemeri? Nu ne 
putem permite să stingem rasele noastre, Zaris! 

— În acest caz, nu vom lua nici noi medicamente, 
dragă. Vom înfrunta pericolul împreună, toată familia. 

— Așa e bine, declară mândră vegana. Dă-le rovi celor 
care au cerut! Împarte medicamentele alcorilor care doresc să 
trăiască în orice condiţii! Nu-i minţi însă, Zaris! Spune-le 
exact ce efecte produc medicamentele! 

— Nu intenţionam să mint, iubito. Viaţa merită salvată 
numai dacă rămânem civilizati. Kobizii au decăzut în sânul 
naturii, în numai câteva luni. 

— Ei nici nu atinseseră nivelul nostru de civilizaţie, 
Zaris. Erau simpli sclavi ai draconilor. Un soi de rovi ceva 
mai evoluaţi. 

— Ne-am înțeles, draga mea. Știm exact ce avem de 
facut. Nici toţi corasialii tăi vegani nu acceptă metisarea și folo- 
sirea medicamentelor. Vom păstra o rasă pură împreună cu ei. 

— Așa e bine. Să mergem și noi la culcare, căci mâine 
te aşteaptă noi eforturi! 


x %* 


În următoarea săptămână, Zaris livră rovii către 
coloniile care își trimiseră navetele și împărți medicamentele 
în rândul alcorilor. Mai mult de jumătate din populația 
Alcoriei refuză însă să se trateze cu medicamentul vegan. 
Țineau prea mult la capacitățile lor intelectuale și la viaţa 
lungă, câștigată prin selecție de miliarde de ani. Nici un alcor 
nu acceptă metisarea cu rovii. Mândria de rasă superioară era 
deasupra dorinței de a supraviețui în urmași. Ei se născuseră 
alcori și doreau să aibă urmași din aceeași rasă. 

Viaţa din Alcoria se mai înviorase după ultimele 
măsuri și vești. Ideea că nu erau singurii suferinzi coaliză 
mulți alcori în lupta pentru viaţă. Numărul voluntarilor care 
munceau pentru comunitate creștea în fiecare zi. Specialiștii 
lucrau la organizarea postului local de televiziune. Auziseră 
că al veganilor funcţiona deja și nu voiau să rămână cu nimic 
mai prejos. Fiecare zi aducea câte un eveniment sau o veste 
îmbucurătoare. Zaris nu le putea recepționa, însă. De la o zi 
la alta, se simţea tot mai slăbit. Îşi ascundea starea față de 
soţie, să nu-i interzică activitatea. El voia să participe activ la 
ridicarea alcorilor din dezastru, către o nouă eră de civilizaţie. 
Era gata să plătească cu viaţa pentru acest vis. 

ultimele puteri, îl numi în locul său pe tânărul Alges şi anunţă 
vestea în toate comunitățile alcore. După aceasta, se prezentă la 
spital şi intră într-un lung coșmar fierbinte și roșu. Atât simţea 
și vedea el. Medicii luptau din răsputeri să-i salveze viața, însă 
întâlneau un inamic foarte perfid, ce nu se lăsa cunoscut. Nu era 
boala de radiaţie. Erau virușii de luptă pe care Zaris îi luase de 
la Roles aliothul, în scurta lor întâlnire. Câteva zile după el, 
întreaga sa familie se prezentă sfârşită la spital. Deira și copiii 
aveau aceleași simptome. Doctorii împărțiră clădirea spitalului 


Agonie, speranţă, 
agonie... 


La începutul toamnei, Zaris căzu grav bolnav. Cu 


în două, deoarece bănuiau că bola familiei Zaris era conta- 
gioasă. Într-adevăr, destul de curând și alți alcori fură internați 
cu aceeași boală. Pielea li se înroşea și crăpa, lăsând un lichid 
urât mirositor, de culoare verzuie, să curgă din răni. Temper- 
atura se ridica spre febră continuă, astfel că bolnavii erau 


inconștienți o mare parte din timp. 


pentru virusul ucigaș. Îl aplicară cu succes și treziră la viață 
sute de bolnavi din întreaga Alcorie. Pentru mulţi, 
descoperirea venea prea târziu. Printre cei decedați înainte de 
descoperire, se numărau Deira și Mirad. Această cumplită 
veste îl lovi pe Zaris din prima zi de convalescenţă. Viteazul 


Abia către miezul iernii, biochimiștii găsiră antidotul 

alcor rămase mut pentru mult timp. Când își reveni din șoc, 
şopti numai pentru el: 

— Agonizăm dar nu trăim. Viaţa noastră a devenit o 
agonie... 

Pentru început, ceru să-și vadă copiii. Lena, Oanes și 
Moira zăceau plini de răni, dar respirau. Medicii îl asigurară 
că vor trăi. Zaris privea trupurile chinuite de boală cu ochii 
goi. Viaţa i se părea din ce în ce mai mult o agonie. Se 
informă de la Alges despre ce se întâmplase în timpul bolii 
sale. Veștile nu erau deloc bune. Câteva mii de alcori muri- 
seră de bolile produse de viruși. Nici unul dintre cei vaccinați 
cu medicamentul vegan nu căzuse, însă. La fel, rovii păreau 
imuni la viruși. Dacă ne stingem și noi, ultimii varangi-alcori, 
continentul nostru va fi locuit de sălbatici, gândi Zaris cu 
mânie împotriva sorții potrivnice. Cât de mult se poate 
sălbătici un alcor tratat cu medicamentul vegan, oare? Alcorii 
mei să ajungă simpli lucrători în fabrici și agricultori? 
Blestemat destin! Cumplită soartă! 

Aproape de anul nou, Zaris ieși din spital împreună 
cu fiica cea mică, Moira. Ceilalţi doi copii, Lena și Oanes, 
mai necesitau tratamente de câteva săptămâni. Cei doi se 
întoarseră în adăpostul lor dezinfectat de voluntari și se apu- 
cară de făcut ordine. Moira voia să ştie ce se întâmplase cu 
mama și frățiorul ei mai mare. Nici Zaris nu știa ce să creadă, 
aş că îi spuse la întâmplare: 

— Ei au plecat într-o lume mai bună și mai sigură 
decât asta, micuto. 

— La bunicul Incer, în Vega? 

— Da, ei au plecat în cer, la bunicul vostru. 

— Mi-e dor de mama. Vreau să plecăm și noi în cer. 

— Încă nu se poate, iubita mea. Mai târziu, peste 
câtiva ani... 

Fetiţa nu mai comentă nimic. Boala o maturizase 
devreme. Cresc copiii, gândi Zaris. Cresc şi nu ştiu ce viitor 
vor avea. Lena ar trebui să se mărite... E timpul ca Oanes să 
meargă la o facultate, dar de unde? Moira nu mai are școală... 
Grijile pentru copii îl măcinau pe nesimţite. Se simţea deja 
bătrân și neîmplinit. Un început de regret după lumile 
Alianţei se strecurase în sufletul său. 

De anul nou, Zaris ieşi cu Moira în stradă, să simtă 
pulsul alcorilor. Aproape toți supraviețuitorii își părăsiseră 
adăposturile, să nu se simtă singuri. Câteva bidoane de vin 
din producţia anilor trecuți treceau din mâna în mână. Alcorii 
încercau să se înveselească. Zadamic, însă. Zaris citea în 
minţile lor ca într-o carte deschisă. Era o petrecere tristă, 
însoțită de teama zilei de mâine. Alcorii începuseră să simtă 
ca muritorii obişnuiţi. Aproape ca rovii. 

În primăvară, Zaris descoperi că o musculiță atinsese 
proporții gigantice faţă de specia ei. O urmări un timp, apoi 
căută un loc însorit, în care obișnuiau să se adune șopârlele 
verzi aduse din lumea vegană. Constată că și acestea își 
măriseră talia de câteva ori. O neagră presimţire îl străfulgeră. 
Formă numărul lui Shang Di și apteptă ca imperatorul să-i 
răspundă. În locul lui, apăru figura lui Sen Kai. 

— Shang Di a murit, Zaris, îl anunţă acesta. Te pot 
ajuta cu ceva? 

— Observ mutații genetice în lumea animală. Vci? 

— Și noi. Reptilele au crescut de câteva ori în volum. 
Se pare că le prieşte radiația. Elefanții şi-au dublat trupurile... 
E bine că avem mai multă carne. 

— Sen Kai, nu te bucura! Un proces necontrolabil s-a 
declanșat în natură. Poate deveni periculos. 

Shangul ridică nepăsător din umeri și închise. Zaris 
își continuă cercetările, însă. Apelă şi la biologi calificaţi. 


422 


Aceştia îl informară că numai o parte din vegetale şi animale își 
modificaseră programul genetic sub influenţa radiaţiei. Era un 
proces încă în studiu, deoarece nu descoperiseră regulile după 
care se produceau mutatiile. Zaris le mulțumi, apoi căzu pe gân- 
duri. Rațiunea începu să-l critice. Se ocupa de problemele alto- 
ra, în loc să le rezolve pe ale sale. Luă hotărârea să-i înveţe pe 
Moira și Oanes tot ce cunoștea el, în câțiva ani şi trecu la treabă. 
Lena avea deja calificarea de medic, așa că o lăsă pe drumul ei. 
În fiecare seară, Zaris le vorbea celor doi copii mai mici despre 
tot ce-și amintea din studiile sale. Le răspundea pe îndelete la 
întrebări, să fie sigur că înțelegeau corect lumea în care trăiau. 
În restul timpului, munceau la repararea casei lor. Sperau s-o 
termine până în iarnă, să nu mai fie obligaţi să trăiască înghe- 
suiți în adăpostul strâmt. 

Către mijlocul verii, Lena îi anunţă că se va muta la 
soțul ei. 

— E mutant? întrebă Zaris instinctiv. 

— E un alcor care a luat medicamentul vegan, tată, îl 
contrazise Lena. Măcar e sănătos și muncește bine. 

— Îi cunosc? 

— Posibil. Biologul Gove îţi spune ceva? 

— E un bărbat de nădejde, fata mea. Să fiţi fericiţi! 

— Fericirea e un lucru relativ în această lume nesigură, 
tată. Vom trăi frumos, vom face copii aproape alcori... 

— Alcoro-vegani, o corectă Zaris în mod automat. 
Mama ta a fost vegană. Zestrea ei genetică e foarte puternică. 

— Dacă tu vrei să le spui așa... 

După mutarea Lenei la casa soțului ci, Zaris își făcu 
obiceiul să plece în excursie, cu cei doi copii mai mici, în 
fiecare zi liberă. Vizită rând pe rând comunităţile alcore 
cunoscute anterior. Oamenii îl primeau cu bunăvoință, 

deoarece încă îl considerau guvernator. Alges nu prea avea 
mână de conducător gospodar. În multe locuri, culturile se 
sălbăticeau din lipsă de mașini agricole și de rovi califi- 
caţi. O singură fabrică de alimente conservate intrase în 
funcţiune. Prea puţin față de necesarul de alimente al popu- 
laţiei, după terminarea raţiilor de supravieţuire. Alcorii înce- 
peau să depindă prea mult de darurile naturii şi asta nu era 
bine. Nu se mai produceau ploi artificiale iar irigaţiile aco- 
pereau suprafeţe mai mici. Oamenii se învătaseră să muncească 
mai puţin și asta îl deranja teribil pe Zaris. 

După o astfel de vizită, Zaris se prezentă la palatul 
refăcut al guvernatorului. Îi spuse lui Alges tot ce-l durea, 
fără nici un fel de menajamente. Tânărul îl ascultă politicos, 
apoi îi răspunse la fel de deschis: 

— Oamenii trebuie să se odihnească și să se refacă 
după suferințele îndurate, Zaris. Avem noroc că Geea e 
bogată. Producem mai multe alimente decât putem consuma. 

— Dar tineretul nu mai cunoaşte tehnologiile aduse de 
noi din lumile Alianţei. Nu mai învaţă ce ar trebui... Sunt în 
pericol de sălbăticire... 

— Tineretul trăieşte liber, bătrâne Zaris. Învață şi 
muncește numai cât este necesar. 

— Fabricile de mașini agricole și aeromobile sunt în 
paragină... 

— Le vom pune în funcțiune anul viitor. Nu e nici o 
grabă. Bine că am scăpat de molimă și populaţia crește din nou. 

Zaris plecă din palatul guvernatorului cu un gust 
amar în gură. Unde era splendida obsesie pentru cunoaștere și 
creaţie, specifică alcorilor? Unde era sentimentul răspunderii 
pentru viața generaţiilor viitoare? Alcorii se lăsau duși de 
lene și nepăsare, ca și cum ar fi fost hipnotizati de un duh 
nevăzut. Nici jeranii nu-şi mai păstrseră obiceiurile impuse 

de alcori. Pe timpul vizitării lor, Zaris fusese uimit de 
sălbăticia în care ajunseseră să trăiască. Își construiseră case 
din piatră şi bârne, fără ferestre și fără încălzire electrică. 
Vetrele de foc fumegau chiar în interiorul caselor. O singură 
fabrică de pânzeturi din in, cânepă şi lână mai funcţiona. În 
rest, jeranii depindeau de roadele fiecărui an. Reveniseră la 
obiceiurile străbunilor semisălbatici. 

Zaris era hotărât să nu cedeze în faţa valului de delăsare 
şi decădere. Apelă telefonic toți guvernatorii varangi cunoscuţi. 
Majoritatea nu-i răspunseră. Muriseră ori se retrăseseră din 
funcţii. Noua generaţie privea mai ușuratic viaţa şi acţiona mai 
lent pentru refacerea obiectivelor industriale distruse de agre- 
sori. Se mulțumeau să-şi asigure strictul necesar unei vieţi 
liniștite, pe spatele rovilor din plantații şi ferme. Nici Mikal 
veganul nu mai era guvernator. Suferea de o boală necunoscută, 
țintuit la pat. Noul guvernator, Rafan, îi spuse clar că viaţa 
evolua în ritmurile normale. Nu putea extenua oamenii la munci 
inutile. Avea un program de redresare lăsat de Mikal și-l aplica 
punct cu punct. Mai mult nu putea face. Shangii erau şi mai 
demoralizaţi decât alcorii. Sirusanii profitau de clima blândă şi 
natura damică de pe continentul lor, pentru a munci mai puţin. 
Numai Orejona se ținuse de cuvânt: producea și livra navete 
submersibile şi arme ușoare. Îşi ținea bine în mână supușii, în 
ciuda vârstei înaintate. 

Zaris se dădu bătut. Își spuse că poate era el prea 
grăbit să revadă civilizaţia pe care o fondase pe Geea. Făcu 
un efort și-și termină casa. Nu era mare lucru, dar lui i se 
părea mai grozavă decât un palat. Avea geamuri recuperate 
din clădirile distruse şi sistem de încălzire electric. Fiecare 
copil dispunea de propria cameră. Aveau şi o sufragerie 
dotată cu holovizor, să poată urmări ştirile din Alcoria. Zaris 
își transformă sufrageria în sală de curs. Le predă celor doi 

copii, în continuare, cunoştinţe din amintiri și din puţinele 
înregistrări videoholografice scăpate din cataclism. Oanes 
vădea înclinații către tehnică iar Moira, către științele naturii. 
Seară după seară, Zaris şi copiii discutau până noaptea târziu. 
Alcorul se încăpăţâna să menţină copiii la cel mai înalt nivel 
de cunoaștere atins de civilizaţia lor. 

Toamna, toți alcorii din oraşe trebuiră să participe la 
culesul roadelor de pe câmp, deoarece rovii erau depășiți de 
sarcini. O bună parte din recoltă fu strânsă manual, deoarece 
nu mai dispuneau de maşini adecvate. Oamenii nu păreau 
însă să acorde vreo importanţă acestui fapt. Culesul le pro- 
ducea plăcere și prilej de distracţii. În fiecare seară, taberele 
de culegători răsunau de cântece și strigăte. Viaţa se refăcea 
din resturi, însă nu în direcţia visată de Zaris. Ceva sălbatic și 
străin se strecurase în firile alcorilor. Era chemarea ancestrală 
a omului sălbatic, copil al naturii. Nici o ştiinţă alcoră nu 
lămurise problema originii străbunilor sălbatici, din urmă cu 
câteva miliarde de ani. Zaris își bătea capul să dezlege această 
enigmă. În sinea lui, se temea că alcorii vor involua din nou 
ta nivelul sălbatic, de copii ai naturii. O poziție foarte pericu- 
joasă pentru viitor, gândea Zaris. 

La căderea iernii, Zaris decise să facă o lungă 
călătorie de instruire a copiilor, prin țările calde. Își pregăti pe 
îndelete naveta şi o încărcă cu suficientă hrană concentrată. 
Alese cu grijă medicamentele de care ar fi putut avea nevoie. 
În final, scoase din refugiu o cutie mărișoară cu geeni de aur 
şi-i numără. Moira îl observă și se interesă imediat: 

— Ce sunt aceştia? 

— Bani. 

— Şi ce faci cu ei? 

— Cumpărăm ce ne trebuie, în locurile în care se prac- 
tică comerțul. 

— Cum cumpărăm? insistă fetița nevinovată. 

— Negociem cu cei care au lucrurile pe care le dorim 
noi. Ei vor cere mai multe monede iar noi vom oferi mai 
puține. În final, vom ajunge la o înțelegere. Noi le dăm banii 
şi ei ne dau ceea ce dorim. 

— De ce atâta tevatură, când am putea lua ce dorim? 

— Pentru că, în alte țări, bunurile nu sunt ale noastre. 
Fiecare vinde ce produce şi cumpără ce nu are. 

— E o prostie! 

Zaris o luă lângă el și-i explică pe îndelete sistemul 
economic din țările monarhiste. Moira asculta foarte atentă, 
să prindă fiecare detaliu. În final, spuse: 

— E foarte complicat de trăit în imperii. 

— Dar clima şi natura sunt încântătoare, îi spuse Zaris. 
Te vei simţi foarte bine. 

Oanes, mai evoluat, studia harta cu traseul excursiei. 
Tatăl îi promisese că-l va lăsa să piloteze naveta pe timpul 
călătoriei și-l invitase să studieze toate civilizațiile de pe 
traseu. Înainte de a pleca, Zaris îi făcu o vizită guvernatorului 
Alges. ÎL informă despre intenţia de a hoinări trei-patru luni 
prin lume și-l întrebă dacă-i putea face vreun serviciu. 
Tânărul guvernator îl asigură că stăpânea bine situația de 
nivel mondial, astfel că nu avea nevoie de nici un fel de aju- 
tor. Zaris citi o umbră de orgoliu prost direcționat în spusele 
succesorului său, însă nu comentă nimic. Era tânăr și avea 
timp să înveţe din greșeli și suferinte, aşa cum învățase şi el. 


427 


Cei trei porniră pe un viscol puternic, în direcţia sud, 
către țara veganilor. Naveta luneca ca o nălucă prin cerul plin 
de fulgi iar ei discutau despre îndepărtata lume vegană din 
Alianţă, de unde veniseră primii coloniști ai ţării. Ninsoarea 
îi părăsi după aproape două ore și cerul senin se arătă privi- 
rilor. Traversară o mare interioară și zăriră primele coline 
înverzite. Intrau în tara veganilor... 

În mod vizibil, veganii păstraseră destul din ordinea 
lor tradițională. Orașele survolate erau reconstruite în mare 
parte. Canale de irigaţii brăzdau terenurile lucrate bine. 
Livezile se înşiruiau de parcă ar fi fost trasate la linie, din aer. 
Până și vitele de pe pășuni pășteau în cirezi și turme regulate. 
Cele câteva fabrici întâlnite în cale arătau că veganii nu 
renunțaseră la refacerea tehnologiei superioare cu care veni- 
seră pe Geea. 

Zaris ateriză într-un loc anume destinat din Noul 
Hanab și porni cu copiii prin oraș. Nici veganii nu reușiseră 
să atingă perfecțiunea primelor construcţii, dar clădirile lor 
erau mult mai îngrijite decât ale alcorilor. Foarte puţini 
oameni se plimbau pe stradă. Abia spre seară, zăriră copii 
jucându-se în parcuri. Senzatia de ordine militară, asemă- 
nătoare cu a vegherilor, nu-l slăbea pe Zaris. Din punctul său 
de vedere, asemenea ordine era de preferat dezordinii care 
pusese stăpânire pe alcori. Veganii sunt ajutați şi de climă, 
găsi el o scuză corasialilor lui. 

Seara, îl vizitară pe Mikal în spital. Bătrânul vegan, 
numai piele și os, era încă lucid. Răspunse salutului lui Zaris, 
apoi întinse mâna să atingă obrazul Moirei: 

— Vegană pură... 

— Puritatea raselor noastre se pierde, Mikal, îi aminti 
Zaris. 

— Daa...Biologii noștri au inseminat femele de rov cu 
spermă de vegan. Copiii sunt blonzi cu ochi albaştri... Ce 
spui, Zaris? 

— E rezolvarea unei grele dileme, pentru mine și 
pentru tine, nu? 

— Da, da... Au creat o nouă rasă, între vegani și rovi. 

— Poate că e mai bine, Mikal. 

— Sigur că e mai bine. Vom avea forță de muncă, să 
refacem tehnologia spaţială. Vom relua programul de expan- 
siune humanoidă în Univers. 

Oamenii se sălbăticesc și se sting iar bătrânul visează 
expansiune universală, gândi Zaris. Precis, nu mai știe ce se 
întâmplă în lumea Geei. Îl părăsi pe Mikal cu sentimentul că 
se despărțea de un vis nebunesc. Expansiunea era scoasă din 
discuţie pentru viitorul apropiat. Problema fundamentală era 
supraviețuirea și conservarea informaţiilor științifice aduse 
din lumile Alianţei. 

Zaris și copiii hoinăriră patru zile prin țara veganilor, 
s-o cunoască. Din loc în loc, se observau urmele războiului şi 
semnele delăsării. Nici măcar veganii nu erau capabili să 
stăpânească fenomenele de după războiul nuclear. În a cincea 
zi, trecură culmile muntoase către imperiul lui Omogo. Gene- 
ralul negru mai juca încă rol de imperator, însă treburile ţării 
erau conduse de succesorul său, Lumun. Subcontinentul ocupat 
de sirusani se prezenta într-o dezordine fermecătoare. Jungla 
acoperea mari suprafețe. Din loc în loc, apăreau orășele mo- 
deste, înconjurate de livezi, păşuni şi câmpuri agricole. Dru- 
murile abia se zăreau prin desișul verde. Doar unul, drumul 
aurului, ce lega capitala Abiba de mine și topitorii, era pietruit. 

Cei trei călători aterizară în capitala Abiba, într-o 
scară de sărbătoare. Numai câteva clădiri fuseseră reparate, 

însă populaţia nu părea să se sinchisească de aceasta. Câteva 
sute de sirusani cântau și dansau în stradă. Zaris se opri și 
studie cu interes trupurile aproape goale, strălucind de tran- 
spiraţie, prinse în vârtejul dansului condus de o muzică rit- 
mică. Desculti, cu busturile goale și drogati cu plante halu- 
cinogene, constată el critic. Sirusanii au pornit pe calea jun- 
glei mai rapid decât era de aşteptat. Locuiesc deja în colibe 
abia încropite din câtiva pari şi câteva frunze. Dacă Lumun 
nu-i instruiește, s-ar putea să se înveţe cu acest fel de trai. 
Lenea se învață mai ușor decât munca. 

Doi mercenari sirusani îmbrăcaţi în uniforme se 
opriră în faţa lui. Unul dintre ei i se adresă în limba Alianţei: 

— Comandante Zaris, regentul Lumun vă invită la palat. 

— Sunt cu copiii mei... 

— Merg şi ei. 

Mercenarii nu așteptară vreo acceptare. Se întoarseră, 
încadrară familia lui Zaris şi pomiră către palatul din apropiere. 

— Ne-au arestat ca-n filme, tată? întrebă Moira. 

— O, nu! Regentul acestei ţări ne invită la el în palat. 

— Şi el e negru? 

— Toți sirusanii sunt negri, fetiţo. 

Garda palatului prezentă onorul. Încă mai păstra ceva 
din ordinea şi disciplina teribililor mercenari sirusani din 
Alianţă. Lumun îi întâmpină într-un hol cu pilaștri de marmură 
şi-i invită pe fotolii din lemn maron închis, cu încrustații de aur. 

— Ce face imperatorul? se interesă Zaris politicos. 

— Suferă cu inima. Medicii îi pregătesc un transplant. 

— Va fi greu să găsească un donator, într-o populaţie 
atât de mică. 

— ÎI găsim, îl lichidăm și-i dăm împăratului o inimă 
nouă, răspunse Lumun scurt. Cu ce ocazie prin imperiul nostru? 

— Călătorie de plăcere. Arăt copiilor lumea gecană. 

— Da, nu mai ai răspunderi. Eu sunt îngrijorat, însă, 
comandante Zaris. 

— De ce? 

— După atacul nuclear, oamenii și-au schimbat firile. 
Sunt mai interesați de distracţii şi lenevie, decât de antrena- 
ment și muncă. O fi de vină radiaţia? 

— Cred că e un efect psihologic normal. Supraviețuitorii 
vor să se bucure de viață, cât mai pot. V-am dat rovi să mun- 
cească în locul lor... 

— Rovii? Numai masculii muncesc. Femelele fac 
copii în fiecare an. Geneticienii noştri sunt profund surprinși. 

— De ce? 

— Copiii obținuți dintre sirusani şi femele de rovi par 
din trei rase deosebite. Toţi sunt negri ca noi, însă unii rămân 
pitici, alţii arată mai deschişi la culoare și ultimii seamănă 
perfect cu rovii. 

— Important e că obtineti forță de muncă. 

— Asta, peste vreo douăzeci de ani. Acum, ne con- 
fruntăm cu un fel de lene cronică. Nici copiii nu mai învață 
cum învăţam noi. 

— Probabil, sunt afectaţi de radiaţii şi viruși. 

— Posibil. Cât rămâneţi la noi? 

— Am dori să vizităm ţara, în câteva zile. Se poate? 

— Se poate. Vă dau un ghid, deoarece populaţia tânără 
nu înțelege decât limba sirusană. E bine? 

— Perfect! Mulţumesc, Lumun! 

— Îţi eram dator, comandante Zaris. Am învățat multe 
de la tine. Păcat că nu mai conduci Alcoria! 

— Am lăsat tineretul să se afirme. 

— Și crezi că ai făcut bine? 

Zaris nu avea răspuns la întrebare. Și-o pusese şi el, 
de mai multe ori. Argumentase pro şi contra. Întotdeauna, 
rațiunea îi demonstrase că greșise când abandonase funcţia de 
guvernator. Continuă discuţia cu Lumun pe tema mineritului 
şi a producţiei de armament. Voia să se asigure că sirusanii 
salvau o parte din tehnologia de vârf. Agricultura și zootehnia 
nu mai erau o problemă pe Geca înverzită. Târziu, către 
miezul nopții, Zaris şi copiii se întoarseră la naveta lor. 
Duceau cu ei un dar mai puțin obișnuit: o statuetă din aur pur, 
reprezentându-l pe imperatorul Omogo. 

În următoarele zile, cei trei alcori, însoțiți de ghidul 
sirusan, hoinăriră de-a lungul și de-a latul subcontinentului 
din sud. Cu această ocazie, Zaris constată că Omogo nu se 
prea omorâse cu firea. Întreaga parte de est a imperiului său 
nu fusese atinsă de mână de om. Pământul roșcat aștepta 
sămânța de iarbă și arbori. Natura acţiona pentru cucerirea ei, 
însă foarte lent. Multe din orașele din junglă erau abandonate 
şi cotropite de vegetație. Ici, colo, întâlneau câte un sat for- 
mat din câteva cabane simple, din bambus și stuf. Unii 
supraviețuitori sirusani se întorseseră cu miliarde de ani în 
timp, aproape de epoca de piatră. Zaris privea tot acest regres 
cu un zâmbet îngheţat. Avusese și el un vis de om normal, să 
creeze viaţa pe o planetă nouă. Ce se alesese din visul său? 
Pierduse şi oamenii pe care îi dusese cu el prin infinitul uni- 
versal, pierduse și speranţa unui viitor civilizat. Nici nu mai 
știa încotro să-și îndrepte imaginaţia și visele. 


* 
x * 


Sen Kai îi primi cam suspicios apelul de survol. Îl 
acceptă totuși, când Zaris preciză că era însoţit doar de doi 

copii. Îi invită chiar în Mandal, capitala imperiului shang. 
Alcorul conduse direct către locul fixat de Sen Kai, pentru a 
evita orice încurcătură. Shangii aveau firi sucite şi înainte de 
atacul nuclear. Nu putea risca nici un conflict. Trebuia să se 
pună sub ocrotirea autorităţii supreme. 

Sen Kai îl primi fără formalităţi, într-o casă mare, 
însă construită din lemn. Răspunse imediat mirării lui Zaris: 

— Cutremurele nu ne permit construcții de piatră, 
alcorule. Suntem pe o bucată din scoarța Geei care se ridică, 
cutremurându-se mereu. La nord, se încrețesc munţi noi. 
Această câmpie va deveni un podiș înalt, în câteva milioane 
de ani. Munţii din est se vor scufunda însă în ocean. Urmașii 
vor căuta galgor cu submarinele. 

— Te-ai documentat bine, îl felicită Zaris. 

— E o problemă de viaţă şi de moarte. Geologii kobizi 
nu au studiat bine terenul și s-au trezit cu oceanul peste ei. 
Ai noştri au lucrat temeinic, prefigurând mișcările viitoare ale 
scoarţei. Știm în ce direcţie să ne întindem imperiul. La nord, 
prin junglă, până la munţii cei noi. 

— Şi repulele uriașe nu vă crează probleme în junglă? 

Shangul zâmbi satisfăcut: 

— Le-am creat dușmani naturali, Zaris. 

— Nu! 

— Ba da. Veganii ne-au vândut câteva sute de ouă de 
reptile carnivore, din mai multe specii. Le-am incubat și 
le-am dat drumul în natură. Bestiile se vor sfâşia între ele. 

— Dar vor ataca şi oamenii, și animalele domestice... 
Mikal n-ar fi permis aşa ceva. 

— Mikal e terminat, alcorule. Guvernatorul Rafan ştie 
să facă afaceri bune, căci e lipsit de prejudecăţi. 

— Știu eu dacă aţi procedat înțelept... 

— Şi ce-ţi pasă? Reptilele uriaşe nu vor ajunge nicio- 
dată pe continentul vostru. Ele sunt problema noastră. Mai 
bine spune ce vrei! 

— Nimic important. Călătoresc cu copiii, să le arăt 
Geea. Se poate vedea și țara voastră? 

— Numai cât vă arătăm noi, puse shangul condiţia. 
Vă dau un însoțitor, să vă arate ce poate fi văzut. 

— Plătesc și un ghid pentru ţara kobizilor. 

Ochii piezişi ai lui Sen Kai străluciră scurt. Ezită, 
apoi spuse: 

— Ție nu-ţi iau plată, Zaris. Ai fost un comandant 
drept și un guvernator bun cu noi. 

— Mulţumesc, Sen Kai! Aţi reușit metisarea cu rovii 
mei? 

— Reușit. Urmașii vor fi mai mari și mai păroşi decât 
noi. E bine însă că sunt buni la munci grele şi se înmulţesc 
rapid. 

— Să-i trataţi cu blândeţe! îl sfătui Zaris. 

— Îi tratăm exact ca și pe shangii din clasa inferioară. 
Mai vrei ceva? 

— Nu. Îți mulțumesc pentru amabilitate! 

— N-ai pentru ce. Voi apela la tine, în caz de nevoie. 
Serviciu contra serviciu. 

Zaris înclină capul în semn de salut și ieşi afară, unde 
îl aşteptau Oanes și Moira. Nu-și putea da seama ce aveau 
shangii de ascuns, de nu-i permiteau să viziteze toată țara. În 
zilele următoare, avea să afle, dintr-o scăpare a ghidului, 
secretul ascuns de shangi: cultivau un drog foarte puternic, 
interzis în lumile Alianţei. ÎI aduseseră cu ei din lumea lor și 
continuau să-l consume. Drogul se obținea din seminţele unei 
plante anuale, cu flori roșii. Zaris nu era însă interesat de 

acest secret. El urmări ordinea cu care shangii își construiseră 
orașele şi-şi lucrau câmpurile. Erau mult mai harnici decât 
alcorii, deşi suferiseră la fel de pe urma atacului nuclear. 
Întregul lor imperiu era înverzit şi toate luncile de fluvii erau 
cultivate. Fabricile de produse alimentare funcționau și 
minerii lucrau în ture, pentru extragerea galgorului. Zaris nu 
putea să-şi dea seama dacă shangii evoluau normal sau 
involuau, deoarece nu primise acces la toate informaţiile lor. 

După trei zile, ghidul pentru kobizi se îmbarcă în 
naveta lor și luară direcţia către sud-est, peste ocean.Abia 
după trei ore de navigaţie cu mare viteză, apăru uscatul. 
Ghidul urmărea harta sa, căutând locul în care se stabiliseră 
cei mai mulţi supraviețuitori kobizi. Îi duse drept la ţintă şi-i 
avertiză să nu ia armele cu ei la întâlnirea cu băștinașii. 
Aceştia locuiau chiar la marginea junglei, în colibe din bam- 
bus acoperite cu frunze. Către dreapta lor, se zăreau livezi de 
bananieri, cocotieri și alți pomi, destul de bine organizate. În 
faţa colibelor, zăcea o navetă de mici dimensiuni, destul de 
nouă, în aparență. Kobizii din sat ieșiră să-i întâmpine. 
Majoritatea purtau încă resturi din uniforma lor tradiţională, 
formată din bluză, pantaloni și pantofi. Mulţi erau goi până la 
brâu şi destui erau desculți. 

Ghidul îi conduse în faţa unui bătrân cu fața uscăţivă 
şi păr alb. 

— El este Wula, şeful comunității. Încă mai știe să 
manevreze o navetă. 

Zaris îl salută politicos și începu cu el o discuţie prin 
interpret. Se interesă de progresele făcute până la dezastru şi 
de soarta supraviețuitorilor. Bătrânul răspundea destul de 
corect și concis, semn că nu-și pierduse complet educaţia. 
Astfel, Zaris află că ei, kobizii, cultivascră întreaga zonă 

repartizată și populaseră cu animale o bună parte din ea. 
Biologii lor iniţiaseră geneza faunei marine, astfel că aveau 
carne din belșug. Ridicaseră și un oraş, însă acesta fusese dis- 
trus pe timpul atacului. După război, fuseseră încercaţi de 
cutremure dese și de inundaţii. Supraviețuitorii se adunaseră 
în mai multe comunități conduse de șefi diferiți, deoarece 
regele Zigan murise. Dacă nu i-ar fi ajutat clima şi vegetaţia, 
ar fi murit şi ei. 

Încet, încet, Zaris îi câștigă încrederea lui Wula. 
Acesta se oferi să-i servească drept ghid al lumii sale, pe care 
o survolase cu naveta, în repetate rânduri. Alcorul acceptă și 
porniră împreună în expediţie. Timp de trei zile, survolară ceea 
ce mai rămăsese din continentul fărâmițat de bombardament și 
cutremure. Până și Zaris recunoscu că băștinașii nu puteau face 
mai mult. Se despărți de ei în cei mai buni termeni și zbură către 
Shangia, să returneze ghidul dat de Sen Kai. 


x 


După trei săptămâni de la plecarea din Alcoria, Zaris 
atinse limitele continentului Orejonei. Clima caldă și ploioasă 
favorizase dezvoltarea unei vegetații luxuriante. Din loc în 
loc, jungla făcea loc unor orășele înconjurate de ferme, livezi 
și pășuni. Zaris naviga la joasă altitudine, să poată observa 
activitatea orionilor. În jurul minelor, mogâldețe cât nişte 
şoricei se mișcau vioaie. Fabricile întâlnite funcționau, un 
semn bun pentru viitorul civilizat al băștinașilor. Pe lângă 
altele, orionii dețineau monopolul producerii de cauciuc na- 
tural. Erau singurii care aduseseră arbori de cauciuc, din 
patria lor primară. În ferme, nu se zăreau cornute mari, ci 

numai diverse soiuri de caprine și ovine, pur orione. Lanurile 
de porumb și tarlalele de cartori se întindeau pe terase 
străjuite de garduri din piatră. Viaţa în imperiul Orejonei fu- 
sese cel mai puţin afectată de bombardamentul nuclear, 
deoarece continentul din vest fusese atacat ultimul, după ce 
gasterii își cam epuizaseră muniţia. 

Zaris simţea că ceva învia în sufletul său, cu fiecare 
imagine pașnică, prosperă şi civilizată văzută. Ateriză în 
Tenoh, capitala imperiului orion, cuprins de o bucurie calmă 
şi sigură. La o adică, varangii aveau de unde importa civi- 
lizaţie. Se îndreptă cu copiii direct către palatul imperial, fără 
a-și face vreo problemă despre protocol. O știa pe Orejona de 
prea mult timp, să se mai formalizeze. Doi gardieni echipați 
foarte elegant îi întâmpinară la intrare și-i conduseră până în 
sala tronului.Autoimpusa împărăteasă îi aştepta pe un fotoliu 
de marmură acoperit cu o blană de jaguar. Purta o rochie 
verde deschis, colier și brățări de aur. De aproape însă, puteai 
observa că fermecătoarea orionă îmbătrânea. 

De parcă i-ar fi citit gândul, Orejona se ridică și-l 
sărută pe Zaris pe obraz, spunând: 

— Îmbătrânim, comandante. Vremea ne bate la poartă 
şi ne întreabă ce am făcut cu vieţile noastre. 

— Nu le-am irosit chiar în zadar, încercă alcorul să fie 
optimist. 

Orejona îi sărută la fel de natural pe Oanes și Moira, 
apoi constată: 

— Ai copii foarte reușiţi, Zaris. Rasă superioară, ve- 
gano-alcoră. 

— Mai am o fiică în patrie. Deira și cei doi băieţi mai 
mari s-au prăpădit. 

— Am auzit şi-mi pare rău pentru tine, alcorule. Nu e 
târziu să mai faci copii. Ţi-aş putea da o orionă sau o metisă... 

— Nu, mulțumesc, Orejona! Mi-am închinat viaţa 
acestor ultimi copii. 

— Ce exemplu dai tu, Zaris, alcorilor tăi? insistă ori- 
ona. Poţi spori populaţia și te abții?! 

— Noi avem o morală mai severă, se apără Zaris. 

— Știu, râse Orejona. Știu încă din Alianţă. Ne con- 
sideraţi pe noi, orionele, niște dezmăţate, obsedate sexual. 

— Să zicem, mai pătimaşe! propuse Zaris împăciuitor. 

- Înseamnă că primești o femeie de la mine? i-ar 
încălzi zilele... 

— Nu e timpul potrivit, Orejona. Poate mai târziu. 

— Cum vrei. Anii trec însă și nu iartă pe nimeni. Asta 
îmi spune acest craniu, arătă ea către o măsuţă din dreapta 
tronului. 

Alcorul privi curios obiectul indicat de Orejona. Un 
craniu uman lucrat perfect,. cu laserul, îl privea cu orbitele 
goale. O stranie forță se degaja din el ori așa i se părea lui. 

— Aveţi timp și de artă, constată el. 

— Avem, confirmă Orejona. Imperiul orion are mai 
multă populaţie decât tot continentul varangilor. Asta demons- 
trează că am fost înțeleaptă când am aprobat metisarea cu rovii. 

— Aşa se pare... 

— Nu se pare, ci este, Zaris! Avem rovi pentru cele 
mai brute munci, Avem metiși pentru munca în fabrici și 
şantiere. Clasa nobiliară orionă nu trebuie să facă aproape 
nici un efort. Noi ne ocupăm de organizare şi conducere. 

— Felicitări pentru succese! Mi-a plăcut ce am văzut 
în imperiul tău. Cine îţi va lua locul, însă? 

— Încă nu-i timpul să mă gândesc la succesiune. Mai 
am de trăit cel puţin o mie de ani. 

— Daa... 

— Mai avem multe de făcut împreună, comandante. 
Ar trebui să-ţi reiei funcţia de guvernator, deoarece Alges e 
un trântor. Eu n-aş ţine un astfel de bărbat în casa mea. 

— Dacă alcorii mă vor alege din nou... 

— Fără dacă, Zaris! Puterea se ia în primul rând cu 
forța, de cele mai înzestrate şi mai hotărâte persoane. 

— Mă voi gândi la asta, Orejona. Acum aș vrea să 
hoinăresc cu copiii mei prin imperiul tău. Le arăt lumea geeană. 

— Mergem împreună, cu o navetă mai mare şi mai ele- 
gantă, se oferi împărăteasa. Eu îmi vizitez supușii, voi vă 
scăldaţi privirile... 

— De acord, acceptă Zaris fără ezitare. Când plecăm? 

— Mâine e bine? 

— Mâine. 

— În regulă. Acum, vă ocupați camerele repartizate 
aici, în palat! Vă spălaţi și voi, vă relaxaţi, vizitaţi capitala... 
Sunteţi oaspeţii mei de vază. Toţi supușii au aflat asta, la 
televizor. 

Zaris se lăsă în mâinile ambiţioasei orione. Își primi 
camera, făcu o baie fierbinte și-și schimbă hainele. leşi apoi 
afară, își adună copiii și plecă prin oraș, să vadă și să 
înțeleagă societatea orionă. Cu toată împărţirea în caste, 
oamenii arătau mulţumiţi. Cele mai neașteptate produse se 
vindeau în bazaruri și piețe. Cei trei alcori se întoarseră la 
naveta lor, după bani. Moira voia să cumpere diverse fleacuri, 
doar de plăcerea gestului. Zaris o sorbea din ochi cum se târ- 
guia şi se topea de plăcere. O mică femeiușcă cochetă şi 
tenace se ridica în fetiţa sa de numai doisprezece ani. Moira 
își cumpără brățări și coliere din bronz şi aramă, să arate ca 
împărăteasa. Oanes puse ochii pe un glob din cristal de 
stâncă, cu gravuri ciudate, de animale și păsări. Moira nu se 

lăsă mai prejos. Îşi luă o rochiță de mătase maron și o pereche 
de papucei din piele galbenă, după modelul elegantelor ori- 
one întâlnite pe stradă. Oanes optă pentru un condor din 
bronz, cu ochi de piatră colorată... Copiii se întreceau în 
cumpărături, sub ochii încântați ai tatălui. Descoperiseră o 
lume zgomotoasă şi veselă,care îi fermeca. 


* 


Naveta împărătesei era de mari dimensiuni și deosebit 
de elegantă. Suita şi garda imperială ocupară nivelul inferior, 
alături de echipaj. Orejona împreună cu musafirii săi urcară la 
etaj, într-un salon imens, prevăzut cu dom. Aparatul se ridică 
silențios de la sol și porni spre nord. Holovizorul din salon 
transmitea deja imagini de la plecare, într-un limbaj deosebit de 
respectuos. Orejona reușise să-și impună cultul său personal, în 
ceva mai mult de două sute de ani de domnie. 

Populaţia fiecărei comunităţi vizitate ieşea în fața 
alaiului imperial cu flori şi fructe tradiționale. Toți cântau și 
aclamau din toată inima. Un asemenea comportament era greu 
de înţeles de către alcorul democrat. Vizitară, rând pe rând, 
uzina de navete spaţiale, câteva fabrici de produse alimentare, 
un șantier naval, câteva școli şi o universitate. Peste tot, orionii 
munceau cu râvnă contra unor plăți în bani. Calitatea locuinţelor 
indica gradul de bogăţie al proprietarilor. Motivația îmbogățirii, 
pe care Orejona o adusese din sistemul ei solar, producea efecte 
asupra majorităţii. Zaris se întreba însă până unde se putea 
îmbogăţi un om şi ce putea face cu averea în exces. 

La sfârşitul vizitei, Orejona îl anunţă pe Zaris că-i 
făcea cadou o navetă aer-apă mai mare și mai elegantă, ca 
pentru un guvernator. 


440 


— O pot plăti, argumentă Zaris. 

— E un dar imperial, alcorule, îi replică Orejona. 
Nu-l poţi refuza, căci m-ai jigni. Primește-l și nu uita că pu- 
terea se ia mai ales cu forţa! 

— Nu am nimic altceva să-ți dau în schimb. 

— Mi-ai dat prietenia ta sinceră, Zaris. E mai mult 
decât crezi. 

Alcorul acceptă darul și, ajutat de copii, își mută 
lucrurile din vechea navetă. În dimineaţa stabilită de comun 
acord cu Orejona, își luă rămas bun de la orioni și plecă spre 
est, către Alcoria. Văzuse multe lucruri bune și-și schimbase 
starea de spirit. Mergea hotărât să activeze toți alcorii, cu 
orice metodă la îndemână. 


Odată întors în patrie, Zaris se prezentă la postul local 
de teleholoviziune și chemă alcorii la o adunare de alegeri a 
unui nou guvernator. Enumeră și exemplifică erorile și lip- 
surile din activitatea lui Alges care îi justificau gestul. A doua 
Zi, îl învinse pe Alges într-un duel verbal, în strigătele de 
mulțumire a aproape o mie de alcori prezenţi. Imediat după 
adunare, Zaris îşi luă agenda și se mută în palatul guverna- 
mental. Înainte de plecare, îşi instrui copiii să-şi înveţe 
lecţiile lăsate pe disculeţe de holovizor şi să-l viziteze zilnic. 
Nu voia să sacrifice viitorul Moirei și al lui Oanes pentru 
binele public. Îşi dorea să rămână un tată perfect și să 
redevină un guvernator activ. 

Pentru început, își formă un consiliu și o gardă din cei 
mai destoinici voluntari. Repartiză fiecăruia un sector de 

activitate pentru coordonare și impuse un serviciu permanent, 
în ture de zi și de noapte, în centrul de comandă. Puse în 
funcţiune fabrica de mortar și acceleră construcţiile de 
locuinţe, profitând de primăvara timpurie. Refăcu o creșă, 
două școli şi universitatea, să asigure viitorul copiilor și tine- 
rilor. Impuse reluarea activităţii în șantierul de construcții de 
submarine, ca principală ramură tehnică cu producţie de 
export și apărare. Organiză activitatea liderilor de orașe, mai 
întâi, telefonic și mai apoi, prin vizite de lucru. 

Astfel, muncind zi și noapte, Zaris reuși să imprime 
un ritm de activitate organizată tuturor alcorilor, până către 
finele verii.Toamna, scoase toată populaţia validă din oraşe, 
la recoltat și pregătirea terenului pentru noi plantări de pomi. 
Cu această ocazie, înnoi înregul parc de maşini agricole, 
printr-un schimb economic cu varangii megrezi. Când primii 
fulgi de nea își făcură apariţia, Zaris dădu ordin ca întreaga 
populaţie să fie încartiruită în casele deja terminate, pentru a 
trăi civilizat. Nu încetă construcţiile de interior nici în timpul 
iernii. Îi instrui pe proiectanți şi constructori să zidească 
bunkere solide, antiatomice, în fiecare subsol de clădire. Ținu 
cu dinţii de această măsură, în pofida faptului că majoritatea 
alcorilor credeau că nu vor mai fi atacați niciodată. 

Iarna, Zaris își luă câțiva luptători și plecă la jerani, să 
reînnoade relaţiile de bună vecinătate. Le duse în dar ali- 
mente concentrate, pânzeturi din producţia proprie și mașini 
agricole. Alcorii îi găsiră pe jerani relaxaţi în semicivilizaţia 
lor. Se încălzeau la sobe alimentate cu lemne și beau cantităţi 
exagerate de bere făcută din hamei. Foloseau vase grosolane, 
făcute din aramă, lut ars, lemn și coarne de vite. În locuinţele 
lor fără ferestre, în care lumina solară nu pătrundea niciodată, 
ardeau opaițe cu seu de oaie, ce răspândeau un miros îngro- 

zitor. Nu aveau apă curentă, fapt pentru care se spălau rar. 
Bărbile și pletele de sălbatici îi făceau să arate fioroși. În mod 
vădit, apucaseră pe panta involuţiei. Începuseră chiar să adore 
niște zei inventaţi, despre care le vorbiseră străbunii lor. 

Zaris se sfătui îndelung cu bătrânul Kiras, șeful 
comunității jerane. Îl instrui cât putu mai bine în probleme de 
organizare a muncii maturilor și a educării copiilor. Între 
timp, specialiștii alcori puseră în funcţiune centrala electrică 
pe galgor şi repartizară energie în fiecare locuinţă. Guverna- 
torul alcor scoase toate holovizoarele din navetă și le instală 
în casele liderilor din sfatul obştii pe care se baza Kiras. 
Înainte de a pleca înapoi în Alcoria, Zaris îl puse pe Kiras să 
noteze un plan de muncă pe timp de un an, să fie sigur că 
jeranii vor fi mobilizați cum trebuia. Nu mai ruga, nu mai 
convingea. Poruncea, așa cum văzuse la Orejona. Înțelesese 
că, în anumite cazuri, binele se putea face și cu forța. 

În primăvară, o rază de lumină se aprinse în sufletul 
încrâncenatului guvernator alcor. Fiica mai mare, Lena, aduse 
pe lume un băiat, pe care îl numi Jalac, după străbunicul patern. 
Zaris reaminti alcorilor tradiția inițială referitoare la nașteri. 
Timp de trei zile, mulți membri din comunitatea capitalei tre- 
cură să vadă pruncul și să se veselească cu câte un pahar de vin. 
În continuare, nașterile se înmulțiră, astfel că un vânt de voie 
bună trecea prin capitala Tamira. Viaţa triumfa asupra mor,:i... 
Zaris nu se hotăra însă să ordone inseminarea femeilor de ru vi 
cu spermă de alcori, deși veganii făcuseră acest pas mare p: 
calea modificărilor genetice. Îl oprea o oroare instinctivă, nejus- 
tificată raţional. Avea nevoie de mai multă forță de muncă și de 
mai mulţi oameni rezistenți, însă... 

A doua zi după sărbătoarea solstițiului de vară, consiliul 
guvernatorilor din colonii se întruni, după o lungă pauză, în 

Vegania. Zaris plecă la sfat cu un set de măsuri foarte precise în 
cap. Era hotărât să-și impună punctul de vedere față de toți 
ceilalți. Începuse să se simtă din nou comandantul unei escadre 
lovite și în pericol. Guvernatorul Rafan îl întâmpină cu o veste 
proastă: prietenul său, bătrânul Mikal, murise cu visul neîmplin- 
it. Până în ultima clipă a vieţii, susținuse că geenii trebuiau să 
reia expansiunea universală. Zaris trecu peste acest moment 
și-i salută pe ceilalți cunoscuţi. Sen Kai dovedise un oarecare 
altruism, aducându-l la întâlnire şi pe liderul principal al 
kobizilor, Wula. Orejona era la fel de lunecoasă și zâmbitoare 
ca de obicei. Îl felicită pentru reluarea funcţiei și-i reaminti de 
obligaţia de a-și lua o nouă nevastă, pentru a face copii alcori. 
Lumun Sirusanul era întunecat, deoarece o nouă molimă de 
origine necunoscută îi secera supușii. 

Zaris se opri între varangii săi, să schimbe impresii și 
să cunoască noii apăruți. Roinar kaidul, cam de aceeași vârstă 
cu el, se ține bine. Megreza Gema arăta încă tânără pentru 
vârsta ei. Roles aliothul murise, lăsând în locul său fiul cel 
mare,Balder. Tamuz din Mizar, Bander din Phecda, Cucas 
din Merak și Andras din Dubhe își păstraseră funcţiile pe 
toată durata dezastrului. Varangii se sfătuiră separat, pentru 
dezvoltarea producţiei industriale și a schimburilor între ei. 
Trebuiau să revină în topul producătorilor civilizaţi, 
deironând orionii. 

Rafan începu şedinţa cu un moment de reculegere în 
memoria celor dispăruţi. În continuare, prezentă o scurtă dare 
de seamă privind situaţia națiunii geene, la zi. Pe întreaga 
planetă, mai trăiau aproape un milion de ființe umane şi rovi. 
O populaţie neglijabilă, faţă de spaţiul imens pe care îl ocupa. 
In final, guvernatorul vegan le propuse să refacă prin eforturi 
comune centrul mondial de cercetări interdisciplinare, spre a 

conserva şi dezvolta informaţiile aduse din Alianţă. Pro- 
punerea îi fu acceptată fără murmur, deoarece toți simțeau 
lipsa informaţiilor moderne şi a specialiștilor de valoare. 
Institutul urma să funcţioneze în Noul Hanab, deoarece ve- 
ganii puneau la dispoziţie localul și aparatura necesară. 

Rând pe rând, guvernatorii din colonii își prezentară 
propunerile de lichidare a urmărilor atacului, de creștere a 
populaţiei și de instruire modernă a generaţiilor tinere. Toţi 
înțeleseră că erau în pericol de involuţie și se străduiau să 
rămână măcar la nivelul atins înainte de cataclism. În fine, 
veni rândul lui Zaris. Acesta se ridică, îşi roti privirile asupra 
fiecărui guvernator, apoi începu să vorbească: 

— Nu sunt obsedat, dar mă încearcă o presimţire că 
n-am depășit pericolul unei invazii sau al unui atac. Vă su- 
gerez insistent să ne pregătim din timp și pentru o astfel de 
situaţie neplăcută. Nu mai avem decât o astronavă, în dotarea 
sirusanilor, așa că nu ne mai putem opune în spaţiu. Trebuie 
să ne pregătim de apărare, rezistență și conservarea vieţii la 
sol. În acest scop, trebuie să refacem staţia de observare de pe 
Selena și să ținem singura astronavă în spațiu, cu misiune de 
patrulare și cercetare. Fiecare colonie trebuie să-și constru- 
iască adăposturi sigure, în inima munților ori sub apă, în care 
să se poată retrage întreaga populaţie sau măcar nuclee de 
recivilizare. Savanţii noștri să conserve în refugii cantități 
îndestulătoare de material reproducător vegetal şi animal, 
pentru cazul în care natura va fi distrusă. Producţia de navete 
spaţiale și armament să fie intensificată. Fiecare cetățean 
matur să înveţe să lupte la sol și să se apere de radiații. Împre- 
ună, trebuie să construim o fabrică de medicamente necesare 
în caz de atac nuclear, chimic și bacteriologic... 

Zaris își expunea planul înainte, cu toate că observase 
grimase de neplăcere chiar și în rândul varangilor. Îşi încheie 
expunerea scurt: 

— Noi, alcorii, ne vom pregăti în acest stil. Dacă 
nu-mi aprobaţi măsurile, veţi fi răspunzători faţă de 
populațiile conduse. 

Urmară dezbateri pătimașe pentru fiecare punct din 
planul lui Zaris. Numai o parte din măsuri primiră votul de 
acceptare, dintr-un singur motiv: lipsa de putere economică și 
de forță de muncă calificată. Zaris rămase rece, ca şi cum 
n-ar fi fost atins deloc în orgoliul său. În realitate, plecă de la 
consiliul guvernatorilor cu senzaţia unei pierderi. Se hotărî 
însă să reia propunerile, una câte una, pe măsură ce geenii se 
întăreau economic și demografic. Astfel, cu conștiința 
împăcată, se apucă să aplice măsurile imaginate de el în Alco- 
ria. Muncea ca un disperat și avea pretenţia ca și ceilalți alcori 
să facă la fel. Până în iarnă, termină primele refugii din munți 
și creă o bază submarină la mare adâncime. O flotă de 
douăzeci de submarine, comandate de prietenul său devotat 
Valas, vizita din când în când baza submarină și o dota cu mate- 
rialele aduse de pe uscat. Zaris o vizită o singură dată și se 
declară satisfăcut. Le preciză marinarilor că, în caz de atac 
nuclear, se va retrage cu cei mai fideli colaboratori în ea. 


* 


Trecuseră șapte ani de la atacul nuclear și nici un nou 
pericol nu se arătase din spaţiu. Zaris stătea pe terasa palatu- 
lui guvernamental și urmărea zborul unor albine, între florile 
de cais și piersic. Viaţa își lecuia rănile din ce în ce mai rapid. 
În urmă cu vreo trei ani, își călcase pe inimă și aprobase 
inseminarea unor femele de rovi cu spermă de alcori. Metişii 
rezultați arătau destul de reușiți şi-i mai liniştiseră conștiința. 

Terminase refugiile din munți și din mare, dotându-le cu tot 
ce era necesar supravieţuirii de lungă durată. Reconstruise 
toate orașele din Alcoria, pentru uzul populaţiei reduse de 
război. Rasa alcoră creștea constant și avea unde se educa și 
instrui. Varangii se adunaseră din cenuşă și țineau din nou 
locul prim între coloniile geene. 

Nici de familie nu se putea plânge. Oanes urma o fa- 
cultate de construcții de nave din Alcoria iar Moira, ajunsă 
domnişoară, locuia într-un internat din Vegania și se pregătea 
pentru meseria de biolog. Lena era fericită în căsătorie și-i mai 
dăruise o nepoată, pe care o numise Deira, în amintirea mamei 
sale. Se putea considera un tată și un bunic fericit. Amintirea 
Deirei stătea între el și oricare altă femeie întâlnită. Rațiunea îi 
dicta să se căsătorească din nou, să mai facă prunci din rasa 
superioară. Inima îl oprea însă. Figura Deirei îl vizita des, mai 
ales în somn. Îi pătrunsese în toate fibrele ființei și n-o putea 
scoate din ele. Nici nu voia s-o scoată. Uneori, în noptile singu- 
ratice, discuta cu ea ca și cum ar fi fost vie. 

Suntem legaţi de Geea până ce vom construi din nou 
o flotilă de astronave, gândea Zaris cu ochii la albinele har- 
nice. Peste vreo cinci ani, ne-am putea apuca de reconstruit 
șantierul de astronave. În vreo douăzeci de ani, am putea avea 
o mică flotilă... Apoi, în urriiiitoarele decenii, am putea-o 
mări... Ofiţerul de serviciu pe comandamentul din palat îi 
aduse situaţia cerută anterior. Zaris îi mulțumi și se adânci în 
studiul cifrelor. Producţia industrială creștea și se anunțau 
recolte bune. Aveau nevoie de noi mașini agricole, de meca- 
nizatori calificaţi din rândul rovilor... Zaris aţipi la soare, pe 
terasă, cu gândul la creaţie. Se trezi după vreo oră, cu gâtul 
înțepenit. Da, trebuie să dorm mai mult acasă, gandi el. Mă 
văd oamenii și-și tac altă impresie... 

Seara, guvernatorul alcor întarzie mult în grădina 
casei sale. Mireasma florilor îi amintea de Tamira natală şi de 
primele întâlniri cu Deira. Tinereţea se scursese pe furiş şi el 
nu observase. Doar amintirile îl mai țineau legat de ea. În- 
tr-un târziu, se ridică și intră în casă. Porni holovizorul și puse 
un disculeț cu holograme din tinerețe. Deira îi apăru din nou 
strălucitoare și pură ca o floare de crin. O asculta vorbind și 
râzând, cu un aer pierdut. Se visa și el trăind din nou în lumile 
ultracivilizate ale Alianţei. Mult după miezul nopţii, merse la 
culcare. Se întinse în patul răcoros, închise ochii şi se auto- 
sugestionă că toate îi mergeau splendid. Adormi pe nesimţite. 

Un cumplit coşmar îl cuprinse către ziuă. Figurile unor 
humanoizi ceva mai puțin cenușii dar la fel de ridaţi ca și gas- 
terii văzuţi pe timpul atacului îl priveau cu ochii mari și răi. Din 
gurile lor ieșeau niște sunete neinteligibile. Zaris se trezi tran- 
spirat și cu un început de panică în suflet. Făcu un duș, se 
îmbrăcă în costumul aproape militar și ieşi pe terasă. Se întinse 
pe un fotoliu, cu palmele lipite şi căzu într-o lungă meditaţie. 

La răsăritul soarelui, Zaris era deja la palatul guver- 
namental. ÎI apelă pe guvernatorul vegan prin videotelefon. 
Acesta îi răspunse cu voce somnoroasă: 

— Nu poţi dormi, Zaris? 

— Rafan, ai cei mai bu... specialiști în precognitic și 
teledetecţie. Adună-i imediat și pune-i să se concentreze pe 
zenit! Foarte probabil, vor stabili că o flotă dușmană se 
îndreaptă către sistemul nostru solar. 

— Delirezi? Te-ai trezit și prezicător? 

— Fă ce ţi-am spus, dacă ţii la viaţa ta şi a celor 
conduși! Executarea! 

Tonul agresiv îl sperie puțin pe Rafan. Se întreba dacă 
Zaris mai era în toate minţile. Anunţă totuși garda de la palat să 

convoace specialiştii indicaţi de guvernatorul alcor. Nu avea 
nimic de pierdut dacă-i punea să exerseze puțin. 

Zaris îl luase deja la rând pe Lumun: 

— Împărate, dă ordin astronavei tale să cerceteze ze- 
nitul! Se pare că o flotilă inamică vine încoace. 

— De unde știi? 

— Premoniţie și precogniţie. 

— Fără glume! 

— Nu glumesc. Verifică și ce spun specialiștii vegani! 

ÎI lăsă pe Lumun nedumerit și începu să apeleze 
guvernatorii varangi. Nici măcar unul nu-i dădu crezare. 
Alcorul nu se lăsă însă bătut. Îl contactă pe Sen Kai și-i dădu 
alarma în aceiași termeni seci. Nu acceptă nici o replică. 
Formă numărul Orejonei și aşteptă să-i răspundă. 

— Zaris, să nu-mi spui că te-ai hotărât pentru o orionă! 
gânguri aceasta. 

— Fetiţo, situaţia e proastă, o informă el rece. Agre- 
sorii vin din nou. 

— Nu! 

— Te-am informat. Faci ce vrei. Te îmbrățişez ca pe o 
soră. Sper să ne mai vedem în această lume. 

Închise telefonul și rămase pe gânduri. Furtuna îi bân- 
tuia prin creier şi el încerca s-o stăpâneasacă. Îşi adunase 
toată forţa sa de alcor. 

Către ora zece, Rafan îl anunţă cu glas gâtuit de 
emoție sau de frică: 

— Zaris, vin. Aşa spun specialiștii. 

— Fiecare pe cont propriu, îi replică Zaris. Vă urez 
succes, veganilor! 

Formă imediat numărul lui Oanes și-i porunci scurt: 

— la naveta și fugi în Vegania! Adu-o pe Moira acasă! 
Ai termen până diseară la ora douăzeci şi două. 

— De ce, tată? întrebă flăcăul nedumerit. 

—Vin dușmanii. Ne retragem în adăposturi, fiule. 

— Bine, tată. Plec imediat. 

Zaris închise telefonul şi rămase nemișcat. Mai avea 
nevoie de încă o confirmare pentru a porni mecanismul 
retragerii, pregătit din timp. Aceasta sosi către seară, din gura 
lui Lumun. Imperatorul negru îi comunică faptul că observa- 
torii de pe astronava sa identificaseră inamicii la două zile de 
marş. 


-— E bine, îl încurajă Zaris. Avem timp să ne pregătim. 

Se despărți de Lumun și rămase câteva minute în 
cugetare. Își formula apelul către alcori, jerani şi rovi, în cât 
mai puține cuvinte. Când acesta îi deveni clar, intră direct pe 
postul naţional de televiziune și începu să vorbească: 

— Dragi alcori şi jerani, vă rog să nu intraţi în panică! 
O flotilă gasteră se află la două zile de marş de Geea. Vă rog 
să vă luați armamentul, muniţia, alimentele concentrate, 
medicamentele și echipamentul de supravieţuire de lungă 
durată! Plecaţi în ordine către refugiile stabilite, cu aeromo- 
bilele și navetele! Vom tine legătura prin holovizoarele din 
adăposturile sigure. Vă urez noroc! Sper să ne reîntâlnim 
după atac. Acest apel se va repeta din sfert în sfert de oră, 
până ce toți veţi fi în adăposturile de supraviețuire. 

Închise emisia aparatului şi formă numărul şefului 
postului alcor de televiziune. Se convinse că operatorii erau 
repartizați conform schemei stabilite, în cele mai importante 
refugii din Alcoria. După aceasta, anunţă liderii de comunităţi 
să-și trimită rovii în refugiile pregătite pentru ei. Zaris comanda 
cu voce fermă și convingătoare. El, însă, parcă trăia într-un vis 
rău. Se dedublase. O parte conducea conform planului. O alta 
striga disperată că viața gecană va fi schilodită din nou. Îşi ter- 
mină treaba și ieşi pe terasă, să vadă cum i se executau ordinele. 

Deja pe cer fulgerau navete și aeromobile. Primii alcori se refu- 
giau în adăposturile din munţi. Numai o elită restrânsă, stabilită 
de Zaris, era destinată refugiului de sub mare. Aceştia trebuiau 
să plece în timpul noptii, cu guvernatorul, după ce se asigurau 
că orașele se goliseră. 

Aproape de căderea noptii, lui Zaris îi veni o idee. ÎI 
contactă pe Lumun și-i sugeră să nu sacrifice inutil astronava 
de patrulare. Era mai bine s-o coboare la sol și s-o ascundă în 
junglă. În caz de dezastru masiv, supraviețuitorii o puteau 
copia, să construiască din nou o flotilă. Sirusanul îi mulțumi 
pentru sfat și-i ură mult noroc. Norocul depinde în cea mai 
mare parte de acţiunile noastre, îi replică Zaris în gând. 


* 


` Trecuse de miezul noptii. Nici o singură lumină nu 
strălucea în Tamira. În piața palatului guvernamental, câteva 
navete de mari dimensiuni așteptau ultimii refugiaţi alcori: 
liderii și membrii lor de familie. Zaris mai verifică odată 
întregul echipament și stinse lumina din biroul pentru situaţii 
excepţionale. La ieșirea din palat, puse un luptător să coboare 
drapelul alcor și să-l ia cu el. După aceasta, urcă în navetă și 
dădu ordinul de plecare spre mare. Flota de submarine a 
comandantului Valas era deja alertată. 

Ajunseră la țărmul mării. Submarinele așteptau la 
cheuri, cu câte o gardă la scările de urcare. Zaris îl trimise pe 
Oanes să scufunde naveta într-un golf adânc, încât să poată fi 
recuperată ulterior. El şi Valas rămaseră pe cheu, repartizând 
refugiații pe submarine. Acestea plecau, pe măsură ce se 
umpleau. Înainte de a urca pe puntea submarinului său, Zaris 

mai aruncă o privire la uscat. Arăta atât de fermecător şi 
paşnic în lumina zorilor! Ne vom întoarce sau nu? se întrebă 
guvernatorul în gând, coborând scările către cabina sa. 

Navigară către nord-est, până în locul în care munții 
coborau adânc în apă. Submarinul pătrunse în baza ascunsă și 
poarta de metal se închise în urma lui. După câteva minute, 
opriră la un cheu luminat artificial. Refugiații coborâră și fură 
conduşi către apartamentele repartizate din timp. Valas 
rămase în turnul de comandă, să scruteze orizontul prin 
periscop. Prima zi se scurse însă fără nici un fel de eveni- 
mente. Către miezul nopții următoare, începură cutremurele. 
Acestea se succedau la intervale neregulate şi zguduiau 
întregul munte sub care era ascunsă baza. Spre ziuă, un vul- 
can începu să erupă la câțiva kilometri către dreapta lor. Pla- 
neta se zguduia din toate măruntaiele. 

Acum, agonizează și planeta, gândea Zaris plin de ură 
la adresa agresorilor. I-au distrus echilibrul tectonic nenoro- 
ciții. Dacă o lovesc intens, în locuri sensibile, ar putea-o 
sfărâma. În acest caz, nimic nu va mai avea importanţă. Valas 
îl trezi din gânduni: 

— Vino, Zaris! Se văd. 

Guvernatorul alcor se prezentă în turnul de control și 
puse ochiul în lentilele periscopului. Escadra dușmană îi 
apăru foarte aproape. Venea în lanţ, cu soarele în spate. Din 
loc în loc, în urma lor, se ridicau ciupercile exploziilor 
nucleare. Gasterii bombardau în dușmănie. Unele proiectile 
produceau o ceață verzuie. Au învățat să producă armament 
Chimic și biologic, gândi Zaris și simţi că îi scădea curajul. 
Bombele cădeau tot mai aproape. Pământul se frământa ca o 
fiinţă vie în dureri. Flăcările radiaţiei luminoase incendiau 
totul în cale. Undele de șoc rupeau arborii de pe litoral ca pe 

niște așchii. Norul de fum și praf acoperi lumina soarelui. 
Zaris își desprinse ochii din periscop şi rosti simplu: 

— E grav. Nu vor să ne ocupe. Vor să ne distrugă 
complet. 

Valul de bombe trecu mai departe, către vest. Planeta 
continua să agonizeze sub ei. Tremura, se zguduia, se zbătea. 
Era și ea pe muchie de cuţit, între viaţă şi moarte. Zaris stătea 
încremenit în cabina sa. Asculta gemetele de agonie ale Geei. 
O ruga în gând, ca pe o fiinţă vie, să nu se lase înfrântă, să nu 
moară. Acest gând, să nu se sfărâme planeta, i se înfipse 
adânc în creier și-l urmări zile în șir, cât dură agonia Geei. 

După vreo zece zile, cutremurele își reduseră intensi- 
tatea. Atmosfera rămase însă la fel de plină de praf, încât nu 
se zărea soarele. Inamicii folosiseră cantităţi sporite de 
bombe. Vegetaţia și animalele erau în pericol. Nici oamenii 
nu se puteau socoti în siguranţă. Mai multe refugii nu răspun- 
deau la apelul televizat al guvernatorului. Fuseseră distruse 
de bombardament. Altele erau avariate și oamenii luptau cu 
agresorii invizibili, radiaţia și virușii de luptă. Mai puţin de 
un sfert din refugiile din munţi scăpaseră neatinse. Nu se 
cunoștea nimic despre jerani și rovi. 

Zaris contactă pe rând liderii varangi și guvernatorii 
celorlalte colonii. Toţi suferiseră pierderi grele. Nimeni nu 
vedea încă lumina soarelui. În multe locuri, izbucniseră boli 
necunoscute. Planeta continua să tremure ușor. Sute de vul- 
cani noi fuseseră observați. O parte din continentul shangilor 
se prăbuşise în ocean, în timp ce o porţiune de uscat se ridi- 
case brusc din apă. Agonie, speranță și iar agonie, cugeta 
Zaris în camera sa din refugiu. Oare, ce ne mai așteaptă? 

Cumplita intoarcere 


Soarele rămase acoperit aproape un an. Lumina lui gal- 
benă și rece abia se zărea prin norul de praf radioactiv. În raza 
periscopului, nu apărea nici un arbore, nici un pom. Pământul 
gri-verzui se zărea în depărtare. Nivelul. de radiaţie era atât de 
ridicat, încât ar fi ucis chiar și un om îmbrăcat în echipament de 
protecţie. Posturile de televiziune din adăposturile montane 
căzuseră rând pe rând, după fiecare cutremur. Zaris se 
încăpățâna să transmită în continuare, prin postul din refugiul 
subteran, deşi nu mai era sigur că măcar câţiva alcori îl 
recepționau. Izolarea căzuse peste sinistraţii alcori. Deplină izo- 
lare, generatoare de cele mai negre gânduri. Mai puţin de patru 
sute de alcori de toate vârstele vegetau în refugiul ascuns în 
rădăcina muntelui submarin. Gândeau mult și vorbeau puțin. 
Doar educatorii și copiii conversau mai mult, obligați de pro- 
gramele școlare. Ceilalţi nu aveau nimic de făcut. Doar să 
aștepte condiţii favorabile pentru a se întoarce pe uscat. 

Zaris răbda cu stoicism izolarea și lipsa de activitate. 
Număra zilele și-și umplea agenda cu planuri de viitor. 
Nu concepea ca geenii să n-o ia din nou de la capăt. Erau 
obligaţi s-o facă, deoarece, fără astronave, nu mai puteau 
părăsi planeta. În cel mai bun caz, puteau relua producția de 
astronave peste vreo cincizeci de ani. Între timp, însă, tre- 
buiau să mănânce și să se îmbrace, să-și rezolve necesităţi de 
strictă supravieţuire. Stocurile de alimente conservate după 
primul atac nu-i puteau susţine mai mult de douăzeci de ani. 

Important era să supraviețuiască cât mai mulţi oameni 
sănătoși şi pregătiți pentru muncă de înaltă calificare. 

De Ziua Genezei, refugiații organizară o mică petre- 
cere, să-și amintească de începuturi. Guvernatorul alcor le 
tinu o scurtă cuvântare de îmbărbătare, căci îi simţea 
dezamăgiţi și tensionaţi. În continuare, rămase pe marginea 
salonului central, privindu-și corasialii. Nu-i anima nici o 
speranţă, nu manifestau nici un strop de veselie. Purtau în ei 
o disperare crâncenă și tăcută. Nesiguranţa se citea pe feţele 
tuturor, Asta îl împinse pe Zaris să ia o hotărâre riscantă. 
Plecă cu un submarin până la golful în care Oanes lăsase 
naveta şi se transferă pe ea singur. Dacă era de murit, se 
pierdea un singur om. Conta pe faptul că orionii care con- 
struiseră naveta o înzestraseră cu o solidă izolaţie împotriva 
radiaţiilor nucleare. 

Guvernatorul ieşi cu naveta din apă, într-o ploaie de 
stropi. Întâlni lumina soarelui și închise ochii surprins. Îi 
deschise după câteva secunde și redresă naveta. Uscatul de 
sub el era pătat ca blana unui leopard. Pâlcuri de verdeață se 
zăreau prin cenuşiul brun al pământului. Câţiva pomi și 
arbori chirciţi de foc dăduseră flori pe ramuri tinere. Pe locul 
orașului se întindeau mormane de ruine tăcute. Zaris se ori- 
entă în spaţiu şi luă direcţia Tamirei. Peisajul dezolant îl des- 
curajase dar nu complet. Ei începuseră geneza primară pe un 
pământ complet gol. O puteau relua în noile condiţii. De-a 
lungul fluviului, zări mai multe vite rătăcite, fără păstor. Mai 
către nord, unde fuseseră fermele, mormane de stârvuri de 
animale în descompunere zăceau împrăștiate pe pășunile de 
culoare verde gălbui. Locuinţele rovilor de pe malul fluviului 
erau la pământ. Până și pădurea dintre fluviu şi Tamira era 
pătată intens de uscăturile brune, rezultat al incendiului. 

Deasupra Tamirei, Zaris văzu primele păsări. Erau 
corbi. Căutau vitele muribunde retrase la umbra ruinelor. Nici 
o clădire din capitala sa nu rezistase șocului şi cutremurelor. 
Guvernatorul porni către munți, cu intenţia de a vedea ce se 
întâmplase cu alcorii ascunși acolo, de tăceau de mai multe 
luni. În cale, întâlni un lac necunoscut, apărut între două văi. 
Un râuleţ nou apărut, curgând din munti, îl alimenta. 
Coamele muntoase se profilau în zare, însă își schimbaseră 
configuraţia ştiută. Un pisc după care el sc orienta de obicei 
dispăruse. Zaris reduse altitudinea şi survolă terenurile în 
care fuseseră refugiile. Pornise anume sirena, să fie auzit. 
Nici o ființă omenească nu se arătă însă. Alcoria părea depo- 
pulată total. Zaris se întoarse la submarin cu inima strânsă. 
Dacă nici oameni pentru reconstrucție nu mai avea... 

În următoarele luni, guvernatorul fu tratat pentru 
plăgi produse de radiaţie. Aceasta pătrunsese prin scutul 
navei şi-i atacase organismul. Zăcea pe spate, cu ochii în 
tavanul camerei și cu gândurile rătăcite. Nu mai avea putere 
să viseze. În locul său, comandantul Valas ordonă ca nimeni 
să nu mai părăsească baza ascunsă înainte ca radiaţia să scadă 
la o limită suportabilă. 

Lunile treceau și se făceau ani. Radiația scădea 
cumplit de încet. Singurul eveniment din viaţa lui Zaris fu 
căsătoria Moirei. Nici măcar nu protestă la aflarea veștii că 
fiica lui de numai douăzeci și unu de ani urma să devină 
mamă. Simţea ceva îngrozitor. Simţea că alcorii săi porniseră 
pe cumplitul drum al întoarcerii către rădăcina străbună 
sălbatică. Deveneau tot mai efemeri în impulsuri și în com- 
portament. În durerea sa, Zaris încerca să se consoleze, să 
găsească o cât de mică latură pozitivă a situaţiei. Bine că nu 
s-a stărâmat planeta! își repeta el cu încăpățânare. Avem pe 
ce trăi și vom renaşte. Vom renaşte cu siguranță... Veştile 

aduse de patrula plecată să studieze uscatul, la patru ani de la 
bombardament, nu-i confirmă nici măcar parţial afirmaţiile. 
Exploratorii văzuseră mai multe animale sălbatice, câţiva 
rovi în zdrenţe și bolnavi, însă nici un alcor. Videotelefonul 
nu mai funcționa de mai bine de doi ani, semn că satelitul de 
comunicaţii se prăbuşise. Din această cauză, Zaris nu putea 
schimba informaţii măcar cu ceilalți varangi, dacă nu şi cu 
guvernatorii celorlalte colonii. 

În al noulea an de la borbardament, Zaris decise să 
plece cu patrula de explorare a uscatului. Era vară şi spera să 
vadă mai multe lucruri îmbucurătoare. Într-adevăr, zăriră 
primele cete de metiși şi rovi culegând legume din fostele 
ferme. Erau însă murdari, zdrențuiţi și înfricoşaţi. La vederea 
navetei, fugiră și se ascunseră în pădure. Gestul lor era inex- 
plicabil. Nu coborâră la sol, în urmărirea lor. Observară 
numai că legumele se sălbăticiseră, crescând spontan. în 
diverse locuri mai umede. Nu le cultiva și nu le întreținea 
nimeni. Pomii încă vii duceau povară de roade, dar livezile se 
răriseră simţitor. Abia la baza muntilor, un alcor îmbrăcat în 
costum de protecţie, ca un scafandru, apăru printre stânci. 
Dispăru însă la fel de repede, la vederea navetei. În sfârșit, 
Zaris înţelese ce se întâmpla cu oamenii: fuseseră atacați şi la 
sol, din navete dușmane. Fugeau și se ascundeau ca fiarele. 
Întregul echipaj se întoarse dezamăgit de starea în care 
ajunseseră ființele umane din Alcoria. 


* 


După paisprezece ani de la bombardament, spe- 
cialiştii anuntară că radiația la sol coborâse sub limita de peri- 
col. Puteau coborî pe uscat. Zaris chemă toti maturii la sfat, 

să decidă asupra viitorului lor. Studie încă o dată informaţiile 
adunate de patrulele de cercetare a Alcoriei și se prezentă în 
faţa supraviețuitorilor calm și sigur. Era hotărât să ia de la 
capăt lupta cu un destin potrivnic. Numără atent alcorii 
prezenţi, cu tot cu membrii echipajelor de submarine. Erau 
şase sute optzeci și trei de oameni, de cele mai diverse pro- 
fesii. Majoritatea, specialiști de elită în diferite ştiinţe. Prea 
puțini apți şi pregătiți pentru o muncă brută, de crescători de 
animale și agricultori. 

— Nu suntem într-o situaţie disperată, îşi începu el dis- 
cursul. Avem o bază submarină modernă, contortabilă şi 
sigură. Rezervele de galgor ne asigură independenţa ener- 
getică pentru mai mult de o mie de ani. Le și putem mări, 
făcând o incursiune până la depozitele shangilor. Zece sub- 
marine ne permit să cutreierăm marea până în ținuturile ve- 
ganilor şi sirusanilor. Putem ieși chiar în oceanul planetar, să 
căutăm orionii, shangii și Kkobizii. 

— Dar avem numai o navetă, puse unul din partici- 
panţi degetul pe rană. 

— Da, confirmă Zaris, o singură navetă aptă să trans- 
porte cincizeci de persoane sau o încărcătură echivalentă. Nu 
dispunem de tehnologie pentru a construi noi navete sau aero- 
mobile. Trebuie să avem grijă de naveta noastră ca de ochii 
din cap. Suntem forţaţi de nevoia de alimente și apă potabilă 
să ieşim pe uscat. 

— Cu cât mai repede, cu atât mai bine, îl întrerupse o 
voce. 

— Nu vă pripiţi! replică Zaris. Pe uscat, nu avem 
locuințe și energie electrică, nici nu le putem procura prea 
curând. Mașinile agricole rămase după atacul nuclear sunt 
într-o stare jalnică iar sistemul de irigaţii a fost distrus. Cum 
să producem hrana naturală, de origine vegetală şi animală, 

cu mâinile goale? Totuși, trebuie s-o producem, deoarece re- 
zervele din baza submarină se vor epuiza în maxim șase ani. 
Afară e o toamnă ploioasă, care ne împiedică să lucrăm și va 
urma o iarnă grea. Nu ne putem aventura pe uscat, aici. 

— Dar unde? 

— Numai o zi de navigaţie cu submarinele ne desparte 
de țărmurile calde şi umede a subcontinentului din sud. 

— Dar e al veganilor și sirusanilor, argumentă un 
participant. 

— Cred că acum nu mai e al nimănui, ca și Alcoria, 
ripostă Zaris mohorât. Am putea emigra către sud, să ne sta- 
bilim colonia între vegani și sirusani. Clima blândă și natura 
bogată ne vor asigura supraviețuirea. 

— Nu putem părăsi Alcoria! protestă biologul Jivan. 
În refugiile din munți mai sunt alcori de-ai noştri. Trebuie 
să-i regăsim, să ne refacem comunitatea. Chiar și rovii trebuie 
adunaţi și instruiți din nou. 

— Eu v-am prezentat o cale uşoară de ieșire din criză, 
spuse Zaris. Dacă rămânem în Alcoria, nu ne putem întoarce 
în Tamira, deoarece nu avem locuinţe și electricitate. Putem 
însă rămâne în zona deltei, să refacem civilizaţia noastră din 
ruine. Şi mai bine ar fi dacă ne-am stabili pe ambele țărmuri 
de mare, cu câte o colonie. În acest caz, vom ține legătura cu 
submarinul sau naveta și ne vom ajuta reciproc. 

— Alcoria! Alcoria! scandară mai multe glasuri. 

— Vă înţeleg sentimentele, rosti guvernatorul încălzit 
de reacția pozitivă. Şi eu iubesc Alcoria din tot sufletul. Ca 
lider, însă, trebuie să vă prezint situaţia aşa cum este. Aici, în 
Alcoria, va trebui să locuim în continuare pe submarine şi să 
muncim din greu la refacerea primului oraş. Înainte de toate, 
trebuie să construim uzina electrică, o fabrică de maşini agri- 
cole şi una de prelucrare a produselor agricole. Astfel, vom 


459 


evita criza de alimente și vom pune baza dezvoltării ulte- 
rioare. Ne aşteaptă muncă brută, începând de la extragerea 
minereurilor și până la cultivarea pământului. Trebuie să 
uităm că suntem elita alcorilor și să muncim orice este 
nevoie. Chiar și copiii vor munci din primăvară și până în 
toamnă. Numai iarna vor urma cursuri în baza submarină și, 
mai târziu, în oraș. Bine? 

— Nu! răspunse naturalistul Leodor franc. Prima 
soluție e mai bună. Să ne împărțim în două grupe, să ne 
creștem șansele de succes! Eu vreau să plec în colonia din 
sud. Cine mai vine? 

Mai multe voci i se alăturară. Zaris li se adresă 
acestora: 

— Cei care plecaţi în colonia din țara caldă veți primi 
un sprijin de pornire. Vă vom da un generator cu galgor recu- 
perat din ruinele orașelor, mașini agricole și material repro- 
ducător din rezerva stocată în bază. Asta, pentru cazul că nu 
veţi găsi nimic din culturile veganilor și sirusanilor. Trei sub- 
marine vă vor duce pe țărmul de sud al mării și vor rămâne la 
dispoziţia voastră. Vă rog să vă alegeți un lider și să faceți un 
plan de acţiune fundamentat științific! Puteţi părăsi adunarea 
noastră, să vă sfătuiți în sala mică. 

Câteva zeci de familii se desprinseră din mulțime și 
se îndreptară spre locul indicat de Zaris. Guvernatorul con- 
tinuă: 

— Până la căderea iernii, vom recupera toate mașinile 
agricole rămase prin ruinele fermelor, vom pune în funcțiune 
uzina electrică și vom construi un adăpost provizoriu pentru 
animalele capturate, spre domesticire. Mai mult, nu putem. În 
timpul iernii, ne vom pregăti pentru campania din primăvară. 
Multumiti? 

O adiere de încredere atinsese alcorii prezenţi. Zaris 
îi împărţi în echipe, funcţie de specialitate. Inginerul Dapix și 
câţiva energeticieni urmau să repare uzina electrică. Medicul 
veterinar Vanda adună o grupă de specialiști pentru cap- 
turarea animalelor sălbăticite. Zaris își alese câțiva voluntari 
cu care să cutreiere Alcoria, cu scop de a recupera genera- 
toare electrice, mașini agricole și orice alt bun folosibil. Spera 
ca pe timpul acestor incursiuni să întâlnească și alți 
supraviețuitori alcori sau barem metiși şi rovi. La sfârșitul 
adunării, alcorii băură câte un pahar de vin, să simtă din plin 
reînceperea unei vieți noi. 


Ploaia contenise și soarele palid, de toamnă târzie, se 
arătase printre nori. Zaris ateriză şi-şi invită echipajul să 
coboare, pentru scotocirea obișnuită. În navetă, aveau deja un 
generator electric, câteva mașini agricole și ceva mobilier 
recuperat din ruine. Lucrau zilnic, din zori şi până la căderea 
nopţii, de aproape trei săptămâni. Recuperaseră destule 
bunuri, însă nici un om. Grupele de rovi și metiși întâlnite se 
refugiaseră în păduri, înainte de a le putea spune un cuvânt. 

Echipajul se desfășură în linie și începu să caute 
printre ruinele orășelului montan. Sperau să găsească mașini 
pentru prelucrarea pietrei şi lemnului, folosibile la 
construcţiile ulterioare. După câţia paşi, se auzi o mică poc- 
nitură și unul din alcori se prăbuși strigând. Toţi se aruncară 
printre stânci și moloz, la adăpost. E lovitură de razer, gândi 
Zaris și strigă tare, în limba alcoră: 

— Sunt guvernatorul Zaris. Nu mai trage, alcorule! 

După câteva secunde, trei umbre ieșiră la iveală dintre 

ruine. Erau îmbrăcate în costume de protecţie împotriva 
radiaţiilor și purtau măști. Zaris se ridică în picioare şi exclamă: 

— Fraților, i-am găsit! Am găsit supravietuitori. 

Cei trei se apropiară cu razerele în mâini și-l priviră 
de aproape. În fine, își scoaseră măștile şi unul spuse: 

— Domnule guvernator, nu-mi vine să cred. Eram 
siguri că am rămas singurii oameni raţionali din Alcoria. 

— Ştiţi ce-i în Alcoria? 

— Știm. Am explorat-o cu o navetă şi opt aeromobile. 
E prăpăd. 

— Înseamnă că sunteţi mai mulţi în acest refugiu... 

— Şaizeci şi şapte de supraviețuitori alcori. Către 
nord, mai e un refugiu cu treizeci și opt de oameni valizi. 
Altceva nu am găsit. 

— E bine. Noi suntem aproape o mie, exageră Zaris, 
pentru a-i ridica moralul. După această iarnă, vă vom lua în- 
tr-un oraș pe care îl construim în deltă. Cine e lider aici? 

— Hersig, răspunse alcorul. Inginer metalurg. 

— Perfect! Spune-i că, la primăvară, vom veni după voi. 


— Și dacă nu veniţi? i 
— Vă urcați în navetă și navigaţi către sud-est. Ne veţi 
găsi la gurile fluviului. Până atunci, recuperati din ruine tot ce | 
poate fi folosit! 4 


— Noi căutăm reptile în hibernare. Sunt foarte gustoase. 

— Încă nu e bine să mâncaţi hrană naturală. 

— N-avem încotro. Am terminat rezervele de hrană i 
concentrată. Vânăm ce pică, culegem fructe şi legume cres- 
cute pe câmpuri... Trăim. 

— Cheamă-l pe Hersig! Vă dăm noi raţii să treceţi iama. 

— Mai bine mergem noi la el. Nu prea e sănătos. 

Cei trei porniră către muntele din stânga. Zaris nu mai i 
recunoscuse adăpostul, deoarece multe stânci se prăbușiseră i 
în faţa lui. Le escaladară și ajunseră la poartă. Aceasta se 

deschise după ce unul dintre însoțitori strigă o parolă. În 
refugiul lung și îngust, ardea lumina electrică, însă era cam 
umezeală și frig. Supraviețuitorii se buluciră să-i atingă și să 
le vorbească. Erau fericiţi să vadă alcori după atâta timp de 
izolare. Bătrânul Hersig stătea pe un șezlong și-i privea 
nemișcat. Se ridică cu greutate, să-l salute pe guvernator. 
Zaris îl informă pe scurt care era situaţia lor și-i ceru să tri- 
mită naveta, să le dea raţii de hrană pentru ei și vecinii lor. 

Atmosfera se destinsese, însă guvernatorul observă, 
cu ochi critici, că alcorii din refugiu erau murdari, slabi şi 
purtau haince zdrenţuite. Nu rezistaseră bine la cataclism. 
Se mângâie cu ideea că, din primăvară, îi putea reciviliza, la 
baza din deltă. Hersig, numi echipajul navetei de transport a 
ajutoarelor și-i însoţi până la poarta blindată. Încă nu-i venea 
să creadă că în Alcoria mai trăiau oameni civilizati. 

În timpul iernii, Zaris rămase aproape două luni în 
colonia lui Leodor de pe țărmul subcontinentului sudic. 
Îi ajută pe cei şaptezeci şi trei de coloniști să-și construiască 
un adăpost din lemn şi să cultive seminţele primite din bază. 
Din când în când, făcea incursiuni către centrul subcontine- 
tului, către ţările veganilor şi sirusanilor. Pretutindeni întâl- 
nea ruine și culturi părăsite. Băştinașii nu se vedeau. Era greu 
de crezut că muriseră toţi. Mai probabil, îi înghiţise jungla. 
Împreună cu câțiva coloniști, recuperă multe maşini și bunuri 
folosibile din ruinele fostei capitale vegane, Noul Hanab. La 
plecare, lăsă în urmă o mică colonie activă, hotărâtă să-și 
organizeze o nouă viaţă la limita junglei. 

Viaţa din baza submarină căpătase alte ritmuri. Toţi 
învățau să lucreze pământul și să îngrijească animale, sub 

îndrumarea puținilor specialişti rămași. Se pregăteau pentru 
fătările din primăvară a primelor oi și capre capturate, pre- 
cum şi pentru cultura legumelor. Pomi erau destui, însă tre- 
buiau îngrijiţi, să-şi revină complet. Mecanicii reparau 
mașinile agricole pe submarinele de lângă coastă. Uzina elec- 
trică era aproape gata de a intra în funcțiune. Se părea că tre- 
burile intrau pe un făgaș normal. 

Către finele iernii, Leodor îl informă pe Zaris, prin- 
tr-un curier adus cu submarinul, că hoarde de mulatri și rovi 
le devastau grădinile de zarzavaturi. Cerea aprobarea să-i 
lichideze, deoarece păreau tulburaţi psihic; nu vorbeau și 
refuzau orice contact direct cu coloniştii alcori. Guvernatorul 
îi interzise să ucidă o singură ființă humanoidă și-i sugeră să 
paralizeze sălbaticii, pentru a-i prelucra ulterior. În sinea lui, 
mai spera că supraviețuitorii vegani și sirusani vor ieși din 
refugii şi-şi vor lua în primire supușii. 

De îndată de primăvara atinse coastele mării, guverna- 
torul împărți efectivul de alcori rămași în mai multe echipe de 
muncă. Puţinii constructori, ajutaţi de forță de muncă brută, tre- 
buiau să reconstruiască clădirea uzinei electrice și să se apuce 
de primele locuinţe pe uscat. În lipsă de mortar fabricat indus- 
trial, urmau să folosească lutul argilos, ca liant al pietrelor recu- 
perate din ruine. O altă echipă trebuia să ridice un saivan rudi- 
mentar, la marginea pădurii, pentru adăpostirea animalelor 
recuperate. Zootehnicienii învăţară să mulgă manual caprele și 
oile, deoarece nu recuperaseră nici un dispozitiv electric de 
muls. Nu se punea problema mulsului vacilor, deoarece nu 
reușiseră să captureze și să îmblânzească nici una. Bovinele se 
sălbăticiseră complet, încât umblau în cirezi pe pajiștile din 
marginea pădurilor. Acolo erau vânate de micile hoarde de rovi 
şi metiși ascunși în codru. 

Cea mai grea sarcină revenea agricultorilor. În baza 
submarină, mai aveau doar seminţe de grâu și secară. Pe fostele 

câmpuri de cultură, orzul, meiul, floarea soarelui şi sfecla 
creşteau în stare sălbatică, din semințele căzute, an de an, pe 
pământ. Acelaşi lucru se întâmplase și cu legumele. Cele ră- 
mase pe tarlale se sălbăticiseră, încât dădeau rod scăzut. În bază, 
mai dispuneau de o cantitate mică de seminte de leguminoase și 
câteva mii de răsaduri, în seră. Fiecare sămânță era deosebit de 
valoroasă. Sinistraţii nu mai aveau însă sămințe sau butaş de 
pomi și arbuşti fructiferi. Trebuiau să-i îngrijească, să-i 
altoiască și să-i înmulțeasacă pe cei scăpaţi de cataclism. Așa se 
face că mai mult de jumătate din alcorii refugiaţi în bază se 
angrenară în munca brută, la pământ. Foloseau puținile mașini 
agricole recuperate și unelte improvizate de mecanicii de pe 
submarine. Erau conștienți că luptau pentru o sursă de 
supraviețuire. În loc de sistemele de irigații distruse, începură să 
folosească țevi recuperate din ruine şi canale săpate manual. 

Munca în aer liber, sub razele solare, îi întărea fizic 
pe alcori. Zaris se întreba însă cu câte milenii îi dăduse 
înapoi, în natură. Privea la oamenii săi, echipați numai în 
şorturi şi cu picioaele goale, murdari de pământ sau de 
bălegar, muncind mai crâncen decât rovii, deoarece nu aveau 
experiență. Suprarasaţii alcori coborâseră în natură și se lup- 
tau cu ea, pentru a-i smulge roade necesare supravieţuirii. 
Numai de nu ne-ar înghiţi natura, îşi spunea Zaris îngrijorat. 
Coloniștii lui Leodor din țara caldă paralizaseră și capturaseră 
câţiva rovi şi metiși sălbăticiţi. Aceştia se integraseră atât de 
puternic în natura sălbatică, încât procesul de recivilizare a 
lor decurgea deosebit de greoi. Alcorii nu-și puteau explica 
de ce aceştia uitaseră o bună parte din limbaj, într-un timp 
atât de scurt și de ce deveniseră atât de violenti. Copiii născuţi 
după cataclism erau aproape sălbatici. Zaris insistase însă ca 
singurul psiholog din grupa lui Leodor să facă toate eforturile 
posibile pentru a-i civiliza. 

La începutul verii, Leodor îl chemă urgent pe Zaris în 
colonia sa, deoarce aveau probleme grave. Guvernatorul lăsă 
conducerea reconstrucției oraşului Lagar şi a strânsului recoltei 
în sarcina consilierului Masen și plecă cu submarinul către colo- 
nia alcoră. Găsi o mare parte din efectiv bolnavă grav și câțiva 
morţi. Simptomele bolii îi erau cunoscute. Suferise și el de 
aceeași boală. Nu era boala de radiaţie, ci produsă de viruși 
mortali. O singură sursă de infectare îi veni în minte: rovii şi 
metișii capturaţi.Ei deveniseră imuni la boli, deoarece îi ajuta 
natura sălbatică. Alcorii, însă, erau deosebit de sensibili, ca 
orice ultracivilizaţi mai puțin adaptaţi la natură. 

Zaris rămase pe loc, convins că devenise imun la 
boală. Trimise un submarin către Lagar, cu sarcina de a aduce 
medici şi medicamente pentru bolnavii din colonia lui 
Leodor. numită de băştinaşi Darika. După o matură chib- 
zuinţă, dispuse eliberarea tuturor rovilor și metișilor în 
natură. Nu putea risca vieţile tuturor coloniștilor din Darika 
»entru o acţiune de caritate. Să lăsăm viața universală să-și 
„pună cuvântul în privința sălbăticiţilor! le spusese el alco- 
iilor din colonia Darika. În continuare, guvernatorul luptă 
alături de medici pentru salvarea celor atinși de viruși. La ple- 
carea din Darika, Zaris făcea bilanțul demografic: șapte morţi 
şi unsprezece nouă născuţi. Viaţa se ridica din moarte. 

În Lagar, avu parte de o surpriză plăcută. Lângă cele 
cinci locuințe cam grosolane ridicate deja, staționau trei 
navete orione. Zaris recunoscu imediat naveta imperială a 
Orejonei și cobori din submarin cuprins de o mare bucurie. 
Nu mai erau singuri pe o planetă sălbatică. Aveau aliați în 
lupta pentru conservarea civilizaţiei adusă din Alianţa Civi- 
lizaţiilor Humanoide. Apariţia Orejonei îi mai reduse avântul 
născut din gânduri pozitive. Aceasta era slabă, cu pielea gal- 
benă și zbârcită. În mod vădit, suferea de o boală cumplită. 

— Inima sus, fetițo, că mai avem destule speranțe! o 
salută el.. 

— Fetiţa a ajuns o babă muribundă, Zaris, îi răspunse 
împărăteasa cu tristeţe în glas. Iar speranţa e şi ea bolnavă. 
Până la voi, n-am întâlnit o singură colonie în refacere. 

— Poate că mai stau ascunși în refugii. Nu se poate să 
fi murit toţi varangii. 

— Dar sirusanii și veganii, Zaris? Am survolat ţările 
lor şi n-am întâlnit o singură colonie activă. Numai hoarde de 
mutanţi și vite răzlețite. 

— Sunt ascunși pe undeva! își apără Zaris dreptul la 
speranţă. Dacă am reuși să ridicăm un satelit de telecomuni- 
caţii în atmosferă, i-am putea găsi cu videotelefoanele. 

— Eu nu mai am specialişti în stare să construiască un 
satelit de telecomunicaţii, alcorule. Tu? 

— Nici eu. 

— Deci, ne predăm în fața imposibilului. 

— Nu! negă Zaris vehement. La iarnă, electroniștii 
mei vor studia materiale despre sateliți de comunicaţii. Până 
în primăvară, vom construi unul. 

— Pe ce să studieze, Zaris? Ai un singur holovizor în 
funcţiune? 

— Deocamdată, nu. Am însă energie electrică şi 
destule ruine în care să caut piesele necesare satelitului. 

— E un punct câștigat, recunoscu oriona. De data asta, 
însă, noi suntem la pământ. Mi-au mai rămas vreo două mii 
de orioni, rovi și metiși din toată populația imperiului. Nu 
mai pot fabrica măcar o lingură, căci nu mai am specialiști în 
prelucrarea metalelor. 

— Te poţi baza pe flotila de navete deja construite... 

— Cât, Zaris? O mie de ani? Hai să spunem două mii 
de ani! Vom reuși noi să reproducem civilizația Alianţei în 
două mii de ani? 

Zaris privi mohorât la locuințele grosolane, mai 
proaste decât adăposturile pentru animale și răspunse 
mohorât: 

— Nu știu, Orejona. Te invit în baza noastră subacva- 
tică, să discutăm în condiţii mai civilizate. Poate doar așa să 
mai căpătăm un pic de curaj. 


După plecarea Orejonei, Zaris rămase mult timp pe 
gânduri. Situaţia coloniștilor era deosebit de proastă. Orionii nu 
mai erau capabili să producă tehnologie avansată. Ca și ei, 
deveniseră agricultori, în luptă dură pentru asigurarea hranei. 
Alcorii nu dispuneau de mașinile necesare pentru recoltarea și 
prelucrarea cerealelor. Trebuiau să le culeagă manual şi să le 
consume în stare brută. Aceasta impunea construirea unor de- 
pozite pentru păstrarea mai îndelungată a hranei. Numai simplul 
gând că vor fi nevoiţi să depindă de hrana produsă de la an la an 
îi întuneca mintea guvernatorului. Nu avem dreptul să ne lăsăm 
sclavi ai pământului! se revoltă el. Nu vedea însă nici o altă 
posibilitate de supraviețuire. Poate migraţia către sud, în teritorii 
mai calde și cu minereuri destule. Cu cine însă să prelucreze 
minereurile? Și rezerva de galgor care scădea continuu... 

Zaris decise să facă un zbor de explorare către ținutul 
shangilor, pentru a mai scăpa de gânduri negre și nesiguranţă. 
Voia să se asigure că măcar galgorul le va ajunge pentru câte- 
va mii de ani. 

Primii shangi întâlniți arătau deplorabil și nu vorbeau 
limba Alianţei. Pescuiau într-un lac, cu sulițe şi plase 
improvizate din resturi de mașini și țesături. Erau aproape 
goi, însă prietenoși. Îi invitară prin semne la prânzul lor, 

încropit pe un foc aprins între câteva colibe din crengi. Zaris 
și cei patru exploratori care îl însoțeau acceptară invitaţia, cu 
scop de a strânge informaţii despre involuţia shangilor. Un 
singur cuvânt părea cunoscut de băștinași — Sen Kai. La ros- 
tirea lui, arătară către cer, apoi către est. Guvernatorul alcor 
deduse că Sen Kai mai dispunea de o navetă cu care își vizita 
supușii și locuia undeva către est. 

Pe măsură ce înaintau către est, exploratorii alcori întâl- 
neau tot mai des grupe de shangi ceva mai organizate. Locuiau 
tot în colibe, însă lucrau pământul cu mașini agricole și unelte 
confecţionate din metal. Într-una din aceste mici colonii, întâl- 
niră un bătrân care le înțelegea limba. Acesta le povesti pe 
îndelete grozăvia bombardamentului și suferințele îndurate în 
refugiile lor. leşiseră la muncă numai de doi ani, la porunca 
imperatorului Sen Kai. Acesta locuia într-un oraş nou, Lasal, 
către poalele muntilor din răsărit. Venea pe la ei, din când în 
când, pentru a inspecta munca și a le da ordine. Încă e bine, 
gândi Zaris. Dacă shangii se vor ridica, ne vom ridica şi noi. 

După multe hoinăreli pe deasupra imperiului, reușiră 
să identifice orașul Lasal. Era o adunătură de case lipite unele 
de altele, ca un fort. Deasupra uneia, flutura drapelul shang, 
galben cu o stea roşie. În piaţa din fața clădirilor, zăcea o 
navetă de producţie orionă. Un pârâiaș de munte trecea prin- 
tre case. Imperiul shang era condus dintr-un sătuc cu mai 
puţin de două sute de locuitori. Ei, care avuseseră cea mai 
mare populaţie... 

Zaris cobori din navetă frământat de gânduri negre. 
Se părea că pământul sclavizase toți coloniștii, fără scăpare. 
Shangii ieșiseră din case, încântați de vizita unor străini. Sen 
Kai, echipat corect, într-o uniformă kaki, de explorator, le ieși 
în cale. Până și el, veșnicul cârcotaș, era bucuros să vadă 
oameni. 

— Zaris, fratele meu, mă bucur că aţi scăpat din urgie! 

— Nu mai puţin mă bucur eu, la vederea voastră, îl 
asigură alcorul. Încă stati bine, față de noi. Am numărat, pe 
drum, mai mult de două mii de shangi. Nici un rov sau metis, 
însă. Ce s-a întâmplat cu ei? 

— Sunt mai la nord, în junglă, răspunse Sen Kai, 
făcând o grimasă de neplăcere. Nu mai vor să asculte de 
ordinele mele. Se organizează în bande și ne fură din recolte. 

— Nici rovii și metișii din celelalte colonii, cu excepția 
celei orione, nu mai lucrează, îl informă Zaris. S-au învăţat cu 
viaţa de culegători şi vânători. 

— Asta e cât se poate de prost, murmură Sen Kai. Nu 
mai avem forță de muncă pentru minerit și prelucrarea 
materiilor prime. 

— Şi noi tot asupra producţiei de hrană ne-am concen- 
trat, spuse Zaris. E prima măsură de supraviețuire, nu? 

— Poate că da, însă specialiștii în tehnologii moderne 
se descalifică sau mor. Cu cine vom mai ridica o nouă lume, 
comandante? 

Alcorul îi arătă cerul: 

— O escadră a Alianţei ar putea veni să vadă cum am 
evoluat. Ei ne-ar putea ajuta. 

— Noi nu mai credem în ajutor extern, Zaris. Încercăm 
să repunem în funcţiune minele și uzinele. 

— Felicitări! Noi n-am ajuns încă atât de departe. 

— Nici noi n-am făcut mare lucru. Vreo sută de mineri 
şi metalurgiști lucrează la acest proiect. Sunt încă slăbiți de 
radiaţii și de şocul psihic prin care au trecut. 

— Mă bucur că măcar tu ai rămas ferm pe poziţii, Sen 
Kai. 

Shangul îl privi în ochi, apoi își descheie bluza. Piep- 
tul îi era acoperit de plăgi prost bandajate. 

— Am riscat și m-am fript, Zaris. Am părăsit refugiul 
prea devreme. Din această cauză, sunt măcinat de boală. Nu 
știu dacă voi supravieţui. Ne înghite acest pământ, alcorule. 

— V-am adus câteva daruri, încercă Zaris să-l încura- 
jeze. Un holovizor în funcţiune, seminţe de legume şi cereale, 
câteva videotelefoane, să ne putem auzi... 

— Ai un satelit pe orbită?! tresări Sen Kai. 

— Încă nu. Până la primăvară, sper să-l ridicăm. Şi ori- 
onii îl aşteaptă. 

— Toti aşteptăm un eveniment pozitiv major, Zaris. 
Probabil, vrei să ştii dacă mai avem depozitul de galgor 
purificat. 

— Normal, nu? 

— Îți dau o veste proastă, comandante. Depozitul a 
fost lovit de o bombă nucleară. A explodat și a ars. Un pustiu 
de sticlă topită, de câteva sute de hectare, se întinde pe locul 
în care a fost. 

— Veţi relua extracția, îl asigură Zaris. 

— Şi tehnologia de purificare? îi puse Sen Kai între- 
barea care îl frământa de mult timp. Nu mai suntem în stare 
să purificăm galgorul, prietene. Poate, peste sute de ani... 

— Şi atunci va fi bine, spuse Zaris, pentru a-i ridica 
moralul. Important e să nu ne pierdem cu firea și să nu lăsăm 
sălbăticia să pătrundă în noi. 

— A și pătruns, Zaris, dar tu nu ești conștient de ea. 
A pătruns ca un duh invizibil și ne-a modificat firile. Nu mai 
arăţi deloc ca pe timpul expediției. 

— Îmbătrânim, găsi Zaris o scuză. 

— Şi ne abrutizăm de muncă grea, pentru care nu am 
fost pregătiţi. 

— Trebuie să ne păstrăm însuşirile de rasă superioară! 

— Nu putem, Zaris, argumentă shangul. Trebuie să 
lucrăm din greu, ca sclavii, pentru a ne asigura hrana și 
îmbrăcămintea. Măcar atât să păstrăm din civilizaţia noastră: 
o hrană sănătoasă și îmbrăcăminte decentă. 

— Putem și vom face mai mult! ripostă Zaris. Ne vom 
ridica din nou măcar la nivelul avut la aterizarea pe Geca. 

— Dacă vă ridicaţi voi, noi vă vom urma, îl asigură 
Sen Kai. Singuri, nu ne simțim în stare. 

Zaris se despărți de shangi cu o determinare rece în 
creier. El era considerat comandantul răspunzător pentru 
situaţie. De la el se așteptau primele progrese. Trebuia să dea 
exemplu de succes. Trebuia să ridice civilizaţia geeană din 
nou, înainte de a se epuiza rezervele de galgor. Adică, în mai 


putin de o mie de ani. 

Recolta din acel an nu se dovedi pe măsura 
așteptărilor lor. Seceta și lipsa de irigaţii erau de vină.Alcorii 
munciră însă ca disperaţii să culeagă și să pună la adăpost și 
ultimul bob. Alte seminţe nu aveau și rezerva de hrană con- 
centrată din bază scădea văzand cu ochii. lama îi prinse pe 
alcori în baza subacvatică. Locuiau cam înghesiuiți, deoarece 
efectivul lor crescuse cu aproape o sută de persoane venite 
din refugiul din munti. Specialiştii în diverse domenii tehnice 
şi agricole începură cursurile de pregătire pentru anul 
următor. Copiii reluară studiul organizat. Tehnicienii lucrau 
la proiectul unui satelit mai modest, dar rezistent. Încă era 
bine... Zaris stătea în faţa agendei sale și plănuia de zor ridi- 
carea unei noi civilizaţii. Nu se lăsase înfrânt de grozăviile 
trăite şi văzute. 

Înainte de anul nou, L.eodor îl înformă pe Zaris că 
intrase în contact cu primii supraviețuitori vegani și sirusani 
care îşi părăsiseră adăposturile. Rafan murise în bombarda- 
ment, astfel că sinistraţii vegani erau conduși de Herod, un 
fost navigator de astronavă. Aveau o navetă şi mai multe 
aeromobile în funcțiune, cu care prospectau întregul teritoriu, 
în căutarea supravieţuitorilor și a materialelor folosibile. 
Colonia sirusană era condusă de Sebek, deoarece nimeni nu 
mai știa nimic de Lumun. Şi ei dispuneau de două navete și 
câteva aeromobile. Mai mult, astronava sirusană ascunsă în 
junglă scăpase întreagă. Aveau un model pentru copiere ulte- 
rioară. Informaţiile îl înviorară pe Zaris. Lumea geeană ieșea 
din ascunzișuri la o nouă viață. Încă mai erau speranțe de 
revenire la civilizaţia avută. 

Către sfârșitul iernii, un șir de cutremure deosebit de 
violente afectară serios baza subacvatică. Alcorii se văzură 
nevoiţi să-și mute toate proviziile și materialele pe submarine 
şi pe uscat, în orașul Lagar. Oraș era un fel de a zice. Număra 
numai unsprezece case grosolane, o uzină electrică și un 
depozit de alimente. Aveau însă lumină electrică și apă 
încălzită în boilere improvizate. Țineau încă cu dinţii de ci- 
vilizaţie. Evenimentele împiedicară însă construcția satelitu- 
lui de comunicaţii. Coloniile geenilor rămâneau în continuare 
izolate între ele. Zaris trecu bine şi de această încercare. Con- 
tinua să-și planifice în amănunt activităţile de viitor, pe un 
an, pe un deceniu, pe un secol. Îşi vedea lumea ridicându-se 
și crescând mai ales în visele din somn. Credea cu putere că 
va învinge toate chemările sălbăticiei. 

O dată cu sosirea primăverii, Zaris începu explorările 
către vest. Căuta supraviețuitori din celelalte seminţii 
varange. Se convinsese că nu puteau obține un progres real 

fără câteva sute de mii de oameni bine organizaţi. Găsi mai 

multe grupe izolate de varangi către litoralul mării, pe locul fos- 

telor ferme de vegetale și animale. Supraviețuitorii se 
retrăseseră spre sud, în căutarea hranei. Locuiau în fostele ham- 

bare și depozite, fără lumină electrică și fără apă. Alcorul orga- 

niză fiecare comunitate de varangi întâlnită, stabilind sarcini 
precise pentru perioada următoare. În primul rând, îi obligă pe 
varangi să exploreze zona de nord a continentului, în căutarea l 
celor de trebuință unei vieți civilizate: generatoare electrice, 
mijloace de transport, mașini agricole, mobilier... Zaris nu mai | 
ruga și nu mai pierdea timp cu convingerea. Comanda ca un 
imperator. Observase că sinistraţii reacționau mai bine la o 

astfel de atitudine. Voiau să fie conduşi de o voinţă supe- 

Tioară. Zaris era tocmai omul potrivit pentru aceasta. La 
întoarcerea din expediţie, guvernatorul alcor aduse în Lagar 

câteva cuști cu păsări domestice primite de la ceilalți varangi. 

Nu-și imaginase că va ajunge vreodată să se bucure de câte- 

va păsări, cu care alcorii puteau relua ciclul de creștere. 


x 


Anii treceau și evoluția comunităţilor geene era mult 
prea lentă pentru speranțele lui Zaris. Nu reușiseră să con- 
struiască satelitul de comunicatii, așa că schimbau informatii 
prin curieri cu navete, în mod periodic. Guvernatorul alcor 
era îngrijorat mai ales de faptul că toţi geenii începuseră să 
moară prematur. Mureau chiar și indivizi născuţi pe Geea, 
după prima colonizare. Majoritatea coloniștilor veniţi odată l 
cu el dispăruseră. Noile generații creșteau şi se căsătoreau i 
rapid, ca și cum s-ar fi temut că nu vor mai apuca să trăiască. l 
Nu făceau însă destui copii, pentru a produce un spor | 

demografic substanţial. Radiațiile le afectaseră sistemul ge- 
neral de reproducere şi capacitatea intelectuală. Tinerii nu 
mai posedau tenacitatea străbunilor, nici dorința lor teribilă 
de cunoaștere și creaţie. Munceau conștiincioşi în locurile 
ordonate, însă nu dovedeau nici un fel de iniţiativă. În mod 
vizibil, suferiseră mutații genetice. 

După vreo treizeci de ani de la ultimul bombardament 
gaster, în comunitatea alcoră din Lagar se născu un prunc 
păros, cu mandibula ieșită în relief și cu ochii înfundaţi în 
orbite. Medicii și biologii discutară mult asupra acestui caz. 
Ulterior, însă, se născură și alți copii cu însușiri similare, ast- 
fel că nimeni nu le mai dădu importanţă. Atavismele cu care 
se nășteau acești prunci nu le afecta capacitatea de învăţare. 
Zaris vedea în acest fenomen însă altceva. El vedea 
întoarcerea alcorilor către sălbăticia primară din care evolu- 
aseră strămoșii foarte îndepărtați. Ar fi trebuit să fie mulțumit 
de cele realizate, însă spectrul sălbăticiei îl bântuia cumplit. 
Aveau din nou un oraș cu grădini și străzi largi. Fabricile de 
țesături şi de conservare a alimentelor funcționau. Începuseră 
să producă din nou metal şi primele mașini agricole. Se pre- 
figura un progres. Zaris, însă, îl simţea înşelător și de scurtă 
durată. Se zbătea cumplit pentru fiecare nouă cucerire a alco- 
rilor și a celorlalți varangi. Exportă progresele în celelalte 
colonii. Voia să ridice lumea... 

Lumea nu părea dispusă să facă eforturi de ridic, re, 
însă. Prin păduri şi jungle rătăceau hoarde de mutanţi rezu - 
tate din rovi și metiși. Abia dacă mai știau să aprindă un foc. 
Jeranii, pe care Zaris îi vizitase o singură dată, se întorseseră 
la stilul semisălbatic de viaţă al străbunilor lor. Cultivau 
puţine vegetale și creșteau puţine animale. Preferau să vâneze 
animale de carne şi să culeagă roadele comestibile ale pămân- 
tului. Majoritatea rămăseseră să locuiască în peșterile din 

timpul refugiului. Trăiau în jurul focurilor, deoarece nu mai 
aveau nici un generator electric. Nu păreau însă să simtă vi- 
tregiile naturii. Cei mai vechi înviaseră credințele străbune în 
diverse spirite supranaturale. Chiar și alcorii care îi ajutaseră 
atât de mult erau un fel de zei, în ochii lor. 

Sirusanii contribuiau destul de puţin la efortul geenilor 
de revenire la civilizația astrală, din care coborâseră loviți de 
gasteri. Educaţia războinică, cu care veniseră din patria siru- 
sană, le ocupa o bună parte din viață. Natura darnică din zona 
lor de trai îi făcea din ce în ce mai leneși. Preferau să culeagă 
roadele pomilor crescuți natural și să cultive cât mai puţin, cât 
pentru a supraviețui de la un an la altul. Multe animale se 
sălbăticiseră, dar ei preferau să le vâneze, în loc de a le captura 
și a le domestici. Construcţiile lor erau simple improvizații iar 
din tehnologie păstraseră doar producerea aurului. 

Veganii, varangii, shangii și orionii se zbăteau să 
salveze măcar moștenirea astrală. Kobizii se pierduseră în 
junglele din sudul continentului lor și nimeni nu mai avea 
timp să se ocupe de ei. Liderii celor patru rase încă superioare 
se adunau o singură dată pe an, pentru a-și coordona efor- 
turile de reconstrucţie a lumii geene. Progresele erau însă 
destul de mici, în fiecare an. Zaris visa un fluviu uriaș și 
furios, venind din viitor către trecut. Acesta urla, gata să-l 
înghită și să-i poarte pe căile periculoase ale sălbăticiei. Dacă 
ne întoarcem în timp, vom fi pierduţi, spunea el la fiecare 
întrunire a liderilor. Vom ajunge la fel ca hoardele de 
mutanti. Trebuie să ne opunerm, fraţi și surori! 

Era însă greu să te opui curentului decadent și invo- 
lutiv. Stafia lui Omogo, fostul imperator sirusan, devenise 
zeu în minţile multor băștinași. Da, sirusanii din clasa infe- 
rioară divinizau străbunul venit din cer, prin ritualuri ciudate. 

Aşteptau ca sufletul lui să se întoarcă, împreună cu alți 
zburători supranaturali, pentru a-i ajuta. Aceste credinţe și ri- 
tualuri se răspândeau treptat în întreaga colonie sirusană. 

Uneori, Zaris simţea că nu mai putea lupta împotriva 
diverselor manifestări involutive. Atunci, o gheară îi apuca 
inima și plămânii rămâneau fără aer. Educaţia îl oprea să 
izbucnească nervos. Se consuma prin interior, în singurătate. 
Părul îi albise complet şi o rețea de riduri fine îi acoperea faţa. 
Se încăpățâna să-și facă în continuare planurile pe agendă, 
deși majoritatea alcorilor ajunseseră să trăiască la întâmplare, 
de la un sezon la altul. Planurile nu prindeau viaţă și asta îl 
deprima groaznic. Într-o zi, Hasen îi aduse o veste şocantă: 
câţiva alcori păstori și legumicultori fugiseră. 

— Cum să fugă? întrebă Zaris surprins. Nu au unde. 

— Sunt tineri și instinctuali, domnule guvernator, îi 
explică Hasen. Fetele mutanţilor sunt foarte atractive. 

— Alcorii mei?! 

— Da, au fugit la mutanţi, după femei. Noi nu avem 
câte una pentru fiecare bărbat. 

— Alcorii mei... ce-au ajuns... 

Guvernatorul rămase ca trăsnit, cu privirile pierdute. 
A doua zi, făcu un atac cerebral şi căzu la pat. Oanes și Moira 
sosiră în grabă, să-și vadă tatăl. Acesta era conştient, însă vor- 
bea cu greutate. Îşi cuprinse copiii într-o privire apoasă, de 
om obosit: 

— Cumplita chemare sălbatică... m-a învins. 

— Tată, trebuie să-ți revii! se ruga Moira. 

— De ce? Să mă întorc cu turma în trecutul bestial? Eu 
am fost mereu un om al viitorului. 

— De dragul viitorului, trebuie să trăieşti, tată, pledă 
Oanes. 

— Fiul meu, eu mă topesc, şopti Zaris cu greutate. Vă 
las o moștenire firavă și contradictorie. 

— Noi vom învinge, tată. 

— Pătrundeţi în hoardele de mutanti, cu fugari instruiți 
să-i civilizeze! Aceasta e soluţia salvatoare. 

— Nu te îngrijora, tată! Comunitățile civilizate sunt 
puternice. 

— Sunt insulițe luminoase într-un ocean de ignoranță, 
fiule. Mutanţii ne-au depășit de câteva ori, deoarece fac copii 
mulţi, mânaţi de instinct 

— Dar sunt efemeri, tată. 

— Şi voi deveniți efemeri, cu fiecare zi petrecută pe 
această planetă. Întreabă specialiştii cât vor trăi urmașii voştri 
de peste câteva mii de ani! 

— Știu, tată. Vor trăi numai câteva sute de ani, în cel 
mai bun caz. 

— Această planetă ne-a învins, Oanes. 

— Nu, tată. Încă mai sperăm să vină mesagerii 
Alianţei, să ne scoată din criză. 

— Pentru mine, va fi târziu. Mă prăpădesc, fiule... 

Zaris rămase surd și mut la insistențele copiilor și 
medicilor. În primăvară, se stinse pe terasa casei sale. Încă 
mai murmura: Cumplită întoarcere... 

Legendele zeilor 


Trecuseră mai mult de cinci sute de ani de la moartea 
lui Zaris alcorul. Fiul acestuia, Oanes, călătorea cu submari- 
nul către colonia lui Leodor din ţara caldă. Tânărul bărbat 
cugeta la cele făcute pentru îndeplinirea ultimei dorințe a 
tatălui său. Reuşise să stabilizeze o mare comunitate de 
mutanţi între junglă și țărmul mării, lângă gura deltei marelui 
fluviu Nol. Progresele acestora erau observabile, dar prea 
lente. În anii trecuţi, îi învățase să producă focul prin cioc- 
nirea unor pietre de cremene și prin frecarea unui băț uscat 
într-o scobitură făcută în alt lemn la fel de uscat. Îi ajutase să 
îmblânzească câteva animale, să-şi asigure în permanenţă 
lapte și carne. Le dusese păsări domestice din Lagar, numai 
să le crească şi să le înmulțească. Îi învățase să cultive legume 
și cereale în pământul gras, rămas după revărsările de 
primăvară ale fluviului. Găsise un limbaj comun cu ei, prin 
translatorul metis Zurva. Îi obligase pe cei maturi să-și 
acopere mijlocul cu ţesături din fibre vegetale. Oanes credea 


că făcuse deja primii pași pentru civilizarea acestora. 

Acum, Oanes şi Zurva le duceau sălbaticilor grâu, 
secară şi mei, în vase mari de argilă, confecționate de alcorii 
din Lagar. Alte vase, mai mici, erau destinate uzului indivi- 
dual. Civilizatorul alcor spera că va mobiliza cei mai 
inteligenţi și mai harnici dintre ei să le reproducă. Era pregătit 


479 


să le facă şi o demonstraţie practică de transformare a lutului 
argilos în ceramică neagră. Se documentasc bine, căci nu voia 
să dea greş. 

Comandantul submarinului îl anunţă că ancorase în 
golful obişnuit. Oanes tresări, trezit din gânduri, apoi îi 
ordonă să pună bunurile în barca pneumatică. El îşi trase fer- 
moarul costumului de scafandru autonom și îşi împinse 
ochelarii pe frunte. Se pregătea să înoate vreo doi kilometri, 
până la mal. Zurva, echipat la fel, era deja lângă barca plină 
cu produse. Lumina soarelui de răsărit poleise apa în culori 
galben-roşietice. Cei doi porniră către țărm, să facă vizita 
periodică la mutanții sălbatici. Înainte de a atinge țărmul, 
auziră strigăte puternice și mai mulți mutanti, de ambele sexe 
şi de toate vârstele, ieșiră din colibe. El-Oanes! El-Oanes! 
strigau mutanţii. În limbajul lor sărac, aceasta însemna zeul 
Oanes. Cei doi alcori ieşiră din mare, cu apa șiroind pe ei. 
Mutanţii se adunaseră în grup și ridicau mâinile cu palmele 
deschise către cer, murmurând: El-Oanes! El-Oanes! Câţiva 
înaintară până lângă barcă, să descarce darurile. 

Oanes ieși din apă și se așeză pe scaunul de piatră pe 
care mutanţii îl ciopliseră în cinstea lui. Zurva luă loc în 
dreapta sa și conversaţia cu mutanţii începu. Discutară 
aproape o oră despre darurile ~. luse şi despre cele întâmplate 
în comunitate în lipsa lor. După aceasta, Oanes luă presa 
făcută din scânduri şi începu să le arate cum se confecţionau 
cărămizile. Mutanţii îl priveau în extaz. Credeau că producea 
cărămizile prin magie. Oanes îndemnă pe unul dintre ei să-l 
imite. Îi dădu presa şi-i arătă cum se lucra lutul moale. 
Operațiunea părea plăcută, astfel că mai mulţi mutanţi se 
îngrămădiră să ia presa. Zurva le împărţi presele confecţio- 
nate din timp şi-i lăsă să lucreze pe colina însorită. El şi 

Oanes se retraseră, să discute cu bătrânul Maruk, căpetenia 
comunităţii. În ochii celorlalti mutanti, Maruk era şi vrăjitor, 
deoarece chema zeii la sfat și primea leacurile acestora pen- 
tru diferite boli. 

Oanes luă locul în scaunul de piatră, netezi nisipul din 
fața sa, luă un bețişor și începu să deseneze. Maruk îl urmărea 
atent, cu ochii larg deschişi. Zurva numea fiecare animal şi 
lucru desenat iar Maruk repeta cuvântul de mai multe ori, până 
îl rostea fără greș. Către prânz, pe nisip, se înșiruiau câteva zeci 
de desene: un soare, un om, o capră, un peşte, un porumbel... 
Era destul. Băștinașii obișnuiau să doarmă când soarele era 
foarte puternic. Oanes îi anunță prin Zurva că va reveni peste 
cinci zile şi se întoarse în mare. Translatorul rămase pe loc, să 
supravegheze restul activităţilor. Seara, la lumina focului, Zurva 
le arăta mutanţilor stele de pe bolta întunecată. De acolo veni- 
seră zeii alcori, le spunea Zurva, metisul recivilizat. Ei zburau 
cu păsări de foc și puteau lovi cu fulgere orice ființă neascul- 
tătoare. Ei, zeii cei întelepţi, aveau un oraș alb, pe celălalt țărm 
al mării. Aveau și peşti uriași, cu care înotau pe sub apă, până 
aici, la ei. Mutanţii ascultau cu sufletul la gură minunile pe care 
Zurva le văzuse în țara zeilor. 

După cinci zile, Oanes reveni între mutanti şi le arătă ` 
cum să construiască un cuptor de ars ceramica. Când acesta 
fu gata, aprinse focul cu mâna lui, folosind o brichetă. 
Mutanţii scoaseră exclamaţii de uimire. Focul ardea 
cărămizile uscate din cuptor, pregătindu-l pentru prima şarjă 
de ceramică. Deja, Zurva le arăta băștinașilor cum se modela 
primul blid, prima cană. Oanes gândea că, peste câțiva ani, va 
putea încerca să construiască primul cuptor de topit cositorul și 
arama. Minereuri se găseau din belşug, la poalele muntilor de 
dincolo de fâşia de junglă rezultată din fosta livadă plantată de 

vegani. E greu să fii zeu, cugetă Oanes. Trebuie să știi răspun- 
suri exacte la cele mai neobișnuite întrebări. Mai mult, trebuie 
să poti face minuni din ce în ce mai complicate, pentru 
încântarea și instruirea acestor fiinte abia ieșite din bestialitate... 


$ 


Tenoh, capitala imperiului orion, era în sărbătoare. 
Terasele din jurul oraşului gemeau de orioni, metiși și rovi. 
Veniseră de la mari depărtări, prin munți, jungle și deșerturi, 
să aducă ofrande zeiței-mamă Orejona și zeului-tată Omitot, 
soţul ei. În acel an, ploile veniseră la timp, astfel că recoltele 
de porumb, batate, cartofi, tabac și manioc erau bogate. Zeii 
fuseseră darnici cu oamenii, aşa că trebuiau veneraţi cum se 
cuvenea. 

Orejona stătea întinsă pe o canapea de lemn, în 
apartamentul ei din palatul imperial. Băuse un suc energizant, 
preparat de medicii orioni, apoi se lăsase pe mâinile servi- 
toarelor metise. Acestea îi frecau trupul cu substanţe parfu- 
mate și-o machiau cu grijă, pentru apariţia în public. Păru-i 
alb fusese vopsit într-un negru lucios, iar bijuteriile aşteptau 
pe măsuţă, pentru a fi asortate la îmbrăcăminte. Sotul ei orion, 
Omitot, aștepta răbdător pe un fotoliu, fumând tabac. Era 
îmbrăcat într-un costum de astronaut de culoare portocalie și 
avea la îndemână casca cu vizoare mari și alungite, în formă 
de elipsă. Așa trebuiau să-l vadă supușii din teritorii, ca pe un 
zeu atotputernic şi intangibil. Vârsta îl încerca şi pe el, însă 
medicii orioni îl asiguraseră că va mai trăi vreo sută de ani. 
Cam tot atât îi dăduseră și Orejonei. 

Orejona era gata de a intra în scenă. Purta o rochie 
verde smarald, cu guler înalt şi cu mâneci lungi, menite să-i 

ascundă pielea zhârcită. Pe cap, purta coroana de aur, cu 
pietre roşii. Mâinile îi erau acoperite de mănuși lungi, peste 
care străluceau brățări de aur. Picioarele îi erau complet aco- 
perite de cizme din piele moale. Împărăteasa-zeiţă se apropie 
de fereastră şi aruncă o privire afară. Cele trei navete aştep- 
tau cu echipajele îmbrăcate în straie rămase de la vechii 
exploratori astrali. Câţiva luptători orioni, purtând în spate 
aparate individuale de zbor, aşteptau înșiruiți în linie. 

— Să înceapă! porunci împărăteasa. 

Sirenele de pe navete începură să sune prelung. 
Zburătorii individuali se ridicară vertical, apoi porniră către 
est, spre platoul pe care aştepta mulțimea. Trecură în zbor pe 
deasupra supușilor care ridicaseră mâinile către ei, apoi 
începură să se rotească, scrutând mulțimea cu ochii lor ageri. 
Nici o tulburare nu trebuia să se producă la apariția zeilor... 

Sunetul sirenelor încetă. Mulțimea aștepta tăcută. 
Navetele se ridicară deasupra zidurilor și lunecară lin, către 
platoul uriaș, înconjurat de terase. Gardienii orioni așteptau în 
faţa mulțimii, cu armele pregătite. 

Prima navetă atinse platoul. Gardienii sloboziră ful- 
gere de foc din razere, în sus, pe deasupra mulțimii. Naveta 
imperială cobori în față, către marginea platoului. Orejona 
apăru în cadrul ușii, într-un halou de lumină. Desfăcu încet 
mâinile și le ridică spre cer. Multimea căzu în genunchi, mur- 
murând: Orejona, zeiță-mamă, îndură-te de noi! Împărăteasa 

„cobori cu atenţie scările, urmată de Omitot. Amândoi se 

opriră în fața mulțimii imploratoare și întinseră braţele. Din 
razerul lui Omitot țâșneau fulgere. Orejona începu să vor- 
bească iar tălmaciul desluşea supușilor spusele ei: 

— Sunteţi un popor ales și iubit de zei. V-am dat roade 
bogate, să trăiţi fericiţi. V-am învăţat multe lucruri bune și vă 
vom mai învăţa. Se apropie însă timpul ca noi, zeii cei vechi 
şi buni, să ne retragem în cer. 

Mulțimea gemu deznădăjduită. Mii de mâini se 
ridicară imploratoare către ea și Omitot. Orejona îi asigură: 

— Vom avea în continuare grijă de voi, din cer. Vă 
vom vedea orice faptă și vă vom auzi fiecare rugă. Să fiţi har- 
nici și să ascultați poruncile noastre! Vă dau puterea vieții 
eterne, din forța mea orendă. Bucuraţi-vă că aveţi zei blânzi 
și darnici! Slăviţi-i în fiecare zi! 

Orejona simţi că o cuprindea o slăbiciune puternică. 
Picioarele îi tremurau deja. Încheie mai rapid adresarea: 

— Popor ales, să trăieşti veșnic!. Aceasta este voinţa 
zeilor. 

Ameţeala o cuprinsese, însă se ținea tare, destul de 
conștientă. Ridică lent braţele către cer, rămase nemișcată 
câteva clipe, apoi se întoarse și păși către navetă. Nu-și mai 
permitea călătorii lungi, prin imperiu său ori prin colonii, 
deoarece rezervele de galgor erau pe sfârșite. Navetele se 
ridicară spre soare, până ce deveniră puncte abia vizibile. 
După aceasta, coborâră lent în curtea palatului imperial. Ori- 
onii zburători continuau să se rotească deasupra mulțimii hip- 
notizate. Murmurele deveniseră vuiet: Orejona, zeiţă-mamă, 
nu ne părăsi! Omitot, zeu-tată, rămâi alături de noi! În palat, 
cei doi imperatori se odihneau sub supravegherea medicilor. 
Îşi jucaseră rolurile și pentru acest an. Mai târziu, alţi zei mai 
tineri vor trebui să sugestioneze mulțimile de supuși. Moartea 
se apropia inexorabil de ei. 


Veganul Zius, însoţit de doi luptători din rasa sa, 
plutea cu aeromobilul către o comunitate de metiși din interi- 
orul junglei. Momentan, se opriseră să urmărească o scenă de 

vânătoare mai puţin obișnuită. Doi metiși aproape albi 
urmăreau un pigmeu negru, cu sulițele ridicate. Creatura 
mică și neagră urla din toată puterea, căci nu vedea nici o cale 
de scăpare din faţa uriașilor blonzi și pletoși. Prima suliță 
aruncată îl străpunse din spate și-i ieși prin piept. Pigmeul 
căzu urlând în continuare. Mutanţii se apropiară în salturi. 
Unul din ei scoase cuțitul de la brâu și se aplecă asupra răni- 
tului. Îi reteză o mână şi începu să muște din ea cu poftă. 
Celălalt îi despică pigmeului toracele și-i smulse inima. Sân- 
gele i se scurgea printre degete, din inima încă vie. Mutantul 
mușcă din ea, murdărindu-și fața de sânge. Mânca și scotea 
strigăte sălbatice, de satisfacţie. 

— Intervenim! ordonă Zius. 

Aeromobilul cobori ca o săgeată către cei doi 
vânători. Aceștia rămaseră stană de piatră. Lumina razerelor 
îi orbi imediat. Căzură inconștienți, cu bucăţi de pradă în 
mâini și în guri. Nici nu simţiră că erau urcați în aeromobil. 

— Înainte! porunci Zius încruntat. 

Veganul nu era deloc încântat de progresele pe care le 
făceau mutanții din colonia educată de ei. Îi învățaseră până 
și scrisul, însă ei se încăpățânau să păstreze obiceiuri și ritua- 
luri din perioada de neagră sălbăticie. Printre ele, canibalis- 
mul ritualic. Mutanţii nu ucideau alți humanoizi de foame, ci 
datorită credinţei că le smulgeau puterea vitală. Aveau 
destulă hrană în colonia lor, inclusiv animale de carne. Cei 
mai șireţi și mai îndrăzneți mutanţi vânau însă în continuare 
metiși din alte rase, pe ascuns de ochii zeilor. Zius cugeta 
cam ce pedeapsă trebuia să le aplice infractorilor. 

Aeromobilul survolă câmpurile cultivate și cobori 
către satul format din vreo sută de colibe rotunde, lucrate cu 
migală, din bambus şi stuf. Ateriză în dreapta unei plăci 

înalte, din piatră cioplită perfect, cu laserul. Din colibe, 
ieșeau în fugă mutanti și mutante, cu copii de mână. Toţi erau 
blonzi, aproape ca veganii. Purtau un fel de şorțuri şi cuțite 
lungi, făurite din bronz, la brâu. În rest, erau goi şi desculți. 
Zius cobori şi se opri în faţa tablei legilor. În urma lui, cei doi 
luptători cărau mutanții capturați. Mulțimea de mutanti înge- 
nunchease, cu privirile îndreptate către Zius. Acesta începu să 
le vorbească: 

— V-am spus că fulgerele zeilor vor ucide pe oricine 
va omorî şi va mânca altă ființă omenească. Ei au făcut-o. 
Mânia zeilor e mare. 

— Îndurare! gemu mulţimea. 

— Ridicaţi-vă şi priviţi pedeapsa zeilor! porunci Zius. 

Mutanţii se ridicară şovăielnic. Cei doi prizonieri 
erau deja conștienți. Se târau pe pământ, urlând şi implorând. 

— Fulgerele zeilor! rosti Zius ferm. 

Cei doi luptători își scoaseră razerele, le comutară pe 
fascicole incendiare şi luară la ochi păcătoşii. 

— Acum să lovească mânia mea! 

Razele de foc îi cuprinseră pe cei doi canibali. Erau- 
vânjoși şi rezistenți. Se ridicaseră urlând și se zbăteau ca nişte 
torte vii. Mulțimea murmura îngrozită. Zius arătă către tabla 
legilor şi porunci: 

— Citiţi toți, în cor! 

Mutanţii ridicară privirile şi începură să murmure: 

— Să te supui fără împotrivire zeilor veniți din stele! 
Să nu gândești rău la adresa nici unui zeu! Să muncești cu 
râvnă, de la răsăritul soarelui și până la apus! Să nu ucizi 
fiinţe omeneşti și să nu mănânci carne de om! Să nu faci copii 
cu mama ori cu sora ta! Să nu iei lucrul sau animalul altuia!... 

Zius asculta posomorât. Figura lui mânioasă îi 
îngrozea pe mutanti. Ştiau că vor fi pedepsiți deoarece nu 

ieşiseră la muncă, ci leneviseră în colibe. Veganul îi puse să 
citească de câteva ori tabla legii. Între timp, el gândea la o 
pedeapsă pentru lenevia descoperită. 

Multimea terminase și aștepta înfricoșată. Zius ridică 
mâna și arătă astrul zilei: 

— Soarele muncește în fiecare zi, de dimineaţa şi până 
seara. Cine nu va face la fel va simţi fulgerul zeilor. Acum, 
veţi suferi numai o mică pedeapsă. 

Cei doi luptători așteptau cu razerele reglate în 
poziția de atac psihic. În această poziție, armele produceau 
atacuri de panică și dureri atroce în tot corpul. 

— Lăsaţi copiii să plece în colibe! ordonă Zius. Voi 
aranjaţi-vă pe un singur rând! 

Strigăte de implorare izbucniră. Zius rămase surd și 
mut. Copiii fugiră înspăimântați în colibe, privind din uși la 
ce se întâmpla cu părinţii lor. Razerele porniră să vâjâie. 
Mulțimea izbucni în urlete de durere și spaimă. Mâna lui Zius 
arăta către câmpurile cultivate. O goană nebună cuprinse 
mutații. În câteva clipe, întregul sat era gol. 

— Bestiile trebuie condiționate cu durere sau plăcere, 
explică Zius celor doi luptători. Numai astfel, le vom putea 
civiliza. 

Cei trei vegani urcară în aeromobil și porniră către 
următoarea comunitate de mutanți. În urma lor, cei pedepsiți 
lucrau ca apucații. 


În jungla sirusană era mare forfotă. Bărbaţi și femei 
cu făclii în mâini se îndreptau către locul în care zăcea ultima 
astronavă. Se pregăteau să celebreze împreună ziua zeilor ste- 

lari. Doar câţiva dintre ei mai purtau resturi din echipamentul 
străbunilor. Majoritatea își acoperiseră doar organele genitale 
cu o mică plasă din fibre vegetale. Nu se simteau deloc jenați 
de această situaţie. Copiii și adolescenţii de ambele sexe 
umblau complet goi. 

Bătrânul Sesek, șeful comunităţii de supravietuitori 
Sirusani, se urcase pe puntea principală a astronavei, înconju- 
rat de o gardă care mai poseda încă razere. Privea calm și 
împăcat mulțimea de făclii ce înconjura treptat astronava. 
Unul din luptătorii din spate duse la gură o scoică spiralată și 
scoase un sunet lung, ca vuietul mării. Mulțimea de sirusani 
se linişti ca prin farmec. Doar o pală de vânt foşnea prin frun- 
zele arborilor imenși. Sesek păși până aproape de marginea 
punţii și ridică braţele către cerul bleumarin, punctat cu stele: 

— Fraţi sirusani, bucuraţi-vă de ziua zeilor! Străbunii 
noștri zei au venit din cea mai luminoasă stea a cerului, arătă 
el cu degetul către steaua Sirius. Erau cei mai înțelepți şi cei 
mai viteji dintre zei. Ei au învins dușmanii, în marele război 
al zeilor şi ne-au lăsat moștenire această maşină zburătoare. 
Nu mai știm să zburăm însă, la timpul potrivit, spiritele 
străbunilor zei ne vor dezvălui secretul. Să ne rugăm lor, pen- 
tru luminarea minţilor noastre! 

Multimea începu să se roage, cu glasuri scăzute. De 
pe punte, Sesek conducea ruga: 

— Spirit al marelui zeu Omogo, ocrotește-ne și 
luminează-ne minţile! Dă-ne din nou puterea de a zbura prin 
ceruri, asemenea păsărilor! Duhuri înțelepte şi bune ale rasei 
noastre, ocrotiţi-ne zi și noapte! Faceţi câmpurile să rodească 
şi animalele de hrană să se înmulțească! 

Ruga continuă în noaptea clară, aproape jumătate de 
oră. După aceasta, Sesek începu să vorbească din nou: 

— Noi, sirusanii, suntem poporul ales de zeii cei buni, 
viteji și înţelepţi. Noi suntem mai mult decât atât. Noi suntem 
coborâtori direcţi din zeii cei vechi care au făcut această 
lume. Să nu uitaţi aceasta, sirusanii mei! Noi suntem stăpânii 
acestei lumi, deoarece străbunii noștri au creat-o. Tot ce se 
produce pe acest pământ ni se cuvine nouă. Dacă cineva se 
împotriveşte voinţei noastre încalcă porunca zeilor. În acest 
caz, îi vom zdrobi cu forta armelor noastre rămase de la zei şi 
le vom lua tot ce ne trebuie. 

Luptătorii din gardă descărcară fulgere din razerele 
îndreptate către cer. Mulțimea tropăia pe loc şi tipa încântată 
de cele auzite. Sesek ridică glasul: 

— Bucuraţi-vă, urmași ai zeilor viteji! Mâine, vom 
porni către miazănoapte, să luăm în stăpânire bunurile ce ni 
se cuvin de la oamenii albi. 

Un sunet ritmic, de buștean scobit, lovit cu un ciocan 
de lemn, izbucni. Multimea începu să se legene, asemenea 
unui lan de grâu bătut de vânt. Sirusanii înconjurară astro- 
nava cu pași mărunți, de dans. După ce înconjurară astronava 
de două ori, se opriră în așteptare. 

— Gustaţi din nectarul zeilor! îi îndemnă Sesek. Bucu- 
rați-vă şi slăviţi zeii ocrotitori! 

Mai multe oale cu meia, o băutură fermentată, din 
fructe şi frunze, fură descoperite. Fiecare participant îşi luă 
băutura, în nuci de cocos scobite. Un mare rug fu aprins în 
mijlocul poienii şi sirusanii începură să sară în jurul lui. Sunc- 
tul ritmic, de tam-tam, crescu în intensitate. Dansatorii strigau și 
țopăiau, făcând gesturi largi cu mâinile. Sesek îşi privea 
mulțumit supușii. Erau bine dezvoltați și bine pregătiți pentru 
luptă. Nu se îndoia că-i vbr învinge pe oamenii albi din nord şi 
le vor lua tot avutul. Era dreptul lor, de coborâtori din zei... 

Visun, liderul varangilor megrezi, își văzuse visul cu 
ochii. În urmă cu cincizeci şi doi de ani, plecase din țara sa 
lovită de secetă şi ger. Îl urmaseră aproape două mii de 
megrezi, cu turmele și cirezile lor. Porniseră cu tot avutul 
strâns în două aeromobile și pe câteva sute de care, către 
răsărit. Ziua mergeau iar noaptea dormeau în corturi sau sub 
cerul liber. Suferiseră de foame şi sete, în mai multe rânduri. 
Câteva sute de megrezi muriseră la trecerea munților, dar ei 
nu se dăduseră bătuți. Înaintaseră mereu către răsărit, în 
căutarea unui ținut călduros și bogat. Acum, îl aveau în faţa 
ochilor. Era un podiș jos, în trepte, coborând către sud. Un 
fluviu leneș curgea prin mijlocul lui. Păşunile erau neobișnuit 
de bogate și clima foarte caldă. Din loc în loc, pădurile erau 
întrerupte de livezi părăsite şi de lanuri de orez sălbatic. Cine- 
va trăise acolo cândva, însă dispăruse. Era locul ideal pentru 
“omunitatea megrezilor. Toţi supraviețuitorii priveau cu 
recunoştinţă la Visun. 

Liderul organiză tabăra, înconjurând-o cu carele de 
'ransport. Oamenii aprinseră focuri și începură să-și încro- 
pească mâncare din roadele pământului şi din carnea ani- 
malelor. Seara cobora încetișor peste mulțimea de megrezi. În 
faţa unui foc, bătrânul Sad povestea tinerilor care voiau să 
asculte întamplări de demult: 

— La început, Geea era complet golașă şi nimic nu 
trăia pe ea. Străbunii varangi au venit din lumea celor opt 
stele şi au făcut tot ce vedeţi. Ei au făcut câmpurile să 
rodească, pădurile să crească, florile să înflorească. Ei au 
creat toate animalele și le-au dat nume. Ei zburau prin cer cu 
masini mai mari de sute de ori decât acromobilele noastre. Au 

venit însă duşmani din ceruri şi o luptă aprigă s-a încins între 
zeii noștri străbuni și străinii agresori. Inamicii au atacat cu 
arme care ucid până și pruncul din pântecele mamei. Orașele 
noastre au fost distruse și străbunii s-au refugiat în munţi. Pe 
atunci, îi conducea o femeie vitează, Gema megreza... 

Visun se rezemase de un car și asculta spusele 
bătrânului Sad. El nu știa mai multe, deoarece se născuse în 
refugiu, după ultimul bombardament. Îi rămăsese însă de la 
tatăl său o amuletă de aur închipuind lumea celor opt stele din 
care plecaseră varangii. Privirile i se ridicară spre cerul înste- 
lat. Recunoscu fără greş patria străbunilor stelari. Spusele 
tatălui său îi răsunară din nou în urechi: Salvatorii voştri vor 
veni cu astronave, din lumea celor opt stele. Asta să spui și tu 
copiilor tăi! Varangii din cer vor cobori pe Geea, să vă ridice 
la viată adevărată. Să nu uitaţi niciodată să priviti cerul înste- 
lat și să-i chemaţi pe varangi cu sufletele voastre! 

Așa se nasc legendele, gândi Visun. Cum se vor trans- 
forma ele, trecând din generație în generație? Urmașii urmașilor 
noștri vor mai cunoaște adevărul despre străbunii astrali? 
Nimeni din jur nu-i putea răspunde acestor grele întrebări. 


pa 


Huangdi, fiul lui Sen Kai, devenit împărat al 
shangilor după moartea tatălui său, studia naveta cu 
nemultumire în suflet. Indicatorul de galgor tindea către zero. 
Mai putea zbura cu ca vreun an-doi, apoi trebuia să-și 
găsească alt mijloc de a-și vizita supuşii. Acest lucru nu-l 
încânta deloc. Ce fel de împărat şi zeu era el, dacă nu mai 
putea cobori din cer, cu tuncte și fulgere care să-i îngrozească 
pe shangi şi metiși? Plecă furios în casă și porni holovizorul 

moștenit de la părinţii săi. Studie pentru a mia oară schema 
instalaţiei de purificat galgor, așa cum îi rămăsese pe o holo- 
gramă. Nici unul din specialiștii de după dezastru nu era în 
stare s-o înțeleagă. Cu atât mai puţin, s-o reproducă. Fără gal- 
gor, mașina zeilor era metal mort. Huangdi ieși în grădină, să 
se mai liniștească. 

Imperatorul shang se opri în faţa pietrei funerare sub 
care zăceau rămăşiţele tatălui său. Reciti cele scrise, pentru 
nu se știe a câta oară și mângâie steaua cu cinci colțuri de dea- 
supra. Era steaua-soare a planetei din care venise tatăl său, 
sub conducerea înțeleptului Shang Di. Monumentul acestuia, 
mai mare și mai luxos decât al tatălui său, era mai către fun- 
dul grădinii. Era compus dintr-o piramidă din marmură, în 
vârful căreia se sprijinea o sferă. Pe cele patru fețe ale 
piramidei, era scrisă, în limba shangă, povestea lui Shang Di, 
imperator și zeu venit din lumea stelelor. El crease această 
lume din nimic, cu forța geniului său, spunea povestea. 
Făcuse pământul să rodească, păsările să zboare și animalele 
să se supună shangilor. Când și-a terminat opera, s-a ridicat 
din nou în ceruri, să vegheze asupra urmașilor de pe Geea. 

Dacă cele scrise sunt adevărate, de ce spiritul lui Shang 
Di nu ne ajută? se întrebă Huangdi. Acum avem cea mai mare 
nevoie de ajutor... Huangdi: se lăsă mânat de un impuls super-. 
stițios. Puse palma dreaptă pe sfera de marmură și rosti o rugă 
către Shang Di. ÎI imploră să-i dezvăluie taina galgorului 
îmbunătăţit, să poată folosi în continuare naveta și maşinile 
electrice moștenite. Când termină, își simţea sufletul mai 
ușurat. Îşi încredințase soarta în mâinile zeilor. El, singurul 
reprezentant al zeilor pe Geea, trebuia să primească ajutorul lor. 
Numai astfel, își putea conduce și ajuta sutele de mii de supuși 
răspândiţi în întregul imperiu. Soarta lor depindea de bună- 
voinţa pe care el trebuia s-o câștige din mânile zeului Shang Di. 

Huangdi se întoarse în casă și începu să răscolească 
printre discurile de holovizor. Căuta unul în care să se descrie 
cel mai sigur procedeu de invocare a zeului suprem, Shang 
Di. Nu-l găsi şi rămase pe gânduri. Dacă însuși împăratul nu 
reușea să câștige bunăvoința atotputernicului Shang Di, ce 
puteau face shangii de rând? Frământările lui continuară 
multe zile. Nici o iluminare nu-l atingea. Împăratul pășea 
tăcut pe coridoarele casei sale de lemn prețios, mișcând 
buzele într-un dialog tăcut cu el însuși. Servitorii erau însă 
convinşi că discuta cu zeul cel mare, Shang Di. Ei, la fel cu 
shangii din clasa inferioară, nu aveau nici cea mai mică 
îndoială că marele zeu îi ocrotea prin împărat. 


x 
* x 


Un cutremur puternic trecuse prin pământul 
kobizilor. În mai multe locuri, înghițise oameni și animale. 
Colibele din bambus fuseseră dărâmate. Peștii din lacuri 
dispăruseră şi animalele fugiseră îngrozite. Supraviețuitorii 
se adunau încet, încet, în jurul colibei vraciului Pago. În mod 
miraculos, aceasta scăpase neatinsă. De bună seamă, era un 
semn al zeilor. Pago era un mesager al spiritelor nevăzute şi 
trebuia să-i ajute. După multe rugăminți, bătrânul acceptă să 
iasă din colibă și să le vorbească. 

— Aţi supărat spiritul broștei țestoase care ține pămân- 
tul pe carapacea ei, explică bătrânul. Ea este străbuna a tot ce 
este viu. Din ouăle ei, au ieşit oamenii și animalele. Trebuie 
să îmbunăm spiritul broaștei țestoase. 

Bătrânul Pago intră în colibă și scociorî printre 
lucrurile sale. Reveni între kobizii îngroziţi, cu o carapace de 
broască țestoasă si câteva oscioare în mână. Puse oscioarele 

în carapace şi o așeză cu atenţie pe pământ. După aceasta, își 
luă toiagul și începu să pășească în jurul carapacei, mur- 
murând cuvinte de neînțeles pentru asistență. Murmurul său 
creștea în intensitate și bătrânul se mișca tot mai iute. La un 
moment dat, scăpă toiagul, ridică braţele și căzu cu faţa în 
sus. Kobizii îl priveau speriaţi. 

După o tăcere de câteva minute, bătrânul Pago începu 
să vorbească: 

— Spiritul marii broaște țestoase v-a iertat. Mergeţi 
din nou la cules și la pescuit! Când veţi mai prinde o broască 
țestoasă, să mi-o aduceţi, să cer dezlegare de la marea 
străbună pentru a o mânca! 

Kobizii şovăiau nu tocmai convinși. Bătrânul îi 
îndemnă: 

— Mergeţi! Vreţi să supăraţi din nou spiritul marii 
străbune? 

Semisălbaticii se împrăștiară. Bătrânul Pago intră în 
coliba sa, puse carapacea și oasele la locul lor, pentru vreo 
magie ulterioară. După aceasta, îşi muie trei degete într-un 
vas cu argilă portocalie şi le trecu peste frunte. Îşi frecă uşor 
palmele și începu să murmure un cântec. În el, era vorba de 
marea broască țestoasă, creatoarea tuturor ființelor. 


Oanes zbura către sud, însoțit de câțiva luptători. Pân- 
darii lui Leodor îl informaseră că în jungla dintre vegani și 
sirusani se auziseră zgomote de luptă cu razerele. Așa ceva 
era de neconceput, însă informatia trebuia verificată. 

Naveta survola un ținut pietros şi arid, cu iarbă 
puțină. Câtiva metişi mânau cârduri de capre costelive. Oanes 

reduse altitudinea de zbor, să-i poată observa mai bine. Prima 
reacție a băștinașilor a fost fuga. Naveta era însă foarte 
aproape. Metişii se aruncară cu capetele în țărână, fără a-i 
privi. Nu avea cu cine discuta. Oanes luă altitudine și acce- 
leră pe direcţia sud. În urma lui, păstorii discutau aprins. 

— Au fost elohim, susținea un bătrân slab, îmbrăcat în 
zdrențe. Elohim a făcut lumea noastră. Ei au despărțit pămân- 
tul de cer și au pus stelele pe boltă. Ei ne dau ploaia, soarele 
şi vântul... Temeţi-vă de mânia elohimilor, căci sunt 
necruțători cu muritorii! 

Bătrânul își continua delirul său mistic, cu fervoare 
crescândă. Oanes însă ajunsese departe. Urmele unui cumplit 
măcel se zăreau în faţa lui. Câteva sute de sirusani, vegani şi 
metiși zăceau morţi. Toţi, uciși de razere, semn sigur că lup- 
taseră cu armele străbunilor. 

— Aşa ceva nu trebuia să se întâmple, murmură 
Oanes. Timpul omenirii a fost dat înapoi, la ora zero. Nimeni 
nu mai poate prevedea ce se va întâmpla cu noi. Planeta 
sălbatică ne-a învins. Suntem pierduţi pentru eternitate. 

Codul lui Zamolxe 


Când am terminat de citit sinteza informaţiilor obținute 
de extraterestri despre trecutul Omenirii, capul îmi vuia ca un 
stup, de prea multe gânduri contradictorii. Câteva sute de mi- 
lioane de ani din istoria Umanității erau încă în negură, aștep- 
tând minţi scormonitoare care să-i scoată la lumină. Am adunat 
cu grijă însemnările făcute pe baza studierii informațiilor 
eXtratereştrilor. Intenţionam să le public, cu scopul de a lumina 
cât de cât minţile întunecate ale contemporanilor mei. După 
aceasta, i-am solicitat lui Svidur Khom — Zalmoxe o 
întrevedere, pentru a-mi clarifica unele nelămuriri. 

— Eşti șocat, Varain? m-a întrebat comandantul 
patrulei vegano-alcore. 

— Da, sunt profund zguduit. Omenirea în care m-am 
născut este semisălbatică şi orbecăie prin întuneric, punân- 
du-și în primejdie viitorul. 

— Ai acceptat un adevăr dureros, Varain. Mai acceptă 
unul! 

— Care? 

— Dacă Umanitatea nu se civilizează deplin în acest 
secol, se va autodistruge în următorul. Calea actuală a 
Omenirii nu dă nici o speranţă generatiilor viitoare. Ele sunt 
condamnate să moară în războaie nucleare, chimice sau bio- 
logice ori, în cel mai blând caz, datorită epuizării resurselor 
energetice și de hrană ale planetei voastre. 

— Deci, urmează un ciclu involutiv, am concluzionat 
eu, cu o disperare rece în suflet. 

— Nu neapărat. Îti voi da un cod simplu de cunoaştere 
și comportare, creat special pentru Umanitatea pământeană 
din această fază de evolutie. Dacă pământenii îşi vor însuşi şi 
vor respecta întocmai normele din cod, își vor asigura pro- 
gresul şi evolutia către o societate planetară sănătoasă, cultă, 
creatoare și morală. În caz contrar, se vor autodistruge total 
ori vor recădea în cea mai neagră bestialitate. 

Am primit codul din mâna extraterestrului Zamolxe. 
L-am studiat punct cu punct, minunându-mă de claritatea şi 
simplitatea sa. Îi reproduc cu speranța că va trezi sămânța 
omenească superioară măcar în câteva sute de contemporani. 
Pentru primul pas pe calea progresului, sunt suficiente și 
numai câteva sute de creiere luminate. Mai târziu, vor trebui 
milioane, zeci de milioane... 

1. Universul este necreat, etern, infinit, unic, în con- 
tinuă miscare si transformare. Savanţii Alianţei Civilizaţiilor 
Humanoide au ajuns la această concluzie după studii şi 
explorări făcute în mai mult de cinci miliarde de ani. Teona 
nașterii Universului din explozia unei stele imense, prin aşa 
zisul big-ba ng, este complet neadevărată. Savanţii pământeni 
au ajuns în această eroare, deoarece pot observa doar o infimă 
moleculă din Univers. Ei au încercat să extrapoleze infor- 
matii despre partea relativ cunoscută la întregul Univers, pro- 
cedeu total neștiinţific. Unele galaxii și nebuloase s-au născut 
din explozia unor gigantice astre, însă acest procedeu de 
mişcare și transformare nu stă și la originea Universului. 

Încercarea unor savanţi pământeni de a-i stabili Uni- 
versului o vârstă este puerilă și neproductivă. Noi, explo- 
ratorii astrali, am întâlnit civilizaţii raționale mai vechi de 
cinsprezece miliarde de ani, adică, mult mai vechi decât pre- 
supusa vârstă a Universului. Termenul etern defineşte cel mai 

corect relaţia dintre Univers şi timp. Speculaţiile pământe- 
nilor asupra timpului sunt naive și nefolositoare. Fiecare ci- 
vilizaţie astrală îşi măsoară timpul după alte metode și de la 
alte limite din trecut, conform unor convenţii conștiente. 
Timpul nu este nici material, nici spiritual, ci o simplă con- 
venţie umană destinată să pună ordine în succesiunea eveni- 
mentelor. El nu curge în nici o direcţie şi se măsoară întot- 
deauna din trecut, prin prezent, către viitor. 

Teoria Universului finit, limitat de cunoștințele pămân- 
tenilor despre infima moleculă de Univers cunoscută, este total 
neadevărată. Exploratorii Alianţei au călătorit miliarde de ani 
lumină, în toate direcţiile spaţiale, fără a întâlni vreun început, 
sfârşit sau frontieră. O judecată simplă ne obligă să ne întrebăm 
ce ar putea fi dincolo de granița Universului finit. Tot Univers, 
desigur. Pământenii trebuie să-și corecteze această eroare, prin 
folosirea sintagmei zona din Univers cunoscută de noi. Nici 
măcar savanții Alianţei nu au o schemă de ansamblu a Univer- 
sului și nici n-o pot imagina în mod ştiinţific. În orice loc din 
Univers, spaţiul are numai trei dimensiuni. Teoriile contrare 
acestei reguli sunt simple speculaţii. 

Noţiunea de universuri paralele este complet 
neștiințifică. În urma unor lungi călătorii prin spaţiul univer- 
sal, exploratorii Alianţei au descoperit că Universul este unic 
şi continuu. Între galaxiile care îl compun nu există nici un fel 
de frontiere. Spaţiul intergalactic și interstelar nu este un vid 
perfect, fapt pentru care toate mișcările din el se produc cu 
frecare și eliberare de energie. 

~ Universul static, de tipul celui imaginat de mistici, nu 
există. Toată materia din Universul real se află într-o con- 
tinuă mișcare și transformare, conform unor legi cunoscute 
parțial și de pământeni. Tot ce se descompune într-o parte 
din Univers se recompune în altă parte, conform unei ecuaţii 

simple privind relaţia dintre energie și materia condensată. 
Nu există nici un pericol de distrugere a întregului Univers, în 
eternitate. Unele stele se sting și unele planete se distrug, din 
cauze naturale sau în urma intervenţiei nesăbuite a oamenilor. 
În aceste cazuri, energia și materia rezultate din corpurile uni- 
versale distruse vor fi folosite de Univers la compunerea altor 
corpuri similare. Pământul se rotește în jurul axei sale, în 24 de 
ore, obținând ziua și noaptea, prin expunerea succesivă a câte 
unei emisfere către Soare. El execută și o mişcare de revoluţie 
în jurul Soarelui, pe o orbită eliptică, care determină anotim- 
purile, în timp de 365,25 zile terestre. Întregul sistem solar se 
rotește lent în jurul axului galactic, efectuând totodată și o 
mișcare de translație cu întreaga galaxie, mișcare observată de 
astronomii pământeni. Oprirea mișcărilor Pământului și Soare- 
lui, prin încălcarea legii atracției universale, este imposibilă. 
Oamenii pot afecta însă aceste mișcări ale Pământului, prin 
explozii nucleare de amploare. În caz extrem, ei ar putea dis- 
truge și prăbuşi Terra în spaţiul universal. 

2. Corpurile universale vizibile. numite de pământeni 


corpuri ceresti, nu posedă conştiinţă, voinţă, sentimente si 
energie vitală de tip uman. Ele pot fi compuse din materie 


arzândă, ca stelele sau din materie stinsă, ca planetele, sate- 
liţii, cometele, asteroizii și meteoriţii. Pământenii sălbatici au 
confundat aceste corpuri cu case ale zeilor sau chiar cu zeii 
însăși, invocându-le prin diverse ritualuri, pentru a le satis- 
face anumite dorinţe. În realitate, nici un corp ceresc nu poate 
înţelege și satisface dorinţele oamenilor, nu le poate influența 
viața în nici un mod din cele imaginate de astrologi. 
Planetele influențează viata locuitorilor de pe ele prin 
câmpuri invizibile, dintre care cele mai importante sunt câm- 
pul gravitational, câmpul electromagnetic şi biocâmpul. 
Câmpul gravitațional pământean și-a pus amprenta pe forma 

corpului uman. El asigură stabilitate ființelor și lucrurilor pe 
suprafața terestră, printr-o acceleraţie gravitațională de 9,8 
m/s. Câmpul electromagnetic al Terrei e parţial natural și 
parțial creat de instalaţiile electrice în funcţiune. El 
influenţează funcționarea organismelor vii în diverse moduri: 
orientarea păsărilor după meridianele magnetice, reglarea cir- 
culaţiei sanguine umane funcţie de liniile de câmp și altele. 
Biocâmpul invizibil al planetei Pământ produce cele 
mai deosebite fenomene, fapt pentru care sălbaticii terrani 
l-au confundat cu spirite benefice sau malefice. Acest câmp 
este produs de întreaga materie vie pământeană și are ca 
exponent suprem o Hiperconștiinţă care reglează inteligența 
întregii materii vii, începând de la cel mai mic microorganism 
și până la ființa supremă, omul. Această Hiperconștiinţă 
invizibilă, atotcunoscătoare și atoatereglatoare în materie de 
viaţă terestră ar putea fi Dumnezeul visat de pământeni. 
Relaţia dintre Hiperconștiința Terrei şi oamenii pământeni nu 
este însă deloc democratică și de masă. Numai un număr mic 
de persoane culte, creatoare și morale sunt inspirate de Hiper- 
conştiinţă să descopere informaţii și reguli care asigură pro- 
gresul și evoluția Omenirii către deplină civilizare. Marea 
masă de pământeni este impulsionată și dirijtă către viitor de 
aceşti aleși ai Hiperconştiinţei. Majoritatea ignorantă, necre- 
atoare și imorală nu poate câștiga ocrotirea și inspiratia 
Hiperconștiintei, oricât de multe rugi și ofrande i-ar oferi. 
Apropierea omului de Hiperconștiință se poate tace numai prin 
cunoaștere științifică aprofundată, creatie perseverentă de 
bunuri materiale sau de valori intelectuale și comportare morală 
desăvârșită. În interiorul biocâmpului pământean, se produc 
fenomene aparent miraculoase, cum ar fi telepatia, telekinezia, 
precogniţia, retrocogniţia, transferul de informaţie și energie 
între diverse componente ale materiei vii, inspirația. Numai 

inspiraţia coboară din Hiperconștiinţă. Restul fenomenelor din 
biocâmpul planetar se produc la interferența dintre biocâm- 
purile umane și cele inferioare, vegetal sau animal, ori cu 
radiațiile materiei minerale nevii. Pământenii ignoranti pun 
aceste fenomene pe seama spiritelor nevăzute, benefice ori 
malefice, sau le categorisesc paranormale. 

Î n-am găsit zei, sfinți 
demoni, de tipul celor invocati şi temuti de pământeni. N-am 
întâlnit nici cerurile si infernurile imaginate de mistici, în nici 
o direcţie. de iur împrejurul Pământului. O imensă pluralitate 
de lumi humanoide și non-humanoide se mișcă în zona de 
Univers cunoscută. Nici una din fiinţele umane şi non-umane 
întâlnite nu întrunește calităţile de zeu sau de diavol imagi- 
nate de misticii pământeni. De altfel, până la noi, nimeni nu 
cunoştea de existența Omenirii pământene. Cu atât mai puțin, 
exista cineva interesat și capabil să ajute Umanitatea terrană, 
din poziţia de zeu sau Dumnezeu, ori s-o chinuie, în calitate 
de satani, demoni, diavoli. 

Humanoizii din cele câteva zeci de mii de lumi astrale 
cunoscute de noi sunt în diferite stadii de evoluție și cuprind 
câteva zeci de rase mai apropiate sau mai îndepărtate de cele 
pământene. Expansiunea humanoizilor raţionali în zona de 
Univers cercetată este vizibilă, dar și contradictorie. În destule 
cazuri, humanoizii s-au luptat şi se luptă între ei pentru spaţiu 
vital, materii prime, bogății sau alte motive. Non-humanii din 
lumile cunoscute de noi aparțin doar de câteva specii și nu sunt 
neapărat ostili humanoizilor. Cei mai evoluați sunt reptiloizii 
rationali și vegetalii mobili. Aceștia din urmă trăiesc și se dez- 
voltă numai prin consum de minerale și fotosinteză, fapt pentru 
care organismele lor seamănă cu ale plantelor și au ca lichid 
vital o sevă de culoare verde. Posibil ca unii extratereștri verzi 
semnalati de pământeni să fi aparținut acestei specii. 

4. În mai mult de cinci miliarde de ani de cercetări si 
studii, savantii Aliantei n-au elucidat problema originii pri- 
mare a materiei vii, în general și a humanoizilor. în special. 
Ei au concluzionat că. foarte probabil. suntem un produs al 
Constiintei Universale invizibile. Originile secundare ale 
materiei vii inferioare, formate din microorganisme, vegetale 
şi animale, precum și a ființelor raționale sunt bine cunoscute. 
Microorganismele și formele inferioare vegetale migrează 
prin Univers, de la o planetă la alta, cu ajutorul cometelor și 
meteoriţilor. Humanoizii și viul inferior pe care își duc viaţa, 
format din vegetale și animale, se extind de pe o planetă pe 
alta prin migraţie, așa cum au făcut și străbunii foarte 
îndepărtați ai pământenilor. Un număr redus de non-humani 
migrează după aceleași reguli. 

Savanţii Alianţei n-au stabilit cu precizie originile 
humanoizilor, ci doar faptul că aceștia au evoluat de la inferior 
la superior, sub inspiraţia unei Conștiințe cunoscătoare, cre- 
atoare și morale. Faptul că organismele oamenilor pământeni 
seamănă cu ale maimuţelor sau ale altor animale nu este edifi- 
cator pentru a lămuri cine le-au fost străbunii îndepărtați. Des- 
tui humanoizi cunoscuţi de Alianţă au organismele radical 
deosebite de ale pământenilor, însă îi apropie organul gândirii și 
conducerii conștient-volitive, creierul. În nici un caz, rasele 
humanoide pământene n-au descins dintr-o pereche primordială 
de oameni creați de ze sau din maimute superioare. Dacă ar fi 
descins dintr-o singură pereche primordială de maimute sau de 
oameni creaţi de zei, oamenii ar fi format o singură rasă, cu o 
singură grupă sanguină și cu un singur model psihic. Savanţii 
Alianţei au găsit originile îndepărtate ale pământenilor în 
exploratorii astrali care au colonizat Terra în urmă cu câteva 
sute de milioane de ani. 

Humanoizii pământeni au organismul format din corp 
material și suflu vital dezvoltat pe aceasta, denumit și suflet. 
Numai sufletele oamenilor deosebit de culți, creatori și 
morali supraviețuiesc după moarte, în Hiperconștiinta plane- 
tară. Sufletele maselor ignorante, necreatoare şi imorale se 
dezintegrează la fel ca și forța vitală din animale și plante, 
devenind energie primă pentru alte creaţii. 

5. Omenirea pământeană actuală este semicivilizată, 
contradictorie si în pericol de autodistrugere. Ea cunoaște 
prea puține legi de viaţă universală şi conține o masă majori- 
tară ignorantă, incapabilă de evoluţie și progres. Umanitatea 
consumă prea multe materii prime şi surse de energie, încât 
secătuieşte Terra, punând în pericol viaţa generaţiilor 
viitoare. Pământenii își distrug, mediul de trai, prin experiențe 
nucleare, arme biologice, poluare, defrișarea pădurilor, 
schimbarea climei, deșertificare și în alte moduri. Organi- 
zarea socială proastă, la nivel planetar și național, sacrifică 
multe ființe umane capabile de progres și civilizare, prin 
războaie, crime, accidente,boli, subnutriţie și incultură. 

Umanitatea se poate salva de autodistrugere prin 
instaurarea orânduirii creatorilor morali la nivel planetar. 
Această orânduire se bazează pe meritocraţie reală și asigură 
progresul continuu al Omenirii. Conducerea întregii Uman- 
ități trebuie să se facă centralizat, de către un guvern mondi- 
al ales pe bază de vot democratic şi de către guverne naţionale 
subordonate. Guvernul mondial trebuie să cumuleze sarcini 
legislative și executive. Guvernul mondial organizează 
exploatarea rațională a surselor de energie şi a altor materii 
prime. Guvernul ia măsuri științifice împotriva degradării 
mediului natural de trai și a nivelului de viaţă al cetățenilor. 
De asemenea, asigură culturalizarea rapidă a majorității 

pământenilor şi selectionarea celor ma: luminate minţi, pen- 
tru promovare în structurile de conducere a sectoarelor de 
cunoaştere științifică, creație materială și educaţie morală a 
populatiei pământene. Guvernul mondial și guvernele naţio- 
nale subordonate asigură fiecărui cetățean un nivel de trai 
decent şi recompensează moral sau material ce: mai străluciți 
creatori. Faptul că oamenii nu se nasc egal înzestrați psihic gi 
fizic, nu învață și nu muncesc în mod egal justifică inega- 
litatea de poziţii sociale și de avere. 

Omenirea se poate salva de autodistrugere numai 
dacă înfruntă strâns unită pericolele prezentului și viitorului. 
În acest scop, guvemu? mondial și guvernele naționale subor- 
donate trebuie să acţioneze ferm şi rapid pentru stingerea 
contradicţiilor cu caracter rasial, etnic, religios, politic, terito- 
rial, economic ori de altă natură. Orânduirea creatorilor morali 
este incompatibilă cu orice fel de dictatură: monarhistă, reli- 
pioasă, economică, etnico-rasială ori politică. Din această 
cauză, organele ei de conducere sunt alese în mod democra- 
tic de către toți cetăţenii maturi și responsabili. 

6. Instruirea si educarea tinerelor generatii în spirit 
științific. creator si moral pot preveni involutia Umanității. 
până la_sălbăticire sau autodistrugere. Oricât de bine ar fi 
înzestrați nativ copiii, ei sunt numai candidaţi la umanizare; 
dacă nu sunt educați și instruiți, devin bestii ignorante, necre- 
atoare și imorale. Din această cauză, ei trebuie educați încă de 
mici cu înaltele idealuri umaniste de evoluţie şi progres, de 
cunoaștere ştiinţifică, de creaţie pașnică şi de comportare per- 
fect morală. Concomitent, trebuie să se combată influențele 
regresive din mediul de trai, cum ar fi însușirile negative de 
personalitate, concepţiile mistice, viciile şi comportările 
imorale. 

Guvernul mondial trebuie să stabilească un sistem unic 
de valori morale, însoţit de cele mai atractive recompense și de 
cele mai severe pedepse, încât să asigure educarea rapidă și 
sigură a tinerelor generaţii. Tinerii din toate națiunile trebuie să 
aibă acces egal la informaţiile științifice fundamentale, pe baza 
cărora să-și formeze conceptii corecte despre viaţa universală și 
abilităţi de a practica profesiile dorite. 

7. Iniustiţia afectează grav vietile cetătenilor din so- 


cietatea pământeană semicivilizată și contradictorie. Ea se 
manifestă atât în relaţiile dintre state, cât şi în relaţiile dintre 


cetățeni. Importante valori fundamentale àle Umanității nu 
sunt apărate prin legi de drept internațional și național. În 
numele unui fals umanism, unele infracțiuni abominabile 
sunt pedepsite superficial sau deloc. Infractorii ce deţin înalte 
funcţii sau mari averi se sustrag de la judecată și pedeapsă. 

Guvernul mondial și guvernele naționale subordonate 
trebuie să stabilească un cod penal unic, cu pedepse foarte 
severe și un cod de procedură penală simplu, imposibil de 
evitat de infractorii naţionali sau internaţionali. Judecătorii 
părtinitori sau corupți să fie pedepsiți întotdeauna cu moartea, 
spre a curăța și a activiza aparatul de justiţie. Pedeapsa cu 
moartea este recomandată insistent, pentru curățarea societății 
umane de elementele care îi pun în pericol progresul, evoluţia și 
civilizarea. Ea trebuie decisă de tribunale naționale și mondiale, 
după o judecată matură, bazată pe probe sigure. Pedeapsa cu 
moartea trebuie aplicată în toate cazurile de încălcare a 
legilor vietii umane civilizate, cum ar fi: fi 

a. Afectarea nivelului de trai sau a sănătăţii unor 
comunități umane, de către lideri incompetenţi sau corupți ori 
de alţi functionari. 

b. Declanșarea de războaie şi tulburări sociale soldate 
cu victime. 

c. Subminarea economiilor naţionle sau a celei mon- 
diale. 

d. Afectarea gravă a mediului natural de trai al 
Omenirii. 

e. Uciderea cu intenţie și discernământ a două sau 
mai multe persoane, a unei femei însărcinate, a unei rude 
apropiate, a unui înalt funcționar național sau mondial. 

f. Homosexualitatea și perversiunile sexuale bestiale, 
care vădesc lipsă de conştiinţă și voință umană din partea 
făptuitorilor. 

g. Genocidul. 

h. Actele de terorism soldate cu una sau mai multe 
victime. 

8. Sunt perfect morale si legale următoarele măsuri: 

a. Transplantul de organe fără aprobarea prealabilă a 
donatorului sau a rudelor acestuia. 

b. Clonarea animalelor și ființelor umane, cu scop 
științific și economic. 

c. Eutanasierea persoanelor suferinde care cer aceas- 
ta, precum și a copiilor născuţi cu handicapuri severe, impo- 
sibil de remediat întreaga viaţă. 

d. Eutanasierea condamnaților la închisoare pe viață, 
la cererea acestora. 

e. Eutanasierea animalelor periculoase pentru viața 
oamenilor. 


9. Cunoasterea stiintifică multidisciplinară constituie 
baza progresului Umanității si o obligatie fundamentată a 
fiecărui pământean. Guvernul mondial și guvernele naționale 
subordonate au obligaţia de a organiza un sistem de învățământ 
esclusiv științific pentru tinerele generaţii și modalități de per- 
fecționarea cunoașterii științifice a generaţiilor mature, aflate 

în productie. Stiintele asimilate de pământeni trebuie să asi- 
gure cel putin îndeplinirea următoarelor scopuri: 


a. Formarea unor imagini și conceptii corecte despre 
organizarea și funcționarea Universului şi a lumii pământene. 
Acestea vor determina reducerea până la dispariţie a concep- 
tiilor greșite, de tip mistico-superstiţios ori filosofico-idealist. 

b. Cunoașterea perfectă a organismului uman, Cu SCO- 
pul folosirii la maxim a potenţelor fizico-psihice ale acestuia, 
prelungirii duratei vieții, prevenirii îmbolnăvirilor și tratării 
bolilor deja apărute. În prezent, pământenii sălbăticiţi îşi folo- 
sesc numai o mică parte din capacitățile psihice ale organis- 
melor. Din această cauză, ei trăiesc mult mai puţin decât e pro- 
gramul speciei lor, se îmbolnăvesc cu uşurinţă și îmbătrânesc 
rapid, nu știu să se autolecuiască de boli cu forţele psiho-fizice 
proprii și nu asimilează rapid și corect toate informaţiile de care 
au nevoie în viață. Specialiștii în medicină și psihologie trebuie 
să trezească și să modeleze toate forţele psihice adormite în 
creierele pământenilor, în scop de a le prelungi viaţa activă 
peste vârsta de o sută de ani, a le dezvolta capacitatea de 
cunoaştere și rezistenţa la factorii agresivi din mediu, a le per- 
fecţiona capacitățile extrasenzoriale utile. 

c. Cunoașterea perfectă a viului pământean inferior, 
format din vegetale și animale, cu care oamenii întrețin relaţii 
telepatice invizibile. Oamenii vor redescoperi cum pot ca; ta 
energie vitală din viul vegetal. Ei vor găsi plantele care p“e- 
lungesc viața, dezvoltă imunitate și vindecă diverse boli. Nc , 
exploratorii astrali, vă vom dărui plante care acumulează apa 
din aer, pentru a transforma deșerturile în grădini. Oamenii 
trebuie să-și planifice foarte riguros producţia vegetală și ani- 
mală, încât să poată hrăni populaţia mereu crescândă a Terrei. 

d. Pământenii trebuie să dezvolte cât mai mult 
tehnologiile de informare în masă și de explorare a spatiului 

cosmic. În acest secol, ei trebuie să organizeze primele baze 
pe Lună și Marte și să dezvolte condiţii pentru colonizarea 
ulterioară a planetei Venus. Concomitent, pământenii trebuie 
să reducă până la lichidare tehnologiile poluante și mari con- 
sumatoare de materii prime sau carburanți. 

Cunoașterea științifică trebuie subordonată creaţiei de 
bunuri materiale și de valori spirituale necesare vieții. Încă de 
MICI, Copiii trebuie educați în cultul creaţiei și al creatorilor. 
Societatea umană trebuie să-și promoveze cu insistență cre- 
atorii originali, inventatorii şi inovatorii, ca factori de accelerare 
a progresului și civilizării. Cultul sălbatic al războinicilor tre- 
buie redus mereu, în favoarea cultului creației și muncii. Toţi 
pământenii sunt obligați să muncească potrivit aptitudinilor și 
pregătirii fiecăruia. Toate formele de parazitism social trebuie 
reprimate cu mijloace morale şi legale. 

10. Guvernul mondial trebuie să elaboreze un cod 
moral unic, cu norme de comportare obligatorii între cetățeni 
precum si între state, Morala umană trebuie să devină mai 
puternică decât dreptul, oprind cetăţenii să comită fapte 
infamante. În prezent, Umanitatea este afectată profund de 
acțiuni imorale de înalt nivel, între state sau între cetățeni. 
Viciile pământenilor sunt numeroase și încurajate de cei care 
le exploatează. Lipsa de prevedere și de răspundere pentru 
evolutia generaţiilor viitoare este o gravă carență morală, 
putând duce la prăbușirea civilizatiei umane în sălbăticie, aşa 
cum s-a mai întâmplat în trecutul Omenirii. Pământenii dis- 
pun deja de mijloace pentru distrugerea Lumii lor, dar nu sunt 
educați moral să nu facă gestul fatal. Dacă Umanitatea nu-și 
va însuși norme morale științific fundamentate și deosebit de 
severe, va decădea în bestialitate ori se va autodistruge. Cele 
mai cumplite însușiri negative şi vicii ale pământenilor semi- 
civilizati sunt lăcomia, egoismul, consumul de droguri, alco- 

lismul, aberaţiile şi obsesiile sexuale, violența, lenea de 
gândire și acțiune, necinstea și frica. Toată această moștenire 
sălbatică, din mediul bestial, trebuie eradicată urgent din 
creierele pământenilor, printr-o educaţie morală severă. 

11. Organizarea economică din prezent pune în grav 
pericol viitorul pământenilor. Orânduirea haotică de consum 
exploatează irațional materiile prime limitate ale Terrei, 
poluează masiv atmosfera, crează grave dezechilibre în 
natură şi societate. Din această cauză, acest tip de orânduire 
trebuie înlocuit cu societatea creatorilor morali. Întreaga 
economie mondială trebuie să se dezvolte planificat, încât să 
satisfacă necesităţile de consum ale populaţiei, fără nici un fel 
de risipă de materii prime, energie umană și tehnică, fonduri 
bănești. Majoritatea covârşitoare a mijloacelor de producţie, 
începând cu terenurile și terminând cu uzinele producătoare, 
trebuie să devină proprietate comunitară naţională sau mon- 
dială. Guvernul mondial va stabili prin legi clare ce bunuri 
mai pot rămâne în proprietate privată, încât să asigure dife- 
rențierea populației funcție de meritele reale și să recom- 
penseze material marii creatori. Dacă principalele bogății na- 
turale și create de pe Terra vor rămâne în proprietate privată, 
pământenii vor simţi Chiar în acest secol un regres violent, 
care va secera zeci de milioane de vieti. 

Fiecare cetățean creator al Terrei trebuie să fie plătit 
functie de cantitatea, calitatea, riscurile și importanta socială 
a muncii depuse. Cei mai merituoşi trebuie să fie recompen- 
sați astfel încât să acumuleze mai multă avere decât minimul 
necesar unui trai decent. Cei cu înclinații parazitare trebuie 
izolați de societate, în locuri în care să învețe importanţa 
cunoașterii ştiinţifice și a creaţiei material-spirituale. Umani- 
tatea nu trebuie să încurajeze și să întrețină nici un fel de 
paraziți. 

Pentru a preveni autoatribuirea de privilegii, toate 
drepturile şi obligaţiile funcţionarilor guvernului mondial şi 
ai guvernelor naționale se stabilesc prin referendum popular. 
Aparatul funcţionăresc naţional și mondial trebuie redus 
drastic, în urma unei educaţii morale severe a populației și a 
liderilor. Guvernul mondial şi guvernele naționale subordo- 
nate au ca principal obiect de activitate organizarea eficientă 
a economiei mondiale, încât să asigure un nivel de trai decent 
pentru majoritatea populaţiei terrane. 

12. În acest secol, confruntarea dintre fortele umane 


progresiste și cele regresive se va intensifica, putând lua și 
forme violente. Succesul forțelor progresiste și evolutive nu este 


asigurat automat, de nici o lege universală, cum credeau comu- 
niștii utopici. Succesul lor depinde de conştiințele și voinţele 
celor mai puternici pământeni-creatori morali. Dacă aceștia vor 
reuși să lumineze și să coalizeze mari forțe în slujba evoluţiei și 
progresului, Umanitatea își va continua drumul pașnic spre 
viitor. La fel de posibilă este victoria forțelor retrograde și invo- 
lutive. În acest caz, Omenirea va decădea într-o societate 
semisălbatică, cu mari discrepanțe între oamenii culti și cei 
ignoranţi, între oamenii bogaţi şi cei săraci. O astfel de soci- 
etate, bazată pe dictatură economică, va secătui Terra, în 
următoarele două secole, apoi se va prăbuși în sălbăticia natu- 
rală. Din ea, vor rămâne doar insule izolate de civilizaţie. 
Creatorii morali trebuie să-și unească fortele și să-și 
impună orânduirea care asigură progresul și civilizarea com- 
pletă a Umanității. Dacă ei nu vor face-o, nici o forță externă 
nu va interveni pentru a corecta cursul vieţii omenești. 
Zeităţile benefice visate de mistici nu există iar exploratorii 
eXtratereştri nu sunt dispuși să-şi asume această sarcină. Ei se 
mulțumesc să studieze Umanitatea și să sugereze măsurile de 
aplicat pentru asigurarea progresului și civilizării complete a 

pământenilor. Exploratorii extratereștri nu vor interveni cu 
forte nici măcar în caz că Omenirea va fi pustiită de un de- 
vastator război mondial nuclear. În această situație, ei se vor 
retrage în sistemele solare învecinate și-și vor continua misi- 
unile de explorare şi colonizare a unor planete virgine. 

Omenirea pământeană este în cumpănă, între progres și 
regres, între evoluție civilizată și involutie bestială. Balanța s-a 
înclinat în favoarea regresivilor, deoarece aceștia dispun de un 
imens bazin de forţe, format din masele ignorante, închistate în 
credinte și obiceiuri sălbatice. Ciclul involutiv a început și nu se 
știe dacă va putea fi oprit. În aparență, Umanitatea evoluează 
progresiv, prin descoperirile şi invențiile științifice și tehnolo- 
gice. În realitate, saltul din cunoașterea și creatia tehnologică se 
realizează prin sacrificarea echilibrului natural planetar, a vieții 
şi sănătății multor oameni, a surselor de viaţă civilizată necesare 
generațiilor viitoare. Dacă pământenii nu se vor debarasa de 
zestrea sălbatică, regresivă și involutivă, vor ajunge din nou în 
faza de hoarde și triburi. Ei nu vor mai reuși să-și făurească 
mijloace de zbor pentru a explora sistemul solar propriu ori alte 
sisteme solare învecinate, ci vor deveni sclavi ai gliei, 
îmbolnăviţi de propriile produse materiale și spirituale. 

13. Mai multe patrule ale unor civilizații extraterestre 
studiază situatia critică a Omeuurii, fără a interveni direct, în 
plan material. Unele dintre ele se mulțumesc să sugereze 
informaţii şi reguli necesare civilizării depline a pământe- 
nilor, în timp ce majoritatea privesc cu detașare faza invo- 
lutivă în care a intrat Umanitatea. Toţi extratereștri evită con- 
tacte directe de masă cu pământenii, din mai multe motive. În 
primul rând, se tem de virușii pe care aceștia i-ar putea trans- 
mite către organismele lor sensibile. În al doilea rând, se tem 
de reacţiile violente ale terranilor. În fine, ei consideră că 

pământenii sunt mult prea inferiori, aproape bestiali, să 
merite un efort de civilizare. 

Pământenii culti pot schimba atitudinea multor 
extratereștri fată de Umanitate. Ei se pot organiza în mari 
societăţi științifice, cu scop de a căuta și a exploata contactele 
cu extratereștrii pentru cunoaștere reciprocă. Ei pot aplica în 
viaţa societăţii măsuri care să dovedească extratereștrilor că 
Umanitatea este rațională, responsabilă și pașnică. Ei pot 
construi astronave cu care să atingă Luna, Marte și Venus, 
probând faţă de extratereștri că Omenirea a ieșit din faza 
sălbăticiei. Ei pot întâmpina patrulele extraterestre în mod 
paşnic şi deschis către relaţii pe multiple planuri: tehnologic, 
medical, organizatoric... 

Ajutorul extraterestru depinde de atitudinea pământe- 
nilor. Sunt ei suficient de culti, pașnici, morali și înţelepţi 
încât să-l primească de bună voie? Până la finele acestui 
secol, vom afla răspunsul... 

Pământenii sunt urmaşii 
sălbaticiţi ai unor 
extratereștri 


Omenirea actuală nu dispune de informaţii absolut si- 
gure despre originile primare ale pământenilor. Din această 
cauză, în acest domeniu, operăm cu ipoteze mai mult sau mai 
putin adevărate. Ipoteza creării oamenilor de către zei, în 
diferite variante, a dominat gândirea umană până în urmă cu 
un secol şi jumătate. În anul 1859, biologul englez Charles 
Robert Darwin a introdus în circulaţie publică o nouă ipoteză, 
în volumul Originea speciilor prin selectie naturală sau 
păstrarea raselor favorizate în lupta pentru existenţă. El a dez- 
voltat această ipoteză în lucrarea Originea omului și selectia 
naturală. apărută în 1871. În această lucrare, savantul englez 
a emis ipoteza că oamenii au evoluat dintr-o specie supe- 
rioară de maimute, în ultimul milion de ani. În a doua 
jumătate a secolului trecut, când interesul pentru civilizațiile 
extraterestre a crescut, a apărut şi o variantă particulară a 
teoriei darwiniste. Aceasta susține că saltul de la maimuţă la 
om nu s-a produs prin selecție naturală, sub influenta facto- 
rilor de mediu, ci prin intervenţia unor geneticieni 
extraterestri. 

In această c rezentat romantat a treia ipoteză 
fundamentală. i ilă ii 


sunt urmasii sălbătiçiti ai unor extraterestri. Nu am mai întâl- 
nit această ipoteză în alte lucrări, fapt pentru care m-am 
străduit să o imaginez cât mai veridic cu putință. Așa cum veți 
vedea ulterior, ea se poate prezenta în mai multe variante 
susținute de probe materiale, științifice şi logice. Fiecare dintre 
cele trei ipoteze fundamentale neagă și exclude celelalte două. 
Vă propun să le analizăm una câte una, cu scop de a ne crea 
propriile convingeri despre originile oamenilor pământeni. 

1. Ipoteza creaționistă se prezintă în câteva zeci 
de variante imaginate de străbunii sălbatici ai dife- 
ritelor popoare antice. Cea mai veche variantă creaţio- 
nistă a fost sistematizată de arienii hinduși, în urmă cu circa 
patru milenii, în cele patru Vede și în Mahabharata (conside- 
rată a cincea vedă). Arienii vedici, migrați din Europa, aveau 
un panteon foarte bogat, din care au mai rămas circa 2.000 de 
zei și zeități inferioare lor. Conform credințelor vedice, zeii 
au făurit cosmosul şi oamenii din trupul gigantului Purușa, 
sacrificat în acest scop. Din cap s-a născut cerul, din gânduri 
a răsărit Luna, din ochi s-a ridicat Soarele, din gură au ieșit 
zeii Indra și Agni precum și casta brahmanică, din mâini s-au 
născut luptătorii Kșatri, din buric a ieșit spațiul aerian, din 
coapse, casta vaicya (meșteșugarii), din tălpi — Pământul și 
casta sudras (cudre), adică agricultorii... Cosmogonia și 
antropogonia vedice sunt cât se poate de neștiinţifice și naive. 
Ele sunt contrazise fără putință de tăgadă de toate descoperi- 
rile științifice ale Umanității actuale. În pofida acestui fapt, 
ele sunt crezute de aproape un miliard de pământeni, 
deoarece au pătruns în dogmele și ritualurile religiilor hin- 
duistă și budistă. 

Cea mai răspândită variantă creaționistă este mitul bi- 
blic, mit compilat de antici evrei, sub pretinsă revelatie 
divină, în ultimele secole dinaintea erei noastre. Pe baza lui, 
s-au creat religiile mozaică, creștină și islamică, religii 
îmbrățișate, cel puţin formal, de mai mult de jumătate din 
populația Lumii. Numărul extrem de mare de adepţi ai aces- 
tui mit demonstrează cât de ignorantă și de sălbatică este încă 
majoritatea populaţiei pământene. Acest mit și religiile 
derivate din el se predau nu numai în școli confesionale, ci şi 
în cele laice, semănând contradicții ireconciliabile în 
creierele copiilor. Mai mult, foarte multe instituţii statale 
practică jurământul pe textul acestui mit ori fac trimiteri la el, 
în diverse forme. Pământenii zboară deja prin cosmos, dar nu 
se pot desprinde total de acest mit sălbatic și neadevărat, 
datorită împotrivirii slujitorilor religioși şi a liderilor laici 
interesaţi să domine Umanitatea prin ignoranță și misticism. 

Vă propun să analizăm împreună pasajele din mitul 
biblic referitoare la crearea Universului. a viului inferior 
(vegetale si animale) si a oamenilor de pe planeta noastră. cu 
scop de a-i confirma sau a-i infirma veridicitatea. 

a. Mitul biblic plasează crearea Universului, de către 
zeii elohim, în urmă cu 5.768 de ani, adică, în anul 3760 î.e.n. 
Cronologia de la „facerea Lumii” se poate observa în inscrip- 
tiile de pe zidurile unor mânăstiri creștine, printre care și a 
mânăstirii Putna din România, așa că nu poate fi reconside- 
rată de către misticii actuali. Autorii mitului biblic pretind că 
au fost inspirați de divinitate la redactarea lui, însă fac o 
eroare grosolană în plasarea cosmogonici și antropogoniei 
atât de aproape de zilele noastre. Chiar și numai această 
eroare gravă descalifică total mitul biblic de pretinsul carac- 
ter divin şi adevărat. lată argumentele: 

e Savanţi din mai multe domenii au muncit decenii 
de-a rândul pentru a stabili vârsta moleculei din Univers în 
care trăim. Ei au aproximat-o la minim zece miliarde de ani, 
o cifră zdrobitoare pentru cronologia mistică biblică. 

e Vârsta Pământului a fost stabilită cu destulă precizie 
de către savanții actuali. Ea este de 4,5-4,6 miliarde de ani, 
adică, mult mai veche decât „facerea” biblică. 

e Pe scoarța terestră, s-au descoperit urme de picior 
încălțat vechi de cinci sute de milioane de ani, urme despre 
care vom discuta pe larg la punctul 3 din acest capitol. Cine 
umbla încălțat pe un Pământ încă necreat de zeii elohim, zei 
nominalizați în următoarele capitole ale mitului (Yahve, 
Șabaot, Adonai, Eli) și traduşi de preoții creştini prin cuvân- 
tul Dumnezeu? 

e Fosilele de hominizi descoperite de antropologi pe 
Pământ sunt mai vechi de un milion de ani, adică mult mai 
vechi decât „facerea lumii biblice sau adamice”. Cea mai 
veche fosilă umană este considerată Lucy din Africa. Una 
dintre fosilele umane mai vechi de un milion de ani a fost 
descoperită în România, în localitatea Bugiulești din judeţul 
Vâlcea. Ea este cunoscută în lumea științifică drept fosila 
„pescarului de la lacul getic”. 

e Majoritatea construcţiilor civilizaţiei Mohenjo Daro 
(valea Indului) sunt mai vechi de zece mii de ani, adică 
dinainte de „facerea lumii”. Locuinţe vechi de 8-10.000 de 
ani au fost descoperite și în România, în localităţile Miculinți, 
Icoana, Ostrovul Banului şi Cuina Turcului. Vetrele de foc 
descoperite de arheologi în diferite locuri de pe Pământ sunt 
vechi de aproape un milion de ani. Cine locuia și făcea focul 
pe un pământ încă necreat de zeii elohim? 

e În urmă cu jumătate de milion de ani, oamenii preis- 
torici din Atrica, Europa și Asia foloseau deja unelte din silex 
prelucrat (toporașe, cuțite, vârfuri de suliţi, răzuitoare). Aces- 
te unelte au rămas și sunt probe zdrobitoare împotriva 
aberaţiilor cronologice din mitul biblic. 

e În urmă cu 40.000 de ani, străbunii europenilor din 
cultura aurignaciană practicau deja gravura şi sculptura în 
piatră, fildeș și os, vădind primele preocupări artistice și ma- 
gice. Unde erau atunci zeii elohim? 

e Cea mai veche scriere din lume, materializată pe 
tăbliţele de lut de la Tărtăria, județul Mureș, România, este mai 
veche decât presupusa dată de „facere a omului” și mai veche 
decât scrierea sumeriană (are circa 6.000 de ani). Cum scriau 
străbunii noștri, dacă nici nu fuseseră încă făcuți de elohim? 

e În urmă cu 6.000 de ani, deci, înaintea „facerii lumii 
adamice”, egiptenii erau deja organizaţi în două regate, pre- 
lucrau piatra și papirusul, făceau primele încercări de scriere. 

Exemplele ar putea continua pe zeci de pagini. Toate 
ne duc la concluzia că sălbaticii compilatori ai mitului biblic 
nu erau inspirați divin și nu aveau habar cum se crease și 
evoluase Omenirea. 

b. Mitul biblic sustine că elohim a creat Lumea în șase 
zile. în următoarea ordine: 

e În prima zi, elohim a făcut lumina și a despărtit-o de 
întuneric, numind lumina zi şi întunericul, noapte. Acest 
lucru era imposibil, deoarece elohim nu crease încă Soarele 
iar ziua și noaptea sunt produse de rotația Pământului în jurul 
axei sale, în 24 de ore, lucru neştiut de sălbaticii creatori ai 
mitului biblic. Dacă nu exista Soarele, nu exista nici lumina 
şi nu se putea număra nici o zi. 

e În a doua zi, elohim a creat tăria cerului și a despărțit 
apele de deasupra tăriei de cele de dedesubt. Această aberaţie 
este preluată din mistica babiloniană, care considera Pămân- 
tul plat ca o plăcintă și cerul, ca o emisferă tare, deasupra 
căruia exista un rezervor de apă, din care curgeau ploile. Noi 
am descoperit că bolta cerească nu este dură, ci numai 
aparentă, ca o poartă deschisă către întregul Univers. De 
asemenea, știm că ploile nu curg dintr-un rezervor, ci rezultă 
din condensarea vaporilor de apă ridicaţi din lacuri, mări şi 
oceane. E trist, dar foarte multi ignoranti din Lumea noastră 
mai cred că cerul e tare, împărțit în mai multe ceruri supra- 
puse (șapte sau nouă), populate cu zei și sfinti. 

e În a treia zi, elohim a organizat Pământul, despărțind 
uscatul de apă (mări) și a generat, prin simplu cuvânt, vege- 
tatia. Nici acest lucru nu este adevărat. Savanţii pământeni au 
descoperit că Pământul s-a smuls din Soare, ca o planetă în 
flăcări. A continuat să ardă vreo două miliarde de ani, astfel 
că nu conţinea apă și nu putea întreţine vegetaţia. Abia după 
apariția atmosferei şi a apei condensate, uscatul a început să 
se răcească, permiţând apariția primelor forme de viață, de 
tipul microorganismelor unicelulare. Vegetaţia a apărut mult 
mai târziu și nu toată deodată. 

e În a patra zi, elohim a creat luminătorii de pe boltă, 
unui pentru zi (probabil, Soarele) și altul pentru noapte “pro- 
babil, Luna), numindu-i luminătorul mare și cel mic. larăşi 
compilatorul biblic delirează cumplit. La apariția sistemului 
nostru solar, în urmă cu circa cinci miliarde de ani, pe boltă 
existau deja stelele din galaxia noastră și din galaxiile vecine, 
lucru despre care elohim nu știa nimic. In ai doilea rând, 
satelitul natural al Pământului, Luna, nu are lumină propric, 
ci reflectă lumina emisă de Soare. Cum vedem, eiohim era 

ignorant în materie de astronomie. El considera că Pământul, 
Soarele și Luna constituiau deja tot Universul. În realitate, 
oricât de mult am iubi aceste corpuri cerești de care depinde 
viața noastră, trebuie să recunoaștem că sunt nesemnificative 
faţă de infinitatea de sisteme solare identice sau mai mari, din 
Univers. 

e În ziua a cincea, elohim a creat viețuitoarele acvatice, 
păsările, „dobitoace, târâtoare și fiare”. Științele au demon- 
strat că viețuitoarele inferioare nu au apărut deodată, ci au 
evoluat în timp, din unele în altele. 

c._ În ziua a şasea. elohim a creat bărbatul, Adam, din 


pământ jilav. modelat după chipul său şi i-a suflat forță vitală 


în_nări. După aceasta, din carnea lui Adam a creat femeia, 


Eva si le-a poruncit să se înmulțească. lată originile primare 
ale pământenilor! strigă triumfător ignorantul mistic. Pămân- 


tenii nu puteau descinde însă din Adam și Eva, din următoa- 
rele motive: 

e La data presupusei creaţii a lui Adam și a Evei, anul 
3760 î.e.n., pe Pământ trăiau deja milioane de oameni de rase 
diferite, așa cum am văzut din probele prezentate anterior. 

e Perechea primordială Adam şi Eva trebuia să fie de 
aceeași rasă, căci erau făcuţi din aceeași materie. Ei trebuiau 
să posede aceeași grupă sanguină (Eva fusese făcută din 
carnea și sângele lui Adam), trebuiau să aibă același tip de Rh 
(pozitiv sau negativ) și să aibă psihicul cel puţin asemănător, 
dacă nu identic. Realitatea ne demonstrează că sălbaticii cre- 
atori ai mitului biblic au comis din nou o greșeală grosolană. 
Conform legilor biologice, descendenţii din Adam și Eva 
trebuiau să fie de o singură rasă (semită), să aibă aceeași 
grupă sanguină și același tip de Rh. Cine a născut dispăruţii 
hobiti şi australopiteci, descoperiți de antropologi? Din cine a 

descins neagra africană Lucy, mai veche cu un milion de ani 
decât perechea primordială Adam și Eva? Din cine s-a născut 
„pescarul de la lacul getic”, blond şi cu ochi albaștri, ca orice 
arian, dacă Adam și Eva nu erau creati, în urmă cu un milion 
de ani? Din cine s-au născut strămoșii raselor galbenă şi 
roşie? Era imposibilă să coboare din Adam şi Eva, din mai 
multe motive. În primul rând, genetica a demonstrat că 
pruncii moştenesc însuşirile fiziologice şi psihice ale 
părinţilor. Rasele menţionate, la fel cu arienii și negrii, nu 
seamănă cu semiţii Adam şi Eva. O pereche semită (brună, cu 
părul creţ şi ochi negri) nu putea naşte copii din rasele albă, 
neagră, roșie, galbenă. hobită și australopitecă. O pereche pri- 
mordială cu aceeaşi grupă sanguină și același Rh nu putea 
naște copii de opt tipuri diferite (din patru grupe sanguine, 
fiecare cu Rh pozitiv sau negativ). În fine, Adam şi Eva nu 
pot fi străbunii îndepărtați ai raselor umane, deoarece, con- 
form mitului biblic nefalsificat, au făcut numai băieţi (Cain, 
Abel și Set). Vă puteţi imagina cum au perpetuat Cain şi Set 
populaţia, după uciderea lui Abel? Eu nu. 

In concluzie, mitul biblic nu prezintă nici măcar fărâme 
de adevăr despre Univers. nasterea sistemului nostru solar, 
aparitia vietii inferioare (vegetale, animale) si umane pe 


Pământ. Acest mit este o colecţie de aberaţii sălbatice și ne- 
adevărate, în care mai cred, din păcate, destui ignoranti. Iden- 
tificarea lui Dumnezeu cu zeii sălbatici din mitul biblic (elo- 
him, Eli, Adonai, Șabaot, Yahve) este o blasfemie. 

Alte mituri creaţioniste sunt la fel de naive și nc- 
adevărate. Anticii chinezi credeau că Lumea s-a născut din- 
tr-un ou uriaş. Varianta nașterii Lumii din ouă, mai uşoară 
pentru minţile sălbaticilor creatori de mituri, o întâlnim la 
mai multe populaţii asiatice şi ale rasei roşii. Vechii greci cre- 

deau că bărbații şi femeile s-au născut din pietrele (oasele 
Geei), aruncate de eroul Deukalion și soția sa Pyrrha, la 
porunca lui Zeus. Străbunii europenilor pelasgi sustineau că 
muritorii s-au născut chiar din pământul negru al gliei mater- 
ne. Europenii nordici şi-au imaginat că oamenii primordiali 
au ieşit din ghețurile glaciaţiunii linse de o vacă sacră. Cine 
dorește să cunoască toate variantele creaţioniste poate con- 
sulta un volum de mitologie. Orice om cult care le citește 
constată că miturile sunt încercări puerile ale oamenilor 
sălbatici de a da răspunsuri unor întrebări care îi frământau şi 
le depășeau cunoștințele. În lipsă de informaţii exacte, ei au 
imaginat tot soiul de variante naive și lipsite de bază în rea- 
litatea vieţii universale. 

2. Teoria darwinistă a determinat oamenii să 
gândească mai profund la marea lor patrie, Uni- 
versul și la originile adevărate ale pământenilor. În 
forma îmbunătăţită, această teorie susține că pământenii sunt 
produsul natural al Universului, produs apărut în „supa pri- 
mordială” (apa caldă a mărilor), în urmă cu trei-patru mi- 
liarde de ani, sub forma unor microorganisme unicelulare 
primitive. Din aceste organisme primitive, ar fi rezultat, prin 
evoluţie, toate vegetalele și animalele de pe Pământ. În ce 
priveşte originca microorganismelor primare, părerile sunt 
împărţite. Unii darwiniști susțin că microorganismele ar fi 
ajuns în apa oceanului primordial cu un meteorit, ca import 
din altă parte din Univers. Alţii susțin că microorganismele 
primitive s-ar fi creat din substanțele topite în apă, sub influ- 
enta unor fulgere, care au determinat apariţia „cărămizilor” 
vieţii — ADN și ARN. 

Darwinismul are meritul de a fi demolat pretenţia de 
adevăr a miturilor creaţioniste, prin apelarea la date confir- 

mate ştiinţific. Această teorie nu este însă perfectă, ci prezintă 
mai multe lacune pe care trebuie să le analizăm: 

a. Pământul rupt din Soare a continuat să ardă încă 

mult timp. Abia în urmă cu 2,5-3 miliarde de ani, și-a stabi- 
lizat atmosfera, a condensat apa în oceane şi mări, a permis 
circuitul natural al apei (evaporare, condensare, ploaie sau 
zăpadă). Ne putem închipui planeta noastră golașă, cu munti 
în relief și ape la altitudini scăzute, aşa cum arăta în urmă cu 
2,5-3 miliarde de ani. Solul încă nu se formase, deorece rocile 
muntoase nu fuseseră încă erodate şi nici o vieţuitoare vege- 
tală sau animală nu exista, pentru a fi transformată în 
îngrășământ. Pe acest pietroi golaş, cu apă caldă în oceane și 
mări, ar fi trebuit să evolueze viaţa, de la microorganismele 
din „supa primordială” și până la ființa supremă, omul, în 
numai 2,5-3 miliarde de ani. Dacă luăm în considerare mil- 
toanele de specii de vieţuitoare dispărute sau încă existente, 
fiecare cu legile, instinctele și inteligenţa proprie, ne dăm 
seama că evoluția imaginată de Darwin ar fi trebuit să se 
lesfăşoare cu o viteză mult mai mare. E aproape imposibil ca 
speciile să fi trecut dintr-una în alta superioară într-un timp 
tât de scurt. Naturaliştii au demonstrat că multe viețuitoare 
inferioare (vegetale și animale) posedă diverse grade de 
inteligență care le permit să citească gândurile oamenilor. 
Cine a înzestrat materia vie inferioară cu acest tip de inteligență, 
pe care oamenii nu-l mai posedă? De exemplu, savanții au 
temonstrat că o floare pe care ne gândim s-o tăiem începe să 
'remure înainte ca noi să facem vreun gest. Animalele sălbatice 
şi domestice ne citesc telepatic stările de spirit... Evoluţia 
microorganismelor primitive, din „supa primară” până la 
viețuitoare înzestrate cu asemenea capacități, într-un timp 
tât de scurt, e uimitoare, ca să nu spun de necrezut. 

b. Evoluția vegetalelor și animalelor dintr-un singur tip 
de microorganisme primare, în „supa primordială”, este 
imposibilă. Vegetalele au alte principii de organizare și 
funcţionare a organismelor, total diferite de cele ale ani- 
malelor. Deci, în cel mai bun caz, în „supa primordială”, tre- 
buiau să evolueze cel puțin două specii de microorganisme 
primitive, din care să evolueze separat vegetalele și animalele 

c. Maimuţele superioare din care au evoluat oamenii, în 
ultimii 70 de milioane de ani, ar fi trebuit să se diferențieze 
din start, prin rasă, grupă sanguină şi Rh. Influențele de 
mediu nu explică diferenţierile rasiale. De exemplu, în zona 
ecuatorială, cu aceleași condiţii de mediu, s-au format rasele 
neagră, galbenă, roşie și hobită (azi, dispărută). Chiar dacă 
am accepta teoria conform căreia rasa roşie este o ramură a 
rasei galbene care a emigrat în America, prin Behringia, tot 
rămân diferențieri de tipologie rasială între oameni evoluați 
în aceleași condiţii de mediu. Legile geneticii sunt ciare: 
copiii moștenesc însuşirile fiziologice și psihologice ale 
părinților. Nici o pereche de africani pur sânge nu pot da 
naștere la copii albi sau mulatri, după cum nici o per&che de 

rieni nu poate procrea copii negri. Probabilitatea ca rasele 
umane să fi rezultat din mutatii suferite de hominizii primari, în 
urma unor influente din mediu, este redusă. Ce facturi din 
mediu putcau schimba atât de radical culoarea pielii, a ochilor 
şi părului? În caz de găsire a acestor factori. cine s-au trasfor- 
mat, ncgrii în blonzi cu ochi albaștri și verzi ori albii în negroizi 
cu păr și ochi negri? Cum au apărut grupele sanguine? 

În_concluzie.darwinismul este o ipoteză posibil 
adevărată despre originea vietii pe Pământ. în general si a 
evoluţiei oamenilor. în special. Ea are unele lacune, însă e 

mult mai credibilă si mai apropiată de adevăr decât orice 
teorie creaționistă. 


3. Pământenii sunt urmașii sălbăticiți ai unor 
extratereștri. 

Această ipoteză prezintă avantajul că este foarte opti- 
mistă. Convingerea că nu suntem singuri într-un Univers 
populat cu zei şi demoni, ca în universurile imaginate de 
mistici, ne dă mai mult curaj de viaţă. Nu ne asupresc nici un 
fel de zei sau demoni invizibili, inventaţi de sălbatici, ci trăim 
într-o lume liberă, asemănătoare altor lumi raţionale din 
Univers. Ne putem aștepta ca, oricând, să fim vizitaţi de 
humanoizi din alte lumi sau chiar din lumea din care au ple- 
cat strămoșii îndepărtați. Dacă am involuat din extratereștri 
superiori, datorită unor mutații produse de arme nucleare sau 
altor cauze, ne putem aştepta să evoluăm din nou către mo- 
delul perfect al străbunilor din ceruri. 

Ipoteza enunțată în titlu poate explica diferentierile 
rasiale, de grupe sanguine şi de Rh, prin faptul că, de la bun 
început, extratereștrii colonizatori au posedat aceste însușiri 
diferite. Ea poate explica apariţia vieţii inferioare pe Pământ, 
prin aducerea vegetalelor și animalelor de pe alte planete din 
Univers, de către extratereștrii colonizatori. Ipoteza nu dă 
răspuns, însă, la problema fundamentală care frământă multe 
minți de oameni curioșşi: Cum a apărut viața primară în 
Univers? Nu avem informaţii să putem explica modul în care 
au apărut humanoizii extratereștrii, în altă zonă din Univers, 
nici Cum au apărut vegetalele şi animalele aduse de ei pe 
Pământ. Dacă nu avem informaţii, e mai bine să ne abţinem 
de a fabula și a crea sisteme de false adevăruri, cum au făcut 
străbunii sălbatici. 

Străbunii extraterestri ar fi putut aiunge pe Terra vir- 


gină, direct împărțiți în rase, din mai multe cauze, cum ar fi: 
a Ei puteau fi exilați dintr-o lume superioară, din anumite 


motive, cam cum am imaginat în partea beletristică a cărții. 

b. E posibilă şi varianta că străbunii exratereștri au fost 
exploratori eșuați pe Terra sălbatică, unde nu au mai reușit 
să-și repare astronavele, nici să reproducă tehnologia civi- 
lizaţiilor astrale de origine. În acest caz, ei și-au creat un 
mediu natural de viaţă și s-au adaptat lui, pentru a supraviețui 
în urmași. 

c. La fel de posibilă e și varianta că străbunii extra- 
tereștri au colonizat Pământul, au trăit un timp pe această 
planetă, apoi s-au întors în civilizațiile lor, lăsând în urmă 
metiși sau mutanti din care au evoluat oamenii actuali. 

Putem lăsa imaginaţia să brodeze multe alte variante 
ale ipotezei originii extraterestre a pământenilor. Pe ce ne 
bazăm însă, când le emitem? lată câteva probe care par să 
confirme această ipoteză. demolând celelalte două, creatio- 
nistă si evoluționistă (darwinistă): 

a. În localitatea Antelope Springs, statul Utah, din 
SUA, a fost descoperită o rocă formată în cambrian, deci, cu 
circa 500 de milioane de ani în urmă. Ea conține urma unui 
picior uman încălțat și un trilobit strivit, ca mărturie. Cine 
umbla încălțat pe Terra în prima perioadă a erei paleozoice, 
cambrianul? Conform teoriei darwiniste, în acea perioadă, 
viața de pe planetă se reducea la trilobiţi, arheociatide și 
brahiopode nearticulate. Primii strămoși ai oamenilor sunt 
plasați abia în terțiarul cuprins între 70 și un milion de ani în 
urmă (Parapithecus, Propliopithecus, Dryopithecus, Oreo- 

pithecus, Ramaphitecus). Ipoteza creaționistă nu trimite atât 
de mult în trecut nici zeii primordiali, ca să nu mai vorbim de 
oameni. Această urmă plantară a fost însă studiată şi datată de 
cercetători foarte serioşi. Ea sfidează inteligența umană, 
cerându-i un răspuns. Cel mai probabil, un explorator 
extraterestru a călcat cu piciorul încălțat pe pământul Terrei 
virgine din cambrian. 

b. La Muzeul Omului din Paris, Franţa, poate fi admi- 
rat un craniu de cristal de stâncă găsit în Mexic. Este execu- 
tat perfect, cu o tehnologie pe care noi n-o cunoaștem încă și 
posedă o cavitate vidată în interior. Dacă e luminat din late- 
ral, în jurul său apare o aureolă iar în orbite se formează diverse 
imagini. Craniul nu poate fi datat, dar nu se putea să fi fost cize- 
lat de azteci, cum s-a bănuit iniţial, deoarece aceştia n-au avut 
tehnologii superioare celor din societatea actuală. Cine, când 
și în ce scop l-a făurit? Cine a acţionat pe planeta noastră cu 
o tehnologie de cizelare superioară laserului? 

c. După cum știți, cărbunii de pământ se formează din 
lemn, printr-un proces subteran lent şi lung de milioane de 
ani. În 1869, într-o mină de cărbuni din Ohio, SUA, a fost 
descoperită o placă de ardezie încastrată în masa de cărbune 
situată la treizeci de metri adâncime. Pe placă sunt gravate 
mai multe semne imposibil de descifrat. Vechimea acestei 
plăci a fost stabilită destul de exact — 250 milioane de ani. 
Cine scria pe continentul american în ultima perioadă a pa- 
leozoicului? Străbunii darwiniști ai oamenilor erau încă 
maimuțe iar zeii nu se inventaseră, deoarece nu exista nici o 
minte de om sălbatic să-i imagineze. Un singur răspuns posi- 
bil: în urmă cu 250 de milioane de ani, pe continentul ameri- 

can al Terrei, trăiau fiinţe raţionale, care foloseau scrisul. 
Erau extratereștri sau reprezentanții unei civilizaţii mai vechi, 
ce nu se încadrează în tiparele darwinist și creaţionist? 

d. În anul 1973, într-o mină de lângă Aiud, România, a 
fost găsit un obiect neobişnuit, încastrat în rocă. Obiectul are 
forma unui picior de robot, este făcut dintr-un aliaj de alu- 
miniu și a fost datat relativ exact — 150.000 de ani vechime. 
Civilizatia actuală a început să producă aluminiu prin elec- 
troliză abia în urmă cu vreun secol. Obiectul enigmatic este 
păstrat la muzeul din Cluj-Napoca, fără a se face vâlvă în 
jurul lui. Cine prelucra aluminiu pe Terra în urmă cu 150 de 
milenii? Pe atunci, nu existau nici elohim, nici „lumea ada- 
mică creată” de ei. Euhomininii erau abia în pleistocen, în 
interglaciaţia Riss-Wiirm, tinzând către Homo Erectus, 
Homo neanderthalensis, Homo sapiens. Dacă terranii sălba- 
tici nu prelucrau încă nici piatra, cine a făcut obiectul de alu- 
miniu? Probabil, obiectul a fost pierdut de vreun explorator 
extraterestru sau de vreun supravieţuitor încă civilizat dintr-o 
comunitate umană mult mai veche decât bănuiesc darwiniștii. 
În partea beletristică a cărţii, am prezentat astfel de comu- 
nități de urmaşi de extratereștri încă civilizaţi mult timp după 
cataclismul nuclear. Ei ar fi putut fi afectaţi și de un cataclism 
natural, de pildă, de lovirea Terrei de către un meteorit uriaş 
sau de către o cometă. 

e. Alte piese enigmatice sunt cataramele de centură din 
mormântul generalului chinez Ciu-Su (265-316 e.n.). Acestea 
contin 85% aluminiu, 10% cupru şi 5% mangan. Chinezii nu 
ştiau să producă aluminiu în acea perioadă, cum nu știa nici 
un alt pământean. De unde a fost procurată foaia metalică din 

care au fost făcute cataramele? A fost găsită, ca relicvă a unei 
civilizaţii mai vechi ori a fost primită de la o civilizaţie 
extraterestră? 

f. În 1961, un american căutător de minerale semipre- 
țioase a cules o geodă, de pe o culme de 1300 de metri 
înălțime a munților Coso, din statul California. Aceasta a fost 
datată de un geolog, cu vechimea de 500.000 de ani. 
Înăuntrul geodei, în loc de obișnuita cavitate, a fost găsită o 
piesă din ceramică cu miez de metal, de tipul unei bujii sau al 
unui alt dispozitiv electric. Cine a aruncat această piesă, la 
vremea când zeii mitici nici nu se născuseră iar hominizii 
ajunseseră abia în faza toporașului de piatră? 

f. Toti am învățat la fizică faptul că prima pilă de curent 
continuu a tost construită de italianul Alessandro Volta, în 
anul 1800 e.n. Cum se explică atunci folosirea energiei elec- 
trice de către mai mulți iniţiaţi antici din Orientul Apropiat? 
Au primit secretele de la o civilizaţie mai veche sau de la 
extraterestri? De exemplu, în 1939, arheologul german Wil- 
helm Koenig efectua săpături în localitatea Khujut Rabu'a 
din Irak (anticul Babilon). Cu această ocazie, a descoperit o 
pilă electrică veche de 2.000 de ani. Aceasta era compusă 
dintr-un cilindru de aramă, lipit cu un aliaj de plumb-cositor 
de tipul celui folosit şi în prezent. În interiorul cilindrului era 
o vergea de fier corodată și resturi uscate din electrolitul 
folosit. „Pila” antică a fost copiată de inginerul american 
Willard Gray, folosind ca electrolit sulfatul de cupru. Bateria 
confecționată astfel a funcţionat fără probleme. Aceasta 
înseamnă că anticii utilizatori ai „pilei” ştiau şi ceva chimie, 
pentru a prepara electrolitul potrivit. 

Mai multe probe atestă folosirea electricității pentru 
electroliză şi galvanoplastie, în urmă cu 2-3000 de ani. În mai 
multe locuri din Egipt (Memphis, Theba, Sfinx) au fost găsite 
obiecte poleite cu aur prin tehnici de galvanoplastie. Deci, 
vechii egipteni cunoşteau și foloseau electricitatea. Mai multe 
surse istorice antice relatează că preoții egipteni produceau 
fulgere şi electrocutări în temple, cu scop de a impresiona 
supușii. Istoricii Lucius Pison și Pliniu precizează că această 
magie (electricitatea) a fost preluată și de romani, numai pen- 
tru uzul regilor. Regele Numa este menţionat ca prim utiliza- 
tor al acestei energii. După el, regele Tullius Hostilius a fost 
ucis de o descărcare electrică (electrocutat). 

Cinc a iniţiat anumiţi oameni antici în tainele electri- 
cităţii? Vizitatori extratereștri mai noi ori supraviețuitorii 
unei înalte civilizaţii mai vechi? 

g. În anul 1963, C.S. Downyx vizita un trib din Noua 
Guinee, al cărui nivel de evoluţie era cam de tipul palcoliti- 
cului timpuriu. În satul de colibe de la poalele muntelui 
Wilhelmina, exploratorul a făcut o descoperire şocantă: mai 
multe sfere dintr-un soi de piatră, aşezate în vârfuri de pari, 
intrau în funcţiune la căderea nopții, furnizând lumină 
asemănătoare nconului. Descoperirea sa a readus în atenţie 
„lămpile veșnice” primite de pământeni de la „oameni din 
cer”. S-a repus în discuţie o însemnare mai veche, a croni- 
carului conquistador Barco Centenerra. Acesta notase că, în 
timp ce atacau o cetate din Matto Grosso, la izvoarele 
Paraguayului, a observat că băștinașii posedau o „lună mare”, 
care lumina întreaga cetate, din vârful unui stâlp. Când au 
fost înfrânți, băștinașii au luat obiectul care lumina numai 
noaptea şi au dispărut în junglă. 

Mai multe relatări ale unor savanţi din Evul Mediu fac 
refeniri la astfel de „lămpi veșnice” de origine necunoscută. 
Ce credeţi că ar putea fi aceste lămpi? Dispozitive de acumulare 
a energiei solare, cu scop de iluminare pe timp de noapte, de 
tipul celor apărute recent şi pe piața noastră? Dispozitive mai 
complexe, care foloseau energia din câmpul electric terestru? 
Instalaţii care foloseau un combustibil nuclear cu timp de 
consumare foarte îndelungat? În orice caz, utilizatorii lor erau 
prea ignoranti să le fi confecţionat. De la cine le-au primit? 
De la ultimii urmași au unei civilizaţii extraterestre stinse sau 
de la extratereștri proaspăt sosiți pe Terra? 

h. Sunteţi convinşi că americanul Robert Fulton a con- 
struit primul motor cu abur din Lume, în 1807? Și eu eram 
convins, până ce am aflat că matematicianul grec Heron (sec. 
I. î.e.n.) folosea forța aburului pentru a deschide automat uși 
monumentale, a produce sunete de trompetă (ca la sirenele 
de locomotivă), sau pentru a determina păsări din aramă să 
scoată anumite triluri. Descoperise singur secretul ori îl pri- 
mise de la o civilizaţie superioară? 

i. Oare, unii preoți antici moșteniseră aparate video sau 
de televiziune, de la o civilizaţie superioară, posibil extrate- 
restră? Istoricul grec Pausanias relata că, într-un templu, a văzut 
o oglindă în care s-a zărit doar vag, deoarece era ceţoasă. În 
schimb, în oglindă se vedeau zei și zeițe. Oglinda era încastrată 
în perete, astfel că nu i se vedea spatele. Se ştie că istoricii greci 
erau foarte riguroși în materie de observări şi descrieri iar oglin- 
da „magică” seamănă teribil cu un ecran de televizor. 

j. În prezent, sute de milioane de ignoranti cred că 
Soarele se rotește în jurul Pământului, așa cum credeau și 

sălbaticii compilatori ai mitului biblic şi sălbaticii or urmași 
religioși.. În anul 1633, Galileo Galilei, adept al teoriei helio- 
centrice fondate de Nikolaus Copernicus, a fost forțat de 
Inchiziţie să abjure această concepţie ştiinţifică. Atunci, 
Galilei ar fi rostit celebra expresie E pur si mouve (Şi totuși 
se mişcă). Ei, bine, sistemul heliocentric n-a fost descoperit 
pentru prima dată de Copernic (1473-1543 e.n.), ci de 
egipteni, care l-au transmis grecilor. Conform celor scrise de 
Ovidiu în Metamortoze, Pitagora (560-500 î.e.n.) a aflat de la 
preoţii egipteni că Terra se învârte în jurul propriei axe, cât şi 
în jurul Soarelui. Sistemul heliocentric a fost preluat și 
susținut de astronomul grec Aristarch din Samos, dar nu s-a 
impus, deoarece „contrazicea voinţa zeilor”. De unde 
cunoșteau preoții egipteni, cu 2000 de ani înainte de Coper- 
NIC, sistemul heliocentric? Aceasta nu se putea descoperi prin 
intuiţie, ci numai pe bază de observaţii astronomice. Civi- 
lizaţia egipteană s-a ridicat pe baza câtorva cunoștințe 
științifice prea timpurii pentru vremea ei (electricitatea, sis- 
temul heliocentric, îmbălsămarea morţilor etc.). De unde au 
obținut egiptenii aceste informatii științifice exacte, în urmă 
cu 2500 de ani? Cunoștinţele lor au trecut în lumea curo- 
peană, prin greci, devenind secrete ascunse în Vatican. De 
exemplu, în perioada 960-970 e.n., călugărul benedictin Ger- 
bert d'Aurillac a construit un dispozitiv cu care demonstra 
sfericitatea Pământului și elipsa descrisă de acesta în jurul 
Soarelui, a inventat paratrăsnetul, orga cu aburi și ceasul 
acţionat de o greutate. Tot el a descoperit metoda de calcul a 
fracțiilor şi a creat un „cap magic”, care funcționa în sistem 
binar, răspunzând prin Da sau Nu întrebărilor puse, ca un cal- 

culator. Umilul călugăr și-a ascuns sursele de inspiraţie, dar 
contemporanii le puneau pe seama studierii vechilor scrieri 
greceşti, arabe și indiene. A urcat în ierarhia bisericească, mai 
întâi ca arhiepiscop, apoi ca papă (papa Silvestru al doilea). 

k. Teoretic, oamenii n-au fost contemporani cu dinoza- 
urii. Practica pare să contrazică cronologia darwinistă. În anul 
1984, o expediţie a Academiei de Ştiinţe din R.S.S. Turk- 
menă a descoperit, în sud-estul statului lor, urme de picioare 
goale ale unui Homo Sapiens, intersectate cu urme de dino- 
zaur vechi de 150 milioane de ani. Conform teoriei darwi- 
niste, strămoşii sălbatici ai oamenilor nici nu apăruseră pe 
atunci, în mezozoic. Dar dacă urmele de picioare goale 
aparţineau vreunui metis ori mutant de tipul celui descris de 
mine în partea beletristică a cărții? Supraviețuitorii sălbăticiţi 
ai unei expediţii extraterestre hoinăreau printre dinozauri, în 
căutare de hrană... 

1. În anul 1959, o expediţie comună sovieto-chineză a 
studiat o arie din pustiul Gobi unde nisipul fusese transformat 
în sticlă. Temperatura pentru producerea sticlei variază între 
1400 şi 1600 grade Celsius, temperatură ce nu poate fi 
obținută prin arderea lemnelor în aer liber. Cine a transformat 
nisipul în sticlă? Cum se face că, în preajmă, sunt urme de 
bocanci similare cu cele ale cosmonauţilor actuali, însă vechi 
de sute de mii de ani? Un imens deșert de sticlă asemănător 
celui din pustiul Gobi se găsește în Iran (deşertul de sticlă 
verde). Ipoteza? Temperatura ridicată, ce a transformat sili- 
ciul în sticlă, a fost produsă, în ambele cazuri analizate, de 
decolarea unei navete spaţiale (a unui vehicul similar) ori de 
explozia în aerul de deasupra a unei bombe. 

m. Toate legendele amerindiene vorbesc despre zei 
civilizatori cu pielea albă, părul și barba blonde sau roșcate și 
ochi albaştri: Manco Capac în Peru, Bochica în Noua 
Grenadă, Quetzalcoatl în Mexic, Viracocha în Peru, Bolivia 
și Chile. Aceștia au sosit dinspre răsărit, i-au învăţat pe 
băștinași agricultura, prelucrarea metalelor, meșteșugurile, 
artele, astronomia și întocmirea legilor, apoi au plecat, 
promițând că vor reveni. Amerindienii roșii nu-și puteau 
imagina zei albi, dacă nu i-ar fi văzut. Respectul pentru zeii 
albi i-au făcut să nu se opună conquistadorilor spanioli, decât 
mult prea târziu. Până aici, e legendă. De aici încolo, vorbim 
de probe. Conquistadorii spanioli au observat între nobilii 
incaşi persoane înalte și blonde, de ambele sexe, total diferite 
de băștinașii roşii. Acestea erau foarte respectate de incaşi, pe 
motiv că erau descendenți direcţi ai zeilor albi. În 1977, mem- 
brii unei expediţii anglo-braziliene care explorau Matto Grosso 
au fost înconjurați de circa o sută de persoane blonde, de ambele 
sexe, înalte de doi metri. Nici una nu purta tatuaje și nu era vop- 
sită ca băștinașii amerindieni. Deși aveau arcuri, săgeți și lănci, 
nu i-au atacat. Ciudaţii blonzi i-au studiat pe exploratori, apoi au 
dispărut în junglă, în urma unei comenzi rostite de o căpetenie. 
De unde a apărut populația blondă, înaltă și cu ochi albaștri din 
Matto Grosso? Limba lor seamănă cu incașa veche. Cine au fost 
zeii blonzi, civilizatori ai amerindienilor? La cât păreau de pri- 
cepuţi, erau oameni dintr-o civilizaţie superioară. Rămâne de 
văzut dacă erau urmașii sălbăticiți ai unor extratereștri sau 
proveneau dintr-o veche civilizație umană stinsă. 

Legendele amerindiene ale zeilor blonzi, confirmate de 
probele arătate, seamănă teribil cu legenda fiilor cerului din 

Cartea lui Enoh. Această legendă nu este însă confirmată de 
nici o probă materială, mai veche sau mai nouă, așa că nu o 
putem folosi în susţinerea ipotezei noastre 

n. În mai multe locuri de pe planeta noastră, au fost 
descoperite schelete ale unor oameni uriași comparativ cu 
statura noastră actuală. Într-o peşteră din localitatea cauca- 
ziană Alguetca, au fost găsite câteva schelete umane de 2,8-3 
metri, în 1964. Un schelet uriaș, descoperit în China, înalt de 
3 metri, pare să aibă vârsta de 300.000 de ani. În zona Agadâr 
(Kazahstan), au fost găsite unelte uriașe, vechi de circa 
30.000 de ani, aparținând unui humanoid de circa 4 metri. Cel 
mai înalt schelet, de 5,18 metri, a fost găsit la Gargayan, în 
Filipine. Schelete mai modeste, de numai 2,4 metri, au fost 
semnalate în județul Buzău, România. Cine erau uriașii? 
Conform afirmațiilor scriitorului tibetan Lobsang Rampa, 
făcute într-o carte autobiografică apărută în Anglia și Franţa, 
în 1957, uriașii erau extratereștri care trăiseră în Tibet, pe 
timpul când această zonă era o câmpie scăldată de ocean, 
adică, în urmă cu 40 de milioane de ani. Nici o probă mate- 
rială nu susține această afirmaţie. Uriașii puteau fi extra- 
tereștri, metiși, mutanți sau oameni sălbatici (yeti). În orice 
caz,scheletele sunt probe sigure că au existat și erau mult 
deosebiți de noi, oamenii actuali. 

o. Oamenii antici de pe întreaga planetă par să fi fost 
obsedati de constructia de piramide. Găsim piramidele lor în 
China, Egipt, Franța, America Centrală și de Sud. Aceste con- 
strucţii greoaie nu par a avea o utilitate practică. N-au fost con- 
struite oare pentru a semnala ceva unor zei care veneau de sus? 

p. În mitologia majorității popoarelor, apar zei veniţi 

din constelații diverse, folosind aparate de zburat și arme 
asemănătoare celor moderne. E posibil ca astfel de legende să 
fi fost imaginate de sălbaticii pământeni. La fel de posibil e 
ca sălbaticii să fi văzut și descris extratereștri şi aparatele sau 
armele lor. De pildă, amerindienii susţin că zeita Orejona a 
venit din cer, zburând cu o luntre înaripată, a făcut copii cu 
muritorii, apoi s-a retras în văzduh. Mulţi zei ai amerindie- 
nilor erau oameni zburători, astfel că li se construiau temple 
cu intrarea prin acoperiş. Aparatele de zbor din legendele hin- 
duse, vymanele, seamănă cu avioanele moderne iar armele 
zeilor, „mai strălucitoare decât Soarele”, cu proiectilele 
nucleare. Folclorul dogonilor africani susține că zeii civiliza- 
tori au venit din sistemul stelei Sirius, stea pe care ei o studiază 
cu atenţie. Mitologia chineză susține că zeul suprem Shang Di 
locuiește în constelația Ursa Mare. Legendele românești 
numesc constelația Casiopeia „Scaunul lui Dumnezeu”... Se 
poate ca unele legende să exprime frânturi de adevăr despre zeii 
extratereștri care au avut contacte directe cu pământenii, în anu- 
mite faze de evolutie a acestora. 

r. Dacă din mulțimea de mărturii privind contactele 
directe dintre extratereștri și pământeni, din ultimul secol, 
oprim numai cele confirmate de mai mulți martori oculari ori 
de regresie hipnotică, obținem un material informativ credibil 
şi impresionant. E normal să judecăm în termeni pozitivi: 
extratereștrii care ne studiază nu ne vor răul, ci urmăresc 
altceva. De pildă, ei își pot căuta metișii sau mutanţii din 
vizitele anterioare. La fel de bine, ei se pot interesa de pro- 
grescle noastre, deoarece suntem „cobaii” din „laboratorul” 
lor — Terra. Nu putem exclude nici varianta că extratereștrii 

sunt din mai multe rase, aşa cum i-au descris martorii oculari, 
cu interese diferite sau contradictorii fată de pământeni. 

Multe alte probe în favoarea ipotezei originii extrate- 
restre a pământenilor pot fi găsite prin situri arheologice, 
muzee, cărti și publicaţii științifice. Dacă nu suntem integral 
extratereștri sălbăticiţi, putem fi metiși sau mutanţi ai 
cxtratereştrilor din vechime. În extremis, putem fi şi produse 
de inginerie genetică ale unor extratereștri, adică, descendenţi 
perfecționaţi dintr-o specie de maimute sau dintr-o altă specie 
de vieţuitoare, astăzi dispărută. Cine doreşte să aprofundeze 
problemele discutate în acest capitol poate consulta 
următoarea bibliografic: 

Istoria Lumii în date, Editura Enciclopedică Română, 

Buc., 1972 

— Inteligența materiei de Dumitru Constantin Dulcan, 
Editura TEORA, 1992. 

— Dicţionar de mitologie generală de Victor Kernbach, 
Editura Științifică şi Enciclopedică, Buc., 1989. 

— Sfidarea timpului de Sorin Ștefănescu, Editura 
ZONA. 

~ Vedele și Mahabharata. 

— Biblia hazlie de Leo Taxil, Editura Politică, Buc., 
1962 şi orice variantă de biblie tipărită în limba română, în 
ultimul secol. 

— Cosmosul apropiat și îndepărtat, Editura Ştiinţifică, 
Buc., 1963. 

— Creierul lui Broca — De la Pământ la stele de Carl 
Sagan, Editura Politică, Bucureşti, 1989. 

— Ce ştim şi ce nu ştim încă despre Pământ şi Cer de 
Isac Asimov, Editura Elis, 1996. 

— Encyclopedia of the Unexplained de Richard 
Cavendish şi pr. J.B. Rhine, ARKANA, Penguin Books, 
England. 

— Legea lui Manu, Editura Charter B. 

— Istoria credintelor și ideilor religioase de Mircea Eli- 
ade, Editura Universitas, Chişinău, 1992. 

— Egypt de Hans Hofer, Ada Publications Ltd, 1993 

Seria ORIGINI îşi propune să urmărească evoluţia 
Omenirii pământene, de la geneza extraterestră primară și 
până în zilele noastre. Ea va cuprinde 8-10 volume, descriind 
involuţia și evoluţia comunităţilor humanoide din ultimile 
nouă sute de milioane de ani. Următorul volum din această 
serie, LUPTELE ZEILOR, va apărea către finele acestui an. 

Persoanele interesate să procure ori să discute cărţile 
scriitorului Pavel Corut pot folosi următoarele adrese: 

1. email-mctin-25(Q.Yahoo.co.uk. 

2. hitp://octogonul.my forum.ro 

3. www.drumul invingatorilor.ro 


Bucureşti Pavel Coruţ 
25.03.2008 

De acelasi autor: 


Seria OCTOGONUL 

1. Quinta spartă 

2. Fulgerul Albastru 

3. Floarea de Argint 

4. Balada Lupului Alb 

5. Dincolo de frontiere 

6. Să te naști sub steaua 
noastră! 

7. Lumina Geto-Daciei 

8. Cântecul nemuririi 

9. Singuri sub Crucea 
Nordului 

10. Neînfrânţii 


11. Călător pe drum de aștri 


12. A înflorit speranța 


13. Întoarcerea lui Zamolxe 


14. Fiul Geto-Daciei 
15. Tărâmul fericirii 


dd 


. Good bye, NATO, mon 


amour! 


. Sfârșitul imperiului 


ascuns 


. Omul din Carpaţi 

. Războiul zeilor 

. Victoria alcorilor 

. Pacea Marilor Străbuni 
. Moartea zeilor străini 
. Poarta viitorului 

. Vânătorii de sioniști 
. Glasul omului 

. Trăsnetul Geto-Dac 

. Coroana Ariană 

. Victoria zeilor albi 

. Triumful oamenilor 

„ Revanșa 

. Sângele Europei 

. Lumina coboară 


în Carpaţi 
Oamenii trec de absolut 


| 


16. Comoara Nibelungilor 41. 
17. Secretele exploratorilor 42. Speranţele nu mor 


astrali niciodată 
18. Drumul învingătorilor 43. Noi trăim în viitor 
19. Război în ceruri 44. Eu, Varain din neamul 


20. Expediția Cap-Univers Arienilor 
21. Născuţi pentru a învinge 45. Europeni, uniți-vä! 
22. Inimă de Român 46. Viața merge înainte 


23. Copiii speranței 47. Riposta Creatorilor 

48. 


49. 
50. 
51. 
52. 
53. 
54. 
595. 
56. 
SI 
58. 
59. 
60. 
61. 
62. 
63. 
64. 
65. 
66. 


67. 
68. 
69. 


70. 
TI 
T2: 
T2 
74. 


Când mor uitările 

din noi... 

Viata oamenilor creatori 
Sfârşit de zbucium 
Cristalul de foc 
Navigăm printre enigme 
Un fulger sfâșie bezna 
Să-nvie Focul Vieţii! 
Chemarea nemărginirii 
Călăuza Alcoro-Vegană 
Planeta Fericiţilor 
Pumnul de Oțel 

Sfântă ramură de Om! 
Lumina Omenirii 

Treziţi Eroii Civilizatori! 
Mai tari decât destinul 
Rupeţi lanţurile robiei! 
Zburăm cu Viaţa 
Veghetorii ies din umbră 
Extratereștrii coboară 
între oameni 

Sfârșitul marii rătăciri... 
Vise de viață omenească 
Cu mintea rece și inima 
caldă 

Lumini ce cresc în oameni 
Vin salvatorii! 

Și cresc speranţele... 

Prin viitorul netrăit 
Cutezătorii din Carpaţi 


75. Legea și Forţa 

76. Teroarea 

77. Urmașii zeilor 

78. Conspirația spaimei și urii 

79. Incursiune în tărâmul uitat 

80. Noi vom renaşte dintr-un 
vis 

81. Oamenii lui Zamolxe 

82. Destin de daimon 

83. Suflete de foc 

84. Ziua Zeilor 

85. Stäpânii din umbră 

86. Profetii imperiului ocult 

87. Suflete cutezătoare 

88. Fantomele imperiului 

89. Oameni contra bestii 


Seria SUCCESUL 

1. Cheile succesului 

2. Arta succesului (la 
Români) 

. Arta creației 

. Cartea adolescentului 

. Ghidul vieţii sănătoase 

. Leacuri de suflet pentru 
fete și femei 

. Curs practic de arta 
succesului 

8. Farmec feminin 

9. Clanul învingătorilor 


DAMAU 


N 

10. Faceţi avere! 

' 11. Cartea părinților 

12. Vom trăi omenește! 

13. Către culmile succeselor 
(Formula fericirii) 

14. Arta succesului 
pentru copii 

15. Cartea creatorilor 


Romane de dragoste 

1. Să vii ca o părere... 
2. Ne-om întâlni în Cer 
3. Vara ultimei iubiri 
4. Flacăra iubirii 

5. Dragoste și otravă 

6. Iubirile unui marinar 


Poezii 
1. Descântece din neamul 
Geto-Dacilor 


2. Vraja nopţilor albastre 
3. Cântece Daco-Române 
4. Parodii politico-religioase 


Analiză mituri religioase 

1. Eva n-a fost mama noastră 
2. Marile secrete 

Roman autobiografic 

Un Om 


Romane istorice 
Ultimul mag 


Seria ORIGINI 
1. Codul lui Zamolxe 


540 


ANUNT 


Cărţile scrise de Pavel Coruţ pot fi procurate 
en-gros de la următoarele societăți comerciale: 

1) — Editura Miracol SRL, str. Bihor, nr. 5, sector 
1, București, tel.: 3183644; 

2) — Atlas Grup SRL, București, Bd. Iuliu Maniu, 
nr. 7, sector 6, tel: 3132828; 

3) — Editura VOX SRL, București, str. Petru 
Maior, nr. 32, sector 1, tel.: 2220214 

4) — Taracart Trd. SRL, București, str. lacob 
Negruzzi, nr. 46, tel.: 2230949; 

5) — Editura Candy SRL, laşi, str. Cuza Vodă, nr. 2, 
tel.: 0232218575; 

6) — Somali SRL, București, str. Iacob Negruzi, nr. 
27, tel.: 0723151513; 2232073, vinde şi cărți mai vechi, 
din anticariat, pentru completarea colecţiilor și asigură 
abonamente pentru cărțile în curs de apariţie. De la această 
firmă puteţi obține CD-uri și audio-casete cu cântecele 
compuse și interpretate de Daniel Avram, pe versuri de 
Pavel Coruţ — Inima Românului (zece cântece), Cântece 
din Carpati (zece cântece), Colinde românești. 

7) — Mario Fair Play Impex SRL, Bd. Al. I. Cuza, 
nr. 39, tel.: 223.08.93; 

8) S.C. STAND 2001 SRL, București, str. Petru 
areș, nr. 15, sect. 1, tel/fax: 021/2232660 

9) S.C. ROLCRIS IMPEX SRL, Bd. Al. I. Cuza, 
r. 50, sect. 1, București, tel/fax: 021/2222223 

10) SC ASTRO IMPEX SRL, Bucureşti, str. lacob 
Negruzzi, nr. 37 A, sect. 1, tel/fax: 021/2230451 

11) SC MARICOM 94 SRL, str. Valea Merilor, nr. 
8 A, sect. 1, București, tel/fax: 021/2229969. 

12 Firmele şi cititorii din străinătate pot face comen- 
i la: site-www raft.ro; mail - office @ raft. ro; fax 224 57 31. 

13) NICOLCART SRL, Str. Al. Depărăţeanu, -nr. 
9, sect. 1, Bucureşti, tel. 0723314426. 

